
1 078 M. ĮŽANGA 


N uostabusis eruditas Samuelis Johnsonas teigė, 
kad nė vienas sveikai protaujantis žmogus niekada neskaito 
knygos nuo pradžios iki pabaigos. Jis pats greitai peržvelg- 
davo puslapius ir perskaitydavo tik jį dominčias vietas, vi- 
sa kita praleisdamas. 

Tai - vienas iš būdų susipažinti su knyga, ir protin- 
gam skaitytojui to gali pakakti. Tačiau šiais laikais daugelis 
skaito ne knygas, bet ką nors apie jas, paprastai jų recenzi- 
jas. Turint galvoje žiniasklaidos ir kultūros pobūdį, tokia 
pažintis nuo pat pradžių kelia pavojų. Viena vertus, netgi 
kai knyga sudėtinga, dauguma recenzentų, būdami užim- 
ti žmonės, paskubomis ją perverčia, ieškodami kelių eilu- 
čių, trumpai išreiškiančių pagrindinę idėją, ir bando rasti 
etiketę, galinčią autoriui suteikti vietą paklausių leidinių 
sąraše. Antra vertus, Amerikos kultūroje vyrauja liberalios 
tendencijos, dėl to idėjos, susikertančios su liberalizmu, kai 
kuriuos recenzentus verčia jaustis nejaukiai. O tie, kurių 
darbuose atvirai kritikuojami šiuolaikinės kultūros aspek- 
tai, pigiai pretenduojantys į „liberalizavimą“, apšaukiami 
„neokonservatoriais“. 

Pats savaime toks jų pavadinimas yra beprasmis, nes 
taip teigiama, kad socialines pažiūras gali atskleisti vienas 
matmuo. (Ironiška tai, jog iš tikrųjų tų, kurie smerkia „vien- 


matę“ visuomenę, politinės pažiūros dažnai būna tokios 
pat „vienmatės' .) Platesniame istoriniame kontekste toks 
pasakymas neturi prasmės, nes mano kultūrinė kritika, ma- 
nau, jog ir panaši Peterio Bergerio bei Philipo Rieffo kriti- 
ka, peržengia pripažintas liberalizmo kategorijas ir šiuo- 
laikinės visuomenės dilemas stengiasi nagrinėti visiškai ki- 
taip. 

Kadangi autoriaus požiūris yra svarbus jo ketinimams 
suprasti, mano nuomone, pravartu pasakyti, kad ekono- 
mikoje esu socialistas, politikoje - liberalas, o kultūroje — 
konservatorius. Daugelį žmonių, kurie mano, kad radika- 
las vienoje srityje yra radikalas ir visose kitose srityse, arba, 
priešingai, konservatorius vienoje srityje turi būti konser- 
vatorius ir kitose, šis pareiškimas gali gluminti. Tačiau to- 
kia prielaida remiasi neteisingu šių skirtingų sričių prigim- 
ties supratimu, vertinant ją tiek sociologiniu, tiek dorovi- 
niu aspektu. Aš manau, kad mano pažiūros nuoseklios ir 
tikiuosi tai įrodyti šioje pratarmėje. Pradėjęs nuo vertybių, 
kurias aš pripažįstu, kitoje dalyje aptarsiu sociologinius 
skirtumus. 

Apie ekonomiką: dabar įprasta manyti, kad ekonomi- 
kos sritis yra paprasčiausiai instrumentalistinė. Kapitalis- 
tinė visuomenė, teikdama išskirtinį dėmesį kaupimui, šią 
veiklą pavertė savaiminiu tikslu - tai viena iš šios knygos 
temų. Bet joks moralinis filosofas, nuo Aristotelio ir Tomo 
Akviniečio iki Johno Locke'o ir Adamo Smitho, ekonomi- 
kos neatskyrė nuo moralinių tikslų sistemos ir turto gamy- 
bos nelaikė savaiminiu tikslu; veikiau į tai buvo žiūrima 
kaip į priemonę, leidžiančią įgyvendinti dorybes, gyventi 
civilizuotai. 

Šiuolaikinė ekonomika tapo „pozityviu mokslu“, ku- 
riame siektini tikslai laikomi individualiais ir skirtingais; ji 
tėra „priemonių“ ar racionalaus pasirinkimo mokslas, pa- 
sitelkiamas skirstant resursus susikertantiems tikslams. Kai- 
nų sistema tėra mechanizmas santykinai paskirstyti prekėms 


ir paslaugoms tam tikrų atsirandančių poreikių struktūro- 
je. Tų poreikių atsiradimą ir nulemia pajamų paskirstymas. 
Be to, galutinę kryptį ekonomikai suteikia kultūros, kurio- 
je ji veikia, vertybių sistema. Ekonominė politika gali būti 
efektyvi priemonė, tačiau pagrįsta ji gali būti tik tiek, kiek 
pagrįsta ją formuojanti kultūrinė vertybių sistema. 
Būtent dėl šios priežasties ekonomikoje esu socialis- 
tas. Socializmas man nėra valstybės reguliuojama ekono- 
mika ar kolektyvinė gamybos priemonių nuosavybė. Tai - 
ekonominės politikos prioritetų pasirinkimas. Būtent dėl 
šios priežasties aš manau, kad šioje srityje ekonominę poli- 
tiką įteisinančių vertybių požiūriu bendruomenė yra svar- 
besnė nei individas. Todėl skirstant visuomenės išteklius 
visų pirma turėtų būti nustatytas „socialinis minimumas", 
leidžiantis individams gyventi gerbiant save, būti bendruo- 
menės nariais!. Tai būtų prioritetų rinkinys, užtikrinantis 
darbą tiems, kurie jo siekia, tam tikrą pakankamos apsau- 
gos nuo rinkos rizikos laipsnį, pakankamas galimybes gauti 
medicininę pagalbą ir globą ligos sukeltų negalių atveju. 


' Naujųjų laikų filosofijoje lūžį padarė J. Benthamas. Jis teigė, kad 
visi Žmonės trokšta laimės, kurią jis apibūdina labai paprastai: kuo dau- 
giau malonumų ir kuo mažiau skausmo. Iš tiesų tai reiškė: nors ir ką indi- 
vidai laikytų savo gėriu, tai turi būti pripažinta siektinu „tikslu“. Adamas 
Smithas be Tautų turto (The Wealth of Nations) yra parašęs knygą Dorovi- 
nių jausmų teorija (The Theory of Moral Sentiments); joje „nešališkas stebė- 
tojas“ atstovauja bendruomenės nuomonei, į kurią turi atsižvelgti visi 
sveikų pažiūrų žmonės. Tačiau Moralės ir teisės principų įvade (Introduc- 
tion to the Principles of Morals and Legislation) Benthamas teigia, kad „ben- 
druomenė yra fiktyvus darinys“, o bendruomenės interesai - „skirtingų 
jos narių interesų suma“. 

Naujųjų laikų kapitalizmo teorija tą tezę priėmė savo pačios ne- 
naudai, nes teiginio pateisinimas, paremtas vien tik (ar didžiąją dalimi) 
asmeniniais interesais, yra menkas moralinis argumentas. Kaip teigia ma- 
no kolega Irvingas Kristolas, ekonomika yra neišvengiamai susijusi su 
norminimu - vertinimu, ar individualių nutarimų pasekmės yra teisin- 
gos ir nešališkos. Jokia visuomenė negali išvengti būtinybės pagrįstai 
spręsti, kas yra dora ir siektina, ir pagal tai vertinti ekonominių nutarimų 
pasekmes. 


Aš pripažįstu klasikinį skirtumą tarp poreikių ir no- 
rų; jį dar nagrinėsiu šioje knygoje. Poreikiai yra bendri vi- 
siems individams kaip tam tikros „rūšies“ atstovams. No- 
rai — tai įvairūs individų troškimai, atitinkantys kiekvieno 
skonį ar keisčiausius polinkius. Manau, kad pirmoji visuo- 
menės pareiga yra patenkinti tuos esminius poreikius; prie- 
šingu atveju individai negali būti visateisiai visuomenės 
„piliečiai“. Žinoma, žodis „poreikiai“ yra dviprasmiškas. 
Keynesas kadaise rašė: „[...] tiesa, jog žmogiškų būtybių 
poreikiai gali atrodyti nepasotinami. Tačiau jie yra dvejo- 
pi: absoliutūs poreikiai, kuriuos juntame nepriklausomai 
nuo kitų mūsų bendruomenės narių situacijos, ir santyki- 
niai poreikiai, kuriuos jaučiame tik tuomet, jei juos paten- 
kinę tarsi pakylame virš kitų, pasijaučiame už juos prana- 
šesni. Antrojo tipo poreikiai, tenkinantys pranašumo troš- 
kimą, iš tikrųjų gali būti nepasotinami [-..] bet tai netaiky- 
tina absoliutiems poreikiams '*. 

Nagrinėdamas šį skirtumą, šioje knygoje remiuosi 
Aristotelio, o vėliau Tomo Akviniečio aiškinimu. Kaip nu- 
rodė Tomas Akvinietis, pinigų troškimas yra beribis - kaip 
tik dėl to Katalikų bažnyčia suvaržė palūkininkavimą ir lais- 
vą kainų nustatymą. Tačiau maisto, drabužių, būsto ir pa- 
našias reikmes riboja vartotojo pajėgumas. 

Šiuolaikinė ekonomika atsitiktinai nustatė savąją skirtį 
tarp poreikių ir norų; ją apibūdina atliekamųjų pajamų 
(discretionary income) sąvoka. Dalis asmens išlaidų yra san- 
tykinai pastovi - tai suma, reikalinga paties apsibrėžtoms 
pagrindinėms reikmėms (arba, Keyneso prasme, absoliu- 
tiems poreikiams). Kita dalis yra kintanti: ji gali būti atide- 
dama, naudojama įvairiems norams tenkinti, o gana daž- 
nai išleidžiama visuomeninės padėties ir prestižo reik- 
mėms. 





* J. M. Keynes, „Economic Possibilities for Our Grandchildren“, in 
Essays in Persuasion, The Collected Work of J. M. Keynes, IX tomas (Lon- 
don: Macmillan, 1972), p. 326. 

Mano nuomone, socialinis minimumas turėtų būti ly- 
gus šeimos pajamų kiekiui, reikalingam pagrindiniams po- 
reikiams patenkinti. Kadangi tai yra ir kultūrinis apibrėži- 
mas, tai, suprantama, ilgainiui jis keisis.? Aš esu socialistas 
dar ir todėl, kad nemanau, jog turtas turėtų teikti nepelny- 
tų privilegijų srityse, kuriose jis nėra svarbus. Taigi aš tei- 
giu, kad neteisinga, jog turtas nepelnytai suteikia palan- 
kesnes gydymo sąlygas, nes tai yra socialinė teisė, kuri turi 
būti prieinama visiems (plačiau žr. p. 363 ir toliau). Turto, 
visuomeninės padėties ir valdžios sritims būdingi skirtin- 
gi teisingo paskirstymo principai. 

Tačiau politikoje aš esu liberalas, abu terminus api- 
brėžiant kantiškąja prasme. Esu liberalas, nes tikiu, kad 
valstybėje pagrindinis veikėjas yra individas, o ne grupė 
(nesvarbu, ar tai - šeima, korporacija, ar bažnyčia, tautinė 
ar mažumos grupė). Manau, kad valstybė turi išlaikyti ta- 
koskyrą tarp viešojo ir privataus gyvenimo, kad bet koks 
elgesys nebūtų politizuojamas, kaip komunistinėse vals- 
tybėse, arba kad jis nebūtų visai nevaržomas, kaip tradici- 
nėse kapitalistinėse visuomenėse, pateisinant laisser-faire* 
politiką. 

Viešojo gyvenimo įstatymai vienodai privalomi vi- 
siems ir todėl yra procesiniai: jie nenumato pasekmių at- 
skiriems individams; visus žmones laiko lygiais ir nesiekia 
jų „priverstinai sulyginti“. Privačioje sferoje (moralėje ir 
ekonomikoje) sprendimai priimami individualiai, išskyrus 
tuos atvejus, kai tų sprendimų pasekmės (pvz., pornogra- 
fija, teršimas) pradeda trikdyti viešąjį gyvenimą. 





3 Atlikęs keletą empirinių tyrimų, mano kolega Lee Rainwater nu- 
statė, kad darbininkų klasės atstovai, gyvenantys įvairiausiomis sąlygo- 
mis ir priklausantys skirtingoms etninėms grupėms, paklausti, kiek jiems 
reikėtų pinigų „padoriam“ gyvenimui, nurodydavo tokią pačią sumą - 
apie pusę vidutinių visuomenės nario pajamų. Žr. Rainwater's What Mo- 
ncy Buys (New York: Basic Books, 1976). 

* Nesikišimas (pranc.). 

Aš tikiu individualių pastangų principu, o ne pavel- 
dėtomis ar įstatymų nustatytomis socialinėmis galimybė- 
mis. Tačiau nesu egalitaras dabartine, madingąja prasme, 
kai manoma, kad įstatymas turėtų visus žmones padaryti 
lygius - tai iš tikrųjų būtų ne lygybė, o atstovavimas pagal 
kiekybines kvotas. Viena iš priežasčių, dėl kurių aš skiriu 
poreikius nuo norų, yra tai, jog neįsivaizduoju, kaip gali- 
ma sulyginti žmonių pajamas. Reikalavimas diferencijuoti 
darbo užmokestį - labiausiai to siekia darbininkai - atspindi 
moralinę nuojautą, kad skirtingi sugebėjimai ir pastangos 
turėtų būti skirtingai atlyginami. Kai socialinis minimumas 
sukurtas, su savo likusiais pinigais žmonės daro ką tinka- 
mi (įskaitant ir neteisėtą jų naudojimą), lygiai taip pat, kaip 
jie daro ką tinkami moralės srityje, kol jie tai daro priva- 
čiai. Ir jei socialinėje konkurencijoje vyrauja universaliz- 
mas, tai, mano manymu, nuopelnų kriterijus yra teisingas 
principas, pagal kurį atlyginama už individualias pa- 
stangas. 

Aš esu konservatorius kultūroje, nes gerbiu tradiciją; 
tikiu racionaliais gerų ir blogų meno kūrinio savybių verti- 
nimais; manau, kad vertinant patirtį, meną ir išsilavinimą, 
būtina remtis autoritetu. 

Šioje knygoje bus akivaizdu, jog kultūros terminą var- 
toju siauresne reikšme, nei jis vartojamas antropologijoje, 
kur kultūra suprantama kaip bet koks „susiklosčiusios 
struktūros gyvenimo būdas“, bet platesne nei aristokratiš- 
ka tradicija, kultūra laikanti tik rafinuotumą ir aukštuosius 
menus. Man kultūra - tai bandymas nuosekliai atsakyti į 
egzistencinių situacijų, kuriose gyvendamas atsiduria kiek- 
vienas Žmogus, keliamus klausimus (plačiau žr. p. 50-52). 
Dėl šios priežasties tradicija yra esminė kultūros gyvybin- 
gumui, nes tradicija prisimena, kaip tokiose pat egzisten- 
cinėse situacijose elgėsi mūsų pirmtakai. (Todėl psalmių au- 
torius ir sako: „Jei užmiršiu tave, o Jeruzale, tenudžius de- 
šinė mano -S. Gedos vertimas. Red.) 

Aš pabrėžiu būtinybę vertinti, kad apsiginčiau nuo ne- 
išrankumo, kai kiekviena „reikšminga“ patirtis laikoma gera 
ir tvirtinama, kad visų grupių „kultūros“ yra vienodai ver- 
tingos. Modernybę nuvainikuoja jos išskirtinis dėmesys 
„saviraiškai“, ribų tarp meno ir gyvenimo ištrynimas, kai 
impulsyvus veiksmas, o ne refleksija grįstas įsivaizdavimas 
tampa pasitenkinimo kriterijumi. Kad kultūra būtų reikš- 
minga, ji turi peržengti dabartį, nes ji nuolatos kelia pama- 
tinius klausimus ir ieško į juos atsakymų, kurie simbolių 
sistema gyvybingai nuskaidrina egzistencijos prasmę. O ka- 
dangi suprasti kultūros tradiciją bei sugebėti vertinti me- 
ną (ir mokymo programos nuoseklumą) reikia išmokti, tai 
visiems to norintiems būtina vadovautis mokslo, mokymo 
ir profesionalaus interpretavimo autoritetais. Bet tokį au- 
toritetą galima įgyti tik studijuojant, o ne ekstaziškai kle- 
jojant. 

Mano pažiūrų trejybė yra nuosekli, nes ji vienija tris 
būtinas civilizuotos tvarkos sąlygas: (1) tikėjimą, jog eko- 
nominis minimumas, suteikiantis savigarbą, visus Žmones 
paverčia piliečiais; (2) individualių pastangų siekiant vi- 
suomeninės padėties ir atlyginimo pagal nuopelnus prin- 
cipą; (3) praeities ir dabarties tęstinumą kuriant ateitį. 


II 


Platesne prasme šios knygos tema yra kultūriniai ne 
tik paties kapitalizmo, bet ir buržuazinės visuomenės prieš- 
taravimai: naujo pasaulio, sukurto prekybinių ir gamybi- 
nių gildijų, viduriniosios arba buržuazinės klasės, kuri nuo 
XVI a. moderniojoje visuomenėje vykdė perversmą, pa- 
grindiniu visuomenės bruožu paversdama ekonominę, o 
ne karinę ar religinę veiklą, kultūriniai prieštaravimai. 

Kapitalizmas yra socioekonominė sistema, skirta pre- 
kėms gaminti, racionaliai apskaičiuojant jų gamybos išlai- 

das bei kainą, ir nuosekliai kaupti kapitalą, planuojant jį 
investuoti. Bet šis neįprastas naujas veiklos būdas susiliejo 
su savita kultūra ir charakterio struktūra. Kultūroje iškilo 
savęs realizavimo idėja - individas išsilaisvina iš tradici- 
nių apribojimų ir prigimtinių saitų (šeimos ir kilmės), kad 
galėtų „susikurti“ save tokį, kokio nori. Charakterio struk- 
tūros norma tapo savikontrolė ir susilaikymas, tikslingas 
elgesys siekiant aiškiai apibrėžtų uždavinių. Buržuazinę ci- 
vilizaciją sudaro būtent šie ekonominės sistemos, kultūros 
ir charakterio struktūrų tarpusavio ryšiai. Šioje knygoje 
stengiuosi išnarplioti tą darinį ir išsiaiškinti jo pasekmes. 

Prieštaravimus aš analizuoju pasitelkęs dvi prizmes; 
pirmoji yra sintetinis konstruktas, „idealusis tipas“, kuris 
yra „neistoriškas“ ir nagrinėja reiškinius kaip uždaras sis- 
temas. Taigi jis gali būti „hipotetiškai dedukcinis“ ir nuro- 
dyti reiškinių ribas. Šis idealusis tipas vertingas tuo, kad 
leidžia nustatyti esminius apibrėžtų socialinių sferų bruo- 
žus (aš juos vadinu pagrindiniais principais ir pagrindinė- 
mis struktūromis), kuriuos kartais paslepia istorinių poky- 
čių srovė. Tačiau, būdamas statiškas, idealusis tipas nepa- 
aiškina kilmės ar ateities krypčių. Šiam tikslui reikia antro- 
sios prizmės - istorijos, smulkaus sudėtingos tikrovės ap- 
rašymo. 

Pasitelkęs idealųjį tipą, kapitalizmo prieštaravimus aš 
įžvelgiu antagonistiniuose principuose, kuriais grindžia- 
mos techninės-ekonominės, politinės ir kultūrinės visuo- 
menės struktūros. Kaip ir visos šiandieninės industrinės 
visuomenės, techninės-ekonominės srities, kapitalizmo 
pradžioje tapusios pagrindine, pagrindinis principas yra 
taupymas; siekiama efektyvumo stengiantis visą veiklą su- 
skaidyti į mažiausius vieneto kainos komponentus, nusta- 
tytus finansinės apskaitos sistemos. Pagrindinė struktūra, 
grįsta specializacija ir hierarchija, yra biurokratinės koor- 
dinacijos struktūra. Individai neišvengiamai traktuojami ne 
kaip žmonės, bet kaip „daiktai“ (kalbant sociologiniu žar- 

gonu, jų elgesį lemia vaidmens reikalavimai), kaip instru- 
mentai pelnui didinti.* Trumpai tariant, individas ištirpsta 
savo funkcijoje. 

Kontliktus reguliuojančios politinės sferos pagrindi- 
nis principas yra lygybė: lygybė prieš įstatymą, lygios pi- 
lietinės teisės ir naujausi lygių socialinių ir ekonominių tei- 
sių reikalavimai. Kadangi šie reikalavimai paverčiami tei- 
sėmis, politinė tvarka vis labiau kišasi į ekonominę ir so- 
cialinę sritis (korporacijų, universitetų ir ligoninių reika- 
lus), siekdama išlyginti galimybes ir atlygį, kuriuos visuo- 
menėje sukuria ekonominė sistema. Pagrindinė valstybės 
struktūra yra atstovavimas, o pastaruoju laikotarpiu — ir da- 
lyvavimas. Reikalavimas dalyvauti tapo principu, dabar įsi- 
galinčiu ir visose kitose visuomenės srityse. Visus dabarti- 
nius socialinius konfliktus sukuria įtampa tarp biurokratijos 
ir lygybės. 

Galiausiai, kultūros sritis - tai saviraiškos ir savo no- 
rų tenkinimo sfera. Ji nepaklūsta institucijoms, yra prieš- 
taringa, nes pasitenkinimo matu laikomas individas - jo 
jausmai, nuomonės ir vertinimai, o ne kokie nors objekty- 
vūs kokybės ar vertės standartai lemia kultūros objektų ver- 
tingumą. Akivaizdžiausia, kad, individo nuomone, svarbu 
ne tai, ar eilėraštis, pjesė, paveikslas yra geras, ar apgau- 





* Žodį „pelnas“ aš čia vartoju specifine ekonomine prasme, turėda- 
mas galvoje būtent tas pajamas, kurias atneša efektyviu išteklių naudoji- 
mu sukuriamas produktyvumas, o ne pajamas, gautas iš spekuliacijos ar 
nukritusias iš dangaus, tarkim, dėl stygiaus arba dėl monopolijos ar kar- 
telio veiklos. Šia prasme kiekviena ekonominė sistema siekia pelno, nes 
pelno priešprieša yra nuostoliai. Kyla sociologinis klausimas, į kokius 
veiksnius atsižvelgiama apskaičiuojant pelną. Prieš penkiasdešimt metų 
kapitalistinės įmonės apskaitoje buvo vadovaujamasi siauresne kaštų 
samprata, tad socialinius kaštus (nuo taršos iki darbo poveikio darbinin- 
ko sveikatai ir saugumui) prisiimdavo. darbininkai arba visuomenė. Bet 
ir komunistinėse šalyse situacija dažnai tokia pati: biurokratinis apara- 
tas, norėdamas padidinti savo gamyklų fondus (skirtus namams statyti 
ar atostogoms apmokėti), kad gautų didesnį pelną, sukuria didelius so- 
cialinius kaštus (pvz., pakrantės popieriaus fabrikai teršia Baikalo ežerą). 

lingai patrauklus, bet tai, „kaip jis mane veikia“. Savaime 
suprantama, taip demokratėjant kultūrai kiekvienas indi- 
vidas siekia realizuoti visą savo „potencialą“, ir todėl indi- 
vido „savastis“ vis dažniau kertasi su techninės-ekonomi- 
nės santvarkos vaidmens reikalavimais. 

Kai kurie kritikai prieštarauja tokioms formuluotėms, 
teigdami, kad „galia“ iš esmės tebepriklauso ekonomikos 
sričiai ir telkiasi didžiųjų korporacijų rankose, o kapitalis- 
tinė sistema „surenka“ saviraiškos impulsus kultūroje, pa- 
versdama juos prekėmis, t. y. parduodamais objektais. 

Tai - empiriniai klausimai, tinkami konkretiems tei- 
giniams tikrinti, o ne spręsti, ar toks analizės būdas, t. y. 
sričių atskyrimas, naudingas, ar ne. Į juos gali atsakyti isto- 
rija, ir baigdamas savo istorinį dėstymą, antrąją savo tyri- 
mo giją, aš prie jų grįšiu. 


III 


Pastaruosius trisdešimt metų vyraujantį požiūrį į ka- 
pitalizmą didžiąja dalimi suformavo Maxas Weberis; kal- 
vinizmą ir protestantišką etiką (metodiško darbo vaidme- 
nį ir turto siekimo įteisinimą) jis iškėlė kaip doktrinas, pa- 
dėjusias atsirasti savitam vakarietiškam būdui racionaliai 
organizuoti gamybą ir prekybą. Tačiau kapitalizmo ištakos 
buvo dvejopos. Jei viena iš priežasčių buvo Weberio ak- 
centuojamas asketizmas, tai kita - polinkis kaupti, pagrindi- 
nė Wernerio Sombarto tema; pastarojo idėjos tuo metu bu- 
vo beveik visiškai ignoruojamos.? 





5 Svarbiausi Sombarto kūriniai - trys stambūs tomai Šiuolaikinis ka- 
pitalizmas (Der Moderne Kapitalismus; pirmieji du tomai pasirodė 1916- 
1917 m., paskutinis - dešimtmečiu vėliau, 1927 m.) ir keletas anksčiau pa- 
sirodžiusių knygų apie žydus ir kapitalizmą, prabangą ir kapitalizmą, karą 
ir kapitalizmą bei 1913 m. išėjęs baigiamasis šios serijos veikalas Buržua 
(Bourgeois). 

Pabrėždamas šaltinių įvairovę, knygoje Buržua Som- 
bartas nurodo šešis pagrindinius „kapitalisto verslininko“ 
tipus: plėšikai (nuožmūs jūros vilkai, kurių XVI a. Anglijo- 
je [...] buvo apstu); žemvaldžiai (pvz., kapitalistai ūkinin- 


Sombartas dramatiškai neteko reputacijos tikriausiai dėl dviejų 
priežasčių. Iki Pirmojo pasaulinio karo Sombartas labai prijautė socializ- 
mui ir parašė keletą knygų, pelniusių jam gerą vardą, pradedant pirmąja 
rimta knyga Socializmas ir visuomenės judėjimas (Sozialismus und soziale 
Bewegung, 1896), kuri buvo išversta į daugiau nei dvidešimt kalbų. Jo 
knyga apie Jungtines Valstijas Kodėl Jungtinėse Valstijose neegzistuoja so- 
cializmas (Warum gibt es kein Sozialismus in der Vereinigten Staaten), išėjusi 
gijo Jungtinėse Amerikos Valstijose, aiškinimu. Tačiau po Pirmojo pasau- 
linio karo Sombartas ėmė oponuoti marksizmui ir 1934 m. knygoje Vokie- 
čių socializmas (Deutscher Sozialismus; išversta kaip A New Social Philoso- 
phy) neaiškiai pasisakė už nacionalsocializmą. Vėlesniuose veikaluose, pa- 
sirodžiusiuose iki jo mirties 1941 m., jis dėstė miglotą dvasinį požiūrį į 
žmogų. 

Antroji priežastis labiau teorinė nei politinė: Sombarto studijos apie 
kapitalizmą, nors itin turiningos ir įvairios (medžiagos šia tema jis surin- 
ko daugiau nei bet kuris kitas autorius), galiausiai yra olla podrida“, kur 
keletas nesuvirškinamų elementų buvo sumaišyti į tirštą troškinį, o aiš- 
kūs priežastiniai ryšiai taip ir neiškilo į paviršių. Keliose vietose Sombar- 
tas siekė pabrėžti vienos ar kitos socialinės grupės svarbą (pvz., žydų ar- 
ba florentiečių), arba vieno ar kito socialinio fakto svarbą (pvz., naujos 
brangiųjų metalų pasiūlos ar technologijos), tačiau, nepaisant viso to, dau- 
giausiai dėmesio jis skyrė impulsui kaupti. 

Šiuolaikinis kapitalizmas nėra visas išverstas, tačiau yra Fredericko 
L. Nussbaumo laisvo vertimo versija Naujųjų laikų Europos ekonominių 
institucijų istorija: įvadas į Wernerio Sombarto Der Moderne Kapitalismus (A 
History of the Economic Institutions of Modern Europe: An Introduction to 
Der Moderne Kapitalismus of Werner Sombart, New York, E S. Crofts, 1933). 
Buržua išvertė ir redagavo M. Epsteinas, pavadindamas Kapitalizmo kvint- 
esencija: šiuolaikinio verslininko istorijos ir psichologijos studija (The Ouint- 
essence of Capitalismus: A Study of the history and psychology of the modern 
business man, New York: E. P Dutton 6 Co., 1915). Keista, bet knygoje 
niekur nenurodoma, kad tai yra Buržua vertimas. Galbūt nuorodos į vo- 
kiškąjį leidimą nėra dėl to, jog knyga buvo išleista Londone karo metu. 
Sombarto pažiūros glausčiausiai išdėstytos straipsnyje „Kapitalizmas“, 
The Encyclopedia of the Social Sciences (New York: The Macmillan Co., 1930) 
3 tomas, p. 195—208. 


* Šiupinys (isp.). 


kai, ėmęsi angliakasybos arba kūrę geležies fabrikus, kaip 
XVIII a. pradžios Prancūzijoje); valdininkai (verslo rėmė- 
jai, kaip Colbert'as Prancūzijoje); spekuliantai (tokio tipo 
žmonės kaip bendrovės South Sea verslininkai, perėmę na- 
cionalinę Anglijos skolą už investicijas užsienyje); preky- 
bininkai (iš prekijų išaugę verslininkai); amatininkai, arba 
fabricant, tapę manufaktūrininkais. 

Svarbiausia kapitalistinės veiklos vieta Sombartas lai- 
kė ne protestantiškas šalis, pvz., Olandiją, Angliją ar Jung- 
tines Valstijas, bet Florencijos pasaulį. Jis teigia, kad tokias 
pačias buržuazines sveiko proto maksimas, siejamas su 
Benjaminu Franklinu (kuris asmeniniame gyvenime buvo 
bon viveur*), galima rasti keliais šimtmečiais anksčiau rašy- 
tuose Leono Batistos Alberti kūriniuose. Jo knyga Apie šei- 
mos valdymą (Del governo della famiglia) buvo to meto klasi- 
ka, ojo viduriniosios klasės kaip sugebančios tinkamai ko- 
ordinuoti veiksmus ir naudingai leisti laiką sampratą per- 
ėmė daugelis Italijos ir Prancūzijos buržuazinių verslinin- 
kų ir komersantų.* 





6 The Ouintessence of Capitalism, p. 104-113. Plačiau apie Alberti, 
kaip vieną iš reikšmingiausių figūrų, formavusių racionalią erdvės ir lai- 
ko estetiką, skaitykite šioje knygoje, p. 108-111. 

Nuomonę, kad kapitalizmo pradžią reiktų sieti su katalikiška Itali- 
ja ir kad kontrreformacinė, o ne protestantiška etika nulėmė kapitalizmo 
„perkėlimą“, neseniai įdomiai pagrindė Hughas Trevor-Roperis savo kny- 
goje Religija, Reformacija ir socialiniai pokyčiai bei kitos esė (Religion, the Re- 
formation ant Social change, and Other Essays London: Macmillan, 1967), 
p. 23, 27-28. Jis rašo: 

Marksui, Weberiui ir Sombartui, maniusiems, kad viduramžių Eu- 
ropa buvo nekapitalistinė, rūpėjo išsiaiškinti, kodėl kapitalizmas 
atsirado XVI a. Mums, tikintiems, kad katalikiška Europa, bent jau 
iki Reformacijos, puikiausiai galėjo sukurti kapitalistinę ekonomi- 
ką, kyla klausimas, kodėl XVI a. tiek daug pagrindinių tokios eko- 
nomikos veikėjų — ne vien verslininkų, bet ir darbininkų - paliko 
senuosius centrus, daugiausia katalikiškose žemėse, ir kėlėsi į nau- 
jus centrus protestantiškuose kraštuose. [...] Jie buvo išvyti. O iš- 
vyti buvo dėl religijos. [...] 





* Gero gyvenimo mėgėjas (pranc.). 

Nesvarbu, kur tiksliai yra gimęs ankstyvasis kapita- 
lizmas - aišku, kad nuo pat pradžių buvo sukinkyti du im- 
pulsai: asketizmas ir kaupimas. Pirmasis — tai protinga, ap- 
dairi buržuazinė dvasia; antrasis - nerimstantis faustiškas 
troškimas, kuris, kaip atskleidžia šiuolaikinė ekonomika ir 
technologijos, pasirinko „begalinių ribų“ šūkį ir išsikėlė tiks- 
lą visiškai pakeisti gamtą. Šių dviejų impulsų sanpyna for- 
mavo modernią racionalumo sampratą. Įtampa tarp jų mo- 
raliai ribojo išlaidų demonstravimą, būdingą ankstesniems 
užkariavimų laikotarpiams. Akivaizdu - ir tai yra vienas iš 
šios knygos argumentų, - kad asketiškasis elementas, o 
drauge su juo ir vienas iš moralinių kapitalistinio elgesio 
pateisinimų, faktiškai išnyko. 

Filosofinio pateisinimo lygmenyje asketizmui stip- 
riausiai smogė Jeremy Benthamas, teigęs, jog asketizmas 
(„vargai ', kuriuos sektantai užtraukia kitiems, to nenorin- 
tiems) pažeidžia žmones valdantį „prigimtinį“ hedonizmo 
principą - ieškoti malonumų ir vengti skausmo. Asketiz- 
mo „bėda“ yra tai, kad nors jo ketinimai gali būti ir labai 
tyri, jis vis tiek veda prie „despotizmo“ žmonių atžvilgiu. 
Tik naudos principas gali reguliuoti žmonių pastangas pa- 
siekti savo skirtingus tikslus. Taigi bendrų tikslų sąvoka iš- 
siskaidė į individualius pasirinkimus. 

Istorijos plotmėje „ekonominį impulsą“ anksčiau var- 
žė papročių ir tradicijų taisyklės, iš dalies - katalikiškos mo- 
ralės teisingos kainos principas, o vėliau - puritoniškas rei- 
kalavimas taupyti. Silpnėjant religiniams jausmams (tai - 
atskira sudėtinga istorija), silpnėjo ir suvaržymai. Ryškiau- 


Ne kalvinizmas sukūrė naują žmogaus tipą, savo ruožtu sukūrusį 
kapitalizmą; veikiau senojo Europos ekonominio elito atstovai bu- 
vo apšaukti eretikais, nes jų pažiūros, kurių jie laikėsi iš kartos į 
kartą, staiga kai kuriose vietose buvo paskelbtos esą eretiškos ir 
netoleruotinos. [...] 

Nes visuomet atsiremiame į štai ką: verslininkai kalvinistai ir Šiau- 
rės Europos verslininkai žydai nebuvo vietiniai augalai; tai buvo 
seni persodinti augalai. 

siu kapitalizmo bruožu - pačia jo dinamika - tampa beri- 
biškumas. Technologijų skatinamas, eksponentinis kapita- 
lizmo augimas negalėjo turėti jokių asimptočių. Jokių ribų. 
Nebuvo nieko šventa. Pokytis tapo norma. Tokia buvo eko- 
nominio impulso trajektorija apie XIX a. vidurį. Tokia bu- 
vo ir kultūros trajektorija. 


IV 


Kultūros sritis - tai reikšmių sritis, pastangos kokio- 
mis nors vaizdingomis formomis, meno ir ritualo išraiškin- 
gumu įprasminti pasaulį, ypač tokius „nesuvokiamus“ da- 
lykus kaip tragedija ir mirtis, kylančius iš egzistencinių si- 
tuacijų, kuriose tam tikru gyvenimo momentu atsiduria 
kiekvienas sąmoningas Žmogus. Tokiose situacijose žmo- 
gui kyla esminių klausimų - Goethe juos vadino Urphūno- 
men* — klausimų, iš kurių išplaukia visi kiti. Religija, seniau- 
sias bandymas suvokti šias „paslaptis“, istoriškai buvo kul- 
tūrinių simbolių šaltinis. 

Jei mokslas ieško gamtos vienovės, tai religija skirtin- 
gais istoriniais civilizacijų laikotarpiais siekė kultūros vie- 
novės. Kad uždarytų šį ratą, religija nuaudė tradiciją kaip 
prasmės audinį ir saugojo kultūros portalus, atmesdama 
meno kūrinius, kėlusius grėsmę moralinėms religijos nor- 
moms. 

Modernusis judėjimas šią vienovę suardo trimis bū- 
dais: reikalaudamas estetikos autonomijos moralės normų 
atžvilgiu; labiau vertindamas tai, kas nauja ir eksperimen- 
tiška; kultūrinio vertinimo kriterijumi laikydamas origina- 
lumo ir nepakartojamumo siekiantį individą. 

Agresyviausias šio judėjimo palydovas - apsišaukė- 
lis avangardas, pasivadinęs modernizmu. Modernizmo ap- 





* Pirmapradis reiškinys (vok.). 

tarimas (plačiau žr. p. 93-101, 2ir 3 skyrius) yra esminė šios 
knygos tema, nes modernizmą, pastarąją pusę amžiaus vis 
labiau įsigalintį kultūroje, aš laikau buržuazinę pasaulėžiū- 
rą sugriovusiu veiksniu. 

Sunkumai, iškylantys stengiantis apibrėžti moderniz- 
mą, yra liūdnai pagarsėję. Schemiškai aš išskirčiau tris skir- 
tingus aspektus: 

1. Tematiškai modernizmas yra įniršis prieš tvarką, 
ypač prieš buržuazinį tvarkingumą. Svarbiausias dėmesys 
tenka savasčiai ir nepaliaujamiems patirčių ieškojimams. 
Terencijus kadaise pasakė: „Visa, kas žmogiška, man ne- 
svetima ; modernistas galėtų taip pat karštai pasakyti: „Vi- 
sa, kas nežmogiška, man nesvetima“. Manoma, kad racio- 
nalizmas slopina gyvybingumą; kūrybos bangą įsiūbuoja 
demoniškumo tyrinėjimai. Tokiuose tyrinėjimuose protė- 
jiškiems vaizduotės skrydžiams negalima nustatyti esteti- 
nių ribų (ar net dorovės normų). Pagrindinis reikalavimas - 
tenkinant savo troškimus, patirčiai neturi būti sienų, turi 
nebūti „nieko šventa“? 

2. Stiliaus požiūriu - tai, ką aš vadinu „distancijos pa- 
naikinimu“, turi bendrą sintaksę. Tai - pastangos panaiki- 
nant estetinę ir psichinę distanciją tiesiogiai ir vienalaikiš- 
kai veikti pojūčius. Sumažinus estetinę distanciją, dingsta 
kontempliacija ir žiūrovas įtraukiamas į patirtį. Panaikinus 
psichinę distanciją, pabrėžiami (kalbant Freudo terminais) 
„pirminiai sapno ir haliucinacijos, instinkto ir impulso 
„procesai“. Visu tuo modernizmas atmeta „racionaliąją kos- 
mologiją ', kuri menuose atsirado renesanso epochoje ir ku- 
rią susistemino Alberti: pirmąjį ir antrąjį paveikslo planą; 
pradžią, vidurį ir pabaigą, arba seką laike; žanrų išskyrimą 





" Nagrinėdamas žymius XIXa. ir XX a. literatūros kūrinius, šį teigi- 
nį aš išplėtojau straipsnyje „Anapus modernizmo, anapus savasties“ („Be- 
yond Modernism, Beyond Self“), in Art, Politics, and Will: Essays ii Honor 
of Lionel Trilling, red. Ouentin Anderson, Stephen Donadio ir Steven Mar- 
cus (New York: Basic Books, 1977). 

ir kiekvienam žanrui tinkamą kūrybos būdą. Distancijos 
panaikinimas kaip formali sintaksė paveikia visus menus: 
literatūroje atsiranda „sąmonės srautas“; tapyboje panai- 
kinama „vidinė paveikslo distancija“; muzikoje sujaukia- 
ma melodijos ir harmonijos pusiausvyra; poezijoje sudar- 
komas reguliarus metras. Plačiausia prasme šia bendra sin- 
takse atsisakoma mimezės kaip meno principo." 

3. Dėmesys meninėms priemonėms. Visais kultūros 
laikotarpiais meninių priemonių pobūdį ir sudėtingumą 
menininkai suvokė kaip formos problemą, iškylančią tai, 
kas „įsivaizduojama“, paverčiant „atvaizdu“. Pastaruosius 
dvidešimt penkerius metus dėmesys skiriamas ne turiniui 
ar formai (t. y. stiliui ar žanrui), bet pačioms meninėms 
priemonėms: konkrečiai dažų faktūrai ir medžiagoms ta- 
pyboje, „abstraktiems“ garsams muzikoje, fonologijai ir 
„kvėpavimui“ poezijoje, abstrakčioms kalbos savybėms Ii- 
teratūroje, dažnai atsisakant viso kito. Taigi Jaspero John- 
so paveiksluose labiausiai domina enkaustinis paviršius, o 
ne vaizdas; Johno Cage'o muzikoje - aleatoriniai arba atsi- 
tiktiniai faktoriai; Roberto Creeley poezijoje - tai, jog eilu- 
tės metrą sudaro aspirata, o ne skiemuo. Ir visa tai veikiau 
yra savasties išraiška nei formalūs pačių priemonių gali- 
mybių ir jų prigimties tyrinėjimai. 

Neabejotina, kad Vakarų kultūroje modernizmas su- 
kėlė vieną didžiausių kūrybingumo protrūkių. Nuo 1850 
m. iki 1930 m. literatūroje, poezijoje, muzikoje ir tapyboje 
tikriausiai vyko daugiau įvairiausių eksperimentų - o gal 
net buvo sukurta daugiau nuostabių šedevrų - nei bet ku- 





* Aišku, ne visi rašytojai modernistai yra akivaizdžiai „antiburžua- 
ziniai“. T. S. Eliotas priklausė Aukštajai anglikonų bažnyčiai, o Williamas 
Faulkneris laikėsi tradicionalistinių pietietiškų politinių pažiūrų. Tačiau 
abu jie buvo didieji poezijos ir romano žanro „eksperimentatoriai“. Ne- 
paisant konkrečių jų politinių ir kultūrinių įsitikinimų, šių menininkų „mo- 
dernistiniai stiliai, be kita ko, sugriovė „racionaliąją kosmologiją“, buržu- 
azinės pasaulėžiūros pamatą su jai būdingais tvarkingais laiko ir erdvės 
ryšiais. (Plačiau žr. p. 171-185.) 

riuo kitu ankstesniu mums žinomu periodu. Didžiąja dali- 
mi visa tai gimė iš kūrybinės kultūros įtampos, kilusios kul- 
tūrai užėmus priešišką poziciją buržuazinės visuomenės 
struktūros atžvilgiu. Tačiau už tai teko sumokėti. Vienas iš 
nuostolių - buvo prarastas kultūros vientisumas, ypač 
sklindant prieštaringam požiūriui į moralės normas ir į pa- 
čią kultūros vertinimo idėją. Dar daugiau kainavo ribų tarp 
meno ir gyvenimo ištrynimas: tai, kas kadaise buvo leisti- 
na vaizduotėje (romanai apie žudynes, geidulius, iškrypi- 
mus), dažnai tampa fantazija, kurią įgyvendina individai, 
trokštantys savo „gyvenimą“ paversti meno kūriniu. Bran- 
giai sumokėta ir už kritikos „demokratizavimą“: vertinimo 
kriterijus jau nebėra kokie nors sutartinai nustatyti stan- 
dartai, kriterijumi tampa kiekvieno nuomonė, grindžiama 
tuo, kaip menas stiprina jo „savastį. 


Kultūros pokyčių ir socialinės struktūros sąveika yra 
labai sudėtinga. Kai egzistuoja globos sistema, globėjas - 
nesvarbu, ar karalius, Bažnyčia, ar valstybė - užsako me- 
no kūrinį, o vyraujantį to meto stilių formuoja kultūriniai 
institucijos poreikiai, pvz., Bažnyčios poreikiai arba kara- 
liaus skonis, arba reikalavimai šlovinti valstybę. Būtent ten, 
kur menas perkamas ir parduodamas - rinkoje - susikerta 
kultūrinė ir socialinė struktūros. Visai tikėtina, kad kultū- 
rai tapus preke, įsiviešpatautų miesčioniškas skonis. Bet taip 
neatsitiko, ir tai - išskirtinis istorinis faktas. 

Terminas „kultūrinė hegemonija“, siejamas su italų 
marksistu Antonio Gramsci, reiškia vienos grupės domi- 
navimą formuojant vyraujančią pasaulėžiūrą, tautai patei- 
kiančią epochos interpretaciją. Daugelį kartų buvo įsigalė- 
jusi vienintelė valdančiosios klasės subrandinta ir jai pa- 
ranki pasaulėžiūra. XII a., „tikėjimo epochoje“, kurią sim- 
bolizuoja Inocentas III, mes matome išaukštintą Bažnyčios 
kontrolę visuomenėje - ją atspindi ne vienalytis pasišven- 
timas, bet, anot Bryano Wilsono, tai, kad visą socialinę są- 

rangą ženklino tikėjimas ir tvarka, kurių reikalavo „bažny- 
tinė valdžia“. Artimiausia mūsų laikų analogija - sovietų 
pasaulis, kuriame reguliuojamas kasdienis gyvenimas, 
nuožmiai kontroliuojama gamyba ir paskirstymas, slopi- 
nami impulsai ir šlovinama valdžia - tai pasaulis, kuriame 
vyrauja visiška Partijos kultūrinė hegemonija. Socialinė 
tvarka jame ideologiškai primesta. 

Marksistai teigia, kad kapitalizme taip pat egzistavo 
vienintelės kultūros hegemonija - „valdančiosios klasės“ 
idėjų hegemonija. Tačiau stulbina tai, kad jei koks nors reiš- 
kinys pastarąjį šimtmetį ir turėjo lemiamos įtakos, bent jau 
aukštajai kultūrai, tai buvo būtent modernizmas, atviras ją 
kuriančios klasės priešas. 

Iš pradžių kapitalistinės ekonomikos impulsas ir 
kultūrinis modernybės sąjūdis kilo iš to paties šaltinio - lais- 
vės ir išsilaisvinimo idėjų, kurias įkūnijo „atšiaurus indivi- 
dualizmas“ ekonomikoje ir „nevaržoma savastis“ kultūro- 
je. Nors šiedu reiškiniai turi bendrą išeities tašką - tradici- 
jos ir praeities autoriteto atsisakymą, - netrukus jų santykis 
tapo priešiškas. Freudo žodžiais tariant, darbui reikalingai 
drausmei pavojų kėlė į kultūrą nukreipta libido energija. 
Gal tai ir tiesa, bet pernelyg abstraktu. Įtikinamesnis istori- 
nis paaiškinimas būtų toks: buržuazinės apskaičiavimo ir 
metodiško susilaikymo nuostatos susikirto su impulsyvia 
pojūčių ir jaudulio paieška, pasireiškusia romantizme ir 
perėjusia į modernizmą. Šis antagonizmas ėmė gilėti biu- 
rokratizavus darbo ir gamybos organizavimą, o individus 
redukavus į vaidmenis: taip tarp darbo vietos normų ir do- 
mėjimosi savityra bei savo įgeidžių tenkinimu vėrėsi vis 
didesnė praraja. Blake'as, Byronas ir Baudelaire'as (pasta- 
rasis - modernizmo įsikūnijimas) gal nėra visiškai tiesio- 
giai susiję, bet juos sieja perkeltinė, simbolinė giminystės 
linija. 

Kol darbą ir turtą sankcionavo religija, jie turėjo 
transcendentinį pateisinimą. Tačiau šiai etikai sunykus, 

pateisinimas buvo prarastas, nes siekti vien tik turto nėra 
save pateisinantis pašaukimas. Kaip kartą taikliai nurodė 
Schumpeteris, birža yra menkas Šventojo Gralio pakai- 
talas. 

Svarbiausia tai, jog iš pradžių pažangiausių visuome- 
nės grupių, inteligentijos ir išsilavinusių visuomenės 
klasių, o vėliau ir viduriniosios klasės socialinio elgesio pa- 
teisinimą iš religijos perima modernistinė kultūra. Drauge pa- 
brėžiamas jau nebe „charakteris“, moralinių taisyklių ir 
griežtai nustatyto tikslo vienovė, o „asmenybė“, savasties 
stiprinimas priverstinai siekiant individualios diferencia- 
cijos. Trumpai tariant, jau nebe darbas, o „gyvenimo sti- 
lius“ yra pasitenkinimo šaltinis ir priimtino elgesio visuo- 
menėje kriterijus. 

Paradoksalu, tačiau laisvos asmenybės gyvenimo sti- 
liaus įvaizdžiu tapo ne „dinamiškai veržlus“ verslininko 
gyvenimo stilius, bet visuomenės normas laužančio me- 
nininko gyvenimo stilius. Aš bandžiau įrodyti (plačiau žr. 
p. 87-91), jog būtent menininkas vis dažniau pradeda dik- 
tuoti publikai ir primesti savo nuomonę apie tai, ko reikė- 
tų norėti ir ką pirkti. Paradoksas visiškai atsiskleidžia ta- 
da, kai visuomenėje žlugusi buržuazinė etika beveik ne- 
randa gynėjų kultūroje (ar yra rašytojų, ginančių kokias nors 
institucijas?), o kovą prieš ortodoksiją įkūnijęs moderniz- 
mas triumfuoja ir tampa vyraujančia šiandienos ortodok- 
sija. 


V 


Kiekviena įtampa sukuria savo dialektiką. Kadangi so- 
cialinė struktūra ir kultūra susiduria būtent rinkoje, atsiti- 
ko taip, kad pastaruosius penkiasdešimt metų ekonomika 
buvo pajungta kultūros skatinamiems gyvenimo stiliams 
gaminti. Taigi ne tik iškilo prieštaravimas tarp atskirų sri- 

čių, bet įtampa sukėlė ir dar didesnį prieštaravimą pačioje 
ekonomikos srityje. Kapitalistinės įmonės pasaulyje for- 
moms etosas gamybos ir organizavimo baruose tebėra dar- 
bas, susilaikymas, dėmesio sutelkimas į karjerą, atsidavi- 
mas įmonei. Tačiau marketingo sferoje parduodant prekes 
pasitelkiami žvilgantys prabangos ir sekso įvaizdžiai - taip 
siūlomas hedonistinis gyvenimo būdas, žadantis geidulin- 
gą įvairių troškimų patenkinimą. Šioje knygoje aš teigiu, 
kad šio prieštaravimo pasekmė - bendrovės darbuotojai 
dieną yra dori, o naktį šėlsta. 

Sunykus religinei etikai ir išaugus atliekamosioms 
pajamoms, per pastaruosius penkiasdešimt metų visuo- 
menėje būtent kultūra ėmėsi iniciatyvos skatinti pokyčius, ir 
ekonomika buvo pajungta šiems naujiems poreikiams ten- 
kinti. 

Šiuo požiūriu istorinis socialinių pokyčių modelis 
reikšmingai pasikeitė. Kylant kapitalizmui - „modernizuo- 
jant“ bet kurią tradicinę visuomenę - buvo galima lengviau 
pakeisti ekonominę visuomenės struktūrą, pvz., nuvarant 
žmones nuo žemės į fabrikus, įvedant naują darbo ritmą ir 
tvarką, imantis žiaurių priemonių ar pasitelkus skatinimo 
sistemą kapitalui kaupti (pvz., palūkanų teorija - palūka- 
nos esančios atlygis už „susilaikymą“ nuo vartojimo). Ta- 
čiau „antstatas“ - šeimos gyvenimo modeliai, prisirišimas 
prie religijos ar valdžios, pripažintos idėjos, formavusios 
žmonių socialinės tikrovės suvokimą, daug atkakliau prie- 
šinosi pokyčiams. 

Šiandien, priešingai, pakeisti ekonominę struktūrą ge- 
rokai sunkiau. Storas biurokratų sluoksnis įmonėje suma- 
žina galimybes lanksčiai prisitaikyti, profsąjungų taisyklės 
riboja vadovybės galią kontroliuoti darbo vietų dalybas. Vi- 
suomenėje ekonominė veikla kovoja su įvairiausiomis ve- 
to teisę turinčiomis grupėmis (pvz., dėl gamyklų vietos ar 
aplinkos naudojimo), ją vis labiau ir labiau reguliuoja 
valdžia. 

O kultūroje viešpatauja veik nevaržoma fantazija. Ži- 
niasklaida maitina žmones naujais įvaizdžiais, klibina tra- 
dicines nuostatas, iškelia viešumon nuo normos nukrypu- 
sį ir keistą elgesį, kitiems tampantį mėgdžiojimo pavyzdžiu. 
Tai, kas tradiciška, nuobodu; tokioms „ortodoksiškoms“ ins- 
titucijoms kaip šeima ir Bažnyčia tenka ginti savo nesuge- 
bėjimą keistis. 

Taigi kapitalizmas tapo rutina, o modernizmas pasi- 
darė lėkštas. Pagaliau, kaip jis begali šokiruoti, jei nebeliko 
nieko šokiruojančio? Jei eksperimentas yra norma, ar nau- 
jovė gali būti originali? Kaip ir kiekviena bloga istorija, mo- 
dernizmas savo baigtį pakartojo: pirmąkart - futuristiniais 
ir dadaistiniais žaislinio pistoleto šūviais, antrą kartą - fos- 
forescensinėmis poparto paveikslų parodijomis ir bepras- 
miu konceptualaus meno minimalizmu. Kiekvieną Mani- 
festų sakinį baigiančių šauktukų taškai paprasčiausiai vir- 
to daugtaškiais, besidriekiančiais nuolatinio pasikartojimo 
nykumoje. Tai štai kas pabaigoje. S. Beckettas tai trumpai 
išreiškė savo liūdname dialoge*: 


Vladimiras: Sakyk, nors tai būtų ir netiesa. 

Estragonas: Ką turėčiau sakyti? 

Vladimiras: Sakyk: aš patenkintas. 

Estragonas: Aš patenkintas. 

Vladimiras: Ir aš. 

Estragonas: Ir aš. 

Vladimiras: Mudu abu patenkinti. 

Estragonas: Mudu abu patenkinti. (Pauzė). Ką gi mums da- 
bar daryti, kai mudu abu patenkinti? 

Vladimiras: Laukti Godo. 





* Samuel Beckett, „Belaukiant Godo“, in Šiuolaikinė prancūzų dra- 
ma. Vertė A. Gudelis. Vilnius, Vilnius, „Vaga“, 1988, p. 177 

Skleisdama išmintį Minervos pelėda skraido priete- 
moje, nes gyvenimas tapo pilkesnis už pilką. Pergalingos 
modernizmo apokalipsės aušra švinta rėkiančiomis spal- 
vomis, tvyksinčiomis besisukančiais šviesos blyksniais. 
Šiandien modernizmas jau nebėra rimtų menininkų kūry- 
ba, jis priklauso masinės kultūros vartotojams, vadinamie- 
siems kultūratams (culturati, žr. p. 62), „kultūrinei masei", 
kultūros gamybos paskirstymo sektoriui, kuriam visa tai, 
kas šokiravo senąją kartą, tapo naujosios kartos prabanga. 
Masinės kultūros vartotojų retorika perėmė priešišką po- 
žiūrį į miesčionišką tvarkingumą ir blaivų mąstymą, tačiau 
nukrypstantiems nuo jų kanonų jie primeta savąjį konfor- 
mizmą. 

Septintajame mūsų amžiaus dešimtmetyje stebėjome 
„naują“ kontrkultūros reiškinį. Tačiau pats pavadinimas 
tebuvo laužtas iš piršto. „Maištingajai kultūrai“ rūpėjo 
menas, rūpėjo, kaip pasitelkus vaizduotę užsispyrusią 
atmintį ar neklusnią medžiagą paversti kūriniu, galinčiu 
peržengti savo laikmetį. Ji egzistavo kultūros srityje. 
Vadinamoji kontrkultūra buvo vaikų kryžiaus žygis, sie- 
kiantis ištrinti ribas tarp fantazijos ir tikrovės ir po išsi- 
laisvinimo vėliava išreikšti savo impulsus. Kontrkultūra 
neva šaipėsi iš apsimestinio miesčioniško dorovingumo, 
tačiau tai tebuvo viešas puikavimasis elgiantis taip, kaip 
anksčiau slapta elgėsi liberalūs maištininkų tėvai. Ji skel- 
bėsi esanti nauja ir drąsi, tačiau paprasčiausiai kartojo 
prieš pusę amžiaus krėstus jaunatviškus Greenwich Vil- 
lage bohemos pokštus, tik kontrkultūra tai darė triukšmin- 
giau — roko triukšmą sustiprino elektroninis žiniasklaidos 
garsiakalbis. Tai veikiau buvo ne kontrkultūra, o suklas- 
tota kultūra. 

Per pastaruosius trisdešimtį metų šis dvigubas kapi- 
talizmo prieštaravimas tapo menkaverčiu greit praeinan- 
čių susižavėjimų ir mados principu: „daugialypumas“ — 

masinės kultūros vartotojams, hedonizmas - vidurinio- 
sioms klasėms, o pornotopija - masėms. Kultūrą trivializa- 
vo būtent pati mados prigimtis. 


VI 


Ar maištingasis modernizmas buvo „prijaukintas“, 
kaip teigia Herbertas Marcuse? Tam tikra prasme - taip. 
Jis buvo paverstas preke, kurią reikia įpiršti ir taip pasipel- 
nyti. Bet keisdamas gilesniąją struktūrą toks procesas gali 
paplauti paties kapitalizmo pamatus. Žinoma sociologinė 
tiesa — visuomenės santvarką palaiko jos įteisinimas, sau- 
gantis ją nuo niekintojų. Bet aš jau nurodžiau, jog kultūrą 
įteisina asmeninių norų tenkinimas ir „asmenybės“ raiš- 
kos ieškojimas. Taip asmeninės autonomijos ir heterodok- 
sijos vardan puolama galiojanti ortodoksija. Tačiau moder- 
nioji kultūra nesugeba suprasti, kad Ortodoksija ne saugo 
vyraujančią tvarka, o vertina įsitikinimų tinkamumą ir mo- 
ralinį pobūdį iš „teisingo proto“ pozicijų. Paradoksalu, bet 
pati heterodoksija liberaliuose sluoksniuose tapo konfor- 
mistinė; šis konformizmas dangstomas prieštaringumu. 
„Heterodoksijos“ painiava - receptas bendrai moralinei 
tvarkai sugriauti. 

Ar galia vis dar sutelkta ekonomikos srityje, visų pir- 
ma - milžiniškų korporacijų rankose? Vakarų visuomenėje 
didžiąja dalimi - taip, bet šis teiginys neteisingai atspindi 
šiandieninių visuomenės pokyčių prigimtį. Istoriškai ka- 
pitalistinė santvarka tapo stipri tuomet, kai pasitelkusi gru- 
pę valdančių šeimų sulydė turtą ir galią, taip išlaikydama 
sistemos tęstinumą. Kai šeimos turto valdymą perėmė va- 
dybininkai ir nutrūko elito grandinės tęstinumas, įvyko pir- 
mas gilus vidinės kapitalizmo struktūros pokytis. Šiandien 
ekonominė galia priklauso institucijoms, kurių vadovai sa- 
vo valdžios negali perduoti paveldėtojams; kadangi turtas 


29 


yra ne privatus, o korporacinis, vadovaujamas pareigas le- 
mia ne nuosavybė, o specialus išsilavinimas, vadovai vis 
dažniau nebeturi tos galios tradicinių prigimtinių teisių, pa- 
teisinimų ir teisėtumo, ir jie tai labai jaučia.!? Svarbiau tai, 
kad šiuolaikinėje visuomenėje daugėja rinkėjų grupuočių, 
ir, kadangi ekonominių ir socialinių pasekmių tarpusavio 
ryšys darosi vis glaudesnis, politinėje santvarkoje galia pa- 
sitelkiama sprendžiant sistemines problemas, kylančias iš 
šio tarpusavio ryšio ir vis aršesnės konkurencijos tarp kitų 
valstybės tvarkomų ekonomikų. Šios knygos skyriuje „Vi- 
suomeninis ūkis“ (žr. p. 313 ir toliau) aš tvirtinu, jog pa- 
grindinė to išdava - išplečiama valstybės galia, valstybės 
biudžetas, o ne pelno pasidalijimas įmonėje, tampa lemia- 
mu ekonominių sprendimų (įskaitant kapitalo formavimą) 
arbitru; valdžią visuomenėje paskirsto ne kapitalistų ir dar- 
bininkų varžybos, bet konkurencija tarp daugybės rinkėjų 
grupuočių, kurias vis dar labai veikia korporacijos. 


VII 


Paskutinis žodis - apie religiją, mano knygos atramos 
tašką. Priešingai nei Durkheimas, religijos aš nelaikau vi- 
suomenės „funkcine būtinybe“ ir nemanau, kad be jos vi- 
suomenė sugriūtų. Aš netikiu, kad religija skirta iširusioms 
visuomenės siūlėms sukabinti. Visuomenės ir „nesuyra“, 
nors kraštutinių krizių metu (pvz., per karą) legitimacijos 
praradimas gali palaužti valią priešintis. Religijų neįmano- 
ma pagaminti. Būtų blogiau, jei būtų įmanoma - rezultatai 
keltų abejonių ir netrukus pranyktų naujame mados sū- 
kuryje. 


"Plačiau apie šį pokytį skaitykite mano esė „Šeimyninio kapitaliz- 
mo žlugimas“ („The Break-up of Family Capitalism“) knygoje Ideologijos 
mirtis (The End of Ideology Glencoe, II: The Free Press, 1960). 

Daugiau nei prieš pusę amžiaus Maxas Weberis kan- 
džiai pareiškė: 

Dar jokia nauja religija nekilo iš literatų, akademi- 
kų ar kavinių intelektualų poreikio religinius jausmus 
įtraukti į savo įspūdžių ir pojūčių šaltinių inventorių 
bei pokalbio temas. Religijos atgimimo negali sukelti au- 
torių poreikis rašyti knygas ir daug veiksmingesnis su- 
manių leidėjų poreikis tokias knygas parduoti. Nesvar- 
bu, kiek būtų skatinamas platesnis domėjimasis ja, jo- 
kia religija negimsta iš intelektualų poreikių ar jų ple- 
palų. Mada religijos temą padarė populiarią, mados sū- 
kurys netrukus ją ir išsvies iš pokalbių ir žurnalistikos." 
Religijas sukuria ne „sielų inžinieriai '; jos išauga iš 

kartu bundančių individų poreikių gelmės. 

Mano dėmesį religijai lemia tai, ką aš laikau esminiu 
kultūros bruožu: klausimų ratas, grąžinantis Žmogų į eg- 
zistencines situacijas, žmogaus baigtinumo ir nepermal- 
daujamų jo galios ribų (kurių peržengimas yra harnartia*) 
ir iš to išplaukiančios pastangos rasti rišlų atsakymą, įgali- 
nantį žmogų susitaikyti su žmogiškuoju būviu. Šis žinoji- 
mas kyla iš giliausių sąmonės versmių, ir aš tikiu, kad ateis 
metas, kai kultūra, suvokusi žemiško gyvenimo tyrinėji- 
mų ribas, bandys susigrąžinti sakralumą." 

Aš manau, prieš mus atsiveria proskyna. Išsikvėpęs 
modernizmas, sausas komunistinis gyvenimas, nevaržo- 
mos savasties keliamas nuobodulys ir beprasmės monoli- 


" The Sociologųy of Religion, vert. Ephraim Fischoff (Boston: Beacon 
Press, 1963), p. 137. 

"* Tai yra mano Hobhouse'o paskaitos, skaitytos Londono ekono- 
mikos mokykloje 1977 m. gegužės 19 d., tema: „Šventenybės sugrįžimas: 
diskusija apie religijos ateitį“ („The Return of the Sacred: the Argument 
on the Future of Religion“; ji paskelbta British Journal of Sociology, 1977 m. 
gruodžio mėn. 


* Iš graikų k. hamartanein - „klysti“, hamartia - klaidingas sprendi- 
mas, tragiškas charakterio trūkumas. (Vert. past.). 

tinės politinės skanduotės — viskas rodo, kad ilga era pa- 
mažėle baigiasi. Modernizmas stengėsi peršokti anapus: 
anapus gamtos, anapus kultūros, anapus tragedijos; gena- 
mas iki begalybės išsiplečiančios radikaliosios savasties dva- 
sios, jis siekė ištirti apeironą, begalybę. 

Mes apgraibomis ieškome naujo žodyno, kurio svar- 
biausias žodis, regis, yra ribos: augimo ribos, aplinkos nio- 
kojimo ribos, ginklavimosi ribos, kišimosi į biologinę pri- 
gimtį ribos. Mes stengiamės nustatyti ekonomikos ir tech- 
nologijų mibas, tačiau ar taip pat nustatysime ir kultūrinės 
patirties tyrinėjimų, prasilenkiančių su moralės normomis 
ir įtraukiančių į demoniškumą, klaidingai teigiančių, kad 
bet kokia patirtis yra „kūrybinga“, ribas? Ar galėtume nu- 
statyti išpuikimo ribas? Atsakymas į šį klausimą galėtų iš- 
spręsti kultūrinį kapitalizmo prieštaravimą ir užbaigti mo- 
dernybės kultūrą, apgaulingą šio prieštaravimo antrinin- 
kę, semblable et frere*. Tereiktų sutramdyti politinio ir eko- 
nominio gyvenimo kasdienybę. 


Daniel Bell 
1978 m. sausis 


Cambridge, Massachusetts 





* Panašus ir broliškas (pranc.). 

is knygos skyrius sudaro ankstesni rankraščiai, 
perrašyti taip, kad būtų užtikrintas temos ir argumentų tęs- 
tinumas. 

Pirmoji esė „Kapitalizmo kultūriniai prieštaravimai“ 
paimta iš didesnio rankraščio, parašyto 1969-1970 metų žie- 
mą. Šio rankraščio dalis tuo pačiu pavadinimu buvo iš- 
spausdinta žurnale The Public Interest (1970 m. rudenį). Ki- 
ta dalis, įtraukta į šį skyrių, buvo perskaityta Arden House 
konferencijoje, kurią surengė Kolumbijos universiteto Ver- 
slo mokykla ir Gyvybės draudimo institutas; dalis to pra- 
nešimo, pavadinta „Amerikos kultūra ir pokyčio sąvoka“ 
(„American Culture and the Concept of Change) išspausdinta 
mažoje knygoje Pokytis ar revoliucija (Change or Revolution, 
1971, red. Edward Sullivan). 

Antroji esė „Kultūrinio diskurso pertrūkiai“ laisvai su- 
formuota iš trijų tarpusavyje susijusių esė ir papildomos 
medžiagos: „Distancijos sunaikinimas“ („The Eclipse of Dis- 
tance'), Encounter, 1963 m. gegužė; „Modernybė ir masinė 
visuomenė“ („Modernity and Mass Society“ ), Studies in Pub- 
lic Communication, University of Chicago, 1961 m. vasara) 
ir „Kultūros ir socialinės struktūros atsiskyrimas“ („The Dis- 
junction of Culture and Social Structure“), Daedalus, 1965 m. 
žiema. 

Trečioji esė „Septintojo dešimtmečio pasaulėjauta“ pa- 
imta iš didesnio rankraščio, parašyto 1969-1970 metais ir 
pavadinto „Pasaulėjauta septintajame dešimtmetyje“ 

(„Sensibility in the Sixties“), išspausdinto Commentary, 
1971 m. birželio mėn. 

„Link didžiojo atsinaujinimo: religija ir kultūra postin- 
dustriniame amžiuje“ buvo pagrindinis pranešimas, per- 
skaitytas 1974 m. gruodį Haifoje, Izraelyje, vykusiame eti- 
kos ir technologijos simpoziume, skirtame Haifa Technicon 
penkiasdešimtmečiui. Jis buvo išspausdintas Social Research, 
1975 m. rudenį. Šis skyrius yra atnaujinta minėto praneši- 
mo versija. 

Pirmoji penktosios esė dalis „Nestabilioji Amerika: lai- 
kini ir nuolatiniai nacionalinės krizės veiksniai“ pavadini- 
mu „Nestabilioji Amerika“ („Unstable America“) buvo iš- 
spausdinta Encounter 1970 m. birželį; antroji dalis paimta 
iš didesnio pranešimo „Artimiausi dvidešimt penkeri me- 
tai“ („The Next Twenty-five Years'), parašyto 1974 m. pa- 
vasarį CIBA fondo Londone konferencijai. 

Šiek tiek trumpesnis „Visuomeninio ūkio“ variantas 
pirmiausia pasirodė The Public Interest, 1974 m. rudenį. 

Ši knyga dialektiškai susijusi su mano ankstesniąja 
knyga Postindustrinės visuomenės atsiradimas (The Coming of 
the Post-Industrial Society). Pastarojoje aš stengiausi paro- 
dyti, kaip technologijos (įskaitant intelektualiąsias techno- 
logijas) ir teorinių žinių kodifikavimas, naujas naujovių ir 
politikos principas, keičia technoekonominę tvarką, o kar- 
tu su ja ir visuomenės stratifikacijos sistemą. Šią knygą su- 
darančiose esė aš nagrinėju kultūrą, ypač modernybės idė- 
ją, ir sudėtingas valstybės valdymo problemas, atsirandan- 
čias, kai visuomenės vertybėmis akcentuojamas nežabotas 
apetitas. Prieštaravimus, kuriuos aš įžvelgiu šiuolaikinia- 
me kapitalizme, sukelia nutrūkusios gijos, kadaise sieju- 
sios kultūrą ir ekonomiką, ir hedonizmo, tapusio pagrindi- 
ne mūsų visuomenės vertybe, įtaka. 

Kaip ankstesnėje knygoje, aš turiu ir formalesnį te- 
orinį ketinimą. Beveik visi šiuolaikiniai socialiniai mokslai 
visuomenę suvokia kaip tam tikrą vientisą „sistemą“, su- 

kurtą remiantis kokiu nors vienu svarbiausiu principu 
(Markso atveju - nuosavybės santykiais; Talcotto Parsono - 
pagrindine vertybe, pvz., rezultatu), siekiančiu „reprodu- 
kuotis“ vyraujančių institucijų pagalba. Kita vertus, esu įsi- 
tikinęs, kad analizuojant šiuolaikinę visuomenę geriausia 
ją suvokti kaip sudėtingą trijų atskirų sričių mišinį: sociali- 
nės struktūros (iš esmės - technoekonominės santvarkos), 
valdymo būdo ir kultūros. Aš teigiau, kad postindustria- 
lizmo idėja apsiriboja būtent technoekonominės santvar- 
kos pokyčiais. Tačiau socialinės struktūros pokyčiai nelemia 
nei valdymo formos, nei kultūros. Jei šiuolaikiniame pa- 
saulyje egzistuoja tikra visuomenės valdymo sistema, tai — 
politinė santvarka. 

Šioje knygoje įrodinėjama, kad trys sritys - ekonomi- 
ka, politika ir kultūra - paklūsta priešingiems pagrindi- 
niams principams: ekonomika - efektyvumo, politika - ly- 
gybės, kultūra - savęs realizavimo (arba savo norų paten- 
kinimo). Tai sukelia neatitikimų, kurie formavo Vakarų vi- 
suomenės įtampas ir konfliktus pastaruosius šimtą penkias- 
dešimt metų. 

Šios knygos skyriai paimti iš didesnio rankraščio; jis 
buvo didelės apimties ir detalus - tai dėstymą darė nelanks- 
tų ir gremėzdišką. Nors pasirodę skirtingu laiku, jie kilę iš 
bendro šaltinio ir dabar perrašyti taip, kad rišliai perteiktų 
nuomonę tarpusavyje susijusiais buržuazinės visuomenės 
ekonomikos ir kultūros krizių bei kultūros modernizmo iš- 
sekimo klausimais. 

Šioje knygoje pateikiu bendrą savo teorijos pagrindą. 
Ateityje tikiuosi išleisti dar keletą knygų, plėtojančių šias 
temas ir nubrėžiančių formalesnės teorinės struktūros met- 
menis. 


Kiekviena knyga - bentjau mano - yra dialogas, o kar- 


tais polemika su draugais. Si knyga būtent tokia. Mano do- 
mėjimąsi modernizmu kaip pagrindiniu kultūrinio gyve- 

nimo bruožu įkūnijo kartais išsamūs, kartais trumpi, bet 
nuolat atsinaujinantys pokalbiai ir ginčai su Stevenu Mar- 
cusu. Kolumbijos koledže keletą metų mes drauge vedė- 
me seminarą apie literatūrą ir visuomenę, kasmet tyrinė- 
dami skirtingą modernybės aspektą. Tuose seminaruose ir 
iš jų išsiliejusiose diskusijose aš daug sužinojau iš Marcu- 
so. Tai, kad jis tikriausiai atmestų mano kultūros apibūdi- 
nimą ir iš jo sekančias konservatyvias išvadas, nesumaži- 
na mano intelektualinės ir asmeninės skolos jam. Temos, 
nagrinėjamos paskutiniame skyriuje „Visuomeninis ūkis“, 
kuriuo bandoma liberalizmą įtvirtinti kaip politinę filoso- 
fiją, taip pat išplaukia iš nuolatinių pokalbių ir ginčų su 
mano draugu Irvingu Kristolu. Gal jis ir neatmestų mano 
formuluočių, bet tikrai prieštarautų dėl liberalių išvadų apie 
socialinę politiką, tačiau tai jokiu būdu nemenkina mano 
dėkingumo jam. 

Žmogus daug semiasi iš aplinkos, tad man pravertė 
draugų, su kuriais aš aptariau keletą temų, nuomonės: Dia- 
nos Trilling pastabos apie liberalią kultūrą; daugybė pokal- 
bių su Irvingu Howe apie modernizmą; S. M. Lipseto min- 
tys apie intelektualus; vasaros pokalbiai su Robertu Heil- 
broneriu apie technologijas; skaidri Roberto M. Solow pe- 
dagogika ekonomikos klausimais. Nereikia nė sakyti, kad 
nė vienas išjų neatsako už tai, kaip aš panaudojau jų nuo- 
mones. 

Esu dėkingas Midge Decteriui, savo redaktoriui Basic 
Books leidykloje, kuris atidžiai skaitydamas tekstą sustipri- 
no Mano argumentus. 

Iš įstaigų pirmiausia esu skolingas Russello Sage'o fon- 
dui. Čia per kūrybines atostogas (1969-1970) pradėjau di- 
delį rankraštį, kurio medžiaga sudaro didžiąją šios knygos 
dalį. Ši knyga, kaip ir ankstesnioji, yra tos skolos grąžini- 
mas. Taip pat norėčiau padėkoti Aspeno humanistinių stu- 
dijų institutui už svetingumą 1974 m. liepą - ten viešėda- 
mas kaip reziduojantis mokslininkas galėjau parašyti 

straipsnį „Visuomeninis ūkis“. Nacionalinio humanitarinių 
studijų fondo stipendija suteikė man ir S. M. Lipsetui gali- 
mybę pradėti lyginamąjį keturių šalių intelektualų tyrimą; 
šio tyrimo darbinę medžiagą aš panaudojau kai kurioms 
pirmosios knygos dalies esė sąvokoms patikslinti. Už pa- 
galbą nepaprastai įtemptoje situacijoje taip pat dėkoju sa- 
vo sekretorei poniai Sarai Hazel, išspausdinusiai didžiąją 
šio rankraščio dalį. 


Labiausiai aš džiaugiuosi turėdamas knygą, kurioje 
nagrinėjamos ne vien intelektualinės, bet ir asmeninės te- 
mos, išryškinamas ne vien sociologinis, bet ir humanisti- 
nis požiūris, ir kurią galiu įteikti savo Žmonai Pearl. Savo 
talentinga literatūros kritika nedarniam pasauliui ji sutei- 
kia sveikumo gaidą ir iškelia reikalavimus, kuriuos aš sten- 
giausi patenkinti. 


KAPITALIZMO KULTŪRINIAI 
PRIEŠTARAVIMAI 


Į vaDas. Sričių atskyrimas: 


temų formulavimas 


F riedrichas Nietzsche savo paskutinės rengiamos 
knygos Valia siekti galios, jo manymu, turėjusios tapti jo mag- 
num opus, pratarmėje 1888 m. pavasarį rašė: 


Mano pasakojimas yra dviejų ateinančių šimtme- 
čių istorija. Aš aprašau tai, kas ateina, kas nebegali at- 
eiti kitaip: tai — nihilizmo atėjimas. Šią istoriją galima 
papasakoti jau dabar, nes ją kuria pati būtinybė. Ta 
ateitis jau dabar kalba šimtais ženklų. [...] Pastaruoju 
metu visa mūsų Europos kultūra, kankinama kas de- 
šimtmetį stiprėjančios įtampos, juda link katastrofos — 
neramiai, tūžmingai, stačia galva, kaip upė, trokštan- 
ti pasiekti tikslą, nebemąstanti, bijanti mąstyti.! 


Šio nihilizmo šaltinis Nietzschei buvo racionalizmas 
ir apskaičiavimas, gyvenimo būdas, siekiantis sunaikinti 
„nesvarstantį spontaniškumą'. Jei, Nietzsche's nuomone, 
koks nors simbolis galėtų apibendrintai išreikšti nihilizmo 
jėgą - tai būtų naujųjų laikų mokslas.* 


' Friedrich Nietzsche, The Will to Power, red. Walter Kaufmann (New 
York: Random House, 1967), p. 3. Kursyvas originalo. 

? Tai yra ir Turgenevo herojaus Bazarovo, pasiskelbusio pirmuoju ni- 
hilistu, tema, tačiau pozityviąja prasme. Jam nihilizmo šaltinis buvo „skep- 
tiška modernaus mokslo sąžinė [...], kurios šūkis yra Tikrovė, o ne neigi- 
mas“. Edwardas Garnettas 1895 m. romano Tėvai ir vaikai įvade jį taip api- 

Nietzsche's manymu, taip buvo sugriauta tradicija, ne- 
sąmoninga neabejotina „priemonė, ugdžiusi ištisas vienti- 
so, pastovaus charakterio žmonių kartas“. Vietoj to „[da- 
bar] mes pasiekėme priešingą tašką; iš tiesų mes norėjome 
jį pasiekti: pačią ekstremaliausią sąmonę, žmogaus suge- 
bėjimą perprasti save ir istoriją . Organiniai ryšiai su Že- 
me, „turto neperleidžiamumas buvo panaikinti ir jų vietą 
užėmė komercinė civilizacija. Nietzsche kalba apie trikdan- 
čius laikmečio principus: laikraščius (vietoj kasdienių mal- 
dų), geležinkelį, telegrafą, daugybės skirtingų interesų su- 
sitelkimą vienoje sieloje, kuri kaip tik dėl šios priežasties 
privalo būti labai stipri ir protėjiška.“* 

Šios temos užuomazgų esama jau pirmojoje Nietz- 
sche's knygoje Tragedijos gimimas, parašytoje 1870-1871 m., 
kai autoriui buvo dvidešimt šešeri. Jo didysis demonas, ta 
sąmonės pabaisa, buvo „despotiškas logikas“ Sokratas, 
kurio „didžiulė Kiklopo akis niekad nežibėjo nuostabia me- 
ninio įkvėpimo beprotybe, kurio balsas kalbėjo, kad atkal- 
bėtų“. Sukurdamas distanciją ir klausdamas, skeptiškai ver- 
tindamas apsvaigimu ar sapne gautas žinias, Sokratas pra- 
deda silpninti kultūros vitališkumą. Sokratas yra „puikus 
[...] teorijos žmogaus pavyzdys“, jam būdingas nepasotina- 
mas pažinimo troškimas, o „didžiausias tikslas - visados 
laimingai pasibaigiantis, savo jėgomis įvykdomas tiesos at- 
skleidimo procesas'*. (A. Tekoriaus vertimas. Red.) 


būdina: „Tai kas gi yra Bazarovas? [...] Atstovaudamas pažiūroms, kurios 
kiekvienoje Europos sostinėje pagimdė karingo revoliucionieriaus tipą, jis 
yra grynas mokslo protas, pirmąsyk pritaikytas politikoje. Jo paties protą tiesio- 
giai formavo vokiečių mokslas, kurį jis interpretavo loginio intensyvumo, 
rusiško fanatizmo ar pasišventimo Idėjai dvasia, turbūt išskirtiniais slaviš- 
ko genijaus bruožais [...] Kadangi grynos mokslo dvasios, suvokiančios, 
kad ją kausto Praeities prietarai, nesusipratimai ir sentimentalumas, anks- 
tyvoji veikla neišvengiamai buvo destruktyvi, svarbiausia Bazaravo parei- 
ga buvo Griauti“. Žr. Fathers and Children (London: Heinemann, 1951), p. 10. 

* Op. Cit. p. 44. 

* The Birth of Tragedų, vert. Francis Golffing (Garden City, N. Y: Double- 
day Anchor, 1956). Cituojamos frazės yra iš p. 84, 92, 95. Kursyvas originalo. 

Taigi nihilizmas yra racionalizmo proceso pabaiga. 
Tai - Žmogaus sąmoninga valia sunaikinti savo praeitį ir 
valdyti savo ateitį. Tai - kraštutinumą pasiekusi moderny- 
bė. Nors iš esmės nihilizmas yra metafizinė būklė, jis per- 
smelkia visą visuomenę ir galiausiai turi susinaikinti.? 

Yra dar vienas, visai kitoks požiūris į nihilizmą; jį ga- 
lime aptikti istorinėje Vakarų religijoje, o šiuolaikinėje lite- 
ratūroje jį perteikė Josephas Conradas, pradėjęs rašyti tuo 
metu, kai Nietzsche išprotėjo. Anot šio požiūrio, civilizaci- 
ja tėra plonas sluoksnis, saugantis nuo anarchiškų impul- 
sų ir atavistinių gyvybės šaknų, slypinčių po pačiu egzis- 
tencijos paviršiumi ir nuolat bandančių prasiveržti. Nietz- 
schei valia siekti galios yra kelias į išsigelbėjimą; Conradui 
valia siekti galios yra grėsmė civilizacijai. 

„Conrado nuomone“, rašo Hillisas Milleris, „civiliza- 
cija yra tamsos virtimas šviesa. Tai - procesas, kai viskam, 
kas nežinoma, iracionalu ar neapibrėžta, žmogus suteikia 
aiškias formas, tai įvardija ir sutvarko, suranda prasmę ir 
paskirtį '. Civilizacija turi du aspektus. „Kad būtų saugus, 
civilizuotas žmogus privalo besąlygiškai pasišvęsti tiesiogi- 
niams praktiniams uždaviniams - toks pasišventimas pri- 
mena karalienės Viktorijos laikų darbo kultą. Conrado, kaip 
ir Carlyle'io, nuomone, darbas apsaugo nuo nesveikų abe- 





> Palyginkime, kokia skirtinga nuotaika šios dvi knygos perteikia 
įsivaizduojamą mokslo ir modernybės pabaigą. Tragedijos gimime Nietz- 
tį - tai kalba apie galimą amžiną teorinės ir tragiškos pasaulėžiūrų kon- 
fliktą. Jei taip, tragedija galėtų atgimti tik mokslui pagaliau priėjus savo 
ribas ir prie jų atsižadėjus universalaus galiojimo pretenzijos“ (p. 104). 
Tačiau knygos Valia siekti galios rankšratyje 1884 m. parašytoje pastaboje 
Nietzsche sako: „Mane džiugina vis didėjanti Europos militarizacija ir 
vidinė anarchija [...]. Bailių niekšų veidmainystės laikai (su mandarinais 
viršuje, kaip svajojo Comte'as) baigėsi. Kiekviename iš mūsų įsigalėjo lau- 
kinis barbarų žvėris. Būtent todėl filosofijai teks paskubėti. Ateis diena, 
kai Kantas bus laikomas baidykle.“ Žr. 127 paaišk. Kaufmanno leidime, p. 
78; aš perdirbau padiikų Nietzschės pastabų Kaufmanno vertimą, kad 
išryškinčiau šios pastraipos idėją. 

jonių ar neurotiško valios paralyžiaus.“ Antrasis aspektas — 
ištikimybės idėja, būtinas pasitikėjimas kitais. Anot Conra- 
do, civilizacija yra „ir visuomeninis idealas, ir asmeninio gy- 
venimo idealas. Ideali visuomenė įsivaizduojama kaip žmo- 
nių santykiai gerai tvarkomame laive - kaip hierarchiška 
struktūra, kai esantys apačioje paklūsta esantiems viršuje, 
ir visuma sudaro tobulą organizmą.“ Tačiau Conradui svar- 
biausia tai, kad visuomenė yra ne natūralus darinys, o kon- 
struktas su sutartinėmis visuomeninius santykius tvarkan- 
čiomis taisyklėmis, saugančiomis, kad nesutrūkinėtų plona 
mandagumo pluta. Taip slaptu bežodžiu susitarimu laiky- 
tis šių taisyklių išradingai susaistomi aukštieji ir žemieji vi- 
suomenės sluoksniai, politinė kairė ir dešinė, tad visi visuo- 
menės nariai - nuo Didžiųjų Veikėjų bei policijos pareigū- 
nų iki sistemą nuversti sąmokslaujančių radikalų - gali už- 
imti savo pozicijas, atlikti savo vaidmenį ir gražbyliauti šia- 
me konvencijų spektaklyje. Taigi visuomenė yra mistifika- 
cijos forma. 

Tokia įtaigaus Conrado romano apie nihilizmą Slapta- 
sis agentas tema; jo akstinas buvo anarchistų veikla amžių 
sandūroje -sprogdinimai ir atsitiktinai pasirinktų „buržu- 
aziškai atrodančių“ žmonių žudymas gatvėje. Šis romanas 
išpranašavo platesnio masto septintojo dešimtmečio radi- 
kalų terorizmą. 

Visuomenė labai trapi, todėl vienintelis veiksmas - su- 
sprogdinta bomba - gali jos audinį sudraskyti į skutus, su- 
naikinti visus vaidmenis ir palikti žmones vienus su savo 
instinktais. Anarchistų die Tat (veiksmo) sąvoka visuomet 
logiškai buvo aiškinama kaip romantiškas poelgis, aki- 
mirksniu pakeisiantis visuomenę. Šią idėją Conrado roma- 
ne išsamiau plėtoja reakcingas Rusijos ambasados pirma- 





* J. Hillis Miller, Poets of Reality (Cambridge: Harvard University 
Press, 1965), p. 14, 16. Ypač įdomu, kad laivo (taip pat ir orkestro) įvaizdį 
ir Saint-Simonas pasitelkė harmoningai, paskirties reguliuojamai visuo- 
menei aprašyti. 

sis sekretorius, kurio veiksmas pradeda siužetą. Jis sako Ver- 
locui, jog destruktyvus veiksmas privalo būti toks, kad „aiš- 
kiai parodytų tikrą jūsų pasiryžimą visiškai sunaikinti visą 
socialinę kūriniją . Bet norint tai pasiekti, savo smūgius rei- 
kia nukreipti į „tai, kas yra už įprastinių Žmonijos aistrų“. 
Eilinis sprogdinimas gali būti atmestas kaip „paprasčiau- 
sia klasinė neapykanta“. Jis tęsia: 


Bet kaip kalbėti apie destruktyvaus įniršio veiksmą, tokį 

absurdišką, kad jo neįmanoma suprasti, nepaaiškina- 

mą, veik neįsivaizduojamą, tiesą sakant, beprotišką? Tik 
beprotybė iš tikrųjų kelia siaubą, nes jos neįmanoma 
numalšinti gąsdinimais, įtikinėjimu ar kyšiais. 

Taip randasi veiksmas, die Tat. „Aš civilizuotas Žmo- 
gus,“ sako pirmasis sekretorius. „Man net į galvą neateitų 
įsakyti jums organizuoti paprasčiausias skerdynes [ir] aš 
netikiu, kad skerdynės duotų norimą rezultatą. Žudymas 
mums yra įprastas dalykas, beveik institucija. Veiksmas turi 
liudyti prieš mokymąsi - mokslą. Bet ne bet kokį mokslą. 
Puolimas turi šokiruoti beprasmiškumu, kaip visiškai ne- 
pagrįsta šventvagystė.“ Veiksmo tikslas - susprogdinti 
Grinvičo observatoriją, per kurią eina pirmasis meridianas, 
panaikinti laiko juostų skyrimo simbolį - sugriauti laiką, o 
simboliškai — taip pat ir istoriją. 

Žinoma, bombą nešantis jaunuolis, nieko nenutuo- 
kiantis veiksmo vykdytojas, uždelsia ir sprogimo metu žū- 
va pats. Taip Conrado romanas asmeniniame ir simbolinia- 
me lygmenyje atskleidžia esminį nihilizmo siaubą: acte gra- 
tuit, beprasmį veiksmą - beprotybę.? Šito Conradas bijojo 
ateityje, o gal tai buvo jo pranašystė. 


Ar mūsų likimas yra nihilzmas, pagimdytas techno- 
loginio racionalumo logikos, ar kultūrinių impulsų griauti 





7 Joseph Conrad, The Secret Agent (Garden City, N.Y.: Doubleday 
Anchor, 1953). Pirmojo sekretoriaus kalbą žr. p. 39—40. 

visas konvencijas galiausiai sukurtas nihilizmas? Šios vizi- 
jos atsiveria prieš mūsų akis, kaip ir daugybė anksčiau iš- 
pranašautų ženklų. Tačiau aš norėčiau atmesti šias vilio- 
jančias ir paprastas formuluotes ir vietoj jų pasiūlyti sudė- 
tingesnį empiriškai patikrinamą sociologinį požiūrį. 

Aš manau, kad mes artėjame prie Vakarų visuome- 
nės takoskyros: esame buržuazinės idėjos mirties liudinin- 
kai - nyksta požiūris į žmogaus veiksmus ir socialinius san- 
tykius, ypač ekonominius mainus, formavęs naująją dvie- 
jų pastarųjų šimtmečių erą. Aš teigiu, kad mes pasiekėme 
kūrybinio modernizmo impulso ir jo vyravimo ideologijo- 
je pabaigą; pastaruosius 125 metus modernistinis kultūros 
sąjūdis viešpatavo visuose menuose ir lėmė mūsų simboli- 
nę raišką. Dėstant šį požiūrį kyla didelė pagunda pradėti 
nuo įtakingų literatūrinių teorijų (jos įtakingos, nes dra- 
matizuoja problemas) ar kitų tokio tipo veikalų, pvz., Burck- 
hardto ir Spenglerio, kurie buvo paskelbti naujų laikų pra- 
našais, darbų. Tačiau aš to nedarysiu - ne dėl to, kad šios 
teorijos neteisingos, bet dėl to, kad jos klaidina. 

Idėjų ir įvaizdžių besisemdami iš kultūros srities, 
Nietzsche ir Conradas tarsi skirtingos dvigubo veidrodžio 
pusės kiekvienas savaip pabrėžia pasikartojančią bet kurios 
visuomenės galimybę suirti. Tačiau istorijos ir sociologijos 
aspektu tai klaidinga. Jų požiūris į pasaulį ir į socialinius 
pokyčius yra apokaliptinis, paremtas tradicija, siekiančia 
Jono apreiškimą ir susijusia su „pasaulio pabaigos“ sąvo- 
ka, kurią sustiprino Augustino apmąstymai apie Romos žlu- 
gimą. 

Nepaisant nuolatinio mūsų susidomėjimo apreiški- 
mais, o vėliau revoliucijomis, visuomenės struktūros - gy- 
venimo būdai, socialiniai santykiai, normos ir vertybės - 
neapsiverčia per naktį. Valdžios struktūros gali kisti grei- 
tai: ateina nauji Žmonės, atsiveria nauji socialinio iškilimo 
keliai, sukuriami nauji valdymo pagrindai. Tačiau šie dra- 
matiški perversmai dažniausiai yra elitų keitimasis. Visuo- 

menės struktūros keičiasi daug lėčiau; ypač lėtai kinta įpro- 
čiai, papročiai ir nusistovėjusios tradicijos. Žavėdamiesi 
apokalipse, mes nebematome kasdienio gyvenimo ekono- 
minių ir socialinių mainų santykių, darbo ir profesijų po- 
būdžio, šeimos gyvenimo ypatumų, kasdienį gyvenimą 
reguliuojančių tradicinių elgesio normų. Kai politinę san- 
tvarką sugriauna karas ar revoliucija, tenka ilgai ir sunkiai 
kurti naują visuomeninę struktūrą ir tam neišvengiamai 
reikią naudoti senosios santvarkos plytas. Jei bet kuris 
mokslas siekia atskleisti po regimybe glūdinčias tikrovės 
struktūras, mes privalome suprasti, kad socialiniai poky- 
čiai vyksta gerokai lėčiau, o procesai yra daug sudėtinges- 
ni nei mums bandoma įteigti dramaturgine religinės ar re- 
voliucinės apokalipsės vizijos kalba. 

Pirmąjį keblumą kelia istorinio laiko iškreipimas, ant- 
rąjį - monolitinė visuomenės samprata. XIX a. visuomenė 
dažniausiai buvo įsivaizduojama kaip tinklas (o literatūri- 
nėse haliucinacijose - kaip voratinklis). Kalbant abstraktes- 
niu, filosofiniu Hegelio išplėtotu stiliumi, kiekviena kultū- 
ra, kiekvienas istorijos „periodas“ ir, atitinkamai, kiekvie- 
na visuomenė yra struktūrinė susijusi visuma, vienijama 
kokio nors vidinio principo. Hegeliui tai buvo Geist, arba 
vidinė dvasia. Marxui - gamybos būdas, nulemiantis visus 
kitus socialinius santykius. Taigi istorinė ar socialinė raida 
buvo apibrėžiama kaip esmiškai skirtingų vientisų kultū- 
rų seka - graikų pasaulis, romėnų pasaulis, krikščioniškas 
pasaulis; jie skyrėsi kokybiniais sąmonės „aspektais“ ar ga- 
mybos būdais (vergija, feodalizmas ir kapitalizmas), kiek- 
vienas iš jų rėmėsi skirtingais socialinių santykių ir gamy- 
binių jėgų tipais. Šiuo požiūriu istorija yra dialektiška, nauja 
tvarka neigia prieš ją buvusią ir ruošia dirvą kitai ateiti, o 
traukos kryptis yra racionalumo tikslas (telos).* 





* Pasak hėgeliškos-marksistinės sampratos, istorija turi prasmę: 5ą- 
monė progresuoja, žmogus užvaldo gamtą ir sutramdo save, norėdamas 

Kiekvienoje epochoje kiekvieną kultūros fazę, jos do- 
rovę ir meną, politiką ir filosofiją formuoja ši vienintelė dva- 
sia, Geist (kultūros istorijoje ši mintis pagimdė epochos „sti- 
liaus“ idėją); arba kiekvieną visuomenės aspektą tiesiogiai 
ar netiesiogiai lemia vyraujantis ekonomikos tipas - hie- 
rarchiniai feodalo barono ir baudžiauninko santykiai arba 
formaliai laisvi prekių mainai tarp individų, kurių santy- 
kius palaiko visa ko, nuo prekių iki kultūros, pardavimas 
už pinigus. 

Ši tarpusavio sąryšio, tinklo idėja tampa galingu XIX 
a. grožinės literatūros įvaizdžiu, ypač ryškiu garsiuosiuo- 
se socialinio realizmo romanuose, kuriais buvo siekiama 
pavaizduoti visus visuomenės sluoksnius. Kaip nurodė Ri- 
chardas Locke'as, Dickenso Niūriuose namuose (The Bleak 
House) veiksmo atomazga įvyksta, kai „Londono policijos 


būti nevaržomas būtinybės. Ar šiandien galime pasakyti, kad istorija turi 
tokį telos? 

Spenglerio Europos saulėlydyje yra kitokio tipo pranašystė. Jis pasi- 
telkia biologinę metaforą: „Gimimo, mirties, jaunystės, senatvės ir gyve- 
nimo trukmės sąvokos yra esminės viskam, kas organiška.“ Jo nuomone, 
kultūra turi savo morfologiją: diferencialinis skaičiavimas ir dinastiniai 
Liudviko XIV epochos politikos principai, antikinis miestas valstybė ir 
Euklido geometrija, erdvės perspektyva Vakarų tapyboje ir erdvės užka- 
riavimas geležinkeliu, telefonu ir toliašaudžiais ginklais, polifoninė mu- 
zika ir kreditavimu paremta ekonomika [...] yra esmiškai vienarūšiai. Taip 
Spengleris iškelia „likimo“, arba nulemtos kultūros, trajektorijos idėją. 

Šį požiūrį komplikuoja tai, kad nors tariamai nepanašūs dalykai, 
pvz., polifoninė muzika ir kreditavimu paremta ekonomika, gali būti ben- 
dros kilmės, sakykim, kilę iš abstrakčių santykių teorijos, tolimesnė jų rai- 
da nebūtinai yra susijusi. Socialistinė ekonomika gali atsisakyti kreditų, 
bet išlaikyti polifoninę muziką, nes, kaip aš bandau toliau įrodyti, ekono- 
minės ir kultūrinės sistemų elementai paklūsta skirtingoms raidos ir nau- 
dojimosi „taisyklėms“. Ekonominiai dalykai paklūsta naudingumo taisyk- 
lei; naudoti tuos dalykus ar ne, sprendžiama pagal jų efektyvumą; bet 
kultūros naujovės tampa nuolatinio žmonijos repertuaro dalimi, jomis 
naudojasi skirtingų kultūrų menininkai, dalį jų įtraukdami į naujus for- 
mų junginius. Trumpai tariant, aš manau, jog kultūrą ar visuomenę lai- 
kyti organizmu yra gana neteisinga. 

Žr. The Decline of the West (New York: Alfred A. Knopf, 1939), p. 5, 7. 

inspektorius Bucketas ieškančią heroję atveda į simbolinį 
Anglijos centrą - tamsias kapines Londono lūšnynų kvar- 
tale, kuriose kilo raupų epidemija ir užsimezgė aklavietėn 
vedančių teisinių ir seksualinių pretenzijų tinklas, iš ten it 
bangelės purviname šulinyje sklidęs tolyn, kol užkrėtė vi- 
są britų visuomenę“. Anot Steveno Marcuso, „tinklo idėją 
rasime beveik visur. Ji ryški vėlyvajame Dickense, visoje 
George'o Elioto kūryboje, ypač romane Midlmarčas (Mid- 
dlemarch), jai tenka pagrindinė vieta Darwino knygoje Rū- 
šių atsiradimas natūralios atrankos būdu. Ji tarsi yra pamatinė 
struktūrinė sociologijos koncepcija, visuomenę laikanti san- 
tykių tinklu.“? 

Kadaise šis požiūris gal ir buvo teisingas, bet aš ma- 
nau, kad dabar jau nebėra. Galbūt tam tikrais Vakarų isto- 
rijos laikotarpiais - krikščioniškaisiais viduramžiais, buržu- 
azinės civilizacijos pradžioje - galėjo egzistuoti socialinio 
ir kultūrinio aspektų vienovė. Religiją ir jos hierarchijos idė- 
ją atspindėjo socialinė feodalinio pasaulio struktūra, o re- 
liginiai jausmai įkvėpė to meto simbolizmą. Kylant buržu- 
azijai, galbūt egzistavo vienas visuomenės modelis, pasi- 
kartojantis visose srityse: ekonominiuose santykiuose, 
moralinės elgsenos, kultūrinėse idėjose ir charakterio bruo- 
žuose. Tuomet istoriją buvo galima suvokti kaip judėjimą 
pažangos keliu, žmogui užvaldant gamtą ir save. 

Tačiau šiandien viskas pasikeitė. Istorija nėra dialek- 
tiška. Socializmas neseka po kapitalizmo; save socialistinė- 
mis vadinančios valstybės susiformavo beveik vien ikika- 


"Steven Marcus, Engels, Manchester and thie Working Class (New York: 
Random House, 1974), p. 57-58. Locke'o pastaba paimta iš recenzijos Joh- 
no le Carrė knygos Alavuotojas, siuvėjas, kareivis, šnipas (Tinker, Tailor, Sol- 
dier, Spy) recenzijos (New York Times Book Review,1974 m. birželio 30 d.). 
Tikriausiai neatsitiktinai visuomenės-tinklo samprata šiuolaikinėje lite- 
ratūroje ypač išryškėja policijos ir šnipų romanuose: policija turi stebėti 
visus ir būti jungtimi tarp visų visuomenės sluoksnių; šnipinėjimas susi- 
jęs su slaptumu arba slaptais visuomenės tinklų ryšiais. 

pitalistinėse ar agrarinėse visuomenėse, o ne išsivysčiusiose 
industrinėse visuomenėse. Ir, sakyčiau, visuomenė yra ne 
vientisa, o suskilusi; skirtingas sritis reguliuoja skirtingos 
normos, skiriasi jų kitimo ritmai, o jų pagrindiniai princi- 
pai skirtingi, netgi priešiški. Norint suprasti mano sampro- 
tavimus apie buržuazinio gyvenimo ir modernistinės kul- 
tūros keitimąsi, kurio kritinį tašką atskleidžia kapitalizmo 
kultūriniai prieštaravimai, pirmiausia reikia susipažinti su 
mano siūlomu būdu mąstyti apie visuomenę. 


Aš manau, kad naudingiau vadovautis ne holistine 
visuomenės samprata, o požiūriu, šiuolaikinę visuomenę (aš 
nekeliu klausimo, ar tai taikytina bendram visuomenės po- 
būdžiui) traktuojančiu kaip sudarytą iš trijų atskirų sričių, 
pavaldžių skirtingiems pagrindiniams principams. Visuo- 
menę aš analitiškai daliju į technoekonominę struktūrą, vals- 
tybę ir kultūrą. Šios sritys nesutampa viena su kita, skiriasi 
jų keitimosi ritmai; jose vyrauja skirtingos normos, patei- 
sinančios skirtingus ir net prieštaringus elgesio tipus. Bū- 
tent šių sričių nedermė visuomenėje ir sukelia įvairius 
prieštaravimus.!“ 

Technoekonominės tvarkos paskirtis - organizuoti ga- 
mybą ir paskirstyti prekes bei paslaugas. Ji formuoja visuo- 
menės profesijų ir sluoksnių sistemą, naudoja technologi- 
ją instrumentiniais tikslais. Pagrindinis modernios visuo- 





'W Tokia metodologinė prielaida prieštarauja dviem šiuolaikinėje 
sociologijoje dominuojančioms paradigmoms - marksizmui ir funkcio- 
nalizmui. Nors šios dvi teorijos ryškiai skiriasi kitais aspektais, jos turi 
vieną bendrą prielaidą: visuomenė yra struktūrinė sistema, ir bet kokį 
socialinį veiksmą galima suprasti tik šios vientisos sistemos kontekste. 
Marksistams ekonomika ir kultūra yra „visumos“ dalis, kurią apibrėžia 
prekių gamybos ir mainų procesas. Funkcionalistų nuo Durkheimo iki 
Parsono nuomone, visuomenę vienija bendra vertybių sistema, kuri grin- 
džia, taigi ir reguliuoja visus visuomenėje egzistuojančius elgesio tipus. 
Mano požiūrio skirtumai plačiau išdėstyti esė, įtrauktoje į knygą Sociali- 
nių pokyčių teorijos (Theories of Social Change), kurią aš parengiau Russell 
Sage fondui (New York: Basic Books, ruošiama spaudai). 

menės principas yra funkcinis racionalumas, o reguliavimo 
modelis - ekonomiškumas. Iš tiesų, ekonomiškumas yra efek- 
tyvumas, mažiausios išlaidos, didžiausias pelnas, maksi- 
mizacija, optimizacija ir panašios vertinimo priemonės sam- 
dymo ir įvairių išteklių klausimais. Sugretinamos išlaidos 
ir pajamos, paprastai išreikštos pinigine forma. Pagrindi- 
nė struktūra — biurokratija ir hierarchija, nes jos kyla iš 
funkcijų specializacijos ir segmentacijos, poreikio koordi- 
nuoti veiklą. Vertinama paprastai: pagal naudingumą. Kei- 
timosi principas taip pat paprastas: reikia sugebėti produk- 
tus ar procesus pakeisti efektyvesniais, nešančiais didesnį 
pelną mažesnėmis sąnaudomis; t. y. vadovautis produkty- 
vumu. Socialinė struktūra yra sudaiktintas pasaulis, nes 
tai - vaidmenų, 0 ne asmenų struktūra, pateikta organiza- 
cinėmis schemomis, atskleidžiančiomis hierarchijos ir funk- 
cijų ryšius. Galia priklauso postui, o ne asmeniui; sociali- 
niai mainai (kai reikia suderinti užduotis) yra vaidmenų 
santykiai. Žmogus tampa objektu arba „daiktu“ ne todėl, 
kad įmonė nehumaniška, bet dėl to, kad užduotis atlieka- 
ma paklūstant organizacijos tikslams. Kadangi užduotys 
yra funkcinės ir instrumentinės, įmonės valdymas pirmiau- 
sia yra technokratinio pobūdžio. 


Valstybė yra socialinio teisingumo ir galios arena: jo- 
je kontroliuojamas teisėtas jėgos naudojimas ir reguliuoja- 
mi konfliktai (liberaliose visuomenėse - įstatymais numa- 
tytu būdu); taip siekiama įgyvendinti tam tikras teisingu- 
mo koncepcijas, įkūnytas visuomenės tradicijose ir jos 
rašytoje ar nerašytoje konstitucijoje. Pagrindinis valstybės 
principas yra teisėtumas, o demokratinėje valstybėje - prin- 
cipas, kuriuo remiantis galia suteikiama ir valdžia vykdo- 
ma tik pritariant valdomiesiems. Numanoma sąlyga yra ly- 
gybė - šiame susitarime visų balsai turi būti lygūs. Tačiau 
lygybę išreiškianti pilietybės idėja per pastaruosius šimtą 
metų išsiplėtė ir apima lygybę ne tik viešojoje sferoje, bet 

ir visuose kituose socialinio gyvenimo lygmenyse: lygybė 
prieš įstatymą, lygios pilietinės teisės, lygios galimybės, net- 
gi lygūs rezultatai - tad žmogus, būdamas pilietis, gali vi- 
sapusiškai dalyvauti visuomenės gyvenime. Galbūt dau- 
guma šių lygybių yra formalios, bet tai - šaltinis, kuriuo 
gali remtis nuskriaustos grupės, visuomenėje ieškodamos 
teisingumo. Pagrindinė struktūra - atstovavimas arba da- 
lyvavimas: politinės partijos ir/arba socialinės grupės eg- 
zistuoja tam, kad būtų išreikšti konkrečių visuomenės seg- 
mentų interesai, jiems būtų atstovaujama ir jie dalyvautų 
priimant sprendimus. Administraciniai valstybės aspektai 
gali būti technokratiški, ir gausėjant techninio pobūdžio 
problemų, ryškėja technokratinių formų plitimo tendenci- 
ja. Bet kadangi politinė veikla iš esmės siekia sutaikyti prieš- 
taringus ir dažnai nesuderinamus interesus arba grindžia 
nuosprendžius aiškinamųjų statutų ar konstitucinių formu- 
luočių autoritetu, politiniai sprendimai priimami derantis 
arba pagal įstatymą, o ne remiantis technokratiniu racio- 
nalumu. 

Trečiąją sritį - kultūrą - aš suvokiu siauriau nei ant- 
ropologai, ją apibrėžiantys kaip grupės sukurtus artefak- 
tus ir tradicinius gyvenimo modelius, bet plačiau nei aris- 
tokratiškosios tradicijos atstovai, tarkim, Matthew Arnol- 
das, kuriam kultūra - tai individo pasiektas tobulumas. 
Man kultūra (čia aš seku Ernstu Cassireriu) yra simbolinių 
formų sritis, o kalbant siauriau, šios knygos idėjų konteks- 
te - ekspresyvaus simbolizmo arena: pastangos tapyboje, po- 
ezijoje ir grožinėje prozoje arba religiniu liturgijos, litani- 
jos ir ritualo pavidalu tyrinėti žmogiškos egzistencijos pras- 
mes ir jas išreikšti kokia nors įsivaizduojama forma.!! Kul- 
tūros modalumų yra nedaug; jie kyla iš egzistencinių situa- 

" Čia aš nenagrinėju kognityvių tyrinėjimo būdų, filosofijos ir moks- 
lo, savaime aišku, priklausančių kultūros sričiai. Taip pat nedėstau visos 


sociologinės gramatikos. Šiuos ir kitus koncepcinius klausimus aš ban- 
dau aptarti anksčiau minėtoje esė, parašytoje Russell Sage fondo knygai. 

cijų, kuriose dėl sąmonės prigimties žmonės atsiduria vi- 
sais laikais: mirties akivaizda, tragedijos kilmė ir heroizmo 
pobūdis, ištikimybės ir pareigos suvokimas, sielos išgany- 
mas, meilės ir pasiaukojimo prasmė, užuojautos suprati- 
mas, įtampa tarp gyvuliškos ir žmogiškos prigimties, ins- 
tinktų ir susilaikymo konfliktas. Tad istoriškai kultūra bu- 
vo susiliejusi su religija. 

Taigi matyti, kad socialinių pokyčių „ritmai“ skiriasi, 
o tarp šių trijų sričių nėra paprastų, nustatytų ryšių.'* Tech- 
noekonominės tvarkos pokyčiai yra linijinio pobūdžio, nau- 
dingumo ir efektyvumo principai nustato aiškias naujovės, 
išstūmimo ir pakeitimo taisykles. Efektyvesnis ar produk- 
tyvesnis procesas ar mašina pakeičia mažiau produktyvų; 
tai - viena iš pažangos reikšmių. O kultūroje viešpatauja 
nuolatinis ricorso*, nuolat grįžtama prie rūpesčių ir klausi- 
mų, kurie yra egzistencinė žmogiškos būtybės kančia. At- 
sakymai gali keistis, o jų formą gali nulemti ir kiti visuo- 
menės pokyčiai. Skirtingų laikotarpių atsakymai gali skir- 
tis arba tie patys atsakymai gali būti perteikti naujomis 
estetinėmis formomis. Bet nėra nedviprasmiško pokyčių 
„principo“. Boulez'as nepakeičia Bacho. Nauja muzika, nau- 
ja tapyba ar nauja poezija įsilieja į išplėstą Žmonijos reper- 
tuarą, nuolatinę saugyklą, kuria individai gali naudotis, kad 
atnaujindami pakeistų estetinę patirtį. 

Konceptualiai galima apibrėžti skirtingus organizaci- 
nius pokyčių principus. Emile'is Durkheimas pirmasis nu- 





'* Kyla dar vienas, sudėtingesnis klausimas: ar tekant istoriniam 
laikui žmogaus prigimtis keičiasi dėl besikeičiančių gamybos būdų ir ki- 
tų istorijos posūkių, ar žmogaus prigimtis nekinta? Jei ji išlieka ta pati, 
kaip galime kalbėti apie „sąmonės“ augimą? Bet jei žmogaus prigimtis 
keičiasi, kaip mes galime suprasti praeitį? Šie klausimai svarstomi mano 
esė „Technologija, gamta ir visuomenė“ in The Frontiers of Knowledge, The 
Frank Nelson Doubleday Lectures, I serija (Garden City, N.Y.: Double- 
day, 1975). 


* Pagalbos priemonė (tt.). 

rodė, kaip keičiasi socialinė struktūra, ypač technoekono- 
minė tvarka. Plečiantis socialinei sferai imama glaudžiau 
bendradarbiauti, o tai savo ruožtu sąlygoja specializaciją, 
formuoja papildomuosius santykius ir diferencijuoja struk- 
tūrą. Akivaizdžiausias pavyzdys - ekonominė įmonė, ku- 
rioje pasikeitus mastui atsiranda specializacija ir struktūri- 
nė diferenciacija. Bet kultūroje sąveika pagyvėja suirus at- 
skiroms visuomenėms ar vietinėms kultūroms; tai veda prie 
sinkretizmo - svetimų dievų susiliejimo, kaip Konstantino 
laikais, arba artefaktų mišinio moderniajame mene (ar net 
viduriniosios klasės profesionalų šeimų svetainėse). Sin- 
kretizmas yra stilių suplakimas moderniajame mene, kai į 
suvokiamos erdvės perteikimo būdų arsenalą įtraukiamos 
afrikietiškos kaukės ir japoniškos graviūros; arba kai šiuo- 
laikinėje meditacinėje sąmonėje sujungiamos Rytų ir Va- 
karų religijos, atsietos nuo jų istorijos. 

Moderniąją kultūrą apibūdina ši nepaprasta laisvė 
naršyti po pasaulio sandėlį ir godžiai ryti bet kokį aptiktą 
stilių. Tokia laisvė kyla iš to, kad pagrindinis moderniosios 
kultūros principas yra „savasties“ perkūrimas ir saviraiš- 
ka, skirta save realizuoti ir patenkinti savo norus. Šito sie- 
kiant, neigiamos visos patirties ribos ar užkardos. Tai - ver- 
žimasis patirti viską, ir niekas nedraudžiama, viską reikia 
išbandyti. 

Šiame kontekste ryškėja struktūriniai įtampos visuo- 
menėje šaltiniai: tarp biurokratinės ir hierarchiškos socia- 
linės struktūros (pirmiausia technoekonominės) ir valsty- 
bės, formaliai grindžiamos lygybe ir dalyvavimu; tarp so- 
cialinės struktūros, iš esmės paremtos vaidmeniu ir 
specializacija, ir kultūros, kuriai rūpi stiprinti ir realizuoti 
savastį ir „visą“ asmenybę. Šiuose prieštaravimuose gali- 
ma įžvelgti daugelį socialinių konfliktų, ideologiškai atsi- 
skleidžiančių kaip susvetimėjimas, nuasmenėjimas, val- 
džios puolimas ir pan. Šie priešiški santykiai išryškina sri- 
čių atskyrimą. 

Sričių atskyrimo sąvoka yra bendra teorinė modernio- 
sios visuomenės analizės nuostata. Čia būtų pravartu nu- 
rodyti, kuo konkrečiai skiriasi sociotechninė, socioekono- 
minė ir sociopolitinė sistemos. 

Industrializmas yra energijos ir įrengimų pritaikymas 
masiškai gaminti prekes. Nors Jungtinės Valstijos ir Sovie- 
tų Sąjunga ženkliai skiriasi kitais aspektais, jos abi yra tech- 
ninės ir industrinės visuomenės. Postindustrinis etapas 
reiškia žmonių atliekamo darbo rūšių poslinkį nuo gamy- 
bos link paslaugų (ypač žmogiškų ir profesionalių paslau- 
gų) ir išaugusią teorinių žinių svarbą ekonomikos naujo- 
vėms ir politikai. Dėl panašių priežasčių ir Jungtinės Vals- 
tijos, ir Sovietų Sąjunga galėjo tapti postindustrinėmis vi- 
suomenėmis. 

Kapitalizmas yra ekonominė kultūrinė sistema; jo eko- 
nomika paremta nuosavybės institucija ir prekių gamyba, 
o kultūra grindžiama faktu, kad mainų santykiai, pirkimo- 
pardavimo santykiai, yra paplitę didžiojoje visuomenės da- 
lyje. Demokratija yra socialinė politinė sistema, kurioje tei- 
sėtumas remiasi valdomųjų susitarimu, kurios politinėje 
scenoje gali reikštis įvairios konkuruojančios grupės ir ku- 
rioje yra saugomos pagrindinės laisvės. 

Nors kapitalizmas ir demokratija istoriškai iškilo kar- 
tu ir kartu buvo filosofiškai pateisinti filosofinio liberaliz- 
mo, nėra jokios teorinės ar praktinės būtinybės šias dvi 
sistemas sukinkyti drauge. Moderniojoje visuomenėje po- 
litinė santvarka gauna vis daugiau autonomijos, o techno- 
ekonominės struktūros valdymas, arba demokratinis pla- 
navimas, arba ekonomikos valdymas tampa vis labiau ne- 
priklausomas nuo kapitalizmo. 

Sovietų komunizmas, kurį būtų teisingiau vadinti biu- 
rokratiniu kolektyvizmu, yra valstybės valdoma visuome- 
nė, siekianti visas sritis sulieti į monolitą ir vienintelės ins- 
titucijos - Partijos - pagalba ekonomikai, politikai ir kultū- 
rai primesti bendrą kryptį. Vis dažniau kyla klausimas, ar 

Partija gali ir toliau taip monolitiškai kontroliuoti visuo- 
menę, kuri vis labiau diferencijuojasi, ir nesuteikti elitui 
daugiau galimybių dalyvauti priimant sprendimus. 

Taip atskirti sritis būtina dėl dviejų priežasčių. Pir- 
miausia, tai išryškina faktą, kad perėjimas iš industrinės į 
postindustrinę visuomenę ir perėjimas iš kapitalizmo į so- 
cializmą arba biurokratinį kolektyvizmą yra du skirtingi 
klausimai, nes šių procesų raidos ašys labai skiriasi. Postin- 
dustrinėje visuomenėje svarbiausia technologija — tai, koks 
žmonių darbas (nors santykinis darbininkų klasės nykimas 
turi politinę reikšmę) ir žinių organizavimas. Klausiant, ar 
sistema yra kapitalistinė, ar socialistinė, kapitalistinė, ar biu- 
rokratinė kolektyvistinė, klausiama apie ekonomikos valdy- 
mą ir visuomenės etosą. Antra, kapitalizmo prieštaravimai, 
apie kuriuos čia kalbama, yra susiję su ekonominei sričiai 
reikalingos organizacijos ir normų atsiskyrimu nuo šiuo- 
laikinėje kultūroje vyraujančių savęs realizavimo normų. 
Dvi sritys istorijoje sujungtos, kad suformuotų vieną cha- 
rakterio struktūrą - puritonišką mentalitetą ir jo pašauki- 
mą, - dabar atsiskyrė. Ekonomikos ir kultūros sričių prin- 
cipai žmones dabar veda į skirtingas puses. Šie prieštara- 
vimai pirmiausia išryškėjo Amerikos ir kitose Vakarų 
visuomenėse. Anaiptol nėra aišku, ar komunistinis pasau- 
lis, siekiantis efektyvumo ir žadantis savirealizaciją, yra at- 
sparus šiems prieštaravimams. Mums teks laukti ir stebėti, 
kada (ir ar) Sovietų Sąjungoje bus sukurta vartotojų visuo- 
menė. Palyginti su maoistine Kinija, rusai jau dabar yra pra- 
žuvę. 


Nuo analitinių skirtumų perėję prie sociologinės is- 
torijos, šį socialinės struktūros ir kultūros atotrūkį galime 
rasti itin prieštaringose kintančiose dorovės normose. 

Ši pagrindinė prielaida tarsi gija vingiuoja per Vaka- 
rų civilizacijos istoriją nuo XVI a. Modernybė socialiniu vi- 
suomenės vienetu laiko ne grupę, gildiją, gentį ar miestą, 

o žmogų; Vakarų idealas buvo savarankiškas žmogus, ku- 
ris, ėmęs veikti savo nuožiūra, taps laisvas. Atsiradus šiam 
„naujam žmogui“, buvo atsižadėta institucijų (stulbinanti 
Reformacijos, individualią sąžinę pavertusios sprendimo 
šaltiniu, pasekmė); atsivėrė nauji geografiniai ir socialiniai 
horizontai; imta trokšti ir vis geriau sugebėti valdyti gam- 
tą ir, atmetus senąsias šaknis, išnaudoti visas savo galimy- 
bes ar net visiškai save perkurti. Svarbi tapo ne praeitis, 
bet ateitis. 

Tai reiškiasi dvejopai. Ekonomikoje iškyla verslinin- 
kas buržua. Išlaisvintas nuo tradicinio pasaulio, kuriame 
vyrauja fiksuota padėtis ir kontroliuojamas įgyjamas tur- 
tas, primestų suvaržymų, jis bando praturtėti perkurdamas 
ekonomikos pasaulį. Idealu tampa laisvas prekių bei pini- 
gų judėjimas, ekonominis ir socialinis individo mobilumas. 
Laissez-faire kraštutinybė - „karingasis individualizmas“. 
Kultūroje iškyla savarankiškas menininkas, nepriklausomas 
nuo Bažnyčios ar karališkojo globėjo, rašantis ir tapantis 
tai, kas patinka veikiau jam pačiam, 0 ne rėmėjui; rinka 
išlaisvins jį.* Kultūros raidoje šį nepriklausomybės sieki- 
mą, norą išsilaisvinti ne tik iš globėjo, bet ir iš visų konven- 
cijų, įkūnijo modernizmas, o kraštutine forma - nevaržo- 
mos savasties idėja. 

Ir verslininką, ir menininką skatina toks pat impul- 
sas - nenurimstant ieškoti naujovių, perdirbti gamtą ir pa- 





5 XVIII a. išaugus leidybai ir atsiradus rinkai, rašytojas tampa ne 
tik nepriklausomas, bet kartais net gana turtingas, kaip Alexandre'as Po- 
pe'as. 1762 m. Oliveris Goldsmithas rašė: „Šiuo metu keleto Anglijos po- 
etų pragyvenimas nebepriklauso nuo Galingųjų, dabar jie neturi kitų glo- 
bėjų, išskyrus publiką, o publika, bendrai paėmus, yra geras ir dosnus 
šeimininkas. [...] Kiekvienas išauklėtas visuomenės narys, pirkdamas tai, 
ką parašė rašytojas, prisideda prie jo atlyginimo. Todėl šaipytis iš gyveni- 
mo palėpėje galėjo būti šmaikštu praėjusiame amžiuje, bet ne dabar, nes 
tai jau nebe tiesa“. Cit. iš Alexander Beljame, Men of Letters and the English 
Public in the XVIIIth Century (London: Kegan Paul, 1948), p. 358; pirmasis 
prancūziškas leidimas pasirodė 1881 m. Duomenis apie Pope 'o turtą, su- 
sikrautą parduodant savo knygas, rasite p. 366-370. 

keisti sąmonę. Komunistų manifeste, veik hiperboliškoje odė- 
je buržuazijai, Marxas rašė: 


Buržuazija beveik per ištisą savo klasinio vieš- 
patavimo šimtmetį sukūrė gausesnes ir didingesnes 
gamybines jėgas negu visos ankstesnės kartos drau- 
ge. Gamtos jėgų pažabojimas, mašininė gamyba, che- 
mijos panaudojimas pramonei ir žemdirbystei, gar- 
laivininkstė, geležinkeliai, elektros telegrafas, dar ne- 
liestos žemės dirbimas ištisose pasaulio dalyse, upių 
panaudojimas laivininkystei, ištisos, lyg iš žemės iš- 
augusios gyventojų masės, - kuris ankstesnis amžius 
galėjo spėti, kad visuomeninio darbo gelmėse glūdi 
tokios gamybinės jėgos! 

Buržuazija negali egzistuoti, tolydžio nedaryda- 
ma gamybos įrankių perversmų, vadinasi, nerevoliu- 
cindama gamybinių santykių, o kartu ir visų visuo- 
meninių santykių. [...] Visi nusistovėję, aprūdiję san- 
tykiai ir su jais susijusios amžių pašventintos sąvokos 
bei pažiūros - suardomi, visi naujai atsirandantys san- 
tykiai pasensta, nespėję sukaulėti. Visa, kas komiška 
ir sustingę, išnyksta, visa, kas šventa, išniekinama, ir 
žmonės pagaliau yra priversti blaiviomis akimis pa- 
žvelgti į savo gyvenimo padėtį, į savo tarpusavio san- 
tykius.l“* 


Nenustygstančią nevaržomos savasties savimeilę iš 
menininkų geriausiai išreiškė Byronas, savo audringu ro- 
mantizmu paženklinęs visą amžių: 

Didžiausias gyvenimo siekis yra Pojūtis - jausti, 
kad mes esame - nors ir skausme; būtent ši „geidžianti 
tuštuma“ gena mus Lošti-Kovoti-Keliauti-Siekti įvai- 
riausių nesaikingų, tačiau giliai jaučiamų pramogų, 





"* K. Marksas, E Engelsas. Komunistų partijos manifestas. Vilnius, 
„Mintis“, 1988, p. 68-69, 73. 

kurios mus labiausiai vilioja dėl to, kad jų pasiekimas 
yra neatsiejamas nuo jaudulio. 


Istoriškai abu impulsai buvo tos pačios sociologinės 
modernybės bangos aspektai. Kartu jie radikaliai atvėrė Va- 
karų pasaulį. Ypač paradoksalu tai, kad tada tiedu impul- 
sai ėmė vienas kitą labai gerai suvokti, vienas kito bijoti ir 
siekti vienas kitą sunaikinti. Ekonomikoje radikali buržua- 
zija pradėjo konservatyviai įvertinti moralę ir kultūrą. Bur- 
žuazinis ekonominis impulsas susiliejo su itin griežta cha- 
rakterio struktūra, kurios energija buvo nukreipta į prekių 
gamybą ir į darbo nuostatų rinkinį, kuriam kėlė grėsmę ins- 
tinktai, spontaniškumas ir nepastovūs impulsai. Kraštuti- 
nai puritoniškoje Amerikoje buvo išleisti įstatymai, ribo- 
jantys nesantūrų elgesį, o tapyboje ir literatūroje buržua- 
zijos skoniui itin tiko herojiškumas ir banalybės. 

O kultūrinis impulsas (tipiška figūra aš laikau Baude- 
laire'ą) - virto įniršiu prieš buržuazinės vertybes. Baude- 
laire'as pareiškė: „Man visuomet atrodė, kad būti naudin- 
gu ŽmMogumi yra ganėtinai šlykštu“. Naudingumas, racio- 
nalumas ir materializmas bergždi, o buržuazija neturi jokio 
dvasinio gyvenimo ir jokių ekscesų. Modernus verslas su- 
kūrė „žiaurią nepermaldaujamą pramonės rutiną: „Me- 
chanizacija [...] mus suamerikietins, Progresas visiškai at- 
bukins mus, mūsų dvasią.'!* 

Ypač stebina tai, kad nors būtent buržuazinė visuo- 
menė ekonomikoje įtvirtino radikalų individualizmą ir troš- 
kimą sudraskyti visus tradicinius socialinius šio proceso ry- 
šius, kultūroje buržuazinė klasė bijojo radikalaus, eksperi- 





'5 Byron's Letters and Journals, red. Leslie A. Marchand (Cambridge: 
Harvard University Press, Belknap, 1974), 3 t., p. 109. 

!6 Žr. Cėsar Grana, „Bourgeois Enterprise and Modern Life“, iš Bo- 
hemian versus Bourgeois (New York: Basic Books, 1964), ypač p. 95-98; Jo- 
seph D. Bennet, Baudelaire: A Criticism (Princeton: Princeton University 
Press, 1944), ypač 2ir 3 skyrius apie Baudelaire'o blogio sampratą, susiju- 
sią su čia pateikiama diskusija. 

mentinio, individualistinio modernizrno. O radikalieji kul- 
tūros eksperimentatoriai, nuo Baudelaire'o iki Rimbaud ir 
Alfredo Jarry, priešingai, norėjo išbandyti visus patirties as- 
pektus, bet tūžmingai nekentė busžuazinio gyvenimo. Šio 
sociologinio galvosūkio, šio antagonizmo atsiradimo isto- 
rija dar turi būti parašyta." 

Keletas sociologinių „perėjimų“, įvykusių buržuazi- 
nės visuomenės istorijoje, radikaliai pakeitė kultūros ir eko- 
nomikos sritis. Kultūroje radikaliai pasikeitė individo reikš- 
mė: iš būtybės jis tapo savastimi. Toks pat svarbus buvo ir 
poslinkis nuo susilaikymo prie impulsų pripažinimo. Eko- 
nomikoje iš esmės pasikeitė motyvacijos, kuri skatina žmo- 
gų dirbti ir nustatyti teigiamą arba neigiamą santykį su dar- 
bu, pobūdis. 

Anot Lovejoy'aus, metafizinė klasikinės filosofijos te- 
ologija būtybes mąsto kaip turinčias prigimtį ir todėl ben- 
drą savybę. Dialoge Timajas Platonas rašo, kad „gera“ bū- 
tybė neturi jausti „pavydo“, kad tobulesnė neišvengiamai 





"7 Ar yra paralelė komunizmo pasaulyje? Rusų revoliucija sukėlė 
precedento neturintį gyvybingumo ir eksperimentavimo proveržį visuose 
menuose. Šimtai menininkų ir rašytojų entuziastingai sutiko revoliuciją. 
„Kubizmas ir futurizmas buvo revoliucinės meno formos, išpranašavu- 
sios 1917 m. politinio ir ekonominio gyvenimo revoliuciją, pareiškė Ma- 
levičius. Konstruktyvizmas buvo paskelbtas nauja komunistinės visuo- 
menės estetika. Dizaine, tapyboje ir skulptūroje skleidėsi Tatlino, Lisic- 
kio, Gabo ir Pevsnerio naujovės, Kandinskio ir Malevičiaus abstrakcijos. 
Teatre stiliumi eksperimentavo Mejerholdas, Tairovas ir Vachtangovas. 
Poezijoje iškilo triumfuojantys futuristai, kaip Majakovskis („gatvės yra 
mūsų teptukai, aikštės - mūsų paletė“) ir simbolistai, kaip Blokas ir Belyj 
(kurie revoliuciją aiškino kaip religinę epifaniją). Grožinę prozą kūrė Ba- 
belis ir Pilniakas, Zamiatinas ir Bulgakovas; filmus - Eisenšteinas ir Pu- 
dovkinas. 

Maždaug 1930 m. viskas baigėsi. Liko tik šaltas partijos apibrėžto 
„SOcialistinio realizmo“ pudingas. Ugningi eksperimentuotojai buvo įka- 
linti arba nusižudė, nutilo ar išvyko į užsienį. Aiškiai kilo klausimas, ar 
visuomenėje, kurioje visas dėmesys skiriamas sutelkti gyventojus indust- 
rializacijai, menininkų ir rašytojų savarankiškumas arba nepastovūs im- 
pulsai nėra „nukrypimas“ nuo „naujo žmogaus“ kūrimo ir nuo ekono- 
minės energijos nukreipimo, kuriam siekė vadovauti Partija. 

kuria arba persilieja į ne tokią tobulą, ji „negali likti savy- 
je“. Dorybių hierarchijoje mažesnės dorybės atsiranda iš 
didesnių. Bet moderniojoje sąmonėje egzistuoja ne papras- 
ta būtybė, o savastis, ir ši savastis rūpinasi savo individua- 
liu autentiškumu, savo unikaliu, nepakeičiamu charakteriu, 
nevaržomu prasimanymų ir konvencijų, kaukių ir veidmai- 
nysčių, visuomenės primestų savasties iškraipymų. Šis dė- 
mesys autentiškai savasčiai lemia tai, kad etinių ir esteti- 
nių vertinimų šaltiniu tampa motyvas, o ne veiksmas, po- 
veikis asmenybei, o ne moralinės pasekmės visuomenei. !* 

Tačiau platesniame kontekste buvo pereita nuo reli- 
ginės prie pasaulietinės kultūros; šį perėjimą atskleidžia tai, 
kaip modernioji visuomenė vertina ekspresyvų elgesį. Vi- 
suomenės istorijoje, ypač Vakarų visuomenės, visuomet bu- 
vo ryški laisvumo ir suvaržymo dialektika. Didžiosiose is- 
torinėse religijose egzistuoja demoniškumo, nežabotos 
žmogaus prigimties baimė. Šios religijos buvo suvaržan- 
čios religijos. Link laisvumo pasukama XIX a. viduryje, su- 
griuvus religijos autoritetui. Tiesą sakant, santykius su de- 
moniškumu perima kultūra, ypač modernistinė kultūra. 
Bet, užuot siekusi jį sutramdyti, kaip tai bandė daryti reli- 
gija, pasaulietinė kultūra (dailė ir literatūra) demonišku- 
mą pradėjo pripažinti, jį tyrinėti, juo mėgautis, laikyti jį 
kūrybingumo šaltiniu. 

Reikalaujant autonomijos estetikai, kilo idėja, kad pa- 
tirtis pati savaime yra aukščiausia vertybė, kad viską reikia 
ištirti, viskas leistina — jei ne gyvenime, tai bent vaizduotė- 
je. Pateisinant veiksmus imta laikytis laisvesnių pažiūrų ir 
tolti nuo suvaržymo." 





!š Išsamų šios transformacijos vaizdą pateikia dvi knygos, paimtos 
kartu: Arthur O. Lovejoy, The Great Chain of Beinų (Cambridge: Harvard 
University Press, 1936), ypač 2 skyrius, skirtas graikų filosofijai, ir 10 skv- 
rius apie romantizmą (citata iš Timajaus - p. 315-316); ir Lionel Trilling, 
Sincerity and Authenticity (Cambridge: Harvard University Press, 1972). 

"* Šis argumentas plačiau išdėstytas mano esė apie religiją ir kultū- 
rą, p. 157. Puikų demoniškumo vaidmens ir jo ryšio su teologija ir menu 

Taigi modernizmas buvo gundytojas. Jo galia rėmėsi 
asmenybės garbinimu. Patrauklumo jam teikė idėja, kad 
pats gyvenimas turėtų būti meno kūrinys, o menas gali at- 
siskleisti tik stodamas prieš visuomenės, ypač buržuazinės 
visuomenės, normas. Kai modernizmas įsitraukdavo į po- 
litiką, jis griaudavo šiuolaikinę visuomenę - nesvarbu, ar 
kaip dešiniųjų (pvz., Wyndhamo Lewiso) įniršis, ar kaip 
kairiųjų (pvz., Bretono ir siurrealistų) pokštai. 

Šiandien modernizmas yra išsisėmęs. Nebėra įtampos. 
Kūrybiniai impulsai vangūs. Dabar jis - tuščias indas.? 
„Kultūrinė masė'*!, maišto principą pavertė institucija, o 


aptarimą žr. Paul Tillich, „Demonic“, in The Interpretation of History (New 
York: Charles Scribner's Sons, 1936), p. 77-115. Ši esė pirmą kartą pasiro- 
dė 1926 m. vokiečių kalba. 

2 Poetų modernistų veteranas Octavio Pazas rašė: „Šiandien [...] 
modernusis menas ima prarasti savo galią neigti. Jau keleri metai visi jo 
atmetimai tėra ritualiniai pakartojimai: maištas virto procedūra, kritika — 
retorika, ribų peržengimas - ceremonija. Neigimas jau nebe kūrybingas. 
Aš nesakau, kad esame meno mirties liudininkai: mes esame moderniojo 
meno idėjos mirties liudininkai“. Ponas Pazas pateikė subtilų modernybės 
idėjos aptarimą, ypač savitos jos formos ispanų kultūroje. Vienintelis da- 
lykas, kurį ginčyčiau - žodis „šiandien“. Aš manau, kad modernizmas sa- 
vo galią prarado prieš penkiasdešimt metų. Žr. Octavio Paz, Children of 
the Mire: Modern Poetry from Romanticism to the Avant-Garde (Cambridge: 
Harvard University Press, 1974). Citata iš p. 149. 

2! „Kultūrine mase“ aš pirmiausia laikau pakankamai plačią publi- 
ką, kuri pati gali palaikyti kultūrinės produkcijos pasaulį. Profesijos po- 
žiūriu kultūrinę masę daugiausia sudarytų žinių ir ryšių pramonėje dir- 
bantys Žmonės, kurių su jų šeimos nariais priskaičiuotume keletą milijo- 
nų. Sociologinių požiūriu ši kultūrinė masė susideda iš trijų dalių. Ją su- 
daro ne kultūros kūrėjai, bet perdavėjai: žmonės, dirbantys aukštosiose 
mokyklose, leidyboje, žurnaluose, radijuje ir televizijoje, teatruose ir mu- 
ziejuose - tie, kurie įformina ir įtakoja rimtų kultūros produktų priėmi- 
mą. Šis sluoksnis pakankamai gausus ir pats sudaro kultūros rinką, pirk- 
damas knygas, paveikslus ir rimtosios muzikos įrašus. Kita grupė - tai 
rašytojai, žurnalų redaktoriai, filmų režisieriai, muzikantai ir t. t., kurian- 
tys populiarią medžiagą platesnei masinės kultūros auditorijai. Tai yra 
didžioji kultūrinės masės dalis. Tačiau neišvengiamai yra mažesnių rate- 
lių, Tomo Wolfe'o vadinamų kultūratais (culturati), kurie bando duoti kul- 
tūringesnį toną, siekia būti „stileivos“, arba „šiuolaikiški“, arba „ultrama- 
dingi“. Vokiečiai juos vadina Tendenz, keičiančiais kryptį pagal kultūros 

jo eksperimentinės formos tapo reklamos ir aukštosios ma- 
dos sintakse ir semiotika. Tai - radikaliai prašmatnus kul- 
tūros stilius, kultūrinei masei suteikiantis prabangą mėgau- 
tis „laisvesniais“ gyvenimo stiliais, tuo pat metu turint pa- 
togų darbą pakitusios motyvacijos ekonominėje sistemoje. 

Aptarkime ekonominį impulsą. Dorovės problema ki- 
lo dėl dvejopo ir neišvengiamai prieštaringo individo vaid- 
mens: piliečio ir buržua. Kaip pilietis jis turi įsipareigojimų 
valstybei, kurios dalis jis yra; kaip buržua jis turi asmeni- 
nių interesų, kurių jis siekia savo naudai. Jeremy Bentha- 
mas neigia, kad egzistuoja toks esinys kaip bendruomenė. 
Jis sako, jog, tai - fiktyvus darinys. Bet visuomeninis spren- 
dimas ir individualių sprendimų suma iš tikrųjų skiriasi: 
visuomenė gali nuspręsti, kad mokėjimų balanso deficitui 
išlyginti reikia taupyti naftą, tačiau žmonės, tenkindami sa- 
vo poreikius, jos gali pirkti daugiau. Taip pat aišku, jog daž- 
nai tai, ko sau siekia individas (pvz., neriboti greičio greit- 
keliuose), visumoje virsta košmaru. Taigi pusiausvyra tarp 
asmeninio apetito ir visuomeninių pareigų yra reali. Kaip 
ji palaikoma? 

Ankstyvajame kapitalizmo raidos etape nevaržomą 
ekonominį impulsą kontroliavo puritoniški suvaržymai ir 
protestantiška etika. Žmogus dirbo, nes buvo įsipareigojęs 
savo pašaukimui arba vykdė bendruomenės sutartį. Tačiau 
protestantišką etiką pakirto ne modernizmas, o pats kapi- 
talizmas. Galingiausias veiksnys, vienas sugriovęs protes- 
tantišką etiką, buvo pardavimo išsimokėtinai, arba tuoj pat 
suteikiamo kredito, išradimas. Anksčiau, kad galėtų pirkti, 
žmogųui reikėjo taupyti. O su kredito kortelėmis galima mė- 
gautis greitu norų patenkinimu. Sistemą pakeitė masinė 
gamyba ir masinis vartojimas, naujų poreikių ir naujų bū- 
dų jiems patenkinti sukūrimas. 


vėjus. Tai, kas mada yra madingų drabužių pramonei, trumpalaikiai su- 
sižavėjimai - jaunimo kultūrai, kultūratams yra Tendenz ir prekiavimas Ten- 
denz. 

Protestantiška etika ribojo daiktų (bet ne kapitalo) kau- 
pimą. Kai buržuazinėje visuomenėje buvo sugriauta pro- 
testantiška etika, liko tik hedonizmas, ir kapitalistinė siste- 
ma neteko savo transcendentinės etikos. Taip pat liko tei- 
ginys, kad kapitalizmas yra laisvės pamatas, prielaida gy- 
venimo lygiui kilti ir skurdui įveikti. Tačiau net jei tai ir 
būtų tiesa (nes aišku, jog laisvė labiau priklauso nuo istori- 
nės tam tikros visuomenės tradicijos nei nuo pačios kapi- 
talistinės sistemos; dabar abejojama net šios sistemos gali- 
mybėmis sudaryti sąlygas ekonomikai augti), kai nėra 
transcendentinio ryšio, kai suvokiama, kad charakterio 
struktūrai, darbui ir kultūrai visuomenė negali suteikti tam 
tikrų „aukščiausių prasmių“, sistema tampa nestabili.* 

Kultūros, jei ne moralės, požiūriu kapitalizmą patei- 
sino hedonizmas, malonumo kaip gyvenimo būdo idėja. 
O dabar įsigalėjusiame liberaliame etose kultūros vaizdą 
imta modeliuoti pagal modernistinį impulsą; elgesio būdą 
ideologiškai imta grįsti impulso paieška. Būtent tai ir yra 
kapitalizmo kultūrinis prieštaravimas. Būtent tai ir sukėlė 
dvigubą modernybės keblumą. 


Žodis „ekonomika“ yra kilęs iš graikiško žodžio oikos, 
„namų ūkis“, bet antikinis pasaulis nežinojo ekonomikos 
mūsų prasme - kainomis reguliuojamos tarpusavyje susi- 
jusių rinkų sistemos; jie ir nemąstė „ekonomiškai“, nesirė- 
mė skaičiavimo idėja. Gaminama buvo namų ūkiui ir pa- 
gal poreikius. Tai buvo biologiniai poreikiai - pakankamai 
maisto, deramas būstas, gera sanitarija. Anot Aristotelio, 
„Yra nustatyta riba [turto, reikalingo namų ūkio tvarkymo 
menui|“. 





* Plačiau šis teiginys išdėstytas Irving Kristol, „When Virtue Loses 
All Her Loveliness“ - Some Reflections on Capitalism and „The Free So- 
ciety',in The Public Interest, Nr. 21 (1970 m. ruduo), perspausdinta kny- 
goje Capitalism Today, red. Daniel Bell ir Irving Kristol (New York: Basic 
Books, 1971). 

Buržuazinę visuomenę apibūdina ne poreikiai, o no- 
rai. Norai yra ne biologiniai, o psichologiniai, ir iš prigim- 
ties neriboti. Visuomenė suprantama ne kaip bendro tiks- 
lo valdoma natūrali žmonių sąjunga - polis ar šeima, - bet 
kaip atskirų individų, siekiančių tik patenkinti savo norus, 
mišinys. Pirmojoje Leviatano knygoje žmonių psichologiją 
Hobbesas vaizduoja kaip stiprių potraukių šėlsmą, kuris 
apverčia platonišką racionalios dvasios hierarchiją; tie po- 
traukiai žmogų įnirtingai gena įgyvendinti savo troškimus. 
Modernioje visuomenėje troškimų variklis yra pakilęs gy- 
venimo lygis ir produktų, gyvenimui suteikiančių tiek daug 
puikių spalvų, įvairovė. Bet kadangi tuo puikuojamasi, tai 
yra ir beatodairiškas išteklių švaistymas. Psichologinė ne- 
lygybės kilmė, kaip nuostabiai parodė Rousseau Antrajame 
diskurse, atsiskleidžia tada, kai „vienišas“ žmogus ateina į 
būtį ir suvokia, kad gražiausias, mikliausias, geriausias šo- 
kėjas ir geriausias dainininkas gauna daugiau gėrybių nei 
kiti. Pavydas pradeda rodyti savo veidą. Kad būtų pana- 
šūs į gražiausią ar meistriškiausią, kiti pradeda apsimeti- 
nėti, kosmetika maskuojamas šiurkštumas ir bjaurumas, iš- 
vaizda tampa svarbesnė nei tikrovė. Jei vartojimas yra psi- 
chologinės varžybos dėl prestižo, galima teigti, kad 
buržuazinė visuomenė yra pavydo tapimas institucija.* 

Toks vartojimas įmanomas ten, kur gausu išteklių ar- 
ba didelę nelygybę individai laiko normalia ar teisinga. Bet 
kai kiekvienas visuomenės narys ima reikalauti daugiau, 
manydamas, kad tai yra jo teisė, o ištekliai yra riboti (ne 





> Stebėtina, kaip retai sociologinėje literatūroje pavydo idėja nau- 
dojama kaip lenktynių dėl prestižo priežastis. Šiuo požiūriu yra pamirš- 
tas Adamas Smithas, savo knygoje Moralės jausmų teorija (Theory of Moral 
Sentiments) pareiškęs, kad jei žmonės veiktų vien tik iš ekonominių pa- 
skatų, tai būtų menkas stimulas didinti gamybą daugiau nei reikalauja 
būtinosios reikmės. Ekonomikos „plėtros“ impulsas žmones skatina siekti 
prestižo. Šią temą taip pat nagrinėja Thorsteinas Veblenas savo garsiojo- 
je, bet dabar pamirštoje knygoje Laisvalaikio klasės teorija (Theory of the 
Leisure Class). 

tiek kiekybės, kiek kainos aspektu), pradeda ryškėti įtam- 
pos tarp valstybės poreikių ir ekonomikos nustatytų ribų 
pagrindas. Čia matome, kaip „nevaržomas apetitas“ perei- 
na iš ekonominės srities į politinę. Nagrinėdami XX a. ant- 
ros pusės Vakarų valstybę, randame penkis elementus, ku- 
rie kartu keičia senosios rinkos sistemos struktūrą. 

Pirmiausia pastebime, kad visuomenėje įsitvirtinę 
ekonomikos augimo ir gyvenimo lygio kilimo lūkesčiai; pa- 
sikeitus vertybėms, šie lūkesčiai virto teisėmis. Taigi šian- 
dien vyksta daugėjančių teisių revoliucija. 

Antra, mes suprantame įvairių norų ir, dar svarbiau, 
skirtingų vertybių nesuderinamumą. Apšvietos filosofai 
manė, jog kiekvienas klausimas turi vieną atsakymą. Atsa- 
kymus nuosekliai sudėjus drauge, paaiškėdavo racionalus 
socialinių problemų sprendimas. Svarbiausia buvo „objek- 
tyviai“ formuluoti atsakymus: sumažinti „šališkumą“, ky- 
lantį iš parapinio auklėjimo, atsisakyti išankstinių nuosta- 
tų ir prietarų, nepaisyti tradicijos ir asmeninių interesų ir 
pan. Norėdamas būti objektyvus, žmogus turėjo „išgrynin- 
ti“ idėjas (tokia buvo pirminė donkichotiško termino ideo- 
logija reikšmė); kad būtų etiškai racionalus, jam reikėjo „uni- 
versalizuoti“ savo elgesį kaip kategorinį imperatyvą. Tačiau 
imame suvokti, jog tokios vertybės kaip laisvė ir lygybė, 
dalykiškumas ir spontaniškumas, žinojimas ir laimė yra iš 
esmės nesuderinamos. O empiriškai žinome, kad jei susu- 
muotume visų visuomenės užsibrėžtų socialinių tikslų kaš- 
tus (kaip tai bandė daryti vyriausybinės įstaigos, pradedant 
Eisenhowerio nacionalinių tikslų komisija 1959 m.), pama- 
tytume, jog neturime pakankamai lėšų šiems tikslams įgy- 
vendinti vienu metu. Pasirinkimo problemos yra neišven- 
giamos. 

Trečia, mes pripažįstame, kad ekonomikos augimas tu- 
ri milžiniškas „šalutines“ pasekmes. Akivaizdu, kad didė- 
jant automobilių skaičiui miestai užklojami troškiu smogų; 
tai galima palyginti lengvai sutvarkyti. Gerokai daugiau ne- 

rimo kelia faktas, jog naudojant daugiau cheminių trąšų 
maisto žaliavos derliui pagausinti (dėl to Amerikos žemės 
ūkis tapo pats efektyviausias pasaulyje), nitratai nuteka į 
upes bei ežerus ir teršia vandenis. Kaip išlaikyti pusiausvy- 
rą tarp maisto ir taršos ar, analogiškai, tarp anglių kasimo 
atviru būdu ir didelių kraštovaizdžio plotų subjaurojimo? 

Tuo pat metu susipynę kylanti paklausa, gamybos pa- 
jėgumų atsilikimas (ypač pirminio perdirbimo pajėgumų, 
pvz., plieno gamyboje) ir didėjanti išteklių kaina (nekal- 
bant apie politines manipuliacijas naftos kainomis) atvedė 
prie ketvirto elemento - pasaulinės infliacijos. Bet, kaip da- 
bar ryškėja, infliacija nėra laikinas elementas, o struktūri- 
nis moderniosios ekonomikos elementas, didžiąja dalimi — 
neišvengiama įsipareigojimo stiprinti ekonomiką ir visiš- 
kai aprūpinti darbu pasekmė. Taigi kyla klausimas, ar gali- 
ma kontroliuoti tokios infliacijos tempą. 

Ir, penkta, svarbiausius ekonominius ir socialinius 
sprendimus mes vis dažniau priimame politinės kovos are- 
noje, o ne plačioje bendroje rinkoje. Tai - ne ideologinio 
atsivertimo pasekmė (jei jau taip, priešinosi net ir tie, ku- 
rie, kaip Eisenhoweris ir Nixonas, nepaisydami savo ideo- 
logijos, palaikė ir plėtė politinės kontrolės sistemą), o struk- 
tūrinė vakarietiškos valstybės transformacija. 

Pagrindinis politinis faktas antrojoje XX a. pusėje bu- 
vo valstybės valdomų ekonomikų išplėtimas. Iš pradžių jos au- 
go, nes ekonomiką reikėjo gelbėti nuo nuosmukio, vėliau — 
dėl karo ekonomikos poreikių ir išaugusių karinių įsipa- 
reigojimų, o galiausiai - dėl strateginės fiskalinės politikos 
įtakos išlaidų dydžiui ir investavimo būdams. Paskutinia- 
jame XX a. ketvirtyje mes judame link valstybės tvarkomų 
visuomenių. O šios randasi augant plataus masto sociali- 
niams poreikiams (sveikatos apsaugos, švietimo, gerovės, 
socialinių paslaugų), kurie gyventojams tapo teisėmis. 

Naujos „klasių kovos“ postindustrinėje visuomenėje 
yra ne tiek vadovų ir darbininkų konfliktai ekonominėje 

įmonėje, kiek įvairiausių organizuotų grupių varžymasis 
dėl įtakos valstybės biudžetui. Ten, kur valstybės išlaidos 
siekia 4070 bendro nacionalinio produkto (beveik tokios jos 
yra Jungtinėse Valstijose) arba sudaro daugiau nei 5076 
(kaip Skandinavijos šalyse), pagrindinius politinius klau- 
simus kelia pinigų paskirstymas ir apmokestinimo sfera. 
Būtent tai aš vadinu „fiskalinės sociologijos“ (fiscal sociolo- 
gy, Schumpeterio terminas), pagrindinio moderniosios po- 
litinės ekonomikos bruožo, iškilimu. 

Pagrindinė valstybės problema artimiausiais dešimt- 
mečiais neabejotinai bus valstybės ir visuomenės santykiai, 
visuomenės interesų ir asmeninių potraukių klausimas. 
Buržuazinėje visuomenėje teisės, ekonomikos ir politikos 
institucijos orientavosi į individus ir tarp jų vykstančius 
mainus siekė reguliuoti remdamosi formalaus racionalu- 
mo idėjomis ir teisės normomis, kurios pirmiausia yra pro- 
cesinės, o ne subjektyvinės (daiktinės). Materialinėms ben- 
druomenės, o ne individų teisėms pirmenybę teikiančio 
„Visuomenės įstatymo“ pobūdis bus viena iš svarbiausių 
teisės teorijos problemų. 

Sociologiniu požiūriu kyla valstybės įtakos svarumo 
klausimas. Valstybinio kapitalizmo sistemą galima lengvai 
paversti korporacine valstybe, valstybinio socializmo sis- 
temą - valstybe, velkančia tokią besivaržančių socialinių 
grupių poreikių naštą, kad tai ribos jos ekonomikos augimo 
pajėgumą, o politinę sistemą prislėgs daugybė reikalavi- 
mų. Tačiau taip pat tikėtina, jog Jungtinėse Valstijose vals- 
tybės valdoma ekonomika ir valstybės tvarkoma visuome- 
nė niekam nepatiks. Verslo korporacijas piktina vyriausy- 
binis reguliavimas, net jei jis padeda išlaikyti pelną, nes iš 
tiesų labai kišamasi į vadovų veiklą. Radikalai vis įtariau 
žiūri į vyriausybę ir planavimą (kaip nešančius naudą tik 
planuotojams ir biurokratams), nors reaguodami į bet ko- 
kią problemą jie pirmiausia reikalauja daugiau „valdymo, 
tarsi pati abstrakcija sutaptų su visuomenės nauda. O atsi- 

radęs valstybinis valdymas bus gremėzdiškas biurokratinis 
monstras, į visas puses plėšomas įvairių korporacinių ir 
bendruomeninių grupių, triukšmingai reikalaujančių sub- 
sidijų ir teisių; 0 apsirijęs vis didėjančiomis vyriausybės 
asignacijomis, galiausiai jis pats taptų Leviatanu. 

Pagrindinė problema yra dvipusė: Vakarų visuome- 
nei trūksta civitas, spontaniško noro aukotis visuomenės 
labui, ir politinės filosofijos, pateisinančios normatyvines 
visuomenės prioritetų ir asignacijų taisykles. 

Liberalioje ekonomikoje rinka buvo pakankamas vi- 
suomenės gerovės arbitras; joje tarp skirtingų individų po- 
reikių ir įvairių prekių stygiaus turi nusistovėti pusiausvy- 
ra, harmonizuojanti troškimų intensyvumą ir pasirengimą 
mokėti prašomą kainą. Klasikinis marksizmas visiškai ki- 
taip sprendė visuomenės santykinio teisingumo problemą. 
Buvo manoma, kad lenktyniavimas, pavydas ir blogis kyla 
iš stygiaus, o prekių gausa tokius konfliktus panaikintų. 
Tačiau, nekalbant apie išteklius, mes jau suvokėme, kad sty- 
giaus niekada neįveiksime. Postindustrinėje visuomenėje 
(apie tai aš kalbėjau ankstesnėje savo knygoje) atsiras 
naujas stygius, kurio XIX a. utopistai negalėjo net įsivaiz- 
duoti - informacijos stygius, kurį sukels gausėjančios tech- 
ninės Žinios ir didėjantis poreikis jas populiarinti bei ky- 
lantys „laiko“ kaštai, aktyvesnio individų dalyvavimo ir bū- 
tinybės jų veiklą koordinuoti politiniu procesu, pasekmė. 

Ekonomika - tai menas prekes, kurių nepakanka, pa- 
skirstyti susikertantiems poreikiams. Marksizmas puikavosi 
idėja, kad komunizme ekonomika bus „panaikinta“; todėl 
nesą nė reikalo galvoti apie santykines privilegijas ir socia- 
linį teisingumą. Bet esmė ta, jog mums vis dar tenka mąs- 
tyti ekonomiškai ir tikriausiai visada teks. Tuomet klausi- 
mas skamba taip: ar mes galime, pagal leistinas „ekonomi- 
kos“ galimybes, sudaryti norminamųjų taisyklių rinkinį, 
kuris siektų apsaugoti laisvę, atlyginti už rezultatus ir stip- 
rinti visuomenės gerovę. 

Šiose esė aš siūlau visuomeninio ūkio idėją; jis yra ne 
trečiasis sektorius šalia namų ūkio ir rinkos ekonomikos, 
bet juos abu jungiantis sektorius, siekiantis kur įmanoma 
naudoti rinkos mechanizmus, tačiau aiškiai suformuluotų 
socialinių tikslų kontekste. Tai - liberali samprata, nes ji grįs- 
ta tikėjimu, kad individas turėtų būti svarbiausias pilieti- 
nės visuomenės elementas ir jo rezultatai turėtų būti dera- 
mai atlyginami. Bet aš noriu politinį liberalizmą atsieti nuo 
buržuazinės visuomenės. Jie abu turi bendrą istorinę kil- 
mę, tačiau nėra vienas nuo kito priklausomi. Tiesą sakant, 
politinis liberalizmas kaip filosofija nukentėjo dėl to, kad 
buvo naudojamas nežabotiems asmeniniams ekonomi- 
niams troškimams pateisinti. Visuomeninis ūkis susiduria 
su problemomis, kaip įvertinti skirtingų grupių reikalavi- 
mus, kai susikerta akivaizdžiai teisingi reikalavimai, o ne 
teisingi ir neteisingi; kaip įvertinti grupės narių reikalavi- 
mus, besikertančius su individo teisėmis; kaip išlaikyti pu- 
siausvyrą tarp laisvės ir lygybės, teisingumo ir efektyvu- 
mo. Aš manau, kad visų pirma reiktų pripažinti visuome- 
ninį išteklių ir poreikių (ne norų) pobūdį ir svarbių skirtu- 
mų principą sprendžiant apie įvairių reikalavimų teisingu- 
mą. Tai aš ketinu išdėstyti pagrindinėje valstybei skirto sky- 
riaus esė. 


Paskutiniame XX a. ketvirtyje sulauksime ženklių eko- 
nominės ir politinės galios poslinkių, bet daugiausia tai bus 
nacionalinių valstybių galios poslinkiai, o ne poslinkiai, ky- 
lantys iš dviejų socialinių sistemų, kapitalizmo ir socializ- 
mo, lenktyniavimo.* Išsivysčiusios industrinės visuome- 





2 Savo apokaliptinėje knygoje Žmonijos perspektyvos (The Human 
Prospect) Robertas Heilbroneris kelia klausimą, ar su milžiniškomis eko- 
loginių išteklių ir gyventojų krizėmis, kurias jis numato amžiaus pabai- 
goje, pajėgtų susidoroti skirtingos nacionalinės visuomenės arba skirtin- 
gos socialinės sistemos, pvz., kapitalizmas ir socializmas. Paskui jis nagri- 
nėja, kiek „kapitalizmas“ ar „socializmas“ yra pajėgūs įveikti tokias kri- 

nės ekonominė galia remiasi jos pažangia technologija, jos 
gebėjimu mobilizuoti kapitalą ir jos vadovų kompetencija. 
Beveik pamiršome, kad tai sąlygojo vieną iš didžiausių pa- 
kilimų ekonomikos istorijoje, trukusį daugiau nei ketvirtį 
amžiaus. Tada, 1948-1973 m., pasaulio pramoninė produk- 
cija stulbinančiai išaugo - 3,5 karto, vidutiniškai 570 per me- 
tus. (Japonijos augimas buvo dvigubai didesnis už pasau- 
lio vidurkį, Britanijos - dvigubai mažesnis, nors abi yra ka- 
pitalistinės visuomenės.) Kaip teigė žurnalas Economist, 
ištisos kartos laikotarpiu visos industrinės šalys klestėjo.“ 
Iš tikrųjų būtent šis investicijų bumas paklojo pasaulinės 
infliacijos išsivysčiusiose kapitalistinėse visuomenėse aš- 
tuntojo dešimtmečio pradžioje struktūrinį pamatą. 

Energijos problema apnuogino Vakarų industrinių vi- 
suomenių pažeidžiamumą dėl jų priklausomybės nuo naf- 
tos; tokia situacija susidarė dėl pigios naftos. (Ar Sovietų 
Sąjunga to išvengė todėl, kad ji buvo komunistinė, ar to- 
dėl, kad buvo visiškai apsirūpinusi nafta ir gamtinėmis du- 
jomis?) Pajamų iš naftos sukeltas kapitalo perkėlimas iš- 
ryškino beveik išimtinai prie dolerio pririštos pasaulinės 
ekonomikos silpnumą. 

Tačiau dar gerokai per anksti nurašyti Vakarų ekono- 
minę galią. Dešimtmečio pabaigoje Vakarų šalių priklau- 


zes. Bet pajėgumas yra politinis klausimas, o veiksmingi politinių veiks- 
mų vienetai neišvengiamai yra skirtingos nacionalinės visuomenės, o ne 
abstrakčios socialinės sistemos. Aš nenorėčiau nuvertinti socialinės siste- 
mos vaidmens formuojant pajamų bei valdžios paskirstymo visuomenė- 
je modelius ir taip sukuriant efektyvias įtakos ribas, bet aš netikiu, kad 
toks paskirstymas yra visuomenės reagavimo į krizes būdas ir tikroji prie- 
žastis. Švedija ir Jungtinės Valstijos, Sovietų Sąjunga ir Jugoslavija - vi- 
sos šios šalys gali reaguoti skirtingai, veikiau ne dėl jų „socialinių siste- 
mų“, bet dėl politinės valios, įkūnytos nacionalinėje tradicijoje ir civitas* 
jausme. Arba, griežčiau tariant, socialinis „veikėjas“ yra ne „sistema“ , bet 
politinė visuomenė. 

5 „Who Will Survive the Slump?“, Economist, 1974 m. gruodžio 28 d., 
p. 40-42. 


* Valstybė (Iot.). 

somybė nuo Artimųjų Rytų naftos gali stipriai sumažėti; 
atsiras naujų ir kitokių šaltinių bei energijos rūšių. Kurį laiką 
gali tęstis stambaus kapitalo perkėlimas į Artimųjų Rytų 
šalis, bet, svarbiausia, ekonomikoje Vakarai pirmauja aukšta 
technologija bei vadyba ir neišvengiamai bus pranašesni. 
Aštuntojo dešimtmečio tarptautiniai ekonominiai įvykiai 
visų pirma atskleidė kitą labiau nerimą keliantį tarptauti- 
nės tvarkos nestabilumo aspektą - politinė valia nesuge- 
bėjo išspręsti aštrių ekonominių problemų. 

Bet aš rašau ne apie dešimtmečio įvykius, o apie giles- 
nes kultūros krizes, kamuojančias buržuazinės visuomenes 
ir per ilgesnį laiką išsekinančias šalį, sujaukiančias indivi- 
dų motyvaciją, įdiegiančias carpe diem* nuotaikas ir palau- 
žiančias šalies pilietinę valią. Problemą kelia ne tiek insti- 
tucijų, kiek visuomenę palaikančių prasmių adekvatumas. 

Irvingas Kristolas rašė, kad buržuazinė visuomenė yra 
moraliai ir intelektualiai nepasiruošusi didelei katastrofai. 
Viena vertus, liberali nuostata egzistencinius klausimus 
performuluoja kaip „problemas“ ir bando jas „išspręsti“. 
(Tai ir vėl racionalistinė idėja, jog kiekvienas klausimas tu- 
ri vieną atsakymą.) Antra vertus, vyrauja utopinis įsitikini- 
mas, kad stebuklingasis ekonomikos, jei ne technologijos, 
efektyvumo variklis įgalins pasiekti neribotų tikslų. Tačiau 
katastrofa užgriuvo ir dar ne kartą užgrius. 

Praeityje Žmonių visuomenes katastrofai parengda- 
vo patirtyje glūdinčios, o kartu ir tam tikrą viršlaikį tikro- 
vės suvokimą suteikiančios atramos. Tradiciškai tokia atra- 
ma buvo religija, nes religija, anot Cliffordo Geertzo, „žmo- 
gaus veiksmus priderina prie įsivaizduojamos kosminės 
tvarkos, o kosminės tvarkos įvaizdžius perkelia į Žmogiš- 
kos patirties lygmenį.“* Modernioji visuomenė religiją pa- 





* Clifford Geertz, The Interpretation of Cultures (New York: Basic 
Books, 1973), p. 90. 


* Naudokis proga (lot. ). 

keitė utopija; ši utopija nėra transcendentinis idealas, ji įgy- 
vendinama per istoriją (pažangą, racionalumą, mokslą), ir 
technologijai tenka maitintojos, o revoliucijai - pribuvėjos 
vaidmuo. 

Tikroji modernybės problema yra tikėjimo problema. 
Senamadiškai kalbant, tai - dvasinė krizė, nes naujos atra- 
mos pasirodė esą iliuzinės, o senosios nugrimzdo užmarš- 
tin. Tai - situacija, mus grąžinanti prie nihilizmo; be praei- 
ties ar ateities tėra tik tuštuma. Kadaise nihilizmas buvo 
svaiginanti filosofija, kaip Bazarovo atveju, kai buvo ką 
griauti ir ką toje vietoje statyti. Bet kas gi šiandien dar liko 
nesugriauta praeityje ir kas turi viltį, kad ateitis ateis? 

Pastangos jaudulio ir prasmės ieškoti religiją pakeitu- 
siose literatūroje ir dailėje atvedė prie modernizmo kaip 
kultūros tipo. Bet modernizmas išsisėmė, o visokiausios 
postmodernizmo atmainos (psichodeliški bandymai iki be- 
galybės plėsti sąmonę) yra paprasčiausias savasties ardy- 
mas siekiant ištrinti individualųjį ego. Revoliucijos idėja 
vis dar hipnotizuoja“, tačiau tikrosios problemos kyla „iš- 
aušus rytui po revoliucijos ', kai žemiškasis pasaulis vėl įsi- 
brauna į sąmonę, kai suvokiama, kad moralinės idėjos tėra 
abstrakcijos palyginti su užsispyrusiu materialinio atlygio 
troškimu ir noru perduoti privilegijas savo vaikams. Taigi 
paaiškėja, jog pati revoliucinė visuomenė vis labiau biuro- 
kratiškėja arba yra visąlaik įsivėlusi į nuolatinės revoliuci- 
jos sąmyšį.ž 

27 Apie rusų patirtį Nadežda Mandelštam rašė: „Mano brolis Euge- 
nijus Jakovlevičius sakydavo, kad pavergiant inteligentiją lemtingą vaid- 
menį suvaidino ne teroras ir kyšiai (nors, Dievas žino, užteko ir to, ir to), 
bet žodis „revoliucija“, nes nė vienas iš jų nebūtų galėjęs to žodžio išsiža- 
dėti. Tai - žodis, kuriam pasidavė ištisos tautos, ir jis veikė taip, jog tenka 


“ 


stebėtis, kam mūsų valdovams dar reikėjo kalėjimų ir mirties bausmės“. 
Hope Against Hope (New York: Atheneum, 1970), p. 126. 

25 Štai vienas iš įdomiausių ir iškalbingiausių kinų kultūrinės revo- 
liucijos epizodų: kai 1966 m. Pekiną užtvindė šimtai tūkstančių įkvėptų 
jaunuolių, jie pastebėjo, kad kiekvienas dalyvis turi apvalų ženkliuką su 

Kas sieja žmogų su tikrove, jei jo pasaulietinių pras- 
mių sistema pasirodo esanti iliuzija? Rizikuosiu atsakyti se- 
namadiškai - tam tikros religijos sampratos grįžimas į Va- 
karų visuomenę. Aiškiaregio laiške (Lettre du voyant) Rim- 
baud rašė: „Je sais gu'il faut Žtre voyant, se faire voyant.'* Būti 
aiškiaregiui (voyant) reiškia tolimojoje meno ir istorijos pu- 
sėje įžiūrėti tikroves, kurių nemato kitų akys, „inspector Uin- 
visible et entendre Uinoui.**? 

Jei tiesa, kad klausyti poeto - tai klausyti ateities, tos 
šalies, kurioje šiuolaikinės poezijos balsas stipriausias ir ji 
išreiškia daugiausiai žmogiškos kančios - Sovietų Rusijos — 
kultūroje religija pražystų stipriausiai, jei būtų nuimti po- 
litiniai režimo pančiai. Girdimų be garso nematomų raštų 
slapta pasikartojanti tema - žmogaus išgelbėjimas tradici- 
nio tikėjimo prisikėlimu. 

Religija galėtų atkurti vertybių tęstinumą, sugrąžin- 
dama mus prie egzistencinių situacijų, kurios yra nuolan- 


savo miesto pavadinimu. Tačiau kai kurių ženkliukų buvo mažiau, todėl 
jie buvo retesni už kitus. Tuoj pat spontaniškai susidarė turgus, ir skirtin- 
gi ženkliukai buvo pardavinėjami su nuolaida. Jaunuoliai išdidžiai pui- 
kavosi retaisiais ženkliukais, kuriuos jiems pavyko nusipirkti, tuo pat me- 
tu demonstruodami prieš kapitalizmo atkūrimą ir už kultūrinę revoliu- 
ciją. Žr. Red Guard: The Political Biography of Dai Msiau-ai, red. Gordon A. 
Bennett ir Ronald N. Montaperto (Garden City, N.Y: Doubleday Anchor, 
1972), p. 99. 

29 Žr. Poggioli, op. cit., p. 215. Visas Lettre du voyant tekstas išverstas 
keistoku pavadinimu „Poetas kaip aiškiaregys“ („The Poet as Visionary“) in: 
Edgell Rickword, Rimbaud: The Boy and the Poet (London: Background 
Books, 1963), p. 153-155. 

“Šios minties gija driekiasi visuose knygos Daktaras Živago eilėraš- 
čiuose. Paskutiniajame eilėraštyje „Getsemanės sodas“ Pasternakas rašo: 


Bet juk esu dėl kitko siųstas žemėn. 
Ir paskutinį puslapį verčiu. 

Kas parašyta, tesipildo. Amen. 
Dabar įvyks tai valandų greičiu. 


1144 





* Aš žinau, kad reikia būti aiškiaregiui, tapti aiškiaregiu.“ (pranc.). 
** „Stebėti nematomą ir klausyti negirdimą“ (pranc.). 

kumo ir rūpinimosi kitais pamatas. Tačiau tokio tęstinumo 
negalima sukurti dirbtinai, kaip negalima sukonstruoti kul- 
tūrinės revoliucijos. Ši gija audžiama iš patirčių, leidžian- 
čių Žmogui pajausti gyvenimo tragizmą - gyvenimo, ba- 
lansuojančio ant būtinumo ir laisvės ašmenų. 


Ir skirta man iš mirusiųjų keltis, 

Kaip sielius plukdo upėm po žiemos, 
Į mano teismą šitaip tarsi valtys 
Plauks šimtmečiai iš amžių glūdumos. 


Dešimtmečiu vėliau tą pačią minties giją tęsia Josifas Brodskis: 


Net visų mūsų bendras glėbys būtų daug mažesnis nei iš- 
tiestos Nukryžiuotojo rankos. Taigi dabar, šešiasdešimt septintųjų 
Didžiąją savaitę, šis raišuojančio dainiaus atradimas šmėsčioja prieš 
mane tarsi koks veto, neleidžiantis peršokti į devintąjį amžiaus de- 
šimtmetį. [Pažodinis vertimas iš rusų kalbos]. 

„Raišuojantis dainius“ - užuomina į poetą B. Pasternaką, ku- 
ris šiek tiek raišavo. 


B. Pasternakas. Daktaras Živago. Vertė V. Rudokas. Vilnius, „Vaga“, 
1991; Hocudb Bponckuū. „IMpoumažTe, MaxMya3enb BepoHKkKa“, in 
DOopma epemenu, MunckK, 1992, t. 1. 


PiRmoji dalis 


DVIGUBAS MODERNYBĖS KEBLUMAS 


1 


KAPITALIZMO KULTŪRINIAI 


PRIEŠTARAVIMAI 


B... sudėtingiausia problema sociologui yra civi- 
lizacijos socialinės ekonominės struktūros ir jos kultūros 
ryšys. Marksistinių idėjų persunkta XIX a. tradicija laikėsi 
nuostatos, kad žmogaus vaizduotės ribas lemia socialinės 
struktūros pokyčiai. Ankstesnioji žmogaus vizija - veikiau 
homo pictor, simbolius kuriančio gyvūno, o ne homo faber, 
įrankius gaminančio gyvūno - suvokė jį kaip padarą, iš- 
skirtinai sugebantį įsivaizduoti tai, ką vėliau „objektyvi- 
zuos“ ar sukurs tikrovėje. Taigi pokyčių iniciatyva taip bu- 
vo priskirta kultūros sričiai. Nesvarbu, kuris iš senųjų ar- 
gumentų teisingas praeities atžvilgiu - šiandien kultūra 
aiškiai yra pranašesnė; tai, kas vyksta menininko vaizduo- 
tėje, kad ir neryškiai, nuspėja rytdienos socialinę tikrovę. 

Kultūra įsivyravo dėl dviejų viena kitą papildančių 
priežasčių. Pirma, kultūra tapo dinamiškiausiu mūsų civi- 
lizacijos komponentu, pranokstančiu net technologijos di- 
namizmą. Pastaruosius šimtą metų mene vis stiprėjo im- 
pulsas siekti naujovių ir originalumo, sąmoningai ieškoti 
ateities formų ir pojūčių, kuris dabar taip įsiviešpatavo, kad 
permainų ir naujovių idėja nustelbia realių pokyčių mastą. 
Antra, maždaug per pastaruosius penkiasdešimt metų šis 

kultūrinis impulsas buvo įteisintas. Dabar visuomenė pri- 
pažįsta tokį vaizduotės vaidmenį, o anksčiau buvo mano- 
ma, kad kultūra nustato normą ir įtvirtina moralinę filoso- 
finę tradiciją, kuria remiantis vertinama ir (dažniausiai) kri- 
tikuojama visa, kas nauja. Iš tikrųjų visuomenė ne vien pa- 
syviai priėmė naujoves; ji tapo rinka, godžiai ryjanti visa, 
kas nauja, tikėdama, kad naujovė vertingesnė nei kokia nors 
sena forma. Taigi mūsų kultūros misija - oficialiai nepaliau- 
jamai ieškoti naujos pasaulėjautos - neturi precedento. 

Žinoma, tiesa ir tai, kad modernią ekonomiką ir mo- 
dernią technologiją taip pat valdo ir pokyčių idėja. Tačiau 
ekonomikos ir technologijos pokyčius riboja turimi ištek- 
liai ir finansinė kaina. Politikoje naujovėms priešinasi esa- 
mos institucinės struktūros, besivaržančių grupių veto tei- 
sė ir, iš dalies, tradicija. O išraiškos simbolių ir formų poky- 
čiams pačios kultūros srityje niekas netrukdo, nors galbūt 
dauguma žmonių negali jų lengvai priimti. 

Ši „naujovių tradicija“ (taip ją pavadino Haroldas Ro- 
senbergas) pasižymi tuo, kad leidžia menui ištrūkti iš gran- 
dinių, laužyti žanrus ir išbandyti visus patirties ir pojūčių 
aspektus. Išskyrus asmeninio pamišimo pavojų, fantazijai 
šiandien beveik niekas negresia (ar dar yra kas nors, kas 
šiais laikais būtų laikoma keista ar pasibjaurėtina?). O vi- 
suomenės teoretikų Michelio Foucault ir R. D. Laingo raš- 
tuose net pamišimas laikomas aukštesne tiesos forma! Nau- 
jas pasaulėjautos formas ir su jomis susijusius elgesio sti- 
lius kuria mažos grupės, pasišventusios tyrinėti naujoves; 
kadangi naujovė vertinga pati savaime ir jai mažai kas te- 
sipriešina, naujos pasaulėjautos formos ir jas atitinkantys 
elgsenos stiliai greitai plinta, keisdami kultūrinės masės - 
naujo, gausaus žiniasklaidos ir ryšių pramonės inteligen- 
tijos sluoksnio (o gal ir platesnių žmonių masių) - mąsty- 
mą ir veiksmus. 

Kartu su naujovės išskyrimu iškilo ideologija, kurią 
menininkai sąmoningai priėmė: menas atliks kelrodžio ir 

avangardo vaidmenį. Pati avangardo - priešakinio puoli- 
mo būrio - idėja rodo, kad modernusis menas ar kultūra 
niekada sau neleis atspindėti pamatinę socialinę struktū- 
rą, veikiau atvers kelius radikalioms naujovėms. Tiesą sa- 
kant, pamatysime, kad pati avangardo idėja, pripažinus jos 
teisėtumą, įtvirtina kultūros viršenybę elgsenos, moralės 
ir, galiausiai, politikos srityse. 

Ironiška, kad pirmąją svarbią avangardo sampratos 
formuluotę pateikė Henri de Saint-Simonas - žmogus, ta- 
pęs pačiu technokratinės valdžios simboliu. Nors varan- 
čiąja naujos visuomenės jėga Saint-Simonas laikė inžinie- 
rių, jis suprato, kad žmonėms stinga įkvėpimo, kad krikš- 
čionybė išsisėmė ir kad reikia naujo kulto. O naują kultą jis 
rado paties meno kulte. Menininkas atskleis visuomenei 
didingą ateitį, audrindamas žmones civilizacijos perspek- 
tyva. Menininko ir mokslininko dialoge terminui „avan- 
gardas“ Saint-Simonas suteikė modernią kultūrinę reikš- 
mę (skirtingai nuo ankstesnės, karinės): 


Tai mes, menininkai, būsime jūsų avangardas: iš tik- 
rųjų, meno jėga yra pati betarpiškiausia ir greičiau- 
sia - kai norime tarp Žmonių paskleisti naujas idėjas, 
išreiškiame jas marmure ar drobėje; [...] ir šiuo būdu, 
geriau nei bet kuriuo kitu, jaudiname ir visiškai pa- 
veikiame žmones. Kreipiamės į žmonijos vaizduotę 
ir jausmus, todėl visuomet turime veikti gyviausiai ir 
ryžtingiausiai. [...] 

Koks nuostabus menų likimas - teigiamai veikti 
visuomenę, tikrai žynius primenanti paskirtis veržliai 
žygiuoti visų intelektualinių sugebėjimų priešaky 
epochoje, kai šie sugebėjimai labiausiai išsiskleidė. 
Tai - menininkų pareiga, tai - jų misija.! 

' Iš Opinions littėraires, philosopligues, et industrielles, cit. Donald 


Egbert, „The Idea of Avant-garde' in Art and Politics“, American Historical 
Review 73 (1967 m. gruodis); p. 343. 


81 


Banali pastaba, kad šiandien nebėra jokio reikšmingo 
avangardo - nebėra radikalios įtampos tarp naujo šokiruo- 
jančio menoir šokiruojamos visuomenės - teliudija tai, jog 
avangardas laimėjo savo pergalę. Visiškai atsidavusi nau- 
jovėms ir džiaugsmingai priimanti permainas visuomenė 
avangardą faktiškai pavertė institucija ir pavedė jam nuo- 
lat kurti ką nors nauja - galų gale, ko gero, jo paties ap- 
maudui. Iš tikrųjų kultūrai buvo duota veiksmų laisvė ir 
buvo tvirtai pripažinta, kad ji - svarbiausias socialinių po- 
kyčių veiksnys. 


I 
KULTŪROS PRASMĖ 


Visuomenei, grupei ar individui kultūra yra nuolati- 
nis tapatybės palaikymo procesas pasitelkiant darną, su- 
kuriamą nuosekliomis estetinėmis pažiūromis, moraline as- 
menybės samprata ir gyvenimo stiliumi, kuris šias nuosta- 
tas atskleidžia žmogų bei jo namus puošiančiais daiktais ir 
jo pažiūras išreiškiančiu skoniu. Taigi kultūra yra pasaulė- 
jautos, emocijų, moralinio būdo ir visus šiuos jausmus su- 
tvarkyti siekiančio proto sritis. 

Istorijos požiūriu dauguma kultūrų ir socialinių struk- 
tūrų atrodo esą vientisos, nors visada būdavo mažų 
grupelių, pripažįstančių ezoterines, netipiškas, paprastai 
laisvamaniškas vertybes. Klasikinės kultūros vientisumą iš- 
reiškė proto ir valios susiliejimas siekiant dorybės. Krikš- 
čioniškoje kultūroje nustatyta nuosekli visuomenės ir baž- 
nytinių luomų struktūra, pakartojanti dangaus ir pragaro 
hierarchijas, išreiškė išganymo siekį socialinėmis ir esteti- 
nėmis formomis. Naujųjų laikų pradžioje buržuazinė kul- 
tūra ir buržuazinė socialinė struktūra susiliejo į vientisą jun- 
ginį, turintį savitą charakterio struktūrą, paremtą tvarka ir 
darbu. 

Klasikinė socialinė teorija (žodžiu „klasikinė“ aš api- 
būdinu XIX a. ir XX a. pradžios autorius) taip pat laikėsi 
nuostatos, kad kultūra susijusi su socialine struktūra. Kaip 
jau sakiau, Marxas manė, kad visus kitus visuomenės as- 
pektus nulemia gamybos būdas. Kultūra kaip ideologija at- 
spindėjo bazę ir todėl negalėjo būti autonomiška. Be to, 
buržuazinėje visuomenėje kultūra buvo priklausoma nuo 
ekonomikos, nes kultūra taip pat virto preke, įvertinama 
rinkos, perkama ir parduodama mainų procese. Maxas We- 
beris tvirtino, kad filosofija, elgsena ir socialinė struktūra 
glaudžiai susijusios, nes visos visuomenės šakos — moks- 
las, ekonomika, teisė ir kultūra - iš esmės buvo racionalis- 
tinės. Netgi meno formos iš esmės buvo racionalistinės. We- 
beriui tai teisinga dviem požiūriais: kosmologiniams Va- 
karų filosofijos ir kultūros aspektams būdingas magišku- 
mo pašalinimas (anot Schillerio, „pasaulio atkerėjimas'); o 
menų struktūra bei formų sistema, menų stilistika buvo ra- 
cionali. Konkretus Weberio pateikiamas pavyzdys - Vaka- 
rų harmoninė akordinė muzika, priešingai nei primityvio- 
ji ir nevakarietiška muzika, paremta gama, leidžiančia su- 
tvarkyti maksimalų intervalų kiekį.? Pagaliau, Pitirimas So- 
rokinas knygoje Socialinė ir kultūrinė dinamika (Social and 
Cultural Dynamics) teigia, kad kultūras vienijo mentalite- 
tas („pagrindinis principas, „protas““), sujungiantis idėją 
ir prasmę, persmelkiantis visus visuomenės aspektus. Šiuo- 
laikinė visuomenė yra jusliška, nes ji empiriška, materia- 
listinė, ekstravertiška, orientuota į techniką ir hedonistinė. 

Šiandien mane stulbina šiems požiūriams priešingas 
radikalus socialinės struktūros (technoekonominės tvarkos) 
atsiskyrimas nuo kultūros. Socialinėje struktūroje domi- 
nuoja ekonominis principas, apibūdinamas efektyvumo ir 





2 Žr. Max Weber, The Rational and Social Foundations of Music, red. 
Don Martindale ir kt. (Carbondale, III.: Southern Illinois University Press, 
1958). 

funkcinio racionalumo terminais - gamybos organizavimas 
tvarkant daiktus, taip pat ir žmones kaip daiktus. Kultūra 
yra palaida, mišri, joje vyrauja iracionalus, neintelektua- 
lus būdas, savastį laikantis kultūrinių vertinimų kriteriju- 
mi, o poveikį jai - patirties estetinės vertės matu. Iš XIX a. 
paveldėta charakterio struktūra, pabrėžianti savikontrolę, 
susilaikymą ir santūrumą, technoekonominei struktūrai vis 
dar svarbi, bet ji aštriai kertasi su kultūra, visiškai atmetu- 
sia buržuazinės vertybes - paradoksalu, bet iš dalies dėl 
pačios kapitalistinės ekonominės sistemos poveikio. 


SAVARANKIŠKAS SOCIALINIS ELGESYS 

Sociologijos mokslas remiasi prielaida, kad individų 
ar grupių elgesys visuomenėje įvairuoja priklausomai nuo 
jų klasės ar kitos strateginės padėties socialinėje struktū- 
roje ir kad skirtingų padėčių Žmonių interesai, nuostatos 
ir elgesys sistemingai skiriasi tam tikrų socialinių požymių - 
bendro amžiaus, lyties, profesijos, religijos, gyvenimo kai- 
me ar mieste ir t. t. - požiūriu. Manoma, kad šie požymiai 
grupuojasi specifiniu būdu - paprastai jie atpažįstami kaip 
socialinė klasė - taigi elgesys per rinkimus, pirkimo įpro- 
čiai, vaikų auklėjimas ir pan. sistemingai skiriasi priklau- 
somai nuo klasės arba padėties, ir juos galima nuspėti. 

Visuomenės daugumai ir daugeliui socialinio gyve- 
nimo aspektų (pvz., balsavimui) šis bendras teiginys gal- 
būt tinka ir dabar. Bet darosi vis akivaizdžiau, kad didelei 
gyventojų daliai socialinė padėtis jau nebėra susijusi su 
kultūros stiliumi — ypač jei mąstysime tokiomis plačiomis 
kategorijomis kaip darbininkų klasė, vidurinioji klasė ir 
aukštuomenė. Klausimus apie tai, kas vartos narkotikus, 
dalyvaus orgijose ir keisis žmonomis, taps atviras homo- 
seksualas, nešvankybes pasirinks kaip politinį stilių, mė- 
gausis „hepeningais“ ar underground kinu, nėra lengva su- 
sieti su „standartiniais“ sociologinio diskurso „kintamai- 

siais. Amžius ir išsilavinimas galėtų būti svarbesni fakto- 
riai; bet, turint galvoje masinį aukštojo mokslo išplitimą, 
nėra paprasta nuspėti elgesį vien tik pagal išsilavinimą. 
Daugybė aukštesniosios viduriniosios klasės šeimų vaikų 
džiaugsmingai pasineria į tai, ką jie laiko darbininkų kla- 
sės ar juodaodžių, žemesniosios klasės gyvenimo stiliaus 
„laisve“, o kiti to nedaro. Ženkliai suvienodėjo vaikų auk- 
lėjimo būdai, praeityje buvę svarbūs skirtingų klasių sti- 
liaus bruožai. 

Išaugusios specifinės pajamos, ekonomistų vadina- 
mos atliekamosiomis pajamomis, liekančiomis patenkinus bū- 
tinuosius poreikius, ekonomikoje individams leido rinktis 
daug įvairiausių daiktų ir taip baseinais, laivais, kelionė- 
mis demonstruoti skirtingus vartojimo stilius, o plintantis 
aukštasis mokslas ir tolerantiškėjanti socialinė atmosfera 
plėtė savarankiško socialinio elgesio sterą. Formuojant žmo- 
gaus gyvenimo stilių, tolydžio svarbesni darėsi ne struk- 
tūriniai socialiniai požymiai, o išskirtiniai žmogaus patir- 
ties ir gyvenimo istorijos aspektai - asmenybės bruožai, so- 
matinis kūno sudėjimo tipas, teigiama ar neigiama patirtis 
su tėvais ir bendraamžiais. Yrant tradicinei socialinei kla- 
sių struktūrai, vis daugiau individų nori būti atpažįstami 
ne pagaljų profesinę bazę (marksistine prasme), bet iš kul- 
tūrinių skonių ir gyvenimo stiliaus. 


MENININKAS KURIA PUBLIKĄ 

Keitėsi ir menininko santykis su publika. XIX a. ro- 
mantizmas suformavo gerai žinomą šio santykio įvaizdį: 
grupelė menininkų, pasinėrusi į sunkų eksperimentinį dar- 
bą, pasipūtusiai viduriniosios klasės publikai kelianti pa- 
nieką ir pasipiktinimą. Toks buvo likimas tapytojų impre- 
sionistų, 1863 m. pirmą kartą pasirodžiusių „Atmestųjų sa- 
lone“ (Salon des Refusės), kad pabrėžtų savo pasišlykštėji- 
mą vyraujančiu skoniu, ir dvidešimtį metų laukusių gali- 

mybės taip pat laisvai savo kūrinius parodyti „Nepriklau- 
somųjų salone“ (Salon des Indėpendants). Avangardo meni- 
ninkas šį atmetimą tapatino su laisve, kuriant jam buvo bū- 
tina tokia įtampa tarp jo ir publikos. Šis gerai pažįstamas 
modelis imtas laikyti pagrindine moderniojo meno sąlyga. 
Bet, kaip rašo Jamesas Ackermanas, „pastarąjį dešimtmetį 
[šį modelį] sulaužė viena iš netikėčiausių ir radikaliausių 
meno ir jo publikos santykio permainų, [...] naujoji era iš- 
siskyrė tuo, kad šeštojo dešimtmečio viduryje ir pabaigoje 
Niujorko menininkų mokyklos kūryba buvo besąlygiškai 
pripažinta“. Jacksoną Pollocką, Willemą de Kooningą, Fran- 
zą Kline'ą, Marką Rothko, Barnettą Newmaną, Robertą 
Motherwellą, Davidą Smithą, sukūrusius tai, ką Clemen- 
tas Greenbergas pavadino „abstrakčiuoju ekspresionizmu“ 
(o Haroldas Rosenbergas - „veiksmo tapyba“), domino 
struktūros ir meninių priemonių problemos - pastangos at- 
siplėšti nuo molberto, pačius dažus laikyti meno objektu, į 
paveikslą įtraukti paties menininko asmenybę - specifinės 
ezoterinio pobūdžio problemos, esančios už mėgėjiškos pa- 
tirties ribų. Anot profesoriaus Ackermano, „jų meną buvo 
taip sunku suvokti, kad net dauguma palankiai nusiteiku- 
sių profesionalių kritikų nesuprasdavo esmės ir girdavo jį 
dėl nereikšmingų dalykų “. Iš tiesų nepatikli publika šį me- 
ną iškart apšaukė apgavyste, klastote. Bet po penkerių me- 
tų svarbiausi mokyklos atstovai buvo pripažinti, o jų dar- 
bai užkariavo muziejus ir galerijas. Jų meno samprata ėmė 
formuoti publikos skonį? 

Galbūt šiuo atveju permaina nebuvo tokia staigi, ko- 
kią vaizduoja profesorius Ackermanas. Keletu dešimtme- 
čių anksčiau Paryžiuje panašiai pasikeitė „sunkaus“ meno 
vaidmuo, kai publikos skonį pradėjo įtakoti Picasso ir Ma- 





* James Ackerman, „The Demise of the Avant Garde: Notes on the 
Sociology of Recent American Art“, Comparative Studies in Society and His- 
tory 2 (1969 m. spalis): p. 371—384, ypač p. 378. 

tisse' as. Bet apskritai jis teisus. Viduriniosios klasės publi- 
ka - turtingas pirkėjas - jau nebekontroliuoja meno. Tapy- 
bos, kino (gal šiek tiek mažiau naujosios muzikos) kultū- 
ros scenoje dabar viešpatauja menininkas, paprastai me- 
nininkas avangardistas. Būtent jis paskubom formuoja 
publiką ir rinką, o ne atvirkščiai. 

Aš manau, kad šis pokytis susijęs su socialinės padė- 
ties ir kultūrinio stiliaus atsiskyrimu. Ackermanas rašo: 


Jei žmogaus padėtis visuomenėje nesuponuoja api- 
brėžto vertinimų pagrindo ne jo kompetencijos srity- 
se, jis gali rinktis - arba neturėti nuomonės, arba pri- 
imti eksperto nuomonę, 0 lengviausiai pasiekiamas 
ekspertas yra profesionalus nuomonių formuotojas. 
Manau, kad pasikeitęs požiūris į menus yra visuome- 
nės pagarbos muziejams, komercinėms galerijoms ir 
žiniasklaidai pasekmė. 


Galima ginčytis, ar šiandien visuotinai įprasta „pasi- 
tikėti ekspertais“. Politikoje ženklus populistinis nusiteiki- 
mas prieš ekspertus ar technokratus. Bet mene padėtis ki- 
tokia. Čia mes matome ne eksperto, o pačios „kultūros“ per- 
galę, tiksliau - jos vyraujančios srovės, modernizmo, 
pergalę. Pastarojo šimtmečio kultūra, „modernusis sąjūdis“, 
triumfuoja visuomenėje, kurios socialinė struktūra (eko- 
nomika, technologija ir profesijų struktūra) tebėra buržu- 
azinė. Kultūra tapo atskira ir savarankiška. Tačiau, nepai- 
sant viso to, kultūra (kaip rodo modernusis sąjūdis) jau- 
čiasi puolama - nesupranta ar nepripažįsta savo pergalės - 
ir lieka, anot Lionelio Trillingo, „priešiška kultūra“. 

Trillingas rašo: „Kiekvienas modernizmo literatūros 
istorikas priešišką intenciją, iš tiesų ardomąją intenciją, bū- 
dingą moderniajai literatūrai, iš esmės laikys savaime su- 
prantama - jis suvoks aiškų šios literatūros tikslą atitolinti 
skaitytoją nuo mąstymo ir jautimo įpročių, kuriuos jam pri- 
meta platesnioji kultūra, suteikti jam pagrindą ir patogią 

padėtį, suteikiančią galimybę vertinti ir smerkti, galbūt nau- 
jai apsvarstyti jį išauginusią kultūrą.'* 

Modernizmo legenda yra laisvos kūrybinės dvasios, 
besikaunančios su buržuazija, legenda. Gal toks požiūris 
ir buvo prasmingas, pavyzdžiui, kai Whistleris buvo ap- 
kaltintas „tėškęs dažų puodelį publikai į veidą ; mūsų lai- 
kais ši idėja yra karikatūra. Kas šiandieniniame pasaulyje, 
ypač kultūros pasaulyje, gina buržuaziją? Tačiau tų, kurie 
tariasi esą rimtai susirūpinę kultūra, ir jų plačiai pasklidu- 
sių epigonų virtinių valdose priešišką kultūrą vis dar palai- 
ko legenda apie laisvą kūrybinę dvasią, dabar kovojančią 
jau ne tik prieš buržuazinę visuomenę, bet prieš „civiliza- 
ciją“ ar „represyvią toleranciją“, ar kokią kitą veiksnį, ban- 
dantį apriboti laisvę. 

Priešiška kultūra ėmė viešpatauti kultūros pasaulyje, 
ir todėl dabar šios kultūros vyriausieji Žyniai - tapytojai, 
rašytojai, filmų kūrėjai - valdo publiką, o ne atvirkščiai. Iš 
tiesų pritariančių priešiškai kultūrai yra pakankamai daug, 
kad jie sudarytų atskirą kultūrinę klasę. Palyginti su visa 
visuomene šios klasės narių skaičius nėra didelis. Jo ne- 
įmanoma apskaičiuoti statistiškai, jis galėtų būti nuo kelių 
šimtų tūkstančių iki poros milijonų. Bet pats dydis nėra 
reikšmingas, nes, palyginti su praeitimi, išryškėja trys spe- 
cifiniai pokyčiai. 

Pirma, akivaizdžiai pasikeitė apimtis. Nors lyginama 
su visa visuomene dabartinė kultūrinė klasė yra mažytė, ji 
pakankamai didelė, kad jos individai nesijaustų esą atstum- 
tieji ar bohemos salelė visuomenėje. Jie instituciškai funk- 
cionuoja kaip grupė, vienijama tam tikros sąmonės. 

Antra, jei mažumų gyvenimo stiliai ir kultūros daž- 
nai susikirsdavo su daugumos gyvenimo stiliumi ir kultū- 
ra, šiandien stulbina tai, kad dauguma neturi intelektua- 
liai solidžios kultūros - žymių literatūros, tapybos ar po- 





* Lionel Trilling, Beyond Culture (New York: Viking, 1965), p. xii—xiii. 

ezijos figūrų, - galinčios duoti atkirtį priešiškajai kultūrai. 
Šia prasme buržuazinė kultūra yra sutriuškinta. 

Trečia, ir turbūt svarbiausia, istorinis tradicinių bur- 
žuazinių vertybių ardymas priešiškosios kultūros šalinin- 
kus šiandien įgalina ženkliai įtakoti, jei ne valdyti, kultū- 
ros įstaigas: leidyklas, muziejus, galerijas; pagrindinius ži- 
nių, kino ir kultūros savaitraščius ir mėnraščius; teatrą, kiną 
ir universitetus. 

Šiandien kiekviena nauja karta, pradedama nuo kul- 
tūrinių tėvų priešiškosios kultūros pasiekto lygio, energin- 
gai pareiškia, kad esama padėtis - atsilikęs konservatizmas 
arba represija, ir platesniu frontu iš naujo, šviežiomis pa- 
jėgomis puola socialinę struktūrą. 


Mano aprašomo istorinio proceso šaknys - giliai pra- 
eityje. Jam būdingas nepaprastas kultūrinis impulsas ir tęs- 
tinumas. Šis impulsas buvo gerokai prigesęs šeštajame de- 
šimtmetyje, kuris iš esmės buvo politinio konservatizmo ir 
kultūrinio sumišimo metas. Politikoje tai buvo nusivylimo 
laikotarpis. Tuo metu intelektualai galutinai nutraukė ry- 
šius su stalinizmu, žlugo tikėjimas, kad Sovietų Sąjunga 
yra „pažangi“ vien dėl to, kad save vadina socialistine. To- 
dėl keletas sociologų - Raymondas Aronas, Edwardas Shil- 
sas, S. M. Lipsetas ir aš - šeštąjį dešimtmetį ėmėme laikyti 
„ideologijos pabaigos“ metais. Mes turėjome galvoje tai, kad 
ankstesnės radikalaus sąjūdžio politinės idėjos išsikvėpė 
ir nebeturėjo galios išlaikyti inteligentijos lojalumą ar aud- 
rinti jos jausmus? 





* Turėčiau atkreipti dėmesį į tai, kad „ideologijos pabaigos“ analize 
teigiama, jog socialiniai konfliktai baigėsi ir inteligentai atsisakys naujų 
ideologijų paieškų. 1959 m. rašiau, kad iš tiesų „jaunas intelektualas ne- 
laimingas, nes „vidurio kelias“ yra vidutinio amžiaus žmonėms, ne jam; 
šiame kelyje nėra aistros, jis bukina. [...] Jauno žmogaus tikslo ieškoji- 
mas persmelktas giliu, skausmingu, beveik graudulį keliančiu pykčiu. Taip 
pat teigiau, kad nauios ideologijos iškils kaip radikalizmo šaltinis ir tai 
bus trečiojo pasaulio ideologijos, o ne humanistinės XIX a. Vakarų visuo- 

Nors daugelis nusivylė chiliastiniais politinio radika- 
lizmo pažadais, nebuvo beveik jokio pozityvaus požiūrio, 
galinčio jį pakeisti. Gerovės valstybė ir mišri ekonomika ne- 
buvo tikslai, galėję kaitinti inteligentijos aistras. Be to, net 
jei radikalios politinės viltys kurį laiką ir buvo sudaužytos, 
pagrindinė kultūrinė pozicija išliko ta pati: atmesti buržua- 
zines vertybes. Iš tiesų šeštajame dešimtmetyje radikalizmo 
tęstinumas buvo įmanomas ne per politiką, bet per kultūrą. 

Penktojo dešimtmečio patirtis traumavo šeštojo de- 
šimtmečio inteligentiją, ir tos patirties apmąstymas nulė- 
mė jos kultūrinius rūpesčius. Paplitusi to meto kultūrinė 
tema buvo individo nuasmeninimas ir visuomenės susiskai- 
dymas. Žinoma, Antrasis pasaulinis karas buvo baisus. Bet 
karas, net masiniai miestų bombardavimai, jau anksčiau bu- 
vo įsivaizduoti, ir, keista, bet tai, kas jau įsivaizduota, pra- 
randa dalį galios sukelti visišką pasipiktinimą ar baimę. Ta- 
čiau koncentracijos stovyklos, uždariusios dešimtis milijo- 
nų, ir mirties stovyklos, milijonus Žmonių sudorojusios kaip 
galvijus skerdykloje, niekada nebuvo įsivaizduotos.“ 


menės ideologijos. Žr. The End of Ideology (Glencoe, III.: Free Press, 1960), 
p. 373 ir toliau. 

6 Šeštojo dešimtmečio kultūra - rašytojai, kurių kūriniai buvo skai- 
tomi ir studijuojami kaip perteikiantys tuometinę dvasią - atspindėjo to- 
talitarinio teroro nesuvokimą. Svarbiausia literatūrinė figūra Francas Kaf- 
ka, - prieš trisdešimtį metų parašyti jo romanai ir apsakymai buvo laikomi 
numatę klampų biurokratinį pasaulį, kuriame nėra vietos teisingumui, kur 
kankinimo mašina aukoms neša baisią mirtį. Buvo „atrasti“ Kierkegaardo 
raštai, galbūt todėl, kad jis teigė, jog neįmanomas joks racionalus tikėjimas 
aukščiausiomis prasmėmis, įmanomas tik tikėjimo šuolis. Neoortodoksi- 
nė Bartho ir Niebuhro teologija pesimistiškai vertino žmogaus sugebėjimą 
peržengti nuodėmingumą, būdingą žmogiškajai puikybei. Simone'as Weilis 
esė nagrinėjo desperatišką malonės ieškojimą. Camus nuodugniai svarstė 
moralinius politinio veiksmo paradoksus. „Absurdo teatre“ Ionesco rašė 
tokias pjeses kaip Kėdės, kur objektai turi savo gyvenimą, tarsi materialinio 
pasaulio daiktai iš tiesų būtų išsiurbę žmogaus dvasią ir pasisavinę jo va- 
lią. Tylos teatre, kurio pavyzdys yra Becketto Belaukiant Godo, laiko ir as- 
menybės painiavos buvo vaidinamos minimalistiniame tikrovės stačiakam- 
pyje. Tai svarbu, nes linkstama manyti, kad dėl tuo metu vyravusio politi- 
nio konservatizmo rimtoji kultūra buvo bevaisė. Tai netiesa. 


9() 


Šeštojo dešimtmečio sociologijai vienodai rūpėjo ir 
„Masinės visuomenės“ teorija, ir naujas „susvetimėjimo“ at- 
radimas. Masinės visuomenės teorija moderniame pasau- 
lyje įžvelgia tradicinių pirminių grupių - šeimos ir vietinės 
bendruomenės - ryšių sutraukymą; tradicinius visuomenės 
sluoksnius pakeičia „masė“, kai kiekvienas Žmogus gyvena 
atomiškai ar anomiškai. Naujas susvetimėjimo atradimas - 
o tai buvo naujas atradimas, nes, nors šis terminas siejamas 
su marksizmu, pirmoji rašytojų marksistų karta (Kauckis, 
Plechanovas, Leninas) jo niekada nevartojo, - tapo svar- 
biausia sociologijos tema. Iki tol jis nebuvo aptartas". 

Kasdienybės lygmenyje populiariausia šeštojo dešimt- 
mečio sociologijos knyga buvo Davido Riesmano Vieniša 
minia (The Lonely Crowd), kurioje aprašytas pagrindinis šiuo- 
laikinėje visuomenėje įvykęs charakterio struktūros poky- 
tis iš save drausminančio ir motyvuojančio individo (trum- 
pai sakant, istorinio buržuazijos žmogaus) į individą, pir- 
miausia reaguojantį į bendraamžių grupę ir „kitų“ 
spaudimą. Jau pats knygos pavadinimas perteikia, kaip ver- 
tinama šio pokyčio kokybė. Panaši prototipinė šeštajame 
dešimtmetyje besirandančios jaunimo kultūros knyga bu- 
vo J. D. Sallingerio Rugiuose prie bedugnės, kurios pasakoto- 
jas Houldenas Kolfildas įkūnijo naują žmogaus tipą, be- 
veik autistinį dėl nesugebėjimo užmegzti tikrus ryšius su 





7 Šiuolaikinis naujas susvetimėjimo atradimas turi du šaltinius. Vie- 
na vertus (daugiausia Maxo Weberio raštuose), jis siejamas su visuome- 
nėje individus apimančiu bejėgiškumo jausmu. Markso išryškintas nuo 
gamybos priemonių „atskirtas“ darbininkas Weberio teorijoje tapo vie- 
nas iš bendros tendencijos pavyzdžių, kai šiuolaikinis karys atskirtas nuo 
smurto priemonių, mokslininkas - nuo tyrimo priemonių, valstybės tar- 
nautojas - nuo administravimo priemonių. Antra vertus, šią temą iškėlė 
marksistai revizionistai, daugiausia postalininės kartos, kurie tikėjosi anks- 
tyvuosiuose Markso raštuose, ypač Ekonominiuose filosofiniuose rankraš- 
čiuose, rasti naujų humanizmo šaltinių. Abiem atvejais masinės visuome- 
nės teorija ir susvetimėjimo tema buvo išreikšti kultūriniai kritiški mo- 
derniosios visuomenės gyvenimo kokybės vertinimai. 

jį supančiu pasauliu. Septintojo dešimtmečio jaunimo są- 
jūdžio pranašų Alleno Ginsbergo ir Jacko Kerouaco vado- 
vaujami „bytnikai“ jau buvo „iškritę“ iš visuomenės. 

Trumpai tariant, nors politinės idėjos išsikvėpė, o po- 
litiniame gyvenime tvyrojo užsienio komunistinio priešo 
grėsmė, kultūrinė inteligentija susirūpinusi svarstė nevil- 
ties, moralinio nuosmukio ir susvetimėjimo temas, kurioms 
septintajame dešimtmetyje buvo lemta tapti politinėmis te- 
momis. 


ŠEŠTOJO DEŠIMTMEČIO VIDUTINIOKAI 

Šeštajame dešimtmetyje gerokai padidėjus Amerikos 
viduriniajai klasei, plačiai išplito „vidutinybių kultūra. Pats 
terminas atspindi naująjį kultūrinės kritikos stilių. Tiesą sa- 
kant, masiniuose viduriniosios klasės žurnaluose kultūra 
buvo suvokiama ne kaip rimtų meno kūrinių aptarimas, 
bet kaip gyvenimo stilius, kuris yra kuriamas ir „vartoja- 
mas“. Sekdama šia mada kultūrinė kritika tapo snobų žai- 
dimu, kuriuo kaip dar viena madinga pramoga užsiėmė 
reklamos Žmonės, žurnalų iliustratoriai, interjero dizaine- 
riai, moterų žurnalų redaktoriai ir Ist Saido homoseksua- 
lai. Į madą atėjus „vidutinybėms“, žaidimas „aukštas-že- 
mas-vidutinis“ paseno. Netrukus jį pakeitė žaidimas „prie- 
šakinis ir atsilikęs“. Būti „priešakiniam“ reiškė gerokai pra- 
lenkti minią mados srityje, arba priešingai, mėgautis vul- 
gariais masių malonumais (Niujorko dienraščiu Daily News, 
greito tempo B kategorijos trileriais, populiariomis daino- 
mis), o ne tuo, ką mėgo pretenzinga vidurinioji klasė. Kai 
žaidimą „priešakinis-atsilikęs“ išstūmė „kempas'*, žaidi- 
mas liko tas pats, bet mada dabar buvo žemoji. 





* Camp (angl.) - groteskiškas, perdėtai teatrališkas, beskonis, bū- 
dingas homoseksualams. Plačiau žr. S. Sontag šio stiliaus apibrėžimą Pa- 
baigos žodyje, p. 433 [Vert. past.] 


92 


Kultūros kritika virto žaidimu, o kartu ji tapo rimta 
problema intelektualui, dabar kviečiamam atlikti vaidme- 
nį kultūroje, iš kurios visada tyčiojosi. Autorių, rašiusių Par- 
tisan Review, straipsniai ėmė vyrauti žurnalo New Yorker, ku- 
ris buvo niekinamas ketvirtajame ir penktajame dešimtme- 
tyje, puslapiuose. Commentary straipsnių autoriai buvo 
kviečiami rašyti New York Times Sunday Magazine skiltyje. 
Net laikraščio Saturday Evening Post „Proto nuotykių“ seri- 
joje pasirodė tokių rašytojų ir kritikų kaip Randallo Jarrel- 
lo ir Clemento Greenbergo straipsnių. Daugelis radikalių 
rašytojų jautė, kad žiniasklaida siekia juos privilioti, norė- 
dama masiniams žurnalams suteikti prestižo; buvo įtaria- 
ma esant ir piktybiškesnių motyvų - visiškai „prijaukinti“ 
radikaliąją kritiką. Bet nebuvo suvokta, kad pati visuome- 
nė prarado savo kultūrines šaknis. 

Rimto kritiko ir intelektualo ryšys su besiskleidžiančia 
šeštojo dešimtmečio masine kultūra tapo atskira problema 
ir davė dingstį daugeliui ilgokų straipsnių ir simpoziumų. 
Pagrindinis radikalaus intelektualo atsakas buvo įvairiapu- 
sis viduriniosios klasės kultūros puolimas. Rimtam kritikui 
tikrasis priešas, blogiausias kičas buvo ne didžiulė šlamšto 
jūra, bet vidutinybių kultūra; arba, kaip ją pavadino Dwigh- 
tas Macdonaldas „vidutkultas“ [Midcult|.“ Knygoje „Masių 
kultūra Macdonaldas rašė: „Triukas paprastas - bet kokio- 
mis priemonėmis įsiteikti miniai. Bet „vidutkultas“ veikia 
dvejopai: jis apsimeta gerbiąs aukštosios kultūros normas, 
o iš tikrųjų jas atskiedžia ir vulgarizuoja.“* 

Mąsli ir nerimą kurstanti socialinė kritikė Hannah 
Arendt toliau plėtojo šį klasikinį argumentą, sujungdama 





* Reiktų paaiškinti Macdonaldo stilių. Ketvirtojo dešimtmečio pra- 
džioje „griežtojoje“ amerikietiško radikalizmo fazėje paplito bolševikiškas 
įprotis kelis žodžius sudurti į vieną, pvz., politbiuras [partijos politinis biu- 
ras] arba orgbiuras [organizacinis biuras]. Taigi proletarinę literatūrą buvo 
madinga vadinti proletkultu. Macdonaldas pritaikė šį žargoną savo sardo- 
niškam stiliui. Žr. Masscult 6c Midcult, Partisan Review Series, Nr. 4, 1961. 


93 


jį su istorine marksistine analize. Ji teigia, kad buržuazinė 
„visuomenė“ - ji kalba apie santykinai vientisą išsilavinu- 
sių ir išprususių žmonių bendruomenę - kultūrą visuomet 
laikė preke ir iš šių mainų gaudavo snobiškų vertybių; tarp 
kultūros (t. y. meno kūrėjų) ir visuomenės (jo vartotojo) 
visada egzistavo tam tikra įtampa.? Tačiau ji mato du esmi- 
nius praeities ir dabarties skirtumus. Seniau individualiz- 
mas klestėjo ar buvo įmanomas bėgant iš visuomenės, daž- 
nai į maištininkų ar bohemos pasaulį. („Masinės visuome- 
nės sąlygomis daug nevilties kyla dėl to, kad šie išsigelbė- 
jimo keliai, žinoma, užsidarė, vos tik visuomenė įtraukė į 
savo glėbį visus gyventojų sluoksnius.) Maža to, praeity- 
je „visuomenė“ daugiausia troško kultūros dėl jos snobiš- 
ko žavesio, tačiau ji nevartojo kultūros, nors kartais jos ir 
negerbdavo, nuvertindavo ar paversdavo „kultūros daly- 
kus socialine preke“. Masinė visuomenė, „priešingai, nori 
ne kultūros, o pramogų, ir pramogų pramonės siūlomas 
prekes visuomenė išties vartoja lygiai taip pat kaip bet ku- 
rias kitas vartojimo prekes“. 

Taigi, nors šeštajame dešimtmetyje radikali politinė 
valia tolydžio geso, ši radikali valia - individo tolimas nuo 
visuomenės - buvo palaikoma kultūros ir kultūros kritikos. 
Septintajame dešimtmetyje iškilus naujiems politiniams 
impulsams, priešiškos kultūros vertybės - visuomenės puo- 
limas, plėtojant masines visuomenės, anomijos, susvetimė- 
jimo temas - radikalizmui buvo tarsi Ariadnės siūlas, lei- 
dęs pereiti į naują radikalų etapą. 





* Hannah Arendt, „Society and Culture“,in Culture for the Millions?, 
red. Norman Jacobs (Princeton: Van Nostrand, 1961), p. 43—53. Šis argu- 
mentas plačiau aptariamas knygoje Between Past and Future (New York: 
Viking, 1961), p. 197—226. 

ĮŽENGIA MODERNIZMAS 


Prieš mus - neįprastas sociologinis galvosūkis. Vienas 
kultūros būdas, nuotaika, sąjūdis - jo paties amorfiškumas 
ar protėjiška prigimtis nesileidžia aprėpiamas vienu ter- 
minu - išsilaikė daugiau nei šimtmetį ir ketvirtį amžiaus, 
vis naujai ir be atvangos puldamas socialinę struktūrą. Pats 
talpiausias terminas šiam kultūros būdui apibūdinti yra mo- 
dernizmas: užsispyrusi stiliaus ir pasaulėžiūros pastanga iš- 
likti „pažangios sąmonės“ priešakyje. Kokia gi šio požiū- 
rio prigimtis, — požiūrio, kuris užbėgdamas už akių net 
marksizmui, puolė ir tebepuola buržuazinę visuomenę ir 
kuris, neturėdamas jį palaikančios politiniam judėjimui bū- 
dingos organizacijos, sugebėjo vykdyti tokią programą? 
Kodėl jis taip užvaldė meninę vaizduotę, kad galėjo išlikti 
ištisas kartas ir vis kitaip Žavėti vis naujas inteligentų ko- 
hortas? 

Modernizmas yra smelkte persmelkęs visus menus. 
ra jokio bendro principo. Modernizmas apima naują Mal- 
larmė sintaksę, išnarintas kubizmo formas, Virginijos Wo- 
olf ir Joyce'o sąmonės srautą, Bergo atonalumą. Pirmą kar- 
tą pasirodžiusius juos buvo „sunku“ suprasti. Iš tiesų, kaip 
teigė ne vienas autorius, pirminis sunkumas yra moder- 
nizmo ženklas. Modernizmas tyčia yra neaiškus, naudoja 
nepažįstamas formas, sąmoningai eksperimentuoja, apgal- 
votai siekia gluminti publiką - ją šokiruoti, sukrėsti, net pa- 
keisti, tarsi religiniame atsivertime. Būtent šis sunkumas 
aiškiai yra viena iš patrauklumo pašvęstiesiems priežasčių, 
nes ezoterinės žinios, kaip specialūs žynių užkalbėjimai ar- 
ba senovės šventikų hermetizmas, sustiprina žmogaus ga- 
lios prasčiokams ir tamsuoliams jausmą. 

Irvingas Howe'as siūlo modernumą apibrėžti per tai, 
kas jis nėra - kaip „viską apimantį neigimą . Jis rašo: „Mo- 
dernybė yra maištas prieš vyraujantį stilių, neatslūgstantis 

įniršis prieš oficialiąją tvarką“. Bet Howe'as nurodo, jog bū- 
tent ši sąlyga ir sukuria dilemą: „Modernizmas privalo nuo- 
lat kovoti, tačiau niekada negali visiškai triumfuoti, o po 
kiek laiko privalo kovoti, kad netriumfuotų .!" Aš manau, 
taip ir yra, ir tai paaiškina visada priešišką modernizmo 
poziciją. Bet tai nepaaiškina nei „neatslūgstančio įniršio“, 
nei poreikio neigti kiekvieną vyraujantį, o galų gale ir sa- 
vąjį stilių. 

Modernizmas kaip visuma stulbinamai analogiškas 
XIX a. pabaigoje vyravusiai socialinių mokslų prielaidai. 
Marxas, Freudas ir Pareto manė, kad po paviršiniu regi- 
mybių racionalumu glūdi tikrovės substruktūrų iraciona- 
lumas. Marxui mainų procesas slėpė rinkos anarchiją; Freu- 
das po įtemptomis ego vadelėmis įžvelgė beribę instinkto 
valdomą pasąmonę; Pareto manė, kad už logikos formų sly- 
pi iracionalių nuostatų ir jausmų likučiai. Modernizmas taip 
pat tvirtina išorę esant bereikšmę ir siekia atidengti vaiz- 
duotės substruktūrą. Tai reiškiasi dviem būdais. Pirma, sti- 
liaus požiūriu bandoma panaikinti „distanciją“ — psichinę, 
socialinę ir estetinę, ir pabrėžiama, kad patirtis yra abso- 
liuti dabartis, simultaniška ir betarpiška. Antra, turinio plot- 
mėje teigiamas absoliutus savasties valdingumas, žmogaus, 
kaip „save iki begalybės plečiančios“ būtybės, pasmerktos 
skverbtis anapus, valdingumas. 

Modernizmas yra atsakas į du XIX a. socialinius po- 
kyčius: jutiminio socialinės aplinkos suvokimo lygmenyje 
ir savasties suvokimo. Naujas judėjimo ir greičio, šviesos 
ir garso suvokimas, atneštas komunikacijų ir transporto re- 
voliucijos, sutrikdė kasdienio jutiminių įspūdžių pasaulio 
erdvės ir laiko pojūtį. Savimonės krizė kilo praradus religi- 
nį tikrumą, tikėjimą pomirtiniu gyvenimu, dangumi ar pra- 
garu, o ir naujai suvokus ribos anapus gyvenimo nekinta- 


" Irving Howe, The Idea of tHhie Modern in Literature and in the Arts 
(New York: Horizon Press, 1967), p. 13. (Kursyvas D. Bello) 

mumą ir mirties tuštumą. Tiesą sakant, tai buvo du nauji 
pasaulio patyrimo būdai, ir dažnai pats menininkas iš tik- 
rųjų ne visiškai suvokdavo tą socialinės aplinkos pakriki- 
mą, taip sukrėtusį pasaulį, kad jis atrodė tarsi subyrėjęs į 
gabalus. Tačiau menininkas turėjo tuos gabalus surinkti 
nauju būdu. 


MODERNIZMAS: SINTAKSĖ IR FORMA 

Taigi antrajai XIX a. pusei tvarkingas pasaulis buvo 
chimera. Formuojant jutiminį aplinkos suvokimą, netikė- 
tai paaiškėjo, kad būtent judėjimas ir kismas yra realūs. Stai- 
ga radikaliai pasikeitė estetinio suvokimo pobūdis. Jei pa- 
klaustume, kuo estetiniu požiūriu modernaus Žmogaus ju- 
timinė ar jausminė patirtis skiriasi nuo graikų, atsakymas 
neturėtų nieko bendra su esminiais žmogiškais jausmais — 
draugyste, meile, baime, žiaurumu ir agresija, bendrais vi- 
siems laikmečiams; skirtumas būtų susijęs su judėjimo ir 
aukščio išdėstymu laike ir erdvėje. XIX a. pirmą kartą isto- 
rijoje žmogus ėmė keliauti greičiau nei pėsčiomis ar ant gy- 
vulio, atsivėrė galimybė kitaip išvysti besikeičiantį peiza- 
žą, vaizdų seką, susiliejančius judesius; anksčiau jis nieka- 
da nebuvo to patyręs. Arba jis galėjo iš pradžių balionu, o 
vėliau lėktuvu, pakilti tūkstančius pėdų aukštyn ir iš vir- 
šaus pamatyti topografinius raštus, kurių negalėjo pažinti 
senovės Žmonės. 

Apie socialinį pasaulį pasakytina lygiai tas pat, kas apie 
fizinį. Daugėjant ir tankėjant miesto gyventojų, aktyvėjo 
Žmonių tarpusavio sąveika, ir patirties sinkretizmas staiga 
atvėrė naujus gyvenimo stilius, sudarė sąlygas anksčiau ne- 
įmanomam geografiniam ir socialiniam mobilumui. Meni- 
ninkų drobės vaizdavo jau ne mitologines praeities figū- 
ras ar gamtos ramybę, bet promenadas ir paplūdimius, 
miesto gyvenimo šurmulį, naktinio gyvenimo spindesį 
elektros šviesos nutviekstoje miesto aplinkoje. Būtent ši re- 

akcija į judėjimą, erdvę ir permainas menui suteikė naują 
sintaksę ir iškreipė tradicines formas. 

Klasikiniu iki modernizmo vyravusiu požiūriu menas 
buvo iš esmės kontempliatyvus; žiūrintysis ar žiūrovas „val- 
dydavo' patirtį, išlaikydamas estetinę distanciją. Moderniz- 
me siekiama taip „užvaldyti“ žiūrovą, kad pats meno pro- 
duktas per iškraipytą perspektyvą tapyboje ar per Gerar- 
do Manley Hopkinso tipo „lūžinėjantį ritmą (sprung rythm) 
poezijoje įgytų galios suvokėjo atžvilgiu. Modernizmui 
žanras tampa archaiška sąvoka, ir besikeičiančios patirties 
sraute į jo ypatybes nieks nebekreipia dėmesio. 

Aš manau, kad būtent ši modernistinė pastanga su- 
gauti kismą suteikia prasmę aforistinei Virginijos Woolf pa- 
stabai: „1910 metų gruodį ar apie tą laiką pasikeitė žmo- 
gaus prigimtis“. Kaip komentuoja Irvingas Howe'as, šia hi- 
perbole išreikštas „bauginančiai nutrūkęs tradicinės 
praeities ir sukrėstos dabarties tęstinumas [-..] istorijos li- 
nija buvo sulenkta, galbūt nutraukta“. 

Nutraukdami istorijos liniją, iškeldami absoliučią da- 
bartį, ir menininkas, ir žiūrovas verčiami kiekvieną akimir- 
ką naujai kurti ir perkurti save. Atmetus nepertraukiamą 
tęstinumą ir tikint, kad ateitis yra dabartyje, prarandamas 
klasikinis vientisumo ir pilnatvės jausmas. Fragmentas ar- 
ba dalis pakeičia visumą. Sudaužytas torsas, atskirai pavaiz- 
duota ranka, primityvi grimasa, rėmo nukirsta figūra, o ne 
rišli visuma tampa naujos estetikos šaltiniu. O stiliams mai- 
šantis ir stumdantis atsisakoma pačios žanro ir ribos, žan- 
rą atitinkančių principų idėjos. Iš tiesų galima sakyti, kad 
pati estetinė katastrofa tampa estetika. 


MODERNIZMAS: BAIGTINUMAS IR SAVASTIS 

Judėjimo ir permainų jausmas - pasikeitęs santykio 
su pasauliu būdas - įtvirtino ryškias naujas konvencijas ir 
formas, pagal kurias žmonės vertino savo jutimiškus įspū- 

džius ir patirtį. Bet subtilesne prasme pokyčių suvokimas 
sukėlė gilesnę Žmogaus dvasios krizę, tuštumos baimę. Re- 
ligijos nuosmukis ir ypač sunykęs tikėjimas nemirtinga siela 
akimirksniu sugriovė amžių senumo neįveikiamos prara- 
jos tarp žmogiškumo ir dieviškumo sampratą. Dabar žmo- 
nės bandė peržengti tą bedugnę ir, kaip sakė pirmasis mo- 
dernistas Faustas, pasiekti „dievišką žinojimą“, „įrodyti die- 
viškumą žmogaus“ arba, priešingu atveju, pripažinti jo 
„giminystę su kirminais“. 

Šios antžmogiškos pastangos XIX a. į pirmą vietą iš- 
kėlė savasties suvokimą. Individas buvo laikomas unika- 
liu, jo siekiai - išskirtiniais, o gyvenimas tapo šventesnis ir 
brangesnis. Atskiro gyvenimo tobulinimas tapo vertingas 
pats savaime. Ekonomikos kėlimas, vergovės smerkimas, 
moterų teisės, vaikų darbo ir žiaurių bausmių panaikini- 
mas buvo svarbiausi to meto socialiniai klausimai. Tačiau 
žvelgiant giliau, metafizine prasme ši dvasinė iniciatyva 
tapo idėjos, kad žmonės gali peržengti būtinybės ribas, kad 
daugiau jų nebevaržys prigimtis ir, anot Hegelio, istorijos 
pabaigoje jie galės pasiekti tobulos laisvės karaliją, atramos 
tašku. Hegelio aprašyta „nelaiminga sąmonė“ yra dieviš- 
kos galios ir padėties, kurios žmogus privalo siekti, reali- 
zacija. Esminę modernaus Žmogaus prigimtį, jo sielos pa- 
slaptį modernioji metafizika atskleidžia kaip jo pastangą 
pranokti save; žinodamas, kad neigiamybė - mirtis - baig- 
tinė, jis atsisako ją pripažinti. Už modernaus žmogaus chi- 
liazmo slypi begalinio savęs plėtimo didybės manija. To- 
dėl moderni puikybė reiškiasi atsisakymu pripažinti ribas, 
užsispyrimu nuolat siekti toliau; o modernusis pasaulis siū- 
lo likimą, kuris visuomet yra anapus: anapus moralės, ana- 
pus tragedijos, anapus kultūros.!! 

" Palyginkite įspūdingus dviejų šiuolaikinių rašytojų pareiškimus. 
Malraux knygoje Man's Fate (New York: Vintage Books, 1961, p. 228) se- 


nis Gisorsas pasakoja Ferraliui apie žmogų ir jo troškimus: „Būti daugiau 
nei žmogumi žmonių pasaulyje. Išvengti žmogaus likimo. [Būti] ne ga- 

VALIOS TRIUMFEAS 

Vakarų sąmonėje visuomet tvyrojo įtampa tarp racio- 
nalumo ir neracionalumo, tarp proto ir valios, tarp proto ir 
instinkto - žmogaus varomųjų jėgų. Kad ir kokie būtų kon- 
kretūs skirtumai, racionalus vertinimas tradiciškai buvo lai- 
komas hierarchiškai aukštesniu ir tokia tvarka Vakarų kul- 
tūroje vyravo beveik du tūkstantmečius. 

Modernizmas šią hierarchiją paverčia niekais. Tai — 
narsos, valios triumfas. Hobbesui ir Rousseau protas buvo 
norų ir aistrų vergas. Hegelis valią laikė būtinu pažinimo 
komponentu. Nietzsche valią sulydo su estetika, kur paži- 
nimas gimsta tiesiai iš svaigulio ir sapno (yra „suvokiamas, 
o ne pasiekiamas loginio aiškinimosi būdu“, kaip jis sako 
pirmąja Tragedijos gimimo eilute). O jei gyvenimui patei- 
sinti pakanka vieno estetinio patyrimo, moralė atšaukia- 
ma, ir troškimui nėra ribų. Savastis siekia ištirti savo santy- 
kį su jutimiškumu, ir viskas tampa įmanoma. 

Modernizmas pabrėžia arba dabartį, arba ateitį, bet 
jokiu būdu ne praeitį. Bet atkirstas nuo praeities žmogus 
negali nejausti ateities jam siūlomos galutinės tuštumos. 
Tikėjimas jau nebeįmanomas, o menas, gamta ar instink- 
tas tik trumpam savastį ištirpdo dionisiško veiksmo svai- 
gulyje ar šėlsme. Tačiau apsvaigimas praeina, po jo išaušta 
šaltas rytas, nepermaldaujamai ateinantis brėkštant dienai. 


lingu, — visagaliu. Fantazijos liga, kurią galios troškimas pateisina tik in- 
telektualiai, yra dieviškumo troškimas: kiekvienas žmogus svajoja būti 
dievas.“ 

Saul Below, knygoje Mr. Sammler 's planet (New York: Viking, 1970, 
p. 33-34) senasis Samleris svarsto: „Tu klausi, ar [...] pikčiausi civilizaci- 
jos priešai nepasirodys esą jos labiausiai numylėti intelektualai, kritikavę 
ją didžiausio jos silpnumo akimirkomis, - puolę ją ir proto, ir iracionalu- 
mo vardu, instinktų gelmės vardu, sekso vardu, tobulos ir greitos laisvės 
vardu. Visa tai prilygo neribotiems reikalavimams - nepasotinamumui, 
pasmerktos būtybės (nes mirtis yra neišvengiama ir galutinė) atsisaky- 
mui nepatenkintai išeiti iš šio pasaulio. Taigi kiekvienas individas patei- 
kė išsamią savo reikalavimų ir skundų sąskaitą. Be išlygų. Nepripažįs- 
tant nepritekliaus jokioje žmogiškoje srityje.“ 

Šis eschatologinis nerimas, nuo kurio negalima pabėgti, ne- 
išvengiamai sukelia tam tikrą jausmą - juodą modernisti- 
nės minties giją, - kad kiekvienas Žmogus gyvena laikų pa- 
baigoje. Galo pojūtis, gyvenimo apokaliptiniame amžiuje 
jausmas, kaip nurodo Frankas Kermode'as, yra „taip bū- 
dingas vadinamajam modernizmui, kaip apokaliptinis uto- 
pizmas neatsiejamas nuo politinės revoliucijos. [...] Jo pa- 
sikartojimas yra mūsų kultūros tradicijos bruožas.'!2 

Kalbant apie modernizmą „kairės“ ir „dešinės“ ka- 
tegorijos mažai ką reiškia. Thomas Mannas sako, kad mo- 
dernizmas puoselėja „silpnybę bedugnei“. Nietzsche, Yeat- 
sas, Poundas ir Wyndhamas Lewisas buvo dešiniųjų poli- 
tinių pažiūrų. Gide'as buvo pagonis, o Malraux - 
revoliucionierius. Tačiau nepriklausomai nuo politinės pa- 
kraipos modernųjį sąjūdį vienijo du motyvai - pirmasis 
buvo įniršis prieš socialinę santvarką, o galutinis moty- 
vas - tikėjimas apokalipse. Būtent ši trajektorija moder- 
nizmo sąjūdžiui teikia nuolatinio patrauklumo ir neišsen- 
kančio radikalumo. 

Tradicinis modernizmas siekė religiją ar moralę pa- 
keisti estetiniu gyvenimo pateisinimu; kurti meno kūrinį, 
būti meno kūriniu - tik tai suteikia prasmę Žmogaus pa- 
stangoms peržengti save. Bet Nietzsche's pavyzdyje aki- 
vaizdu, kad grįžimas prie meno, pats skverbimasis prie sa- 
vasties šaknų modernizmo ieškojimus stumia nuo meno 
prie psichologijos: nuo produkto prie produkto kūrėjo, nuo 
objekto prie psichikos. 

Septintajame dešimtmetyje išsirutuliojo galinga post- 
modernizmo srovė, modernizmo logiką atvedusi iki toli- 
miausių jos ribų. Teoriniuose Normano O. Browno ir Mi- 
chelio Foucault raštuose, Williamo Burroughso, Jeano Ge- 
net ir iš dalies Normano Mailerio romanuose bei dabar mus 





'* Frank Kermode, The Sense of an Endinę (New York: Oxford Uni- 
versity Press, 1967), p. 98. 

visur supančioje porno-pop kultūroje matome loginę mo- 
dernistinių intencijų kulminaciją. Dianos Trilling žodžiais 
tariant, jie yra avantiūristai anapus sąmonės“. 

Postmodernistinei nuotaikai būdinga keletas aspek- 
tų. Postmodernizmas estetinį gyvenimo pateisinimą visiš- 
kai pakeitė instinktu. Tik impulsas ir malonumas yra tikri 
ir teigia gyvenimą; visa kita - neurozė ir mirtis. Be to, tra- 
dicinis modernizmas, kad ir kaip drąsiai, vis dėlto savo po- 
traukius įgyvendindavo vaizduotėje, meno ribose. Demo- 
niškų ar žmogžudiškų fantazijų išraišką tvarkė estetinės for- 
mos principai. Todėl menas, nors ir griaudamas visuomenę, 
vis dar buvo tvarkos ir, implicitiškai, racionalios formos, jei 
ne racionalaus turinio, pusėje. Postmodernizmas išsilieja 
iš meno indų. Jis nušluoja ribas ir tvirtina, kad tikrasis bū- 
das pažinti yra įgyvendinti, o ne kurti perskyras. „Hepenin- 
gas“ ir „environmentas“, „gatvė“ ir „scena“ yra tikroji gy- 
venimo, 0 ne meno arena. 

Keista, tačiau savaime visa tai nėra visiškai nauja. Vi- 
soje Vakarų religijoje visą laiką buvo ezoterinių tradicijų, 
leisdavusių dalyvauti slaptuose atsipalaidavimo, ištvirka- 
vimo ir visiškos laisvės ritualuose - juose dalyvaudavo 
„gnostikai“, slaptu žinojimu įšventinti į slaptas sektas. Fi- 
losofinės gnosticizmo nuostatos pateisino suvaržymų, ku- 
riuos visuomenė primeta savo nariams, puolimą. Tačiau 
praeityje šios žinios buvo hermetiškai saugomos, jų nariai 
slapukavo. Postmodernizmas labiausiai ir stulbina tuo, kad 
tai, kas kadaise buvo laikoma ezoterika, dabar paskelbta 
ideologija, o tai, kas kadaise priklausė dvasios aristokra- 
tams, dabar virto demokratine masių nuosavybe. Gnosti- 
kai visuomet puolė istorinius ir psichologinius civilizacijos 
tabu. Ta ataka dabar buvo paversta plataus kultūrinio sąjū- 
džio platforma. 

Pats postmodernistinis mentalitetas, traktuojamas 
kaip laisvai susijusių doktrinų sistema, plėtojosi dviem 
kryptimis. Pirmoji - filosofinė, tam tikras negatyvus hėge- 

lizmas. Michelis Foucault žmogų laiko trumpalaike istori- 
ne inkarnacija, „pėdsaku smėlyje“, kurį nuplaus bangos. 
„Sugriauti ir parazitų apnikti žmogaus miestai, vadinami 
„Siela“ ir „būtimi“, bus dekonstruoti.“ Tai jau nebe Vakarų 
nuosmukis, bet visos civilizacijos pabaiga. Čia daug ma- 
dos, žodžių žaismo, privedančio mintį iki absurdiško lo- 
giškumo. Jei tai nebus visai pamiršta, tikriausiai bus prisi- 
menama tiek pat, kiek ir piktas dadaizmo ar siurrealizmo 
žaismingumas - kaip kultūros istorijos išnaša. 

Bet antroji postmodernistinės sąmonės kryptis turi 
daug svarbesnių pasekmių. Ji yra psichologinis ieties smai- 
galys išlaisvinimo, erotikos, potraukio laisvės ir panašio- 
mis dingstimis puolant „įprasto“ elgesio vertybių ir moty- 
vų modelius. Svarbus būtent šis postmodernistinės doktri- 
nos aspektas, įvilktas į populiaresnę formą. Nes tai reiškia, 
kad viduriniosios klasės vertybių krizė jau ne už kalnų. 


BURŽUAZINĖS PASAULĖŽIŪROS MIRTIS 

Apie XIX a. vidurį buržuazinė pasaulėžiūra — racio- 
nalistinė, dalykiška, pragmatiška - įsiviešpatavo ne tik tech- 
ninėje-ekonominėje struktūroje, bet ir kultūroje, ypač reli- 
gijos ir švietimo sistemose, vaikams ugdžiusiose „tinkamą“ 
motyvaciją. Ji triumfavo visur, ir pasipriešinimo būta tik 
kultūros srityje, iš žmonių, niekinusių jos neherojišką ir an- 
titragišką nuotaiką bei tvarkingą požiūrį į laiką, pusės. 

Kaip matėme, pastarąjį šimtmetį antiburžuazinė kul- 
tūra siekė tapti autonomiška socialinės struktūros atžvil- 
giu: pirma, neigdama buržuazinės vertybes mene, ir, an- 
tra, sukurdama salas, kur bohema ir avangardas galėjo gy- 
venti priešingo stiliaus gyvenimą. Amžių sandūroje avan- 
gardui pavyko išsikovoti savąją „gyvenimo erdvę , o apie 
1910—1930 m. jis ėmė pulti tradicinę kultūrą. 

Antiburžuazinė nuostata laimėjo ir doktrinos, ir gyve- 
nimo stiliaus srityse. Po šios pergalės kultūroje įsivyravo an- 

tinomiškumas ir antiistitucionalizmas. Meno srityje, esteti- 
nės doktrinos lygmenyje, mažai kas priešinosi begalinių eks- 
perimentų, nevaržomos laisvės, netramdomo jutimiškumo 
idėjai; dauguma pritarė, kad impulsas viršesnis už tvarką, 
o vaizduotė yra atspari grynai racionaliai kritikai. Avangar- 
do nebėra, nes mūsų postmodernistinėje kultūroje nebėra 
tvarkos ir tradicijos šalininkų. Egzistuoja vien naujovių troš- 
kimas arba bodėjimasis ir tuo, kas sena, ir tuo, kas nauja. 

Kultūroje mažai kas gina tradicinę buržuazinę gyve- 
nimo tvarką, jos racionalumą ir nuosaikumą, nėra ir tvir- 
tos jos kultūrinių prasmių ar stilistinių formų sistemos, bent 
kiek vertinamos intelekto ir kultūros požiūriu. Teigti, kaip 
kai kurie socialiniai kritikai, kad kultūroje vyrauja techno- 
kratinis mentalitetas, reiškia ignoruoti visus turimus fak- 
tus. Šiandien kultūra ir socialinė struktūra radikaliai atsi- 
skyrę, ir būtent šis atsiskyrimas istoriškai klojo kelią tiesio- 
ginėms socialinėms revoliucijoms. 

Tokia nauja revoliucija jau prasidėjo dviem esminiais 
būdais. Pirma, mene pasiekta kultūros autonomija dabar 
pamažu pereina į gyvenimo areną. Postmodernistinis po- 
žiūris reikalauja tai, kas anksčiau būdavo realizuojama fan- 
tazijoje ir vaizduotėje, įgyvendinti ir tikrovėje. Tarp meno 
ir gyvenimo nebėra skirtumo. Viskas, kas leista mene, lei- 
džiama ir gyvenime. 

Antra, gyvenimo stilių, kadaise praktikuotą mažo ra- 
telio, nesvarbu ar šaltakraujišką Baudelaire'o gyvenimo 
kaukę, ar haliucinacinį Rimbaud siautėjimą, — dabar kopi- 
juoja „daugelis“ (tai, žinoma, visuomenės mažuma, bet vis- 
gi pakankamai skaitlinga), ir šis stilius vyrauja kultūrinėje 
scenoje. Šis masto pasikeitimas septintojo dešimtmečio kul- 
tūroje sukėlė savitą bangą, susijusią su tuo, kad kadaise ma- 
žyčiam elitui būdingas bohemiškas gyvenimo stilius dabar 
skleidžiasi milžiniškame masinės žiniasklaidos ekrane. 

Šių dviejų pokyčių derinys papildo atsinaujinusį „kul- 
tūros“ puolimą prieš „socialinę struktūrą“. Anksčiau į to- 

kius išpuolius buvo žiūrima kaip į nevykusius pokštus, ku- 
riuos krėtė patentuoti visuomenės „kvailiai“: pavyzdžiui, 
ketvirtojo dešimtmečio pradžios siurrealistinis Andrė Bre- 
tono pasiūlymas Notre Dame katedros bokštus pakeisti mil- 
žiniškais stikliniais buteliais, vienas jų būtų pripildytas 
kraujo, o kitas - spermos, pati bažnyčia taptų seksualine 
nekaltų mergelių mokykla. Tačiau nepaprastas hipių-nar- 
kotikų-roko kultūros išpopuliarėjimas (ir „naujoji pasaulė- 
jauta“, atsiskleidžianti masiniu juoduoju humoru ir smur- 
tu kultūroje) griauna pačią socialinę struktūrą, kirsdamas 
ją palaikančią motyvacinę ir psichologinio atlygio sistemą. 
Šia prasme septintojo dešimtmečio kultūros reikšmė nau- 
ja ir tikriausiai istoriškai išskirtinė; tai - ir pabaiga, ir pra- 
džia. 


II 
NUO PROTESTANTIŠKOS ETIKOS IKI 
PSICHODELINIO TURGAUS 


Kultūrinių idėjų pokyčiai yra imanentiški ir autono- 
miški, nes jie kyla iš kultūrinėje tradicijoje veikiančios vi- 
dinės logikos. Šia prasme naujos idėjos ir formos yra savi- 
tas dialogas su ankstesnėmis idėjomis ir formomis arba 
maištas prieš jas. Tačiau kultūrinės praktikos ir gyvenimo 
stilių pokyčiai neišvengiamai sąveikauja su socialine struk- 
tūra, kadangi meno kūriniai, puošmenos, plokštelės, filmai 
ir pjesės yra perkamos ir parduodamos rinkoje. Rinka - tai 
vieta, kur susikerta socialinė struktūra ir kultūra. Pokyčiai 
kultūroje kaip visumoje ir ypač naujų gyvenimo stilių atsi- 
radimas įmanomi ne vien dėl pasaulėjautos permainų, bet 
ir dėl pačios socialinės struktūros poslinkių. Amerikos vi- 
suomenėje tai geriausiai parodo naujų pirkimo įpročių 1š- 
sirutuliojimas aukšto vartojimo lygio ekonomikoje, sukė- 
lęs protestantiškos etikos bei puritoniško būdo eroziją — 

dviejų kodeksų, palaikiusių tradicinę buržuazinės Ameri- 
kos visuomenės vertybių sistemą, nykimą. Būtent šios eti- 
kos ir šio būdo suirimas dėl socialinės struktūros ir kultū- 
ros permainų pakirto įsitikinimus ir pateisinimus, Ameri- 
kos visuomenėje sankcionavusius darbą ir atlygį. Būtent ši 
transformacija ir naujos įsigaliojusios etikos stoka didžiąja 
dalimi kelia sutrikimo jausmą ir neviltį, ženklinančius šian- 
dieninę visuomenės nuotaiką. Taigi dabar siūlau pasekti, 
ką mano pagrindiniai teiginiai apie modernizmą ir buržu- 
azinę visuomenę išryškina būtent Amerikos visuomenėje, 
kuri visuomet buvo buržuazinio modelio pavyzdys. 


MIESTELIO GYVENIMAS 

Du svarbiausi kodeksai, protestantiška etika ir puri- 
toniškas būdas, iškėlė darbą, blaivumą, taupumą, seksua- 
linį susilaikymą ir draudžiamąjį požiūrį į gyvenimą. Jie nu- 
statė moralinio elgesio ir socialinio respektabilumo pobū- 
dį. Buvo manoma, kad postmodernistinė septintojo dešimt- 
mečio kultūra, pasiskelbusi „kontrkultūra“, maištauja prieš 
protestantišką etiką, pranašauja puritonizmo pabaigą ir tel- 
kia jėgas lemiamam buržuazinių vertybių puolimui. Tai per- 
nelyg paviršutiniška. Protestantiška etika ir puritoniškas 
būdas kaip socialiniai faktai jau yra seniai pakirsti, bet dar 
išliko kaip išsikvėpusios ideologijos, moralistų naudojamos 
pamokymams, o sociologų - mitams kurti, o ne kaip elge- 
sio tikrovė. Iš tiesų tradicinę buržuazinę vertybių sistemą 
sugriovė buržuazinė ekonominė sistema, tiksliau - laisvo- 
ji rinka. Tai - kapitalizmo prieštaravimo šaltinis Amerikos 
gyvenime. 

Jungtinėse Valstijose protestantiška etika ir puritoniš- 
kas charakteris buvo žemdirbių, mažų miestelių gyvento- 
jų, pirklių ir amatininkų gyvenimo būdo pasaulėžiūra. Pa- 
ge'as Smithas mums primena, kad Jungtinėse Valstijose 
„dar pirmaisiais XX a. dešimtmečiais pagrindinė socialinės 

organizacijos forma, be šeimos ir Bažnyčios, buvo mažas 
miestelis“. Amerikos visuomenės gyvenimą ir charakterį 
formavo mažas miestelis ir jo religijos. Tai buvo reikalinga 
tvirtiems bendruomenės sankcijų kodeksams priešiškoje 
aplinkoje užtikrinti; save išlaikančiuose ūkiuose tai patei- 
sino darbą ir susilaikymą ir darė juos prasmingus. 

Jei kertines Amerikos visuomenės vertybes išreiškia 
terminai „puritoniškas būdas“ ir „protestantiška etika“, 
joms atstovauja du vyrai, ankstyvos amerikietiškos dvasios 
pavyzdžiai - puritonas Jonathanas Edwardsas ir protestan- 
tas Benjaminas Franklinas. Šių dviejų vyrų idėjos ir pa- 
mokslai nustatė specifines amerikietiško charakterio dory- 
bes ir principus. Knygoje Amerikos pilnametystė Van Wyck 
Brooksas rašė: 


Tris kartas vyraujantį amerikietišką charakterį buvo 
sutelkęs vienas tipas: veiklus žmogus, kuris dar yra ir 
dvasininkas. Tik XVIII a. atsirado skilimas, o kartu ir 
esminis skirtumas tarp „inteligento“ ir „prasčioko“. Tai 
išryškino du filosofai, Jonathanas Edwardsas ir Ben- 
jaminas Franklinas, tarpusavyje pasidaliję XVIII am- 
žių. Kiekvienas iš jų buvo nepaprastai gryno tipo, o 
jų tikslai buvo akivaizdžiai nesuderinami, todėl jie nu- 
lėmė amerikietišką charakterį kaip rasinį faktą, ir po 
jų revoliucija tapo nebeišvengiama. Channingas, Lin- 
colnas, Emersonas, Whitmanas, Grantas, Websteris, 
Garrisonas, Edisonas, Rockefelleris, ponia Eddy, Wo- 
odrowas Wilsonas - visi jie vienokios ar kitokios šių 
dviejų amerikietiškos sąmonės protėvių atmainos ir 
lydiniai." 





5 Page Smith, As a City upon a Hill (New York: Alfred A. Knopf, 
1960), p. vii. 

'* Van Wyck Brooks, America's Coming-of-Axc (Garden City, N. Y.: 
Doubleday Anchor, 1958; pirm. leid., 1915), p. 5. 

Kaip pabrėžia Brooksas, o vėliau - Perry Milleris, pu- 
ritoniškos teokratijos mintis, be abejonės, labai paveikė 
amerikietiško mentaliteto istoriją. XVIII a. viduryje žymiau- 
si Amerikos intelektualai buvo dvasininkai, mąstę apie te- 
ologiją. Daugiau nei šimtmetį jų idėjos dominavo visoje 
spekuliatyvinėje Amerikos filosofijoje. Ir net teologijai pa- 
sitraukus, amerikietiškam charakteriui įdiegtas gilus kal- 
tės jausmas, ypač dėl seksualinio elgesio, buvo jaučiamas 
dar ištisą šimtmetį ir beveik neišnaikinamas. 

Prieš penkiasdešimtį metų George'as Santayana pa- 
reiškė: „Liūdnai žinoma, kokia metafiziška buvo aistra, at- 
ginusi puritonus į šiuos kraštus; jie vyko tikėdamiesi gy- 
venti tobulesnį dvasinį gyvenimą.“ Puritoniško tikėjimo 
šerdis buvo priešiškumas civilizacijai. To meto visuomenė 
buvo sugedusi ir reikėjo grįžti prie primityvaus pirmosios 
Bažnyčios paprastumo, prie Bažnyčios, kuri sėmėsi valios 
tiesiai iš Dievo, o ne iš žmogaus sukurtų institucijų. 

Puritonai pasirašė susitarimą, kiekvieną Žmogų įpa- 
reigojantį gyventi pavyzdingai. Bet joks žmogus - ir jokia 
doktrina - negali ilgą laiką gyventi karštligiškai intensyviai, 
ypač kai tai reiškia gyventi griežtai disciplinuotai, slopinant 
potraukių versmes. Kalvinizmas jau ankstyvosiose Ameri- 
kos kolonijose buvo po truputį išstumiamas, kai naujos dok- 
trinos, tokios kaip arminionizmas (Wesley metodizmo pa- 
grindas) ėmė bandyti absoliučią predestinaciją pakeisti są- 
lyginiu išrinkimu. Jonathanas Edwardsas atgaivino 
Absoliutą ir pasiūlė psichologinį mechanizmą, įgalinantį in- 
dividą kruopščiai save analizuoti ir už save atsakyti. Di- 
džiosios krikščioniškos gimtosios nuodėmės doktrinos apgynime 
(The Great Christian Doctrine of Original Sin Defended) (1758) 
Edwardsas puolė tuos, kurie norėjo sušvelninti kalviniz- 
mą. Jis teigė, kad nuodėmingumas neišvengiamas, nes są- 





> George Santayana, Character and Opinion in the United States (New 
York: Braziller, 1955; pirm. leid., 1920), p. 7. 

monės tapatumas visus žmones sulygina su Adomu. Jis ti- 
kėjo privilegijuotais išrinktaisiais - ne turinčiais išorinį dar- 
bo ženklą, bet patyrusiais išganingą malonę per tam tikrą 
vidinį nušvitimą, per pakeičiančią patirtį. 

Jonathanas Edwardsas buvo estetas ir intuityvus pu- 
ritonas, o Benjaminas Franklinas - pragmatiškas ir utilita- 
rinių pažiūrų protestantas. Jis buvo praktiškas žmogus, drą- 
siai žvelgęs į pasaulį, o jo svarbiausias ketinimas buvo tau- 
pumu, darbštumu ir įgimtu sumanumu „stumtis į priekį . 
Franklino gyvenimas yra pagrindinio amerikietiško bruo- 
žo - savęs tobulinimo - pavyzdys. Bandydamas mėgdžio- 
ti Addisono Spectator* manierą, Franklinas parašydavo sa- 
vo pastraipą, palygindavo ją su mokytojo, tada perrašyda- 
vo, taip plėsdamas žodyną ir gludindamas savąjį stilių. 
Užsispyręs savarankiškai išmoko prancūzų, italų, ispanų 
ir lotynų kalbas. Kad numalšintų jaunatviškų aistrų „nie- 
žulį“, jis nesusituokęs gyveno su savo šeimininkės dukra, 
su kuria susilaukė dviejų vaikų. 

Pagrindinis žodis Franklino žodyne buvo „naudin- 
gas“. Savo vienintelę knygą, Autobiografiją, jis pradėjo tikė- 
damas, kad ji gali būti naudinga jo sūnui; kai tikslas buvo 
pasiektas, knyga taip ir liko nebaigta. Franklinas išrado vi- 
ryklę, įkūrė ligoninę, išgrindė gatves, įsteigė miesto polici- 
ją, nes visi šie projektai buvo naudingi. Jis buvo įsitikinęs, 
kad naudinga tikėti Dievą, nes Dievas atlygina už dorybes 
ir baudžia už nuodėmes. Iš pasaulio lobyno Franklinas nu- 
vogė aforizmų, kuriuos pritaikė pamoksluose vargšams 
Vargšo Richardo almanache (Poor Richard's Almanack, 1732— 
1757). „Kaip sako vargšas Richardas tapo fraze, suteikian- 
čia svorio visoms teisingoms dorybėms. Franklinas teigė, 
kad yra trylika naudingų dorybių: blaivumas, tylumas, 





*1711—1712 m., 1714 m. Londone leistas periodinis leidinys (red. 
R. Steele'as ir J. Addisonas). Jo tikslas buvo lavinti publikos skonį gyvu 
išraiškingu stiliumi aptarinėjant visuomenės papročius, politiką, litera- 
tūrą ir t. t. [Vert. past. ] 

tvarkingumas, ryžtingumas, taupumas, darbštumas, nuo- 
širdumas, teisingumas, nuosaikumas, švarumas, ramumas, 
skaistumas ir nuolankumas. Tikriausiai būtų sunku rasti ge- 
resnę amerikietiško tikėjimo inventorizaciją. Franklinas ra- 
šė, kad kiekvieną savaitę vienai iš šių dorybių jis skirdavo 
išskirtinį dėmesį, užrašydamas sąsiuvinyje, kiek per dieną 
pasiekė puoselėdamas tą dorybę. Taigi „per trylika savai- 
čių jis užbaigdavo visą ciklą, o per metus jį pakartodavo 
keturis kartus“ .!* 

Tačiau visa tai iš dalies buvo gudravimas, gal net ap- 
gaulė. Nors Franklinas buvo taupus ir darbštus, sėkmę jam, 
kaip ir daugeliui šaunių jankių, atnešė sugebėjimas įsigyti 
įtakingų draugų, antgamtiški savęs reklamavimo gabumai 
ir žavesys bei šmaikštumas, atspindimi jo asmenybės ir jo 
raštų. (Net „niežulys“, pasirodė, galįs atsinaujinti, ir jis už- 
gyveno dar du nesantuokinius vaikus.) Franklinas sukau- 
pė kuklų turtą ir pasitraukė iš viešumos, kad galėtų užsi- 
imti jį dominusiais dalykais, gamtos filosofija ir elektra; še- 
šerius metus savo laisvalaikį jis leido pasinėręs į grynąsias 
studijas, kol vėl buvo įtrauktas į visuomeninį gyvenimą. 

Taigi prieš mus - du amerikietiško charakterio esmės 
įvaizdžiai: dėl žmogaus nuodėmingumo sielvartaujančio 
Jonathano Edwardso pamaldumas ir kančia ir į galimybių 
bei pelno pasaulį atsisukusio Benjamino Franklino prak- 
tiškumas ir tikslingumas. Ir vėl šį dualizmą geriausiai iš- 
reiškė būtent Van Wyck Brooksas, veik prieš šešiasdešimtį 
metų rašęs: 





'* Įtakingame veikale Protestantiška etika ir kapitalizmo dvasia Ma- 
xas Weberis vaizduoja Frankliną kaip įkūnijantį šiuos du dalykus. Webe- 
ris cituoja jo „pamokslus“, kaip pats Franklinas juos vadino, ir teigia, kad 
jie išreiškia būdingą „naujo žmogaus“ etosą: „Laikas yra pinigai [...] At- 
minkite, kad kreditas yra pinigai. Jei žmogus neatsiima iš manęs savo 
pinigų, praėjus jų grąžinimo laikui, jis dovanoja man procentus“. Įdomu 
tai, kad apibūdindamas naujos etikos bruožus, Weberis Frankliną cituoja 
dažniau nei Lutherį, Calviną, Baxterį, Bailey ar kurį kitą teologą purito- 
ną. Žr. Max Weber, Dic protestantische Ethik und der Geist des Kapitalismus. 

Taigi nuo pat pradžių amerikietiškoje sąmonėje 
matome dvi pagrindines sroves, tekėjusias viena ša- 
lia kitos, bet retai kada susiliedavusias - virštonių sro- 
vę ir pustonių srovę; abi jos buvo vienodai nesocia- 
lios. Pirmoji, transcendentinė srovė, kilusi iš purito- 
nų pamaldumo, virtusi filosofija Jonathano Edwardso 
veikaluose, tekėjusi per Emersono kūrybą, sąlygojusi 
įmantrų žymiausių Amerikos rašytojų rafinuotumą ir 
nuošalumą, galiausiai išsiliejo didžiosios dalies šiuo- 
laikinės Amerikos kultūros nerealumu. Antroji - tai 
pigaus oportunizmo srovė, atsiradusi iš praktinių pu- 
ritoniško gyvenimo permainų, Franklino paversta fi- 
losofija, vingiuojanti per amerikiečių humoristų kū- 
rybą ir suformavusi mūsų šiuolaikinio verslo gyveni- 
mo atmosferą.!? 


Kad ir kokia iracionali būtų puritoniškos teologijos at- 
siradimo paslaptis, pačioje visuomenėje viešpatavo racio- 
nali moralė, kurios moralinis įstatymas buvo bejausmė ir 
teisinga būtinybė. Nulupus teologinius lukštus, puritoniz- 
mo šerdis atsiveria kaip nepaprastas moralinis fanatizmas 
reguliuoti kasdienį elgesį, ne todėl, kad puritonai būtų 
šiurkštūs, gašlūs, bet todėl, kad jie įkūrė savo bendruome- 
nę kaip susitarimą, glaudžiai susiejantį visus individus. Dėl 
išorinių pavojų ir gyvenimo uždarame pasaulyje keliamos 
psichologinės įtampos individui turėjo rūpėti ne tik jo pa- 
ties, bet ir bendruomenės elgesys. Individo nuodėmės kė- 
lė grėsmę ne tik jam pačiam, bet ir grupei; nesilaikydamas 
susitarimo reikalavimų, jis galėjo užtraukti Dievo rūstybę 
bendruomenei. 

Susitarimo sąlygos kiekvieną individą įpareigojo gy- 
venti pavyzdingai. Bet kaip tik susitarimo aiškumas - ir kai- 
mo gyvenimo intymumas - kiekvienam atskleidė gundy- 


"" Brooks, op. cit., p. 10. 


111 


mo nuodėmes ir kūno pagundas.!* Todėl bendruomenės 
nariai smarkiai save bausdavo, o nusidėję (nes būta nema- 
žai draudžiamos seksualinės veiklos bei kaimiško sekso re- 
alizmo) jie tapdavo nuoširdūs atgailautojai. Išpažinties ri- 
tualas buvo pati puritonizmo esmė ir Naujojoje Anglijoje 
ir, vėliau, Amerikos Vidurio Vakarų tikėjimą gaivinusiose 
bendruomenėse, po visą šalį paskleidusiose jei ne purito- 
nų teologiją, tai bent moralinę bausmę. 

Dykvietėse, o paskui prerijose įsikūrusių miestelių už- 
davinys buvo palaikyti tam tikrą socialinę tvarką tarp gy- 
ventojų, kurių didelė dalis neretai būdavo socialiai nepri- 
tampantys Žmonės ir nevykėliai. Kelių šimtų šeimų mies- 
telis negalėdavo nei įkalinti nukrypstančiųjų nuo bendruo- 
menės kodekso, nei juos visus išvyti svetur. Apkalbos ir gė- 
dijimas, viešos išpažintys ir atgailos veikė kaip socialinės 
kontrolės sistema, ir taip daugelis bendruomenių išveng- 
davo didelių sukrėtimų. Padorumo idėja - nepasitikėjimas 
lengvabūdiškumu, malonumais, alkoholiu - įaugo taip gi- 
liai, kad dar ilgai gyvavo ir išnykus pirminei materialiai bū- 
tinybei. Jei pradžioje darbas ir turtai buvo išskirtinumo žen- 
klai, tai atėjusiame amžiuje jie tapo padorumo požymiai. 





* Turbūt įtaigiausia literatūrinė šių uždraustų potraukių iliustracija 
yra Hawthorne'o apsakymo „Jaunasis Gudmenas Braunas“ juodųjų mi- 
šių Salemo girioje sapno vizija. Apsakyme jaunasis Gudmenas Braunas 
palieka savo žmoną ir su velniu (turinčiu gyvatės lazdelę - falą) išeina į 
mišką, kad būtų įšventintas į nuodėmės paslaptis. Su nuostaba ir siaubu 
jis atpažįsta visus „gerus“ miestelio žmones, džiaugsmingai traukiančius 
į įšventinimo ceremoniją, tarp jų ir savo jauną žmoną Faith (angl. - ištiki- 
mybė). Ceremonija ir muzika yra religinės liturgijos forma, tačiau turi- 
nys - blogio gėlės. Pabaigoje taip ir lieka neaišku, ar Gudmenas Braunas 
iš tikrųjų dalyvavo tokiame įvykyje, ar tai buvo jo sapnas, kuriame jis 
grūmėsi su savo nuodėmingais potraukiais. Bet nuo to laiko jo gyveni- 
mas virto kančia. („Sekmadienį, kai tikintieji bažnyčioje giedodavo šven- 
tąją psalmę, jis negalėdavo klausyti, nes trankus nuodėmės himnas užlie- 
davo jo ausis.“) Jo gyvenimas buvo kupinas graužaties ir nykus, o jo mir- 
ties valanda niūri. Žr. „Young Goodman Brown“, iš The Novels and Tales of 
Nathaniel Hawthorne (New York: Modern Library, 1937), p. 1033—1042. 

PURITONIZMAS KAIP IDEOLOGIJA 

Vertybių sistema dažnai yra išskaidyta ir besiformuo- 
janti. Kai ji sutvarkoma kaip specifinis kodeksas ir sufor- 
muluojama kaip religinių dogmų rinkinys, kaip išsamus 
susitarimas, ji tampa priemone bendruomenei mobilizuo- 
ti, disciplinai ar socialinės kontrolės sistemai įvesti. Kodėl 
ideologija išlieka ir net stiprėja, kai ji seniai jau nebeatitin- 
ka socialinio judėjimo, yra sudėtingas dominavimo socio- 
logijos atvejis: prisiminkime mormonų teologijos įtaką, te- 
ologijos, išaugusios iš antinomiškos laipsniško apreiškimo 
(progressive revelation) doktrinos, tačiau šiandien funkcio- 
nuojančios kaip konservatizmo šaltinis; arba egalitarinio 
komunizmo ideologiją Sovietų Sąjungoje, praėjus pusei 
amžiaus po revoliucijos pateisinusią naujos klasės iškili- 
mą. Tokiais atvejais ideologija remiasi praeities autoritetu 
ir šventumu; ji įskiepijama vaikui ir tampa vieninteliu kon- 
ceptualiu ir pasaulio, ir moralinių elgesio normų žemėla- 
piu. Nors pirminė retorika ir simboliai išlieka, laikui bėgant 
turinys dažnai iš naujo subtiliai koreguojamas, kad patei- 
sintų galiojančius socialinius kodeksus ir socialinę kontro- 
lę, saugančius socialinę viešpataujančios klasės galią. 

Tai - funkcinis ideologijos dėmuo. Tačiau yra ir kogni- 
tyvus, arba intelektinis, komponentas. Ideologijoms būdin- 
ga ne tik atspindėti ir pateisinti pamatinę tikrovę; sykį pa- 
skelbtos, jos pradeda gyventi savo gyvenimą. Tikrai galin- 
ga ideologija vaizduotei atveria naują gyvenimo viziją; kartą 
suformuluota, ji tampa moralinio repertuaro dalimi, kurią, 
kaip vieną iš žmonijai atvirų galimybių, nurodo intelektu- 
alai, teologai ar moralistai. Jos neišnyksta kaip išnyksta eko- 
nomikos ar pasenusios technologijos. Šie „sąmonės momen- 
tai , kaip jas pavadino Hegelis, yra atnaujinami; civilizaci- 
jos istorijoje ideologijos gali būti ne kartą pasitelkiamos ir 
performuluojamos. Taigi eseistų, moralistų ir intelektualų 
armijos iškankinta, išvarginta, išginčyta, išmėsinėta ir per- 
sakyta ideologija tampa savarankiška jėga. 

Toks buvo puritonizmo likimas. Tikėjimo jėga išliko 
ir seniai sušvelnėjus rūsčiai aplinkai, puoselėjusiai šią pra- 
dinę ideologiją. Kaip kartą kandžiai pareiškė Van Wyck Bro- 
oksas, „Kai puritonų vynas išsiliejo, jo aromatas tapo trans- 
cendentalizmu, o pats vynas - komercializmu“. 

Kaip idėjų sistema puritonizmas pasikeitė per dviejų 
šimtų metų laikotarpį: iš griežtos kalvinistinės predestina- 
cijos per Edwardso estetinį apšvietimą virto Emersono 
transcendentalizmu ir, galiausiai, po Pilietinio karo puri- 
tonizmas ištirpo „aristokratiškoje tradicijoje“. Kaip sociali- 
nių papročių sistema jis neatpažįstamai persimainė, virs- 
damas socialdarvinistiniu nežaboto individualizmo ir pi- 
nigų kalimo pateisinimu (anot Edmundo Morgano, 
Benjaminas Franklinas pats užsidirbo pinigus; Johnas D. 
Rockefelleris manė, kad jo pinigai siųsti Dievo) ir varžan- 
čiomis mažo miestelio gyvenimo normomis. 


NAUJASIS IŠSILAVINIMAS 

Svarbiausias intelektualinis puritonizmo puolimas vy- 
ko pirmuosius penkiolika XX a. metų; jis buvo puolamas iš 
kultūros srities, Jaunųjų intelektualų, Harvardo universi- 
teto grupės, kuriai priklausė Walteris Lippmannas, Van 
Wyck Brooksas, Johnas Reedas ir Haroldas Stearnsas." Ame- 
rikos pilnametyste (taip savo 1915 m. knygą pavadino Van 
Wyck Brooksas) reiškė, jog kultūra turi atsigręžti į naują 
tikrovę ir pasinerti į „realybę“. Brooksas teigė, kad Ameri- 
kos literatūra atitolusi nuo gyvenimo ir gelbstisi vengda- 
ma sąlyčio su realybe. Puritonizmas, sakė jis, tapo „išdžiū- 
vusiu senųjų jankių kamienu“. 





' Plačiau apie Jaunuosius intelektualus žr. Henry E May, The End 
of American Innocence, 3 dalis (New York: Alfred A. Knopf, 1959). Būdingą 
jų požiūrį žr. Harold Stearns, America and the Young Intellectual (New York: 
Doran, 1921). 

Puritonizmas buvo puolamas keliais aspektais. Pirma, 
buvo trokštama platesnės, daugiau aprėpiančios kultūros, 
kuri atspindėtų imigrantų, juodaodžių ir urbanistinę Ame- 
riką (tai geriausiai išreiškė Brooksas). Kad Amerika pasiek- 
tų pilnametystę, jos kultūra turi tapti kosmopolitiškesnė ir 
atspindėti visuomenės vitališkumą. Antra, buvo reikalau- 
jama seksualinės laisvės. Haroldas Stearnsas rašė: „Purito- 
nas buvo seksualinis nevykėlis; kadangi jis negalėjo mė- 
gautis pats, vienintelis jo pasitenkinimo šaltinis buvo truk- 
dyti mėgautis kitiems“. Aukštesniosios viduriniosios klasės 
vaikai plūdo į Greenwich Village kurti naujosios bohemos. 
Prisimindamas praeitį Brooksas rašė: „Jie buvo skaitę Niet- 
zsche'ę ir Marxą, Freudą ir Kraft-Ebingą. Daugelis jų norė- 
jo išbandyti naujas sekso idėjas, kurios iki tol laikytos už- 
darytos jaunų žmonių sąmonės rūsiuose.'* 

Gyvenimo energingumą glaustai išreiškė keli madin- 
gi žodžiai. Vienas jų buvo „nauja“. Naujoji demokratija, 
naujasis nacionalizmas, naujoji laisvė, naujoji poezija ir net 
Naujoji respublika (žurnalas, įkurtas 1914 m.). Kitas žodis bu- 
vo seksas. Užtekdavo atvirai pavartoti šį žodį, ir spaudos 
skaitytojus krėsdavo virpulys. 1913 m. Margaret Sanger nu- 
kalė terminą „gimimo kontrolė“. Švedų feministė Ellen Key 
tvirtino, kad vedybos neturėtų būti teisinės ir ekonominės 
prievartos reikalas. Anarchistė Emma Goldman skaitė pa- 
skaitas apie homoseksualumą, „tarpinę lytį . Floydas Del- 
las aukštino laisvą meilę, ir daugelis Jaunųjų intelektualų 
gyveno parodomojoje nevedybinėje monogamijoje. Trečia- 
sis madingas žodis buvo išlaisvinimas. Išlaisvinimas, kaip 
sąmoningai save vadino šis sąjūdis, buvo iš Europos pu- 
čiantis vėjas - modernizmo vėjas, atklydęs prie Amerikos 





2 Van Wyck Brooks, The Confident Years: 1885—1915 (New York: Dut- 
ton, 1952), p. 487. Frazė „jaunų žmonių sąmonės rūsiai" paimta iš Ernesto 
Poole'o romano Uostas, aprašančio Princetono gyvenimą pačioje XX a. 
pradžioje. 

krantų. Mene jis atnešė fovizmą ir kubizmą, iš esmės pri- 
statytus 1913 m. Arsenalo parodoje. Teatre jis reiškė sim- 
bolizmą, sugestiją ir atmosferą, nerealistinės Maeterlincko, 
Dunsany ir Synge'o įtakos pripažinimą. Literatūroje ma- 
dingi tapo Shaw, Conradas ir Lawrence'as. Tačiau didžiau- 
sią poveikį turėjo „filosofija“ - iracionalizmo, vitalizmo ir 
instinktyvizmo srovės, perleistos per Bergsono ir Freudo 
prizmę, greitai sklido vulgarizuota forma. 

Kaip rašė Henry May, „mėgstamiausia maišto doktri- 
na“ teigė, kad laimę atneša visiškas savo instinktų išreiški- 
mas. Primityvus froidizmas skelbė, kad daugiausiai puri- 
toniško blogio pasaulyje randasi dėl savitvardos, o kelias į 
laisvę veda per išstumtų seksualinių potraukių išlaisvini- 
mą. Poetine proza perteikta Henri Bergsono vitalizmo dok- 
trina (per dvejus metus Amerikoje buvo parduota tiek jo 
knygos Kūrybinga evoliucija egzempliorių, kiek Prancūzijo- 
je per penkiolika metų) tapo populiarinamos gyvenimo jė- 
gos, visatą gaivinančios biologinės, tikslingos dvasios dok- 
trinos pagrindu. Sindikalizmas, tapęs madingas tarp kai- 
riųjų intelektualų, per Georgesą Sorelį, pripažintą Bergsono 
filosofinį pasekėją, buvo siejamas su Bergsono vitalizmu. 
Francis Griersonas, kūręs mistinius ir aforistinius esė („Car- 
lyle'io ir Elberto Hubbardo mišinį), buvo laikomas amžiaus 
pranašu.!! 

Puldami puritonizmą ir niūrų gyvenimo būdą, Jau- 
nieji intelektualai taip skleidė hedonizmo, malonumų ir žai- 
dimų etiką, trumpai tariant, vartotojišką etiką; ironiška (bet 
ar tai nėra tokio „maišto“ trajektorija?), jog nepraėjus nė 


*! Šiandien Griersonas yra pamirštas, bet Prancūzijoje juo karštai 
žavėjosi Mallarmė, Jungtinėse Valstijose jį sveikino Floydas Dellas ir Fran- 
cis Rackettas. Edwinas Bjorkmanas knygoje Rytdienos balsai (Voices of To- 
morrow) (New York: Mitchell Kennerly, 1913), rapsodiškame naujų idėjų 
atpasakojime, Griersoną, drauge su Bergsonu ir Maeterlincku, laiko to 
meto vyraujančios krypties atstovu. Apybraižą apie Griersoną galima ras- 
ti: Brooks, The Confident Years, p. 267—270. 

dešimtmečiui tokią vartotojišką etiką įgyvendino kapita- 
lizmas, nesąmoningai pasivadinęs „naujuoju kapitalizmu“ 
(gal tai buvo blankus „maišto“ aidas). 


Jei intelektualinis puritonizmo pateisinimas išgaravo, 
tai jo socialinė praktika būtent dėl permainų baimės ma- 
žuose miesteliuose įsigalėjo dar tvirčiau. Permainos šiuo 
atveju reiškė naujo gyvenimo būdo plitimą - audringo, kos- 
mopolitiško ir nuodėmingo didmiesčių gyvenimo būdo. Pa- 
dorumo sampratai grėsė pavojus, ir jis buvo simboliškai 
išreikštas Blaivybės idėja. 

Gyvenimo stilių pateisina institucijų (Bažnyčios, mo- 
kyklos, šeimos) reguliuojama vertybių sistema, kurią įkū- 
nija charakterio struktūra. Homogenišką asmenų grupę, 
kuriai būdingas tam tikras gyvenimo stilius, sociologai va- 
dina „statuso grupe“. Blaivybės sąjūdžio, nors ir atsiradu- 
sio vėliau nei puritonizmas, simbolizuojamas gyvenimo sti- 
lius kilo iš protestantiškų darbštumo, taupumo, drausmin- 
gumo ir blaivumo doktrinų; jo institucinis pamatas - iš 
Fundamentalistų bažnyčios, o pagrindiniai charakterio 
bruožai - iš susilaikymo idėjos. 

Abstinencijos norma tapo viešosios Amerikos visuo- 
menės moralės dalimi. Tai buvo priemonė į viduriniosios 
klasės statusą, jei ne į viduriniosios klasės ekonominę rea- 
lybę, asimiliuoti imigrantus, vargšus ir nukrypstančiuosius 
nuo visuotinių normų. Tačiau XIX a. pabaigoje abstinenci- 
ja jau nebebuvo savanoriška; priešingai, tai buvo prievar- 
tinis socialinės grupės, kurios gyvenimo stilius nustojo vy- 
rauti, ginklas. Jei naūjos miesto grupės savo noru nebūtų 
pripažinusios blaivybės kaip gyvenimo stiliaus, tuomet įsta- 
tymas blaivybę būtų primetęs ir pavertęs ritualinės pagar- 
bos tradicinėms viduriniosios klasės vertybėms dalyku. 

1896 m. susikūrus Lygai prieš smukles (Anti-Saloon Lea- 
gue), Blaivybės sąjūdis rado talpų simbolį, išreiškiantį tra- 
dicinės kaimo protestantų bendruomenės kultūrinę kovą 

prieš kylančią miesto pramoninę socialinę sistemą. Smuk- 
lių puolimas Prohibicionistų sąjūdžiui leido po viena poli- 
tine vėliava sutelkti daug įvairių elementų. Mažame Ame- 
rikos miestelyje gimusiam ir gyvenančiam protestantui 
smuklė įkūnijo socialinius imigrantų įpročius. Progresyvis- 
tui smuklė buvo korupcijos, jo manymu, nuodijančios poli- 
tinį gyvenimą, lizdas. Populistui smuklė tapo jo neapykan- 
tos bukinančiam miesto gyvenimo poveikiui priežastis. 

Įprastu būdu moralė virto moralizavimu, o teisingu- 
mas - teisuoliškumu. XIX a. gyvenimo tvirtumas ir pasiti- 
kėjimas subliuško, virsdamas kaustančia, irzlia ateities bai- 
me. Richardas Hofstadteris rašė: „Prohibicija galėjo tapti 
kiekvieno, užspausto libido kančių, iškrova. Anksčiau pu- 
ritonui pornografiją atstojo antikatalikybė: suvaržyta są- 
monė mėgavosi iš doros kelio išklydusių kunigų ir vienuo- 
lių istorijomis. Tie, kurie prohibicijos sąjūdžio metu kalbė- 
jo apie alkoholio ir seksualinio nesaikingumo ryšį, apie 
beprotybės ir rasinės degeneracijos baubą, netgi apie juo- 
daodžių rasinį įsitvirtinimą, eksploatavo ir geidulingumą, 
ir baimę“. Jei negalima atversti nusidėjėlio, galima išnai- 
kinti nuodėmę, o kartu ir patį nusidėjėlį. Prohibicija buvo 
daugiau nei vien alkoholio reikalas. Tai buvo charakterio 
esmė ir lemiamas gyvenimo kelio posūkis. 

Bet tai dar buvo ne viskas - keitėsi Amerikos sociali- 
nė struktūra, mažas miestelis jau nebebuvo dominuojan- 
tis socialinis Amerikos gyvenimo faktas. Visų pirma, nuo- 
lat keitėsi demografinė situacija, dėl to išaugo urbanisti- 
niai centrai ir pasikeitė politinių jėgų svoris. Tačiau, platesne 
prasme, formavosi vartotojų visuomenė, kurios didžiausia 
aistra buvo leisti pinigus ir kaupti materialias vertybes; ji 
griovė tradicinę vertybių sistemą, reikalaujančią taupumo 
ir kuklumo, savitvardos ir potraukių užgniaužimo. Nuo 
abiejų socialinių pokyčių neatsiejama technologinė revo- 
liucija, automobiliais, kinu ir radiju pralaužusi kaimo už- 
darumą ir pirmą sykį visą šalį sujungusi į bendrą kultūrą ir 

nacionalinę visuomenę. Ši socialinė permaina ir buvo pu- 
ritonizmo - papročių rinkinio, galėjusio paremti tradicinių 
vertybių sistemą - pabaigos priežastis. 

Peržvelgę socialinį procesą pamatysime, kad prieš du 
šimtus metų, XVIII a. pradžioje, socialinė struktūra buvo 
susiliejusi su ją palaikančia kultūra. Pamažėle ta kultūra 
nyko, ir XX a. pradžioje mažo miestelio protestantizmas 
nebeturėjo jokių veiksmingų kultūrinių simbolių ar kultū- 
rinių modelių, galinčių suteikti efektyvių simbolinių pras- 
mių ar gynybos prieš kritiką sistemą. Kylanti naujoji kul- 
tūros sistema, iš esmės miesto viduriniosios klasės ir naujų 
radikalių grupių kultūra, per trumpą laiką sugebėjo taip 
įtaigiai sukritikuoti senąją kultūrą, kad beveik niekas ir ne- 
bandė jos ginti. Kad išlaikytų savo teisėtumą, tradicines ver- 
tybes įkūnijanti statuso grupė griebėsi politinių priemo- 
nių savo viešpatavimui naujai įtvirtinti. Bet tokie statuso 
grupės veiksniai efektyvūs tik tuo atveju, jei jos socialinė 
bazė atitinka socialinę struktūrą. O Blaivybės grupių ba- 
zę - senąjį socialinį pamatą, agrarinėmis vertybėmis grįstą 
kaimo ir mažo miestelio gyvenimą - buvo pakirtusios XX 
a. pradžios pramonės permainos. Savo likimą Blaivybės 
grupės susiejo su senųjų viduriniosios klasės vertybių įtvir- 
tinimu šalies įstatymuose, tačiau, atėjus jų anuliavimo lai- 
kui, suvokė, kad šios normos buvo atmestos kaip socialiai 
negaliojantys elgesio modeliai ir ta prasme yra praradu- 
sios didžiąją dalį savo teisėtumo. Taigi pokytis pirmiausia 
įvyko kultūroje, bet veiksmingas jis galėjo tapti tik tuomet, 
kai jį patvirtino pati socialinė struktūra. 


SKAIDRUS GYVENIMAS 

Kultūrinę modernios visuomenės transformaciją su- 
kėlė būtent masinio vartojimo atsiradimas ir kadaise pra- 
banga laikytų dalykų paplitimas viduriniojoje ir žemesnio- 
joje visuomenės klasėse. Šiame procese praeities praban- 

gos dalykai yra nuolat perkeliami į būtiniausių dalykų ka- 
tegoriją, kol galų gale atrodo neįtikėtina, kad paprastas 
daiktas kadaise buvo laikomas nepasiekiamu paprastam 
žmogui. Pavyzdžiui, dideli langų stiklai, susiję su tempe- 
ratūros, homogeniškumo ir skaidrumo problemomis, ka- 
daise buvo neįkainojama prabanga ir retenybė; bet po 
1902 m., kai prancūzas Fourcault atrado veiksmingą pra- 
moninį langų stiklo gamybos būdą - ekstruziją, - miesto 
parduotuvių vitrinose ir kaimo namuose jie tapo įprastas 
dalykas, teikiantis naujų prekių išstatymo galimybių ir at- 
veriantis naujus vaizdus. 

Trečiajame XX a. dešimtmetyje masinis vartojimas ta- 
po įmanomas dėl technikos revoliucijų, iš esmės dėl to, kad 
namų ūkio darbams buvo pritaikyta elektros energija (skal- 
byklės, šaldytuvai, dulkių siurbliai ir pan.), ir dėl trijų so- 
cialinių išradimų: masinės konvejerinės gamybos, leidusios 
gaminti pigius automobilius; marketingo, racionalizavusio 
meną nustatyti skirtingus pirkėjų grupių tipus ir sužadinti 
vartotojų apetitą, plėtros; pirkimo kreditan paplitimo - pas- 
taroji socialinė priemonė labiau nei visos kitos palaužė se- 
ną protestantišką skolos baimę. Tuo pat metu vykusios 
transporto ir ryšių revoliucijos paklojo nacionalinės visuo- 
menės ir bendros kultūros pradmenų pamatą. Viską sudė- 
jus, masinis vartojimas reiškė socialinių permainų ir žmo- 
gaus pasikeitimo pripažinimą esminėje gyvenimo stiliaus 
srityje, ir tai pateisino tuos, kurie kurs naujoves ir bus kul- 
tūros ir gamybos priešakyje. 

Masinio vartojimo simbolis - ir pagrindinis to, kaip 
technologija revoliucionizavo socialinius įpročius, pavyz- 
dys - žinoma, yra automobilis. Frederickas Lewisas Alle- 





2 Šis pavyzdys paimtas iš: Jean Fourastie, The Causes of Wealth (Glen- 
coe, III.: Free Press, 1959), p. 127. Profesoriaus Fourastie knyga pateikia 
nuostabiausių šio proceso pavyzdžių. Tas pat pasakytina apie Siegfriedo 
Giedeono knygą Mechanization Takes Command (New York: Oxford Uni- 
versity Press, 1948). 

nas atkreipė dėmesį į tai, kad mums yra nepaprastai sun- 
ku įsivaizduoti, kokios atskiros ir nutolusios buvo bendruo- 
menės, kai jų judėjimas iš vienos vietos į kitą visiškai pri- 
klausė nuo geležinkelio ir arklio traukiamo vežimo. Mies- 
telis atokiau nuo geležinkelio buvo išties nuošalus. Valstie- 
čiui, gyvenančiam už penkių mylių nuo apygardos centro, 
šeštadienio popietę nuvežti šeimą į miestelį buvo įvykis; 
išvyka pas draugą, gyvenantį už dešimties mylių, greičiau- 
siai būdavo visos dienos žygis, kadangi arklius reikėjo pail- 
sinti ir pašerti. Kiekvienas miestelis ir sodyba dažniausiai 
turėjo linksmintis patys ir pasirūpinti draugija. Horizon- 
tas buvo siauras, o Žmonės gyveno tarp pažįstamų Žmonių 
ir pažįstamų daiktų. 

Automobilis nušlavė daugybę mažo miestelio visuo- 
menės sankcijų. Kaip nurodo Andrew Sinclairis, baudžian- 
tys XIX a. dorovės grasinimai daugiausia rėmėsi tuo, kad 
buvo neįmanoma ištrūkti iš tos vietos ir išvengti netinkamo 
elgesio pasekmių. R. ir H. Lyndai rašė, kad trečiojo dešimt- 
mečio viduryje Midltauno vaikinams ir merginoms atrodė 
vieni niekai nuvažiuoti 20 mylių į šokius pakelės namuose, 
kurjų negalėjo stebėti smalsios kaimynų akys. Uždaras au- 
tomobilis tapo viduriniosios klasės cabinet particulier* - vie- 
ta, kur nuotykių ieškantys jauni žmonės atsikratydavo visų 
seksualinių suvaržymų ir laužydavo senuosius tabu.č 





3 Lyndai cituoja vieną Vidurio Vakarų apžvalgininką: „Kodėl, po ga- 
lais, jums reikia aiškintis, kas keičia šią šalį? Aš galiu jums vienu žodžiu 
atsakyti, kas vyksta: A-U-T-O-M-O-B-I-L-I-S!“ Robert S. Lynd and Helen 
Merrell Lynd, Middletown (New York: Harcourt, Brace, 1929), p. 251. 1890 
m. ponis buvo pati drąsiausia Midltauno vaikino svajonė. Apie 1923 m. „Mid- 
ltauno „arklių kultūra“ beveik išnyko. Pirmasis automobilis ten pasirodė 
1900 m. 1906 m. mieste ir apylinkėje jų buvo apie 200. 1923 m. pabaigoje 
buvo daugiau nei 6200 automobilių, vienas šešiems žmonėms, arba apytik- 
riai du trims šeimoms. Lyndai nurodo: „Grupės sankcionuojamos vertybės 
pakriko, kai į šeimos biudžetą ėmė kėsintis automobilis. Kalbama apie ne- 
retus atvejus, kai automobilis buvo perkamas užstačius namą“ (p. 254). 


* Privatus kambarys (pranc.). 

Antrasis svarbus uždaros mažo miestelio visuomenės 
pokyčių instrumentas buvo kinas. Filmai yra ir langas į pa- 
saulį, ir gatavų svajonių, fantazijų ir projektų rinkinys, ir 
bėgimas nuo tikrovės, ir visagalybė; jų emocinė įtaiga mil- 
žiniška. Pirmiausia būtent kaip langas į pasaulį kinas prisi- 
dėjo prie kultūros transformavimo. „Seksas yra vienas iš 
dalykų, kurių Midltaunas buvo mokomas bijoti“, rašė Lyn- 
dai, po dešimties metų vėl apsilankę Midltaune, „jo insti- 
tucijos [-..] stengėsi, kad šis dalykas būtų kuo mažiau ma- 
tomas ir kuo mažiau apie jį galvojama“. Išimtis — kinas, į 
kurį plūdo jaunimas. 

Paaugliai ne tik mėgavosi filmais, bet ir mokėsi iš jų. 
Jie modeliavo save pagal kino žvaigždes, kartojo kinuose 
matytus pokštus ir gestus, mokėsi elgesio su priešinga lyti- 
mi subtilumų ir taip susiformuodavo įmantrumo luobą. Kai 
jie bandė šias įmantrybes įgyvendinti ir išoriškai ryžtingu 
veiksmu atsikratyti juos gluminančių netikrumų ir sumaiš- 
čių, jų Modelis buvo „ne tiek [-..] jų atsargių tėvų gyveni- 
mai, bet [...] alternatyvūs, kiti juos supantys pasauliai. Fil- 
mai iškėlė jaunystės kultą (merginos trumpai kirposi plau- 
kus ir dėvėjo mini sijonus), o vidutinio amžiaus vyrai ir 
moterys buvo raginami „kalti geležį, kol karšta“. „Laisvės“ 
idėją demonstravo barų, kuriuose nelegaliai prekiauta al- 
koholiu, įteisinimas ir nusiteikimas atsipalaiduoti audrin- 
guose vakarėliuose. Lewisas Jacobsas rašo, kad „tyčiojima- 
sis iš etikos, iš senojo filmų herojų „vidinio gerumo“ ėjo 
lygia greta su nauju materialiųjų daiktų garbinimu“. 

Automobilis, kinas ir radijas yra technologinės kil- 
mės; reklama, planuojamas senėjimas ir kreditas - socio- 
loginiai išradimai. Davidas M. Potteris teigia, jog beviltiš- 
ka stengtis suprasti populiarų modernų rašytoją nesu- 
prantant reklamos, kaip kad neįmanoma suprasti vidur- 
amžių trubadūro nesuprantant riterystės kulto ar XIX a. 
Atgimimo bažnyčios šalininko nesuprantant evangelinės 
religijos. 

Išskirtinis reklamos bruožas - jos landumas. Kas žen- 
klina didmiestį, jei ne šviečiančios iškabos? Skrisdami lėk- 
tuvu, per nakties dangaus prizmę apačioje matome rau- 
donų, oranžinių, mėlynų ir baltų iškabų spiečius, žėrinčius 
kaip gerai nupoliruoti brangakmeniai. Didmiesčių centruo- 
se - Taimso aikštėje, Pikadilyje, Eliziejaus laukuose, Gin- 
zoje - žmonės renkasi gatvėse po blykčiojančiomis neono 
iškabomis, kad drauge patirtų knibždančios minios virpe- 
sį. Pamąstę apie socialinį reklamos poveikį suprasime, jog 
pati pirmiausia, bet dažnai nepastebima jos pasekmė - fi- 
zinio miesto centro transformacija. Pakeisdama fizinę to- 
pografiją, išstumdama senąsias katedras, rotušes ir rūmų 
bokštus, reklama ant mūsų civilizacijos viršūnės užkelia 
„šviečiant fakelą . Tai - materialiųjų gėrybių ženklas, naujų 
gyvenimo stilių pavyzdys, naujų vertybių pranašas. Kaip 
ir mada, reklama pabrėžia žavesį. Automobilis tampa gerai 
gyvenamo „gero gyvenimo" ženklas, ir žavesio patrauklu- 
mas prasismelkia visur. Galima sakyti, kad išvaizda tampa 
vartotojiškos ekonomikos tikrove. Tai, kas eksponuojama, 
rodoma, yra pasiekimo ženklas. Išsiveržti į priekį jau ne- 
bereiškia kilti socialinėmis kopėčiomis, kaip XIX a. pabai- 
goje, tai reiškia pasirinkti tam tikrą gyvenimo stilių - už- 
miesčio klubą, meniškumą, keliones, hobius, - paženklinan- 
tį Žmogų kaip vartotojų bendruomenės narį. 

Sudėtingoje, daugiagrupėje ir socialiai mobilioje vi- 
suomenėje reklama atlieka dar keletą naujų „tarpininkavi- 
mo“ funkcijų. Jungtinės Valstijos tikriausiai buvo pirma di- 
delė visuomenė istorijoje, kultūrines permainas įtraukusi į 
visuomenės audinį, ir dauguma problemų kilo paprasčiau- 
siai dėl svaiginančio šio pokyčio greičio. Iš tiesų reta visuo- 
menė gali priimti greitus pokyčius. Pagrindinės socialinės 
institucijos - šeima, bažnyčia, švietimo sistema - buvo su- 
kurtos tam, kad perduotų nusistovėjusius visuomenės įpro- 
čius. Greitai besikeičiančioje visuomenėje neišvengiamai 
kyla tinkamų elgesio, skonio ir aprangos modelių painia- 

va. Socialiai mobilus žmogus neturi parengto vadovo, iš ku- 
rio galėtų semtis naujų žinių apie tai, kaip gyventi „geriau“ 
nei anksčiau, ir jo vadovu tampa kinas, televizija ir rekla- 
ma. Šiuo požiūriu reklama ima vaidinti subtilesnį vaidme- 
nį ne vien tik skatindama norus, bet ir keisdama įpročius. 
Reklama moterų žurnaluose, namams skirtuose leidiniuo- 
se ir rafinuotuose žurnaluose, pavyzdžiui, New Yorker, tu- 
rėjo išmokyti žmones kaip rengtis, apsistatyti namus, pirk- 
ti gerus vynus - trumpai tariant, išmokyti naująjį statusą 
atitinkančio gyvenimo stiliaus. Nors iš pradžių daugiau- 
siai pasikeitė manieros, drabužiai, skonis ir valgymo įpro- 
čiai, anksčiau ar vėliau tai ėmė veikti svarbesnius dalykus: 
autoriteto struktūrą šeimoje, vaikų ir jaunimo kaip sava- 
rankiškų vartotojų vaidmenį visuomenėje, moralines nor- 
mas, skirtingas visuomenėje pasiektų rezultatų reikšmes. 
Visa tai įvyko nukreipus visuomenę pokyčių linkme 
ir pripažinus kultūros permainas, kai masinis vartojimas ir 
aukštas gyvenimo lygis buvo pradėti laikyti teisėtu ekono- 
mikos organizavimo tikslu. Pardavimas tapo visa nustel- 
biančia šiuolaikinės Amerikos veikla. Taupumui prekyba 
priešpriešino išlaidumą, asketizmui —- puikavimąsi turtu. 
Visa tai nebūtų buvę įmanoma be moralinių papročių 
revoliucijos, be pardavimo išsimokėtinai idėjos. Nors Ame- 
rikoje priešokiais praktikuotas jau prieš Pirmąjį pasaulinį 
karą, pardavimas išsimokėtinai turėjo du gėdos ženklus. 
Pirma, išsimokėtinai dažniausiai buvo parduodama netur- 
tingiesiems, negalėjusiems sau leisti didelių išlaidų; jie mo- 
kėdavo savaitinę sumą prekijui, kuris jiems parduodavo 
prekes ir drauge rinkdavo savaitinį mokestį; taigi pirkimas 
išsimokėtinai buvo finansinio nestabilumo ženklas. Antra, 
pardavimas išsimokėtinai viduriniajai klasei reiškė skolą, 
o įsiskolinti buvo bloga ir pavojinga. Kaip pasakytų Miko- 
beris, tai buvo ženklas, kad gyvenama ne pagal pajamas ir 
tai atneš vargą. Būti doram reiškė būti darbščiam ir tau- 
piam. Norėdamas ką nors nusipirkti, žmogus privalo susi- 

taupyti. Pardavimo išsimokėtinai gudrybė buvo ta, kad imta 
vengti žodžio „skola“ ir pabrėžti žodį „kreditas“*. Mėnesi- 
nių įmokų sąskaitos buvo siunčiamos paštu, taigi susitari- 
mas buvo tvarkomas dalykiškai. 

Taupymas - arba susilaikymas - yra protestantiškos 
etikos šerdis. Adamo Smitho šykštumo ar taupumo idėja ir 
Nassau Senioro susilaikymo idėja įtvirtino įsitikinimą, kad 
taupymas daugina ateities produktus ir sulaukia atpildo 
procentų pavidalu. Atomazga buvo bankininkystės įpro- 
čių pasikeitimas. Daugelį metų viduriniosios klasės mora- 
lės šmėkla buvo tokia klaiki, jog žmonės bijojo pereikvoti 
savo sąskaitą banke, kad jų čekis nebūtų atmestas. Septin- 
tojo dešimtmečio pabaigoje bankai energingai reklamavo 
pinigų atsargų paslaugas, leidžiančias indėlininkui gauti 
kelių tūkstančių dolerių kreditą (grąžinamą mėnesinėmis 
įmokomis). Niekam nebereikėjo slopinti savo impulsų auk- 
cione ar išpardavime. Vartotojas tapo visiškai suvedžiotas. 

Van Wyck Brooksas kartą taip apibūdino moralę ka- 
talikiškose šalyse: kol puoselėjamos dangiškos dorybės, že- 
miškas elgesys gali keistis, kiek nori. Amerikoje senosios 
protestantiškos dangiškos dorybės yra beveik išnykusios, 
o Žžemiški atpildai išsikerojo. Pagrindinis Amerikos verty- 
binis modelis akcentavo pasiektų rezultatų dorybę, apibrė- 
žiamą per veiklą, ir Žmogus savo charakterį atskleisdavo 
savo darbo kokybe. Šeštojo dešimtmečio pradžioje rezul- 
tato modelis išliko, bet jį apibrėžiant jau buvo akcentuoja- 
ma statusas ir skonis. Kultūrai dabar rūpėjo ne kaip dirbti 
ir siekti, bet kaip išleisti ir kuo mėgautis. Nors protestantiš- 
kos etikos kalba šiek tiek tebebuvo vartojama, iš tikrųjų šeš- 
tojo dešimtmečio pradžioje Amerikos kultūra jau buvo ta- 
pusi iš esmės hedonistinė, besidominti tik žaidimais, pra- 
mogomis, pasirodymais ir malonumais - ir kaip būdinga 
Amerikai, visa tai vyko kompulsyviai. 





* Credit anglų k. taip pat reiškia pasitikėjimą, gerą valią ir pan. 

Hedonizmo pasaulis - tai mados, fotografijos, rekla- 
mos, televizijos ir kelionių pasaulis. Tai - fantazijų pasau- 
lis, kuriame Žmogus gyvena lūkesčiais, veikiau tuo, kas bus, 
o ne tuo, kas yra. Ir tai turi būti lengvai pasiekiama. Neat- 
sitiktinai sėkmingas naujas pastarojo dešimtmečio žurna- 
las vadinosi Playboy, ir jo sėkmę - 6 milijonų tiražą apie 
1970 m. - didžiąja dalimi garantavo tai, kad jis skatina vy- 
rų seksualinio pajėgumo fantazijas. Kaip sykį rašė Maxas 
Lerneris, jei seksas yra paskutinė neištirta Amerikos gyve- 
nimo sritis, tai lengvabūdiškoje visuomenėje seksas tampa 
aukščiausiu siekimo motyvu. Šeštajame ir septintajame de- 
šimtmečiuose orgazmo kultas išstūmė Aukso veršio kultą 
ir tapo vyraujančia Amerikos gyvenimo aistra. 

Jokia kita valstija taip gerai neįkūnijo Jungtinių Vals- 
tijų hedonizmo kaip Kalifornija. Štai kaip prasideda veda- 
masis Time straipsnis, pavadintas „Kalifornija: Jaudulio 
valstija“: 


Kalifornija yra beveik savarankiška valstybė, tačiau 
amerikiečiams ji kelia keistą viltį, jaudulį - ir siaubą. 
Dauguma įsivaizduoja, kad Kalifornija - tai smagus, 
bedieviškas, draugingas malonumų vaikymasis. Atro- 
do, kad lotoso šalies piliečiai amžinai tįso prie basei- 
nų, kaitinasi saulėje, būriais traukia per Sieros kalnus, 
nuogi pokštauja paplūdimy, kasmet auga vis aukštes- 
ni, nuo medžių skina pinigus, išdykauja be liemenė- 
lių, trypinėja po sekvojos giraites ir - kai sustoja atsi- 
kvėpti - viso likusio pasaulio pavydui prieš kamerą 
gražinasi plunksnas. Ką tik iš Kalifornijos grįžęs tu- 
ristas sako: „Aš mačiau ateitį - ji linksminasi“ .* 
Taigi galiausiai pramogų moralė išstūmė „gerumo mo- 
ralę', pabrėžusią potraukių tramdymą. Nesilinksminančiam 
žmogui yra ko savimi susirūpinti: „Kas gi man atsitiko?“ 





** Time, 1969 m. lapkričio 7 d., p. 60. 

Dr. Wolfensteinas teigia: „Jei anksčiau uždraustų potraukių 
patenkinimas tradiciškai keldavo kaltės jausmą, tai dabar 
nesugebėjimas linksmintis žemina žmogaus savigarbą '.5 

Dažniausiai pramogų moralės ašis yra seksas. Ir čia 
vartotojo gundymas tapo beveik totalus. Iškalbingiausia 
iliustracija, mano nuomone, yra dviejų puslapių Eastern Air- 
lines reklama, 1973 m. spausdinta dienraštyje New York Ti- 
mes; ji sako „Atostogaukite kaip Bobas ir Kerolė, Tedas ir 
Alisa, Filas ir Ana“. Tema akivaizdžiai mėgdžioja daug ki- 
kenimo sukėlusį filmą Bobas ir Kerolė ir Tedas ir Alisa, apie 
nevikrias dviejų draugiškų porų pastangas apsikeisti žmo- 
nomis. Taigi Eastern Airlines sako štai ką: „Mes nuskraidin- 
sime jus į Karibus. Mes išnuomosime jums kotedžą. Skris- 
kite dabar, mokėkite vėliau“. Avialinijos jums nesako, kiek 
jūs mokėsite, bet jūs galite atidėti mokestį (ir pamiršti kal- 
tę) ir atostogauti kaip Bobas ir Kerolė, Tedas ir Alisa, Filas ir 
Ana (kad labiau intriguotų, pridedama dar viena pora). Pa- 
lyginkite tai su trylika Franklino dorybių - tarp jų nuosai- 
kumas ir taupumas, romumas ir skaistumas. XX a. pradžioje 
Vidurio Vakaruose pasitaikydavo, kad bažnyčiai priklau- 
sančioje žemėje ar pastatuose būdavo įsikūręs viešnamis. 
Tada bent buvo galima pasakyti: „Na, mes prarandame kū- 
nus, bet uždirbame pinigų sieloms gelbėti“. Šiandien, par- 
duodant kūnus, sielos jau nebegelbstimos. 

Puritonizmo ir protestantiškos etikos atsisakymas, ži- 
noma, reiškė, kad kapitalizmas liko be jokios moralinės ar 
transcendentinės etikos. Tai taip pat išryškina ne tik kultū- 
ros normų ir socialinės struktūros normų atitrūkimą, bet ir 
ypatingą pačios socialinės struktūros prieštaravimą. Viena 
vertus, verslo korporacija nori, kad individas daug dirbtų, 
siektų karjeros, sutiktų atidėti norų tenkinimą - paprastai 





5 Martha Wolfenstein, „The Emergence of Fun Morality“, in Mass 
Leisure, red. Eric Larrabee ir Rolf Meyersohn (Glencoe, III.: Free Press, 
1958), p. 86. 

tariant, būtų organizacijos žmogus. Tačiau savo produktais 
ir reklama korporacija skatina malonumus, greit pasiekia- 
mus džiaugsmus, atsipalaidavimą ir nieko nepaisymą. 
Žmogus dieną turi būti „tiesus“, naktį „nukrypti į šoną“. Ir 
tai - savo norų patenkinimas ir savęs realizavimas! 


POPHEDONIZMAS 

Jungtinėse Valstijose atsitiko taip, kad tradicinę mo- 
ralę pakeitė psichologija, kaltę - nerimas. Hedonistinis am- 
žius turi savąsias psichoterapijas. Prieš pat Pirmąjį pasau- 
linį karą atsiradusi psichoanalizė privalėjo susidoroti su pu- 
ritonizmo slopinimais, o hedonizmo amžius turi savo me- 
todus -jutimiškumo ugdymą, kontaktų grupes, „džiaugs- 
mo“ terapiją ir pan.; jiems būdingi du iš esmės hedonisti- 
nės nuotaikos sąlygoti bruožai: šios terapijos beveik visuo- 
met yra grupinės; jomis individą bandoma „atpalaiduoti“ 
fiziniu kontaktu, čiupinėjimu, lytėjimu, glostymu ir mani- 
puliavimu. Jei ankstesnis psichoanalizės ketinimas buvo pa- 
dėti pacientui geriau suvokti save ir taip pertvarkyti savo 
gyvenimą - toks tikslas neatskiriamas nuo moralinio kon- 
teksto, - tai naujosios terapijos yra grynai instrumentinės 
ir psichologistinės; jų tikslas — „išlaisvinti žmogų nuo drau- 
dimų ir suvaržymų, kad jis ar ji galėtų lengviau išreikšti 
savo impulsus ir jausmus. 

Hedonistinis amžius taip pat turi savąjį kultūros sti- 
lių - pop. Šiam meno stiliui pavadinimą davęs meno kriti- 
kas Lawrence as Alloway teigia, kad popartas atspindi dau- 
gialypumo estetiką. Poparto ikonografija ateina iš kasdie- 
nio pasaulio: namų ūkio daiktai, kino ir žiniasklaidos frag- 
mentai (komiksai ir reklamų skelbimai), maistas (mėsainiai 
ir kokakolos buteliai), drabužiai. Esminis poparto bruožas — 
paveiksluose nėra įtampos, tik parodija. Poparte matome 
paprastą pašto ženklą, Alexo Hay išdidintą iki penkių pė- 
dų, Roy Lichtensteino milžinišką eskizų bloknotą, Claeso 

Oldenburgo didžiulį mėsainį iš viniplasto. Objektai paro- 
dijuojami, bet visuomet su geraširdišku humoru. Suzi Gab- 
lik rašo, kad popestetika suponuoja „ankstesnės nusisto- 
vėjusios dalykų hierarchijos suirimą (Mondrianas ir Peliu- 
kas Mikis dabar yra vienodai svarbūs) ir meno srities išplė- 
timą, įtraukiant į ją elementus, iki šiol laikytus esančiais už 
meno ribų, pavyzdžiui, technologiją, kičą ir humorą. '* 

Ir pagaliau hedonistinis amžius turi savąjį pranašą — 
Marshallą McLuhaną. Hedonizmo amžius - marketingo am- 
žius, kurį apibūdina tai, kad žinios yra užkoduojamos pra- 
nešimuose, perteikiamuose formulėmis, šūkiais, dvinarėmis 
priešpriešomis. Suvokdamas kodą, žmogus jaučiasi patogiai, 
nes supranta sudėtingą jį supantį pasaulį. McLuhanas - au- 
torius, ne tik apibrėžęs hedonizmo amžių tokiomis kodavi- 
mo priemonėmis, bet ir įsigudrinęs savo asmeniniu stiliumi 
pademonstruoti, kaip gyvenamojo meto mintys užkoduo- 
jamos jas atitinkančiu formulių rinkiniu. Tai, kad pati infor- 
macijos priemonė (angl. medium) ir yra žinia (taigi idėjos yra 
antrinės arba visai nieko nereiškia), kad kai kurios informa- 
cijos priemonės yra „karštos“ , kaip radijas (išjungia žmones), 
o kai kurios yra „vėsios“, kaip televizija (reikalauja įsitrauki- 
mo dalyvavimui užbaigti); kad spausdintinė kultūra yra li- 
nijinė, o vizualinė kultūra simultaniška - visų šių skirtybių 
nėra prasmės analizuoti ar kaip nors empiriškai tikrinti; tai — 
litanijos, malšinančios Žmogaus nerimą ir stiprinančios jo 
gerovės jausmą naujoje komunikacijos sistemoje. Tai - tur- 
kiška proto pirtis. Apskritai, Marshallas McLuhanas buvo 
reklamos Žmogaus svajonė daugiau nei viena prasme. 


* „The Long Front of Culture“, in Pop Art Redefincd, red. John Rus- 
sell ir Suzi Gablik (London: Thames and Hudson, 1969), p. 14. Sakoma, 
kad svarbiausias šio sąjūdžio dokumentas yra Richardo Hamiltono 1957 m. 
sausio 16 d. laiškas, kuriame jis rašo, kad popartas yra „Populiarus (skir- 
tas masinei publikai), praeinantis (trumpalaikis sprendimas), išeikvoja- 
mas (lengvai pamirštamas), pigus, masiškai gaminamas, jaunas (taikomas 
jaunimui), šmaikštus, seksualus, apgaulus, žavingas, didelis verslas. 

Septintajame dešimtmetyje atsirado naujas kultūros 
stilius. Galima jį vadinti psichodelika, arba, kaip jį vadina 
jo šalininkai, „kontrkultūra“. Jis rėksmingai paskelbė savo 
priešiškumą buržuazinėms vertybėms ir tradicinėms ame- 
rikietiško gyvenimo normoms. Mums buvo sakoma, kad 
„buržuazija yra apimta godulio, jos seksualinis gyvenimas 
negyvas ir pernelyg drovus; jos šeimos modeliai yra nu- 
vertinti; jos vergiškas rengimosi ir auklėjimo konformiz- 
mas yra bukinantis; jos gobšuoliškas gyvenimo pavertimas 
rutina yra nepakenčiamas“.? 

Tokie pareiškimai yra juokingi tuo, jog jie polemizuo- 
ja ir ideologiškai karikatūrina normų sistemą, kuri jau se- 
niai sutrypta, pirmiausia Jaunųjų intelektualų prieš šešias- 
dešimtį metų. Tačiau tokia karikatūra būtina tam, kad nau- 
joji kontrkultūra atrodytų drąsesnė ir revoliucingesnė nei 
iš tikrųjų buvo. Puolimas tebuvo bravūros aktas, siekiantis 
pabrėžti nesamą išskirtinumą. Nes, nors naujasis sąjūdis 
buvo kraštutinis, jis nebuvo nei drąsus, nei revoliucingas. 
Iš tiesų tai buvo paprasčiausia šeštojo dešimtmečio hedo- 
nizmo tąsa ir libertinizmo demokratizavimas, jau gerokai 
anksčiau pasiektas kai kurių pažangesnių aukštesniųjų 
klasių sluoksnių. Kaip po šeštojo dešimtmečio politinio li- 
beralizmo nesėkmių sekė septintojo dešimtmečio politinis 
radikalizmas, taip po primesto šeštojo dešimtmečio hedo- 
nizmo sekė septintojo dešimtmečio psichodeliniai kraštu- 
tinumai - seksualumas, nuogybė, iškrypimai, marichuana 
ir rokas - ir kontrkultūra. 


Dabar jau galime apibendrinti šį procesą. Tradicinių 
Amerikos vertybių erozija vyko dviem lygmenimis. Kultū- 
ros ir idėjų srityje mažo miestelio gyvenimui kaip ribotam 
ir banaliam pirmąjį triuškinantį smūgį antrajame dešimt- 





* Theodore Roszak, The Making of a Counter Culture (Garden City, 
N. Y.: Doubleday, 1969), p. 35. 

metyje kirto sąmoningai apsibrėžusi Jaunųjų intelektualų 
grupė, vėlesniame dešimtmetyje tą ataką palaikė H. 
L. Menckeno žurnalistinė kritika bei Sherwoodo Anderso- 
no ir Sinclairio Lewiso apsakymai ir romanai. 

Tačiau pati socialinė struktūra keitėsi iš pamatų: pa- 
kito ekonominės sistemos motyvacija ir atlygis. Didėjan- 
tys plutokratijos turtai, tapę akivaizdūs Paauksuotajame 
amžiuje“, reiškė, kad darbas ir kaupimas patys savaime jau 
nebebuvo tikslai (nors Johnui D. Rockefelleriui ir Andrew 
Carnegie jie vis dar buvo esminiai), bet kelias į vartojimą ir 
pasirodymą. Sėkmės požymis buvo statusas ir jo ženklai, o 
ne darbas ir Dievo malonė. 

Tai - pažįstamas socialinės istorijos procesas, kurio me- 
tu iškyla naujos klasės, nors praeityje nuo spartietiško prie 
sibaritiško gyvenimo būdo pereidavo karinių plėšrūnų at- 
žalos. Tačiau tokios prasimušėlių klasės galėjo laikytis ato- 
kiau nuo likusios visuomenės, o tokios socialinės permai- 
nos dažnai vykdavo nepriklausomai nuo žemesniųjų kla- 
sių gyvenimo pokyčių. Bet tikra socialinė revoliucija mo- 
dernioje visuomenėje įvyko trečiajame dešimtmetyje, kai 
masinės gamybos padidėjimas ir išaugęs vartojimas pra- 
dėjo keisti pačios viduriniosios klasės gyvenimą. Galiau- 
siai viduriniosios klasės protestantišką etiką kaip socialinę 
tikrovę ir gyvenimo stilių pakeitė materialistinis hedoniz- 
mas, o puritonišką būdą - psichologinis eudemonizmas. Ta- 
čiau buržuazinė visuomenė, ankstyvojoje pastangų stadi- 
joje pateisinta ir išjudinta šios senosios etikos, pokyčių ne- 
galėjo taip lengvai priimti. Ji įnirtingai propagavo hedo- 
nistinį gyvenimo būdą - norint įsitikinti užtenka vien žvilg- 
telėti į reklamos pasikeitimą trečiajame dešimtmetyje, - bet 
negalėjo jo pateisinti. Visuomenei trūko naujos religijos ar 





* Paauksuotasis amžius (Gilded Age) - laikotarpis po Pilietinio karo 
1870-1898 m., kai Jungtinėse Valstijose susiformavo turtuolių sluoksnis 
[Vert. past. J. 

vertybių sistemos, kuri pakeistų senąją, ir dėl to įvyko ato- 
trūkis. 

Vienu atžvilgiu tai, ką čia aptarėme, yra neeilinė istori- 
nė žmonių visuomenės permaina. Tūkstančius metų eko- 
nomikos funkcija buvo tenkinti kasdienes reikmes - užtik- 
rinti pragyvenimą. Įvairioms aukštesniųjų klasių grupėms 
padėties ir prabangaus stiliaus pagrindas buvo ekonomika. 
Bet dabar ekonomika yra masiškai pajungta kultūros porei- 
kiams. Čia vėlgi kultūra įsiviešpatauja ne kaip ekspresyvus 
simbolizmas ar moralinės prasmės, o kaip gyvenimo stilius. 

„Naujasis kapitalizmas“ (pirmą kartą šis pavadinimas 
pavartotas trečiajame dešimtmetyje) ir toliau reikalavo pro- 
testantiškos etikos gamybos srityje, darbo erdvėje, bet var- 
tojimo srityje skatino malonumų ir žaidimų poreikį. Šis ato- 
trūkis neišvengiamai gilėjo. Miestietiško gyvenimo pliti- 
mas, jo pramogų įvairovė ir stimulų gausa; nauji moterų 
vaidmenys, atsiradę įstaigose pagausėjus darbo vietų ir dėl 
laisvesnių socialinių bei seksualinių santykių; nacionalinės 
kultūros suformavimas kino ir radijo pagalba - visa tai pri- 
sidėjo prie to, kad senoji vertybių sistema prarado sociali- 
nį autoritetą. 

Puritoniškas nuostatas geriausiai išreiškia teiginiai 
„susilaikymas nuo norų tenkinimo" ir varžymasis juos ten- 
kinant. Žinoma, tai - Malthuso pamokymas būti nuosai- 
kiam pasaulyje, kuriame visko trūksta. Tačiau Amerikos 
ekonominė sistema teigia sukūrusi gausą, o gausos esmė 
yra skatinti išlaidumą, ne taupumą. Tuomet pokyčių varik- 
liu tampa aukštesnis gyvenimo lygis, o ne darbas kaip tiks- 
las pats savaime. Gausos garbinimas, o ne nusilenkimas 
šykštuoliškai prigimčiai tampa sistemos pateisinimu. Bet 
visa tai visiškai nederėjo su teologiniais ir sociologiniais 
XIX a. protestantizmo pamatais, o juk protestantizmas bu- 
vo Amerikos vertybių sistemos pagrindas. 

Trečiajame, taip pat šeštajame ir septintajame dešimt- 
mečiuose šiuos neatitikimus buvo vengiama pripažinti, ne- 

rūpestingai tikint, kad visuomenė sutaria dėl moralinio ma- 
terialinės gausos teisingumo. Storžieviško reklamavimo 
įkarštyje trečiajame dešimtmetyje būta vulgarių pastangų 
sukurti moralinę apologiją (pvz., Bruce'o Bartono teigimas, 
kad Jėzus buvo didžiausias visų laikų pardavėjas“). O šeš- 
tajame dešimtmetyje Luce'o žurnaluose įmantria retorika 
buvo kalbama apie produktyvumo paslaptį ir „nenutrūks- 
tamą“ pokyčių „revoliuciją , Amerikos ekonominės siste- 
mos indėlį į būsimą pasaulio klestėjimą. Išskirtinis faktas — 
žurnalai Time ir Reader's Digest, įsteigti trečiajame dešimt- 
metyje, buvo priemonės (pirmasis - miesto viduriniosios 
klasės, antrasis - mažo miestelio žemesniosios vidurinio- 
sios klasės) vertybes pakeisti XX a. vidurio Amerikos gyve- 
nimo stiliais. Sociologinis kalambūras - užsienietis Luce'as, 
užaugęs Kinijoje, o ne Jungtinėse Valstijose, vietos verty- 
bes išaukštino geriau nei patys vietiniai. Henry'o Luce'o 
genijui buvo skirta tradicines Amerikos vertybes - tikėji- 
mą Dievu, darbu, pasiekimais - pasitelkus ateinančios ur- 
banistinės civilizacijos kalbą paversti pasaulinio masto 
Amerikos likimo religija („Amerikos šimtmečiu“). Jis tai pa- 
siekė nervingus naujo ekspresyvaus žurnalizmo, naujus 
reiškinius atspindinčios kalbos ritmus suliejęs su miesto gy- 
venimo tempu ir naujuoju hedonizmu. Šiame kontekste jo 
paties Žurnalo, vienintelio jo kūrinio, pavadinimas Fortu- 





* Reklamos darbuotojas Bartonas įkūrė agentūrą, plačiai žinomą 
kaip BBD6:O (Batten, Barton, Durstine ir Osboru). Jo mintys išsakytos kny- 
goje Zmogus, kurio niekas nežino (The Mau Nobody knows), pasirodžiusioje 
1924 m. ir iškart tapusioje bestseleriu. Frederickas J. Hoffmanas ją apibū- 
dina taip: „Tikrasis Jėzus“, kurį ponas Bartonas teigia atskleidęs iš Bibli- 
jos teksto, įrodė savo sugebėjimus organizuoti verslą - ištraukęs dvylika 
nežinomų vyrų iš jų nevykusios praeities, juos sulydė į galingiausią visų 
laikų organizaciją. Jėzus žinojo ir naudojo „visus moderniausio verslo 
principus“, įrodinėja Bartonas. Parabolės visada buvo viena iš įtaigiausių 
reklamos rūšių. O paskelbdamas Jėzų modernaus verslo pradininku, Bar- 
tonas paprasčiausiai cituoja paties Mokytojo žodžius: „Argi jūs nežinote, 
kad aš atėjau savo tėvo reikalu? (Wist ye not that I must be about my 
father's business?) Žr. The Twenties (New York: Viking, 1955), p. 326. 

ne* atrodo visai neatsitiktinis (Žurnalui Time akstiną davė 
Luce'o kolega žurnalistas iš Yale'o Brittonas Haddenas, Li- 
fe idėja kilo Danieliui Longwellui ir kitiems Time redakto- 
riams). Amerikos verslas buvo dinamiškas veiksnys, sudau- 
žęs mažo miestelio gyvenimą į šipulius ir išsviedęs Ameri- 
ką į viešpataujančią vietą pasaulinėje ekonomikoje; tai bu- 
vo daroma prisidengiant protestantiška etika ir vartojant 
jos kalbą. Pokytis akivaizdus. Atviri kalbos ir ideologijos 
prieštaravimai — tai, jog nėra jokios nuoseklios moralinės 
ar filosofinės doktrinos - išryškėjo tik dabar.? 


KORPORACINĖ KLASĖ ATSISTATYDINA 

Bet kokia socialinė sistema visiškai palaikoma tada, 
kai gyventojai pripažįsta moralinį valdžios pateisinimą. Se- 
niau buržuazinės visuomenės pateisinimas buvo privačios 
nuosavybės gynimas; pati privati nuosavybė buvo pateisi- 
nama remiantis Locke'o išplėtota teorija, kad žmogus savo 
darbą paverčia nuosavybe. Tačiau „naujasis XX a. „kapi- 
talizmas“ neturėjo tokio moralinio pagrindimo, ir krizių 
metu arba griebdavosi tradicinių vertybinių nuostatų, ku- 
rios vis labiau nesiderino su socialine tikrove, arba likdavo 
ideologiškai bejėgis. 

Būtent šiame kontekste išryškėja Amerikos korporaci- 
nio kapitalizmo silpnumas, besistengiantis išspręsti keletą 
svarbiausių amžiaus dilemų. Į politinius (ir vertybinius) kon- 
fliktus Jungtinėse Valstijose galima žiūrėti iš dviejų skirtin- 
gų perspektyvų. Viena vertus, ekonominės ir klasinės pro- 
blemos supriešino ūkininką ir bankininkus, darbininkus ir 
darbdavius; dėl to kilo funkcinių bei interesų grupių kon- 
fliktų, itin paaštrėjusių ketvirtajame dešimtmetyje. Iš kitos 





 Puikų šio klausimo aptarimą žr. Kristol, „When Virtue Loses All 
Her Lovelines“, in Capitalism Today. 





* Fortune - turtas, sėkmė (angl). 

sociologinės perspektyvos trečiojo ir iš dalies šeštojo dešimt- 
mečio politiką galime suvokti „tradicijos“ ir „modernybės“ 
priešpriešos kontekste, kai kaimo ar mažo miestelio protes- 
tantas bando apginti savo istorines vertybes nuo kosmopo- 
lito liberalo, besidominčio reformomis ir socialine gerove. 
Šios problemos pirmiausia yra socialinės kultūrinės, o ne eko- 
nominės. Tradicijų šalininkas gina fundamentalistinę religi- 
ją, cenzūrą, griežtesnius skyrybų ir abortus ribojančius įsta- 
tymus; modernistas pasisako už pasaulietišką racionalumą, 
laisvesnius žmonių santykius, seksualinių nukrypimų tole- 
ravimą ir pan. Tai - politinė kultūros problemų pusė, ir tiek 
kiek kultūra yra simbolinė patirties išraiška ir pateisinimas, 
tiek ji yra simbolinės arba ekspresyvios politikos sritis. 

Šiuo požiūriu didysis simbolinis Amerikos kultūrinės 
politikos klausimas buvo Sausasis įstatymas (Prohibicija). Tai 
buvo svarbiausias - ir kone paskutinis - mažo miestelio ir 
tradicionalistinių jėgų bandymas visai likusiai visuomenei 
primesti konkrečią vertybę, alkoholio uždraudimą; iš pra- 
džių, žinoma, laimėjo tradicijų šalininkai. Šiek tiek kitokia 
prasme šeštojo dešimtmečio makartizmas (McCarthyism) 
buvo tam tikrų tradicionalistinių jėgų pastanga visuome- 
nei primesti vienodą politinę moralę, pasitelkiant vieną 
amerikanizmo ideologiją ir karingą antikomunizmo formą. 
1972 m. McGoverno kampaniją, priešingai, daugiausia 
kurstė „naujoji politika“, kuriai atstovavo kraštutinės mo- 
dernistų pakraipos - moterų išlaisvintojai, seksualiniai non- 
konformistai ir kultūriniai radikalai, kuriam laikui susivie- 
niję su juodaodžiais ir kitomis mažumų grupėmis. 

Dabar keista, kad „naujasis“ gausos „kapitalizmas“ ,at- 
siradęs trečiajame dešimtmetyje, niekada nesugebėjo su- 
formuluoti savo požiūrio į šias kultūrines politines proble- 
mas, taip kaip kad jis apibrėžė ekonominius politinius kon- 
fliktus. Būdamas toks suskilęs, jis ir negalėjo to padaryti. 
Jo vertybės kilę iš tradicijas palaikančios praeities, jo kal- 
ba - protestantiškos etikos archaizmas. Tačiau jo technolo- 

gija ir dinamizmas kyla iš modernybės dvasios - nuolati- 
nių naujovių dvasios, naujų „poreikių kūrimo siūlant pir- 
kimą kreditan dvasios. Vienintelis dalykas, galintis visiš- 
kai sugriauti naująjį kapitalizmą, yra susilaikymo nuo no- 
rų tenkinimo praktika. 

Pareikšdami savo nuomonę kultūriniais politiniais 
klausimais, korporacinės klasės nariai dažniausiai susigru- 
puoja pagal geografines linijas. Vidurio Vakarų ar Teksaso 
gyventojai, arba tie, kurie kilę iš mažų miestelių, yra tradi- 
cinių pažiūrų; Rytinių valstijų gyventojai ar Ivy League* mo- 
kyklų auklėtiniai yra liberalesni. Pastaruoju metu pasiskirs- 
toma veikiau remiantis išsilavinimu ir amžiumi, 0 ne re- 
gionu. Bet vienas dalykas vis tiek išlieka. Būtent naujasis 
kapitalizmas pakeitė visuomenę ir kartu sumenkino puri- 
tonišką būdą, tačiau jam niekada nepavyko sėkmingai su- 
kurti pokyčius atitinkančios naujos ideologijos, tad jis var- 
tojo senąją protestantiškų vertybių kalbą ir dažnai pakliū- 
davo į jos pinkles. 

Modernybės pajėgas, puolusias tradicionalistus šiais 
socialiniais ir kultūriniais klausimais, sudarė intelektualų, 
profesorių ir gerove bei reformomis besidominčių indivi- 
dų mišinys (paradoksas — Prohibicijos sąjūdžio pradžioje 
jame dalyvavo reformatoriai, kovoję prieš industrializmo 
ir miesto gyvenimo blogybes); prie jų dėl politinių prie- 
žasčių prisijungė darbininkų vadai ir etniniai politikai, at- 
stovavę miesto pajėgoms.“ Dominavo liberalizmo filosofi- 





* Analogiškai organizuotas darbo jėgos judėjimas Amerikos dar- 
bo federaciją - Pramonės organizacijų kongresą (AFL-CIO) irgi įstūmė į 
padėtį be išeities. Ekonomikoje jie yra liberalai arba kairieji, bet katego- 
riškai atmeta kultūrinį radikalizmą kaip svetimą jų pažiūroms. Taip yra 
todėl, kad darbo jėgos judėjimas yra iš tikrųjų amerikietiškas judėjimas, 
kuriam būdingos vyraujančios kapitalistinės santvarkos vertybės. Kaip 
sykį pasakė George'as Bernardas Shaw, profsąjungos yra proletariato ka- 
pitalizmas bent jau tada, kai ekonominė sistema plečiasi ir klesti. 


* Ivy League - Prinstono, Harvardo, Jeilio ir kt. prestižinių JAV uni- 
versitetų asociacija [Vert. past. J. 

ja, kritikavusi kapitalizmo kuriamus skirtumus ir sociali- 
nius kaštus. Tai, kad korporacinė ekonomika neturėjo vien- 
tisos savo vertybių sistemos ir iškilmingai tebekartojo sil- 
pną protestantiškų dorybių versiją, reiškė, kad ideologiš- 
kai liberalizmui nebuvo priešinamasi. Kultūros ir kultūrinių 
socialinių problemų — t. y. politinės filosofijos - srityje kor- 
poracinė klasė atsistatydino. Svarbu tai, kad per tuos pas- 
taruosius dešimtmečius liberalizmas kaip ideologija įsivieš- 
patavo kultūroje. 

Kultūros požiūriu nuo trečiojo iki septintojo XX a. de- 
šimtmečio politikoje grūmėsi tradicija ir modernybė. Sep- 
tintajame dešimtmetyje naujasis kultūros stilius pasmerkė 
buržuazines vertybes ir tradicines Amerikos gyvenimo nor- 
mas. Bet aš bandžiau parodyti, jog buržuazinė kultūra jau 
buvo seniai išnykusi. Kontrkultūra plėtojo būtent tas ten- 
dencijas, kurias prieš šešiasdešimt metų pradėjo politinis 
liberalizmas ir modernistinė kultūra; iš tikrųjų, ji atspindi 
modernizmo stovyklos skilimą. Mat ji siekė asmeninės lais- 
vės, ekstremalios patirties („svaigulio“ ir „transo“ ) ir sek- 
sualinio eksperimentavimo mokymą realizuoti gyvenimo sti- 
liumi, o liberali sąmonė nebuvo tam pasiruošusi, nors ji pri- 
tarė šioms idėjoms mene ir vaizduotėje. Tačiau liberalizmui 
nelengva paaiškinti, kodėl. Jis iš principo pritaria toleran- 
cijai, bet jam sunku nubrėžti bent kiek tikslesnes ribas. Ir 
tai yra liberalizmo dilema. Dabar ir kultūroje, ir politikoje 
liberalizmas priremtas prie sienos. 

Liberalizmas sutrikęs ir ekonomikoje - srityje, kurio- 
je jis siekė reformuoti kapitalizmą. Ekonominė amerikie- 
tiško liberalizmo filosofija kilo iš augimo idėjos. Pamiršta- 
ma, kad penktojo dešimtmečio pabaigoje ir šeštajame de- 
šimtmetyje Walteris Reutheris, Leonas Keyserlingas ir kiti 
liberalai kritikavo plieno bendroves ir daugelį kitų Ameri- 
kos pramonės įmonių dėl to, kad šios nenorėjo didinti sa- 
Vo pajėgumo ir skatino vyriausybę nustatyti siektino augi- 
mo normatyvus. Jungimasis į kartelius, monopolija ir ga- 

mybos ribojimas buvo istorinės kapitalizmo tendencijos. 
Eisenhowerio vyriausybė sąmoningai teikė pirmenybę sta- 
bilioms kainoms, 0 ne augimui. Būtent liberalų ekonomis- 
tai visuomenėje įskiepijo sąmoningo augimo planavimo, 
kurį įgalina valstybinis skatinimas (pvz., investiciniai kre- 
ditai, kurių pramonininkai iš pradžių nenorėjo) ir valsty- 
binės investicijos politiką. Potencialaus bendrojo naciona- 
linio produkto idėją ir „deficito“ sąvoką - ženklinančią, kiek 
ekonomika galėjo pasiekti visiškai panaudodama savo re- 
sursus ir kiek realiai pasiekė - Ekonomikos patarėjų tary- 
boje įvedė liberalai. Augimo idėja tapo tokia absoliučiai pri- 
imtina ekonomine ideologija, kad, kaip jau minėjau, nebe- 
suvokiama, kokia didelė liberalų naujovė ji buvo. 
Liberalų nuomone, augimo planavimas turi padėti 
spręsti tokias socialines problemas kaip skurdas - augimas 
gali sukurti išteklių neturtingųjų pajamoms padidinti.?! Te- 
zė, kad augimas buvo būtinas visuomeninėms paslaugoms 
finansuoti, yra Johno Kennetho Galbraitho knygos Klestin- 
ti visuomenė esmė. Paradoksalu, tačiau dabar pati ekono- 
mikos augimo idėja pakliuvo į kritikos ugnį - ir ją puolė 
liberalai. Jau nebemanoma, kad gausa išsprendžia proble- 
mą. Ekonomikos augimo pasekmės - niokojama aplinka, 
nepasotinamai eikvojami gamtiniai ištekliai, perpildytos 
poilsio zonos, tirštai apgyvendinti miestai ir pan. Stebėti- 
na, bet dabar kaip rimtas valstybinės politikos tikslas yra 
siūloma nulinio augimo idėja - arba Johno Stuarto Millio 





*! Kalbant techniškiau, tai buvo grindžiama Pareto optimumo, ge- 
rovės ekonomikos teorijos, teorema - t. y. tuo, kad reikia siekti sąlygų, 
kuriomis kai kurie žmonės gyventų geriau nepablogindami kitų padė- 
ties. Tiesioginis pajamų perskirstymas yra politiškai sunkus, jei iš viso 
įmanomas dalykas. Tačiau atsiradus naujoms ar išaugus nacionalinėms 
pajamoms didesnė surinktų pinigų dalis gali būti panaudota socialinėms 
gerovės programoms finansuoti, būtent tai Kongresas ir ketino padaryti, 
kai valdant Kennedy vyriausybei augimas atsinaujino. Pastarąjį faktą nu- 
rodo Otto Eckstein, „The Economics of the Sixties“, The Public Interest, 
Nr. 19 (1970 m. pavasaris), p. 86-97. 

„stabilios būklės“ idėja. Kaip naujoji politika atmetė tradi- 
cinį Amerikos politikos pragmatizmą, sprendžiant proble- 
mas, taip dabar ji atmeta naujesnę liberalų ekonominio au- 
gimo programą kaip pozityvų visuomenės tikslą. Tačiau ko- 
kia kapitalizmo raison d etre, jei neįsipareigojama ekono- 
mikos augimui??? 


ISTORIJOS AŠIS 


Istorinėje retrospektyvoje buržuazinė visuomenė ki- 
lo iš dviejų šaltinių ir turėjo dvejopą likimą. Viena srovė 
buvo puritoniškasis, vigų kapitalizmas, pabrėžęs ne tik eko- 
nominę veiklą, bet ir charakterio formavimą (blaivybę, dorą 
ir darbą kaip pašaukimą). Kita srovė - pasaulietiškas Hob- 
beso mokymas, radikalus individualizmas, anot kurio ne- 
ribotus žmogaus troškimus politikoje varžo suverenas, bet 
juos galima laisvai reikšti ekonomikoje ir kultūroje. Šie du 
impulsai visuomet sunkiai derėjo tarpusavyje. Laikui bė- 
gant tie ryšiai suiro. Kaip matėme, Jungtinėse Valstijose pu- 
ritoniškasis aspektas degeneravo į niurzglų mažo mieste- 
lio mentalitetą, susirūpinusį vien padorumo idėja. Pasau- 
lietiška Hobbeso doktrina maitino modernybės versmes, 
godų beribės patirties alkį. Išaugus naujiems biuro- 
kratiniams aparatams, nustelbusiems liberalią save valdan- 
čios visuomenės sampratą, vigų istorijos kaip atviros ir pa- 
žangios samprata susvyravo, jei ne apskritai išnyko. Šias 
pažiūras palaikę įsitikinimai buvo sugriauti. 

Septintojo dešimtmečio kultūriniai impulsai ir juos ly- 
dėjęs politinis radikalizmas kurį laiką jau yra didžia dalimi 
išeikvoti. Kontrkultūra pasirodė besanti apgaulė. Tai buvo 
bandymas, iš esmės jaunimo sąjūdžio produktas, liberalų 
gyvenimo stilių paversti greito norų patenkinimo ir ekshi- 


————— 


32 Šie klausimai toliau aptariami antrojoje šios knygos dalyje. 

bicionistinio pasirodymo pasauliu. Galiausiai jis įnešė vi- 
sai nedidelį indėlį į kultūrą ir protestavo prieš nieką. Mo- 
dernistinė kultūra, turėjusi gilesnes ir tvaresnes šaknis, bu- 
vo pastanga pakeisti vaizduotę. Tačiau stiliaus ir formos eks- 
perimentai, įniršis ir pastangos šokiruoti, visi drauge sukėlę 
akinantį sprogimą menuose, dabar yra išsisėmę. Juos me- 
chaniškai reprodukuoja kultūrinė masė - sluoksnis, kuris 
pats nekuria, bet paskirsto kultūrą ir keičia jos prigimtį pri- 
ėmimo procesu, atimančiu iš meno įtampą - būtiną kūry- 
bingumo ir dialektinio santykio su praeitimi šaltinį. Visuo- 
menei dabar rūpi įkyresnės ir grėsmingesnės nepritekliaus, 
deficito, infliacijos, struktūrinės pajamų ir turto nelygybės 
valstybėje ir tarp valstybių problemos; dėl šių priežasčių 
kultūros klausimai pasitraukė į antrą planą. 

Tačiau kultūros klausimai galų gale lieka fundamen- 
talūs klausimai. Irvingas Kristolas ir aš knygos Kapitaliz- 
mas šiandien įžangoje rašėme: „Svarbius pokyčius, vykusius 
ir tebevykstančius modernioje visuomenėje, galima supras- 
ti tik visiškai įvertinant nerimastingą kapitalizmo savimo- 
nę. Ši savimonė nėra vien ideologinis antstatas. Tai - viena 
iš lemtingiausių ir esmingiausių pačios sistemos realybių . 
Šie pokyčiai yra lemtingi ir esminiai todėl, kad jie paveikė 
valios pobūdį ir Žmonių charakterį, sistemos teisėtumą ir 
jos moralinį pateisinimą - svarbiausius visuomenę palai- 
kančius elementus. 

Civilizacijų suklestėjimas ir žlugimas stebina tuo, kad 
visuomenės gyvena tam tikrais tarpsniais, kurių keitima- 
sis signalizuoja nuosmukį; ši mintis - talentingo arabų mąs- 
tytojo Ibn Khalduno istorijos filosofijos pagrindas. Tokie 
nuosmukio ženklai - kai paprastumą pakeičia prabanga 
(2-oje Valstybės knygoje Platonas tai vadino perėjimu nuo 
sveiko miesto prie karščiuojančio miesto), kai asketizmą pa- 
keičia hedonizmas. 

Įdomiausia tai, kad kiekviena nauja socialinė jėga — 
nesvarbu, ar tai nauja religija, ar nauja karinė jėga, ar nau- 

jas revoliucinis sąjūdis - iš pradžių yra asketiškas judėji- 
mas. Asketizmas pabrėžia nematerialias vertybes, fizinių 
malonumų atsisakymą, paprastumą ir savęs išsižadėjimą, 
atkaklią ir tikslingą drausmę. Ši drausmė reikalinga mobi- 
lizuoti psichinei ir fizinei energijai, sutelkiamai į tikslus, 
pranokstančius savastį, kuri yra nugalima ir pajungiama, 
kad būtų galima nugalėti kitus. Maxas Weberis rašė: „Ir is- 
lamo, ir Cromwellio kavalerijos neįveikiamumo šaltinis bu- 
vo drausmė religiniame kare. Puritonų verslininkų virtuo- 
ziškumo šaltinis buvo pasaulietinė askezė ir disciplinuotas 
išganymo siekimas vykdant Dievo skirtą profesinį pašau- 
kimą“ > 

Senųjų religingų „Dievo karių“ drausmingumas bu- 
vo nukreiptas į karinę organizaciją ir mūšį. Puritoniškas 
būdas istoriškai unikalus tuo, kad šis pasaulietiškas aske- 
tizmas buvo pašvęstas profesiniam pašaukimui, darbui ir 
kaupimui. Tačiau pagrindinis puritono būties tikslas nebu- 
vo turtas. Kaip nurodė Weberis, puritonui jo turtas tebuvo 
naudingas kaip jo išganymo įrodymas.* Būtent ši pašėlusi 
energija sukūrė pramoninę civilizaciją. 

Svarbiausias tikslas puritonui buvo sunaikinti spon- 
tanišką, impulsyvų elgesį ir sutvarkyti gyvenseną. Šiandien 
asketizmas dažniausias revoliuciniuose sąjūdžiuose ir re- 
voliuciniuose režimuose. Psichologinis ir sociologinis pu- 
ritonizmas egzistuoja komunistinėje Kinijoje ir režimuo- 
se, kur revoliuciniai jausmai sulydyti su Korano tikslais, pa- 
vyzdžiui, Alžyre ir Libijoje. 

Khaldunas XIV a., apmąstęs berberų ir arabų civiliza- 
cijų pokyčius, savo teorijoje pateikia tokią permainų seką: 
klajokliai beduinai ėmė gyventi sėsliai, paskui perėjo prie 
hedonistinio gyvenimo būdo ir tada, pasikeitus trims kar- 





* Max Weber, Religijos svciologija. Vert. Z. Norkus. Vilnius, „Pradai“, 
2000, p. 232. 

* Max Weber, Protestantiškoji etika ir kapitalizmo dvasia. Vert. Z. Nor- 
kus. Vilnius, „Pradai“, 1997, p. 138-165. 

toms, jų visuomenė išgyveno nuosmukį. Gyvenant hedo- 
nistiškai, prarandama valia ir stiprybė. Dar svarbiau tai, jog 
žmonės pradeda tarpusavyje varžytis dėl prabangos daly- 
kų ir nebesugeba dalytis ir aukotis. Po to, tęsia Khaldunas, 
prarandamas žmones siejantis solidarumo jausmas, 
asabiyah -— „grupės jausmas, išreiškiantis savitarpio meilę ir 
norą kovoti ir mirti už kitą“ *? 

Asab/iyah pagrindas - ne vien bendros aukos ir ben- 
dro pavojaus jausmas, palaikantis kovojančių vyrų būrius 
ar pogrindžio revoliucionierius, - bet ir tam tikras morali- 
nis tikslas, telos, moralės požiūriu pateisinantis visuome- 
nę. Iš pradžių Jungtines Valstijas vienijo savaime supran- 
tamas sutarimas, jausmas, jog šiame žemyne bus įgyven- 
dintas Dievo karalystės modelis - tikėjimas, sudaręs 
Jeffersono deizmo pamatą. Šiam tikėjimui išblėsus visuo- 
menę vienijo unikali valstybės santvarka, atvira, lanksti, 
egalitarinė ir demokratinė sistema, patenkindavusi dauge- 
lio pretendentų prašymus priimti į visuomenę, gerbusi 
Konstitucijoje įkūnytus teisės principus ir paklusdavusi 
Aukščiausiojo teismo sprendimams. Tačiau toks jautrumas 
prašytojams didžiąja dalimi buvo įmanomas dėl ekonomi- 
kos ekspansyvumo ir vilties, kad materialusis turtas išspręs 
socialines problemas. Šiandien ekonomikos padėtis sunki, 
o politinę sistemą kamuoja klausimai, su kuriais jai anks- 
čiau niekada neteko susidurti. Vienas iš tų klausimų, apta- 
riamas mano baigiamojoje esė „Visuomeninis ūkis“, - ar pa- 
ti sistema pajėgi susidoroti su milžiniška problemų perkro- 
va. Iš dalies tai priklauso nuo „techninių“ ekonominių 
sprendimų, ir lygiai tiek pat - nuo pasaulinės sistemos sta- 
bilumo. Bet svarbesni ir sudėtingesni klausimai susiję su 
visuomenės pateisinimu, kurį atskleidžia individų moty- 





* Ibn Khaldun, The Mugaddimalh: An Introduction to History, vert. 
Franz Rosenthal (New York: Pantheon Books, 1958). Svarbiausias - I to- 
mo 3 skyrius, citata iš p. 313. 

vacijos ir moraliniai tautos tikslai. Ir būtent čia kultūriniai 
prieštaravimai - nedarni charakterio struktūra ir sričių ato- 
trūkis - iškyla į pirmą planą. 

Kultūros ir moralinio būdo pokyčiai - vaizduotės ir 
gyvenimo stilių lydinys - nėra pavaldūs „socialinei inži- 
nerijai ar politinei kontrolei. Juos sukelia visuomenės ver- 
tybių ir moralės tradicijos, o pastarųjų neįmanoma „sukur- 
ti įsaku. Giliausias jų šaltinis - visuomenę palaikančios re- 
liginės idėjos; tiesioginiai šaltiniai - darbo sferoje egzistuo- 
jančios atlygio sistemos ir motyvacijos (bei jų įteisinimas). 

Aš bandžiau parodyti, kad Amerikos kapitalizmas ne- 
gali būti tradiciškai įteisinamas, remiantis moraline atly- 
gio sistema, išaugusia iš protestantiško darbo sušventini- 
mo. Šią sistemą kapitalizmas pakeitė hedonizmu, žadan- 
čiu materialinius patogumus ir prabangą, tačiau jis vengia 
pripažinti visas istorines „geidulių sistemos“ pasekmes, 
tarp jų jokių normų nevaržomos socialinės laisvės ir liber- 
tinizmo pasekmes. Kultūroje (rimtosios kultūros sferoje) 
viešpatavo buržuazinį gyvenimą griovęs modernizmo prin- 
cipas, viduriniosios klasės gyvenimo stiliuose - hedoniz- 
mas, pakirtęs protestantišką etiką, sudariusią moralinį vi- 
suomenės pamatą. Kapitalizmo kultūrinį prieštaravimą su- 
daro trijų dalykų sąveika: modernizmo kaip rimtų meni- 
ninkų sukurto metodo; „kultūrinės masės“ vykdomos nu- 
žaistų modernizmo formų institucionalizacijos; ir hedoniz- 
mo kaip gyvenimo būdo, skatinamo verslo marketingo sis- 
temos. Modernizmas išsekęs ir jau nebegrėsmingas. He- 
donizmas mėgdžioja jo bergždžius pokštus. O socialinei 
sandarai trūksta kultūros, simbolinės bet kokio gyvybin- 
gumo išraiškos, arba moralinio impulso, motyvuojančio ir 
susiejančio jėgas. Tai kas tuomet vienija visuomenę? 

Ši problema įsilieja į platesnę problemą, kylančią iš 
modernios visuomenės pobūdžio. Tipišką industrializmo 
stilių grindžia ekonominiai ir taupymo principai: efekty- 
vumas, mažiausios išlaidos, maksimizacija, optimizacija ir 

funkcinis racionalumas. Tačiau būtent šis stilius kertasi su 
naujomis Vakarų pasaulio kultūros tendencijomis, nes mo- 
dernistinė kultūra pabrėžia antikognityvinį ir antiintelek- 
tualinį būdus, kuriais ilgimasi grįžimo prie instinktyvių iš- 
raiškos šaltinių. Industrializmas akcentuoja funkcinį racio- 
nalumą, technokratinį problemų sprendimo būdą ir atly- 
ginimą pagal nuopelnus; modernistinė kultūra - apokalip- 
tines nuotaikas ir iracionalius elgesio būdus. Būtent šis ato- 
trūkis yra visos Vakarų buržuazinės visuomenės istorinė 
kultūrinė krizė. Šis kultūrinis prieštaravimas laikui bėgant 
taps lemtingiausiu visuomenės pasidalijimu. 


2 


KULTŪRINIO DISKURSO 


PERTRŪKIAI 


ja skyriuje bandžiau parodyti, kad atotrūkis 
tarp kultūros ir socialinės struktūros sukuria visa persmel- 
kiančių įtampų seką, kurią visuomenei (taip pat ir indivi- 
dui) yra sunku valdyti. Bet lieka dar viena, svarbiausia pro- 
blema: pačios kultūros vientisumas modernioje visuome- 
nėje ir klausimas, ar kultūra, o ne religija, kasdieniame gy- 
venime gali suteikti išsamią ar transcendentinę galutinių 
prasmių ar net pasitenkinimų sistemą. 

Kultūros vientisumo klausimą pirmasis iškėlė Word- 
sworthas, „Lyrinių baladžių įžangoje“ (1800) pasmerkda- 
mas „ypatingo įvykio troškimą“ ir „šokiruojančios stimu- 
liacijos“ alkį, kuriuos sukūrė greitas komunikacijos plitimas 
ir gyvenimo tempo spartėjimas, dėl kurio „Šekspyro [sic] 
ir Miltono kūriniai nustumiami į užmarštį, o jų vietą už- 
ima klaikūs romanai, liguistos ir kvailos vokiečių tragedi- 
jos, tuščių ir ekstravagantiškų eiliuotų istorijų tvanas. „Be- 
veik po šimto penkiasdešimties metų svarstydamas šią pro- 
blemą T S. Eliotas nurodo, kad su kuria nors grupe ar klase 
siejamos kultūros reikšmė dabar kitokia nei su visa visuo- 
mene siejamos kultūros; jis daro tokią išvadą: „Visuome- 
nei vystantis funkcinio sudėtingumo ir diferenciacijos lin- 

kme, galime tikėtis, kad atsiras keletas kultūrinių lygme- 
nų - trumpai tariant, iškils klasės ar grupės kultūra“! 

Šiais laikais abu procesai paaštrėjo, abu tapo pagrin- 
dinėmis sociologinėmis kultūros problemomis - nors, kad 
ir kaip būtų keista, jas iškėlė garsios literatūros figūros. Plin- 
tantis vulgarumas grasino užgožti rimtąją kultūrą; augan- 
čios iškalbingos subkultūros nemažai visuomenės daliai 
(plg. pastarųjų metų jaunimo kultūrą) pasiūlė naujų ego- 
centrizmo variantų. 

Bet, mano manymu, esminė problema yra ne tiek šie 
matomi sociologiniai procesai, kiek tai, kad suiro patys dis- 
kursai - kalbos ir jų gebėjimas išreikšti patirtį, ir tai dabarti- 
nę kultūrą daro padriką. Didžiąja dalimi taip atsitiko dėl 
termino „modernumas“ ir to, ką jis išreiškia, dviprasmišku- 
mo. Dar didesne dalimi dėl to, kad suiro pamatinės kultū- 
ros stilių sintaksinės struktūros. Taigi esminis faktas, arba, 
turėčiau sakyti, mano tezė, yra tai, kad vientisą kosmologi- 
ją, nuo renesanso erdvės ir laiko suvokimą organizavusią 
specifiniu „racionaliu“ būdu, sugriovė išcentrinės estetinės 
jėgos ir esminis menininko santykio su estetine patirtimi ir 
žiūrovu poslinkis (kurį vadinu distancijos panaikinimu); va- 
dinasi, pats modernumas kultūrai suteikia padrikumo. 


Kultūroje išplitęs aiškiai suvokiamas, visa persmel- 
kiantis sutrikimo jausmas (kuris ir yra modernybės krizės 
šaltinis) aiškinamas tuo, kad nėra kalbos, galinčios žmogų 
tinkamai susieti su transcendentinėmis sąvokomis - pirmų- 
jų priežasčių filosofija ar galutinių dalykų eschatologija. Re- 
liginė terminologija, kuria buvo persisunkę mūsų suvoki- 
mo būdai, nusidėvėjo, o simboliai, kurių buvo prisotinta 
mūsų poetinė ir retorinė raiška (palyginkite Karaliaus Jo- 


!" Žr. William Wordsworth, Selected Poems and Prefaces (Boston: 
Houghton Mifflin, 1965), p. 449; ir T. S. Eliot, Notes Towards the Definition 
of Culture (London: Faber and Faber, 1948), p. 25. 

kūbo Biblijos variantą su Naująja Anglų Biblija) išseko. Mū- 
sų laikų emocionalios kalbos skurdas atspindi gyvenimo 
be litanijos ir ritualo menkumą. 

Tam tikra prasme visa tai nėra nauja. Atrodo, kad žmo- 
gui būdingas pasikartojantis jausmas - jį galima vadinti su- 
svetimėjimu, apleistumu ar egzistencine neviltimi, - jaus- 
mas, kad esi sutrikęs, atstumtas pasaulio. Krikščioniškai pa- 
saulėjautai tai - kankinanti žmogaus atskirumo nuo Dievo 
tema. Estetiniame Schillerio humanizme tai - apgailesta- 
vimas, jog graikų gyvenimo zenitas, kai žmogus buvo to- 
bula visuma, užleido vietą funkcijų diferenciacijai, atvedu- 
siai prie intuityvaus ir spekuliatyvaus proto atitolimo ir pa- 
saulėjautos susiskaidymo. Hegelio filosofijoje tai yra 
kosminė pasaulio raidos nuo ikiegzistencinės pirmykštės 
vienybės, per gamtos ir istorijos, minties ir patirties, žmo- 
gaus ir dvasios dualizmą - filosofinį „supratimą“ vėl su- 
vienijusį Absoliutą, drama. Marxas mąstė natūralistiškiau: 
dėl susvetimėjimo darbe apskritai yra kaltas darbo pasida- 
lijimas (į protinį ir fizinį, miesto ir kaimo) ir dar specifinis 
faktas, kad prekių mainų visuomenėje darbas „sudaiktina“ 
žmogų ir taip jo asmenybė ištirpsta funkcijoje. 

Šiuolaikinė patirtis, bandydama išreikšti savo pačios su- 
trikimą, pasitelkia visus šiuos spekuliatyvius ir filosofinius 
apmąstymus. Bet kartais jais remiasi per daug, nes svarsty- 
mai apie „žmogišką būvį tik užglaisto moderniųjų laikų iš- 
skirtinumą ir išskirtinius būdus, kuriais dalis šių didžiųjų 
tiesų yra konkrečiai išreiškiamos. Tačiau patirties formos iš 
tikrųjų radikaliai skiriasi priklausomai nuo vietos ir laiko. 
Kartą Lucienas Febvre atkreipė dėmesį į tai, kad Rabelais 
epochoje vizualinis pojūtis mažai tereiškė ir, atrodo, būtent 
klausa buvo pranašesnė ir svarbesnė už regą; šį prioritetą 
atspindėjo to meto prozos ir poezijos įvaizdžiai. Marcelis 
Granet bandė parodyti, kaip ryškiai tam tikros skaičių (bet 
ne kiekybės), erdvės ir laiko sampratos veikė klasikinės ki- 
nų politinės filosofijos ir klasikinio kinų meno formavimąsi. 

Tačiau šiuolaikinis socialinis mokslas yra linkęs 
vengti tokios analizės formos. Jis tyrinėja formalias orga- 
nizacijas ar socialinius procesus (pvz., industrializaciją), 
bet retai užsiima pačiomis prieštaringomis patirties for- 
momis, tarpininkais tarp socialinės struktūros ir kultūros. 
Toliau pateikiamos pastabos, sociologinės analizės tyri- 
mas, siekia atskleisti būdus, kuriais prieštaringos patirties 
formos dažnai nesąmoningai formuoja socialines nuosta- 
tas, ir kaip nedarni kultūra išreiškia esmines laikmečio di- 
lemas. 


PASAULĖJAUTOS REVOLIUCIJA 


Mūsų techninė civilizacija yra ne tik gamybos (ir ry- 
šių) revoliucija, bet ir pasaulėjautos revoliucija. Šios civili- 
zacijos - ar ją vadintume „masine visuomene“ , ar „indust- 
rine visuomene", - išskirtinumą galima suprasti keleriopai; 
jam (neišsamiai) apibrėžti aš pasirinkau tokius aspektus: 
skaičių, sąveiką, savimonę ir ateities, arba laiko, orientaci- 
ją. Iš tikrųjų su pasauliu mes susiduriame šių elementų nu- 
lemtu būdu. 

Skaičius. 1789 m., kai George'as Washingtonas buvo 
inauguruotas pirmuoju Jungtinių Valstijų prezidentu (ir ką 
tik buvo patvirtinta Konstitucija), Amerikos visuomenę su- 
darė mažiau nei 4 milijonai žmonių, iš jų buvo 750 000 juo- 
daodžių. Miestuose gyveno nedaug žmonių; tuometinėje 
sostinėje Niujorke - 33 000 gyventojų. Daugiau nei 2500 
gyventojų turinčiuose miesteliuose, kurie anuomet buvo 
vadinami „miesto zonomis“, iš viso gyveno 200 000 žmo- 
nių. Gyventojai buvo jauni: vidutinis amžius buvo 16 m., 
ir tik 800 000 vyrų buvo vyresni nei vidutinio amžiaus. 

Kadangi Jungtinės Valstijos buvo maža šalis, politinio 
elito nariai pažinojo vieni kitus, kaip ir nedidelio žymių 
šeimų sluoksnio nariai. Bet daugumos žmonių, gyvenusių 

izoliuotomis grupėmis ar negausiai apgyvendintose vieto- 
vėse, gyvenimas buvo visiškai kitoks. Žmonės retai leisda- 
vosi į tolimas keliones; svečias iš toli buvo retenybė. Nau- 
jienos buvo vietos apkalbos, o keletas leistų laikraščių dau- 
giausiai dėmesio skyrė parapijos įvykiams. Eilinio žmogaus 
pasaulio ir jo politikos vaizdas buvo itin ribotas. 

Šiandien Jungtinėse Valstijose gyvena daugiau nei 210 
milijonų žmonių, iš jų per 140 milijonų gyvena metropolių 
zonose (t. y. apygardose, kuriose yra bent vienas 50 000 gy- 
ventojų miestas). Mažiau nei 10 milijonų žmonių gyvena 
sodybose. Amžiaus vidurkis - apie 30 m., ir 140 milijonų 
žmonių yra vyresni nei 17 m. Nedaug žmonių gyvena ar 
dirba socialiai izoliuoti. Net tuos, kurie dirba ūkiuose, su 
nacionaline visuomene susieja žiniasklaida ir populiarioji 
kultūra. 

Gretinant mūsų pasaulio suvokimą šiandien ir 
1789 m., stulbina du dalykai: kiekvieno iš mūsų pažįstamų 
žmonių skaičiaus skirtumas ir žmonių, kuriuos kiekvienas 
iš mūsų žino, skirtumas. Darbe, mokykloje, kaimynystėje, 
profesiniame gyvenime ir socialinėje aplinkoje individas 
šiandien tiesiogine žodžio prasme pažįsta šimtus, jei ne 
tūkstančius, kitų žmonių; o kai prisideda žiniasklaida, iš- 
plėsdama politinį pasaulį, pristatydama gausybę pramogų 
pasaulio figūrų ir visuomenės veikėjų, Žmonių, apie ku- 
riuos individas žino, skaičius auga žaibiškai. Taigi kiekvie- 
no iš mūsų susitikimų skaičius, vardų, įvykių ir žinių kie- 
kis, kurį turime aprėpti, paprasčiausiai yra pats akivaiz- 
džiausias faktas apie pasaulio, su kuriuo šiandien susidu- 
riame kaip su duotybe, bruožas. 

Sąveika. Tačiau „masinė visuomenė“ nėra sudaryta 
vien iš skaičių. Carinė Rusija ir Kinijos imperija buvo pla- 
čių teritorijų, milžiniškų žmonių skaičių visuomenės. Bet 
iš esmės šios visuomenės susidėjo iš segmentų, kiekvienas 
kaimas daugmaž atkartojo kito kaimo bruožus. Būtent Ėmi- 
le'is Durkheimas savo knygoje Darbo pasidalijimas atsklei- 

dė tai, kas būdinga masinei visuomenei. Kai segmentacija 
suyra ir žmonės sąveikauja vieni su kitais, kai iš to išplau- 
kianti konkurencija nebūtinai veda prie konflikto, bet su- 
daro sudėtingesnio darbo pasidalijimo, papildomųjų san- 
tykių ir didesnės struktūrinės diferenciacijos sąlygas, atsi- 
randa naujos socialinės formos. 

Taigi šiuolaikinė visuomenė išsiskiria ne tik dydžiu ir 
skaičiais, bet ir aktyvesne sąveika — tiek fizine (per kelio- 
nes, didesnes darbovietes ir didesnį gyventojų tankumą), 
tiek psichine (per žiniasklaidą), - kuri tiesiogiai ir simbo- 
liškai mus susieja su daugybe kitų Žmonių. Išaugusi sąvei- 
ka veda ne tik prie socialinės diferenciacijos, bet, kaip pa- 
tirties forma, ir prie psichinės diferenciacijos - prie permai- 
nų ir naujovių troškimo, prie sensacijų paieškos ir prie kul- 
tūros sinkretizmo; o visa tai ryškiai ženklina šiuolaikinio 
gyvenimo ritmą. 

Savimonė. Į klasikinį tapatybės klausimą „Kas tu?“ tra- 
dicinis žmogus atsakytų „Aš esu savo tėvo sūnus“. Šian- 
dien Žmogus sako: Aš esu aš, aš pats save atskleidžiu ir ku- 
riu save savo pasirinkimais bei veiksmais“. Šis tapatybės 
pasikeitimas ženklina mūsų pačių modernumą. Supratimo 
ir tapatybės šaltiniu mums tampa ne tradicija, autoritetas, 
atskleistas žodis ir net ne protas, o patirtis. Patirtis yra di- 
dysis savimonės šaltinis, savasties susidūrimas su įvairiais 
kitais. 

Kiek žmogus savo patirtį paverčia tiesos kriterijumi, 
tiek jis ieško žmonių, su kuriais turi bendrą patirtį, kad ga- 
lėtų rasti bendras reikšmes. Todėl kartų iškilimas ir kartos 
jausmas tampa išskirtiniu modernios tapatybės bruožu.* Ta- 
čiau šis pokytis taip pat yra ir „tapatybės krizės“ šaltinis. 





* Tai, žinoma, atspindi tradiciniai rusų tėvavardžiai arba įprastinė 
arabų vardo davimo forma, kaip Ali ben Ahmedas, arba senųjų angliškų 
vardų liekanos, tokių kaip John-son, Thom-son ir pan. 

* Tradicinėje Vakarų visuomenėje ar ankstyvosiose šiuolaikinės vi- 
suomenės fazėse pagrindinis tapatybės šaltinis buvo socialinė klasė. Kaip 

Sociologijos požiūriu tikrovės idėja yra gana papras- 
ta. Tikrovė - tai „svarbių kitų“ suteikiamas patvirtinimas. 
Bar mitzvah tradiciškai yra žydų bendruomenės suteikia- 
mas patvirtinimas, iškilmingu aktu paženklinama nauja pa- 
dėtis (atsakomybės už susitarimą prisiėmimas). Mokyklos 
baigimas yra naujo vaidmens ir naujos socialinės padėties 
patvirtinimas. Kai visuomeninę Žmogaus padėtį patvirti- 
na kiti, tai išreiškiama kokiu nors pripažinimo ženklu. 

Tikrovė suyra, kai žmogui, ieškančiam savęs ir savo 
vietos visuomenėje, patvirtinantys „kiti“ nustoja būti reikš- 
mingi. Mūsų laikais sociologinė tikrovės problema - vie- 
tos visuomenėje ir tapatybės prasme - kyla todėl, kad žmo- 
nės atitrūko nuo senųjų atramų, nebesilaiko paveldėtų pa- 
pročių, nuolat susiduria su pasirinkimo problemomis 
(socialinėje istorijoje daugumai žmonių sugebėjimas rink- 
tis karjeras, gyvenimo stilius, draugus ar politinius atsto- 
vus yra naujas dalykas) ir neberanda autoritetingų normų 
ar kritikų, kurie jiems parodytų kelią. Taigi perėjimas nuo 
šeimos ir klasės prie kartos, kaip „struktūrinio“ patvirtini- 
mo šaltinio sukelia naujų tapatybės įtampų. 

Laiko orientacija. Mūsų visuomenė tapo visais atžvil- 
giais „orientuota į ateitį : vyriausybė privalo planuoti bū- 
simą ūkio augimą; korporacija privalo planuoti ateities po- 
reikius (kapitalo šaltinius, rinkos ir produktų pasikeitimus 
ir t. t.); individas privalo galvoti apie karjerą. Iš tikrųjų vi- 


nurodo Schumpeteris, socialinių klasių iškilimas ir žlugimas buvo šeimų 
iškilimas ir žlugimas. Siekdamas padėties ir valdžios visuomenėje, anks- 
Čiau individas siekė iškilti su savo klase arba, atsivėrus didesnėms judėji- 
mo galimybėms, iškilti virš savo klasės (plg. Stendhalio „Jaunuolis iš pro- 
vincijos“). Šiandien socialinė klasė vis dar tebedaro įtaką formuojant ta- 
patybę, tačiau jos reikšmė mažėja, nes išsilavinimas tampa vis svarbesnis 
kelias į „vietą“ visuomenėje. Literatūros srityje (kurioje šis procesas turi 
ilgą istoriją), o dabar ir politikos srityje ypač svarbi tampa karta. Imigran- 
tų pasauliams, o Amerika yra daugybės tokių pasaulių šalis, pagrindinis 
intelektualo psichologinės tapatybės šaltinis buvo ir yra karta. 

suomenė nebesivysto augdama; ji mobilizuojasi konkre- 
tiems tikslams. 

Didžiausią spaudimą šiais laikais jaučia jauni žmonės. 
Nuo pat vaikystės jie spaudžiami ryžtingai rinktis: gauti 
gerus pažymius mokykloje, įstoti į gerą universitetą, pasi- 
rinkti profesiją. Kiekviename etape jie vertinami, ir jų veik- 
los vertinimai dabar tampa tapatybės liudijimu, kurį jie ne- 
šiojasi visą gyvenimą. Jei pereinamuoju laikotarpiu jie nė- 
ra adekvačiai paremiami (jiems nesuteikiama pagalba 
mokykloje ir profesinės konsultacijos), tai veda prie aki- 
vaizdžių sunkumų, ir jiems kyla pagunda pasitraukti iš sis- 
temos. Šiuo atžvilgiu šeštojo dešimtmečio „bytnikų“ mada 
panaši į pirmųjų pramonės darbininkų elgesį, kuomet 
jiems, palikusiems ūkius, buvo užmesti staklių pakinktai. 
Abiem atvejais būta įniršio protrūkių (staklių laužymo mas- 
tai pramoninės revoliucijos pradžioje prilygsta studentų, 
metusių vidurines mokyklas ir koledžus, skaičiams), pas- 
toralinės romantikos (bytnikų atveju ji virto lindynių ro- 
mantika) ir panašių neorganizuotos klasių kovos formų. 

Naujas dėmesys ateičiai ir socialinio, ir individualaus 
planavimo prasme - ir priešinimasis šiai tendencijai dėl jos 
primetamų naujų įtampos rūšių - yra naujas mūsų patir- 
ties Amerikos visuomenėje aspektas. 


Šie keturi elementai formuoja individų santykio su 
pasauliu būdą. Du iš jų - skaičius ir sąveika - yra sociali- 
nės aplinkos bruožai, nesąmoningai nulemiantys mūsų re- 
akcijas, panašiai kaip pirmajame laikraščio puslapyje su- 
derintų šriftų kiekiu ir dydžiu siekiama mūsų žvilgsnį nu- 
kreipti numatyta seka. Visų pirma dėl jų modernioji 
savivoka iškelia betarpiškumą, poveikį, pojūčius ir vienalaikiš- 
kumą. Atsiradus savimonei (arba „patirties kultui“) ir spau- 
džiant mobilizuotai visuomenei, ypač ten, kur socialiniai 
mechanizmai nepajėgė tinkamai išspręsti naujovių ir adap- 
tacijos problemų, imta atviriau ir sąmoningiau ideologiš- 


152 


kai - maištu, susvetimėjimu, pasitraukimu iš visuomenės, 
apatija ar konformizmu - reaguoti į visuomenės reikalavi- 
mus, ryškiai įsirėžusius kultūros paviršiuje. Taigi kiti du ele- 
mentai - savimonė ir mobilizuotas laikas - patys tapo pa- 
tirties būdais. 


KULTŪROS SUSISKAIDYMAS 


Šias patirties formas (drauge su formalesniais indust- 
rinės visuomenės aspektais, iš esmės funkcijų specializa- 
cija ir naujos „intelektualinės technologijos“ reikalavi- 
mais) atspindi ne tik socialinės struktūros ir kultūros ato- 
trūkis, bet ir atotrūkis tarp kognityvinės bei emocinės raiš- 
kos formų. 

Kad būtų aiškiau, aš išskiriu tris sritis, kuriose įvyko 
šis atotrūkis: 1) atotrūkis tarp vaidmens ir asmens; 2) Eunkci- 
nė specializacija, arba vaidmens ir simbolinės raiškos atotrū- 
kis; 3) žodyno pasikeitimas iš metaforinės kalbos į mate- 
matikos kalbą. 


VAIDMENS IR ASMENS ATOTRŪKIS 

Šiuolaikinėje sociologijoje, kaip ir visame intelektua- 
lų pasaulyje, ginčijamasi, ar moderni visuomenė yra didė- 
jančio nuasmenėjimo visuomenė, ar didėjančios laisvės vi- 
suomenė. Atrodo keista, kad rimti intelektualai laikosi to- 
kių visiškai priešingų pažiūrų ir beveik nesistengia rasti tar- 
pinės pozicijos, sutaikyti šiuos požiūrius ar bent jau susi- 
tarti dėl šiame ginče naudojamų terminų. 

Teoriniu požiūriu šių dviejų pozicijų (tokių, kokios jos 
išreikštos modernioje sociologijoje) šaknys siekia Maxą We- 
berį ir Ėmile'į Durkheimą. Weberio nuomone, visuomenė 
plėtojasi didėjančios biurokratizacijos (arba funkcinio ra- 
cionalumo) linkme, kai dėl vis didesnės funkcijų speciali- 

zacijos individas vis mažiau kontroliuoja įmonę, kurios da- 
lis jis yra. Anot šio požiūrio, efektyvumo, apskaičiavimo ir 
specializacijos normų reguliuojamas Žmogus tampa „tarš- 
kančio biurokratinio aparato proceso“ priedu. 

Durkheimo perspektyva - visiškai priešinga. Jo socia- 
linės raidos dichotomija poslinkį nuo „mechaninio solida- 
rumo“ link „organinio solidarumo“ pateikia kaip judėjimą 
nuo homogeniškumo link heterogeniškumo, nuo vienodu- 
mo link įvairumo. Pirmojo tipo visuomenėse darbo pasi- 
dalijimas beveik neegzistavo; kolektyvinė dvasia buvo to- 
kia stipri, jog už taisyklių pažeidimą buvo baudžiama. Ant- 
rojo tipo visuomenėms būdingas sudėtingas darbo pasi- 
dalijimas, sakralinių ir pasaulietiškų elementų atskyrimas, 
didesnė pasirenkamų profesijų įvairovė ir ištikimybė vei- 
kiau savo profesijai, negu parapijos grupei kaip tapatybės 
ar priklausomybės šaltiniui. Pripažindamas kai kuriuos 
XIX a. evoliucinių teorijų elementus, tačiau atmesdamas 
Henry Maine'o ar Herberto Spencerio vienalinijiškumą, so- 
cialinę raidą Durkheimas suvokė esant vidinės „pažangios“ 
sklaidos, bet sukuriančią naujo tipo problemas. (Tam tikra 
prasme Weberiui svarbiausias terminas racionalizacija, o 
Durkheimui - racionalus.) 

Šį išsišakojimą tęsė šiuolaikinė sociologija ir apskritai 
intelektualinis gyvenimas. Tie, kurie laikosi marksistinių 
ar egzistencialistinių pozicijų, pabrėžia moderniam biuro- 
kratiniam gyvenimui būdingą depersonalizaciją, plg. Mar- 
cuse 'ę, Frommą, Tillichą. Kiti, pvz., Talcottas Parsonsas ar 
Edwardas Shilsas, atkreipia dėmesį į būdą, kaip moderni 
visuomenė suteikia daugiau įvairesnių galimybių rinktis — 
akcentuodama pasiekimus, profesinį tobulinimą ir dides- 
nį individualizmą. 

Kaip galėtume išspręsti šį ginčą? Williamas Jamesas 
kartą pasakė, kad susidūrus su prieštaravimu, reikia api- 
brėžti skirtumus, nes žmonės dažnai tais pačiais žodžiais 
įvardija skirtingus dalykus. Keistu būdu abi teorijos teisin- 

gos, iš esmės dėl to, kad jos kalba apie skirtingus aspektus. 
Jei skirsime vaidmenis ir asmenis, galbūt pamatysime, kaip 
šios teorijos prasilenkia viena su kita. 

Manau, pakankamai akivaizdu, kad, anot Weberio, mo- 
derni visuomenė vis labiau primeta siaurą vaidmenų spe- 
cializaciją. Plačius gyvenimo aspektus, kuriuos kadaise ap- 
rėpė šeima (būtent darbą, pramogas, švietimą, gerovę, svei- 
katą), vis labiau perima specializuotos institucijos (įmonės, 
mokyklos, profsąjungos, visuomeniniai klubai, valstybė). 
Vaidmenų apibrėžimai (daugybė skirtingų mūsų dėvimų 
skrybėlių) vis griežtėja, ir esminėje darbo srityje, XIX a. mi- 
tu suteikusioje žmogui jo tapatybę, užduotys ir vaidmenys 
tampa smulkiai specializuoti. (Profesijų pavadinimų žodyne, 
kuriame analizuojamos profesinės galimybės, pateikiama 
per 20 000 skirtingų darbų specializacijų. Tai matome net ir 
protinės veiklos sferoje. Nacionalinis mokslo darbuotojų ir spe- 
cializuoto personalo sąvadas, kuriame sudarytas talentingų ša- 
lies intelektualų sąrašas, nurodo apie 900 mokslo sričių.) 

Organizacijose sukurta hierarchija, funkcijų apibūdi- 
nimai, tiksliai nustatytos pareigos, vertinimo sistemos, pa- 
aukštinimų tvarka ir pan. stiprina fragmentacijos jausmą, 
nes jis apibrėžiamas per vaidmenį. Kartu aišku, kad kaip as- 
menybės, žmogaus pasirinkimo spektras dabar platesnis ir 
įvairesnis nei bet kada nors anksčiau. Dabar daug daugiau 
skirtingų darbo ir profesijų rūšių. Galima keliauti į įvairias 
vietas ir gyventi įvairiuose miestuose. Vartojimo srityje (pa- 
sitelkiant kultūrą kaip vartojimo formą) daugiau galimy- 
bių susikurti asmeninį, arba pasirinktą, gyvenimo stilių. Vi- 
sa tai apibendrinama terminu „socialinis mobilumas", iš- 
skirtinai moderniai taikomu terminu. 

Modernus gyvenimas asmenį ir vaidmenį išskiria, o 
jautriam individui tai sukelia stresą.* 





* Šis vaidmens ir asmens skyrimas yra šiek tiek kitoks nei posto ir 
asmens skyrimas. Kad įtvirtintų autoritetą, kiekviena visuomenė pabrė- 
žia (ypač kariuomenėje) skirtį tarp laipsnio ir laipsnį turinčio asmens. Pa- 

FUNKCINĖ SPECIALIZACIJA: VAIDMENS IR 

SIMBOLINĖS IŠRAIŠKOS ATOTRŪKIS 

Mokslui, kaip ir beveik visai organizuotai Žmogaus 
veiklai, būdinga vis didėjanti kiekvienos žinių srities seg- 
mentacija, diferenciacija ir specializacija (mažesni padali- 
niai ir siauresnė specializacija). Gamtos filosofija, XVII a. 
buvusi visaaprėpiantis terminas, vėliau suskilo į fizikos, 
chemijos, botanikos, zoologijos ir kitus gamtos mokslus. Iš 
spekuliatyvios XIX a. filosofijos išsirutuliojo sociologija, psi- 
chologija, matematinė logika, simbolinė logika, analitinė 
filosofija ir t. t. Šiandien bet kurioje srityje naujos proble- 
mos lemia tolesnę specializaciją: chemija, kadaise skirstyta 
į analitinę, organinę, neorganinę ir fizinę, dabar pagal vie- 
ną klasifikaciją toliau dalijama į angliavandenių, steroidų, 
silikono, branduolinę, naftos ir kietų būvių chemiją. 

Šis procesas būdingas ne tik žinių sričiai, bet ir orga- 
nizacijoms, kur naujos problemos reikalauja naujų funkci- 
jų ir naujų specializacijų toms problemoms spręsti. Tad ver- 
slo bendrovė, anksčiau buvusi paprastos darbuotojų ir spe- 
cialybių struktūros, dabar susiduria su problemomis, 
kylančiomis koordinuojant dešimtis plačių veiklos rūšių, 
tokių kaip tyrimas, marketingas, reklama, kokybės kontro- 
lė, personalo valdymas, ryšiai su visuomene, dizainas, fi- 
nansai ir gamyba, jau nekalbant apie siauresnes kiekvie- 
nos veiklos rūšies specializacijas (pvz., personalo valdymas 
apimtų darbo santykius, vidaus ryšius, profesinį mokymą, 
įmonės apsaugą, saugumą, tvarkaraščius, gerovę, medici- 
nos paslaugas ir pan.). Panašius padalinius rasime kiekvie- 
noje oficialioje organizacijoje, ar tai būtų verslo įmonė, ar 
universitetas, ligoninė ar valstybės įstaiga. 


klūstama laipsniui, o ne asmeniui. Gerbiamas postas (pvz., teisėjo), bet 
nebūtinai individas. Tačiau vaidmuo yra tik atskiras kasdienės individo 
veiklos aspektas. Tai yra ne formaliai nustatytas pareigų rinkinys (kaip 
laipsnio ar postu atveju), o apibrėžtas socialinės praktikos privalomų el- 
gesio modelių rinkinys. 

Viso to esmė, kad aukštas specializacijos lygis ir Žinių, 
ir organizacijų struktūrų srityse neišvengiamai sukelia veik 
nepakeliamą įtampą tarp kultūros ir socialinės struktūros. 
Iš tikrųjų netgi tampa gana keblu kalbėti apie „vieną“ kul- 
tūrą, nes specializacijos ne tik sukuria „subkultūras“ ar pri- 
vačius pasaulius antropologine prasme, bet ir jie savo ruož- 
tu kuria privačias kalbas bei privačius ženklus ir simbolius, 
dažnai prasiskverbiančius į „viešąjį kultūros pasaulį (džia- 
Zzo muzikanto atvejis yra pats akivaizdžiausias). 

Šiandien kultūra gali tik varganai atspindėti visuo- 
menę, kurioje žmonės gyvena, jei išvis gali ją atspindėti. 
Socialinių santykių sistema tokia sudėtinga ir diferencijuo- 
ta, o patirtys tokios siauros, komplikuotos arba nesuvokia- 
mos, kad sunku rasti bendrų simbolių vienai patirčiai su- 
sieti su kita. 

XIX a. išraiškos „priemonė“ buvo romanas. Paradok- 
salu, bet grožinės literatūros paskirtis buvo aprašyti fak- 
tus. Susidūrus socialinėms klasėms XIX a. papročių ir mo- 
ralės komedijoje buvo labai smalsu, kaip kiekviena klasė 
gyvena, kaip individams, socialinėmis kopėčiomis pakilu- 
siems aukštyn, pasiseka arba nepasiseka pritapti, kokie nau- 
ji klasės stiliai ir mados. Taip pat labai domėtasi ir darbo 
pobūdžiu. 

Dėl šiandien susiklosčiusios nepaprastai diferencijuo- 
tos socialinės struktūros romanistui - ar net sociologui - 
sunku tyrinėti darbo pasaulių pobūdį. Todėl grožinė lite- 
ratūra, kaip ir socialinė kritika, mielai nagrinėja vartojimo 
stilius arba susvetimėjimo ir biurokratizacijos temomis per- 
teikia rašytojo priešiškumą sudėtingai, bičių korį primenan- 
čiai socialinei struktūrai, bet retai imasi vaizduoti darbo pa- 
tirtį. (Neseniai pasirodžiusiame Josepho Hellerio romane 
Kažkas atsitiko (Something Happened) veiksmas vyksta dar- 
be, bet mes taip ir nesužinome, nei ką pagrindinis veikėjas 
dirba, nei ką įmonė gamina. Tai - ištisinis ilgas monologas 
apie save.) 

Kadangi kultūra nebegali apibendrinti visuomenės 
patirčių, pati kultūra tampa privati, o atskiri menai - tech- 
niški arba hermetiški. Amžių sandūroje kritiko paskirtis bu- 
vo tarpininkauti tarp naujų kūrybinių eksperimentų tapy- 
boje ir muzikoje bei rasti bendrą estetiką jiems paaiškinti. 
Dabar nėra kritiko, galinčio palyginti tapybą ir muziką - ir 
tai tikriausiai ne kritikų kaltė. Net menai tapo labai tech- 
niški: naujoji kritika literatūroje yra didžiųjų romano meist- 
rų techninių naujovių analogija, abstrakčios ekspresionis- 
tinės tapybos, naujai besidominčios paviršiumi ir erdve, in- 
tencijos labai sudėtingos. 

Tikruosius sunkumus, kylančius bandant suprasti tai, 
kas „modernu“ (ir literatūroje, ir tapyboje), užmaskavo fak- 
tas, kad tai tapo madinga, o populiarintojai ir mėgdžioto- 
jai tai pavertė įprastu vartojimo kultūros štampu. Vienin- 
telis tikras avangardinis judėjimas šiandien likęs muziko- 
je, ir taip yra dėl to, kad naujoji elektroninė muzika, 
tonacijos, kuriomis kuriama po Weberno, ir naujoji seriji- 
nės muzikos matematika yra tokios techniškos, jog net kri- 
tikams sunku muziką susieti su kitais menais, o ką kalbėti 
apie plačiąją publiką. 

Poparto atsiradimas, atsitiktinių elementų įvedimas 
muzikoje, „šlamšto“ estetikos pripažinimas, „hepeningų“, 
kuriuose dažai, skulptūra (poza), muzika ir šokis susilieja į 
viena, pomėgis, - visa tai atspindi reakciją prieš techniš- 
kus ir hermetiškus meno elementus. Šios kryptys ne tik yra 
nauji būdai šokiruoti net ir visko mačiusią publiką - jos ke- 
lia naujo tipo grėsmę ir tradicinėms (bei formalioms) žan- 
ro sampratoms. Jei Johnas Dewey sakė, kad menas yra pa- 
tirtis, tai šie praktikai teigia, kad bet kokia patirtis yra me- 
nas. Iš tiesų jie neigia specializaciją reikalaudami visus 
menus sulydyti į vieną. Būtent jie trina visas ribas ir tarp 
menų, ir tarp meno ir patirties. 

ŽODYNO ATOTRŪKIS: 

NUO METAFOROS PRIE MATEMATIKOS 

Tikrovė visuomet yra išvestinė (kas matė paprotį?), 
jai apibūdinti mes pasitelkiame sąvokas. Kultūros istorijo- 
je kuri nors viena patirties forma visada yra pagrindinis 
sąvokų šaltinis. Būtent kalbos pasikeitimas — abstraktaus 
mąstymo būdo išplitimas - padidina mūsų patirties ato- 
trūkį. 

Primityviai pasaulėžiūrai — ir tokiam rafinuotam pri- 
mityvizmui kaip dzen budizmas - pasaulis duotas betar- 
piškai ir konkrečiai. Graikų kosmogonija mums davė pir- 
mosios abstrahavimo pakopos žodyną. Ikisokratikai įvedė 
metaforą; Platonas su Demiurgo idėja įvedė simbolį; Aris- 
totelis - analogijos idėją. (Mūsų tradiciniai mąstymo bū- 
dai naudoja visus tris. Įvaizdžiai gali būti regimieji, girdi- 
mieji ir lytėjimo, bet „piešdami“ pasaulį jie pasitelkia me- 
taforos, simbolio ar analogijos priemones.) 

Iš krikščioniškosios minties kilusi teologijos kalba yra 
prisodrinta simbolių - Kryžius, Mesijas, Trys Karaliai, Sak- 
ramentai - tokia kalba pabrėžia paslaptį ir asmenybę: gai- 
lestingumą, charizmą, kairos*, pasiją arba kančią, ritualą. 
Susilpnėjus teologiniams įsitikinimams ir atsiradus moks- 
linei pasaulėžiūrai, į pirmą vietą iškėlusiai fiziką ir gamtos 
mokslus, XVIII ir XIX a. susiformavo mechanistinė kosmo- 
logija - pasaulis įsivaizduotas kaip mašina arba dangiškas 
laikrodis. Šio sutvarkyto pasaulio apogėjų atskleidė du 
įvaizdžiai: Laplace'o Dangiškos mechanikos (Mėcanigue cėleste) 
grožis ir tikslumas, kur visata funkcionuoja kaip brangak- 
menis; ir „didžiosios būties grandinės“ idėja, kur visas bū- 
tybes sujungia vienas tobulas vėrinys. Alexanderio Pope o 
žodžiais tariant, 





* Kairos - Naujojo Testamento terminas, reiškiantis istorinį momen- 
tą, į kurį įsiveržia amžinybė, transformuodama pasaulį į naują būklę. (Vert. 
past.). 

Didžioji būties grandinė! prasidėjusi nuo Dievo — 

Joje nežemiškos ir žmogiškos būtybės, angelas ir žmogus, 

Žvėris, paukštis, žuvis, vabzdys, nematomas jokios akies, 

nepasiekiamas jokio didinamojo stiklo; nuo Begalybės iki 

tavęs... 

Kadaise iš teologijos kilusi analizės kalba dabar išve- 
dama iš ankstyvųjų fizikos mokslų. (Pasak Whiteheado, po- 
ezija, mokslo išvyta iš faktų pasaulio, linko į dviprasmybę 
kaip raiškos būdą, o moderni egzistencialistinė teologija pa- 
sitelkė paradoksą.) Socialiniuose moksluose pagrindiniais 
terminais tapo Jėga, Judėjimas, Energija, Galia (fizikoje šie 
terminai nurodo konkrečius dalykus, o socialinėje analizė- 
je jų vartosena nedaug kuo tarpusavyje skiriasi). O plėto- 
jantis gamtos mokslams, iš fizikos perimtas metaforas so- 
cialiniai mokslai papildė naujomis biologinėmis analogijo- 
mis: evoliucija, augimas, organinė struktūra ir funkcija; dar 
visai neseniai šie terminai sudarė sociologijos žodyną. 

Net kai XIX a. sociologija bandė surasti savo kalbą - 
„ekonominis žmogus“, „psichologinis žmogus“, „kapitaliz- 
mas“ ir t. t., - buvo prieita prie spekuliatyviojo realizmo 
arba to, ką Whiteheadas pavadino „netinkamai perteikto 
konkretumo klaidingumu“. Pastangos rasti „savo kalbą ir 
taip išvengti sudaiktinimo spąstų vedė prie „analitinės abst- 
rakcijos“ (kaip kad Talcotto Parsono Socialinės veiklos struk- 
tūra (Structure of Social Action)). Taigi sociologijoje teorinė 
konstrukcija pirmiausia tapo labai deduktyvia sistema, su- 
formuota iš keleto pagrindinių aksiomų arba tikrai analiti- 
nių sąvokų, tokių kaip struktūriniai kintamieji (patterned 
variables) Parsono veiklos schemoje, kur empiriniai referen- 
tai nebeatitinka konkrečių esinių - individo, visuomenės 
ir pan. 

Tačiau žinių platesne prasme srityje šiandien vyrauja 
matematinis intelektualinės kalbos būdas, ypač mūsų nau- 
jojoje „intelektualinėje technologijoje“ (linijiniame progra- 
mavime, sprendimų teorijoje, simuliavime) įsigaliojo „nau- 


160 


ja“ kintamųjų, parametrų, modelių, stochastinių procesų, 
algoritmų, euristikos, minimakso ir kitų terminų kalba, ku- 
rią perima socialiniai mokslai. Bet čia įtakinga matemati- 
ka -ne deterministinis klasikinės mechanikos skaičiavimas, 
o tikimybių skaičiavimas. Gyvenimas yra „rungtynės“ — 
rungtynės su gamta, vieno žmogaus su kitu, čia laikomasi 
racionalių strategijų, kuriomis vadovaujantis didžiausia ri- 
zika atneša didžiausią rezultatą, minimaksinė rizika - mi- 
nimaksinį rezultatą ir (nuostabiausias iš visų terminų nau- 
dingumo pirmenybės teorijoje) „apgailestavimo kriteri- 
jaus“ teikiamą rezultatą. 

Bet visa tai veda prie paradokso: modernus žodynas 
yra grynai racionalus, neturintis jokių kitų referentų, iš- 
skyrus uždaras matematines formules. Modernioje kosmo- 
logijoje (kaip ir fizikoje, o dabar —ir kituose moksluose) ne- 
bėra vaizdų, nebėra žodžių, likę tik abstrakčios formulės - 
ir elegancija, - bet net ir ji čia tėra formalaus išradingumo 
elegancija. O už šių formulių nėra jokio gamtos dėsnio, kokį 
žinojome anksčiau - amžino, visuotinio, nekintamo ir leng- 
vai įžvelgiamo. Už jų - netikrumas ir suirusi laiko ir erd- 
vės seka.? 

Taigi mūsų žodynas skatina atsirasti abstrakčią, jei ne 
mistišką, pasaulio sampratą. O tai yra priešpaskutinis ato- 
trūkis — tarp kasdienio faktų bei patirties pasaulio ir sąvo- 
kų bei turinio pasaulio. 





* Suglumintas savo pastangų pagauti šią žaltvykslę, pats dalelių 
fizikos pasaulis, kaip aš jį suprantu, turėjo griebtis metaforų - „aštuone- 
riopas būdas“, „užkerėti kvarkai“. Fizikos istorija yra mažiausios materi- 
jos dalelės paieška; tačiau galiausiai gali pasirodyti, kad tokio esinio nė- 
ra, egzistuoja tik santykių kompleksai, kintantys priklausomai nuo ste- 
bėtojo pozicijos arba nuo skirtingo pačių dalelių irimo greičio, kaip besi- 
keičiančių jų santykių funkcijos. Tuomet mums gali tekti, kaip Anaksi- 
mandrui, pripažinti „beribiškumą“, o ne ribas. 

DISTANCIJOS SUNAIKINIMAS 


Mes esame linkę manyti, kad kiekvieną kultūrą kaip 
visumą palaiko tam tikros vidinės sąsajos, kurias mes va- 
diname tos kultūros stiliumi. Religinė kultūra vientisesnė 
nei dauguma kitų, nes visi šios kultūros elementai nukreipti 
į tam tikrą bendrą tikslą: pabrėžti paslaptį, sukelti baugią 
nuostabą, šlovinti, transcenduoti. Šia nuotaika išryškina- 
ma vienovė kaip gija vingiuoja per šios kultūros architek- 
tūrą, muziką, tapybą ir literatūrą —ją atspindi jos bažnyčių 
bokštų smailės, liturgijos ir litanijos, figūrų vaizdavimas 
erdvėje ir šventi raštai. Pasaulietiškų kultūrų konstrukcija 
retai kada yra tokia sąmoninga. Tačiau jos taip pat turi ben- 
drą stilių, išreikštą ritmais ir nuotaikomis. Mes kalbame, 
pvz., apie baroko, rokoko ar manierizmo stilius. Jie paver- 
čiami kūrybos būdais, nulemtais pamatinių civilizacijos ele- 
mentų, kurie yra suvokiami, bet ne visada sąmoningai iš- 
reiškiami. Nors skirtingai išreikšti, tokie elementai persmel- 
kia visus bet kurios kultūros aspektus. Šiuolaikiniai kriti- 
kai paprastai priešpriešina aukštąją kultūrą (arba rimtąją 
kultūrą) ir masinę kultūrą (arba pramogų kultūrą), pasta- 
rąją laikydami iškreipta arba esmines savybes praradusia 
pirmosios forma. Tačiau tariama, kad jos abi yra bendros kul- 
tūros dalis ir tam tikru būdu išreiškia bendrus pamatinius 
ritmus ar nuotaikas. 

Tačiau toks mąstymo apie kultūras būdas gali būti ap- 
gaulingas, jei darysime prielaidą, kad egzistuoja tam tik- 
ras holistinis principas, kiekvieną kartą unikaliai apibrė- 
žiantis tą „pasaulį - panašiai kaip Hegelis kalbėjo apie grai- 
kų pasaulį, romėnų pasaulį ar krikščionišką civilizaciją. 
Istorinį klausimą, ar prasminga apie praeities kultūras mąs- 
tyti vienintelių vienijančių temų aspektu, atidėkime į ša- 
lį - mes beveik privalome tai daryti, nes tai jau tapo mūsų 
diskurso duotybe. Bet ar galima rasti vieną principą mo- 
dernybei apibrėžti - ką nors kita, nei patį kankinamą ne- 

apčiuopiamo principo ieškojimą? Nemanau, kad galima, 
ir šį teiginį pagrįsiu keturiais argumentais. 


KULTŪRINĖS PATIRTIES ĮVAIROVĖ 

Masinė visuomenė labiausiai stebina tuo, kad į visuo- 
menę įtraukdama plačiąsias mases, ji tampa įvairesnė ir 
skirtingesnė, kelia smarkesnį patirties alkį, nes vis daugiau 
ir daugiau pasaulio aspektų - geografinių, politinių ir kul- 
tūrinių —- patenka į paprastų žmonių akiratį. Pats šis hori- 
zonto išplėtimas, sinkretiškas menų sumaišymas, naujo- 
vių paieška - nesvarbu, ar tai būtų ekspedicija, ar snobiš- 
kos pastangos išsiskirti iš kitų, - jau yra naujo stiliaus, tam 
tikro modernumo kūrimas. 

Problemos šerdis yra pati kultūros idėjos reikšmė. Kai 
kalbama apie „klasikinę kultūrą“ ar „katalikišką kultūrą“ 
(beveik taip pat kaip apie bakterijų kultūrą - aiškiai atpa- 
žįstamų padermių auginimą), omenyje turima ilgą laiką 
gyvavusi tikėjimų, tradicijų, ritualų ir reikalavimų siste- 
ma, kuri istoriniam laikui bėgant virto tam tikru homoge- 
nišku stiliumi. Bet modernybė išsiskiria tuo, kad ji nutrau- 
kia ryšius su praeitimi kaip praeitimi ir neria į dabartį. De 
Tocgueville'is teigė, jog aristokratija sudarė visų bendruo- 
menės narių grandinę, nuo karaliaus iki valstiečio; demo- 
kratija šią grandinę sutrauko, perkirsdama visas jos dalis. 
Dėl to, tęsia de Tocgueville'is, demokratija „kiekvieną žmo- 
gų priverčia pamiršti savo protėvius", ši idėja patraukli to- 
kiems žmonėms kaip Whitmanas, kuris pareiškė, kad žo- 
dis „kultūra“ yra priešas, o literatūra, „atsiduodanti prin- 
co malonėmis [...] visiškai paremta kastos idėja“. Anot de 
Tocgueville' io, modernybei būdingas bruožas - „laiko atau- 
dai yra kas akimirką nutraukiami, o kartų pėdsakas ištri- 
namas. 

Modernybė apibrėžiama kaip „naujovių tradicija“. 
Taip apibrėžus net avangardas yra neįmanomas, nes pati 

avangardo esmė yra tam tikros tradicijos atmetimas. Tipiš- 
ka avangardo taktika - skandalas. Modernioje kultūroje 
skandalu entuziastingai mėgaujamasi tiesiog kaip dar vie- 
nu pojūčiu. Modernybė iškastruoja avangardą greitai jį pri- 
pažindama, ir lygiai taip pat šaltakraujiškai savo kultūrų 
kratinyje ji pripažįsta Vakarų ir Bizantijos praeities, Rytų pra- 
eities (ir dabarties) kultūrų elementus. Senoji kultūros sam- 
prata remiasi tęstinumu, modernioji - įvairumu; senoji ver- 
tina tradiciją, o šiuolaikinis idealas yra sinkretizmas. 
Mažiau nei prieš šimtą metų kultūrinio anglų ir ame- 
rikiečių diskurso pasaulis tenkinosi klasikiniais rašytojais, 
lotynų poetais, graikų ir renesanso menu, prancūzų filoso- 
fais (Voltaire'u ir Rousseau) ir truputėliu vokiečių literatū- 
ros, žinomos daugiausia iš Carlyle'io vertimų.“ Geografinė 
prasme šiandien pasaulyje nebeliko perskyrų, o menų spek- 
tras tradicinėse literatūros, tapybos, skulptūros ir muzikos 
srityse, taip pat ir užjų ribų, yra veik begalinis. Tarptauti- 
ne tapo ne tik, pavyzdžiui, meno rinka - lenkų tapytojai 
eksponuoja savo paveikslus Paryžiuje, o amerikiečių tapy- 
bos darbai perkami Anglijoje, - teatras taip pat nebepaiso 
valstybių sienų (taigi Čechovo, Strindbergo, Brechto, 
O'Neillo, Tennessee'io Williamso, Giraudoux, Anouilh, Io- 
nesco, Genet ir Becketto pjesės tuo pat metu vaidinamos 
Paryžiuje, Londone, Niujorke, Berlyne, Frankfurte, Stok- 





* Knygoje Mokslas ir modernusis pasaulis (Science and the Modern 
World) Whiteheadas rašo: „XVIII a. kiekvienas gerai išsilavinęs žmogus 
buvo skaitęs Lukrecijų ir turėjo supratimą apie atomus“. Kai Ralphas Wal- 
do Emersonas pirmą kartą išvyko į užsienį susitikti su savo laikmečio 
Europos intelektualais, jų pokalbių spektras vis dar turėjo bendras ribas. 
Apie Wordsworthą: „Ėmėme kalbėtis apie knygas. Lukrecijų jis laiko daug 
geresniu poetu už Vergilijų. [...] Toliau jis plūdo Goethe's Wilhielmą Meis- 
terį. Ten apstu visokiausių paleistuvysčių“. Apie Carlyle'į: „Platono jis ne- 
skaito, o Sokratą niekina. [...] Gibboną jis vadina „puikiu tiltu iš senojo 
pasaulio į naująjį“ [-..] Tristramas Šendis (Tristram Shandy) - viena iš mėgs- 
tamiausių jo knygų po Robinzono Kruzo.“ Žr. Emerson, English Traits (Bos- 
ton: Houghton Mifflin, 1867), p. 14-24. 

holme, Varšuvoje ir šimtuose kitų miestų įvairiuose žemy- 
nuose). Dar daugiau, kultūra taip išsisklaidė, atsirado tiek 
daug įdomių „temų“, kad beveik neįmanoma rasti svorio 
centro, tiksliai parodančio, kas būdinga „išprususiam žmo- 
gui . Didžiausia šiuolaikinių menų parodų salės ekspozi- 
cija skirta kiekvienam, norinčiam susipažinti su pasauline 
kultūra, stulbina savo dydžiu? 

Tai kas gi yra kultūra? Kas tuomet yra gerai išsilavi- 
nęs žmogus? Kokia yra diskurso bendruomenė? Pati mo- 
dernybės prigimtis neigia, kad įmanomas vienas atsaky- 
mas į šiuos klausimus. 


CENTRO NEBUVIMAS 

Išsisklaidymo jausmą kelia ne tik gluminanti kultūri- 
nių valdų įvairovė (ir tai, jog sparčiai daugėja rimtų, pusė- 
tinų ir mėgėjų kultūros praktikuotojų), bet ir tai, kad nėra 
geografinio arba dvasinio centro, kuris būtų ir autoritetas, 
ir galima Žymiausių tapytojų, muzikų ir romanistų susiti- 
kimo ir susipažinimo vieta. Anksčiau beveik visos „aukš- 





7 Prieš daugelį metų Stanley Edgaras Hymanas rašė, kad „magne- 
tofono įrašų ir ilgai grojančių plokštelių išradimas, sparčiai auganti jų ga- 
myba ir pardavimas gali pasirodyti esą didesnė kultūrinė revoliucija nei 
ploni knygų viršeliai, kurie poezijai išties davė daugiau nei visos kitos 
leidybos formos. Dabar iš tikrųjų šimtai firmų (kai kurios iš jų ne dides- 
nės už etiketę) gamina nesuskaičiuojamus tūkstančius plokštelių - taip 
įvairiausia muzika tampa prieinama visur, ir tai skatina didėjantį gyvos 
muzikos poreikį už įprastinių jos centrų ribų. Techniškai, tiksliai atkurtas 
ir stereofoninis garsas yra tokios kokybės ir diapazono, kokio nebuvo įma- 
noma įsivaizduoti prieš dvidešimt metų. Viena firma, Folkways, išleido 
keletą šimtų liaudies muzikos plokštelių, tarp jų tokios egzotiškos ir ne- 
įtikėtinos kaip Aliaskos ir Hudzono įlankos eskimų muzika arba temiarų 
dainos-sapnai iš Malaizijos. Už tam tikrą kainą kiekvienas gali įsigyti ko- 
lekciją, kuriai neprilygs jokie didieji pasauliniai ankstesnės kartos archy- 
vai. Neseniai smalsus pasaulio keliautojas, kuriam šypsosi sėkmė, tiek liau- 
dies dainų galėjo išgirsti per visą savo intensyvų gyvenimą. In Culturc for 
the Millions?, red. Norman Jacobs (Princeton: Van Nostrand, 1961), p. 126. 

tos kultūros“ visuomenės turėjo tam tikrą centrą - agorą, 
aikštę (piazza) ar turgavietę, - kur susibūrę, ginčydamiesi, 
varžydamiesi ar pasistumdydami, menininkai skatindavo 
vienas kitą, šiuo bendravimu kurdami ir iš jo semdamiesi 
gyvybingumo jausmo. Pirmaisiais XX a. dešimtmečiais 
(„puotų metais , kaip juos pavadino Rogeris Shattuckas) ir 
vėliau, trečiajame dešimtmetyje, toks centras buvo Pary- 
žius, kuriame visi menai vieni kitus skatino ir buvo kaip 
nors tarpusavyje susiję. Fokino baleto dekoracijos galėjo 
būti sukurtos Chagallo ar Picasso, o muzika - Stravinskio 
ar Satie. Privačių mokyklų ir glaudaus Oksfordo, Kembri- 
džo ir Londono trikampio suformuoto Anglijos elito na- 
rius vienus su kitais siejo tiesioginė literatūrinė ar sociali- 
nė pažintis. 1955 m. spalį žurnale Encounter Irvingas Kris- 
tolas rašė: „Mane ir kiekvieną amerikietį stebina tai, kad 
beveik visi britų intelektualai yra giminės - žinoma, ne tie- 
siogine, bet metaforine prasme, ir tai nėra tiesiog tuščia re- 
torika. [-...] jie lankė tą pačią privačią mokyklą (žmonių, pa- 
žinojusių George'ą Orwellą Etone, skaičius prilygsta tik 
apie jį rašančių Žmonių skaičiui); arba vieno tėvas rašyda- 
vo į kito tėvo žurnalą ir t. t. Išties glaudžiai susijusi, mažy- 
tė sala.“ 

Jungtinės Valstijos tokio centro niekada neturėjo. 
XIX a. viduryje vienijanti vieta buvo Bostonas, kur bažny- 
čios, turto ir kultūros sąveika sukūrė šiokį tokį stilių. Bet ši 
vienybė „pati save naikino", nes tai buvo Naujosios Angli- 
jos stilius, niekaip negalėjęs įsivyrauti visoje šalyje. Am- 
žiaus pabaigoje Niujorkas tapo ambicingų ir prakutėlių vi- 
suomenės centru, taip pat iš dalies ir kultūros centru, bet 
jis nepajėgė aprėpti pradėjusių ryškėti skirtingų Amerikos 
regioninių kultūrų - centrinės dalies, pasienio valstijų, pie- 
tų ir pietvakarių valstijų. Ir net trumpu laikotarpiu prieš 
pat Pirmąjį pasaulinį karą ir po jo topografine ir simboline 
prasme suklestėjus Greenwich Village'ui, Niujorkas tega- 
lėjo įkūnyti vienintelį Amerikos kultūros elementą - avan- 

gardą, - ir tai tik trumpam, nes jis paaiškėjo iš esmės bu- 
vęs tarpinė stotis pakeliui į Paryžių. 

Vien šalies dydis ir etninių bei religinių grupių skir- 
tingumas lemia tai, kad, pasak Kristolo, amerikiečių inte- 
lektualai „vieni kitus susitinka, taip sakant, tamsoje“. Di- 
delių žurnalų redaktoriai paprastai neturi galimybių susi- 
tikti su Žymiais politikos, teatro ar muzikos žmonėmis. 
Politikai telkiasi Vašingtone, leidėjai ir teatralai - Niujorke, 
kino žmonės - Los Andžele, o profesūra išsibarsčiusi po vi- 
sos šalies didžiuosius universitetus. Šiandien universitetai 
tapo pagrindine Amerikos kultūros gyvenimo jėga: daug 
romanistų, kompozitorių, tapytojų ir kritikų randa prie- 
globstį atokiuose universitetuose, ten rengiama dauguma 
svarbių literatūros ir kultūros ketvirtinių žurnalų. 

Netgi kai egzistuoja stambus pripažintas leidybos, te- 
atro, muzikos ir tapybos centras, kaip kad Niujorke, milži- 
niškas ten susitelkusių žmonių skaičius ir išskirtinis dėme- 
sys profesionalizmui veda į susiskaidymą, izoliuojantį rim- 
tus menininkus vienus nuo kitų. Retas tapytojas pažįsta te- 
atro žmones, muzikus ar rašytojus. Kompozitoriai kalbasi 
su kompozitoriais, tapytojai su tapytojais, rašytojai su rašy- 
tojais. Anksčiau ryški mažuma, laikiusi save avangardo kū- 
rėjais, sąmoningai ieškojo kitų, eksperimentuojančių toje pa- 
čioje srityje. Juos draugėn traukė arba bendra maišto nuo- 
taika, arba bendra estetika (kartais, kaip italų futuristų at- 
veju, ir tai, ir tai). Šiandien godi išgudrėjusi publika greitai 
pačiumpa ir pasisavina bet kokį avangardą anksčiau, nei jis 
turi galimybę paskelbti savo maištą, o vis techniškesni me- 
nų eksperimentai, nesvarbu, ar tai serijinė kompozicija mu- 
zikoje, ar minimalizmas tapyboje, regis, neigia bendros es- 
tetikos galimybę. Anksčiau egzistavo hommes des lettres kla- 
sė arba kritikai, kaip Apollinaire'as ir Karlas Krausas, susie- 
davę šiuos techninius aspektus; jie gerai išmanė kelias sritis 
ir tarp jų įžvelgdavo bendrus ryšius. Tačiau šiandien net kri- 
tikai specializuojasi, tad vis hermetiškiau dalijamasi į sritis. 

Ketvirtajame dešimtmetyje marksistinis kultūros po- 
litizavimas kuriam laikui suformavo vieną estetiką su spe- 
cifiniais kriterijais skirtingiems menams aiškinti (ir išugdė 
kritikus, šiuos kriterijus mechaniškai taikiusius vientisos 
kultūros idėjos vardan), tuo tarpu menininkams, rašyto- 
jams ir muzikantams tas radikalus pasaulis suteikė bendrą 
aplinką. Šiandien tokio politiškai vientiso pasaulio nebėra 
ir, išskyrus profesinius, o kartais akademinius ryšius, ne- 
bėra jokios bendros aplinkos. 

Labiausiai stulbina nacionalinių kultūrų uždarumas. 
Trečiajame ir šeštajame dešimtmečiuose intelektualai ir ra- 
šytojai gerai žinojo vieni apie kitus ir būta gana daug tarp- 
tautinių kontaktų. T. S. Elioto Criterion trečiajame dešimt- 
metyje ir Partisan Review šeštajame dešimtmetyje spausdi- 
no ilgus straipsnius arba „laiškus“ iš įvairių miestų, apra- 
šančius naujas kultūros ir menų temas. Šiandien slegia tai, 
jog nėra kontaktų. Gal, iš dalies, rašytojai ir intelektualai 
yra labiau pasinėrę į savo visuomenių politiką. Arba gal 
menai tapo techniškesni ir labiau specializuoti. Bet aš teig- 
čiau, kad svarbesnė priežastis yra paties modernizmo išse- 
kimas. Savo apogėjuje modernizmas gimdė vis naujus re- 
voliucinius sąjūdžius (ir kiekvieno iš jų manifestus): futu- 
rizmą, imažizmą (imagism), vorticizmą, kubizmą, dadaiz- 
mą, konstruktyvizmą, siurrealizmą ir kitus. Modernizmas 
buvo naujas ir naujiena. Jis skelbė naują estetiką, naujas 
formas, naujus stilius. Bet šie izmai dabar yra praeitis (ar- 
ba, kaip juos apibūdino vienas šmaikštuolis, visi „įzmai“ 
dabar yra „buvizmai'). Ir centro nėra; yra tik periferijos. 

Kultūra klesti ten, kur yra centras ir kur intensyvi žmo- 
nių tarpusavio sąveika sutelkia rezultatus, pagyvinančius 
pačių dalyvių pastangas. Tai, kad modernistinė kultūra ne- 
turi nei nacionalinio, nei tarptautinio centro ir yra susiskai- 
džiusi į atskirus segmentus, neišvengiamai veda prie dis- 
kurso, palaikančio visos visuomenės kultūrą, suirimo. 

VIZUALINĖ KULTŪRA 

Viena iš svarbiausių modernybės santykio su aukštą- 
ja kultūra nuostatų yra neigti vienos menų hierarchijos ar- 
ba kultūros vientisumo idėją (pvz., kaip Periklio Graikijo- 
je, italų renesanso miestuose-valstybėse, karalienės Elžbie- 
tos I laikų Anglijoje). Toks vientisumas nebeįmanomas 
moderniame pasaulyje, ir galbūt jis ne taip būdingas anks- 
tesnėms epochoms, kaip yra įprasta manyti.* Meyeris Scha- 
piro rašo: 


Anglijoje mes veltui ieškome tapybos stiliaus, atitin- 
kančio karalienės Elžbietos I laikų poeziją ir dramą; 
taip pat ir galingas literatūros sąjūdis XIX a. Rusijoje 
neturėjo paralelės tapyboje. Šie pavyzdžiai rodo, kad 
įvairių menų vaidmenys tam tikro laikmečio kultūro- 
je ir socialiniame gyvenime skirtingi, o jų turinys ir 
stilius išreiškia skirtingus interesus ir vertybes. Vyrau- 
janti laikmečio pasaulėžiūra (jei tokią įmanoma išskir- 
ti) nevienodai veikia visus menus, 0 ir ne visi menai 
vienodai pajėgia išreikšti tą pačią pasaulėžiūrą.? 





š Vakarų kultūra, pradedant graikais, visuomet skyrė kūrybinius ir 
praktinius menus, panašiai kaip laisvalaikis skiriamas nuo darbo. Net Baž- 
nyčia, siekusi sukilninti kuklų amatininką, pripažino šį skyrimą, galbūt 
todėl, kad katalikiškoji kultūra labiausiai klestėjo tuo istoriniu laikotar- 
piu, kai laisvalaikis ir darbas buvo griežtai atskirti. Literatūra ir muzika, 
kontempliatyvūs menai, visuomet priklausė panteonui; tačiau tapyba ir 
skulptūra, kurių padėtis tarp amatų dviprasmiškesnė, taip pat buvo ten 
priimtos, iš dalies dėl to, kad šie menai padėjo stiprinti religijos autorite- 
tą, iš dalies dėl to, kad jų produktai kėlė juos įsigijusių kolekcionierių 
autoritetą. 

Gana įdomu, kad tradicinėje Kinijoje išryškėjo šiek tiek kitokie niu- 
ansai. Kilnieji menai buvo poezija, kaligrafija ir tapyba; jais užsiiminėjo 
literatai savo pačių malonumui; juos galėjo suprasti tik jiems lygūs žmo- 
nės. Kitas meninės raiškos formas - skulptūrą, bronzą, namų ir laidojimo 
keramiką - kinai laikė tiesiog amatininkų produktais. Plačiau apie tai žr. 
Mario Prodan, Chinese Art (New York: Pantheon, 1958), p. 24-26. 

* Meyer Schapiro, „Style“, in Anthropology Today, red. Sol Tax (Chi- 
cago: University of Chicago Press, 1953), p. 295. 

H. Stuartas Hughesas prisimena Henry Adamso pa- 
stabą, kad 1800 m. Jungtinių Valstijų kultūrinis arsenalas 
beveik išskirtinai apsiribojo teologija, literatūra ir retorika; 
vizualinių menų ir jutiminio vartojimo pasaulis faktiškai 
neegzistavo.!* 

Šiandien „vyraujanti pasaulėžiūra“ yra vizualinė. Gar- 
sas ir ypač vaizdas valdo estetiką ir prikausto publiką. Ma- 
sinėje visuomenėje kitaip beveik ir negalėjo būti." 

Masinės pramogos (cirkas, spektakliai, teatras) visuo- 
met buvo vizualinės, bet du svarbūs šiuolaikinio gyvenimo 
aspektai neišvengiamai paryškina vizualinį elementą. Pirma, 
modernusis pasaulis yra urbanistinis pasaulis. Gyvenimas 
didmiestyje, stimulų ir visuomeniškumo samprata žmonėms 
teikia daugiau progų ką nors pamatyti ir norėti pamatyti (nei 
perskaityti ar išgirsti). Antrasis aspektas — šiuolaikinio cha- 
rakterio pobūdis, jo veiksmo (o ne apmąstymų) alkis, jo nau- 
jovių ieškojimas ir pojūčių aistra. Ir būtent vizualinis menų 
elementas geriausiai patenkina visas šias manijas. 

Miestas yra ne tik vieta, bet ir dvasinė būsena, ypa- 
tingo gyvenimo stiliaus simbolis, kurio pagrindiniai bruo- 
žai - įvairovė ir jaudulys. Miestas taip pat sukelia didumo 
įspūdį, sumenkinantį kiekvieną bandymą suvokti jo pras- 
mę. Kad „pažintų“ miestą, žmogui reikia pasivaikščioti jo 
gatvėmis, bet kad „išvystų“ miestą, reikia išeiti iš jo, kad 
galėtų jį aprėpti kaip visumą.“ Žiūrint iš toli, miesto kon- 
tūrai dangaus fone „reiškia“ miestą. Jo masyvus tankumas - 


'* H. Stuart Hughes, „Mass Culture and Social Criticism“, in Cultu- 
re for the Millions? p. 143. 

" Juslinio suvokimo istorijoje - itin apleistoje srityje - nuostabą ke- 
lia tai, kad XVI a. prancūzų poetų įvaizdžiai pabrėžia kvapą, skonį ir gar- 
są, tarsi jie negalėtų „nupiešti“ ar vaizdais perteikti individo ar vietos, kad 
skaitytojui šie atrodytų „realūs“. Čia nerasime panoramos, peizažo ar jū- 
ros vaizdų. Tikrovę perteikia veikiau kvapai ir garsai nei regimieji vaizdai. 

" Įdomų šio dalyko aptarimą rasite R. Richard Wohl ir Anselm L. 
Strauss, „Symbolic Representation and the Urban Mileau“, American Jour- 
nal of Sociology 64 (1958 m. kovas), p. 523-532. 

pažinimo šokas, jo siluetas - išliekantis atpažinimo ženklas. 
Šis vizualinis elementas yra simbolinis miesto atvaizdas. 

Žmogaus sukurtas miestovaizdis išgraviruotas jo archi- 
tektūra ir tiltais. Šiuose statiniuose išraiškingai panaudojamos 
pagrindinės pramoninės civilizacijos medžiagos - plienas ir 
betonas. Naudodami mūrą pakeitusį plieną, architektai gali 
pastatyti paprastą karkasą, ant kurio vėliau „drapiruojamas“ 
pastatas, ir iškelti jį aukštai link dangaus. Naudodami gelž- 
betonį, architektai gali kurti „skulptūriškas“ formas, gyvenan- 
čias savo laisvą gyvenimą. Šios naujos formos perteikia nau- 
ją galingą erdvės suvokimo ir organizavimo būdą. 

Šiai naujajai erdvės sampratai būdingas distancijos pa- 
naikinimas. Ne tik fizinę distanciją sumažino naujosios mo- 
dernaus transporto priemonės, naujai sukeldamos kelio- 
nių troškulį ir siūlydamos vizualinį malonumą, patiriamą 
pamatant daug įvairių vietų; pati naujųjų menų, ypač ki- 
no ir modernios tapybos, technika užtemdo psichologinį 
ir estetinį atstumą, skiriantį žiūrovą ir vizualinę patirtį. Ku- 
bizmas išryškindamas vienalaikiškumą, o abstraktusis eks- 
presionizmas akcentuodamas poveikį, siekia sustiprinti tie- 
siogines emocijas, įtraukti žiūrovą į veiksmą, o ne leisti jam 
apmąstyti tai, ką patiria. Toks yra ir svarbiausias kino prin- 
mo kampą, vienos scenos trukmę, kompozicijos „sinapsę“, 
emocijos „reguliuojamos“ labiau nei bet kurioje kitoje šiuo- 
laikinio meno formoje. Šį esminį modernybės bruožą - s0- 
cialines ir estetines reakcijas modeliuoti pasitelkiant nau- 
jovės, pojūčių, vienalaikiškumo ir poveikio aspektus, - ryš- 
kiausiai įkūnija vizualiniai menai. 

Vizualumas taip įsivyravo modernioje estetikoje, kad 
užtvankos, tiltai, siloso bokštai ir kelių tinklai, ekologiniai 
jų santykiai su aplinka, tapo estetikos dėmesio objektas.' 





3 Žr. įtaigią knygą: Erich Gutkind, Our World from the Air (Garden 
City, N. Y.: Doubleday, 1952); ir Bernardo Rudofskio parodą apie kelius, 
surengtą Modernaus meno muziejuje 1961 m. spalį. 

Kertine estetine XX a. vidurio kultūros problema tapo erd- 
vės organizavimas, nesvarbu, ar tai būtų moderniosios ta- 
pybos, architektūros ar skulptūros erdvė, kaip kad laiko 
problema (Bergsono, Prousto ir Joyce'o kūryboje) buvo 
svarbiausias pirmųjų XX a. dešimtmečių estetikos rūpes- 
tis. Erdve ir forma užsiėmusios moderniosios kultūros gy- 
vybingumą geriausiai išreiškia architektūra, tapyba ir ki- 
nas. Šie menai buvo reikšmingi XX a. viduryje; jie pateikė 
mūsų laikmečiui svarbią perspektyvą. Kadangi ginčai dėl 
masinės visuomenės poveikio aukštąjai kultūrai tai igno- 
ravo —- mat tą diskusiją formavo humanitarai, aukštosios 
kultūros sampratą iš esmės grindę literatūra, - iš akių bu- 
vo išleistas svarbiausias masinės kultūros pobūdžio aspek- 
tas: akivaizdžiausias faktas, kad ji yra vizualinė kultūra. 

Manau, visai teisinga manyti, kad šiuolaikinė kultūra 
yra veikiau vizualinė nei spausdinto žodžio kultūra. Šį po- 
kytį sukėlė ne tiek kinas ir televizija kaip informacijos prie- 
monės, kiek naujas geografinio ir socialinio mobilumo jaus- 
mas, apėmęs žmones XIX a. viduryje, ir nauja šio jausmo 
suformuota estetika. Uždara kaimo ir namų erdvė ėmė už- 
leisti vietą kelionėms, greičio svaiguliui (sukeltam geležin- 
kelio), pasivaikščiojimų, paplūdimių ir aikščių malonu- 
mams bei panašioms kasdienio gyvenimo patirtims, taip 
gausiai atspindimoms Renoiro, Manet, Seurat ir kitų im- 
presionistų bei postimpresionistų kūryboje. 

Marshallo McLuhano skirtis tarp „karštų“ ir „vėsių“ 
informacijos priemonių ir televizijos sukurto „globalinio 
kaimo“ sąvoka man atrodo mažai prasminga, nebent tri- 
vialiame lygmenyje. (Jei jau taip, platesni ryšių tinklai daž- 
niausiai sukelia didesnių visuomenių susiskaidymą į frag- 
mentiškus etninius ir pirminius vienetus.) Tačiau santyki- 
nis spaudinių ir vizualių priemonių svoris formuojant 
žinias iš tikrųjų veikia kultūros vientisumą. Spaudos leidi- 
niai leidžia Žmogui pasirinkti savo ritmą, palieka vietos po- 
kalbiui bandant suprasti teiginį ar apmąstyti įvaizdį. Spaus- 

dintas tekstas ne tik pabrėžia kognityvų ir simbolinį aspek- 
tus, bet, svarbiausia, jis taip pat yra būtinas sąvokiniam mąs- 
tymui. Vizualinis tekstas — čia aš kalbu apie kiną ir televizi- 
ją - primeta žiūrovui savo ritmą, akcentuoja vaizdus, o ne 
žodžius, ir skatina dramatizuoti, o ne konceptualizuoti. Te- 
levizija, žiniose teikdama pirmenybę katastrofoms ir žmo- 
giškoms tragedijoms, kviečia ne apsivalyti ir suprasti, bet 
skatina sentimentalumą ir sukelia gailestį, greit išsenkan- 
čius jausmus, ir siūlo pseudodalyvavimo įvykiuose pseu- 
doritualą. O kadangi televizija dramatizuodama neišven- 
giamai persistengia, netrukus tai ima kelti arba pernelyg 
pompastišką reakciją, arba nuobodulį. Panašiai teatro me- 
nas ir tapyba vis labiau siekia šokiruoti ir tyrinėja ekstre- 
malias situacijas; pastaruoju metu publikai diferencijuo- 
jantis, tuo pačiu keliu pasuko ir kinas. Televizija kaip „vie- 
šiausia“ priemonė turi savo ribas. Tačiau ir visa vizualinė 
kultūra sparčiau išsisemia kultūrine prasme, kadangi ji 
lengviau nei spauda pasiduoda modernizmo impulsams, 
kuriuos pasigauna kultūrinė masė. 


RACIONALAUS KOSMOSO SUIRIMAS 

Nuo XVI a. vidurio iki XIX a. vidurio Vakarų estetika 
siekė racionalaus laiko ir erdvės organizavimo pagrindu 
nustatyti tam tikrus formalius meno principus. Estetinis ati- 
tikimo idealas buvo reguliuojamasis principas, dėmesį su- 
telkiantis į santykių visumą ir formos vientisumą. Pagal Al- 
berti išdėstytas taisykles, renesanso tapyba buvo „raciona- 
li ne tik dėl to, kad vaizduojant sceną joje buvo taikomi 
griežti matematiniai principai (pvz., proporcijų ir perspek- 
tyvos svarba), bet ir dėl to, kad ji siekė mene perteikti ra- 
cionalią erdvės kaip gylio ir laiko kaip sekos kosmografiją. 
Unikalus Vakarų muzikos bruožas - harmoninių akordų 
įvedimas - sukūrė tvarkingą garso intervalų struktūrą, kuri 
ritmą ir melodiją sujungė struktūrine harmonija ir nustatė 

pusiausvyrą tarp „pirmaplanės“ melodijos ir „foninių“ 
akordų. 

Pagrindinis neoklasikos kritikų ketinimas, kaip Les- 
singo Laokoonte, buvo pateikti estetinio suvokimo „dės- 
nius“: poezijos ir tapybos raiškos priemonės veikia skirtin- 
gas jusles, esmiškai skiriasi ir pagrindiniai jų kūrybos prin- 
cipai, nes paveikslas susitelkia į vieną veiksmo momentą 
erdvėje, o poezija vaizduoja veiksmų seką laike.!* Kiekvie- 
nas žanras turi atitinkamą sritį, ir jos negali būti maišomos. 
Visa tai rėmėsi fundamentaliu kosmologiniu pasaulėvaiz- 
džiu: gylis, trimatės erdvės vaizdas kuria „vidinę distanci- 
ją „imituojančią tikrą pasaulį; pasitelkęs pradžios, vidurio 
ir pabaigos sampratas, pasakojimas seką paverčia įvykių 
chronologine grandine, taip sukurdamas raidos rezultato 
įspūdį. 

Šio požiūrio ištakos siekia renesanso erdvės sampra- 
tą, bet jo pamatas yra Newtono sutvarkytos visatos pasau- 
lėvaizdis. Joana Gadol rašo: 


Euklido erdvės samprata iki XIX a. pabaigos formavo 
pagrindinius Europos meno bruožus. Perspektyvą, or- 
ganinių formų idealą, klasikinius orderius erdvinė pro- 
porcingumo logika veikė dar ilgai po to, kai buvo atsi- 
sakyta estetinės concinnitas* teorijos. Filosofijoje iški- 
lus empirizmui, taisyklingų proporcijų jau nebebuvo 
galima laikyti savaime „objektyviomis“ - tokiomis jos 
buvo laikomos kaip harmoningi santykiai, kuriais 
Gamta susieja fenomenų pasaulio elementus. Tačiau 
meninė erdvė ir toliau liko geometriškai taisyklinga ir 





“ „Taisyklė tokia: seka laike yra poeto sritis, o koegzistencija erd- 
vėje - dailininko. Viename ir tame pačiame paveiksle pavaizduoti du lai- 
ko momentus, būtinai nutolusius [-..] reiškia tapytojui kėsintis į poeto 
valdas — tam geras skonis tikrai negali pritarti.“ G. E. Lessing, Laocoūn (New 
York: Noonday Press, 1965), p. 109. 


* Harmoningumas, darna (Iot.). 

vientisa. Visose renesanso stiliaus atmainose, nuo ma- 
nierizmo iki impresionizmo, ji išliko racionali ir tvar- 
koma pagal „taisykles“, o taip buvo todėl, kad erdvės 
pajauta, suformavusi naują meninį pasaulio vaizdą, 
nulėmė ir teorinį pasaulio vaizdą. Meninį vaizdą imta 
grįsti nauja kosmologija, užėmusia ankstesniojo este- 
tinio-metafizinio pamato vietą. Modernios Europos 
meninį tikėjimą visatos homogeniškumu ir jos siste- 
minga, racionalia tvarka galutinai pagrindė mokslinė 
kosmologija, kylanti iš Copernico pasaulio sampratos.B 


Antrasis klasikinis principas, reguliavęs estetines di- 
džiosios dalies Vakarų meno ir literatūros intencijas, buvo 
mimesis idėja, arba tikrovės interpretavimas imituojant. Me- 
nas buvo gamtos veidrodis, gyvenimo atvaizdas. Pažini- 
mas buvo to, kas „tenai ', atspindys; tai buvo pažįstama per 
Spiegelbild, kopiją to, kas pamatyta, t. y. suvokta juslėmis. 
Vertinimas pirmiausia buvo kontempliacija, tikrovės ste- 
bėjimas, o jos imitacija buvo jos vertės atspindys. Kontem- 
pliacija leido žiūrovui sukurti Hheoria (pirmine reikšme - 





I5 Joan Gadol, Leon Battista Alberti, Universal man of the Early Re- 
naissance (Chicago: University of Chicago Press, 1969), p. 151. 

Modernaus erdvės ir laiko pasaulėvaizdžio, kaip susijusio su ma- 
tematika ir menu, atsiradimas ir kitimas aptariamas puikiame Ernsto Cas- 
sirerio straipsnyje „The Individual and the Cosmos“, in Renaissance Phi- 
losophy, red. Ernst Cassirer ir kiti. (New York: Barnes and Noble, 1963). 

Cassirerio idėjos savitai susijusios su optikos teorija ir Erwino Pa- 
nofskio apibūdinamu tapytojo erdvės vizualizavimu. Aptardamas Alberti 
Panofskis rašo: „[...] paveikslą lyginti su langu reiškia dailininkui primesti 
tiesioginį vizualinį požiūrį į tikrovę arba to iš jo reikalauti [...]. Jau nebe- 
manoma, kad dailininko šaltinis yra „idealus, jo sieloje esantis vaizdas“, 
kaip teigė Aristotelis, o tam pritarė Tomas Akvinietis ir Meisteris Eckhar- 
tas; jo šaltinis - optinis vaizdas jo akyje [...] Trumpai tariant, helėnų ir 
romėnų tapyboje numanomai ir pavaizduotai erdvei trūksta dviejų sa- 
vybių, kurios apibūdina numanomą ir pavaizduotą erdvę „moderniame“ 
mene iki Picasso pasirodymo: tęstinumo (taigi ir galimybės išmatuoti) ir 
begalybės“. Žr. Erwin Panofsky, Renaissance and Renascences in Western 
Art (Stockholm: Almgvist and Wiksell, 1960), p. 120, 122 ir toliau. 

žiūrėjimą), Heoria reiškė atsitraukimą, dažniausiai estetinę 
distanciją, nuo objekto ar patirties, tam, kad būtų pakan- 
kamai laiko ir erdvės į juos įsigilinti ir juos įvertinti. 

Modernizmas yra mimezės žlugimas. Jis neigia, jog 
išorinės tikrovės pirmumas yra duotis. Jis siekia arba per- 
tvarkyti tą tikrovę, arba pasitraukti į savasties vidinį pa- 
saulį, į asmeninę patirtį, ir iš ten kyla jo rūpesčiai ir esteti- 
niai užmojai. Šios permainos ištakos filosofinės, visų pir- 
ma - Descartes o filosofija ir Kanto naujų principų kodifi- 
kacija. Dėmesys perkeliamas į savastį kaip supratimo kri- 
terijų, pažinimo šaltiniu tampa pažįstančiojo veikla, o ne 
objekto pobūdis. Kantiška revoliucija (jis vadino ją Koper- 
niko revoliucija) protą padaro aktyviu veiksniu, pasaulio 
sūkuryje peržvelgiančiu ir atrenkančiu patirtį, tačiau vis 
dar besilaikančiu nustatytų erdvės ir laiko koordinačių kaip 
duotų suvokimo ašių. Tačiau lūžis įvyko. Pažinimo šaltiniu 
tampa veikla - kūrimas ir darymas. Praxis ir pasekmės pa- 
keičia teoriją ir pirmines priežastis. 

Literatūroje ir mene veiklaus pažinimo teorija prade- 
da transformuoti senesnes mimezės formas ir duotas erd- 
vės ir laiko koordinates. Kontempliaciją išstumia pojūtis, vie- 
nalaikiškumas, betarpiškumas ir poveikis. Šie nauji tikslai su- 
teikia bendrą formalią sintaksę visiems menams nuo XIX a. 
vidurio iki XX a. vidurio. 

Alberti paveikslas buvo priemonė pažvelgti į regimą- 
jį pasaulį; tai sudarė kontempliatyvaus elemento bei „dis- 
tancijos“ tarp žiūrovo ir patirties pagrindą. Moderniosios 
tapybos koncepcija visiškai kitokia. Cėzanne ui mimezė bu- 
vo gamtos neigimas. Savo estetikoje jis suformuluoja gar- 
sųjį teiginį, kad visos realaus pasaulio struktūros yra trijų 
pagrindinių masės formų - kubo, rutulio ir kūgio - varia- 
cijos. Ir jo paveikslų erdvė tvarkoma plokštumomis, kad 
būtų išryškinta viena ar kita iš šių formų. Turneris įvykdė 
dekartišką posūkį nuo objektų vaizdavimo tokių, kokius mes 
juos žinome esant, link suvokimo pojūčių pagavos. Jo pa- 
veiksle „Lietus, garas ir greitis“, kur pavaizduotas per Tem- 

zės tiltą riedantis traukinys, matome bandymą pagauti ju- 
desį iki tol nežinomu būdu. 

Šiuos erdvės ir judesio sampratos pokyčius logiškai 
išplėtojo įvairūs sąjūdžiai - postimpresionizmas, futuriz- 
mas, ekspresionizmas ir kubizmas, kuriais modernizmas 
pasiekė savo apogėjų. Šiems naujiems tikslams išreikšti bu- 
vo sukurtos naujos technikos. Vuillard'o paveiksluose mo- 
terų suknelių raštai pirmajame plane atkartoja sienos ap- 
mušalų raštus, ir taip figūra ir fonas beveik susilieja. Mun- 
cho drobėse paveikslo „vidinis atstumas“ sutrumpintas 
taip, jog pirmasis ir antrasis planai beveik nesiskiria, kaip 
kad paveiksle, vaizduojančiame ant lovos krašto sėdinčią 
jauną merginą, todėl paveikslas „šoka“ ant žiūrovo. Nau- 
josios dvasios kredo suformulavo postimpresionizmo te- 
oretikas Maurice'as Denis sakydamas: „Mes privalome už- 
daryti langines“. Paveikslas neturi kurti gilumos iliuzijos, 
tris matmenis perteikti dvimatėje plokštumoje, jis turi būti 
paviršius, kuriuo atskleidžiamas betarpiškumas. 

Kantas teigė, kad erdvė ir laikas yra sintetinės aprior- 
nės kategorijos, pastovios sąmonės kategorijos, leidžiančios 
žmogui sutvarkyti patirtį. Bet Dilthey istoricizmas tvirtina, 
kad net fundamentalios tikrovės patyrimo formos - erdvė 
ir laikas — nėra pastovios, bet kinta keičiantis kultūros mo- 
deliui. Taigi reliatyvizmas ir istorinė perspektyva pakeitė 
fiksuotą požiūrio tašką ir objektų stebėtojo atitikmenį. Me- 
ne šią kintančią sąmonę išreiškė futurizmas ir kubizmas. 

Futuristams neegzistuoja nei laiko, nei erdvės distan- 
cija. „Techniniame manifeste“ jie dėsto, kad kurdami paveiks- 
lą jie siekia „žiūrovą perkelti į paveikslo vidurį .'* Jie sten- 
gėsi sutapatinti objektą ir emociją, sutapatinti juos ne kon- 
templiacija, bet veiksmu. Joshua Taylor nurodo, kad jie bū- 
tų taip pat teisūs, jei būtų sakę: „Mes norime sugrūsti pa- 
saulį į žiūrovo sąmonę". Kubizme matome neitin vykusį ban- 





'* Techninį manifestą“ rasite Futurism, red. Joshua Taylor (New York: 
Museum of Modern Art, 1961), p. 125-127. 

dymą priartėti prie reliatyvumo idėjų. C. H. Waddingtonas 
rašo, jog reliatyvumo teorijoje „mes susiduriame su dalyku, 
neapmąstytu klasikinės fizikos - daugybe erdvių, ir visos jos 
lygiavertės“. Taigi kubistui suvokti tikrovę reiškia bandyti 
žiūrėti į daiktus „iš visų pusių tuo pačiu metu“ ir šį vienalai- 
kiškumo jausmą užfiksuoti daugybę skirtingų objektų plokš- 
tumų perklojant vienoje plokščio paveikslo paviršiaus plokš- 
tumoje. Vieną požiūrio tašką nustelbia daugybė požiūrio taš- 
kų, vienu metu suskaldančių tą pačią plokštumą. 

Taigi ryškėja moderniosios tapybos tikslai: sintaksės lyg- 
menyje - suskaidyti tvarkingą erdvę; estetikos prasme - pa- 
naikinti distanciją tarp objekto ir žiūrovo, „užgriūti“ žiūrovą 
ir veikiant jį betarpiškai įsitvirtinti. Žiūrovas scenos neinter- 
pretuoja, veikiau jaučia ją pojūčiais, ir ši emocija jį užvaldo. 


„„.-Rature ta vague litterature“,* patarė Mallarmė; iš- 
braukite visus žodžius, pernelyg konkrečiai susijusius su 
brutalia tikrove, ir sutelkite dėmesį į pačius žodžius bei jų 
santykį su fraze ir sakiniu. „Taigi estetinė moderniosios po- 
ezijos forma“, rašė Josephas Frankas, „pagrįsta erdvine lo- 
gika, reikalaujančia visiškai pakeisti skaitytojo požiūrį į kal- 
bą. Kadangi bet kokia žodžių grupė pirmiausia nurodo į 
ką nors paties eilėraščio viduje, moderniosios poezijos kal- 
ba išties yra sangrąžinė. Prasminės sąsajos visiškai atsisklei- 
džia tik tuomet, kai žodžių grupės, kurių nesieja supranta- 
mas ryšys jas skaitant vieną po kitos laike, vienalaikiškai 
suvokiamos erdvėje." 

Ne tik seka nustoja buvusi reikšmės vadovas, bet su- 
griaunama ir pati idėja, kad vienas žodis turi vieną reikš- 
mę. Garsiajame laiške Pauliui Demeny Rimbaud paskelbia, 
kad žodynų apibrėžimai bei sintaksės ir gramatikos taisyk- 





V Joseph Frank, „Spatial Form in Modern Literature“, in The Wide- 
ning Gyre: Crisis and Mastery in Modern Literature (New Brunswick, N. J.: 
Rutgers University Press, 1963), p. 13. 


* Išbraukyk savo neaiškią literatūrą (pranc.). 

lės skirtos tik sustabarėjusiems žmonėms, akademikams. 
Kiekvienas žodis yra idėja, anot Aldouso Huxley, „perse- 
kiojanti paslaptis“. Rogeris Shattuckas rašo: „Tikras klasi- 
kinis rašymo stilius reikalauja, kad žodis turėtų vieną, aiš- 
kią loginę prasmę kiekviename kontekste. [Pavyzdžiui, La 
Bruyčre'as teigia, jog „iš visų skirtingų frazių, kuriomis ga- 
lėtume perteikti savo idėją, tik viena yra tikra ir teisinga .] 
Simbolistų, pirmiausia Mallarmė, požiūriu, kalba yra ap- 
dovanota reikšmės paslaptimi, kuri didėjanti, didėjant skir- 
tingų kiekvieno žodžio galimų nurodyti krypčių skaičiui. 
Jarry laikėsi panašios pažangios modernios poetinės reikš- 
mės teorijos, anot kurios visos tekste randamos reikšmės 
yra vienodai teisėtos. Nėra vienos teisingos reikšmės, iš- 
gujančios kitas neteisingas.''"* 

XIX a. pabaigoje literatūra, neperžengdama žodžių ir 
sakinių konvencijų ribų, bandė pagauti gyvenimo ne kaip 
atskirų esinių sekos, bet kaip sąmonės srauto pajautą. Ši 
Williamo James o frazė pirmą kartą pasirodė viename iš jo 
Psichologijos principų (Principles of Psychology, 1890) skyrių; 
ji tapo plačiai žinoma, nes populiarioje knygoje Psichologi- 
ja: glaustesnis kursas (Psychology: The Briefer Course, 1982) ji 
užėmė svarbią vietą. Sąmonės srauto sąvoka reiškia, kad 
pasibaigus vienam laiko tarpui, sąmonė po jo vis dar persi- 
dengia su sąmone prieš jį, todėl patiriamas laikas yra ne 
chronologiškas, bet vienalaikis. Tranzityvieji sąmonės srau- 
to elementai yra tokie pat reikšmingi ir paveikūs kaip ir 
substantyvūs dalykai, žymintys esinius, todėl mums pati- 
riant laiką kaip sąmonės srautą mūsų prasmės pojūčiui yra 
vienodai svarbūs. Įsimintinoje pastraipoje James'as rašo: 
„Mes turėtume sakyti ir jausmas, jeigu jausmas, bet jaus- 
mas ir prie jausmas taip pat lengvai, kaip sakome mėlynu- 
mo jausmas ar šalčio jausmas. Tačiau mes taip nesakome: 
įprotis pripažinti egzistuojant vien substantyvias kalbos da- 





'* Roger Shattuck, The Banguet Years (New York: Random House, 
1968), p. 36. 

lis taip giliai įsišaknijęs, kad kalba beveik nepasiduoda jo- 
kiai kitokiai vartosenai . 

Įprastinė kalba prasmę perteikia sutvarkytais substan- 
tyvais, sujungtais tranzityvių prielinksnių, tuo tarpu mo- 
dernistinė literatūra bando pabrėžti šiuos tranzityviuosius 
elementus kaip sinapses, nešančias nervinį jausmo impul- 
są, ir panardinti skaitytoją į pojūčių verpetą. Šį metodą pir- 
masis pritaikė Flaubert'as romane Ponia Bovari. Kaimo mu- 
gės scenoje (aš seku Josepho Franko aiškinimu) gatvėje šur- 
muliuodama stumdosi žmonių ir gyvulių minia. Nuo šiek 
tiek virš gatvės pakeltos platformos pasipūtę pareigūnai 
sako kalbas. Per smuklės langą, atsiveriantį į šį spektaklį, 
įsimylėjėliai Ema ir Rodolfas stebi tai, kas vyksta, ir kalbasi 
nenatūraliomis frazėmis. Vėliau komentuodamas šią sce- 
ną Flaubert'as rašė: „Viskas turi girdėtis tuo pat metu: gal- 
vijų bliovimas, įsimylėjėlių šnabždesys, pareigūnų retori- 
ka - visa tai turi girdėtis tuo pat metu“. Bet kadangi kalba 
skleidžiasi laike, šio patirties vienalaikiškumo atkurti ne- 
įmanoma, nebent sutraukant laiko seką. Kaip tik tai Flau- 
bert'as ir daro: jis suardo seką, judėdamas tai atgal, tai pir- 
myn (kinematografinė analogija yra gana sąmoninga), ir 
finaliniame crescendo dviejų veikėjų - Cincinnatą cituojan- 
čio pono Prezidento ir apie nenugalimą magnetinę trauką 
tarp įsimylėjėlių postringaujančio Rodolfo - kalbos atkar- 
pas sugretina viename sakinyje, kad būtų pasiektas vienti- 
sas efektas. 

Šis formos suerdvinimas (Josepho Franko frazė) su- 
trikdo pasakojimo laiko tėkmę, kad sutelktų dėmesį į san- 
tykių sąveiką sustabdyto laiko lauke. Tai yra vienas būdas 
pagauti tai, ką James as vadina „percepcijos tekėjimu“. Ki- 
tas būdas, sudarantis Gertrudos Stein, James'o Joyce'o, Vir- 
ginios Woolf eksperimentų šerdį, - panardinti skaitytoją į 
patį laiko srautą. Jokūbo kambaryje (1922) viens į kitą persi- 
liejančių įvaizdžių sąveika Virginia Woolf sukuria pasau- 
lėjautos poslinkį. Vienos moters gyvenimo dienos istorijo- 
je romane Ponia Delovei (1925) sąmonės srautas sukuriamas 

pasitelkiant praeities intarpus. Romaną Bangos (1931) be- 
veik ištisai sudaro vidiniai monologai. Romane Ulisas (1922) 
Joyce as nepaprastai virtuoziškai demonstruoja visus lai- 
ko asambliažo būdus ir pabrėžia perspektyvos poslinkio 
idėją - ne tik sugretinimais ir praeities intarpais, bet taip 
pat ir visiems skyriams parinktais skirtingais stiliais, išryš- 
kinančiais daugybę galimų pasakojimo variantų. O Ger- 
truda Stein, anksčiau nei visi kiti (jos romanas Kaip tampa- 
ma amerikiečiais (The Making of Americans), išleistas 1925 m., 
bet parašytas dvidešimčia metų anksčiau) siekdama iš- 
skleisti savo „laiko pažinimo“ (o ne pasakojimo) idėją, visą 
pasikartojančią šeimos istoriją (knygoje 900 puslapių) pa- 
rašė beveik išimtinai esamuoju laiku. Apie šį romaną ji sa- 
ko štai ką: 


Knygoje Kaip tampama amerikiečiais [...] palaipsniui 
ir pamažėle aš atradau du dalykus, apie kuriuos pri- 
valėjau galvoti: tai, kad žinios yra įgyjamos, taip sa- 
kant, per atmintį; bet kai jau ką nors žinai, atmintis 
nedalyvauja. Bet kuriuo momentu, kai suvoki, kad 
ką nors žinai, atmintis nebevaidina jokio vaidmens. 
Kai bet kuris iš jūsų jaučiatės esąs kas nors kitas, at- 
mintis čia neveikia. Jūs patiriate betarpiškumo 
jausmą. 

[...] Aš stengiausi perteikti šį dabarties betarpiš- 
kumą neįtraukdama nieko daugiau. Man teko vartoti 
esamojo laiko dalyvius, naujas gramatines konstruk- 
cijas. Tos gramatinės konstrukcijos yra taisyklingos, 
betjos pakeistos, idant perteiktų betarpiškumą. Trum- 
pai tariant, nuo to laiko aš visais įmanomais būdais 
bandžiau perteikti betarpiškumo jausmą, visas mano 
darbas praktiškai ir vyko ta linkme." 





!* Šis aprašymas yra iš Oxforde skaitytos paskaitos „Kaip parašo- 
mas kūrinys“ (How Writing is Written), perspausdintos Somerseto Maug- 
hamo knygoje Introduction to Modern English and American Literature (New 
York: New Home Library, 1943), p. 1356-1365.) 

Muzikoje įvykusių pokyčių modeliai panašūs. Mo- 
dernistiniame kanone vis įkyriau domimasi garsu - t. y. 
pačiu skambėjimu. Šį perėjimą rodo poslinkis nuo Wag- 
nerio link Schoenbergo. Ankstyvojoje Schoenbergo kūry- 
boje jaučiama Wagnerio įtaka, bet vėliau Schoenbergas at- 
sisakė struktūrinio harmoninio fono kaip nebūtino ir 
struktūrinį principą taikė tik melodijai. Muzikoje po Scho- 
enbergo net ir šis principas buvo atmestas, laikines sek- 
vencijas beveik visai išstūmė aleatoriniai elementai, gau- 
desio modeliai arba tokios Johno Cage'o bouffė naujovės 
kaip tyla. 

Modernizmas labiausiai klestėjo nuo 1890 m. iki 1930 
m. Tuo laikotarpiu būta nuostabių stiliaus tyrinėjimų ir svai- 
ginančių formos eksperimentų. Vėlesni 45 metai neatnešė 
beveik jokių naujovių, neišbandytų anksčiau, išskyrus pa- 
stangas technologiją sujungti su muzika arba tapybą su 
skulptūra (pvz., Rauschenbergo „environmentai“, kur švie- 
sos raštai ir „skulptūrų“ sugrupavimas atsitiktinai keičiasi, 
priklausomai nuo to, kaip žiūrovo svoris veikia spaudimui 
jautrias plokštes arba žiūrovo kūno šiluma veikia senso- 
rius) ir bandymus meno naštą užkrauti atminčiai (o ne ob- 
jektams), tačiau tai nepaliko nieko įsimintino. Jei ir buvo 
kokia nors viena estetika, ji buvo pastangos sunaikinti pa- 
čią objekto idėją. Viskas prasidėjo ėmus kisti meno „truk- 
mės“ sampratai. Kartą Tchelitchewas pasiskundė, kad dėl 
drobės kokybės Picasso paveikslai išsilaikys ne ilgiau nei 
penkiasdešimt metų, ir Picasso patraukė pečiais. Būta me- 
no kaip savigriovos eksperimentų (Tinguely mašinos); me- 
no kaip „akimirksnio įvykio“, pvz., Picasso „blykstės pa- 
veikslai“ (užfiksuoti kino juostoje), kuriuos jis „nupiešė“ 
Clouzot. Jei ir buvo nauja estetika, tai ji, kaip atskleidė Ha- 
roldo Rosenbergo analizė, buvo bandymai tapybos pras- 
mę apibrėžti per „veiksmą, tvirtinant, kad tapybą vertingą 
daro ne sukurtas objektas, bet dailininko „veiksmas“ jį su- 
kuriant. O žiūrovas turėjo išmokti vertinti ne vaizdą, kurį 
mato, bet už jo esantį kinestetinės veiklos pėdsaką. Taip į 

„naujovę“ nukreiptas menas užkrauna sunkią naštą jį pa- 
laikančiai „atminčiai“. 


Pažymėtina, kad visiems menams - tapybai, poezijai, 
prozai, muzikai - modernistinis impulsas suteikė bendrą 
raiškos sintaksę, grindžiančią įvairius žanrų tipus. Kaip mi- 
nėjau, tai yra distancijos tarp žiūrovo ir menininko, tarp 
estetinės patirties ir meno kūrinio sunaikinimas. Jis supran- 
tamas kaip psichologinės, socialinės ir estetinės distanci- 
jos sunaikinimas. 

Psichologinės distancijos praradimas reiškia laiko su- 
stojimą. Freudas teigė, kad pasąmonėje neegzistuoja lai- 
ko jausmas: praeities įvykiai patiriami ne taip, tartum jie 
būtų dabarties įvykiai, bet jiems būdingas dabarties be- 
tarpiškumas ir aktualumas. Todėl pasąmonė su savo pra- 
eities saugykla ir ypač vaikystės siaubais išlieka tokia grės- 
minga ir turi būti slopinama. Branda, anot Freudo, yra su- 
gebėjimas nustatyti būtiną distanciją, suvokti praeitį ir 
dabartį, kad tai, kas buvo praeitis, kaip praeitis būtų būti- 
nai atskirta nuo to, kas kyla iš dabarties. Bet modernisti- 
nė kultūra yra linkusi sujaukti arba visai panaikinti pra- 
eities ir dabarties suvokimą. Prousto cikle Prarasto laiko 
beieškant juslinė patirtis pažadina nevalingą prisiminimą, 
atskleisdama, kaip giliai praeitis įsišaknijusi mumyse ir 
kaip ji gali nugalėti dabartį. Romane Triukšmas ir įniršis 
(1929) Faulkneris pradeda in medias res. Kažkas kalba; mes 
nežinome, kas; po truputį pradedame suprasti, jog tai - 
silpnaprotis vaikas, vardu Bendžis; mes susipainiojame, 
nes toks pat ir kito veikėjo vardas. Romanui rutuliojantis 
skaitytojui iš atminties painiavos tenka išnarplioti įvykių 
seką. Praradus psichologinę distanciją, prarandamas lai- 
kiškumas ir įprastinė laiko strėlės kryptis. Galbūt, kaip tei- 
gia Natalie Sarraute, be perspėjimo ir pasiruošimo neriant 
į pačią jos romanus sudarančių „tropizmų“ ar judesių gel- 
mę, laimima spontaniškumo, tačiau kartu prarandamas 
kulminacijos, pasiekimo jausmas, atkakli individo pastan- 

ga savo sąmonę nukreipti nuo polimorfiškos užgaidos link 
brandos. 

Estetinės distancijos suirimas reiškia, kad patirtis ne- 
bekontroliuojama, nebesugebama atsitraukti ir „kalbėtis“ 
su menu. Eksperimentiniame rusų režisieriaus Tairovo te- 
atre trečiajame dešimtmetyje scena nebuvo atskirta nuo 
publikos, nebuvo jokio formalaus avanscenos ar arkos bar- 
jero. Veiksmas prasidėdavo ir vykdavo tarp žiūrovų ir ap- 
link juos, užliedamas juos ir įtraukdamas į įvykius. (Mar- 
kas Rothko, kūręs didžiules monochromines drobes, ku- 
rios būdavo iki 2,5 m pločio ir daugiau nei 3,5 m ilgio, 
kartą pasiūlė savo paveikslus žiūrėti iš pusės metro atstu- 
mo). Estetinės distancijos praradimą akivaizdžiausiai 
iliustruoja kinas - vienintelė nauja meno forma, atsira- 
dusi per pastaruosius 2500 metų. Žiūrovui, kuris apsup- 
tas sėdi kino teatro tamsoje (būtent taip buvo ketvirtojo 
dešimtmečio Abelio Gance'o kine, vėliau sineramoje ir 
daugiaekraniame kine), techninis kino pobūdis „prime- 
ta“ įvykį - atstumą (vaizdas matomas stambiu planu arba 
iš toli), kadro trukmę, dėmesį vienam, o ne kitam veikė- 
jui, vaizdų keitimosi tempą ir ritmą. O kinematografinė 
technika - greitas kadrų keitimasis, praeities intarpai, te- 
mų susipynimas, sekos suardymas - taip paplito, kad už- 
valdė romaną, tapo pramoginių renginių, kuriuose nau- 
dojamos įvairios raiškos priemonės, modeliu, nulėmė re- 
klamos ir visų multisensorinių dirgiklių, kasdien mus 
užgriūvančių pasaulyje, į kurį susivokiame esą įmesti, pa- 
teikimo formą.? 





2 Čia nenagrinėsiu socialinės distancijos praradimo, kurio priežas- 
tys ne tiek estetinės, kiek sociologinės, klausimo. Tačiau pasekmės taip 
pat yra svarbios. Socialinės distancijos praradimas reiškia, kad prarastos 
manieros ir mandagumas, įgalinę reguliuoti žmonių santykius ir leisda- 
vę žmonėms turėti savą „judėjimo erdvę“. Ši lygiava ištrynė kalbos, sko- 
nio ir stiliaus skirtumus, taigi visos vartosenos arba gramatikos yra vie- 
nodai geros. Asmenine prasme socialinės distancijos praradimas reiškia 

Visa tai neišvengiamai iškreipia blaivų viso Žmogiš- 
kos patirties spektro suvokimą. Betarpiškumu, poveikiu, 
vienalaikiškumu ir įspūdžiu kaip estetinės ir psichologinės 
patirties būdais siekiama dramatizuoti kiekvieną momentą, 
mūsų įtampą išauginti iki karštinės, tačiau mes paliekami 
nesuradę sprendimo, nesusitaikę, nepasikeitę - o būtent 
tai sudaro ritualo katarsį. Tai atsitinka neišvengiamai, ka- 
dangi veikiama ne turiniu (kokiu nors transcendentiniu 
kvietimu, pasikeitimu, apsivalymu per tragediją ar kančią), 
bet beveik išimtinai technika. Žiūrovas ištisai dirginamas ir 
trikdomas, tačiau psichodeliniam akimirksniui praėjus at- 
siveria tuštuma. Žmogus įsitraukia, įsiaudrina, patiria psi- 
chinį „transą“ arba su beprotybe besiribojantį svaigulį; bet 
anapus pasinėrimo į juslių sūkurį laukia pilka kasdienio 
gyvenimo rutina. Teatre uždanga nusileidžia, pjesė baigia- 
si. Gyvenime žmogui tenka eiti namo, gultis į lovą, kitą ry- 
tą keltis, valytis dantis, praustis veidą, skustis, tuštintis ir 
eiti į darbą. Kasdienybės laikas neišvengiamai yra kitoks 
nei psichodelinis laikas. Kiek gali tęstis toks atskyrimas? 

Modernumo paieška buvo intensyvesnės patirties pa- 
ieška visuose lygmenyse ir bandymas tas patirtis padaryti 
betarpiškai prieinamas žmonių juslėms. Tačiau daugybė 
ženklų rodo, kad mes pasiekėme šio etapo pabaigą, bent 
jau aukštojoje kultūroje (jei tokia sąvoka vis dar įmano- 
ma), ypač šiems bandymams virtus kultūrinei masei skir- 
tomis vulgarizacijomis. Modernioji literatūra —- Yeatso, 
Lawrence'o, Joyce'o ir Kafkos kūriniai — tai literatūra, anot 
Lionelio Trillingo, „perėmusi tamsiąją galią, kuria kadaise 
tam tikri religijos aspektai valdė žmonių protus. Tai lite- 


kišimąsi į privatumą, vis didėjantį nesugebėjimą su kitais bendrauti ofi- 
cialiai, kai to norima, nesugebėjimą pasprukti nuo minios, savo darbą ir 
tikslus apibrėžti kaip asmeninį reikalą. Mobilizuotose visuomenėse indi- 
vidas yra pajungtas partijai, grupei, bendruomenei. Hedonistinėse Va- 
karų visuomenėse pabrėžiami paviršutiniai santykiai bei skubotas trum- 
palaikis individų bendravimas, nulemiamas asmenybės ir išorės. 

ratūrai savitai rūpėjo dvasinis išsigelbėjimas. Bet vėlesnės 
literatūros, atrodo, pats išsigelbėjimas nebedomina. Šia 
prasme dabarties menas tapo postmodernus ir postkrikš- 
čioniškas. 

Taigi trajektorijai užsisukant kitame gale sugriaunama 
nuo XV a. Vakarų mintį formavusi „racionali kosmologija“: 
laiko seka (pradžia, vidurys, pabaiga), vidinė erdvės distan- 
cija (pirmasis ir antrasis planas, figūra ir fonas) ir vieninte- 
lės tvarkos samprata jas susiejantis proporcijos bei saiko 
jausmas. Distancijos sunaikinimas kaip estetinis, sociologi- 
nis ir psichologinis faktas reiškia, kad žmonėms ir mąsty- 
mo būdams nėra jokių ribų, jokių tvarkomųjų patyrimo ir 
vertinimo principų. Laikas ir erdvė šiuolaikiniams žmonėms 
jau nebėra namų koordinatės. Mūsų protėviai turėjo atra- 
mą - religiją, kuri buvo jų šaknys, nesvarbu, kaip toli jie būtų 
siekę nuklysti. Su šaknimis išrautas individas tegali būti kul- 
tūrinis klajūnas, neturintis namų, kur galėtų sugrįžti. Taigi 
kyla klausimas, ar kultūra gali atgauti vientisumą - ne tik 
formos, bet ir palaikymo ir patirties vientisumą.*! 





2! „Distancijos sunaikinimo“ tema pirmiausia buvo glaustai aptarta 
trumpoje esė žurnale Encounter (1963 m. gegužė), ir ši knygos dalis iš 
esmės paremta gerokai išplėsta minėta esė. Įrodymų savo tezei aš sėmiausi 
iš daugybės įvairiausių šaltinių. Be anksčiau išnašose nurodytų citatų aš 
daugiausiai rėmiausi tokiais šaltiniais: Erich Auerbach, Mimesis: The Rep- 
resentation of Reality in Western Literature (Princeton: Princeton Universi- 
ty Press, 1953); Joseph Frank, The Widening Gyre (New Brunswick, N. Y.: 
Rutgers University Press, 1963), ten yra puiki esė „Erdvinė forma moder- 
niojoje literatūroje“ („Spatial Form in Modern Literature“), pirmą kartą 
trumpesnis jos variantas išspausdintas Sewanee Review, 1945 m.; Aldous 
Huxley, Literature and Science (New York: Harper 6 Row, 1963); Roger 
Shattuck, The Banguet Years (New York: Random House, 1968); Joshua 
Taylor, Futurism (New York: Museum of Modern Art, 1961); C. H. Wad- 
dington, A Study of the Relations Between Painting and the Natural Sciences 
in this Century (Cambridge: M. I. T. Press, 1970). Williamo Jameso sąmo- 
nės srauto aptarimas paimtas iš Psychology: The Briefer Course, red. Gor- 
don Allport (New York: Harper Torchbook, persp. 1961). 

SEPTINTOJO DEŠIMTMEČIO 


PASAULĖJAUTA 


P dešimtmetis - dabar dešimtmečius ar- 
ba kartas mes laikome socialinio laiko vienetais - turi savo 
skiriamuosius ženklus. Septintasis dešimtmetis buvo poli- 
tinio ir kultūrinio radikalizmo dešimtmetis. Juos vienija 
bendras potraukis maištauti, tačiau politinis radikalizmas 
au fond* yra ne tik maištingas, bet ir revoliucingas, siekian- 
tis senąją socialinę tvarką pakeisti nauja. Be stiliaus ir sin- 
taksės revoliucijos formos srityje kultūrinis radikalizmas 
dažniausiai yra tik maištingas, nes jo impulsai kyla iš įnir- 
šio; dėl šios priežasties septintojo dešimtmečio pasaulėjauta 
atskleidžia esminių kultūrinio modernizmo bruožų nyki- 
mą. Todėl šį dešimtmetį aš analizuoju kaip konkretų savo 
bendros teorijos pavyzdį. 


Septintojo dešimtmečio pasaulėjautą galima apibrėž- 
ti dvejopai: kaip reakciją į šeštojo dešimtmečio pasaulėjautą 
ir kaip sugrįžimą prie ankstesnės pasaulėjautos, kurios apo- 
gėjus buvo Pirmojo pasaulinio karo išvakarių moderniz- 
mas, ir jos išplėtimą. 





* Gelmėje (pranc.). 

Šeštojo dešimtmečio pasaulėjauta iš esmės buvo lite- 
ratūrinė. Tipiški ano laikmečio kritikai Lionelis Trillingas, 
Yvoras Wintersas ir Johnas Crowe'as Ransomas savo raši- 
niuose akcentavo sudėtingumą, ironiją, dviprasmybę ir pa- 
radoksą. Tai protui būdingos savybės. Jos ugdo kritišką po- 
žiūrį, nešališkumą ir distanciją, Žmogų saugančius nuo vi- 
siško įsitraukimo, pasinėrimo ir aukojimosi pažiūroms ar 
patirčiai. Ši esmiškai nuosaiki nuostata blogiausiu atveju 
yra kvietizmo forma, geriausiu - savimonės būdas. Septin- 
tojo dešimtmečio pasaulėjauta šią nuotaiką atmetė negai- 
lestingai, net kvailai. Būdama įsiutusi ant laikmečio, nau- 
joji pasaulėjauta šūkavo, svaidėsi prakeiksmais, buvo lin- 
kusi į nešvankybes, o kiekvieną politinį ar kokį nors kitokį 
klausimą pateikdavo priešingybių koreliatais. 

Tačiau ilgiau išliekanti nuotaika kilo iš ankstesniųjų 
impulsų. 1895-1914 m. ryškiai įsižiebusios modernistinės 
naujovės sukėlė dvi išskirtines kultūros permainas. Pirma, 
menuose įvyko keletas formos revoliucijų, mano aptartų 
ankstesniame skyriuje - sulaužyta poetinė sintaksė, sąmo- 
nės srautas grožinėje prozoje, daugybė vaizdo plokštumų 
drobėje, atonalumas muzikoje, sekos nepaisymas pertei- 
kiant vaizdus laikiškai bei pirmojo ir antrojo plano atsisa- 
kymas vaizduojant erdvėje. Antra, atsirado naujas savas- 
ties pateikimas, Rogerio Shattucko Puotų metuose apibūdin- 
tas keturiais bruožais: vaikystės kultu; žavėjimusi absur- 
du; vertybių apvertimu, kai garbinami ne aukštesnieji, bet 
žemesnieji potraukiai; domėjimusi haliucinacijomis. 

Kol kas atidėkime į šalį klausimus apie estetines nau- 
joves. Septinasis dešimtmetis itin stebina tuo, kad jame pa- 
sikartojo ankstesnysis susidomėjimas savastimi, tik šaižes- 
ne ir šiurkštesne forma. Roberto Lowello, Annos Sexton ir 
Sylvios Plath „išpažintinėje“ poezijoje vaikystės skausmo 
temą išstūmė asmeniškiausių poetų patirčių - net psicho- 
zės priepuolių - atskleidimas, nors nekaltumo jausmas li- 
ko nepažeistas tokių poetų kaip Allenas Ginsbergas kūry- 

boje, kurioje dėl Whitmano, Blake'o ir indiškų Vedų įtakos 
pabrėžiama vizija. Absurdo jausmas buvo toks stiprus, kad, 
kaip Ionesco pjesėse, daiktai pradėjo gyventi savo gyveni- 
mą. Vertybės buvo beveik galutinai apverstos aukštyn ko- 
jomis, bet dabar žemųjų aistrų šlovinimas nebebuvo nei 
džiaugsmingas, nei išdykėliškas. Haliucinacijas, supranta- 
ma, karūnavo narkotinė ir psichodelinė patirtis. 

Tačiau visa tai septintojo dešimtmečio pasaulėjauta 
papildė išskirtinai savitais dalykais: domėjimusi smurtu ir 
žiaurumu, seksualiniais iškrypimais; troškimu kelti triukš- 
mą; antikognityvine ir antiintelektualine nuotaika; bandy- 
mu kartą visiems laikams ištrinti ribą tarp „gyvenimo“ ir 
„Meno; meno ir politikos sulydymu. 

Trumpai aptarkime šiuos bruožus. Kiną užliejęs smur- 
tas ir žiaurumas siekė ne sukelti katarsį, bet šokiruoti, 
gniuždyti, kelti šleikštulį. Filmai, hepeningai, paveikslai 
lenktyniavo, kuris detaliau pavaizduos smurtą. Buvo sa- 
koma, kad toks smurtas ir žiaurumas paprasčiausiai atspin- 
di mus supantį pasaulį, bet penktasis dešimtmetis, kruvi- 
nesnis ir daug brutalesnis, nesukūrė tokio mėgavimosi kru- 
vinomis detalėmis kaip septintojo dešimtmečio filmai, pvz., 
Boni ir Klaidas bei M*A*S*H. 

Seksualiniai iškrypimai yra seni kaip Sodoma ir Go- 
mora, bent jau žinomais laikais, bet jie niekada nebuvo taip 
atvirai ir tiesmukiškai demonstruojami kaip septintajame 
dešimtmetyje. Tokiuose filmuose kaip Andy Warholo Čel- 
sio merginos (The Chelsea Girls), švedų Man įdomu (geltona) 
(I Am Curious (Yellow)), pjesėse kaip Futz ir Chė matome ma- 
niakišką domėjimąsi homoseksualumu, transvestizmu, so- 
domija ir ypač viešai rodomu oraliniu-genitaliniu aktu. At- 
rodo, ši manija reiškė bėgimą nuo heteroseksualaus gyve- 
nimo, galbūt tai buvo atsakas į išlaisvintą agresyvų moterų 
seksualumą, pradėjusį ryškėti dešimtmečio pabaigoje. 

Šeštasis dešimtmetis buvo tylos laikotarpis — taip be- 
veik galima teigti dėl jo pasaulėjautos; Samuelio Becketto 

pjesės bandė sukurti tylos jausmą, Johno Cage'o muzika - 
net tylos estetiką. O septintasis dešimtmetis išsiskyrė triukš- 
mu. Po „naujojo Beatles garso“ 1964 m., rokas pasiekė tokių 
kurtinančių crescendo, kad buvo nebeįmanoma girdėti sa- 
vo minčių; gal tai ir buvo tikrasis jo tikslas. 

Antikognityvinę, antiintelektualią nuotaiką geriausiai 
išreiškė arši „turinio“ ir interpretacijos kritika, pirmenybę 
teikianti formai ir stiliui, pereinant prie „vėsesnių“ raiškos 
priemonių kaip kinas ir šokis - Susanos Sontag žodžiais ta- 
riant, tai pasaulėjauta, kuri „paremta neišrankumu, netu- 
rinti idėjų ir nepaneigiama“. 

Gyvenimo ir meno ribų trynimas reiškė tolimesnį Žan- 
rų naikinimą, paveikslų virtimą hepeningais, meno perkė- 
limą iš muziejų į aplinką, visos patirties pavertimą menu, 
nesvarbu, ar ji yra meno formos, ar ne. Šlovindamas gyve- 
nimą, šis procesas buvo linkęs griauti meną. 

Septintajame dešimtmetyje menas ir politika buvo su- 
sipynę stipriau nei kada nors anksčiau moderniojoje isto- 
rijoje. Ketvirtajame dešimtmetyje menas tarnavo politikai, 
bet gremėzdiškai ir ideologiškai. Septintajame dešimtme- 
tyje išryškinamas ne ideologinis turinys, bet temperamen- 
tas ir nuotaika. Partizaniniame teatre ir demonstracijų me- 
ne maža kitokio turinio nei pyktis. Prisiminę paskutiniojo 
XIX a. dešimtmečio anarchizmą, kai meną taip pat buvo 
užliejusi politika, išgirstume panašų toną, tačiau septinta- 
jame dešimtmetyje šio antinominio jausmo, nukreipto ne 
tik prieš vyriausybę, bet beveik prieš visas institucijas, mas- 
tas ir intensyvumas tapo akivaizdūs. 

Tačiau labiausiai stebina tai, kad septintajame dešimt- 
metyje su visais jo neramumais neįvyko jokia dėmesio verta 
estetinės formos revoliucija. Domėjimasis mašinomis ir 
technologija tik priminė Bauhausą ir Moholy-Nagy; teat- 
ras atkartojo Alfredo Jarry praktiką ir Antonino Artaud te- 
oriją; pokštai mene mėgdžiojo dada arba sėmėsi retorikos 
iš siurrealizmo. Turbūt tik romane būta įdomesnių naujo- 

vių - lingvistinis Nabokovo meistriškumas, Burroughso 
erdvės kraipymas, kai kurie prancūzų naujojo romano ele- 
mentai. Nepaisant visų kalbų apie formą ir stilių, šis de- 
šimtmetis nebuvo originalus nei vienu, nei kitu. Bet su- 
šiurkštėjo pasaulėjautos tonas ir būdas; tai buvo politinės 
kilmės pykčio vaisiai, pasklidę ir mene. Kultūros istorijai 
išlieka svarbus nusiteikimas prieš meną ir kultūrinės ma- 
sės pastangos perimti bei įgyvendinti gyvenimo stilių, ka- 
daise buvusį negausaus ir talentingo elito nuosavybe. 


„MENO“ IŠNYKIMAS 


Šeštojo dešimtmečio kultūros arbitrai didžiavosi, at- 
silaikę prieš neišrankumą, paviršutinišką blizgesį ir šlamš- 
tą, plūdusius iš masinės informacijos priemonių, prieš pre- 
tenzingumą ir žavėjimąsi menu, visuotinai laikytu „vidu- 
tiniokiškumo“ ženklais. Jie to siekė gindami klasikinę kul- 
tūros sampratą ir nustatydami transistorinį bei transcen- 
dentinį meno vertinimo kriterijų. 

Turbūt taikliausiai šį požiūrį apibūdino Hannah 
Arendt. Ji rašo: „Meno kūriniai kuriami vieninteliam tiks- 
lui - regimybei. Tinkamiausias kriterijus regimybei vertin- 
ti yra grožis [...] kad suvoktume regimybę, pirmiausiai tu- 
rime būti laisvi nustatyti tam tikrą atstumą tarp mūsų ir ob- 
jekto.“ 

Tai - graikiškas požiūris į meną, kai kultūra laikoma 
iš esmės kontempliatyvia. Menas nėra gyvenimas, ir tam 
tikra prasme jis - kažkas priešinga gyvenimui, nes gyveni- 
mas yra laikinas ir kintantis, o menas - pastovus. Tai Arendt 
papildo Hegelio objektyvacijos sąvoka. Meno kūrinys yra kū- 
rybingo asmens projekcija, kai idėja ar jausmas perkeliami 
į jam išorišką objektą: „(Čia sprendžiama daug svarbesnė 
problema nei psichologinė menininko būsena; tai objekty- 

vaus kultūros pasaulio statuso problema - pasaulio, kuris, 
susidėdamas iš apčiuopiamų dalykų - knygų, paveikslų, 
skulptūrų, pastatų ir muzikos - aprėpia ir liudija visą rašy- 
tinę šalių, tautų ir galiausiai žmonijos istoriją. Todėl vie- 
nintelis nesocialinis ir autentiškas kriterijus šiems specifi- 
niams kultūriniams dalykams vertinti yra jų santykinis pa- 
stovumas ir galiausiai net nemirtingumas - iš esmės tik tai, 
kas išliks per amžius, gali pretenduoti būti kultūros objek- 
tas.“ ! 

Paradoksalu tai, kad šį požiūrį, kuris septintajame de- 
šimtmetyje atrodė itin archaiškas, sugriovė ne tamsuoliai 
ar vidutiniokai, bet intelektualai, patys moderniosios kul- 
tūros skelbėjai. Siekdami apibrėžti išskirtinius naujosios pa- 
saulėjautos bruožus, jie paneigė būtent Arendt išdėstytus 
reikalavimus. Jie teigė, kad menas ir kultūra iš savarankiš- 
ko kūrinio persikėlė į menininko asmenybę, iš pastovaus 
objekto - į laikiną procesą. Šią sampratą ryžtingai sufor- 
mulavo būtent Haroldas Rosenbergas, interpretuodamas 
Jacksono Pollocko, Willemo de Kooningo, Franzo Kline'o ir 
kitų jo pavadintų „veiksmo“ tapytojais, kūrybą. Jis rašė: 
„Tam tikru metu vienam po kito Amerikos tapytojui drobė 
ėmė atrodyti esanti veikiau veiksmo arena nei erdvė, ku- 
rioje galima atkurti, perkurti, analizuoti ar „išreikšti“ įsi- 
vaizduojamą ar realų objektą. Drobėje turėjo rastis ne paveiks- 
las, bet įvykis. [...] Estetika taip pat buvo pajungta šiems 
gestikuliavimams su medžiagomis. Be formos, spalvos, 
kompozicijos, piešinio [...] galima apseiti. Visuomet svar- 
biausia tai, kas atsiskleidžia veiksmu“. 

Jei paveikslas yra veiksmas, pirminis eskizas niekuo 
nesiskiria nuo užbaigto objekto. Antrasis negali būti „ge- 
resnis“ ar „užbaigtesnis“ nei pirmasis. Mene nėra pasiren- 


"Hannah Arendt, „The Crisis in Culture“, in Between Past and Eutu- 
re: Eight Excrcises in Political Thought, red. Hannah Arendt (New York: 
Viking, 1961), p. 202. 

gimų ar hierarchijų, o kiekvienas veiksmas pats savaime 
yra įvykis. Iš tikrųjų kūrinys kaip kūrinys ištirpsta veiks- 
me, taip pat ir kritikas. Rosenbergas daro išvadą, jog „nau- 
joji tapyba nušlavė visas ribas tarp gyvenimo ir meno. Iš to 
seka, kad jai viskas svarbu. Viskas, kas susiję su veiksmu - 
psichologija, filosofija, istorija, mitologija, herojų garbini- 
mas. Viskas, išskyrus meno kritiką. Dailininkas tapymo 
veiksmu pabėga nuo meno, kritikas nuo meno pabėgti ne- 
gali. Kritikas, ir toliau vertinąs mokyklų, stiliaus, formų po- 
žiūriu - tartum dailininkui teberūpėtų sukurti tam tikrą ob- 
jektą (meno kūrinį), o ne gyventi drobėje - neišvengiamai 
atrodo keistuolis“. 


Pasirodė, kad Rosenbergas išpranašavo nepaprastai 
tiksliai. Visas septintojo dešimtmečio meno sąjūdis siekė 
ištirpdyti meno kūrinį kaip „kultūros objektą“, panaikinti 
skirtumą tarp subjekto ir objekto, tarp meno ir gyvenimo. 
Akivaizdžiausiai tai atskleidžia skulptūra arba skulptūros 
ir tapybos susiliejimas ir abiejų žanrų ištirpimas erdvėse, 
aplinkose, judesiuose, išraiškos priemonių maišalynėse, he- 
peninguose ir „Žmogaus-mašinos“ sąveikos sistemose. 

Skulptūrai klasikine prasme labiausiai rūpėjo objek- 
tai. Ją domino masė kaip tvirta forma, ji rėmėsi trimate erd- 





* Harold Rosenberg, The Tradition of He Nav (New York: Horizon 
Press, 1959), p. 25 ir toliau. Esė „Amerikos veiksmo tapytojai“ („American 
Action Painters“) pasirodė 1952 m. Savo straipsnio „Hans Hofmann: gimęs 
veikti“ („Hans Hofmann: Nature into Action“), išspausdinto Art News, 
1957 m. gegužės mėn., išnašoje Rosenbergas išreiškė dar vieną mintį: „At- 
sigręždamas į veiksmą, abstraktusis menas išardo savo sąjungą su archi- 
tektūra, kaip kad tapyba anksčiau nutraukė ryšius su muzika ir romanu, 
ir ištiesia ranką pantomimai ir šokiui. [...] Fiziniam judesiui tapyboje iš 
esmės atstovauja linija (skirtingai nuo futuristų iliuzinio judesio vaizda- 
vimo), kuri suprantama ne tik kaip ploniausia plokštuma, ne kaip kraš- 
tas, kontūras ar jungiamasis elementas, bet kaip mostas ar figūra („dai- 
liojo čiuožimo“ prasme). Įsirėždama drobėje, kiekviena tokia linija realius 
menininko kūno judesius gali paversti estetiniu teiginiu. (Kursyvas D. B.). 

ve. Skulptūra buvo statoma ant pjedestalo arba plinto, taip 
erdviškai ją atitolinant nuo žemiško pagrindo ar sienos. 
Septintajame dešimtmetyje viso šito atsisakyta. Paaukšti- 
nimas nebebuvo naudojamas ir skulptūra susiliejo su ap- 
linka. Masė ištirpo erdvėje, o erdvė virto judesiu. Taigi „mi- 
nimalistinė skulptūra“ (Donaldo Juddo, Roberto Morriso, 
Dano Flavino) visiškai atmetė įvaizdžius. Ji nesiekė būti nie- 
kas kitas nei tai, ką ji pateikė: dėžutės, formos, santykiai — 
nei organiški, nei metaforiški, nei simboliški, nei antropo- 
morfiški. Ji išties buvo Dinge an sich, daiktai patys savaime. 
Panašius dalykus buvo galima išvysti 1968 m. vasarą Whit- 
ney muziejaus surengtoje parodoje, pavadintoje „Antiiliu- 
zija: procedūros ir medžiagos“. Medžiagos buvo šienas, tau- 
kai, purvas, šunų maistas ir t. t. Katalogo tekstas prasideda 
tokia Jameso Monte's pastaba: „Daugelio šios parodos dar- 
bų radikalumą lemia ne tiek tai, kad menininkai panaudo- 
jo naujas medžiagas, kiek tai, jog darbų sumanymas ir atli- 
kimas yra svarbesni nei objektinė darbų kokybė“. Kiekvie- 
na skulptūra „yra deobjektyvizuota, išsklaidyta arba išju- 
dinta, kai kurioms skulptūroms būdingi visi trys bruožai? 
Lyndos Benglis latekso kūriniai buvo išpilti ant grindų ir 
jiems buvo leista patiems atrasti savo formą. Barry La Va 
stambių kreidos gabalų ir mineralinio aliejaus mišinį nau- 
dojo drauge su popieriumi arba audiniu; visa tai sumai- 
šius, priklausomai nuo sausumo ar drėgmės, susigėrimo 
ar prisisotinimo laipsnio, atsirado įvairių formų. „Naujau- 
siuose darbuose La Va laiką sugeba paversti svarbiu ele- 
mentu, jis gali projektuoti nuoseklią kūrinio raidą, pana- 
šiai kaip biologas numato laboratorijoje sukurtų mikroor- 
ganizmų augimą.“ Michaelo Ashero oro skulptūra tiesio- 
gine žodžio prasme buvo oro užuolaida, rodanti iš vienos 
galerijos į kitą vedančio perėjimo aukštį, plotį ir gylį. Eida- 





* James Monte's ir Marcia Tucker, Anti-illusion: Procedures / Mate- 
rials (New York: Whitney Museum, 1969). 

mas juo ir jausdamas spaudimą kūnui, žmogus jautė erd- 
vę. „Bekūnis kūrinio tiesmukiškumas taikliai primena dai- 
lidės dar neliestą pusrąstį. Žiūrovas jaučia ir todėl žino, kad 
esama skulptūros; tai pakeičia matymo ir iš jo kylančio ži- 
nojimo ciklą.“ 

Tais pačiais 1968 m. Robertas Morrisas notarui pareiš- 
kė, kad iš savo sukurtos konstrukcijos jis „pašalina“ visą 
estetinę kokybę ir turinį '. Komentuodamas šį „antiformos“ 
sąjūdžio kraštutinumą Haroldas Rosenbergas rašė: 


Estetikos pašalinimas [...] įteisina „proceso“ meną, ku- 
riame veikiant cheminėms, biologinėms, fizinėms ar 
sezoninėms jėgoms arba pakeičiama pirminių medžia- 
gų forma, arba jos sunaikinamos, kaip darbuose, ku- 
riuose auga žolė ir bakterijos, arba rūdijančiuose dar- 
buose, taip pat atsitiktinį meną, kurio formą ir turinį 
nulemia atsitiktinumas. Estetikos atmetimas galiau- 
siai reiškia visišką meno objekto sunaikinimą jį pa- 
keičiant kūrinio idėja arba gandu, kad toks kūrinys 
buvo atliktas - kaip konceptualiajame mene. Nepai- 
sant pabrėžtino naudojamų medžiagų realumo, vi- 
siems deestetizuoto meno tipams būdingas bendras 
principas: galutinis produktas, jei toks yra, yra ma- 
žiau reikšmingas nei jo kūrimo procedūros, ir jis tėra 
tų procedūrų pėdsakas.* 


Nors pirmoji Rosenbergo „gestų“ arba „proceso“ me- 
no prognozė buvo palanki, prabėgus penkiolikai metų jis 
aiškiai buvo šiek tiek nelaimingas, šiai tendencijai tapus 
tokia rėksminga. Dabar jis stengėsi jaunesniems meninin- 
kams priminti, kad „daiktai turi estetinių savybių nepri- 
klausomai nuo to, ar jie yra, ar nėra meno kūriniai. Esteti- 





* Harold Rosenberg, „The De-aestheticization“, New Yorker, 1970 m. 
sausio 24, p. 62. Perspausdinta in The De-definition of Art (New York: Ho- 
rizon Press, 1972), p. 28-38. 

ka nėra atskirai egzistuojantis elementas, kurio meninin- 
kas gali atsikratyti savo valia. Morissas negalėjo pašalinti 
estetinio turinio iš savo konstrukcijos lygiai taip pat, kaip 

negalėtų jo suteikti tam, kas jo neturi . 


Panaši ir tapybos trajektorija. Nuo seniausių laikų ta- 
pyba visuomet rėmėsi dviem elementais: simetriška geo- 
metrine plokštuma ir lygiu paviršiumi. Nubrėždamas lini- 
ją aplink sienoje nupieštą atvaizdą, pirmasis urvų tapyto- 
jas atskyrė paveikslą nuo aplinkos; tada paveikslas tapo 
veikiau tikrovės simboliu nei magiška manipuliacija. 

Pastaraisiais dešimtmečiais stebėjome, kaip visiškai at- 
sisakoma plokštumos ir paviršiaus - tradicinio tapybos lau- 
ko. Priklijuotos detalės, kaip koliaže, suardo paviršių; ne- 
įprastos drobės formos suardo geometrinę plokštumą. 
Asambliažai išsikiša iš sienos. Environmentai apsupa žmo- 
gų. Šiose dviejose terpėse, pasak sąjūdžio vado Allano Kap- 
rowo, paveikslo erdvės iliuzija tampa tiksliu atstumu tarp 
kietų kompozicijos elementų. 

1969 m. Jennifer Licht surengta paroda „Erdvės“ iš- 
reiškė Modernaus meno muziejaus pritarimą šiam naujam 
sąjūdžiui. Joje distancija buvo galutinai sunaikinta: pa- 
veikslas buvo apverstas, ir žiūrovas veikiau stovėjo paveiks- 
lo viduje, nei jo išorėje. Parodos kataloge J. Licht rašė: 


Praeityje erdvė buvo vien meno kūrinio atributas, ta- 
pyboje perteikiamas iliuzionistinėmis konvencijomis, 
skulptūroje - tūrio išdėstymu; žiūrovą ir objektą sky- 
rusi erdvė buvo ignoruojama tiesiog kaip atstumas. 
Dabar šis nematomas aspektas laikomas aktyviu dė- 
meniu, kuris turi būti ne paprasčiausiai pateiktas, bet 
menininko suformuotas jam suteikiant pobūdį, kad 
jis galėtų įtraukti ir suvienyti žiūrovą su menu pla- 
tesnio užmojo ir masto situacijoje. Tiesą sakant, da- 





> Ibid. 

bar žiūrovas įžengia į vidinę meno kūrinio erdvę - 

anksčiau tik vizualiai iš išorės patirtą sritį, prie kurios 

būdavo priartėjama, bet jos ribos likdavo nepažeistos 
ir jam veikiau pateikiamos tam tikros sąlygos, nei baig- 
tinis kūrinys. 

Parodą sudarė šeši kambariai arba erdvės. Vienas iš 
jų buvo užpildytas didelėmis geltonų ir žalių fluorescenti- 
nių šviesių vamzdžių konstrukcijomis. Kitame buvo bal- 
tos akustinės plokštės. Trečiasis, iš vakuuminio stiklo, bu- 
vo beveik visai juodas. Ketvirtajame, į sporto salę panašia- 
me kambaryje, žiūrovas galėjo pagulėti ant čiužinių arba 
būti suvyniotas į drobės skiautes ir panašiai. Sode grupė 
Pulse parengė šviesos, garso ir šilumos environmentą, kad 
sukeltų atsaką į įvairias išraiškos priemones. 

Environmento menas ištrina ribą tarp erdvės ir žmo- 
gaus. Hepeningai panaikina distanciją tarp situacijos ar- 
ba įvykio ir žiūrovo. Hepeninguose kūrinio aspektai yra 
ne tik spalva ir erdvė, jais tampa ir šiluma, kvapas, skonis 
ir judesys. Allanas Kaprowas rašo: „Iš esmės environmen- 
tai ir hepeningai yra panašūs. Jie yra pasyvioji ir aktyvio- 
ji tos pačios monetos, kurios principas yra išplėtimas, pu- 
sės“. 

Hepeningas yra pastišas, jungiantis environmentą 
kaip dekoraciją ir teatrinį vaidinimą. Iš pradžių tai buvo 
tapytojo teatras, kuriame žiūrovas matė manipuliacijas ob- 
jektais ir medžiagomis, kai paveikslo plokštuma buvo 
nuimta nuo sienos ir kuriama atvirai. Tai įtraukia žiūrovą į 
patį „kūrybos“ procesą. 

Kaip nurodė Janas Kottas, hepeninge „visi ženklai yra 
tiesioginiai: kėdžių piramidė tėra tik viena ant kitos sukrau- 
tų kėdžių krūva; kiaurai publiką permerkianti vandens sro- 
vė yra tik kiaurai žiūrovus merkianti vandens srovė. Iš tik- 
rųjų tarp žiūrovų ir aktorių nėra net pertvaros.“ 

Anot Kotto, taip yra panaikinama mimetinė ir simbo- 
linė teatro funkcija. Ekspresyvų turinį ištirpdo paraidišku- 

mas, reikšmės kaip metaforos ir simboliai išnyksta. Net 
jausmų žadinimo idėja praranda prasmę, nes įvykis nei ką 
nors perteikia, nei vaizduoja - jis yra. Paraidiškumo pabrė- 
žimas iš dalies yra kėsinimasis į metafizinę raišką. Pavyz- 
džiui, dzenbudizme, filosofijoje, septintajame dešimtme- 
tyje žavėjusioje daugelį tapytojų ir poetų, nevartojami to- 
kie žodžiai kaip „kietas“ ir „minkštas“, nes tai yra substan- 
cijos arba savybės, arba požymiai, o savybė ir substancija 
yra metafiziniai terminai. Reikia kalbėti vien tiesiogine 
prasme, 0 norint palyginti, reikia nurodyti į specifinę lytė- 
jimo patirtį, apibūdinamą akmens, medžio, vandens ir t. t. 
jutimu. 


GENIJAUS DEMOKRATIZAVIMAS 


Skiriamasis tipiškų šeštojo dešimtmečio kultūros in- 
terpretatorių, tokių kaip Hannah Arendt ir Dwightas Mac- 
donaldas, ženklas yra menų hierarchijos ir kultūrinio pub- 
likos suskirstymo (pvz., į intelektualus, vidutiniokus ir pras- 
tuolius) sąvokos: jos neišvengiamai suponuoja standartų 
idėją ir juos saugančią bei apibrėžiančią profesiją - kritiką. 
Penktasis ir šeštasis dešimtmečiai iš tikrųjų buvo vadinami 
kritiko ir kritikos mokyklų amžiumi: Johno Crowe'o Ran- 
somo naujoji kritika, R. P Blackmuro teksto kritika, Lione- 
lo Trillingo moralinė kritika, Edmundo Wilsono socioisto- 
rinė kritika, Kennetho Burke'o dramaturginė pozicija, I. A. 
Richardso lingvistinė analizė, Northropo Frye mitologinė 
kritika. 

Septintojo dešimtmečio tema, priešingai, buvo nepa- 
sitikėjimas kritika. Pagrindinė naujosios pasaulėjautos ša- 
manė Susana Sontag straipsnyje Prieš Interpretaciją (Against 
Interpretation, 1966), kurio pavadinimas apibendrina šią pa- 
saulėjautą, pareiškė: „Šiandien [...] interpretacijos projek- 
tas yra iš esmės reakcingas. Kaip automobilių ir sunkiosios 

pramonės išmetami dūmai teršia miesto atmosferą, taip me- 
no interpretacijų srautas šiandien nuodija mūsų jausmus 
[...] Interpretacija yra intelekto kerštas menui. Netgi dau- 
giau. Tai - intelekto kerštas pasauliui“. 

Ne tik kritika, bet ir literatūra savo „sunkia turinio 
našta“ apkvaišina mūsų jusles. Sontag rašė, kad „pavyz- 
diniai mūsų laikmečio menai iš tikrųjų yra tie, kuriuose 
gerokai mažiau turinio ir šaltakraujiškesnis moralinis ver- 
tinimas - kaip muzika, filmai, šokis, architektūra, tapyba, 
skulptūra“. 

Neišvengiamai itin niekinamai imta žiūrėti į aukšto- 
sios ir žemosios (arba masinės ar populiariosios) kultūrų 
skyrimą. Sontag požiūriu, tai tėra skirtumas tarp „vieneti- 
nių ir masinės gamybos objektų“. Masinės technologinės 
reprodukcijos epochoje rimto menininko darbai buvo lai- 
komi išskirtinai vertingais, nes jų braižas individualus, as- 
meninis. „Bet šiuolaikinės meno praktikos kontekste šis sky- 
rimas atrodo itin paviršutiniškas. Daugelis pastarųjų de- 
šimtmečių rimtų meno kūrinių veikiau yra neabejotinai be- 
asmeniški, o ne [...] „individuali asmeninė išraiška“. 

Naujoji pasaulėjauta išgelbėjo jusles nuo proto. „Svar- 
būs tapo pojūčiai, jausmai, abstrakčios jautrumo formos ir 
stiliai. Būtent į juos kreipiasi šiuolaikinis menas, [...] mes 
daug stipriau ir giliau esame tai, ką gebame matyti (girdė- 
ti, justi skonį, užuosti, jausti), nei tai, kokį idėjų inventorių 
esame sukaupę savo galvose.“ 

Maža to, „jei menas suprantamas kaip [...] pojūčių 
programavimas, tai Rauschenbergo paveikslo sukeltas jaus- 
mas (ar pojūtis) gali būti toks kaip The Supremes dainos su- 
keliamas jausmas“. Taigi skiriamosios ribos buvo toliau tri- 
namos - rafinuotas paveikslas ir populiari muzika tampa 
vienodai veiksmingi „reorganizuojant sąmonę“ (arba „sen- 
sorinį aparatą“); tai dabar skelbiama esant meno paskirti- 
mi. Visa tai reiškė kultūros „demokratizaciją“, kai niekas 
nebegali būti laikoma aukšta ar žema; stilių sinkretizmą, 


199 


kuriame vienodai pynėsi visi pojūčiai, ir visiems pasiekia- 
mą jutimiškumo pasaulį. 


Jei kultūra buvo demokratizuota ir radikalus jausmo 
egalitarizmas išstūmė ankstesniąją proto hierarchiją, tai sep- 
tintojo dešimtmečio pabaigoje taip pat buvo demokra- 
tizuotas ir „genijus“. Menininko kaip genijaus, kaip išskir- 
tinės būtybės, anot Edwardo Shilso, „neprivalančios paisy- 
ti visuomenės įstatymų bei autoritetų“ ir siekiančios 
„vadovautis tik vidine būtinybe plėsti savastį, kad aprėptų 
naujas patirtis“, idėja aptinkama jau XIX a. pradžioje. Bu- 
vo manoma, kad menininko požiūris į pasaulį ypatingas. 
Whistleris menininkus paskelbė atskira klase, kurios nor- 
mų ir siekių prastuoliai nesupranta. „Jei tarp genijaus ir pub- 
likos kyla konfliktas, tai kalta tik publika, [...] vienintelė me- 
nininko pareiga yra paklusti tiesai ir savajam genijui“, tei- 
gė Hegelis, ir šį sakinį (kaip nurodė Irvingas Howe'as) metų 
metus kartojo tūkstančiai kritikų, rašytojų ir publicistų. 

Pasak Tocgueville'io, Prancūzijoje, kur rašytojai nuo 
seno vadovavo formuojant nacionalinį temperamentą ir pa- 
saulėžiūrą, ši tradicija itin stipri. Nuo kitų mirtingųjų me- 
nininkai ne tik skyrėsi savo genialumu; anot Victoro Hu- 
go, jiems taip pat buvo skirtas „šventų“ tautos „vadų“ vaid- 
muo. Iš tiesų, silpnėjant religijai, rašytojui buvo suteikiama 
vis daugiau ir daugiau šventiko privilegijų, nes jis buvo 
laikomas antgamtiška vizija apdovanotu žmogumi. Suvar- 
žytame pasaulyje vienintelis rašytojas negali prisitaikyti; 
jis yra klajūnas - kaip Rimbaud, - amžinai bėgantis nuo 
žemiškojo pasaulio. Joyce'as Trieste, Poundas Londone, He- 
mingway Paryžiuje, Lawrence'as Taose, Allenas Ginsber- 
gas Indijoje - štai tokie XX a. menininko-herojaus prototi- 
pai. Kelionė į nuo buržuazinių namų nutolusias vietas ta- 
po būtinas žingsnis siekiant savarankiškos vizijos. Visa tai 
grįsta tikėjimu, kad menas išreiškia aukštesnę tiesą nei ta, 
kuri suvokiama įprastu kognityviu būdu, o meno „kalba“, 

Herberto Marcuse's žodžiais tariant, „privalo perteikti tie- 
są, objektyvumą, nepasiekiamą įprastai kalbai ir įprastai pa- 
tirčiai“ |? 

Bet kas, jei - kaip kartą ironiškai pasakė Lionelis Tril- 
lingas (šis požiūris net jį patį „ganėtinai stebina“) - „[...] 
menas ne visada sako tiesą, arba geriausią tiesą, ir ne visa- 
da parodo teisingą kelią '? Kas, jei menas „gali net kurti melą 
ir pripratinti mus prie jo, ir [...] dažnai [...] autonomijos 
vardan, gali būti skrupulingai tiriamas racionalaus intelek- 
to“? Klausimas turbūt pernelyg platus, kad imtumės jį čia 
nagrinėti. Tačiau meninės vizijos išaukštinimas kelią kitą, 
opesnį klausimą: jei meno kalba yra nepasiekiama papras- 
tai kalbai ir paprastai patirčiai, kaip ji gali būti pasiekiama 
paprastiems žmonėms? Vienas iš septintojo dešimtmečio 
sprendimų - kiekvieną žmogų paversti jo paties meninin- 
ku herojumi. 1968 m. gegužės mėnesį Paryžiaus Ėcole des 
Beaux Arts studentai ragino ugdyti sąmonę, kuri būtų kiek- 
vienam individui „imanentiškos kūrybinės veiklos vado- 
vas“, tad „meno kūrinys“ ir „menininkas“ būtų „tik šios 
veiklos akimirkos“. 1969 m. Stokholmo Moderna Musėet re- 
voliucinio meno kataloge šis priesakas plėtojamas toliau, 
paskelbiant, kad „Revoliucija yra Poezija. Visi veiksmai, lau- 
žantys organizacijos sistemą, poetiški“. Bet tokie aktyvisti- 
niai pareiškimai - o septintajame dešimtmetyje jų nestigo — 
neišsprendė modernizmo problemos, tik ją apėjo. 


Problemos šerdis yra kultūros ir tradicijos santykis. 
Pavyzdžiui, kalbėdami apie klasikinę arba katalikiškąją kul- 
tūrą, omenyje turime ilgalaikį tikėjimų, tradicijų ir ritualų 
rinkinį, istorijai bėgant įgavusį savitą stilių. Šį stilių sufor- 
muoja ne tik nuosekli sveiko proto pasaulėžiūra ar forma- 
lios konvencijos, bet ir tam tikra tvarkingos visatos ir žmo- 





* Herbert Marcuse, An Essay on Liberation (Boston: Beacon Press, 
1969), p. 40. 

gaus vietos joje samprata. Pačia savo prigimtimi moderny- 
bė nutraukia ryšius su praeitimi kaip praeitimi, ištrina ją, 
užleisdama vietą dabarčiai ar ateičiai. Žmogui veikiau lie- 
piama perkurti save iš naujo, o ne pratęsti didžiąją būties 
grandinę. 

Kai kultūra yra susijusi su praeitimi, ji pasiekiama tra- 
dicijos nurodoma ir ritualų išreiškiama forma. Asmeninė pa- 
tirtis ir jausmai laikomi idiosinkrazija, nereikšminga didžio- 
sios grandinės tęstinumui. Tačiau kai kultūrai rūpi indivi- 
duali menininko asmenybė, o ne institucijos ir įstatymai, pa- 
tirties savitumas tampa pagrindiniu trokštamybės matu, o 
pojūčių naujumas tampa svarbiausiu pokyčių varikliu. 

Modernistinė kultūra yra savasties kultūra par excel- 
lence.* Jos centras yra „Aš“, o jos ribas nubrėžia tapatybė. 
Savitumo kultas, kaip ir daug kas modernybėje, prasideda 
nuo Rousseau, pirmose savo Išpažinties eilutėse pareišku- 
sio: „Aš imuosi dalyko, kurio niekas iki šiol nesiėmė [...) 
Tik aš! Aš pažįstu savo širdį .** Ir išties šis pareiškimas yra 
visiškai be precedento literatūroje dėl absoliutaus savitu- 
mo teigimo („Aš esu ne toks, kaip visi kiti egzistuojantys ) 
ir savo pasišventimu absoliučiam atvirumui (aš nei pralei- 
dau tai, kas bloga, nei įterpiau tai, kas gera“). 

Tačiau klystume, jei „Aš“, kuriuo prasideda kiekvie- 
nas šios knygos pirmo puslapio sakinys, painiotume su pa- 
prastu narcisizmu (nors jo taip pat čia esama); arba jei ap- 
galvotas pastangas šokiruoti skaitytoją siaubingomis deta- 
lėmis („[...] mirties agonijoje ji garsiai pagadino orą ') lai- 
kytume ne daugiau nei ekshibicionizmo forma. Išpažintyje 
Rousseau mėgina įrodyti, taip negailestingai kaip manė 
esant reikalinga, savo teiginį, kad tiesa pagaunama nuo- 
taika ar jausmu, 0 ne per racionalius sprendimus ar abst- 





* Aukščiausio lygio (pranc.). 
** J. J. Rousseau. Išpažintis. Vertė E. Viskanta ir V. Jurgutis. Vilnius, 
„Alma littera“, 2000, p. 6. . 

rakčiu mąstymu. „Aš jaučiu, todėl egzistuoju.“ Taigi Rous- 
seau vikaras persvarsto Descartes'o aksiomą ir vienu mos- 
tu apverčia klasikinį autentiškumo apibrėžimą ir iš jo iš- 
plaukiantį meninės kūrybos apibrėžimą. 

Kaip galima sužinoti, ar patirtis yra „autentiška“ —t. y. 
ar ji tikra ir todėl galioja visiems žmonėms? Klasikinė tra- 
dicija autentiškumą visuomet tapatino su autoritetu, ama- 
to meistriškumu, formos išmanymu, su estetinės ar mora- 
linės tobulybės siekimu. Anot Santayanos, tokį tobulumą 
galima pasiekti tik „išgryninant“, atmetant visus atsitikti- 
nius elementus - sentimentus, gailestį, komizmą, grotes- 
ką - ieškant tokios esmės, kuri reiškia formos užbaigtumą. 
Net tuomet, kai menas tapatinamas su patirtimi, kaip Joh- 
no Dewey teorijose, vis dar pabrėžiamas užbaigtumas kaip 
estetinio pasitenkinimo kriterijus. Dewey požiūriu, menas 
yra formavimo procesas, perteikiantis menininko „nukrei- 
piamosios intencijos“ ir nepaklusnios patirties prigimties 
sąveiką. Meno kūrinys yra užbaigtas, kai menininkas pa- 
siekia „vidinę vienybę ir pasitenkinimą. Kitaip tariant, me- 
nas tebėra modelio ir struktūros dalykas, ir norint suprasti 
meno kūrinį, reikia suvokti santykius tarp atskirų jo ele- 
mentų. 

Tačiau septintajame dešimtmetyje iškilusi nauja pa- 
saulėjauta atvirai niekino tokius apibrėžimus. Meno kūri- 
nio autentiškumas buvo apibrėžiamas beveik išimtinai be- 
tarpiškumo aspektu - ir betarpiškos menininko intencijos, 
ir betarpiško poveikio žiūrovui. Pavyzdžiui, teatre sponta- 
niškumas buvo viskas; tekstas faktiškai buvo pašalintas, ir 
improvizacija tapo viešpataujančia forma, aukštinančia 
„Nnatūralumą“, o ne išmonę, nuoširdumą, 0 ne sprendimą, 
spontaniškumą, o ne mąstymą. Kai Gyvojo teatro [The Li- 
ving Theatre] direktorė Judith Malina pasakė „[scenoje] aš 
nenoriu būti Antigonė, aš esu ir noriu būti Judith Malina', 
ji siekė iš teatro išvyti iliuziją, kaip kad tapytojai ją panai- 
kino dailėje. 

Bet šiuo atveju atsisakyti „vaidinti“ kitą nereiškia pa- 
prasčiausiai atsisakyti teksto; tai reiškia neigti žmogiškos 
patirties bendrumą ir primygtinai teigti tariamą asmeny- 
bės unikalumą. Antigonė yra simbolis - tradiciškai vaidi- 
nama scenoje, erdviškai atskirtoje nuo publikos, - kuris vis 
naujai formuluoja tam tikras amžinas, pasikartojančias 
žmogaus problemas: pilietinio paklusnumo reikalavimo, iš- 
tikimybės priesaikai, teisingumo prigimties problemas. Pa- 
šalinti Antigonę arba nesuteikti jai kūniškumo - reiškia ne- 
pripažinti atminties ir atmesti praeitį. 

Panašiai ir septintojo dešimtmečio literatūra buvo ver- 
tinama pagal jausmo nuoširdumą, pagal tai, kaip pavyksta 
perteikti „nepagražintą vaizduotės impulsą ',remiantis tei- 
giniu, kad mintis neturi tarpininkauti spontaniškumui. Al- 
lenas Ginsbergas sakė, jog jis rašo „leisdamas savo vaiz- 
duotei brėžti magiškas linijas iš jo tikrojo proto . Mums vis 
buvo kartojama, kad du geriausi jo eilėraščiai parašyti be 
išankstinio plano ar pataisymų: ilga pirmoji Kauksmo (Howl) 
dalis atspausdinta per vieną popietę; Saulėgrąžos sutra (Sun- 
flower Sutra) pabaigta per dvidešimt minučių („aš keverzo- 
jau prie stalo, o Kerouacas laukė prie namo durų, kol pa- 
baigsiu“). Taip pat improvizuodamas Jackas Kerouacas ėmė 
nesustodamas spausdinti savo romanus ant milžiniškų po- 
pieriaus ritinių - beveik po 2 m per dieną - ir be jokių tai- 
symų. 

Dauguma tokių reportažų iš menininko darbo vietos 
buvo palankūs, nes naujos pasaulėjautos kritikų tonas bu- 
vo ne ką mažiau asmeniškas nei menininkų. Atrodo, kad 
kritikų tikslas buvo ne tiek įvertinti pjesę, knygą ar filmą 
tradiciniu estetiniu požiūriu, kiek išreikšti savo santykį su 
jais: kūrinys daugiausiai buvo proga ką nors asmeniškai 
pareikšti. Taigi kiekvienas meno kūrinys - paveikslas, ro- 
manas ar filmas - tapdavo „kito“ „meno“ kūrinio preteks- 
tu - pirminio kūrinio sukeltų kritiko jausmų atskleidimo 
pretekstu. Tad „veiksmo“ menas pagimdė „veiksmo“ reak- 

ciją, ir kiekvienas Žmogus tapo pats sau menininkas. O vi- 
sa objektyvaus vertinimo samprata buvo išmesta už borto. 

Genijaus demokratizavimas įmanomas tapo dėl to, 
kad, nors galima ginčytis su vertinimais, su jausmais ginčy- 
tis neįmanoma. Kūrinio sukeltos emocijos jums arba priim- 
tinos, arba ne, ir nė vieno Žmogaus jausmai nėra svarbesni 
už kito Žmogaus jausmus. Maža to, plintant aukštajam iš- 
silavinimui ir augant pusiau kvalifikuotos inteligentijos gre- 
toms, ženkliai pasikeitė viso to mastas. Daugybė žmonių, 
anksčiau greičiausiai visai nekreipusių į tai dėmesio, dabar 
reikalauja teisės dalyvauti kūrybinėje veikloje - ne tam, kad 
patobulintų savo protą ar taptų jautresni, bet tam, kad „re- 
alizuotų“ savo asmenybes. Ir paties meno pobūdis, ir reak- 
cijos į jį prigimtis rodo didesnį rūpinimąsi savastimi nei 
bet kokiomis nors objektyviomis normomis. 

Toks reiškinys nebuvo nenumatytas. Prieš trisdešimtį 
metų Karlas Mannheimas perspėjo: 


[...] atviras demokratinės masinės visuomenės pobū- 
dis, jos augimas ir polinkis į bendrą viešą dalyvavimą 
ne tik sukuria gerokai per daug elito rūšių, bet ir pa- 
naikina jų išskirtinumą, reikalingą impulsams subli- 
muoti. Praradus šį minimalų išskirtinumą, tampa ne- 
beįmanoma sąmoningai formuoti skonį, pagrindinį 
stiliaus principą. Neturėję laiko subręsti mažose gru- 
pėse, nauji impulsai, įžvalgos ir pasaulėžiūros masių 
bus pačiupti kaip paprasčiausi dirgikliai." 


Kitiems masinės visuomenės teoretikams — Ortegai 
y Gassetui, Karlui Jaspersui, Pauliui Tillichui, Emiliui Le- 
dereriui, Hannah Arendt, kurių veikalai buvo labai įtakingi 
šeštajame dešimtmetyje, taip pat rūpėjo socialinės autori- 
teto praradimo, institucijų griovimo ir tradicijos sunaiki- 





" Karl Mannheim, Man and Society in an Age of Reconstruction (New 
York: Harcourt, Brace and Company, 1941), p. 86-87. 

nimo pasekmės, tačiau jie pabrėžė veikiau politinį nei kul- 
tūrinį aspektą. Masinę visuomenę jie laikė labai nestabi- 
lia, tam tikra totalitarizmo preliudija. Nors dabar žvelgiant 
atgal atrodo, kad jų teorija apie „masių“ santykį su visuo- 
mene pernelyg naiviai vertina socialinę struktūrą ir ne- 
brandžiai analizuoja politikos prigimtį, tačiau vieno visuo- 
menės aspekto - šiuolaikinės kultūros pasaulio - atžvil- 
giu ji pasirodė esanti gąsdinamai svarbi. Meno pasaulyje 
dabar vyksta tai, ką šie teoretikai pavadino „masifikaci- 
ja“ —- vienu iš nesklandžiausių savo terminų. Stilius tapo 
mados sinonimu ir „nauji“ meno stiliai nuolat gluminda- 
mi išstumia ankstesniuosius. Kultūrinės institucijos nesi- 
priešina dabarčiai, tad ir nesukuria įtampos, būtinos nau- 
jovių pretenzijoms išbandyti, bet be kovos pasiduoda lai- 
ko srovei. 

Anot Hiltono Kramerio, aukštasis menas „visuomet 
buvo elitinis, net jei elitas tebuvo pasaulėjautos, o ne so- 
cialinės padėties elitas. Aukštajam menui reikia išskirtinio 
talento, išskirtinės vizijos, išskirtinio pasirengimo ir pasi- 
šventimo - jam reikia išskirtinių asmenybių.* Tokie reika- 
lavimai, žinoma, yra atgrasūs bet kokiai populistinei ideo- 
logijai, taip pat ir šiandien Amerikos kultūroje vyraujan- 
čiai populistinei ideologijai. Todėl tiek daug kritikų taip Žvit- 
riai metėsi populiariosios kultūros pusėn? 

Rimtam kritikui ši situacija iškelia tikrą dilemą. Kaip 
nurodo Hiltonas Krameris, „kritikos profesija istoriškai de- 





* Hilton Kramer, „High Art and Social Chaos“, New York Times, 1969 
m. gruodžio 28, taip pat žr. Kramer, The Age of the Avant Garde (New York: 
Farrar, Straus and Giroux, 1973); ypač puiki esė „Art and Politics: Incur- 
sions and Conversations“, p. 522—529. 

* Lionelis Trillingas rašė: „Mūsų kultūrinė epocha yra pirmoji, kai 
daug žmonių trokšta aukštų meninių pasiekimų; kai jiems tai nepavyks- 
ta, jie telkiasi į beturčių klasę, perkertančią įprastines klasių ribas, ir su- 
kuria dvasios proletariatą. „On the Modern Element in Modern Literatu- 
re“, in The Idea of the Modern in Literature and the Arts, ed. Irving Howe 
(New York: Horizon Press, 1967). 

biutavo kaip tik tuo metu, kai aukštąjį meną pirmą kartą 
reikėjo apginti nuo didelės neišmanėliškos publikos“. Bet 
situacija seniai pasikeitė. Pats aukštasis menas yra pakri- 
kęs, gal net „dekadentiškas“ (nors šis terminas niekada ne- 
buvo tiksliai apibrėžtas), dabartinė „publika“ — tokia kul- 
tūros rajūnė, kad avangardui toli gražu nereikia kritikų už- 
tarimo, avangardas yra publikos valda. Taigi rimtas kriti- 
kas arba turi atsisukti prieš pačią aukštąją kultūrą, tuo pa- 
malonindamas savo politinius priešus, arba, Johno Grosso 
žodžiais tariant, „atsistatydinti ir tapti diskotekos durinin- 
ku“. Tokia yra kultūrinio genijaus demokratizavimo trajek- 
torija. 


SAVASTIES PRARADIMAS 


Pati sunkiausia situacija turbūt literatūros srityje. Ro- 
manas atsirado maždaug prieš du šimtus metų, sukurtas 
suvokimo, jog pasaulis verčiasi aukštyn kojomis. Tai buvo 
priemonė pasitelkus vaizduotę aprašyti faktų pasaulį, ir ro- 
mano kriterijus buvo patirtis - visa jos įvairovė ir betarpiš- 
kumas, - atspindėta emocijų ir sutvarkyta intelekto. Taip 
sakant, romanistas yra žmogaus, kurio asmeninės patirtys 
yra tam tikros pirminės patirtys, pavyzdys. Jei jis geras ro- 
manistas, atsitraukęs į savo pasąmonę draskyti psichikos 
nudegimų, jis taip pat prisiliečia prie kolektyvinės pasą- 
monės. 

Maždaug pirmąjį romano gyvavimo šimtmetį rašyto- 
jo paskirtis buvo aiškinti visuomenę. Bet galiausiai ši už- 
duotis pasirodė esanti neįmanoma. Norėdama apibrėžti 
šiuolaikinio romanisto naštą, Diana Trilling rašo: „Pažan- 
giam mūsų laikų rašytojui savastis yra aukščiausias, net vie- 
nintelis referentas. Visuomenėje nėra struktūros ar veik- 
los, vertos vargintis rašyti; ji egzistuoja, nes slegia mus ir 
taip absoliučiai mus įtakoja. [...] Šiuolaikinis romanistas te- 

siima mums padėti apibrėžti savo savastį mus supančio pa- 
saulio, grasinančio ją nuslopinti, atžvilgiu.'!? 

Tai nuostabiai tiksliai tinka pirmajai XX a. pusei; ta- 
čiau mums pasiekus septintąjį dešimtmetį, romanistas pra- 
rado net savastį kaip referentą, kadangi vis labiau liejosi 
savasties ir pasaulio ribos. Mary McCarthy teigė, kad tuo 
metu imta rašyti naujo tipo romanus, „paremtus apatriz- 
mu“; tam įrodyti ji cituoja Vladimiro Nabokovo ir Willia- 
mo Burroughso kūrinius. Manau, ji iš dalies teisi. Šiaip ar 
taip, septintojo dešimtmečio viduryje literatūra darėsi vis 
labiau autistinė, rašytojo balsui vis labiau ir labiau trūko 
akivaizdaus kūniškumo. 

Skaitant kūrinius, geriausiai išreiškusius laiko dvasią, 
paaiškėja, kad septintasis dešimtmetis labiausiai domėjosi 
beprotybe. Kai visuomeninis gyvenimas buvo pamirštas, o 
savastis, kaip ribas turintis subjektas, ištirpo, liko vieninte- 
lė tema -irimo tema, ir kiekvienas reikšmingas dešimtme- 
čio rašytojas vienaip ar kitaip ją nagrinėjo. Romanai haliu- 
cinacinio pobūdžio; daugelis pagrindinių veikėjų - šizofre- 
nikai; veikiau pamišimas, o ne normali būsena tampa 
tikrovės kriterijumi. Nepaisant visų dešimtmečio sociali- 
nių bruzdėjimų nė vienas iš šių rašytojų romanų nebuvo 
politinis; nė vienas (išskyrus Bellow Pono Samlerio planeta 
(Mr. Sammler's Planet), netyrinėjo radikalizmo, jaunimo ar 
socialinių sąjūdžių - tačiau visi vienaip ar kitaip buvo ana- 
goginiai. Šių rašytojų pasaulėjautoje visa tai susiliejo į apo- 
kaliptinį virpulį - kaip kregždžių prieš audrą, - regis, per- 
spėjantį apie kažkokį atslenkantį holokaustą." 


W Diana Trilling, „The Moral Radicalism of Norman Mailer“ „in Cla- 
remont Essays (New York: Harcourt Brace and World, 1964), p. 177-178. 

" Žinau, kad ši samprata visiškai ignoruoja daugelį garsių dešimt- 
mečio rašytojų - pvz., Updike'ą, Salingerį, Cheeverį, J. E Powersą, Styro- 
ną, Rothą, Malamudą ir Baldwiną. Galiu pasakyti tik tiek: jiems rūpėjo 
tradiciškesnis romanistų darbas aprašyti žmogaus veiklą socialinėje ap- 
linkoje, nors Malamudas, tiesa, dažnai leisdavosi į fantazijos tyrinėjimus. 

Tai akivaizdžiausia rašytojų „juodųjų humoristų“ - Jo- 
sepho Hellerio, J. P Donleavy, Bruce'o J. Friedmano, Tho- 
maso Pynchono ir labiau „pop“ auditorijai rašiusio Terry 
Southerno - kūryboje. Jie kūrė absurdiškas ir nihilistines 
situacijas, beprotiškus, išdykėliškus siužetus; jų stilius bu- 
vo „kietas“, farsinis, paikas ir klouniškas. Visose situacijo- 
se žmogus yra tarsi badmintono kamuoliukas, milžiniškų 
beasmenių institucijų beprasmybės svaidomas pirmyn ir 
atgal. Viename iš populiariausių septintojo dešimtmečio ro- 
manų Gudrybė - 22 (Catch - 22) pagrindinis veikėjas negali 
pabėgti iš Karinių oro pajėgų, nes pasinaudodamas taisyk- 
le savo pamišimui įrodyti jis įrodo, kad iš tikrųjų yra svei- 
ko proto. Tai - klasikinė beprotybės tema. 

Anthony Burgesso, Kurto Vonneguto ir Williamo Bur- 
roughso mokslinėje fantastikoje ir futurizme absurdišku- 
mą sustiprina tai, kad veikėjai iš tikrųjų keičia savo fizinę 
formą. Pabrėžiamas įvykių nepagristumas, blogio ir gėrio 
susiliejimas. Johno Bartho knygoje Oželis Džailzas (Giles Go- 
at-Boy) pasaulį užkariauja du gigantiški kompiuteriai. Pa- 
grindinė Thomaso Pynchono romano Lot 49 rauda (The Cry- 
ing of Lot 49) „siužeto“ gija - pasaulinis sąmokslas; tą pačią 
temą randame ir Burroughso kūryboje - ir šėlstant pasau- 
lio pabaigos saturnalijoms mes laukiame Amerikos galo. 

Šizofrenijos temos išsamiai tyrinėjamos Keno Kesey 
romane Skrydis virš gegutės lizdo, Bartho romane Kelio pa- 
baiga (The End of the Road), Mailerio romane Amerikietiška 
svajonė. Kesey knygoje, dalį kurios jis parašė paveiktas mes- 
kalino ir LSD, norėdamas išvengti kalėjimo, herojus apsi- 
meta bepročiu, bet galiausiai jam atliekama lobotomija, tuo 
tarpu tos pačios ligoninės pacientas, šizofrenija sergantis 
indėnas milžinas išsiveržia į laisvę ir „pasveiksta“. Maile- 


Atsižvelgdamas į savo paties sociologinę apokaliptinės laikmečio nuotai- 
kos interpretaciją, manau, kad pasirinkau tuos rašytojus, kurie geriausiai 
išreiškė savo dešimtmečio pasaulėjautą. 


209 


rio Amerikietiškoje svajonėje - akivaizdžiai simboliškai pava- 
dintame romane — pagrindinis veikėjas Stivenas Rodže- 
kas suvaidina įvairiausias visagalybės fantazijas, tarp jų ir 
susidūrimą su CŽV bei kitomis paslaptingomis jėgomis, ir 
pabaigoje šlovina ribų nežinančią minties bangų galią. 

Kiti svarbūs šio laikotarpio rašytojai - Nabokovas, Bel- 
low, Burroughsas ir Genet - daugiausiai domėjosi fantazi- 
jos tema. Nabokovo Blyški liepsna yra savas fantastinis de- 
tektyvas (taip pat ir melodraminė, paini metafora apie val- 
džią, meilę ir pažinimą), kurį sudaro išsamus ilgo eilėraščio 
komentaras; jį komentuoja pagrindinis veikėjas - gal šni- 
pas, o gal nuverstas išgalvotos į Rusiją panašios šalies ka- 
ralius - tapatybės supainiojimas čia yra esminis. Ada (arba 
Ardor, arba daug kitų versijų) yra tokia pat sudėtinga fan- 
tazija apie meilę, sąmoningai žaidžianti anachronizmu, kad 
ištrintų ribą tarp praeities ir ateities. 

Saulas Below - vienintelis rašytojas, kuris galų gale 
yra antiapokaliptiškas - kelia klausimą: „Ar tai buvo laikas 
[...] susprogdinti šią didingą, mėlyną, baltą, žalią planetą, 
ar pačiam būti nuo jos nušluotam?" Pono Samlerio planetoje 
siužetas daugiausiai sukasi apie indų fiziko planą koloni- 
zuoti Mėnulį ir taip išsigelbėti nuo žmonių pertekliaus Že- 
mėje. Į daktaro Lalo planą įpinti prasmingi vieno iš pirmų- 
jų futuristų H. G. Wellso memuarai. O pats ponas Samle- 
ris - nuostabiai pavaizduotas romano herojus - nėra jokios 
valstybės pilietis; taip tarsi pabrėžiamas visų praeities struk- 
tūrų suirimas. 

Nabokovas ir Bellow yra pasaulio stebėtojų tipo, o su 
Burroughsu ir Genet apokalipsės neišvengsime. Pasaulis 
tiesiogine ir simboline prasme yra suskaldytas į gabalus. 
Burroughso kūriniuose ekskrementinė vizija tampa apčiuo- 
piama. Nors knyga Nuogi priešpiečiai (Naked Lunch) taria- 
mai aprašo autoriaus kovą su narkomanija, purvo tema per 
ją teka kaip atvira kanalizacija: nepaprastai domimasi ana- 
liniais reikalais, visokiausiomis kūno išskyromis, aprašo- 

mas moters genitalijų keliamas siaubas, piešiami tokie vaiz- 
dai kaip refleksinė kariamo vyro ejakuliacija egzekucijos 
metu. Žmonės paverčiami krabais, milžiniškais šimtakojais 
ar mėsėdžiais žvėrimis. Burroughsas teigė, kad „romano 
forma jau tikriausiai išėjo iš mados“, ir rašytojams teks to- 
bulinti tikslesnio aprašymo techniką, kad skaitytoją veiktų 
taip pat, kaip jį veikia šiurpių poelgių nuotraukos“. Jo ro- 
manai Nuogi priešpiečiai ir trilogija: Minkšta mašina (Soft Ma- 
chine), Nova Express bei Susprogęs bilietas (The Ticket Hat Ex- 
ploded) - tai „sukapotos“ knygos: „Į Nuogus priešpiečius ga- 
lima įsitraukti bet kuriuo momentu.“ Tai - „nuolat 
besitęsiantis reginys“, nes istorija čia neturi jokios prasmės. 
Kiti romanai parašyti ant popieriaus juostelių, suklijuotų 
autoriaus nuožiūra. Tikrovė neturi tikrovės, nes nebėra jo- 
kių matmenų ir jokių ribų. 

Panašios temos ryškios ir Jeano Genet kūriniuose, bet 
pirmiausia jo knygos šlovina nusikaltėlių klasę. Susana 
Sontag teigia: „Nusikaltimai, seksualinė ir socialinė degra- 
dacija ir, svarbiausia, žmogžudystė Genet atrodo pasidi- 
džiavimo vertais dalykais“. Vagių, prievartautojų ir žmog- 
žudžių pasaulį Genet laiko vieninteliu sąžiningu pasauliu, 
nes čia tiesiogiai ir primityviai išreiškiami giliausi ir drau- 
džiamiausi žmonių impulsai. Genet manymu, kanibaliz- 
mo ir kūniško susijungimo fantazijos atspindi esminę tie- 
są apie žmogaus troškimus.! 





'* Gali atrodyti keista, kad aš įtraukiau Genet į „amerikiečių“ gru- 
pę ir priskyriau jį prie septintojo dešimtmečio rašytojų. Nors sau svar- 
biausius kūrinius jis parašė penktajame ir šeštajame dešimtmečiuose, 
amerikiečių pasekėjų jam suradusios knygos - Gėlių Dievo Motina (Our 
Lady of the Flowers), Vagies dienoraštis (The Thief's Journal), Laidotuvių apei- 
gos (The Funeral Rites) - buvo išverstos tik septintajame dešimtmetyje. 
Burroughsas taip pat rašė šeštajame dešimtmetyje, tačiau amerikietiš- 
koje sąmonėje abu rašytojai visiškai išsiskleidė tik septintajame dešimt- 
metyje. 

DIONISIŠKA GAUJA 


Niekas taip nebuvo persmelktas apokaliptinės nuo- 
taikos kaip sąjūdis, pasivadinęs „Dionisišku teatru“ ir ak- 
torių trupę laikęs tam tikra Dioniso gauja. 

Svarbiausia čia buvo spontaniškumas, orgijinė iškro- 
va, jusliškas bendravimas, Rytų misticizmas ir ritualai. 
Priešingai nei ankstesniojo radikaliojo teatro, šio teatro 
tikslas buvo ne pakeisti publikos idėjas, bet veikiau per- 
tvarkyti publikos ir aktorių psichiką bendru dalyvavimu 
išsilaisvinimo ceremonijoje. Šis sąjūdis skatino prieš tvar- 
ką ir prieš meistriškumą nusistačiusią teatrinę mokyklą, 
nes bet koks aktorių ugdymas ar teksto gludinimas, bet 
kokia dirbtina ar apskaičiuota forma yra „nekūrybiška ir 
negyvenimiška“. 

Gerai sumanytoje tradicinio teatro pjesėje nėra palai- 
dų galų, nėra moralinių dviprasmybių, nėra neišnaudotų 
siužeto vietų; viskas paremta giliąja logika, vedančia veiks- 
mą link pabaigos, nes dramaturgui rūpi perteikti kokią nors 
idėją. Tačiau „naujasis teatras“ nepasitikėjo tuo, kas tvar- 
kinga, ir smerkė tai kaip dirbtinumą ir išrankumą. Be abe- 
jo, šis teatras nebuvo dramaturgų teatras, nes parašyta pjesė 
tam tikra prasme yra apibrėžta ir apribota, 0 naujasis teat- 
ras norėjo laisvai plėtoti veiksmą, panaikinti ribą tarp sce- 
nos ir žiūrovo, panaikinti aktoriaus ir publikos skirtumą. 
Nepasitikėdamas mąstymu, šis teatras siekė atgaivinti pir- 
mykščio ritualo jausmą. 

Naujosios pasaulėjautos prototipas dramoje buvo Gy- 
vasis teatras, suorganizuotas Juliano Becko ir Judith Mali- 
nos. Kelerius metus pakeliavusi po Europą trupė sukūrė 
naują atsitiktinio veiksmo stilių ir revoliucinio anarchizmo 
formą. Jų naujasis kredo skelbė, kad „teatras turi būti iš- 
laisvintas“ ir „perkeltas į gatvę“. Ankstesnio teatro puoli- 
mą Beckas pradėjo žodžiais, primenančiais Marinetti futu- 
ristinį manifestą: 

Visos melų teatro formos išnyks. [...] Mums ne- 
reikia objektyvios Shakespeare'o išminties, jo trage- 
dijos jausmo, skirto tik aukštakilmių patirčiai. Jis ne- 
pažįsta kolektyvinio džiaugsmo, todėl mūsų laikme- 
čiui jis nenaudingas. Svarbu nepasiduoti poezijos 
pagundai. Todėl Artaud sako: „Sudeginkite tekstus“. 

Iš tiesų išnyks visas intelekto teatras. Mūsų ir pra- 
ėjusių amžių teatro pastatymai ir žavesys yra intelek- 
tualūs. Žmogus uždaro šiuolaikinio teatro duris, eina 
ir galvoja. Bet mūsų mąstymas, lemiamas jau nulem- 
tų mūsų minčių, yra toks sugadintas, kad juo negali- 
ma pasitikėti. 

Taigi garsiajame spektaklyje Rojus dabar (Paradise Now) 
Gyvojo teatro žiūrovai buvo kviečiami peržengti rampos 
šviesas ir prisijungti prie aktorių scenoje, o kiti artistai kla- 
jodavo po visą salę rūkydami marichuaną ir kalbindami 
žiūrovus. Retkarčiais vienas ar kitas aktorius grįždavo į sce- 
ną, nusirengdavo, palikdamas tik raištį ant strėnų, ir ra- 
gindavo publiką daryti tą patį. Tikslas (kurį retai tepasiek- 
davo) buvo surengti savotišką masinę saturnaliją. Galiau- 
siai visi buvo raginami išeiti iš teatro, atversti policininkus 
į anarchizmą, šturmuoti kalėjimus, išlaisvinti kalinius, su- 
stabdyti karą ir „liaudies“ vardu užimti miestus. 

Jei reikėtų pasakyti, kas sėkmingiausiai įkūnijo teatre 
naująją pasaulėjautą, tai turėtume kalbėti apie prancūzų 
rašytoją ir kritiką Antoniną Artaud, mirusį 1948 m. Iš pra- 
džių jis mokėsi aktorystės ir 1928 m. drauge su Robertu 
Aronu įkūrė Alfredo Jarry teatrą, kuriame toliau, Jarry dva- 
sia, varė iš publikos piktąsias dvasias. Artaud manė, kad 
reikia „padaryti galą“ teksto tironijai teatre ir kurti tam tik- 
ros unikalios kalbos, esančios tarp gesto ir minties, ženklų 
sistemą. Kasdieniame gyvenime nepropagavęs žiaurumo 
ar sadizmo, Artaud tikėjo, jog ritualizuotas smurtas jo te- 
atre galėtų atlikti terapinę funkciją, suteikdamas publikai 
palengvėjimo jausmą. Šiuo požiūriu jis priklauso dideliam 

postmodernistų, puolusių racionalumą ir siekusių grįžti 
prie primityvių impulso šaknų, būriui. 

Septintojo dešimtmečio Jungtinėse Valstijose, kur tur- 
tingųjų vaikai (kartais fatališkai) žaidė revoliuciją ir (kar- 
tais fatališkai) išdykavo su haliucinogenais, Artaud „Žiau- 
rumo teatrą įkvėpusios ir į jas panašios teorijos neišven- 
giamai turėjo tapti madingos, nors iš tikrųjų taip ir liko 
nesuprastos. Dėl šios priežasties visose to meto kalbose apie 
teatrą kaip ritualą jautėsi keista tuštuma, įsitikinimo stoka 
ir grynas teatrališkumas." 

Kaip nurodo Ėmile'is Durkheimas, ritualas visų pir- 
ma priklauso nuo aiškaus sakrališkumo ir pasaulietišku- 
mo sričių atskyrimo, dėl kurio sutaria visi kultūros daly- 
viai. Ritualas sergi pagrindinius sakralumo vartus, ir viena 
iš ritualo funkcijų yra sukeliant pagarbios baimės jausmą 
saugoti visuomenės tęstinumui būtinus tabu; kitaip tariant, 
ritualas yra dramatizuotas šventos galios pavaizdavimas. 
Tačiau ar galima kalbėti apie prasmingą ritualą visuome- 
nėje, nepripažįstančioje šios fundamentalios dviejų būties 
sričių skirties ir neigiančioje bet kokią vertybių hierarchi- 
jos sampratą? 

Tai, ką naujasis teatras vadino ritualu, neišvengiamai 
virto tam tikru smurto garbinimu. Iš pradžių smurtas lik- 
davo pačiame kūrinyje - pvz., piktųjų dvasių išvarymo ri- 
tualas pjesėje Juodaodžiai (The Black), kurioje simboliškai at- 
kuriama, kaip juodaodis nužudo baltąjį žmogų. Tačiau vė- 
liau, didėjančiam pojūčių alkiui reikalaujant ko nors tikro- 
viškesnio, rašytines pjeses po truputį išstūmė hepeningai, 
tapę pagrindine smurto demonstravimo arena. Juk iš tiesų 
teatras tik imituoja gyvenimą, o hepeninge gali lietis - ir 





5 Lenkų režisieriaus Jerzy Grotowskio „skurdusis teatras“, atsisa- 
kęs kostiumų, apšvietimo ir dekoracijų, pabrėžiantis kančią ir mirtį, taip 
pat buvo madingas šiuo laikotarpiu, tačiau jo kūrėjas - asketiška ir vieni- 
ša asmenybė, turinti religinį pašaukimo jausmą - atsižadėjo daugelio sa- 
vo pasekėjų. 

liejosi - tikras kraujas. 1968 m. Niujorko Judsono bažny- 
čioje vykusiame simpoziume „Destrukcija mene“ vienas iš 
dalyvių prie lubų pakabino gyvą baltą viščiuką, pasiūbavo 
jį pirmyn atgal, po to sodo žirklėmis nugnybo jam galvą. 
Tada nukirstą galvą pro atsegtą užtrauktuką jis įsikišo tarp 
kojų, o viščiuko lavonu ėmė daužyti pianino vidų. 1968 m. 
Cinėmathigue salėje vokiečių menininkas Hermanas Nit- 
schas scenoje avelei perrėžė pilvą, jos viduriais ir krauju 
apipylė jauną merginą, o gyvulio lavoną prikalė ant kry- 
žiaus. Per šį hepeningą Orgijų-misterijų teatro atlikėjai taš- 
kė vieni kitus krauju ir gyvulio žarnomis, tikriausiai atkur- 
dami Romos taurobolijaus ritualą, kai aukojamas jautis bū- 
davo paskerdžiamas virš duobėje esančio žmogaus galvos - 
tai buvo įšventinimo į frygiškąsias paslaptis apeigų dalis. 
Abu šie renginiai buvo su nuotraukomis aprašyti žurnale 
Art in America. Dar vienas renginys, kuriam vadovavo po- 
nas Nitschas ir kuriame buvo rituališkai paskerstas gyvu- 
lys, puikavosi Village Voice viršelyje. 

Tradiciškai intelektualas bjaurėjosi smurtu kaip nesėk- 
mės pripažinimu. Pokalbyje individai griebdavosi jėgos tik 
tuomet, kai prarasdavo galią įtikinti racionaliomis priemo- 
nėmis. Taigi ir jėgos pasitelkimas mene - tiesioginis smur- 
to atkartojimas drobėje, scenoje ar rašytiniame puslapyje - 
rodo, kad menininkas, neįstengdamas perteikti emocijų 
meninėmis priemonėmis, siekia tiesiogiai sukelti emocinį 
šoką. Tačiau septintajame dešimtmetyje smurtas buvo pa- 
teisinamas ne tik kaip terapija, bet ir kaip būtinas sociali- 
nių pokyčių palydovas. Girdėdamas, kaip prancūzų bur- 
žuazijos aukštuomenės šeimų vaikai, Jean-Luco Godard'o 
filme La Chinoise taria smurtines frazes ir skanduoja šūkius 
iš Mao Mažosios raudonos knygelės, supranti, kad suge- 
dęs romantizmas slepia šiurpų troškimą žudyti. Panašiai 
Godard'o Savaitgalyje, kur tikrai skerdžiami gyvi gyvuliai, 
suvoki, kad grėsmingo kraujo geismo šaknys yra judina- 
mos ne dėl katarsio, bet dėl malonumo. 

Naujoje pasaulėjautoje ir politikoje revoliucijos reto- 
rika leidžia ištrinti ribą tarp vaidinimo ir tikrovės, taigi gy- 
venimas (ir tokie „revoliuciniai veiksmai kaip demonstra- 
cijos) vaidinamas kaip teatras, tuo tarpu smurto ilgesys, pir- 
miausia teatre, 0 po to ir gatvių demonstracijose, tampa 
būtinu psichologiniu narkotiku, tam tikru žalingu įpročiu. 


VIETOJ PROTO 


Septintojo dešimtmečio pabaigoje naujajai pasaulė- 
jautai buvo duotas vardas (kontrkultūra) ir atitinkama ide- 
ologija. Pagrindinė šios ideologijos tendencija - nors ji pa- 
sirodė prisidengusi kovos prieš „technokratinę visuome- 
nę“ skraiste - buvo puolimas prieš patį protą.“ 

Vietoj proto mums buvo pasiūlyta atsiduoti vienai ar 
kitai ikiracionalaus spontaniškumo formai - ar tai būtų 
Charleso Reicho „Sąmonė III“, ar Theodore'o Roszako „ša- 
manistinė vizija“, ar pan. Pats iškalbingiausias šio sąjūdžio 
atstovas Theodore'as Roszakas sakė, kad „mažiausia, ką rei- 
kia padaryti, - sugriauti mokslinę pasaulėžiūrą, jos tvirtą 
atsidavimą egocentrinei ir racionaliai sąmonės formai. Ją 
turi pakeisti nauja kultūra, kurioje neintelektiniai asmeny- 
bės sugebėjimai - sugebėjimai, uždegami vizijos didybės 





* Klystume ir iškraipytume manydami, kad šis puolimas sutampa 
su visu radikalizmu. Iš tiesų senesnioji radikalizmo tradicija bjaurėjosi 
iracionalumu, ir nemažai jos šalininkų — Philipas Rahvas, Robertas Brus- 
teinas, Lionelis Abelis, Irvingas Howe'as - įvairiose esė kritikavo įvairius 
naujos pasaulėjautos aspektus. Daugeliu atvejų jų argumentaciją apsun- 
kina tai, kad intelekto ir estetikos atžvilgiu jie eina išvien su modernizmu 
ir pripažįsta jo prielaidas. Tačiau naujoji pasaulėjauta būtent ir atvedė 
modernizmo prielaidas į jų loginę pabaigą. 

Knygoje Greening of America (1970) Ch. Reichas kalba apie tris są- 
monės formas: „Sąmonė I“ (XIX a. pionierių ir verslininkų dvasia); „Są- 
monė II" (individo pajungimas beasmenėms institucijoms); „Sąmonė III“ 
(naujoji sąmonė, pirmą kartą pasireiškusi septintojo dešimtmečio jauni- 
mo kultūroje, išstumsianti pirmąsias dvi. [Vert. past.) 

ir žmonių bendravimo patirties - taps tiesos, gėrio ir gro- 
žio arbitrais“. 

Mums nuolat kartojama, kad revoliuciniai pokyčiai tu- 
ri apimti ir sielą, ir visuomenę. Bet kai bandome išsiaiškin- 
ti, ką tai iš tikrųjų galėtų reikšti - kokia turėtų būti šios nau- 
jos, matyt, postrevoliucinės kultūros forma, - teišgirstame 
vien toliau raginant nusimesti bukinančią pažinimo naštą 
ir liaupsinant „rapsodiškus šamano vapaliojimus'. 

Ar šie raginimai išauga į ką nors daugiau nei prarastą 
idealizuotos vaikystės malonumų ilgesį? Šis troškimas kar- 
tojasi visuose utopiniuose sąjūdžiuose. Praeityje toks ilge- 
sys buvo iš esmės retorinis (užtenka prisiminti Fourier 
„eupsychiją“); tačiau septintojo dešimtmečio Arkadijoje, be 
psichologijos ir antropologijos kalbos drabužio, nauja bu- 
vo ir tai, kad vaikystės fantazijos ir seksualiniai poreikiai 
jaunimo buvo realizuoti milžinišku, precedento kultūros 
istorijoje neturinčiu mastu. Nes ką gi reiškia neigimo ir ne- 
išrankumo reikalavimas, jei ne būtinų skirčių - tarp lyčių 
ir tarp idėjų, - ženklinančių subrendusio žmogaus amžių, 
atsisakymą? Kas gi buvo Vandenio amžiaus jaunimo kul- 
tūra, pavasarinis roko ir narkotikų šokis, jei ne desperatiš- 
kas Dioniso ieškojimas? Tačiau kaip tai buvo įmanoma, jei 
nebuvo nei gamtos, nei religijos, kurias būtų galima šlo- 
vinti ar ritualizuoti? Tebuvo tik apgailėtinas savasties šlo- 
vinimas - savasties, kurioje nebeliko jokio turinio, kuri dė- 
josi esanti gyvybinga vaidindama Revoliuciją. 


KODA 


Aštuntajame dešimtmetyje - pakliuvome į skirstymo 
dešimtmečiais spąstus - išsisėmė pats kultūrinis radikaliz- 
mas. Tapyboje grįžtama prie figūros ir vaizdavimo, skulp- 
tūroje domimasi technologija, medžiagomis arba „koncep- 
tualiu pareiškimu“ ryšių priemonėmis. Teatras išsikvėpė, 

romanas vis giliau skverbiasi į beprotybės ir technologijos 
problemas, kaip Pynchono Traukos vaivorykštė (Gravity s 
Rainbow). Kultūrinė masė dabar mėgaujasi „pornotopija“ 
(Steveno Marcuso terminas); nuobodžiomis pornografijos 
ir keisto sekso linksmybėmis. Ar tai žymi ne tik dešimtme- 
čio, bet ir kultūros pabaigą? 

Kaip jau minėjau anksčiau, „nežabota savastis“ buvo 
šėlstantį individualizmą šlovinusios buržuazinės visuome- 
nės produktas. Nors buržuazinė visuomenė pritarė nesu- 
valdomam individualizmui ekonomikoje, ji baiminosi jo 
kraštutinumų kultūroje ir siekė užkirsti jiems kelią. Dėl įvai- 
riausių sudėtingų istorinių priežasčių „kultūrinė savastis“ 
tapo antiburžuazinė, ir šio sąjūdžio dalis susivienijo su po- 
litiniu radikalizmu. Tačiau „kultūrinės savasties“ impulsai 
iš tikrųjų buvo ne radikalūs, o maištingi. Ji bandė save „iš- 
reikšti“ neigdama suvaržymus ir siekdama išsivadavimo. 
Tačiau atsitiko taip, jog šiandien beveik niekas nebevaržo- 
ma, tad išsilaisvinimo impulsuose nebeliko nei įtampos, nei 
kūrybingumo. Negana to, liberali kultūra įteisino išsilais- 
vinimo paiešką, ir tuo (kaip kad muzikos pramonėje) pasi- 
naudojo komersantai, norėdami pasirodyti turį savąjį „ma- 
dingą“ gyvenimo stilių. 

Maištingi kultūrinio modernizmo impulsai dabar su- 
sidūrė su paradoksu. Nevakarietiškas radikalizmas, pvz., 
Kinijos, Alžyro ar Kubos, yra puritoniškas, o marksistinės 
Sovietų Sąjungos - kultūriškai represyvus. Vis dar griau- 
nančiuoju save vadinantis kultūrinis modernizmas dau- 
giausiai tarpsta buržuazinėje, kapitalistinėje visuomenėje. 
Ta visuomenė, neturėdama kultūros, kylančios iš išsekusių 
tikėjimų bei išdžiūvusių religijų, savo ruožtu kaip normą 
priima kultūrinės masės gyvenimo stilių, o kultūrinė masė 
nori būti „emancipuota“ arba „išlaisvinta“, tačiau neturi jo- 
kių tikrų moralinių ar kultūrinių gairių, nurodančių, ko- 
kios patirtys galėtų būti vertingos. Ar kultūrinis moderniz- 
mas išsisėmė, ar atsivers dar vienas platėjančios spiralės 

žiedas, ar dar truputį atsisuks veržlė ir bus toliau naikina- 
mi draudimai (incesto, pederastijos, androginijos)? Dabar 
šis klausimas išties yra nesvarbus. Bet ypač svarbu tai, kad 
kaip kūrybinė kultūros jėga - kūrybinė estetine forma ar 
turiniu - modernizmas yra baigtas. Viršūnę jis pasiekė prieš 
penkiasdešimtį metų. Septintojo dešimtmečio pasaulėjau- 
ta reikšminga tik kaip įrodymas, kad šoko ir pojūčių esteti- 
ka tapo banali ir nuobodi; o tai, kad ją pasisavino kultūrinė 
masė, dar kartą liudija kapitalizmo kultūrinius prieštara- 
vimus. 


J 


LINK DIDŽIOJO ATSINAUJINIMO: 
POSTINDUSTRINIO AMŽIAUS RELICGIJA 


IR KULTŪRA 


B visuomenė siekia nustatyti prasmių sis- 
temą, per kurią žmonės gali susieti save su pasauliu. Šios 
prasmės apibrėžia tikslus arba, kaip ritualas ar mitas, aiš- 
kina bendrų patirčių pobūdį, arba nagrinėja gamtos pakei- 
timus magiškų žmogaus galių ar techne pagalba. Šias pras- 
mes įkūnija religija, kultūra ir darbas. Prasmių praradimas 
šiose srityse veda prie nesusipratimų, kurių žmonės nega- 
li pakęsti, todėl tai skatina skubiai ieškoti naujų prasmių, 
nes kitaip teliks nihilizmo jausmas ar tuštuma. Ši esė anks- 
tesnių skyrių apie kultūros padrikumą kontekste tyrinėja 
kultūros ir darbo, kultūros ir religijos ryšį ir nubrėžia gali- 
mą naujų prasmių kryptį.! 


" Ši esė papildo kitą mano esė - „Technologija, gamta ir visuome- 
nė: trijų pasaulėžiūrų pokyčiai ir sričių painiava“ („Technology, Nature 
and Society: The Vicissitudes of Three World-View and the Confusion of 
Realms“), 1972 m. gruodžio mėn. perskaitytą Smithsono fonde. Šioje kny- 
goje nepateikiu minėtos esė, nes pagrindinė jos tema veikiau yra filosofi- 
nių pasaulėžiūrų atsiradimo ir visuomenės tarpusavio sąsajos, nei savi- 
tos kultūros problemos, tačiau jos viena kitą papildo. 

Didžiąja dalimi žmogaus charakterio ir jo socialinių 
santykių modelį nulemia jo atliekamo darbo tipas. Darbą 
laikant principu charakterio modalumams skirti, galima 
kalbėti apie ikiindustrinį, industrinį ir postindustrinį dar- 
bą. Šį principą galima taikyti sinchroniškai, kai šie elemen- 
tai koegzistuoja toje pačioje visuomenėje, arba galime juos 
laikyti visuomenės raidos fazėmis. Priklausomai nuo tiks- 
lo, abu požiūriai tinkami, nes tai - analitiniai konstruktai. 
Bet pati skirtis yra pagrindas darbo kylančioms prasmėms 
suprasti. 

Gyvenimas ikiindustrinėse visuomenėse - taip tebe- 
gyvena didžioji pasaulio dalis - yra rungtynės su gamta. Dar- 
bo jėga daugiausiai sutelkta gavybai - žemės ūkiui, anglia- 
kasybai, žvejybai, miškininkystei. Dirbama gryna raume- 
nų jėga, paveldėtais būdais, o žmogaus pasaulėjautą sąly- 
goja gamtos stichijų permainos: metų laikai, audros, dir- 
vos derlingumas, vandens kiekis, iškasenų klodo gylis, 
sausros ir potvyniai. Šie atsitiktinumai formuoja gyveni- 
mo ritmą. Laikas suvokiamas kaip durėe (besitęsiantis), o 
darbo tempas kinta pagal metų laikus ir orą. 

Prekes gaminančios industrinės visuomenės rungty- 
niauja dėl gamtos perdirbimo. Pasaulis tampa techninis ir ra- 
cionalizuotas. Įsiviešpatauja mašinos, ir gyvenimo ritmai 
nustatomi mechaniškai; laikas yra linijinis, mechaniškas, 
lygiai išdėstytas laikrodžio padalų. Grynuosius raumenis 
pakeitusi energija sudaro sąlygas dideliems produktyvu- 
mo šuoliams, industrinei visuomenei būdingai masinei 
standartizuotų prekių gamybai. Energija ir mašinos pakei- 
čia darbo pobūdį. Įgūdžiai suskaidomi į paprastesnius dė- 
menis, praeities amatininką pakeičia dvi naujos figūros: in- 
žinierius, atsakingas už darbo tvarką bei eigą, ir pusiau kva- 


Šio skyriaus pradžioje aš kartoju kai kurias mintis iš savo knygos 
Postindustrinės visuomenės atsiradimas, kad suformuočiau religijos ir kul- 
tūros aptarimo kontekstą. 

lifikuotas darbininkas, sraigtelis tarp mašinų, reikalingas 
tol, kol techninis inžinieriaus išradingumas sukurs naują 
mašiną, pakeisiančią ir jį. Tai - planavimo ir programavi- 
mo pasaulis, kuriame visi komponentai tiksliu laiku turi 
būti pristatomi surinkti. Tai - koordinavimo pasaulis, ku- 
riame žmonės, medžiagos ir rinkos yra pajungti prekėms 
gaminti ir paskirstyti. Tai - organizacijos, hierarchijos ir biu- 
rokratijos pasaulis, kuriame žmonės laikomi daiktais, nes 
daiktus koordinuoti lengviau nei žmones. Taigi įvedama 
būtina vaidmenų ir asmenų skirtis, formalizuojama perso- 
nalo lentelėmis ir įmonės struktūros diagramomis. 
Postindustrinėje visuomenėje, kur visas dėmesys su- 
telktas į paslaugas - humanitarines, profesines ir techni- 
nes, - rungtyniaujama tarp individų. Tyrimų grupės organi- 
zavimas, gydytojo ir paciento, mokytojo ir mokinio, vals- 
tybės pareigūno ir interesanto santykiai - visa tai yra sfe- 
ra, su kuria susijusios mokslinės žinios, aukštasis išsilavi- 
nimas, bendruomenės organizavimas ir panašūs dalykai, 
ir kuri suponuoja veikiau bendradarbiavimą ir savitarpiš- 
kumą, nei koordinaciją ir hierarchiją. Taigi postindustrinė 
visuomenė yra bendruomeninė visuomenė, ir jos socialinis 
vienetas yra ne individas, o bendruomenės organizacija, 
jo sprendimai priimami ne rinkos, bet kokios nors politi- 
kos pagalba - kolektyvinėmis privačių organizacijų, taip pat 
ir valstybės organizacijų derybomis. Tačiau žmonėms ben- 
dradarbiauti yra sudėtingiau nei tvarkyti daiktus. Dalyva- 
vimas - bendruomenės sąlyga, ir kai daug skirtingų gru- 
pių nori perdaug skirtingų dalykų ir nėra pasiruošusios de- 
rėtis, vis dažniau kyla konfliktai arba susidaro padėtys be 
išeities. Galima arba konsensuso, arba aklavietės politika. 
Tačiau šie socialinės organizacijos pokyčiai gali tyliai 
pranašauti daugiau - sąmonės ir kosmologijos pokytį, ku- 
rio tamsus šešėlis visuomet driekėsi Žmogaus savęs ir pa- 
saulio sampratos pakraščiuose, o dabar gali pasislinkti į fe- 
nomenologinį centrą. Kalbant egzistencialistiniais termi- 


223 


nais, žmogus „įmestas“ į pasaulį, kur susiduria su svetimo- 
mis ir priešiškomis jėgomis, kurias jis siekia suprasti ir už- 
valdyti. Pirmiausia žmogus susidūrė su gamta, ir daugelį 
tūkstančių jo egzistavimo metų gyvenimas buvo rungty- 
nės su gamta, gamtą suvaldysiančios strategijos ieškojimas: 
rasti prieglobstį nuo gamtos stichijų, užvaldyti vandenį ir 
orą, išgauti maisto ir kitų gyvybiškai svarbių dalykų iš dir- 
vos, vandenų ir kitų gyvių. Daugumą Žmogaus elgesio nor- 
mų suformavo būtinybė prisitaikyti prie šių nuolatinių ne- 
tikėtumų. 

Žmogus kaip homo faber stengėsi daryti daiktus, o da- 
rydamas daiktus jis svajojo perdirbti gamtą. Būti priklau- 
somam nuo gamtos reiškė nusilenkti jos kaprizams. Per- 
kurti gamtą gaminant ir kopijuojant reiškė stiprinti žmo- 
gaus galias. Industrinė revoliucija iš esmės buvo bandymas 
natūralią tvarką pakeisti technine tvarka, funkcinį ir racio- 
nalų inžinerinį sprendimą pritaikyti atsitiktinai paskirsty- 
tiems ekologiniams ir klimato ištekliams. 

Postindustrinė tvarka abiem atsuka nugarą. Pagrin- 
dinės darbo patirties aspektu žmonės vis daugiau gyvena 
ne gamtoje ir vis mažiau tarp mašinų ir daiktų; jie gyvena 
ir susitinka tik vieni su kitais. Grupinio gyvenimo proble- 
mos, suprantama, yra vieni iš seniausių žmogiškos civili- 
zacijos sunkumų, siekiančių urvą ir klaną. Bet dabar kon- 
tekstas pasikeitė. Seniausios grupinio gyvenimo formos eg- 
zistavo gamtos kontekste ir siekimas įveikti gamtą teikė 
žmonių gyvenimui bendrą išorinį tikslą. Su daiktais susie- 
tas grupinis gyvenimas kėlė žmonėms stiprų galios jaus- 
mą, nes jie kūrė mechaninius įrankius pasauliui pakeisti. 
Postindustriniame pasaulyje daugumai žmonių šis senasis 
kontekstas dingo iš akiračio. Kasdienio darbo rutinoje žmo- 
nės nebesusiduria su gamta - nei su priešiška, nei su pa- 
lankia, ir nedaugelis jų dirba su įrankiais ir daiktais. 

Platesniame istoriniame kontekste ikiindustrinės vi- 
suomenės žmonių charakterį ir grupės tradicijas formuoja 

visuomenė. Anot Durkheimo, visuomenė yra išorinė tik- 
rovė, egzistuojanti sui generis ir nepriklausoma nuo indivi- 
dų. Pasaulis yra rastas pasaulis. Industrinėje visuomenėje 
žmonės gamina daiktus, bet tie gatavi daiktai nėra vienos 
kitomis pakeičiamos tiesos, jie egzistuoja kaip sudaiktinti 
esiniai patys savaime, nepriklausomai nuo žmogaus. Post- 
industrinėje visuomenėje žmonės turi tik vieni kitus ir 
jiems tenka „vieniems kitus mylėti arba mirti“. Tikrovės nė- 
ra „tenai“, kur Žmogus stovi „vienišas ir išsigandęs pasau- 
lyje, kurio [jis] niekada nesukūrė“. Dabar pati tikrovė yra 
problemiška ir turi būti perkurta. 

Ar ši besikeičianti patirtis pakeis pasaulėjautą ir su- 
vokimą? Didžiąją žmonijos istorijos dalį tikrovė buvo gam- 
ta, ir poezijoje bei vaizduotėje žmonės bandė susieti save 
su gamtos pasauliu. Pastaruosius 150 metų tikrovė buvo 
žmonių sukurta technika, įrankiai ir daiktai, sudaiktinta- 
me pasaulyje savarankiškai egzistuojantys šalia žmonių. 
Dabar tikrove tampa vien socialinis pasaulis, be gamtos ir 
be daiktų, pirmiausiai patiriamas per atsiliepiančią kitų są- 
monę, o ne per kokią nors išorinę tikrovę. Visuomenė vis 
labiau tampa sąmonės tinklu, vaizduotės forma, kurią rei- 
kia realizuoti kaip socialinę struktūrą. Tačiau kokiomis tai- 
syklėmis ir kokiomis moralinėmis nuostatomis remtis? Be 
gamtos ir techne, kas gali žmones tarpusavyje susieti labiau 
nei kada nors anksčiau? 


Aš aptariau tris aplinkas - gamtos pasaulį, technikos 
pasaulį ir socialinį pasaulį - ir tris santykio su šiomis tikro- 
vėmis būdus. Kiekvieną iš jų simboliškai taip pat atitinka 
ir kosmologinis principas. 


GAMTOS PASAULIS 

Kosmologinis gamtos pasaulio principas yra trajek- 
torija nuo likimo iki atsitiktinumo. Taip teigdamas pasitel- 
kiu graikų minties pavyzdį, taip nuostabiai apmąsčiusios 
savo patirtis ir siekusios įkūnyti jas religijoje, mituose ir 
filosofijoje. 

Homero Himnas Demetrai laiką vaizduoja kaip ciklą, 
kuriame kasmet atgimsta miręs augalų pasaulis; šią viziją 
ir šį ritualą, bent jau misterijų ir orfizmo tradicijose, išreiš- 
kia idėja, kad žmogaus lemtis užbaigia visą ciklą, kai po 
gyvenimo ir mirties seka prisikėlimas ir naujas gyvenimas. 
Ero mite, užbaigiančiame Platono Valstybę, ši eschatologija 
susiejama su moraline tvarka. Ero mitas - tai paskutiniųjų 
dalykų vizija, kurią pasakoja nužudytas karys, stebuklin- 
gai sugrąžintas į gyvenimą. Pati istorija tradicinė - gimu- 
sių ir atgimusių sielų likimai, bet pagrindinė mintis ta, kad 
žmogaus laimė ar nelaimė amžinybėje priklauso nuo jo 
veiksmų šiame gyvenime. Taigi siekiant žmonėms parody- 
ti, kaip išsigelbėti iš besikartojančių gimimų ciklo, filosofi- 
niai principai sujungiami su orfizmu ir populiaria mito- 
logija. 

Šios pataisytos sampratos laikas - dabartis. Laikas pa- 
valdus ne amžinybės galiai, kaip Petrarcos sonete, bet liki- 
mui, arba tam, ką graikai vadina moira. Jau Iliadoje akivaiz- 
du, kad moira reiškia „dalį arba skirtąją dalią - tai, kas pri- 
klauso dangaus, vandenų ir miglotos tamsos dievams. Tai- 
gi paaiškėja, kad moira yra erdvinės, o ne laikinės prigim- 
ties - koegzistuojančios sritys, o ne praeitis, dabartis ir at- 
eitis. 

Pesimistinę gyvenimo nuotaiką, tokią ryškią V a. pr. 
Kr. pabaigoje ir dar labiau pagilėjusią IV a. pr. Kr., kai nesi- 
baigiančių karų suskaldytą Graikiją pavergė pusiau lauki- 
nis makedoniečių karalius, atspindėjo Atsitiktinumo Dei- 
vės iškilimas. Viešpataujant bet kokiai neišvengiamai tvar- 

kai, greta likimo visuomet eina atsitiktinumas - čia jis yra 
ne galimumas ar rizika, kaip mes jį suprantame, bet tichiz- 
mas, nežinomų jėgų valdoma objektyvi tikrovė. Taigi kai 
žmonės vis labiau puola į neviltį, kai praranda savo „skir- 
tąją dalią neturėdami vidinio palaikančio principo savo 
likimui pakeisti, jų gyvenimo kryptys praranda prasmę ir 
likimas užleidžia vietą atsitiktinumui. 

Helenistiniu laikotarpiu (skirtingai nuo homeriškojo) 
Tichė, sudievintas atsitiktinumas, tampa didžiąja antikinio 
pasaulio deive. Dramoje Edipas Tėbuose veiksmo lauką ri- 
boja jau ne likimas, bet atsitiktinumas. Kadangi nėra tvirto 
žinojimo ir viešpatauja Tichė, geriausia gyventi kaip pa- 
kliūva, įrodinėja Jokastė. 

Kai gyvenimas tampa kaprizingas, žmogų apninka 
mintys apie atsitiktinumą ir jis meldžiasi jam. „Tokia para- 
doksiška pabaiga“, daro išvadą profesorius Bernardas Kno- 
xas. „Daugiau nei šimtmetį trukusi gilios ir skvarbios min- 
ties raida judėjo ne pirmyn, bet atgal, prie išeities taško [...] 
nuo homeriško Olimpo link Atsitiktinumo Deivės. Bet ju- 
dėjimas ratu vyksta ne vienoje plokštumoje; sugrįžtama į 
žemesniame lygyje esantį tašką. Tad judama žemyn besi- 
leidžiančia spirale“ .? 

Taigi trajektorija tokia: nuo skirtosios dalies link vei- 
kimo kaip pakliūva, nuo erdvinės tarkos link atsitiktinu- 
mo netvarkos. Kyla klausimas, ar toks judėjimas nėra nuo- 
latinis tada, kai moralės principo pagrindas kildinamas iš 
gamtos netikėtumų. Prie šio klausimo mes dar grįšime. 





? Bernard M. W. Knox, Oedipus at Thebes (New Haven: Yale Univer- 
sity Press, 1957), p. 167—168. 

TECHNINIS PASAULIS 

Techninį pasaulį apibrėžia racionalumas ir pažanga. 
Hegelis teigė, kad istorija yra imanentinis vyksmas, kuria- 
me savimonė triumfuoja prieš ribojančias subjektyvumo 
užkardas, kad valia ir veiksmu susilietų į absoliutų žinoji- 
mą. Šį istorinį procesą Marxas sugamtina, žmogaus tobu- 
lėjimą susiedamas su jo materialinių ir techninių galių su- 
stiprinimu, jo priemonių gamtai kontroliuoti plėtra. Ben- 
dras pamatas buvo idėja „išsigelbėti nuo būtinybės“, nuo 
žmogaus galias ribojančių gamtos suvaržymų. Istorija - ne 
vien paprasčiausias žmonijos įvykių metraštis, bet ir filo- 
sofinis demiurgas - yra veiksnys, vesiantis žmones iš „bū- 
tinybės viešpatijos“ į „laisvės viešpatiją . Taigi „istorijos pa- 
baiga“ reikštų Žmogaus triumfą prieš visus suvaržymus ir 
visišką gamtos ir savęs valdymą. 

Tai - modernaus būdo ištakos. Jo šaknys glūdi moks- 
le - Baconas tai išreiškė pasitelkęs Saliamono namų valdy- 
toją ar Šešių kūrimo dienų koledžą utopijoje Naujoji Atlan- 
tida: „Mūsų įstaigos tikslas - pažinti priežastis ir slaptą daik- 
tų judėjimą; išplėsti žmogaus valdų ribas, kad jis galėtų 
atlikti visus įmanomus dalykus“. Pozityvios filosofijos kurse 
(Cours de philosophie positive), turbūt paskutiniame indivi- 
dualiame bandyme parašyti konspektyvią Žmogaus žinių 
apžvalgą (jis buvo baigtas 1842 m.), Augustas Comte'as tei- 
gė, jog tikriausiai vieninteliai iš principo nepažinūs daly- 
kai yra cheminė tolimųjų žvaigždžių sudėtis ir klausimas, 
ar „jų paviršiuje gyvena gyvos būtybės. Per porą dešimt- 
mečių astronomas Gustavas Kirchhoffas žvaigždėms pri- 
taikė spektrinę analizę ir pateikė pirmąją žinių, Comte'o 
laikytų nepasiekiamomis, dalį. Galbūt neilgai trukus mes 
patys galėsime išsiaiškinti antrąjį klausimą. 

Mes visi, būdami modernūs Žmonės, jaučiamės pri- 
valą nubrėžti žinių trajektoriją. Turbūt skvarbiausias yra 
istoriko Henry Adamso, vienos iš garsiausių Amerikos šei- 
mų palikuonių, vienu metu buvusio Amerikos istorijos 

draugijos prezidentu, bandymas. Henry Adamsas siekė su- 
kurti „socialinę fiziką“, istoriją kaip traukos ir atoveiksmio, 
kaip judėjimo ir masės, kaip jėgų linijų, kaip judėjimo nuo 
vientiso link sudėtingo sistemą. Ieškodamas matavimo vie- 
neto, jis atrado „istorijos dinamometrą“ - faktą, kad, pra- 
dėjus naudoti modernius energijos šaltinius, visi reiškiniai 
ėmė judėti „dvigubu rodiklio greičiu“. Jam atrodė, kad jis 
atskleidė slaptą istorijos filosofijos giją - „greitėjimo dės- 
nį“. Tačiau jam reikėjo nubrėžti tikslią jo trajektoriją. Jis 
manė, kad atsakymą rado Willardo Gibbso moksliniame 
darbe „Heterogeniškų substancijų pusiausvyra“ („Eguilib- 
rium of Heterogeneous Substances). Gibbsas buvo talen- 
tingas, bet užsidaręs mokslininkas, kurio pamirštas darbas 
paklojo statistinės mechanikos pamatus. Savo darbe Gib- 
bsas pristato tai, ką jis vadina „fazės taisykle“, t. y. būdą, 
kuriuo viena substancija (jo pavyzdys buvo ledo, vandens 
ir vandens garų pokyčiai), pakeisdama fazę, pakeičia pu- 
siausvyrą. 

Adamsą intrigavo žodis „fazė“. Savo didingose istori- 
jos apybraižose Turgot ir Comte'as istoriją dalijo į fazes, ir 
Adamsas manė, kad dabar jis turįs formulę, įgalinančią tiks- 
liai padalyti istorinį laiką, ir priemonę ateičiai ekstrapoliuo- 
ti. Jis sakė, jog ateities istorikas „privalo lavintis matemati- 
nės fizikos pasaulyje. Nieko daugiau negalima tikėtis iš to- 
limesnių senojo tipo studijų. Naują kartą reikia išmokyti 
mąstyti naujais metodais.“ 

1909 m. Adamsas parašė esė „Fazės taisyklės taikymas 
istorijai“, kurioje jis bando istorijos tarpsniams taikyti at- 
virkštinio kvadrato dėsnį. Jis tarė, kad naujoji mechaninė 
fazė prasidėjo 1600 m. su Gallileo, Bacono ir Descartes'o 
idėjomis ir tęsėsi 300 metų iki kitos, elektros fazės (kurią 
simbolizuoja elektros nuolatinės srovės generatoriaus iš- 
radimas). Taikant atvirkštinio kvadrato dėsnį, jei mechani- 
nė fazė truko 300 metų, elektros fazės trukmė prilygs V300, 
arba maždaug 17 metų. Apie 1917 m. istorija pereis į eteri- 

nę fazę, grynosios matematikos fazę. Pagal tą patį dėsnį, 
atsižvelgiant į nuolatinį greitėjimą, fazės trukmė bus V17,5, 
t. y. maždaug ketveri metai; taigi apie 1921 m. mąstymas 
pasieks galutinę savo galimybių ribą. (Tačiau kadangi ne- 
galime būti visiškai tikri dėl greitėjimo pradžios momento, 
mechaninės fazės pradžią stumtelėję atgal iki 1500 m. ir 
pritaikę atvirkštinio kvadrato dėsnį, mąstymo ribą pasiek- 
tume iki 2025 m., taigi galbūt dar turime šiek tiek laiko pa- 
mąstyti.) 

Toks kosminis socialinės evoliucijos paveikslas buvo 
išdėstytas šiose socialinės fizikos lygtyse. Pagal fazės tai- 
syklę visuomenė tūkstančius metų gyveno fetišo jėgų 
gniaužtuose, žmones valdė religija; ji perėjo mechaninę fa- 
zę, vėliau elektros fazę „gerai nesuprasdama, kas atsitiko, 
išskyrus socialines ir politines revoliucijas“. Dabar visuo- 
menė ima save suvokti moksline prasme. Grynosios mate- 
matikos fazėje, meta-fizikos pasaulyje sąmonė gali atslūgti 
ir prasidėti naujas „neapibrėžtai ilgas stabilus laikotarpis, 
kokį numatė Johnas Stuartas Millis“. 

Tačiau be šito būta dar ir tolimesnės vizijos. 1910 m. 
„Laiške Amerikos istorikams“, kurį 72 metų Henry Adam- 
sas parašė kaip atsisveikinimą, jis atkreipia dėmesį į lordo 
Kelvino mokslinį darbą „Apie visuotinę gamtos tendenciją 
išeikvoti mechaninę energiją“ („On a Universal Tendency 
in Nature to the Dissipation of Mechanicae Energy“). 
Adamsas nurodė, jog Darwinas išleido savo Rūšių kilmę sep- 
tyneriais metais vėliau nei Kelvinas ir „visuomenė natūra- 
liai bei instinktyviai priėmė požiūrį, kad Evoliucija turi vyk- 
ti pirmyn". Bet jei istoriją valdo ir socialinė fizika, ar tikra- 
sis visuomenės likimas nebus entropija arba atsitiktinė tvar- 
ka? Ar energijos nykimo neatitinka masių neramumai 
(šiuos pavyzdžius jis ima iš Gustave'o Le Bono Minios Psi- 
chologijos (The Psychology of Crowds))? 

Technikos amžius - laikrodžio amžius. Bet jei taip, 
tuomet laikrodis sukasi atgal. „Termodinamika siaubingai 

susiaurino visatą“, rašė Adamsas. „Istorijai ir sociologijai 
jau trūksta kvapo. Ir tai buvo paskutinė idėja, kurią norė- 
jo perteikti Adamsas. Pažinimo greitėjimo varomas istori- 
jos traukinys nuvažiuos nuo bėgių. Žmonijai bus vis sun- 
kiau spręsti gausėjančias problemas, nes smarkėjantis po- 
kyčių tempas mus veda prie galutinės energijos ribos, ir 
mes nesugebėsime kūrybiškai reaguoti į ateities iššūkius." 
Taigi technikos pasaulis prasideda pažanga, o baigiasi są- 
stingiu. 


SOCIALINIS PASAULIS 

Gamtos pasaulį valdo likimas ir atsitiktinumas, tech- 
nikos pasaulį - racionalumas ir entropija, o socialinį pa- 
saulį tegalima apibūdinti kaip gyvenimą „bijant ir dre- 
bant“. 

Kiekvieną visuomenę (perfrazuojant Rousseau) drau- 
gėje laiko prievarta - kariuomenė, milicija, policija - arba 





3 Adamsas rašė: „Nė vienas istorijos tyrinėtojas nėra toks neišma- 
nėlis, kad nežinotų, kad visais penkiasdešimčia metų anksčiau nei che- 
mikai ėmė studijuoti fazes, Augustas Comte'as pakankamai tiksliais ter- 
minais aprašė istorijos fazės dėsnį, sulaukusį šilto dviejų garsiausių to 
meto autoritetų - Ėmile'io Littrė ir Johno Stuarto Millio pritarimo. Be- 
veik šimtu penkiasdešimčia metų anksčiau nei Willardas Gibbsas chemi- 
kams ir fizikams paskelbė savo matematinės fazės formules, Turgot su- 
formulavo Istorinės fazės taisyklę taip pat aiškiai, kaip Franklinas elek- 
tros dėsnį. Teorijos aspektu mes esame pažengę ne ką toliau nei 1750 m. 
ir Žinome ne ką daugiau nei Franklinas ar Turgot žinojo apie tai, kas yra 
elektra ar mintis kaip substancija. Tačiau šis nesugebėjimas perprasti ga- 
lutines gamtos sintezes neturėtų būti dingstis istorijos profesoriams atsi- 
sakyti jiems pirmumo teise priklausančios srities; ir jau visai nederėtų 
pripažinti savo nenusimanymo fizikos ir matematikos moksluose, nes 
siekti tokio išsimokslinimo yra jų pareiga“. Adamsas baigia Vico prime- 
nančia fraze: „Istorijos teorija yra daug lengvesnis mokslas nei šviesos 
teorija.“ 

„The Rule of Phase Applied to History“ ir „Letter to American His- 
torians“ įtraukti į knygą The Degradnation of thc Democratic Dogma (New 
York: Macmillan, 1919) p. 284—285, 252-253, 141-142. 

moralinė tvarka, individų nusiteikimas gerbti vienas kitą 
ir gerbti bendrosios teisės taisykles. Ten, kur viešpatauja 
moralinė tvarka, šių taisyklių teisingumą pateisina bendra 
vertybių sistema. Istoriškai bendros moralinės tvarkos pa- 
matas buvo religija kaip galutinėmis vertybėmis besirūpi- 
nanti sąmonės forma. 

Religijos jėga kyla ne iš kokios nors praktinės savy- 
bės (egoizmo ar individualaus poreikio); religija nėra vi- 
suomeninė sutartis, nėra ji ir vien apibendrinta kosmolo- 
ginių prasmių sistema. Religijos galia kyla iš to, kad ji anks- 
čiau nei ideologijos ar kitos pasaulietiškos tikėjimų formos 
tapo priemone sakralumo jausmui - kolektyvinei žmonių 
sąmonei surinkti į vieną didžiulį indą. 

Sakralumo ir pasaulietiškumo skyrimas, naujaisiais 
laikais daugiausiai tyrinėtas Ėmile'io Durkheimo, yra dis- 
kusijos apie socialinio pasaulio likimą išeities taškas. Kodėl 
žmogus praėjo skirti dvi radikaliai skirtingas heterogeniš- 
kas tikroves, sakraliąją ir pasaulietiškąją? Pati gamta didžio- 
joje būties grandinėje yra vieningas kontinuumas - nuo 
mikrokosmo iki makrokosmo. Tik žmogus sukuria dualiz- 
mus: dvasia ir materija, gamta ir istorija, šventa ir žemiška. 
Durkheimo manymu, bendri įsitikinimai ir žmones vieni- 
jantys emociniai ryšiai yra socialinės egzistencijos esmė. 
Taigi religija yra visuomenės sąmonė. O kadangi socialinį 
gyvenimą visais jo aspektais įmanomą daro tik simbolių 
sistema, ši sąmonė susitelkia į tam tikrą objektą, kuris lai- 
komas šventu. 

Pasitelkus Durkheimo sampratą „religijos krizę“ gali- 
ma suvokti kitaip nei įprasta. Kai filosofai, o dabar ir žur- 
nalistai, rašo apie religijos nuosmukį ar tikėjimo praradi- 
mą, jie paprastai omenyje turi tai, kad žmonių nebeveikia 
antgamtiškumo - dangus ir pragaro, bausmės ir atpirkimo — 
vaizdiniai. Bet Durkheimas teigia, jog religija kilusi ne iš 
tikėjimo antgamtiškumu arba dievu, o iš pasaulio (daiktų, 
laikmečių, žmonių) dalijimo į šventą ir pasaulietišką. Jei 

religija nyksta, tai todėl, kad traukiasi mažyn sakralioji pa- 
saulio tikrovė ir kad bendri įsitikinimai bei emociniai ry- 
šiai tarp žmonių pakriko ir sumenko. Pirmapradžiai ele- 
mentai, suteikiantys žmonėms bendrą tapatybę ir emocinį 
tarpusavio ryšį - šeima, sinagoga ir bažnyčia, bendruome- 
nė - susilpnėjo, žmonės nebesugeba palaikyti pastovių ry- 
šių vieni su kitais nei laiko, nei vietos atžvilgiu. Taigi saky- 
ti, kad „Dievas mirė“, iš tiesų reiškia sakyti, kad socialiniai 
saitai sutrūko ir visuomenė mirė. 


NUO SAKRALUMO PRIE PASAULIETIŠKUMO 


Šalia trijų aplinkų ir trijų kosmologijų, yra dar ir trys 
prisirišimo arba tapatybės formos, kuriomis individai sie- 
kia save susieti su pasauliu. Tai - religija, darbas ir kultūra. 

Tradicinė forma, žinoma, yra religija - kasdienybę per- 
žengiantis būdas suprasti save, savo tautą, savo istoriją ir 
savo vietą pasaulio santvarkoje. Modernios visuomenės rai- 
dos ir diferenciacijos procese, kuris vadinamas sekuliariza- 
cija, socialinis religijos pasaulis mažėjo; religija vis labiau 
darėsi asmeninis tikėjimas, kurį galima priimti arba atmes- 
ti, ne likimas, o valios reikalas, racionalus arba ne. Šį pro- 
cesą ryškiai atspindi Matthew Arnoldo kūryba: jis atmeta 
teologiją ir metafiziką, „senąjį Dievą“, „nenatūralų ir išdi- 
dintą žmogų“, o prasmę randa moralėje ir jausminiame sub- 
jektyvizme, Kanto ir Schleiermacherio lydinyje. Tokiu at- 
veju religija tampa etinė ir estetinė savęs susiejimo su pa- 
sauliu forma ir, neišvengiamai, blanki ir nusilpusi. Šia 
prasme toks kelias priešingas tam, kuriuo Kierkegaardas 
grįžo atgal prie religijos. 

Kai darbas yra pašaukimas arba polinkis, jis religiją 
paverčia prisirišimu prie šio pasaulio, asmeninėmis pastan- 
gomis pasiekiamu Žmogaus gerumo ir vertės įrodymu. To- 
kio požiūrio laikosi ne tik protestantai, bet ir tokie žmonės 

kaip Tolstojus ar Alephas Daledas Gordonas (kibuco teore- 
tikas), kurie baiminosi kenksmingo išlaidaus gyvenimo po- 
veikio. Puritonas ar kibucininkas norėjo dirbti iš pašauki- 
mo. Mes jaučiame, kad dirbame, nes esame verčiami, ir kad 
pats darbas tapo rutina ir sumenko. Paskutiniuosiuose me- 
lancholiškuose Protestantiškos etikos ir kapitalizmo dvasios 
puslapiuose Maxas Weberis rašė: „Kai pašaukimo realiza- 
vimo nebeįmanoma tiesiogiai susieti su aukštesnėmis dva- 
sinėmis ir kultūrinėmis vertybėmis, arba, kita vertus, kai 
nėra reikalo darbą laikyti paprasčiausia ekonomine būti- 
nybe, individas pamažėle išvis nustoja stengęsis pateisin- 
ti tai, kad dirba“. Impulsas išlaidauti išstumia asketiškuo- 
sius impulsus, hedonistinis gyvenimo būdas užgožia pa- 
šaukimą. 

Moderniam kosmopolitui religiją ir darbą pakeitė kul- 
tūra kaip savęs realizavimo būdas arba kaip estetinis gy- 
venimo pagrindimas. Tačiau už šio pokyčio esminio per- 
ėjimo nuo religijos prie kultūros slypi ypatingas sąmonės 
pasikeitimas, ypač ekspresyvaus Žmonių elgesio visuome- 
nėje reikšmių pasikeitimas. 

Vakarų visuomenės istorijoje visuomet egzistavo at- 
sipalaidavimo ir suvaržymo dialektika. Atsipalaidavimo 
idėja iškyla dionisiškose šventėse, bakchanalijose, saturna- 
lijose, I a. ir II a. gnostikų sektose ir nuo to laiko atskleis- 
tuose slaptuose jų atitikmenyse; arba biblinių legendų pa- 
vyzdžiuose, Sodomos ir Gomoros istorijoje, Babilono epi- 
zoduose. 

Didžiosios istorinės Vakarų religijos buvo suvaržy- 
mo religijos. Senajame Testamente pabrėžiamas įstatymas 
ir bijomasi nepažabotos Žmogaus prigimties: atsipalaida- 
vimas siejamas su geiduliais, seksualiniu rungtyniavimu, 
smurtu ir žudymu. Ši baimė - demoniškumo baimė, be- 
protiškos ekstazės (ex-stasis), kai išeinama iš kūno ir per- 
žengiama nuodėmės riba, baimė. Netgi Naujasis Testa- 
mentas, atšaukiantis įstatymą ir skelbiantis meilę, atsiri- 

boja nuo žemiškų įstatymo atšaukimo implikacijų ir su- 
kuria barjerą. Laiškuose korintiečiams Paulius, priekaištau- 
damas Korinto bažnyčiai dėl kai kurių jos praktikų, sako: 
„Ne, sako jis, meilė, kurią mes atnešame, bendravimas, ku- 
rį mes praktikuojame, yra ne kūno išlaisvinimas ir meilė, 
bet dvasios išlaisvinimas ir meilė“ (I Kor 5:1-2, 6: 12-20, 
14: 1-28). 

Vakarų visuomenėje religija turėjo dvi funkcijas. Pir- 
ma, ji saugojo demoniškumo vartus ir siekė jį išsklaidyti 
simboline raiška: simboline auka, realizuojama Abraomo 
ir Izaoko Akedah, arba ritualine Jėzaus auka ant kryžiaus, 
kuri paverčiama ostijos ir vyno virtimu Kristaus kūnu ir 
krauju. Antra, religija užtikrino praeities perimamumą. Pra- 
našystė, kurios autoritetas visuomet praeityje, tapo pagrin- 
du neigiant antinomiškų vėlesnių apreiškimų galiojimą. Kol 
kultūra buvo susilydžiusi su religija, dabartis buvo verti- 
nama pagal praeitį, o tradicija užtikrindavo abiejų tęstinu- 
mą. Šiais dviem būdais religija buvo tvirtas beveik visos 
istorinės Vakarų kultūros pamatas. 

Pokytis, apie kurį aš kalbu, nėra susijęs su kokiu nors 
konkrečiu asmeniu ar tam tikru laiko momentu; tai - ben- 
dras kultūros reiškinys, atsiradęs XIX a. viduryje žlungant 
teologiniam religijos autoritetui. Iš tikrųjų, kultūra - ypač 
tuo metu besiformavusi srovė, kurią dabar vadiname mo- 
dernizmu, - perėmė santykį su demoniškumu. Bet užuot 
jį pažabojusi, kaip to siekė religija, modernistinė kultūra 
ėmė pripažinti demoniškumą, jį tyrinėti, juo mėgautis ir jį 
(teisingai) laikyti tam tikro kūrybingumo šaltiniu. 

Religija visuomet primeta kultūrai moralines normas. 
Ji reikalauja ribų, ypač estetinių impulsų pavaldumo mo- 
raliam elgesiui. Kai kultūra pradėjo perimti santykį su de- 
moniškumu, iškilo „estetikos autonomijos“ poreikis, idė- 
ja, kad patirtis savaime yra aukščiausia vertybė: viskas tu- 
ri būti ištirta, viskas turi būti leista (bent jau vaizduotei), 
taip pat ir geismai, žudynės ir kitos modernistiniame siur- 


realizme dominuojančios temos. Kaip matėme ankstes- 
niuose skyriuose, antrasis aspektas buvo tenkinant „Aš“, 
„valdingosios“ savasties, reikalavimus su šaknimis išrauti 
bet kokius autoritetus, bet kokį pagrindimą. Atsukant nu- 
garą praeičiai, suardomi ar sutraukomi tęstinumą palai- 
kantys ryšiai, tai, kas nauja ir naujoviška, tampa dėmesio 
šaltiniu, o asmeninės keistenybės - vertinimo kriterijumi. 
Taigi modernizmas kaip kultūrinis sąjūdis peržengė reli- 
giją ir autoritetą iš sakralumo srities perkėlė į pasaulietiš- 
ką sritį. 


TRYS FAUSTAI 

Pats pasaulietiškumas veda tik dviem kryptimis - į 
naujovėms ir hedonizmui (o galiausiai lėbavimui) skirtą gy- 
venimą, arba į tai, ką Hegelis vadina „save iki begalybės 
plečiančia dvasia“ ,į ieškojimus, skatinančius Žmogų siekti 
absoliutaus, dieviško žinojimo. Žmonės dažnai bando siekti 
abiejų. 

Žmogaus siekimo išaukštinti save simbolis, žinoma, 
yra Faustas - figūra, kurioje ištisas amžius atpažino savo 
protą ir sielą, savo nelaimingą ir suskilusią sąmonę, o gal 
net lemtį. Neturėtų stebinti tai, kad šią modernią figūrą 
mums sukūrusio Goethe's kūryboje yra ne vienas, o trys 
Faustai.* 

Pirmasis, Urfaustas (Urfaust), buvo ankstyva Pirmosios 
dalies versija, Goethe's parašyta 1775 m., kai jam buvo 26- 
eri, bet atrasta tik 1887 m., nors ištrauka Faustas. Fragmen- 
tas buvo išspausdinta 1790 m. Urfauste (istorijoje iki Gret- 
chen) vienintelė tema yra žmogaus siekimas per pažinimą 





* Aš daugiausiai naudojausi Walterio Kaufmanno vertimu - Goet- 
he's Faust (Garden City, N. Y.: Doubleday Anchor, 1963); tačiau mano skai- 
tymą stipriai įtakojo George'o Santayanos esė: „Goethe's Faust“,in Three 
Philosophical Poets (Doubleday Anchor, 1953; I leid., Cambridge: Harvard 
University Press, 1910). 

neregėtai užvaldyti materialų pasaulį. Bet kaip? Gamta, sa- 
ko jaunasis Goethe, nėra vien mašina. Mokslas yra proziš- 
kas, nes ieško dėsningumų ir dėsnių gamtai suprasti. Tik 
toks poetinis menas kaip magija gali atskleisti gamtos sie- 
los paslaptis. Santayana rašo: „Magijos menai yra sakra- 
mentas, įšventinsiąs Faustą į jo naująją religiją, gamtos re- 
ligiją 

Faustas atsiverčia magijos knygą ties makrokosmo 
ženklu, ir prieš jį atsiskleidžia pasaulio mechanizmas, su- 
dėtinga būties grandinė. Jis jaučia suvokęs pasaulio visu- 
mą, tačiau netrukus supranta, jog tai - ne vidinis egzisten- 
cijos pažinimas, bet tik teorija. O pati tikrovė, kurios jis il- 
gisi, jam vis dar išsprūsta. 

Faustą gundo bet kokia patirtis. Jis nesibaido nieko, 
jis pasiruošęs išbandyti viską, ką galbūt yra patyręs bet 
kuris kitas mirtingasis. Jis nepasotinamas. Susižavėjusi 
šiuo audringu žmogumi pasirodo Žemės Dvasia ir ištiesia 
jam sūkuriuojantį, kunkuliuojantį, verdantį gyvenimo ka- 
tilą. Faustas pasiruošęs nerti į jį ir visa sugerti į save, ta- 
čiau jį nutvilko liūdnas dviejų dalykų suvokimas: jo vaiz- 
duote gali atverti jam universalų akiratį, tačiau jo gyveni- 
mas niekada negalės to padaryti. O kadangi suvokimo in- 
strumentas yra protas, tai gali būti, kad žmogui galų gale 
didžiausias gėris yra proto, o ne gamtos gyvenimas. Jis ne- 
gali priimti šių tiesų ir todėl, išgirdęs išeinančią Žemės 
Dvasią tariant du gleichst dem Geist, den du begreifst, nicht 
mir“, jis susmunka. Jis nepripažins tokios nemalonios ir 
blaivinančios tiesos. Viso jo likusio gyvenimo ieškojimai — 
o tai sudaro Fausto II ir Fausto III turinį - yra bandymas 
prieštarauti šiam žinojimui. Pabaigoje mes taip ir nesame 





* Tik tam prilygsti, kas tavy įvyksta, 
Tačiau ne man. 
(J. W. Goethe. Faustas. Vertė Antanas A. Jonynas. Vilnius, „Tyto 
alba“, 1999, p. XXXVII). 

tikri, ar ilgas ir skausmingas ieškojimas įtikino jį, jog tai 
tiesa. 

Geriausiai pasauliui žinoma Fausto tragedija, Pirmoji 
dalis buvo išleista 1808 m. Tema pažįstama. Faustas teigia, 
kad žmogaus nenumalšinamas žinių troškimas (Wissen- 
drang), niekada neleidžiantis jam atsikvėpti, yra jo prakei- 
kimas. Faustui įkyrėjo mąstyti ir studijuoti. Jis susilažina 
su Mefistofeliu, kad jei, išragavęs visus gyvenimo pojūčius 
ir įgijęs gausybę patirties, pripažins galutinį pasitenkini- 
mą ir atsižadės amžino troškimo, jis sutiks su amžinu pra- 
keikimu. 

Kalbant Hegelio terminais, jei Urfaustas yra pirmasis 
sąmonės žingsnis, kai mąstymas suvokia savo dilemą, tai 
Pirmoji dalis yra antrasis žingsnis, kai sąmonė paneigiama, 
pasineriama į orgijas, į „svaiginantį nuolat savaime atsiran- 
dančios netvarkos sūkurį '. Auerbacho vyno rūsyje, Raga- 
nos virtuvėje, dioniziškoje Valpurgijų nakties puotoje ir su- 
gundant Gretchen išlaisvinamas primityvus impulsas. Plė- 
tojama krikščioniška išganymo per auką tema, Gretchen 
mirtis - atpirkimas už nuodėmę. Gretchen tyrumas prieš- 
priešinamas Wagnerio pedantiškumui ir Mefistofelio ciniz- 
mui. Pabaigoje nusidėjėlė Gretchen bus išgelbėta, tačiau 
tai - ne atsakymas, nes aistra kaip kentėjimas yra pasida- 
vimas išganytojui, o Fausto kelias ne toks. 

Šešiasdešimt metų Goethe galynėjosi su pabaiga. 
1831 m., būdamas 82 metų, jis užantspaudavo paketą su 
Antrosios dalics rankraščiu. Šis Sorgenkind, sunkiausias jo 
gyvenimo vaikas, turėjo būti parodytas pasauliui tik po jo 
mirties (tačiau kartą tuštybė jį sugundė sulaužyti antspau- 
dą ir perskaityti rankraštį marčiai), nes, kaip Goethe rašė 
dienoraštyje likus dviem mėnesiams iki mirties, nerado jo- 
kių sprendimo būdų. Reikėjo šešiasdešimties metų, kad 
Goethe parašytų trečiąjį Faustą, tačiau galiausiai pabaiga 
lieka atvira, ji pilna pieteto, nuvalkiotų tiesų, ironijos ir dvi- 
prasmybių. 

Retai skaitomoje Antroje dalyje Faustas iš asmeninio 
pasaulio pereina į platesnę Žmonių visuomenę. Jis tyrinėja 
valdžią, mokslą (dirbtinio žmogaus Homunculus sukūrimą) 
ir graikų sensualizmą (epizodas su Helena); pagaliau jis nu- 
sprendžia pasišvęsti praktiškiems darbams, atkariauti iš jū- 
ros Žemę, nusausinti pelkes ir sulaikyti potvynius — užval- 
dyti gamtą žmogui. 

Tačiau nepaisant tokių ketinimų, nekantrūs impulsai 
ir kraštutiniai veiksmai sukelia blogį. Šalia žemės, kurią 
Faustas nori atkariauti, stovi nedidelė koplytėlė, o prie jos 
trobelė, kurioje gyvena miela senukų pora, Filemonas ir 
Baukidė. Senukai nenori parduoti žemės, ir Faustas įsako 
juos iškeldinti ir apgyvendinti kitur, geresniame būste. Iš- 
kraustytojai elgiasi atžariai, ir senukai bei jų namai žūsta 
liepsnose. Faustas beveik nesigaili; tai - nelaimingos valios, 
siekiančios pagerinti žmogaus būklę, pasekmė - sako jis. 

Pabaigoje Faustas — aklas ir apgautas žmogus. Jis ne- 
pabūgsta, mąsto apie darbą, kurio ėmėsi, apie ateitį. Jis gir- 
di kažką kasant ir ragina dvasias, išdidžiai manydamas, kad 
jos stato jo įsivaizduojamus kanalus; bet jis girdi ne ką ki- 
ta, kaip kasant jam kapą. 

Faustas vadinamas moderniuoju Prometėjumi, o Goe- 
the's tragedija - „prometėjizmo biblija“ ? Bet ar tai - trage- 
dija, jei tragedija laikome savo puikybės suvokimą ir galu- 
tinį savo Žmogiškųjų ribų supratimą? Ir ar jis prometėjiš- 
kas? Faustas neatsisakys savo valios, savo nepaliaujamo 
troškimo. Erichas Helleris nurodo: „Kokia Fausto nuodė- 
mė? Sielos neramumas. Koks Fausto išsigelbėjimas? Sielos 
neramumas . Paskutinėje scenoje nešdami Fausto sielą į 
dangų, angelai gieda: 


Wer immer strebend sich bemūht, 
Den kėnnen wir erlosen. 





* Galima atkreipti dėmesį į tai, kad Marxas, žavėjęsis Prometėjo 
figūra, Faustą skaitė prometėjišku aspektu. 

[Tą, kuris nuolat veržiasi ir siekia, 
Mes galime išgelbėti. - Pažodinis vert.) 


Faustas modernus kaip tik tuo, kad jis siekia - bet be 
atminties, be ryšio su praeitimi. Antrosios dalies pradžioje 
pirmoji tema (plėtojama Arielio, gamtos dvasios) yra Faus- 
to „išmaudymas Letos purslų rasoje“. Atrodo, kad dvasių 
choras gieda (anot Santayanos): „Gailestis ir graužatis [...] 
yra blogi ir beprasmiai; nesėkmė atsitiktinė; klaida nekal- 
ta. Gamta neturi atminties; atleisk sau, ir tau bus atleista“. 


Pirmieji Fausto žodžiai (po 60 metų) yra tokie: 


Vėl pažadintas gyvybės pulsas ima plakti 
Ir sveikina aušros gerosios dangiškąjį vaizdą; 
Tu, žeme, taipgi iškentei šią naktį, nepalūžai 


Faustas netapo geresnis ar atidesnis pasauliui. Jis pa- 
prasčiausiai pradeda iš naujo, vėl siekia naujovių, bet pla- 
tesnėje scenoje - istorijos ir civilizacijos scenoje. „Jo senas 
meiles išpustė vėjas kaip pernykštes audras, ir tik kaip sap- 
ną prisimindamas savo senas klaidas, jis eina pasitikti nau- 
jos dienos“. 

Tačiau be atminties nėra brandos. Šis romantizmas, 
šis begalinis gyvenimas be išsipildymo tėra žmogaus tra- 
gedijos arba juodosios komedijos receptas. Tai vien nuola- 
tinis vaikymasis naujų interesų, naujų pramogų, naujų po- 
jūčių, naujų nuotykių, naujų pasilinksminimų, naujų re- 
voliucijų, naujų džiaugsmų, naujų siaubų, naujų... 

Tai - ne Prometėjas, bet Protėjas, kuris niekuomet ne- 
stabteli ilgėliau, kad mes galėtume pažinti jo tikrąjį veidą 
ar įžvelgti tikruosius tikslus. O kadangi jau žinome, kad 
pabaigoje išeities nėra, Fausto ir į jį panašių gyvenimas že- 
mėje tėra septynių pragaro ratų atspindys. 

PIRMOSIOS PRIEŽASTYS IR GALUTINIAI 
DALYKAI 


Prasmių ieškojimas vėl atveda mus prie esminių klau- 
simų. Bandant nustatyti, kur žmogus gali rasti Archimedo 
principą, reikia pradėti nuo dvigubo klausimo: ar yra ne- 
kintantis žmogaus charakteris; ir, jei jo nėra, kaip filosofija 
(kuriai patikėta jei ne išspręsti, tai suformuluoti problemą) 
gali atskirti tai, kas „tik“ istoriška, nuo to, kas pastovu, kad 
pamatytų, kaip žmogus gali suprasti, jei ne nustatyti, savo 
egzistencijos vertę.“ Bet koks tyrimas gali remtis trimis pa- 
grindais: prigimtimi, istorija arba religija. 

Pirmasis šios teorijos pagrindas - prigimtis. Tai aiš- 
kiai išdėsto Leo Straussas veikale Prigimtinė teisė ir istorija 
(Natural Right and History) ir tai yra visos jo tolimesnės 
kritikos, nukreiptos į istoricistinį ar religinį prasmės pa- 
grindą, ašis. „Prigimties atradimas yra filosofo darbas“ , ra- 
šo Straussas. Senasis Testamentas, kurio prielaida yra fi- 
losofijos atmetimas, nepažįsta „prigimties“, Senajame Tes- 
tamente nėra ir pačios prigimtinių teisių sampratos. Bib- 
linės religijos pagrindas yra apreiškimas, ne prigimtis, o 
dorovingo elgesio šaltinis yra Halakah (įstatymas arba „ke- 
lias“). 





6 Tai - aštraus ir ezoteriško Leo Strausso ir Alexanderio Kojėve'o 
ginčo tema, išplėtota knygoje Apie Tironiją (On Tyranny) (New York: Free 
Press, 1963). Aš sąmoningai vengiau termino „žmogaus prigimtis“ („hu- 
man nature“) ir vartojau negrabesnį terminą „žmogaus charakteris“ („hu- 
man character“), nes „žmogaus prigimtis“ reiškia, jog žmonės turi tam 
tikrų pastovių savybių. Be to, šį terminą komplikuoja visos dviprasmy- 
bės, susijusios su žodžiu „prigimtis“ („nature“), galinčiu reikšti įvairiau- 
sius dalykus: fizinę aplinką, materijos dėsnius, prigimtį kaip aktyvią jėgą 
(pvz., „prigimtis formuoja“, „prigimtis sukuria“) ir t. t. Iš šių dviprasmy- 
bių kylančių problemų aptarimas, taip pat platesnė istorizmo problemų 
(kurios vėliau nagrinėjamos šioje dalyje) diskusija pateikiama mano esė 
„Technologija, prigimtis ir visuomenė“: in Technology and the Frontiers of 
Knowledge, Frank Nelson Doubleday Lectures (Garden City, N. Y.: Doub- 
leday, 1975). 

Graikų mąstytojai prigimtį laikė tikslia daiktų tvar- 
ka (physis), todėl ankstesne nei konvencija ar aiškus įsta- 
tymas (nomos). Prigimtis yra „paslėpta“ irją reikia atrasti; 
įstatymas turi vadovautis prigimties gairėmis. Straussas 
rašo: „Prigimtis yra senesnė nei kokia nors tradicija; to- 
dėl ir gerbtinesnė nei tradicija. [...] Su šaknimis išrauda- 
ma protėvių autoritetą, filosofija pripažįsta, kad būtent 
prigimtis yra autoritetas“. „Prigimties“ tikslas yra morali- 
nė ir intelektualinė tobulybė. Jei tai - prigimtinės teisės 
pagrindas, teisės principai nekinta. Taigi Straussas daro 
išvadą, kad „prigimties atradimas prilygsta žmogiškų ga- 
limybių aktualizacijai; pačios savaime šios galimybės yra 
transistorinės, transsocialinės, transmoralinės ir transre- 
liginės“. Taigi gamtos pagrindai yra pastovūs ir nekin- 
tantys. 

Su šia teorija nesutinku dėl trijų priežasčių. „Prigim- 
tinio tikslo („natural end“) idėja suponuoja telos (aristote- 
liška prasme, kaip pačioje formoje esantį projektą, arba he- 
geliška prasme, kaip filosofijos „realizavimą“ istorijos pa- 
baigoje), neišvengiamai kreipiantį Žmogų „moralinio ir in- 
telektualinio tobulumo link". Tačiau aš abejoju, ar tokia ima- 
nentiškumo doktrina gali būti patvirtinta atsižvelgiant į 
mums žinomus žmonijos istorijos faktus. Arba, manau, ter- 
miną „prigimties tikslas“ Straussas vartoja kaip „idealą“, 
kuris yra už žmogaus ir yra „matas“ žmogiškajai tikrovei 
vertinti; tuomet tai - klasikinė utopija. Bet jei taip, tai turi- 
me reikalą su panteizmu, Dievą pakeičiančiu gamtos idė- 
ja, ir iš to nieko nelaiminčiu; arba su kokiu nors pastoviu 
žmogišku idealu - arba formaliu (nes jis turėtų būti ben- 
dras ir abstraktus), arba varžančiu (jei jis apibūdina nusta- 
tytą moralinį kodeksą). Trečiasis dalykas, su kuriuo aš ne- 
sutinku ir prie kurio aš dar grįšiu, yra tai, kad (turint gal- 
voje biologines ir socialines žmogaus brendimo sąlygas) 
Žmogus negali rasti tinkamos tapatybės kokiame nors vi- 

suotiniame kodekse, jo gyvenime neišvengiamai vyrauja 
įtampa tarp individualumo ir visuotinumo. Bet kokia pras- 
mių sistema, aktualizuotina kasdieniame gyvenime, turi at- 
sižvelgti į šias žmogiškas sąlygas. 


Yra kitoks atsakymas, siekiąs ir atsižvelgti į istoriją, ir 
rasti nekintantį modelį. Tai - Vico atsakymas, jo pasikarto- 
jimų teorija, kurią vėliau kitokia forma pakartojo Nietz- 
sche. 

Vico požiūriu, bet kurią epochą civilizuotą daro tam 
tikri elementai: religija, santuoka ir derama pagarba miru- 
siesiems. Kiekviena epocha rutuliojasi natūraliai ir smuki- 
mas tampa akivaizdus, kai visuomenė praranda gėdos jaus- 
mą ir viskas tampa leidžiama - kai nebegerbiami papročiai 
ir įstatymai, kai lygybė veda prie savivalės, kai menkadva- 
siai ir pavyduoliai išstumia kilniaširdžius. Tuomet visuo- 
menė arba žlunga iš vidaus, arba užkariaujama iš išorės; 
grįžtama prie barbarybės, po kurios seka naujas trijų am- 
žių ciklas. 

Žmonijos istorijoje buvo du ciklai - senasis ir moder- 
nusis, — turintys bendrą entelechiją, nulemti skirtingų są- 
monės formų. Senajam ciklui būdinga poetinė logika, vaiz- 
dingas mitų ir vaizdinių bricolage; modernųjį atitinka ra- 
cionali logika, įsivaizduojamas teorinio proto ir abstrakci- 
jos pasaulis. Kiekviename iš šių dviejų pasaulių — trys gi- 
miningo ciklo amžiai. 

Pirmajame pirmojo ciklo amžiuje žiauroki žmonės 
grumiasi su nepaliesta gamta, bijo jų likimą valdančių die- 
vų, savo lemtį iš esmės suvokia per religiją. Antrasis am- 
žius - tai klanų amžius, šeimų sąjungų, kurių vertybės yra 
kariavimas, garbė ir karinė narsa, amžius. Trečiasis amžius 
yra plebso, lygybės ir demokratijos amžius, valdomas no- 
rų, 0 ne prigimtinių poreikių. Vico šiuos amžius vadina die- 
vų, herojų ir žmonių amžiais. 

Antrajame Vakarų laiko cikle „bauginančias“ pirmo- 
jo dievų amžiaus „religijas“ atitinka krikščionybė; herojų 
amžiaus patricijų sąjungas atspindi feodalinė viduramžių 
tvarka; ir, pagaliau, „filosofų prigimtinė teisė“ skelbia tre- 
čiąjį etapą. Tačiau Vico laikmečiu - XVIII a. pirmoje pusė- 
je - jau buvo regimas žvėries ženklas: kraštutinis skepti- 
cizmas ir per daug savimi pasitikintis materializmas, nau- 
dingumo iškėlimas, pasikliovimas technologija (jei Vico 
žinojo šį žodį), „mokslo tarnai be sąžinės“. Religiją pakei- 
tė filosofija, o filosofiją pakeitė mokslas; tačiau pats moks- 
las pasinėrė į abstraktų gamtos sandaros tyrinėjimą, o ne 
į Žmonių tikslus, taigi nebebuvo jokių žmogaus elgesio 
gairių. 

Ar įmanoma išsigelbėti iš šio determinizmo rato? Vi- 
co manymu, žinojimo šaltinis yra verum factum principas — 
„tikra (verum) ir sukurta (factum) yra konvertuojami daly- 
kai“. Taigi žinojimo sąlyga yra sukūrimo sąlyga; žmogus 
gali suprasti tik tai, ką jis sukūrė. Žmonių sugebėjimas kur- 
ti savo pačių istoriją žada išsigelbėjimą iš lemties ciklo. Gy- 
venimą turi veikti ne imanentinio teleologinio plano, ap- 
gaulingos „proto klastos“ ar klasės marche gėnėrale sklaida; 
patys žmonės bendromis pastangomis turi sąmoningai 
kreipti savo gyvenimą. Norint išsigelbėti iš begalinių pasi- 
kartojimų, reikia pasinerti į naujo tipo istoriją. 

Ši gija mus neišvengiamai veda prie Marxo, tikėjusio, 
kad ribojami esamų istorinių galimybių žmonės gali kurti 
savo istoriją. Marxas pradeda nuo dvigubos žmogaus pri- 
gimties sampratos. Pirmiausia yra natūralus žmogus arba 
žmogus kaip rūšis, kurio esmė arba gentinė būtis yra bio- 
loginė: jam reikia maisto, drabužių, pastogės, pratęsti savo 
giminę - produkuoti ir reprodukuoti gyvenimo reikmes. 
Taip pat yra istorinis žmogus, kurio prigimtis yra kintanti. 
Technine pagalba žmogus užvaldo gamtą ir, realizuodamas 
šią galią, jis kuria naujus poreikius, naujas užgaidas, nau- 

jas galias vis labiau suvokdamas save. Todėl istorija yra at- 
vira, ir, iš būtinybės viešpatijos peršokdamas į laisvės vieš- 
patiją, žmogus taps antžmogiu." 

Istoricistiniu požiūriu žmogus apibrėžiamas ne prigim- 
ties, bet istorijos aspektu, istorija aprašo vieną po kito sekan- 
čius besiskleidžiančių žmogaus galių etapus. Šis požiūris yra 
problemiškas, nes jis negali paaiškinti, kodėl mes ir toliau 
vertiname praeitį bei nuolat naujai ją naudojame. Jei many- 
sime, kad specifinė istorinė bazė formuoja epochos kultūrą 
(ko vertas istorinis materializmas be tokio tikėjimo?), tai kaip, 
lygindami su šiandienos meno ir mąstymo kokybe, paaiš- 
kinsime graikų meno ir minties kokybę, kaip paaiškinsime, 
kodėl graikų poezija ir jų kelti filosofiniai klausimai tebėra 
svarbūs šiandien? Marxo atsakymas, kad toks mąstymas at- 
spindi ne pagal amžių brandžią žmonijos vaikystę, kurią mes 
siekiame pakartoti „aukštesniame lygmenyje“ (kitaip tariant, 
kad mintis evoliucionuoja), kelia galybę klausimų. 

Istoricistinis atsakymas - prasimanymas. Antigonė nė- 
ra vaikas ir jos rauda prie mirusio brolio kūno nėra žmoni- 
jos vaikystės jausmas. O šiuolaikinė istorija apie Nadeždą 
Mandelštam, ieškančią savo mirusio vyro kūno (rusų po- 
eto Osipo Mandelštamo, dingusio Stalino koncentracijos 
lageriuose), kad galėtų jį deramai palaidoti, nėra „aukštes- 
nio lygmens“ ankstyvos brandos atvejis. 

Tuomet marksistinė skirtis nėra tinkama. Kita vertus, 
istorija ir pokyčiai, naujų galių atsiradimas yra realūs fak- 
tai. Marksistinį atsakymą aš pataisyčiau taip: žmogaus ga- 


? Knygoje Literatūra ir revoliucija Trockis pompastiškai teigia: „Žmo- 
gus taps nepalyginti stipresnis, išmintingesnis ir subtilesnis; jo kūnas taps 
harmoningesnis, judesiai - ritmiškesni, balsas - muzikalesnis. Gyvenimo 
formos taps dinamiškai dramatiškos. Vidutinis žmogus pakils iki Aristo- 
telio, Goethe's ar Marxo aukštumų. O virš šio kalnyno kils naujos viršū- 
nės“. Žr. Leon Trotsky, Literature and Revolution (New York: Russell and 
Russell, pakart. leid. 1957) p. 256. 

lias išplečia techne. Mes galime sukurti vis daugiau ir dau- 
giau daiktų - mes išties keičiame gamtą. Socialinėje struk- 
tūroje (technoekonominėje tvarkoje) egzistuoja linijinio ki- 
timo ir kaupimo principas. Tai atspindi našumo, techninio 
efektyvumo ir funkcinio racionalumo idėjos - naudodami 
išteklius mes vadovaujamės šiomis taisyklėmis ir atsižvel- 
giame į konkrečią visuomenės vertybių sistemą. Kiek žmo- 
gus tampa vis labiau nepriklausomas nuo gamtos, tiek jis 
turi priemonių tokiai visuomenei, kokios nori, konstruoti. 

Tačiau kultūroje vyksta ne kaupimas, o veikiau ricor- 
so - grįžimas prie pamatinių, visiems Žmonėms visais 
laikais ir visur kylančių klausimų, susijusių su žmogiškos 
situacijos baigtinumu ir įtampomis, gimstančiomis iš nuo- 
latinio troškimo pasiekti anapus. Tai - egzistenciniai klau- 
simai, su kuriais istorijos sąmonėje susiduria visi žmonės: 
akistata su mirtimi, ištikimybės ir pareigos prigimtis, tra- 
gedijos pobūdis, drąsos prasmė, atperkamoji meilės ar ben- 
dravimo galia. Atsakymai skiriasi, tačiau klausimai visuo- 
met yra tie patys.? 

Taigi kultūros principas yra nuolatinio grįžimo prin- 
cipas - ne savo formomis, bet temomis - prie esminių mo- 
dalumų, kylančių iš žmogiškos egzistencijos baigtinumo. 
Reinholdas Niebuhras teigia: „Todėl žmonijos istorijoje yra 
pažanga; bet tai - visų žmogaus galių pažanga, ir gerų, ir 
blogų. 

Tad kokios gi žmogaus elgesio gairės? Prigimtis nega- 
li jų suteikti, nes ji tėra du kraštutinumai - fizinių apriboji- 
mų rinkinys ir egzistenciniai klausimai, tarp šių dviejų kraš- 
tutinumų Žmogus be žemėlapio skinasi sau kelią. Jų suteikti 





K Šia prasme klausimai yra visuomet tragedija, o atsakymai - ko- 
medija. Ir kaip kartą nurodė išmintingasis filosofas Groucho Marxas, yra 
lengviau kurti tragediją, nei komediją, nes visi žmonės verkia dėl tų pa- 
čių dalykų, o juokiasi iš skirtingų. 

negali ir istorija, nes ji neturi telos, ji tėra instrumentas, gam- 
tos atžvilgiu išplėstos žmogaus galios. Taigi lieka senama- 
diškas tradicinis atsakymas: religija, ne kaip socialinė žmo- 
gaus „projekcija“ į išorinį simbolį, bet kaip transcendenti- 
nė sąvoka, esanti už Žmogaus, tačiau jį susiejanti su tuo, 
kas yra anapus jo. 


Anot Maxo Weberio, nė viena žinoma visuomenė ne- 
egzistuoja be tam tikros patirties, kurią mes vadiname reli- 
gine, sampratos. Religija yra tokia pat žmogiška bendrybė 
kaip kalba?. Talcottas Parsonas teigia, kad kiekviena visuo- 
menė kaip nors suvokia antgamtinę tvarką arba dvasias, 
dievus ar beasmenes jėgas, kitokias nei įprastinius natūra- 
lius įvykius valdančios jėgos ir tam tikra prasme už jas pra- 
našesnes; jų prigimtis ir veikimas tam tikru būdu įprasmi- 
na keistus, neviltį keliančius ir racionaliai nesuvokiamus 
patirties aspektus. 

Per pastarąjį šimtmetį religijos jėga nusilpo. Žmoni- 
jos sąmonės aušroje religija buvo pagrindinė žmogaus kos- 
mologijos prizmė, beveik vienintelis būdas pasauliui pa- 
aiškinti. Ritualas, bendrų jausmų sutelkimo mechanizmas, 
religiją įgalino būti priemone socialiniam solidarumui pa- 
siekti. Taigi tradicinėje visuomenėje religija kaip idėja ir 
kaip institucija aprėpė visą žmogaus gyvenimą. Bet mo- 
dernioje visuomenėje ši gyvenimo erdvė nepaprastai su- 
sitraukė. Pagrindinę religijos atramą - apreiškimą - iškli- 
bino racionalizmas, o kertinės religijos dogmos buvo „de- 
mitologizuotos“ ir paverstos istorija. Tebegaliojantis 
griežtas ortodoksinės religijos požiūris į žmogaus prigim- 
tį, požiūris į žmogų kaip į homo duplex, žmogžudiškai agre- 
syvų ir tuo pat metu harmonijos ieškantį padarą, yra per- 





* Max Weber, Religijos sociologija. Vertė Z. Norkus. Vilnius, „Pradai“, 
2000. 

nelyg niūrus, kad patenkintų modernią kultūrą puošiantį 
utopizmą. 

Nykimo procesas buvo dvigubas. Instituciniame lyg- 
menyje vyko sekuliarizacija, t. y. silpnėjo institucinis autori- 
tetas ir religijos kaip bendruomenės formos vaidmuo. Kul- 
tūriniame lygmeny vyko profanacija, silpnėjo teodicėja, su- 
teikianti prasmių sistemą Žmogaus ryšiui su anapusybe pa- 
aiškinti. Anot Durkheimo, „[...] žmonių mąstyme sakralu- 
mo idėja visur ir visada atskirta nuo pasaulietiškumo idė- 
jos, ir kadangi tarp šių dviejų sąvokų įsivaizduojama savo- 
tiška loginė bedugnė, protas griežtai atsisako leisti sumaišy- 
ti šiuos dalykus ar net paprasčiausiai leisti jiems susitikti .!0 

Durkheimo koncepcija stebina tuo, kiek mažai ji tin- 
ka moderniam gyvenimui, ypač jo kultūros sričiai. Nes jei 
būtų galima išskirti vieną svarbiausią psichologinį moder- 
niosios kultūros bruožą, jį perteiktų frazė „nieko šventa“. 
Galima teigti, kad pats impulsas peržengti ribą įtvirtina at- 
skirų pasaulių egzistavimą, tačiau jei XIX a. ši idėja galėjo 
atrodyti drąsi, tai šiandien beveik nebėra jokių tabu, ku- 
riuos būtų galima peržengti. 

Vokiečių filosofas Eduardas Sprangeris rašė, kad da- 
bar prieš mus iškyla paskutinis religinis klausimas: „Kas 
atsitinka, kai Žmogaus širdies gelmėje tikrai nebėra jokių 
vertybių? Tada visiškai išsižadama religinio santykio. [...] 
Žmogus, nebegalintis Dievo pavadinti savu, atsiduoda vel- 
niui. Ir jo esminis bruožas yra ne abejingumas tikroms ver- 
tybėms, bet vertybių apvertimas. Jei kas galėtų pasakyti: 
„nėra jokios tikros vertybės“, jį būtų užvaldžiusi nereligi- 
ja. Tačiau tokio žmogaus nėra“. 

Ten, kur nusilpsta religijos, iškyla kultai. Ši situacija 
yra atvirkštinė ankstyvosios krikščionybės istorijai, kai nau- 
ja nuosekli religija varžėsi su daugybe kultų ir juos išstū- 





" Ėmile Durkheim, The Elementary Forms of Religious Life (New York: 
Free Press, 1965), p. 55. 

mė, nes buvo daug pranašesnė savo teologija ir organiza- 
cija. Tačiau yrant teologijai ir silpnėjant organizacijai, ins- 
tituciniam religijos pamatui pradedant braškėti, tiesiogi- 
nis patirties, kurią žmonės išgyvena kaip religinę, ieškoji- 
mas padeda atsirasti kultams. 

Kultas nuo formalios religijos skiriasi daugeliu reikš- 
mingų dalykų. Kultui iš esmės būdingos pretenzijos į tam 
tikrą ezoterinį žinojimą, kuris ilgą laiką buvo nugrimzdęs 
užmarštin (arba slepiamas ortodoksų) ir dabar staiga yra 
iškeliamas į šviesą. Dažnai naują mokymą pristato hetero- 
doksinė figūra, iš kurios tyčiojasi ar kurią niekina ortodok- 
sai. Bendruomenės ritualai dažnai individui leidžia arba jį 
skatina išreikšti savo iki tol slopintus impulsus. Kulto da- 
lyvis jaučia tarsi tyrinėjąs naujus ir iki šiol uždraustus el- 
gesio būdus. Todėl kultą apibrėžia implicitiškas magijos, o 
ne teologijos akcentavimas, asmeninis ryšys su guru ar gru- 
pe, o ne su institucija ar doktrina. Kulto alkis - ritualo ir 
mito alkis. 

Ar visa tai veda į „naują reformaciją ? Analogijos vi- 
suomet gundo, bet jos apgaulingos. Anot psichologinės 
Eriksono interpretacijos, reformacija buvo ne tik pastanga 
sugriauti korumpuotas institucijas, bet taip pat ieškojimas 
sūnaus, per kurį būtų galima užmegzti tiesioginį ryšį su 
tėvu be Bažnyčios tarpininkavimo. Naujasis kultinis reli- 
gingumas atskiria asmeninį tikėjimą nuo kumuliatyvinės 
istorinės tradicijos. „Naujojoje reformacijoje“ svarbiausia 
asmeninė patirtis bei su praeitimi nesusijęs asmeninis ti- 
kėjimas. Tačiau ar tokia patirtis ir toks tikėjimas yra pras- 
mingi be ryšio su kitais - su protėviais, patyrusiais tokias 
pačias permainas? Ar tikėjimas gali būti paprasčiausiai nai- 
viai sukurtas iš naujo, be atminties? 

Alexanderio Mitscherlicho žodžiais tariant, šiandien 
siekiama sukurti „visuomenę be protėvių“. Autoriteto at- 
metimas reiškia bet kokios tėvų idėjos atmetimą, pripažįs- 
tant tik bendraamžių grupę. Vis dėlto kyla klausimas, ar 

tokia visuomenė yra teologiškai ar net psichologiškai įma- 
noma. Cliffordas Geertzas rašo, kad religinis tikėjimas „su- 
sijęs ne su Bacono indukcija kasdienės patirties pagrindu, 
nes tuomet mes visi būtume agnostikai, bet veikiau su pir- 
miniu tą patirtį transformuojančio autoriteto pripažinimu“. 
Jei kulto bendraamžių grupė pakeičia platesnę visuome- 
nę, vėl atsiduriame uždarame, nors dabar gerokai suma- 
žėjusiame Durkheimo rate, kuriame fatališkai karaliauja 
stabų garbinimas. 

Nepaisant moderniosios kultūros netvarkos, koks nors 
religinis atsakymas tikrai subręs, nes religija nėra (ar jau 
nebėra) visuomenės „savybė“ durkheimiška prasme. Ji yra 
sudėtinis žmogaus sąmonės dėmuo: kognityvinis egzista- 
vimo, „bendros tvarkos“ modelio ieškojimas; emocinis po- 
reikis kurti ritualus ir sieti juos su šventumu; pirmapradis 
poreikis būti susijusiam su kitais arba su prasmių sistema, 
nulemsiančia transcendentinį požiūrį į save; ir egzistenci- 
nis poreikis ištverti kančios ir mirties neišvengiamybę. 

Maxas Scheleris yra pasakęs: „Kadangi religinis aktas 
yra esminis žmogaus proto ir sielos sugebėjimas, negali net 
kilti klausimas, ar šis, ar kitas žmogus tokį aktą atlieka [...] 
Šis dėsnis veikia taip: kiekviena baigtinė dvasia tiki arba 
Dievu, arba stabais. „Šias formuluotes pripažinęs Maxas 
Weberis teigė, kad atsakymas tegali būti asmeninis spren- 
dimas, savavališkas, o kartu ir besąlygiškas. Atsižvelgda- 
mas į šiuolaikinių politinių religijų pobūdį ir „apsėstųjų“ 
pretenzijas į galutines tiesas, privalau pridurti, jog tikrasis 
sunkumas kyla ne dėl alternatyvų pateikimo, bet dėl klau- 
simo, kas yra Dievas ir kas yra Velnias. 

Kaip parodė Weberis, svarbiausiose istorijos kryžke- 
lėse religija kartais tampa revoliucingiausia iš visų jėgų. Kai 
tradicijos ir institucijos tampa nelanksčios ir despotiškos, 
arba kai balsų nedarna ir priešiškų tikėjimų tauškalai da- 
rosi nebepakeliami, žmonės ima ieškoti naujų atsakymų. 
Kaip tik todėl, kad religija siekia gyvų prasmių giliausia- 

me būties lygmenyje, ji pirmoji ateina į pagalbą. Tokiomis 
aplinkybėmis mes laukiame naujų pranašų. Pranašystė su- 
laužo prasmę praradusių ritualų konservatyvumą, o kai at- 
siranda per daug prasmių, pranašystė suteikia naują geš- 
taltą“. Pranašas meta iššūkį ir kunigui, iš esmės besiremian- 
čiam praeities autoritetu, ir mistagogui, jėgų besisemian- 
čiam iš manipuliavimo magija kaip priemone išsigelbėti. 

Bet galbūt mes ne toje pusėje ieškome ženklų. Nes 
Weberis pranašystę laiko charizmatine, kadangi ji remiasi 
asmeninėmis pranašo savybėmis, o pranašas sugeba sem- 
tis malonių iš ano pasaulio (aussertūgliche) šaltinių. O tokia 
revoliucinė jėga neišvengiamai turėjo būti charizmatiška, 
nes pranašai, kaip Hegelio „pasaulinės istorinės figūros“, 
privalėjo būti stiprios asmenybės, kad pralaužtų tradicijos 
šventenybę ar praeitį dengiantį papročių luobą. Šiandien 
toks pranašas, anot senos rusų patarlės, belstųsi į atdaras 
duris. Kas šiandien gina tradiciją? Ir kur gi ta naujovių ant- 
plūdžius atlaikanti praeities galia? 

Gali būti dvejopas atsakymas. Jei vienas iš nevilties 
šaltinių yra egzistenciniai klausimai, mes galbūt galime į 
juos atsakyti žiūrėdami ne į priekį, bet atgal. Žmonijos kul- 
tūra yra žmonių kūrinys, pasaulio sandara, sauganti tęsti- 
numą ir palaikanti „negyvulišką“ gyvenimą. Matydami ki- 
tus mirštant, gyvuliai nesuvokia, kad taip atsitiks ir jiems; 
tik žmonės žino savo likimą ir kuria ritualus, idant ne tik 
apsisaugotų nuo mirtingumo, bet ir puoselėtų „padermės 
sąmonę“, sutaikančią su likimu. Šia prasme religija yra 
transcendencijos akimirkos suvokimas, perėjimas nuo pra- 
eities, iš kurios žmogus turi ateiti (ir su kuria jis yra susi- 
jęs), prie naujo savęs kaip moralaus subjekto supratimo, 
laisvai pripažįstant praeitį (o ne tiesiog esant suformuota) 
ir grįžtant prie tradicijos tam, kad būtų išlaikytas morali- 
nių prasmių tęstinumas. 





* Gestalt (vok). - vientisas vaizdinys. 

Kiekviena visuomenė turi priėmimo ritualų ir išlais- 
vinimo ritualų. Moderniosios visuomenės problema ta, kad 
pats išlaisvinimas nuėjo taip toli, jog nebeturi ribų. O nau- 
jųjų kultų bėda ta, kad nors jų impulsai yra religiniai, nes 
jie siekia tam tikros naujos šventumo prasmės, jų ritualai 
vis dar tebėra išsilaisvinimo ritualai. Man regis, gilėsnės 
prasmės srovės šaukiasi kokio nors naujo priėmimo ritua- 
lo, reiškiančio narystę bendruomenėje, susijusioje ir su pra- 
eitimi, ir su ateitimi. Tačiau, kaip sykį pastebėjo Goethe, 
„Was du ererbt von deinen Vatern hat, erwirb es, um es zu 
besitzen“. (Jei nori valdyti tai, ką paveldėjai iš savo protė- 
vių, pirmiausia turi tai užsitarnauti.)!! 

Šia prasme priėmimo religija yra atpirkimo procesas, 
kuriame individai siekia atlikti savo pareigas, kylančias iš 
jų bendruomenės moralinių imperatyvų: grąžinti skolą už 
tai, kad buvo užauginti, ir skolą dorovinį sąmoningumą pa- 
laikančioms institucijoms. Taigi religija neišvengiamai reiš- 
kia abipusį tėvų ir vaikų atpirkimą. Ji reiškia, Yeatso žo- 
džiais tariant, „palaimintųjų, galinčių palaiminti', pripaži- 
nimą, prisidėjimą prie kartų tęstinumo. 

Bet toks religinis įsipareigojimas yra iššūkis moder- 
niam liberaliam charakteriui. Liberalus charakteris ieško eti- 
nių atsakymų. Įsipareigojimas vien tik etikai problemiškas 
tuo, kad taip atskirumas —- pirmapradžiai tėvo ir sūnaus, 
individo ir genties ryšiai - ištirpdomas bendrume. Atsižvel- 
gus į tai, ką mes žinome apie Žmogaus prigimtį, paaiškėja, 
jog Apšvietos svajonė - jos Proto svajonė - suvienyti žmo- 
niją yra tuščia; tie, kurie gyvena kartų tęstinume, neišven- 
giamai privalo turėti juos palaikančias parapines tapaty- 


eo0 ys 


'' Modernistinis kanonas tai interpretuoja štai kaip: Jei nori valdy- 
ti, tai, ką paveldėjai iš savo protėvių, pirmiausia turi tai sugriauti. Pvz., žr. 
„Futurist Manifesto“ ,in Futurism, red. Joshua Taylor (New York: Museum 
of Modern Art, 1961). 

rų, prarasti ryšį su kitais žmonėmis, kitu pažinimu, kitais 
tikėjimais; būti vien kosmopolitui reiškia neturėti šaknų. 
Taigi Žmogaus gyvenimas neišvengiamai yra įtampa tarp 
to, kas atskira, ir to, kas bendra, pripažįstant šį skausmingą 
dvigubą būtinybės keblumą. 

Pagaliau, mūsų gyvenimas turi skleistis ir pagal kito- 
kią ašį: nuo laiko ašies (praeities, dabarties ir mus itin do- 
minančios ateities) mes turime pereiti prie erdvės ašies; ma- 
tyti pasaulį tokį, koks jis turėtų būti, kaip „skirtųjų dalių“ 
erdvę, kaip atskiras sritis. Kad suvoktų transcendenciją, 
žmogui reikalingas sakralumo jausmas. Kad perdirbtų gam- 
tą, Žmogus gali brautis į žemiškąjį pasaulį. Bet jei sritys nė- 
ra atskirtos, jei sakralumas sunaikintas, mes liekame norų 
ir egoizmo chaose, ir žmoniją užvaldo moralės sferos grio- 
vimas. Ar mes galime - ar neprivalėtume - vėl nustatyti, 
kas sakralu, o kas pasaulietiška? 


ANTROJI dalis 


VALSTYBĖS DILEMOS 


Į žaNGINIS ŽODIS: 


nuo kultūros prie politikos 


Atsyrus sritis, skiriasi ne tik kultūra, valstybės ir 
socialinės struktūros, raidos ritmai, bet ir laiko skalės. Ne- 
paisant greit pamirštamų madų, kultūros ir religijos poky- 
čiai - juos šiuolaikiniais terminais pavadintume pasaulė- 
jautos ir moralės būdo pokyčiais - išryškėja ilgesnių istori- 
nių periodų fone. Kaip bandžiau įrodyti, šie pokyčiai 
nepavaldūs manipuliacijai ar socialinei intervencijai, ka- 
dangi jie kyla iš bendrų patirčių ir yra ritualizuojami arba 
išreiškiami simboliais, turinčiais stiprią įtaigos galią, todėl 
reikia ilgesnio laiko, kad jie išbluktų ar būtų pakeisti nau- 
jais. Krikščionybei reikėjo beveik 300 metų, idant įsivyrau- 
tų Romos imperijoje, ir, kaip Gibbonas rašo apie Konstan- 
tino atsivertimą, tuomet Roma perėjo į nepakenčiamą sa- 
vo istorijos etapą, trukusį 250 metų. 

Valstybė yra visiškai kitokia plotmė. Religija ir kultū- 
ra siekia nustatyti galutinės prasmes, o valstybei tenka ga- 
lynėtis su žemiškomis kasdienio gyvenimo problemomis. 
Ji turi įtvirtinti teisingumo normas, įgyvendinti reikalavi- 
mus ir teises. Ji numato mainų taisykles ir nuolat rūpinasi 
savo piliečių saugumu. Valstybė neišvengiamai tuo pat me- 
tu yrair besivaržančių partijų arena, ir savarankiška jėga — 
visuomenės kontrolės sistema, tvarkanti užsienio politiką, 
stabilizuojanti pinigų sistemą ir vis labiau vadovaujanti 
ekonomikai kaip visumai. 

Būtent šios naujos išplėstos funkcijos visuomenėje su- 
kelia „prieštaravimų“, kitokių nei kultūriniai prieštaravi- 
mai. Politiniai prieštaravimai kyla dėl to, kad liberali vals- 
tybė - jos etosas, teisė ir atlyginimo sistema, iš pradžių su- 
kurta individualių tikslų labui, dabar virto tarpusavyje 
susijusių elementų ekonomika, privalančia nustatyti kolek- 
tyvinius uždavinius. Situaciją komplikuoja tai, kad kartais 
šie kolektyvai yra visuomenės pogrupiai, o kartais kolek- 
tyvas yra visa visuomenė. Paprasčiau tariant, visuomenė 
turi vis daugiau ir daugiau kurti visuomeninį turtą priva- 
taus turto sąskaita, puoselėti visuomeninį, 0 ne privatų sek- 
torių. Itin svarbi lygybės sritis, kurioje visuomenė privalo 
vis labiau kreipti dėmesį į grupės (o ne individo) teises ir 
vis daugiau kompensuoti. 

Tai, kaip šie uždaviniai sprendžiami, jei įmanoma juos 
išspręsti, tiesiogiai veikia kiekvieno gyvenimą. Jei visuo- 
menė nekontroliuojama, jei institucijos yra nelanksčios ir 
neveiklios, stiprėja skyrimo tendencijos: vienomis sąlygo- 
mis poliarizacija, kitomis - fragmentacija. Jei visuomenė su- 
geba į problemas reaguoti nauja visuomenine filosofija, už- 
sitarnaujančia pagarbą, ir veiksmingomis institucijomis, tai 
po kurio laiko gali prasidėti kiti, lėtesni, kultūros atstaty- 
mo procesai. 

Antroje knygos dalyje visų pirma nagrinėju aktualiau- 
sius pastarųjų 25 metų įvykius ir nubrėžiu ateinančių 25 
metų projekciją, kad galėčiau atskirti struktūrinius elemen- 
tus nuo pereinamųjų, dėl kurių visuomenė yra nestabili. 
Antrojoje esė aš grįžtu prie pagrindinės kultūros temos - 
hedonizmo - politikos kontekste; po to siūlau būdą, kaip 
suderinti politinį liberalizmą, kertinę teisingos modernios 
visuomenės vertybę, su būtinais bendruomeniniais visuo- 
menės valdymo bruožais - šią idėją aš vadinu visuomeni- 
niu ūkiu. 


5 


NESTABILIOJI AMERIKA: 
PEREINAMIEJI IR NUOLATINIAI NACIONALINĖS 


KRIZĖS VEIKSNIAI 


E išššiis, mąstančiam apie Jungtinių Valstijų 
būklę septintojo dešimtmečio pradžioje, klausimas apie po- 
litinio ir socialinio nestabilumo šaltinius būtų atrodęs ne- 
įmanomas. Jungtinės Valstijos tuo metu atrodė esą ypač 
galingos. Po 1956-1957 m. konvulsijų Lenkijoje ir Vengri- 
joje komunistinis pasaulis, regis, ėmė irti. Šalies viduje aš- 
tuntus metus vyravo santykinai aukšta gerovė ir stabilios 
kainos. Radikalaus dešiniojo ekstremizmo grėsmė, kurią 
įkūnijo senatorius Josephas R. McCarthy, pamažėle išsi- 
sklaidė. Formavosi socialinio teisingumo juodaodžiams s3- 
jūdis, 1954 m. prasidėjęs epochinės reikšmės Aukščiausio- 
jo teismo sprendimu (Brownas prieš Švietimo tarybą), įteisi- 
nusiu juodaodžių reikalavimą integruotis, o ir pati 
Eisenhowerio vyriausybė žengė labai simbolišką žingsnį į 
Pietų bendruomenę (Litl Rokas, Arkanzaso valstija), pa- 
siųsdama federacinę kariuomenę juodaodžių vaikų teisei 
lankyti baltaodžių mokyklas apginti. Kaip ir viešasis pa- 

ties prezidento Eisenhowerio įvaizdis, šalis atrodė rami, 
pasitikinti savimi ir trokštanti skleisti plačias, nors ir bana- 
lias, universalizmo idėjas užsienio reikaluose ir pažangą 
šalies viduje. 

Horizonte šmėkščiojo keletas mažų debesėlių. Ekono- 
mikos augimas sulėtėjo, ir šeštojo dešimtmečio pabaigoje 
jo lygis jau nebeatitiko darbo jėgos ir našumo didėjimo. 
Nuo 1953 m. iki 1960 m. darbo jėga augo 1,57 per metus, o 
našumas - 3,270. Kad būtų sukurtas reikalingas darbo vie- 
tų skaičius, atitinkantis minėtus augimo rodiklius, būtų rei- 
kėję apie 4,57 BNP augimo; tačiau 1947-1953 m. produk- 
cijos apimtis išaugo 5,27 per metus, o 1953-1960 m. nukri- 
to iki 2,496 ir todėl padidėjo nedarbas. Dešimtmečio pabai- 
goje nedarbas pasiekė daugiau nei 67 visos darbo jėgos. 
Bet kadangi didžioji bedarbių dalis buvo juodaodžiai arba 
nekvalifikuoti darbininkai, turėję mažai galimybių tapti po- 
litiškai aktyvūs, nedarbo situacija kurį laiką buvo ignoruo- 
jama. Savo kadencijos pabaigoje, bandydamas padidinti pa- 
klausą, prezidentas Eisenhoweris sudarė didelį biudžeto 
deficitą, bet jo pastangos nepasiekė vis gausėjančio „už- 
kietėjusių“ bedarbių rato. 

Fidelio Castro pergalė Kuboje ir nesugebėjimas su juo 
susitarti (tiek dėl Castro kaltės, tiek dėl Užsienio reikalų 
ministerijos nerangumo) užsienio politikoje davė pagrin- 
dą būgštauti dėl galimo Sovietų Sąjungos atramos taško 
Vakarų pusrutulyje. Tad Jungtinės Valstijos pradėjo orga- 
nizuoti slaptus bandymus nuversti E Castro. 

Kennedy vyriausybės paradoksas tas, kad pats jos ver- 
žlumas ir aktyvizmas, poreikis atrodyti ir būti veiksminga 
užsienyje ir namuose išjudino ir paleido nuo grandinės sti- 
chijas, septintąjį dešimtmetį alinusias Jungtines Valstijas. 
Pirmoji užsienio politikos katastrofa įvyko Kiaulių įlanko- 
je (Bay of Pigs) - Amerikos galia buvo pažeminta ir vėl iš- 
keltas Amerikos valios klausimas. Vienoje Chruščiovas pa- 
manė perpratęs Johną F Kennedy, ir tai padrąsino jį dislo- 

kuoti raketas Kuboje; tačiau šios konfrontacijos jis atsisa- 
kė, taip atstatydamas Kennedy reputaciją. Vietname, kur 
Eisenhoweris vengė didelių įsipareigojimų (nepaisant Už- 
sienio reikalų ministro Johno Fostero Dulleso ir Generali- 
nio štabo viršininko Radfordo spaudimo), po Dienbjenfu 
praradimo Kennedy priėmė lemtingą sprendimą padidin- 
ti Amerikos karinį aktyvumą tame regione ir į mūšio lauką 
siųsti Amerikos patarėjus ir ginklus. 

Šalies viduje Kennedy vyriausybė ėmėsi skubotų ir 
padrikų pastangų pagerinti vargšų ir juodaodžių dalią; ta- 
čiau viena iš paradoksaliausių šių pastangų pasekmių, ypač 
skurdo programoje, buvo tai, jog buvo sukurta daug darbo 
vietų ir smulkios politinės bazės bei mechanizmai aktyvis- 
tams, savo padėtį panaudojusiems bendruomenių inicia- 
tyvinėms grupėms organizuoti bei politinei agitacijai juo- 
daodžių ir neturtingųjų bendruomenėse stiprinti. Revoliu- 
cinis sąjūdis visuomet susiduria su problema, kaip 
finansuoti savo veiklą ir funkcionieriams skirti laiko užsi- 
imti agitacija.! Labiausiai stulbinantis Kennedy (ir Johnso- 
no) „Karo prieš skurdą“ rezultatas tas, kad jis sudarė pa- 
lankias sąlygas formuotis sąjūdžiui, iš dalies darysiančiam 
politinį spaudimą, jei ne paskelbsiančiam politinį karą, pa- 
čiai vyriausybei. 

Būtų absurdiška manyti, kad tokia agitacija ir maiš- 
tingumas kitu atveju nebūtų prasiveržęs į viešumą. Klasi- 
kinis lūkesčių trajektorijos pavyzdys, pirmą kartą pateik- 
tas Tocgueville'io ir nuo tada nuobodžiai kartojamas socio- 
logų, rodo, kad bet kuri visuomenė, žadanti teisingumą ir, 
pripažinusi reikalavimų teisėtumą, pamažu pradedanti at- 
siverti, negali tikėtis lengvai išnerti iš ją apimančio sūku- 


' Juodosios panteros partijos (The Black Panther Party) steigėjai 
Huey Newtonas ir Bobby Seale'as buvo įdarbinti skurdo programoje, par- 
tijos manifestus parašė ir savo ankstyvąją veiklą pradėjo būdami valsty- 
bės apmokami darbuotojai. 

rio. Be to, prie augančių juodaodžių ir nuskriaustųjų nera- 
mumų prisidėjo abejotinas karas; ir šių dviejų vienas kitą 
stiprinančių veiksnių derinys atvedė prie didėjančio smurto 
šalies viduje, jaunimo susvetimėjimo, vis didesnio inteli- 
gentijos ir jaunimo vadų iššūkio sistemos teisėtumui - vi- 
sa tai sukėlė abejones dėl pačios sistemos stabilumo. 

Būtų lygiai taip pat kvaila manyti, jog tiesioginės ir 
akivaizdžios priežastys, kad ir labai svarbios, gali visiškai 
išmušti iš vėžių tokią didžiulę ir galingą visuomenę kaip 
Jungtinės Valstijos. Gilumoje vyko sociologiniai ir techno- 
loginiai perversmai, kurie keitė socialinę visuomenės struk- 
tūrą. Keturi pokyčiai - urbanistinės visuomenės, naciona- 
linės valstybės, bendruomeninės visuomenės ir postindust- 
rinio pasaulio susikūrimas vienu metu - truks ilgiau nei 
tiesioginės permainos ir toliau brandins gilesnius perver- 
smus bei įtampą visuomenėje. Be šių struktūrinių visuo- 
menės pokyčių yra dar trys problemiškos sritys, labai pa- 
veiksiančios Jungtinių Valstijų ateitį: demokratijos santy- 
kis su imperija ir demokratijos imperinio vaidmens išlai- 
technokratiniam ir meritokratiniam sprendimų priėmimo 
būdui; esminiai kultūros pokyčiai, menuose ir patirties bei 
pasaulėjautos formose išsirutuliojus iš esmės antiraciona- 
liai ir antiintelektualiai nuostatai. 

Bet koks Jungtinių Valstijų ateities vertinimas turėtų 
nagrinėti šiuos tris aspektus: einamuosius politinius ir so- 
cialinius perversmus, struktūrinius pokyčius ir kertinius 
vertybių bei kultūrinio pasirinkimo klausimus. Šiame kon- 
tekste aš galiu tik schemiškai aptarti kiekvieną iš jų. O svars- 
tant šiuos klausimus socialinio ir politinio nestabilumo pro- 
blemos šviesoje, pirmiausia reikia socialinės teorijos lyg- 
menyje aptarti veiksnius, visuomenėje skatinančius nesta- 
bilumą ir revoliuciją (arba kontrrevoliuciją). 

NESTABILUMO ŠALTINIAI 


Svarbiausias bet kokios politinės sistemos klausimas 
yra sistemos teisėtumo klausimas; tai - Maxo Weberio 
triumfas prieš Marxą šiuolaikinėje socialinėje filosofijoje. 
S. M. Lipsetas rašė: 


Teisėtumas susijęs su sistemos sugebėjimu kurti ir pa- 
laikyti tikėjimą, kad esamos politinės institucijos yra 
pačios tinkamiausios visuomenei. Šiuolaikinių demo- 
kratinių politinių sistemų teisėtumo laipsnis didžiąja 
dalimi priklauso nuo to, kaip sprendžiami esminiai 
istoriškai visuomenę skaidę klausimai. 

Jei veiksmingumas pirmiausia yra instrumenti- 
nis, tai teisėtumas yra vertybinis dalykas. Apie politi- 
nės sistemos teisėtumą arba neteisėtumą grupės 
sprendžia pagal tai, kiek šios sistemos vertybės ati- 
tinka jų pačių vertybes.ž 


Pažvelgus į XX a. Vakarų politinę visuomenę, galima 
išskirti bent septynis veiksnius, kurie, įvairiai jungdamie- 
si, vedė prie socialinio visuomenės nestabilumo ir galiau- 
siai prie politinės sistemos teisėtumo praradimo. 

(1) „Neišsprendžiamos“ problemos egzistavimas. Ketvir- 
tojo dešimtmečio nedarbo problemą dauguma visuomenių 
laikė neišsprendžiama. Neabejotina, jog retas iš buržuazi- 
nių demokratinių režimų žinojo, kaip išbristi iš Depresi- 
jos. Tuo metu visos Vakarų visuomenės skendėjo krizėje. 
Tik neortodoksinių ekonominių programų priėmimas lei- 
do ekonomikoms atsigauti. Depresija akivaizdžiai buvo vie- 
na iš jėgų, paskatinusių ketvirtojo dešimtmečio fašizmą. 

(2) Parlamentinė aklavietė. Trečiajame ir ketvirtajame de- 
šimtmečiuose Italijoje, Portugalijoje ir Ispanijoje visuome- 
nės jėgų poliarizacija sukūrė parlamentinę aklavietę, vy- 


— 


25. M. Lipset, Political Mau (Garden City, N.Y.: 1960), p. 77. 

riausybėms neleidusią veiksmingai veikti ir palaikiusią gy- 
ventojų beviltiškumo jausmą, kuris prasiverždavo minios 
veiksmais, autoritariško diktatoriaus pasirinkimu arba ka- 
riniu perversmu. 

(3) Privataus smurto augimas. Vokietijoje ir kitose šaly- 
se privačių „armijų sukūrimas ir valstybės nekontroliuo- 
jamo atviro gatvės smurto plitimas vedė prie valdžios žlu- 
gimo. 

(4) Sektorių atotrūkis. Sparti vienų sričių industrializa- 
cija ir didelis žemės ūkio sektoriaus atsilikimas kitose sri- 
tyse vedė prie nuolatinio nestabilumo. 

(5) Daugiarasiniai arba daugiagentiniai konfliktai. Akivaiz- 
dus nestabilumo šaltinis buvo induistų ir musulmonų kon- 
fliktai Indijoje prieš padalijimą, o vėliau nesutarimai tarp 
skirtingų kalbinių grupių; skirtingas gentis atstovaujančių 
regionų konfliktai Nigerijoje; fHamandų ir valonų konflik- 
tai Belgijoje; anglų ir prancūzų konfliktai Kanadoje ir t. t. 

(6) Inteligentijos susvetimėjimas. Kultūros elitas saugo 
visuomenę vienijančius simbolius, o šių grupių nusivyli- 
mas ženklina beveik kiekvieną revoliucinę situaciją. Batis- 
tos žlugimą didele dalimi lėmė viduriniųjų Kubos visuo- 
menės klasių priešinimasis jo režimui. 

(7) Pažeminimas kare. Triuškinantis pralaimėjimas daž- 
nai sutrupina politinę sistemą, kaip tai atsitiko Wilhelmo 
Vokietijoje ir carinėje Rusijoje, bet dalinis pralaimėjimas (ar- 
ba toks, kuris laikomas pažeminimu) gali taip pat turėti ar- 
dančių pasekmių. 1905 m. Japonijai nugalėjus Rusiją, pir- 
mą kartą po Čingischano ir Tamerlano užkariavimų Vaka- 
rų valstybė pralaimėjo Rytų valstybei, ir Rusijai tai buvo 
didelis psichologinis pažeminimas. Lotynų Amerikoje po 
senstančio Meksikos diktatoriaus P Diazo nuvertimo (1911) 
pirmoji nacionalinė revoliucija įvyko tik 1952 m. Bolivijo- 
je - nepaisant ankstesnių socialistų, komunistų, populistų 
ir indigenistų sąjūdžių tarpukaryje ir depresijos metu. Bo- 
livijos revoliucija prasidėjo po šalies pralaimėjimo Čako ka- 

re - pralaimėjimo, sugriovusio įprastus visuomenės lūkes- 
čius bei vertybes ir daugumą jaunų vidurinės klasės balta- 
odžių ir metisų (isp. cholos) paskatinusio atmesti tradicinę 
politiką ir partijas. 

Šis sąrašas nėra išsamus, bet jis apibendrina svarbiau- 
sias politines šimtmečio patirtis. Ką gi galime šiame kon- 
tekste pasakyti apie Jungtines Valstijas, o konkrečiau - apie 
veiksnius, kuriuos galėtume laikyti nestabilumo ir įtampos 
šaltiniais - Vietnamo karą, jaunimo susvetimėjimą, juoda- 
odžių rūstybę ir daugybę socialinių problemų, kylančių iš 
struktūrinių visuomenės pokyčių? Kurie išjų yra „išspren- 
džiami“ ir kokiomis sąlygomis? Kurie gali kelti įtampą ir 
ateityje? 


KONSENSO SUIRIMAS 

Pradėkime nuo aiškių ir matomų veiksnių. Šeštajame 
dešimtmetyje Jungtinės Valstijos buvo mobilizuota visuo- 
menė. Visų pirma, tai buvo mobilizacija tarptautinio ko- 
munizmo grėsmės akivaizdoje. Po pradinės demobilizaci- 
jos 1946-1947 m. prasidėjo spartus ginklavimasis. Korėjos 
karas sąlygojo didelį įprastinių karinių pajėgų išplėtimą. 
NATO ir SEATO po menamu branduoliniu skydu šiais gin- 
klais apjuosė visą pasaulį; pirmą kartą Amerikos istorijoje 
buvo įkurta nuolatinė karinė organizacija. Mokslas taip pat 
buvo ženkliai mobilizuotas. Svaiginančios karinės techni- 
kos revoliucijos - vandenilinės bombos, branduolinės ra- 
ketos, naujos branduolinių galvučių gabenimo priemonės - 
ėjo koja kojon su milžinišku mokslinio tyrimo ir plėtros iš- 
augimu ir mokslo institucijų bei universitetų pajungimu 
vyriausybei. 

Visuomenės mobilizavimas prieš išorinę grėsmę, kai 
ta grėsmė gali būti vienareikšmiškai apibrėžta, suvienija 
šalį. Vidaus nesutarimai sumažėja ar yra užglaistomi, ei- 
nama į kompromisus, o politikos dėmesys sutelkiamas į už- 

sienio politiką. Įdomu prisiminti, kad ketvirtajame dešimt- 
metyje Jungtines Valstijas skaldė nuožmios darbininkų ko- 
vos, savo intensyvumu prilygusios klasikinei marksistinei 
apnuoginto klasių konflikto sampratai. Tačiau prasidėjus 
Antrajam pasauliniam karui šie nesutarimai buvo pajung- 
ti nacionaliniams tikslams, darbininkai buvo įtraukti į vy- 
riausybę, tuo tarpu pramoniniai santykiai nuo ginčų per- 
ėjo prie suderinimo. Šeštajame dešimtmetyje agresyvaus 
komunizmo grėsmė, ypač po Rytų Europos valymo proce- 
sų, Čekoslovakijos užgrobimo (ir Masaryko defenestraci- 
jos) bei Berlyno apsupties, pastūmėjo liberalią bendruo- 
menę remti vyriausybę šios grėsmės akivaizdoje. 

Šeštojo dešimtmečio pabaigoje padėtis pasikeitė. Tarp- 
tautinis komunizmas jau nebebuvo monolitas. Blogis jau 
neatrodė vienareikšmis. Išryškėjo skirtingos komunizmo 
rūšys. Jungtinės Valstijos donkichotiškai teikė pagalbą Ti- 
tui ir net Gomulkai. Nors Sovietų Sąjunga tebebuvo eks- 
pansionistinė, jos agresyvumą vis labiau buvo linkstama 
aiškinti kaip tradicinį galingos valstybės požymį, o ne kaip 
ideologinį įkarštį. Dešimtmetį Amerikos užsienio politiką 
audrinęs moralizmas, ypač Johno Fostero Dulleso retori- 
ka, prislopo. Ironiška, bet amerikietiško stiliaus bruožą — 
moralizmą - vis labiau perėmė visuomenės oponentai, 
Naujoji kairė, pradėję Jungtinėms Valstijoms taikyti tuos 
pačius „totalistinius“ epitetus (bjauri, serganti ir beviltiška 
valstybė, „Sistema“), kuriuos anksčiau ši valstybė vartojo 
savo politiniam priešui apibūdinti. 

Komunistiniam pasauliui suskilus, darėsi sunku pa- 
laikyti ideologiškai mobilizuotą poziciją. Iškilusios tokios 
figūros kaip Castro ir Ho Chi Minhas pateikė gatavus sim- 
bolius, jaudinusius jaunimo latentinį revoliucinį romantiz- 
mą. Castro drauge su Chė įrodė, kad lenininis mitas - sau- 
jelės pasišventusių revoliucionierių įvykdomas visuome- 
nės perversmas - gali tarytum progresyvus apreiškimas 
pasikartoti didžiųjų valstybių pasaulyje. Nepaisant to, jog, 

Šiaurės Vietname buvo nuslopinti valstiečių sukilimai, kaip 
kad 1956 m.,o disidentai radikalai išžudyti, daugeliui „dė- 
dė Ho" tapo tyrumo ir nesavanaudiškumo simboliu, idea- 
listine globėjo figūra atšiauriame ir beasmeniškame pasau- 


lyje. 


ĮTRAUKIMO ĮTAMPA 

Vidaus politikos aspektu akivaizdžiausias įtampos taš- 
kas Amerikos visuomenėje buvo rasė. Juodaodžių karin- 
gumo, riaušių sukelta tolimesnės nesantaikos grėsmė per- 
smelkė visą visuomenę. Kaip visa tai atsitiko? 

Bet kokio socialinio tyrimo pradžia tokia: kodėl da- 
bar, o ne tada; kodėl čia, o ne ten. Amerikos juodaodžių 
politinis vaidmuo visų pirma pasikeitė dėl nepaprasto 
demografinio poslinkio. 1910 m. 9070 JAV juodaodžių gy- 
veno Pietuose. Apie 1950 m. ten tebegyveno 687. Bet 1960- 
ieji buvo „takoskyros“ metai; tuo metu pusė visų juodao- 
džių gyveno Šiaurėje. Septintajame dešimtmetyje pasiskirs- 
tymas stipriai pasikeitė. 

Juodaodžiai ne tik paliko Pietus, bet ir tapo miestų 
gyventojais. 1910 m. apie trys ketvirtadaliai juodaodžių gy- 
veno kaimo vietovėse; 1960 m. beveik trys ketvirtadaliai 
gyveno miestuose. Iš tiesų 1960 m. pirmą kartą Amerikos 
istorijoje miestuose gyveno daugiau juodaodžių nei baltųjų. 

Ryškėjo ir nauja reikšminga tendencija - juodaodžiai 
telkėsi keliuose pagrindiniuose miestuose. Taigi 1960 m. 
Niujorke buvo per milijoną juodaodžių, Čikagoje - apie 
890 000, Filadelfijoje - 670 000, Detroite - 560 000, Los An- 
džele - daugiau nei 335 000. Tuo tarpu Pietuose daugiausia 
juodaodžių gyveno Hiustone - 215 000 ir Atlantoje - 186 000. 

Šį telkimąsi miestuose lydėjo kitas socialinis reiškinys - 
baltųjų gyventojų kėlimasis, kartais bėgimas, į priemiesčius. 
Tai reiškė, kad miestų centruose juodieji gyventojai ėmė su- 
daryti ženklią visumos dalį. Ši permaina turbūt simboliška 

tuo, jog septintojo dešimtmečio viduryje juodieji sudarė 
5590 valstybės sostinės Vašingtono gyventojų. 

Šis gyventojų tankumas ir socialinis svoris juodaodžių 
bendruomenei suteikė politinio sverto galimybę, kurią 
efektyviai išnaudoti galėjo vieninga politinė organizacija. 
Ši stiprėjanti politinė jėga - svarbi pamatinė priežastis, įga- 
linusi juoduosius sėkmingiau nei anksčiau reikalauti val- 
džios modelių pakeitimų. 

Besikeičiantis demografinis ir politinis žemėlapis lei- 
džia mums suprasti, kaip juodaodžių bendruomenė galė- 
jo susitelkti į veiksmingą socialinę jėgą. Tačiau pats savai- 
me jis nepaaiškina „pilietinių teisių revoliucijos“ trajekto- 
rijos, kylančio juodaodžių nacionalizmo arba karingųjų 
juodaodžių būdo. 

Lemiamas pilietinių teisių revoliucijos posūkis, žino- 
ma, buvo 1954 m. gegužės mėn. Aukščiausiojo teismo 
sprendimas, atmetęs segregacijos principą valstybinėse mo- 
kyklose. Tuo Teismas pabrėžė lygybės simbolį kaip svarbiau- 
sią vertybę sprendžiant apie socialinius pokyčius. Spren- 
dimas teigė, kad juodaodžiams turi būti suteikiamos visos 
ir lygios galimybės naudotis valstybės visuomeninėmis ins- 
titucijomis ir paslaugomis. Tačiau šis sprendimas turėjo dvi 
tolimesnes sociologines pasekmes. Pirma, aukščiausias ša- 
lies teismas įteisino juodaodžių reikalavimus; antra, į jų ran- 
kas perėjo moralinė iniciatyva. Dabar įrodymo našta už- 
gulė jau ne juodųjų, o baltųjų pečius. 

Teismas pripažino juodaodžiams padarytą istorinę 
skriaudą (čia kalbama apie 1883 m. Aukščiausiojo teismo 
aktą, paskelbusį neteisėtais po Pilietinio karo Kongreso iš- 
leistus įstatymus, kuriais tuomet juodaodžiams buvo su- 
teiktos visos pilietinės teisės; tas aktas atvėrė kelią „Dži- 
miui Krau *, taigi segregaciniams pietinių valstijų įstaty- 





* Džimis Krau - niekinamas juodaodžio pavadinimas iš senos neg- 
rų dainelės; žodis vartojamas kaip segregacijos sinonimas. [Vert. past.] 

mams). Dėl šio teismo sprendimo asmeniui ar grupei tapo 
sunku priešintis juodaodžių reikalavimams net tada, jei kai 
kurie iš jų pagal ankstesnes normas galėjo atrodyti „kraš- 
tutiniai ' (pvz., pirmenybė priimant į mokyklas arba įdar- 
binant). Kai nacija viešai pripažįsta moralinę kaltę, sunku 
pasakyti „ne“ nuskriaustiesiems. Bet kai tauta pripažįsta 
moralinę kaltę ir neskuba atitaisyti skriaudos, sprogstama- 
sis Mišinys tampa dar degesnis. 

Pagrindinė dilema, žinoma, yra žodžio „neskuba“ tiks- 
lumas. Kai pokyčių lūkesčiai greitai išauga, vilčių spaudi- 
mas neišvengiamai pralenkia tikrovę. Taip pat neišvengia- 
mai atsiranda atotrūkis tarp objektyvių pokyčių ir subjek- 
tyvaus jų vertinimo. Pavyzdžiui, daugelis juodaodžių teigė, 
kad jų sąlygos „pablogėjo“. Bet akivaizdu, jog jie norėjo 
pasakyti, kad gavo ne tiek, kiek tikėjosi. Konservatorius so- 
cialinius pokyčius vertina praeities atžvilgiu, revoliucionie- 
rius - tam tikro ateities orientyro atžvilgiu. 

Statistika rodo, kad buvo užfiksuota daug ženklių lai- 
mėjimų. Daugiausiai pasiekė vidurinioji juodaodžių kla- 
sė. 1960 m. 3676 juodaodžių ir 6376 baltųjų vyresnių nei 25 
metų amžiaus vyrų buvo baigę vidurines mokyklas; apie 
1966 m. - 5375 juodųjų ir 7376 baltųjų vyrų. Aukštojo išsila- 
vinimo srityje 1960 m. 3,97 juodaodžių ir 15,77 baltųjų 
vyrų buvo baigę universitetus. 1966 m. 7,47 juodųjų ir 
17,970 baltųjų vyrų buvo baigę aukštąjį mokslą, taigi per šį 
periodą juodaodžių universiteto absolventų padaugėjo be- 
veik 905. 

Prie mūsų išvardytų veiksnių - pasikeitusio demogra- 
finio ir politinio svorio ir reikalavimų įteisinimo, - be abejo, 
reikėtų pridurti dar vieną svarbų bet kokio socialinio sąjū- 
džio veiksnį - vadovybės charakterį. Iškilę nauji juodaodžių 
vadai buvo jauni, karingi ir agresyvūs. Keistas psichologi- 
nis paradoksas: antroji karta, nepatyrusi tokio tiesioginio pa- 
žeminimo, kokį kentėjo vyresnieji, ir dažnai (kaip ir litera- 
tūros intelektualų atveju) gaudavusi išskirtinių privilegijų, 


269 


buvo psichologiškai kovingesnė, drąsesnė ir radikalesnė. Tai 
nulėmė kelios tarpusavyje susijusios priežastys. Vyresnieji 
veikė sunkesnėmis aplinkybėmis ir turėjo būti lankstesni, 
kad pasiektų savo tikslus, tai dažnai jiems suteikdavo vidi- 
nio stoicizmo; jaunieji galėjo būti radikalesni, nes buvo ma- 
žiau „bausmių“ ir, tiesą sakant, už parodytą įniršį sulauk- 
davo didesnio atlygio. Kadangi visa visuomenė yra iš prin- 
cipo imli pokyčiams, individai gali lengvai pranokti vienas 
kitą „kairuoliškumu“ ar kraštutinumu. Turbūt svarbiau yra 
tai, jog, siekiant vidinio vieningumo ir grupės identiteto, tam, 
kad atsirastų psichologinės nepriklausomybės jausmas, 
tampa būtina primygtinai pabrėžti tautybę, bendrą praeitį 
ir teigiamus juodaodžių gyvenimo bruožus. Nors šis pro- 
cesas žmones gali padaryti šiurkščius, jis būtinas bet kuriai 
grupei, siekiančiai suvokti save kaip vientisą grupę. 

Bet vis dėlto pagrindinis juodaodžių siekis politinia- 
me ir ekonominiame Amerikos gyvenime buvo bandymas 
ne sugriauti visuomenę, bet pakeisti klasių pusiausvyrą. 
Tai buvo veržimasis prie įtraukimo (inclusion), kurį sparti- 
no revoliucinės retorikos paveikta kultūrinė ir psichologi- 
nė nuotaika. Prasidėjus aštuntajam dešimtmečiui, revoliu- 
cinė retorika nutilo, tačiau septintajame dešimtmetyje 
anaiptol nebuvo aišku, kad ji nutils. 


PASITIKĖJIMO KRIZĖ 

Septintajame dešimtmetyje Jungtines Valstijas apėmė 
orientacijos praradimo jausmas. Greiti socialiniai pokyčiai 
visuomet trikdo dideles gyventojų mases, o šis technologi- 
nių ir sociologinių socialinių permainų spartumas buvo jau- 
čiamas visur. Kad sužinotume, ar ši nuotaika buvo laikina, 
ar ne, naudingiau pažvelgti ne į perversmų sritis, neišven- 
giamai atskleidžiančias susvetimėjimą, bet į tradicinius vi- 
suomenės sektorius. Pastarieji - ypač religija - yra bet ku- 
rios visuomenės stabilumo šaltinis. Nepaisant gerai žino- 

mų apklausų interpretavimo keblumų, apklausos gali būti 
naudingas nuotaikos pokyčių rodiklis, jei tam tikru peri- 
odu pateikiamas tas pats klausimas. Skirtingais intervalais 
nuo 1957 m. iki 1968 m. Gallupo visuomenės nuomonės 
apklausa pateikdavo tokį klausimą: „Kaip manote, dabar- 
tiniu metu religijos įtaka Amerikos gyvenimui didėja ar ma- 
žėja?“ 


Religijos įtaka 
Mažėja Didėja Tokia pati 

1957 balandis 

Nacionalinis rodiklis 14955 6995 1056 

Protestantai 1756 6690 105 

Katalikai 790 7995 870 
1962 balandis 

Nacionalinis rodiklis 3156 4590 176 
1965 balandis 

Nacionalinis rodiklis 4596 3355 1356 
1967 balandis 

Nacionalinis rodiklis 575 2370 145 

Protestantai 6076 2196 135 

Katalikai 4896 316 1676 
1968 balandis 

Nacionalinis rodiklis 6790 195 890 

Protestantai 6995 179 896 

Katalikai 615 249, 856 


Be abejonės, stebina tai, kad šis nuotaikos poslinkis 
sutapo su Kennedy ir Johnsono vyriausybių laikotarpiu, 
Naujosios ribos (New Frontier) ir Didžiosios visuomenės 
(Great Society) metais. Išskirtinė Naujosios ribos savybė bu- 
vo vilčių jausmas, kurį simbolizavo įtaigūs Kennedy inau- 
guracinės kalbos žodžiai ir užsidegimas, ženklinęs „nau- 
jos“ kartos politikų pasirodymą. 

Kaip paaiškinti nuotaikos pasikeitimą šiame dešimt- 
metyje? Galima tik schemiškai nurodyti keturis veiksnius: 

(1) Socialinių problemų gausa. Puikiai dirbanti Amerikos 
pramonė (ir psichologinis pakilimas, kurį lėmė tai, kad po 
karo nebuvo daugelio ekonomistų pranašautos depresijos) 
leido tikėtis, jog ekonomikos augimas per tam tikrą laiką 
išspręs visas socialines problemas. J. K. Galbraitho termi- 
nas „klestinti visuomenė“ , regis, patvirtino tokią galimybę. 

Kita Galbraitho teorijos pusė - augant asmeniniam 
vartojimui kartu didėja visuomenės skurdas - ilgą laiką bu- 
vo ignoruojama. Stiprėjantį nerimo jausmą daugiausia ir 
kėlė vis aiškesnis visuomenės skurdo suvokimas. Kenne- 
dy vyriausybė vidaus reikalų ėmėsi noriau nei ankstesnė 
respublikonų vyriausybė. Ji siekė pasižymėti vidaus poli- 
tikoje. Tačiau būtent šios pastangos visuomenės dėmesį pri- 
kaustė prie anksčiau ignoruotų problemų: skurdo, aprūpi- 
nimo būstu, švietimo, sveikatos apsaugos, miestų plėtros, 
aplinkos teršimo ir panašių dalykų. Ar šios problemos iš- 
sprendžiamos - ginčytinas klausimas. Bet visiškai akivaiz- 
du, kad visuomenei staiga aiškiau suvokus socialinių pro- 
blemų gausą, joje ėmė jaustis įtampa. 

(2) Juodaodžių riaušės ir nusikalstamumas. Nuo 1963 m. 
iki 1967 m. buvo penkios „karštos vasaros“, kai šalį kasmet 
vis smarkiau drebino riaušių griausmas; prasidėję Pietuo- 
se, jos greitai persimetė į Šiaurę, ir Wattse, Detroite, Ne- 
warke, Vašingtone užsiliepsnojo ištisi miestų kvartalai. Ker- 
nerio komisijos išvados teigia, jog nė vienos iš šių riaušių 
nebuvo organizuotos. Kiekvieną kartą mažas incidentas, 
paprastai policijos brutalumo arba tariamo brutalumo at- 
vejis, įžiebdavo neapgalvotus gandus ir parako statinė 
sprogdavo. Pirmąjį bet kurio socialinio sąjūdžio veiksmo 
etapą ženklina neapgalvotas, epizodiškas, siautulingas el- 
gesys. Vėlesniame etape bandoma kovoti drausmingiau. 
Juodaodžių bendruomenes veikė daug prieštaringų srovių. 
Jų nacionalistai siekė steigti atskiras juodaodžių instituci- 

jas ir karingai reikalavo išteklių šiems tikslams. Tačiau bu- 
vo ir kitokių sąjūdžių, pvz., „Juodosios Panteros', kuris pa- 
brėžė partizaninę taktiką ir buvo linkęs vienytis su radika- 
liais baltųjų sąjūdžiais.? 

Augantis juodaodžių karingumas iššaukė slaptą bal- 
taodžių „atoveiksmį ; šią nuotaiką ryškiausiai išreiškė Wal- 
lace'o sąjūdis. Šiaurėje George'ą Wallace'ą daugiausia rė- 
mė darbininkai ir etninės grupės, kuriose jie vyrauja. Jų 
statusas buvo toks pat kaip juodaodžių, todėl jie jautė di- 
džiausią grėsmę. Kildami socialiniais laiptais, šie darbinin- 
kai nusipirko namus juodaodžių kaimynystėje ir jiems at- 
rodė, kad juodaodžiai kelia pavojų jų iškovotai padėčiai. 

Daugelį šių baimių apibendrino frazė „įstatymas ir 
tvarka“; labiausiai nerimą kėlė nusikalstamumas. Sunku 
nustatyti, kiek iš tikrųjų išaugo nusikalstamumas. FTB nu- 
sikaltimų indeksas yra pagarsėjęs kaip nepatikimas ir sta- 
tistiškai neadekvatus. Nors ir negalime tiksliai nurodyti, 
kiek iš tiesų padidėjo nusikalstamumas, aišku, kad juoda- 
odžiai įvykdė neproporcingai didelį nusikaltimų skaičių. 
Šis faktas pats savaime neturėtų stebinti. Nusikaltimas yra 
„neorganizuota“ klasių kovos forma, ir žemiausios visuo- 
menės grupės visuomet įvykdo neproporcingai daug nu- 
sikaltimų. Tai, kas praeityje tiko airiams ir italams, dabar 





3 Po 1970 m. „Panteros“ suskilo. Eldridge'o Cleaverio vadovauja- 
ma grupuotė propagavo sukilimo taktiką, o pats Cleaveris pabėgo į Al- 
žyrą, kad organizuotų tokius veiksmus iš užsienio. Newtono ir Seale'o 
vadovaujama grupuotė pasirinko legalią politinę veiklą ir kūrė instituci- 
jas juodųjų bendruomenėje. 

Bet koks ekstremistinis judėjimas lemiamoje kryžkelėje visuomet 
susiduria su panašiu pasirinkimu. Kovos trajektorija sąjūdį stumia į vis 
labiau kraštutinius veiksmus - taip palaikomas entuziazmas ir vieningu- 
mas. Tačiau jei situacija nėra „prinokusi“ revoliuciniam veiksmui, sąjū- 
džiui gresia suirimas, nebent jis padaro būtiną posūkį į priešingą pusę ir 
pradeda veikti legaliai. Su panašia problema susidūrė SDS (Students for 
Democratic Society - Studentai už demokratinę visuomenę) ir kiti ekstremis- 
tiniai studentų sąjūdžiai; jų aptarimą rasite mano esė „Columbia and the 
New Left“, The Public Interest, Nr. 13 (1968 m. ruduo), p. 62-101. 

tinka juodaodžiams. Tačiau juodaodžių nusikaltimai yra la- 
biau „matomi“, nes jie susitelkę miestuose, todėl nuogąs- 
tavimų laipsnis dramatiškai išaugo. 

(3) Jaunimo susvetimėjimas. Augantis jaunimo susveti- 
mėjimas bet kurioje pažangioje industrinėje visuomenėje 
turi daug priežasčių. Mano manymu, bendra struktūrinė 
priežastis — tai, kad jaunimui vis anksčiau ir anksčiau už- 
metami „organizaciniai pakinktai '. Paprasčiau sakant, jau- 
nimo pasipriešinimas buvo postindustrinės visuomenės 
„klasių kovos“ pradžia, panaši į mašinų laužymo sąjūdžius 
1815-1840 m., išpranašavusius industrinės visuomenės dar- 
bininkų ir darbdavių klasinius konfliktus. 

Tačiau buvo ir keletas savitų bruožų. Įvyko ryškus am- 
žiaus grupės pokytis - per vieną dešimtmetį ji išaugo 5070; 
tai sukėlė padidėjusios konkurencijos dėl vietos jausmas.“ 
Universitetinio išsilavinimo statusas sumenko. Viena kar- 
ta anksčiau mokytis universitete vis dar buvo išskirtinės 
padėties ženklas. Bet daugiau nei 8570 elitinių universite- 
tų absolventų tęsdavo kokias nors doktorantūros studijas, 
taigi tokiose vietose universitetas tapdavo tiesiog pakelės 
stotimi. Didžiuosiuose valstybiniuose universitetuose, anot 
Martino Meyersono, „išrinktieji“ tetapdavo „rinkėjais“. Vi- 
sa tai reiškė didėjantį jaunimo spaudimą. Jau vidurinėje 
mokykloje kamuodavo nerimas: „Ar aš pateksiu į univer- 
sitetą? Ar aš pateksiu į gerą universitetą..?“ Universitete 
kildavo klausimas: „Ar aš pateksiu į doktorantūrą..?“ 

Anksčiau universiteto diplomas garantavo vietą vi- 
suomenėje. Tačiau modernios technologinės revoliucijos są- 
lygomis universiteto diplomas jau nebėra būdas kopti į vi- 
suomenės aukštikalnę. Kilimas reikalauja nuolat mokytis 
ir tobulinti profesinius įgūdžius, kad eitum koja kojon su 





*1940-1950 m. amžiaus grupė nuo 14 iki 24 metų nedidėjo, išlaikė 
pastovų skaičių - 27 milijonus. 1950-1960 m. šis skaičius taip pat nesikei- 
tė. Tačiau septintajame dešimtmetyje, atspindėdami pokarinį vaikų bu- 
mą, skaičiai išaugo it potvynio banga - iki 40 milijonų jaunuolių. 

naujais metodais ir naujai pateikiamomis žiniomis. Trum- 
pai tariant, jaunimo susvetimėjimas didžiąja dalimi buvo 
reakcija į jo visuomeninę padėtį pakeitusią socialinę revo- 
liuciją. 

(4) Vietnamo karas. Jei visuomenės įtampas Jungtinėse 
Valstijose, o gal net ir pasaulyje, katalizavo vienas elemen- 
tas, tai buvo Vietnamo karas. Šis karas neturėjo analogijos 
Amerikos istorijoje. Ženkli gyventojų dalis, turbūt daugu- 
ma, jį laikė jei ne abejotinu, tai moraliai dviprasmišku. Tę- 
siamas karas sukūrė kritinę pasitikėjimo problemą, kėlu- 
sią grėsmę net prezidento institucijos teisėtumui. 

Daugumoje šalių nacija skiriama nuo valdančios vy- 
riausybės. Galima priešintis vyriausybei, tačiau neabejoti sa- 
vo ištikimybe nacijai. Jungtinėse Valstijose ši skirtis nieka- 
da nebuvo reikalinga, nes vyriausybė atspindėjo neabejo- 
tiną konsensusą. Todėl Vietnamo karo metu vyriausybės 
atmetimas daugelį pastūmėjo atsižadėti ir nacijos. 

Viskas prasidėjo nuo pasitikėjimo klausimo. Pirmą 
kartą jis iškilo dėl to, kad įvykiai vis dažniau neatitiko ofi- 
cialaus Johnsono vyriausybės optimizmo (ypač 1964 m. ir 
1965 m.). Sprendimai padidinti karių skaičių (iš viso iki pu- 
sės milijono amerikiečių), bombarduoti Šiaurę ir atsisakyti 
derėtis buvo nuolat pateisinami tuo, jog; „dar vienas žings- 
nis“ Jungtines Valstijas atves į pergalę. Prezidento Johnso- 
no asmenybė taip pat tam tikru mastu didino nepasitikėji- 
mą, nes jo slapukavimas vedė prie daugybės apgavysčių. 
Vienu metu iškilo pavojus Ekonomikos patarėjų tarybos 
kaip ekonominių duomenų šaltinio patikimumui, nes pre- 
zidentas nuslėpė nuo tarybos informaciją apie išlaidas Viet- 
name, ir dėl to tarybos sudarytas valstybės biudžeto pro- 
jektas suklaidino verslo bendruomenę. 

Bet tai nebuvo vien pasitikėjimo klausimas. Tai buvo 
ir moralės klausimas - stiprių priemonių ir tikslų dispro- 
porcija. Masiniai bombardavimai, didžiulių plotų paverti- 
mas dykviete, gyventojų perkėlimas, daugybė mirčių - vi- 


6] 
= 
1 


sa tai kėlė esmines moralės problemas, kurias vyriausybė 
dažniausiai apeidavo. 

Paskutinis Johnsono politikos dėgringolade* elementas 
buvo akivaizdus karinės strategijos nepajėgumas. Bombar- 
davimas buvo visiškai neveiksmingas. „Ieškok-ir-sunai- 
kink“ taktika ištęsė Amerikos fronto liniją ir miestai liko 
atviri stulbinančiam Tet puolimui, tuo pat metu prasiver- 
žusiam beveik šimte vietų. Amerikos dešiniuosius ši im- 
potencija itin siutino. Todėl jie, o kartu ir generolas Curti- 
sas Lemay, 1968 m. rinkimų kampanijoje kandidatavęs kaip 
Wallace'o viceprezidentas, reikalavo išplėsti bombardavi- 
mą iš oro ir sugriauti Haifongą, tvirtindami, kad tik plates- 
nio masto puolimas gali laimėti karą. Tačiau vyriausybė at- 
sisakė tokio kurso, nes tolimesnė amerikiečių karo veiks- 
mų eskalacija būtų sulaukusi tokio pat atsako - daugiau 
Šiaurės Vietnamo kareivių ir Sovietų Sąjungos ginklų. Bet 
pats šis pripažinimas tegalėjo paryškinti aklavietės jaus- 
mą ir Amerikos nepajėgumą. 

Jaunimui Vietnamo karas buvo vienintelė tikrai tie- 
sioginė susvetimėjimo priežastis. Dažnėjantys šaukimai į 
kariuomenę kėlė nerimą dėl karjeros ir ateities. Tarnyba ka- 
riuomenėje geriausiu atveju buvo laikoma tuščiai praleis- 
tais metais, blogiausiu atveju - amoraliu bendrininkavimu. 
Patys nepajėgdami paveikti nacionalinės politikos kurso — 
bentjau taip jie manė, - savo įniršį studentai nukreipė prieš 
universitetą kaip visuomenės simbolį. 

Didelę būsimo elito dalį karas atitolino nuo visuome- 
nės. Klausimas, ar šis atitolimas gali būti įveiktas, yra vie- 
nas iš svarbiausių klausimų, ateityje nulemsiančių Jungti- 
nių Valstijų kaip supervalstybės galią ir valią. 





* Smukimas, griūtis (pranc.). 

STRUKTŪRINĖS REVOLIUCIJOS 


Aptariant bet kokią visuomenę galima susigundyti 
trumpalaikiais ir audringais įvykiais. Tokie dalykai užval- 
do mūsų energiją ir aistras; jie mus prikausto prie dabar- 
ties. Kai kurie iš šių dalykų reikalingi ateičiai; kai kurie ryš- 
kiai tvyksteli, bet netrukus virsta pelenais. 

Kiekviena prasminga diskusija apie visuomenę pri- 
valo bandyti atpažinti gilesnius, nuolatinius elementus, vi- 
suomenę formuojančius veiksnius. Jie glūdi trijose srityse: 
vertybių, visuomenę įteisinančių elementų srityje; kultū- 
roje, ekspresyvaus simbolizmo ir pasaulėjautos saugyklo- 
je; ir socialinėje struktūroje, socialinių susitarimų sistemo- 
je, susijusioje su profesiniu ir politiniu individų pasiskirs- 
tymu ir išteklių dalijimu, siekiant patenkinti nustatytas 
socialines reikmes. Pagrindinė šios esė tema ir yra giliosios 
visuomenės struktūros srovės; čia vėl neišvengiamai teks 
kalbėti schemiškai. 

Pirmas iš keturių pagrindinių struktūrinių visuome- 
nės pokyčių yra demografinė transformacija, antras - na- 
cionalinės visuomenės sukūrimas, trečias - bendruomeni- 
nės visuomenės atsiradimas, ketvirtas - postindustrinės vi- 
suomenės susiformavimas. Jie visi vyko beveik tuo pat me- 
tu. Būtent šis sinchroninis daugybės revoliucijų sutapimas 
visuomenėje sukėlė tiek daug įtampų. 


DEMOGRAFINĖ TRANSFORMACIJA 

Nuo Antrojo pasaulinio karo pabaigos iki 1970 m. 
Jungtinėse Valstijose įvyko trys svarbūs demografiniai po- 
kyčiai. Pirmasis buvo žymus gyventojų padaugėjimas, ant- 
rasis - sparti šalies urbanizacija, trečiasis - rasinė pagrin- 
dinių urbanistinių rajonų centrinių miestų transformacija. 

Per dešimtmetį nuo 1950 m. iki 1960 m. gyventojų skai- 
čius padidėjo 28 milijonais; šis skaičius prilygsta visam gy- 

ventojų padidėjimui per septynis dešimtmečius nuo 1790 
m. iki 1860 m. Nuo Antrojo pasaulinio karo pabaigos iki 
1970 m. gyventojų skaičius išaugo nuo 140 iki 200 milijo- 
nų, taigi per mažiau nei ketvirtį šimtmečio padidėjo 4270. 
Gimė 90 milijonų vaikų; atmetant mirčių skaičių, grynas 
prieaugis buvo 60 milijonų. 

Pirmojoje XIX a. pusėje gyventojų skaičius per dešimt- 
metį vidutiniškai padidėdavo 2570. Po Antrojo pasaulinio 
karo per dešimtmetį gyventojų padaugėdavo maždaug 
2070. Tačiau sociologiniu požiūriu tarp ankstesniojo ir vė- 
lesniojo periodo buvo du esminiai skirtumai. Pirmasis bu- 
vo masto pasikeitimas. Gyventojų skaičiaus padidėjimas nuo 
5iki 7 milijonų 1800-1810 m. buvo didelis šaliai procentine 
prasme. Tačiau gyventojų prieaugis nuo 150 iki 180 milijo- 
nų 1950-1960 m., nors ir mažesnis procentine išraiška, ro- 
do milžinišką masto pasikeitimą. Antrasis skirtumas yra ins- 
titucinės struktūros pasikeitimas. Ankstesnieji gyventojų 
padaugėjimai daugiausia buvo segmentiniai, t. y. nauji vie- 
netai paprasčiausiai pratęsdavo visuomenės grandinę skir- 
tingomis erdvės kryptimis. Naujieji gyventojų prieaugiai 
buvo piramidiniai: jie radosi virš esančių gyventojų ir kūrė 
naujas tarpusavio priklausomybes. 

Sparčiai daugėjant gyventojų kartu vyko išskirtinis ir 
beveik nepastebėtas, padėtį dar labiau apsunkinęs reiški- 
nys - žemės ūkio našumo revoliucija. Nuo 1900 m. iki penk- 
tojo dešimtmečio vidurio žemės ūkio produktyvumas iš- 
augo maždaug 27. Antrojo pasaulinio karo metu, daugiau- 
sia skatinant paklausai, bet net dar labiau dėl to, jog buvo 
naujai ir gausiau naudojamos trąšos bei nitratai, ūkių na- 
šumas pakilo 6-87 per metus. Dėl to per ketvirtį šimtme- 
čio daugiau nei 25 milijonai žmonių paliko ūkius ir persi- 
kėlė į miestą." 


* Viena iš pasekmių buvo ženklus juodaodžių pusininkų skaičiaus 
sumažėjimas: reuo 4 milijonų iki 500 000; jie taip pat persikėlė į miestus. 

Dėl šių demografinių pokyčių (be to, dar sumažėjus 
ir angliakasių skaičiui) dideli šalies vidurio plotai, nuo Da- 
kotos valstijų iki vakarinių Teksaso, prarado gyventojus. 
Šeimos kėlėsi į valstybės „pakraščius“. 1960-1970 m. 1000 
iš 3000 Jungtinių Valstijų apygardų prarado gyventojus; 
ženkliausiai gyventojų padaugėjo urbanistiniuose met- 
ropoliuose vandenynų pakrantėse ir Didžiųjų Ežerų re- 
gione. 

Sudėtinga infrastruktūra paremta intensyvaus varto- 
jimo visuomenė sukuria naujus didelius paslaugų porei- 
kius, pvz., sveikatos priežiūros, žaidimų aikštelių, mokyk- 
lų ir transporto. 1968 m. Niujorko regioninio plano asocia- 
cija apskaičiavo, kad paslaugų infrastruktūrai sukurti - ke- 
liams, kanalizacijai, vandentiekiui, mokykloms, gyvena- 
miems namams ir t. t. - kiekvienam Žmogui tenka 18 000 
dolerių kapitalo sąnaudų. Daugiau nei 407 pokario Ame- 
rikos gyventojų buvo jaunesni nei 20-ies metų amžiaus. Šios 
gausios amžiaus grupės prieaugis, taip pat ir žemės ūkio 
revoliucijos sukelta migracija leidžia įsivaizduoti, kokių mil- 
žiniškų kapitalo ir kitų socialinių sąnaudų reikėjo šiems ket- 
virtį šimtmečio po Antrojo pasaulinio karo vykusiems di- 
deliems gyventojų pokyčiams absorbuoti. 

Jei kalbama apie demografinį „sprogimą , tai galima 
kalbėti ir apie tam tikrą gyventojų „susigrūdimą“, jų susi- 
telkimą metropolių rajonuose. Apie 1970 m. 707 žmonių 
gyveno miesto zonose. (Apie 1980 m. 757 Žmonių Jungti- 
nėse Valstijose gyvens miesto zonose. 165 miestai turės 
100 000 ar daugiau gyventojų, tuo tarpu 1960 m. tokių mies- 
tų buvo 100. Dėl to automobilių gali padaugėti nuo 59 mi- 
lijonų 1960 m. iki 120 milijonų 1980 m.). Ne mažiau svar- 
būs poslinkiai įvyko miestų centruose. 1960-1966 m. mies- 
tų centruose absoliučiai sumažėjo baltųjų gyventojų (0,32), 
priemiesčiuose baltųjų gyventojų padaugėjo 21,37. Tuo pat 
metu miestų centruose nebaltųjų gyventojų padaugėjo 
23,970, o priemiesčiuose - 10,17. 

Nors po 1956 m. gimstamumas sumažėjo, Jungtinių 
Valstijų gyventojų skaičius toliau augo. Viena priežastis — 
tai, kad liko mažiau netekėjusių moterų. 1950 m. 157 mo- 
terų niekada nebuvo ištekėjusios, dviem dešimtmečiais vė- 
liau netekėjusių moterų liko tik 770. Kita priežastis - padi- 
dėjusi imigracija, ypač po imigracijos įstatymo reformos 
1965 m., leidusios per metus 400 000 asmenų legaliai apsi- 
gyventi šalyje. Ir, pagaliau, dėl pokarinio bumo išsiplėtė 
pati gyventojų bazė. Nors augimo tempas sulėtėjo, tikėti- 
na, kad apie 2000 m. Jungtinių Valstijų gyventojų skaičius 
pasieks 280 milijonų. 


NACIONALINĖ VISUOMENĖ 

Per ketvirtį amžiaus po Antrojo pasaulinio karo Jung- 
tinės Valstijos pirmą kartą tapo nacionaline visuomene. Na- 
cionalinės tapatybės ir nacionalinio simbolizmo prasme 
„nacija“ buvo susiformavusi jau seniai. Bet būtent šiuo lai- 
kotarpiu dėl ryšių ir transporto revoliucijos Jungtinės Vals- 
tijos tapo nacionaline visuomene fundamentaliąja prasme, 
kai vienoje visuomenės dalyje vykstantys pokyčiai nedel- 
siant atsiliepia visose kitose visuomenės dalyse. 

Šią transformaciją lengviau suprasti sugretinus ją su 
ankstesniu pokyčiu - nacionalinės ekonomikos atsiradimu. 
1910-1930 m. Jungtinėse Valstijose susiformavo veiksmin- 
ga nacionalinė ekonomika, tačiau beveik nebuvo instituci- 
nių mechanizmų tokio masto ekonomikai reguliuoti. Žiū- 
rint istoriškai, išskirtinė Naujojo kurso (New Deal) reikš- 
mė buvo institucijos nacionalinei ekonomikai aprėpti ir 
valdyti įsteigimas. Franklinas D. Rooseveltas ekonominės 
veiklos mastui pritaikė naują politinės veiklos mastą. Fi- 
nansines rinkas reguliavo Vertybinių popierių ir valiutos 
komisija (SEC - Securities and Exchange Commission); prof- 
sąjungų veiklą ir darbo santykius - Nacionalinė darbo san- 
tykių taryba (NLRB - National Labor Relations Board); kapi- 

talo judėjimas buvo reguliuojamas kontroliuojant valiutos 
kursą ir atsisakant aukso; darbo vietos buvo išlaikomos fi- 
nansuojant biudžetinę programą ir vyriausybės deficitą. 

Po Antrojo pasaulinio karo susiformavusi nacionali- 
nė visuomenė kėlė socialinių problemų, kurioms spręsti na- 
cionaliniu mastu trūko atitinkamų institucinių mechaniz- 
mų. Viena iš valstybę apnikusių problemų buvo ta, kad 
Kennedy, Johnsono ir Nixono vyriausybių pastangos su- 
kurti tokius mechanizmus buvo itin nevykusios, ypač gy- 
venimo kokybės kėlimo srityse - sveikatos apsaugos, švie- 
timo, socialinių galimybių, poilsio ir žemės naudojimo sri- 
tyse. 

Galima išskirti tris dideles problemas, laikytinas atsi- 
radusios nacionalinės visuomenės pasekmėmis. 

Pirma, tai faktas, kad socialinės problemos įgavo na- 
cionalinį mastą. Nevaržoma migracija šalies viduje ir kin- 
tančios sąlygos kai kuriems regionams užkrauna papildo- 
mą naštą. Tai atspindi socialiai remtinų Žmonių sąrašų pail- 
gėjimas Niujorko mieste. 1959 m. buvo 240 000 socialiai 
remtinų Žmonių ir tai kainavo 325 milijonus dolerių. Apie 
1968 m. šiuose sąrašuose buvo beveik milijonas Žmonių, o 
išlaidos siekė 1,7 milijardo dolerių. Kadangi nėra naciona- 
linių standartų, Niujorkui tenka pakelti didelės šalies da- 
lies naštą. 

Antra, dabartinė valdymo struktūra yra netinkama. 
JAV susideda iš 50 valstijų, pagal konstituciją atsakingų už 
savo piliečių sveikatos apsaugą, švietimą ir gerovę. Tačiau 
kokia nacionalinės visuomenės logika paaiškina tokių ma- 
žų esinių kaip Rhode Island, Delaware, New Jersey ir Ma- 
ryland egzistavimą — valstijų, kuriose surenkama mažai mo- 
kesčių ir kurių gyventojai yra linkę dirbti kitose valstijose, 
ojų valdymo išlaidos išlieka didelės? Kitame skalės gale - 
80 000 Jungtinių Valstijų savivaldybių, kiekviena turinti mo- 
kesčių ir kitus suverenumo įgaliojimus. Tai - ne decentrali- 
zacija, bet netvarka. Išskirtinis Jungtinių Valstijų bruožas — 

nors jų ekonomika pati moderniausia pasaulyje, jų politi- 
nė sistema tebėra tiudoriško pobūdžio, pasenusi ir perkrau- 
ta daugybe besidubliuojančių jurisdikcijų - miestelio, apy- 
gardos, didmiesčio; be to, dar yra tokių specialių darinių 
kaip sveikatos rajonai, parko rajonai, nuotėkų valymo ra- 
jonai, vandens rajonai ir t. t. Tai, kad nėra veiksmingos ad- 
ministracinės struktūros, savaime prisideda prie miestų ir 
regionų nesugebėjimo efektyviai planuoti savo veiklos. 

Trečia, iškilo plebiscitinė politika. Jungtinėse Valstijo- 
se sunyko erdvinė distancija. Viena iš pasekmių yra tai, kad 
Vašingtonas tapo pagrindine politinių ginčų arena ir visas 
spaudimas sutelkiamas vienoje vietoje. 

Jei palygintume JAV ir Europos istoriją, pamatytume, 
jog Amerikoje darbininkų smurto būta daugiau nei bet ku- 
rioje senojo žemyno šalyje. Prieinamų statistinių duome- 
nų maža, bet pažvelgus į tokius apytikrius rodiklius kaip 
nužudytų žmonių skaičius, kareivių iškvietimo skaičius, 
streikų skaičius ir prarastų darbo dienų skaičius, manau, 
bus akivaizdu, kad Jungtinėse Valstijose smurto buvo dau- 
giau, bet politiškai ir ideologiškai jis buvo mažiau veiks- 
mingas nei Europoje. Viena iš šio reiškinio priežasčių - tai, 
kad Jungtinėse Valstijose, priešingai nei Europoje, smurto 
atvejai dažniausiai vykdavo visuomenės pakraščiuose, o 
ne centre, todėl rezultatams pasiekti reikėjo nemažai lai- 
ko. Dabar darbo problemos yra institucionalizuotos. Bet lie- 
ka kitų įkyrių klausimų. O „mobilizacinės politikos“ gali- 
mybės organizuoti tiesioginį spaudimą yra didelės. Štai vie- 
nas palyginimas: 1894 m., gilios ekonominės krizės metu, 
grupė bedarbių, vadinamoji „Coxey armija“, iš Massillo- 
no, Ohajo valstijos, išžygiavo į Vašingtoną. Žygį pradėjo 
dešimt tūkstančių žmonių, bet po keleto savaičių, kai jie 
pasiekė Vašingtoną, jų buvo likusi tik saujelė. 1963 m. Mar- 
tinas Lutheris Kingas ir A. Philipas Randolphas pakvietė 
Žygiui į Vašingtoną, ir per savaitę valstybės sostinę užplū- 
do beveik ketvirtis milijono žmonių. 

Atsižvelgiant į politinių konfliktų daugėjimo tenden- 
ciją, sąlygojamą kitame skyriuje išdėstytų priežasčių, išau- 
gusios masinio spaudimo galimybės (kaip bet kurios gru- 
pės būdas siekti, kad būtų įvykdyti jos reikalavimai) tam- 
pa dar vienu struktūrinės sistemos įtampos šaltiniu. Turint 
omenyje sistemai būdingas smurto galimybes, nacionali- 
nės visuomenės atsiradimas sukūrė naują didelės įtampos 
šaltinį. 


BENDRUOMENINĖ VISUOMENĖ 

Bendruomeninė visuomenė formuojasi priimant vis 
daugiau su rinka nesusijusių visuomeninių sprendimų ir 
socialines teises apibrėžiant grupės (o ne individo) aspek- 
tu. Savo apimtimi ir viena, ir kita yra itin nauja Amerikos 
scenoje, ir tai kelia visuomenei naujo tipo problemų. Kal- 
bėdamas apie su rinka nesusijusius visuomeninius spren- 
dimus, omenyje turiu paprasčiausiai tai, kad gausėja pro- 
blemų, kurias spręsti turi valstybinės institucijos, o ne rin- 
kos mechanizmas. Valstybės rūpesčiu tiesiami keliai, 
planuojami miestai, organizuojama sveikatos apsauga, fi- 
nansuojamas švietimas, valoma užteršta aplinka, statomi 
namai. Niekas savo „švaraus oro“ dalies negali nusipirkti 
rinkoje; kovai su užterštumu reikia pasitelkti bendruome- 
ninius mechanizmus. 

Rinkos dorybė - tai, kad ji išsklaido atsakomybę. Kai 
„Sprendimą“ nulemia daugybė veiksmų, pasirinktų tūks- 
tančio ar milijono savarankiškai rinkoje veikiančių indivi- 
dualių vartotojų, dėl tokių sprendimų negalima kaltinti ko- 
kio nors vieno asmens ar asmenų grupės. Jei prekė neper- 
kama ar pasikeitė skonis ir dėl tokių rinkos sprendimų 
žlunga bendrovės ar net ištisos pramonės, jokiam vienam 
individui negalima užkrauti atsakomybės naštos. Tačiau ne- 
rinkos visuomeninių sprendimų situacija yra visai kitokia. 
Sprendimai yra matomi; žinoma, ką kaltinti. Tiesą sakant, 

sprendimų priėmimas tapo politizuotas, jį veikia daugybė 
tiesioginių politinių sprendimų priėmimo veiksnių. 

Akivaizdu, kad didėjant būtinybei priimti nerinkos vi- 
suomeninius sprendimus (nes yra problemų, su kuriomis 
individas pats negali susidoroti) tokie nauji mechanizmai 
daugina galimus bendruomenės ir grupių konfliktus. Kai 
valstybei užkraunama vis didesnė politinių reikalų našta, 
kai būsto, sveikatos apsaugos, švietimo ir panašūs klausi- 
mai yra politizuojami, daugėja įtampų. „2000 m. komisi- 
jos“ pranešime (1967) aš pateikiau paprastą prognozę - ar- 
timiausiais metais visuomenėje kils vis daugiau ir daugiau 
grupių konfliktų. 

Grupių teisės reiškia bendruomenei keliamus reika- 
lavimus, sprendžiamus ne pagal individualias savybes, bet 
pagal priklausymą grupei. Amerikos vertybių sistema re- 
miasi individo rezultatais ir individams duotomis lygiomis 
galimybėmis. Anksčiau buvo pripažįstama, kad įvairios 
funkcinės grupės (pvz., profsąjungos) yra kolektyvinio po- 
būdžio ir tokioms grupėms buvo suteikiamos teisės (pvz., 
profsąjungos parduotuvė). Tačiau šios grupės yra savano- 
riškos asociacijos ir pakeisdamas visuomeninę padėtį žmo- 
gus praranda jų apsaugą. Dabartinės problemos kyla dėl 
to, kad juodaodžiai reikalauja teisių, jiems „priklausančių“ 
dėl odos spalvos. Paradoksalu, bet 1954 m. Aukščiausiame 
teisme juodaodžiai advokatai tvirtino, jog formuluotė „skir- 
tingi, bet lygūs“ yra diskriminuojanti ir kad juodaodžiai 
turi teisę būti laikomi ne kategorija, o individais (ir šiuo pa- 
grindu siekti lygybės). Tačiau integracijos lėtumas ir psi- 
chologinis grupės tapatybės primygtinumas pakeitė juo- 
daodžių reikalavimų pobūdį. Juodaodžiai ėmė reikalauti 
jau ne galimybių lygybės, bet rezultatų lygybės. Jie teigia, 
kad tai galima pasiekti tik gaunant specialias kvotas, pir- 
menybę įdarbinant, nemokamą išsilavinimą ir t. t. 

Grupių teisių reikalavimai visuomenėje plėsis, nes vi- 
suomeninis gyvenimas vis labiau remiasi grupėmis. Būti- 

nybė sukurti filosofinį įteisinimą ir politinius mechanizmus 
susikertantiems reikalavimams įvertinti netolimoje ateity- 
je bus dar vienas įtampos šaltinis visuomenėje. 


POSTINDUSTRINĖ VISUOMENĖ 

Postindustrinėje visuomenėje, kuri, mano manymu, 
tik dabar pradeda formuotis, galime pamatyti esminių stra- 
tifikacijos sistemos, pirmiausia klasinės padėties ir jos pa- 
keitimo būdų, pokyčių. 

Ankstesnėje savo knygoje aš tyrinėjau penkis skirtin- 
gus postindustrinės visuomenės aspektus.“ 

Čia nutariau pabrėžti tik du iš jų. Pirmasis - teorinių 
žinių kaip naujovių ir politikos analizės šaltinio visuome- 
nėje svarba. 

Universitetas, būdamas teorinių žinių sisteminimo 
ir tikrinimo vieta, vis labiau tampa pagrindine visuome- 
nės institucija. Šia prasme universitetas susiduria su di- 
desniais uždaviniais nei tie, kuriuos jam teko spręsti per 
savo ilgą istoriją. Jis turi išlikti nešališkas Žinių atžvilgiu, 





* The Coming of the Postindustrial Society (New York: Basic Books, 
1973). Turėčiau pabrėžti tai, kad postindustrinė visuomenė „neišstumia“ 
industrinės visuomenės ar net agrarinės visuomenės. Maistas tebėra vi- 
sų visuomenių pamatas, bet pramonės įvedimas reiškė, kad buvo galima 
sumažinti žemės ūkyje dirbančių žmonių skaičių ir padidinti derlių nau- 
dojant chemines trąšas. Kaip būtinas visuomenės paslaugas postindust- 
rinė visuomenė prideda naujų aspektų, ypač duomenų ir informacijos 
valdymo srityje. Žemiau pateiktoje lentelėje matomi socialinių struktū- 
rų (idealių tipų) skirtumai: 


Priešindustrinė Industrinė Postindustrinė 

Ištekliai žaliavos energija informacija 

Būdas gavyba gamyba apdorojimas 

Technologija intensyvus darbas intensyvus gausios Žinios 
investavimas 

Projektas rungtynės su gamta rungtynės su rungtynės tarp 
perdirbta individų 
gamta 

tačiau būti svarbiausia visuomenei paslaugas teikianti ins- 
tancija, ne tik lavinanti Žmones, bet ir ugdanti politikos 
patarėjus. 

Antrasis pokytis yra prekes gaminančios visuomenės 
tapimas paslaugų visuomene. Apie 1970 m. Jungtinėse Vals- 
tijose maždaug 65 70 darbo jėgos dirbo paslaugų sferoje. 
Svarbiausia tai, kad didžiausias krūvis tenka techninėms, 
profesionalioms ir humanitarinėms paslaugoms. Ir būtent 
šių sektorių išsiplėtimu galima paaiškinti pagrindinius vi- 
suomenės profesijų struktūros pokyčius.? 

Postindustrinė visuomenė pradeda iš esmės keisti vi- 
sas modernias ekonomikas. Išsilavinimo kaip galimybės 
įgyti įgūdžių ir siekti valdžios reikšmė, techninių sprendi- 
mų svarba, profesionalių grupių ir naujųjų elitų konfliktai 
(pvz., mokslininkų bendruomenės ir kariškių) Vakarų vi- 
suomenėms ir ypač Jungtinėms Valstijoms pranašauja nau- 
jo tipo sunkumų. 


ARTIMA IR TOLIMA ATEITIS 


Septintojo dešimtmečio pabaigoje aktualiausios visuo- 
menės problemos buvo juodaodžių klausimas ir jautraus 
jaunimo susvetimėjimas. Tačiau aštuntajame dešimtmety- 
je ryškiausi ankstesnio dešimtmečio sopuliai - juodaodžiai 
ir jaunimas - atslūgo. 

Juodaodžiai kovojo ir tebekovoja dėl įtraukimo į vi- 
suomenę; daugelis norėtų, kad tai vyktų pagal jų sąlygas 
(pvz., atsirastų juodaodžių poreikiams pritaikytas švieti- 
mas), tad problema, kaip perskirstyti lėšas šiems poreikiams 
patenkinti, išlieka. 





"Platesnę diskusiją apie humanitarinių paslaugų vaidmenį žr. Alan 
Gartner ir Frank Riessman, The Service Society and the Consumer Vanguard 
(New York: Harper 6: Row, 1974). 

Jaunimo nuotaika buvo labiau nevienalytė ir nenusi- 
stovėjusi. Jie nesilaikė jokios vienos nuoseklios ideologi- 
jos, išskyrus tai, kad daugelis elitinių universitetų studen- 
tų bendrai kritikavo vyraujančias viduriniosios klasės ver- 
tybes, kurios, buržuaziniu supratimu, reiškė atidėtą norų 
tenkinimą, psichologinius suvaržymus ir racionalistinius 
bei technokratinius mąstymo modelius. Saujelė jaunuolių 
visiškai susvetimėjo ir buvo pasirengę tapti „miesto parti- 
zanais“, siekiančiais sugriauti visuomenę. Jaunimo amžiaus 
grupė kaip visuma juda į kitą amžiaus tarpsnį, ima domė- 
tis darbo ir šeimos reikalais. Kaip amžiaus grupė jie libera- 
lesni nei jų tėvai, bet ne revoliucionieriai. 

Struktūrinių pokyčių keliamos problemos tebėra ak- 
tualios Amerikos gyvenime. Reikia reorganizuoti administ- 
racinę visuomenės vyriausybės struktūrą; sukurti naciona- 
linei visuomenei tinkamas nacionalines sveikatos apsau- 
gos, švietimo ir socialinio aprūpinimo programas; suderinti 
prieštaringas bendruomenės grupių teises; sukurti visapu- 
sišką mokslo bei mokslinio tyrimo ir plėtros programą ge- 
resniems postindustrinės visuomenės bruožams ugdyti. 
Neišsprendus šių problemų, tolesnis politinis visuomenės 
gyvenimas bus sunkesnis. 

Be šių uždavinių yra dar keturios bendresnės proble- 
mos, kurias susirūpinusi visuomenė tik dabar pradėjo su- 
vokti ir kurias jai dar teks spręsti. 

Demokratijos santykis su imperija. Po Antrojo pasauli- 
nio karo Jungtinės Valstijos nebegalėjo vėl būti parapijinė 
valstybė, kurioje valstybės gyvenimą formavo (kaip trečia- 
jame dešimtmetyje ir anksčiau) mažo miestelio mentalite- 
tas, taip ilgai valdęs šią šalį. Iškilo naujas metropolinis ir 
pasaulinis požiūris, ir Amerikos politiką vis labiau forma- 
vo imperiniai sumetimai. Jungtinės Valstijos tapo imperi- 
ne valstybe ne tiek dėl ekonominių motyvų, bet daugiau 
dėl to, kad būdama stipriausia valstybė, visuose pasaulio 
kraštuose ji buvo įtraukiama (ir įsitraukdavo) į prasidėju- 

sias valios varžybas. Taigi Jungtinės Valstijos tapo domi- 
nuojanti įtaka, jei ne hegemonija. 

Neramiais laikais pravartu paskaityti Tukididą, ir šiuo 
atveju dėmesį patraukia Atėnų situacija po Persų karų. Tu- 
kididas iškelia demokratijos, pasirenkančios imperiją, o ne 
pasitraukimą link provincijos vaidmens, dilemą.* Nors pa- 
ralelės niekuomet nebūna tikslios, tačiau Atėnų ir Delo Są- 
jungos problemos itin primena Jungtinių Valstijų padėtį sa- 
vo sąjungininkų atžvilgiu ir JAV problemas su Sovietiniu 
(Spartos) bloku. Bet tikroji problema yra tai, ar demokra- 
tija, kurią gali suskaldyti potencialūs frakcijų nesutarimai, 
gali išlikti vientisa, ypač po pralaimėjimo, arba net po per- 
galės, ar ji gali išlaikyti dominuojantį kitų šalių lyderės ir 
globėjos vaidmenį, nesusigundydama didele rizika (taip at- 
sitiko Periklio įpėdiniui Kleonui, kurį galima palyginti su 
Lyndonu Johnsonu). 

Imperinis vaidmuo yra sunkus bet kuriai nacijai, nes 
tai reiškia įsipareigoti skirti daug išteklių, žmonių ir turto, 
irjei tai neatneša pelno, šalies viduje kyla didžiulė įtampa. 
Demokratijos ir imperijos santykis yra itin sudėtingas, ir 
vis labiau matyti, kad imperinis vaidmuo netinka Jungti- 
nių Valstijų politinei struktūrai ir nacionaliniam stiliui. 

Naujo politinio elito susikūrimas. Elitas (isteblišmento 
prasme) geriausiu atveju yra moralinio autoriteto ir politi- 
nės išminties šaltinis. Svarbu tai, kad Jungtinėse Valstijose 
per pusantro dešimtmečio po Antrojo pasaulinio karo su- 
siformavo daugiau ar mažiau vientisas politinis elitas, už- 
tikrinęs nuoseklų vadovavimą užsienio politikos srityje. 





* Savo veikale, ypač aprašydamas Kerkyros įvykius, Tukididas taip 
pat perspėja dėl to, kas atsitinka bet kuriai visuomenei, kai smurtas palei- 
džia nuo grandinės pilietines aistras. „Sumaištyje, dabar apėmusioje mies- 
tų gyvenimą, visuomet prieš įstatymą maištaujanti žmogaus prigimtis da- 
bar tapo jo šeimininke; ji nesutramdomai prasiveržia aistromis, negerbia 
teisingumo ir priešinasi bet kokiam pranašumui; jei ne fatališka pavydo 
jėga, kerštas nebūtų iškeltas aukščiau už religiją, o nauda už teisingu- 
mą.“ The Peloponnesian War (New York: Modern Library, 1934), p. 191. 

Kartais elitas apibrėžiamas savo struktūrinės padėties 
visuomenėje aspektu, tačiau pats faktas, kad žmonės turi 
ekonominę, politinę ar karinę galią arba yra organizacijos 
viršūnėje, nebūtinai reiškia, kad jie yra elitas, t.y. kad jų 
vadovavimas pripažįstamas. Jungtinėse Valstijose susifor- 
mavusį elitą labiau apibrėžė pažiūros - kosmopolitinė ir pa- 
saulinė vizija - nei vien struktūrinė padėtis. Tokie žmonės 
kaip generolas Marshallas, Henry Stimsonas, Johnas 
McCloy, Robertas Lovettas, Deanas Achesonas, Douglasas 
Dillonas ir kiti „užsienio politikos isteblišmento“ atstovai 
visų pirma priklausė Niujorko finansinei bendruomenei; 
tačiau juos kaip elitą apibrėžė ne jų dividendai, bet jų cha- 
rakteris ir vertinimai. Reikšminga tai, kad jų nuomonė tu- 
rėjo svorį, nes jie buvo gerbiami. Kad elito nuomonės veiktų 
politiką, būtinas abipusis vertinimo ir pagarbos ryšys. 

Po Antrojo pasaulinio karo Amerikos užsienio politi- 
ka visų pirma buvo nukreipta į Europą, nes ją labiausiai 
reikėjo atstatyti. Bet parengtos strategijos, ypač Marshallo 
planas, iškilo dar ir dėl to, kad šie Žmonės turėjo patirties 
ir interesų Europos reikaluose. Niekada nebuvo panašios 
elito grupės, turinčios analogišką patirtį Azijos regione ir 
išmanančios jo reikalus, ir šia prasme tokio elito trūkumas 
paaiškina vieną iš Amerikos užsienio politikos nesėkmių. 

Septintajame dešimtmetyje šio reikšmingo politinio 
elito įtaka palaipsniui silpnėjo, bet nesusiformavo panašus 
elitas, kuris būtų veikęs politiką ir būtų buvęs vertinimų 
šaltinis. Prašmatni ir veržli Kennedy vyriausybė sąmo- 
ningai siekė save įsteigti kaip elitą; tarp intelektualų ir jau- 
nimo buvo entuziastingų jos pasekėjų, gal net ji buvo ta- 
pusi jų moraliniu autoritetu. Tačiau visa tai baigėsi su Viet- 
namo karu.? 





* Būtų tiksliau sakyti, kad Vietnamo karas diskreditavo septintaja- 
me dešimtmetyje beatsirandantį elitą. Vienas mano Harvardo kolegų, bu- 
vęs svarbus vyriausybės patarėjas, tai suformulavo neelegantiškai, bet 

Bagehoto išmintis teigia, jog tokio elito egzistavimas 
yra būtinas elementas politiniam autoritetui visuomenėje 
sukurti. Jei tokio elito nėra, iškyla autoritetingo vadovavi- 
mo problema. Turint galvoje visuomenės susiskaidymą, to- 
kio elito atsiradimo galimybė ginčytina. 

Liberalizmo nesėkmė? Ženklia dalimi liberalų socialinė 
politika buvo susijusi su keinsizmo (Keynes) ir makroeko- 
nominio planavimo iškilimu. Jei Naujasis kursas, iškėlęs re- 
guliuojančių institucijų vaidmenį, daugiausiai buvo jaunų 
teisininkų uostas (jo simboliniai krikštatėviai - Felixas 
Frankfurteris ir Harvardo teisės mokykla), tai Naujosios ri- 
bos ir Didžiosios visuomenės ankstyvasis laikotarpis sieja- 
mas su ekonomistais ir politologais. 

Walterio Hellerio vadovaujama Ekonomikos patarė- 
jų taryba buvo paversta profesionalia institucija, kurios pa- 
tarimai politikos klausimais labai įtakojo vyriausybę, ypač 
po sensacingos mokesčių sumažinimo 1962 m. ekonomi- 
nės sėkmės. Tačiau ekonomistai buvo daugiau nei ekono- 
mistai. Jie tapo ir vadybininkais. Pavyzdžiui, „McNamaros 
revoliucija“ Pentagone buvo faktiškai Charleso Hitcho va- 
dovaujamų ekonomistų darbas. 


Pastaraisiais metais vis skeptiškiau žiūrima į ekono- 
mistų sugebėjimą tvarkyti ekonomiką. Nors septintojo de- 
šimtmečio Anglijoje leiboristų vyriausybė rėmėsi keleto gar- 
sių ekonomistų, tokių kaip Nicholasas Kaldoras ir Thoma- 
sas Baloghas (Michaelas Postanas juos vadino „ekonomistų 
maru ), patarimais, jai vis tiek nepavyko įveikti Britanijos 
sunkumų. Anglų ekonomistas leiboristas profesorius Joh- 
nas Vaizey, rašydamas apie „postkeinsiškos minties padri- 


glaustai ir taikliai: „Mes susimovėme. Mes turėjome progą bandyti su- 
kurti pastovų isteblišmentą kaip Britanijoje, bet viskas nuėjo niekais“. Kad 
ir ką sakytume apie faktinį pasakojimo tikslumą, sardoniškas Davido Hal- 
berstamo knygos pavadinimas Geriausieji ir protingiausieji (The Best and 
tie Brightest) apibendrina šią nesėkmę. 

kumą“, baigia pesimistiškai: „Manau, nenorom tenka pri- 
pažinti, jog šiandieninių ekonomistų analizė nepajėgia su- 
tvarkyti ekonomikos.“ Iždo politika, pagrindinis keinsiz- 
mo įrankis, ėmė prarasti patrauklumą gerokai anksčiau nei 
prasidėjo aštuntojo dešimtmečio recesija. 

Socialinėje politikoje, ypač Jungtinėse Valstijose, so- 
ciologų pasiekimai yra dar labiau apgailėtini. Sociologai ne- 
noriai pradeda pripažinti, kad švietimo, socialinio aprūpi- 
nimo ir socialinio planavimo sričių problemos yra sudėtin- 
gesnės nei jie manė. Taigi liberalizmo nesėkmė iš dalies yra 
žinojimo nesėkmė. Toks atsakymas anaiptol nepatinka nau- 
jajai kairei, vis dar reikalaujančiai lengvų ir paprastų spren- 
dimų. Tačiau ši žinojimo nesėkmė taip pat kelia intelektua- 
linę sumaištį ir susirūpinimą, kai suvokiama, jog didelei ir 
sudėtingai visuomenei, ypač tokiai, kuri privalo būti orien- 
tuota į ateitį, socialinis planavimas reikalingas socialinių 
pokyčių griūčiai pasitikti. 

Dalyvavimo revoliucija. Visur akivaizdu tai, kad plačioji 
visuomenė sukilo prieš biurokratiją ir trokšta dalyvauti; šią 
temą apibendrina frazė: „Žmonės turėtų galėti veikti jų gy- 
venimą kontroliuojančius sprendimus . 

Šis perversmas iš apačios reiškiasi daugeliu formų. Iš 
dalies tai yra maištas prieš meritokratijos idėją, kai vien 
techninis pasiekimas tampa vietos visuomenėje kriteriju- 
mi; iš dalies (kaip juodaodžių atveju) tai yra bendruome- 
nės savęs įtvirtinimo būdas. 

Septintojo dešimtmečio demokratų vyriausybė iš tik- 
rųjų daug nuveikė kurdama naujas socialines formas, įtrau- 
kiančias Žmones į esminių sprendimų priėmimą. Skurdo 
programa ragino kurti bendruomenės-veiksmo grupes. 
(Tarkim, Niujorke vykdant skurdo programą buvo įsteig- 
tos 26 kaimynysčių bendrijų tarybos, tapusios nauja politi- 
ne baze mieste - visų pirma mero Lindsay.) Pavyzdinių 
miestų gyvenamųjų būstų programos kvietė bendruome- 
nės narius dalyvauti planuojant naujas kaimynijas. Plačios 

Bendruomenės dvasinės sveikatos programos reikalavo, 
kad vietinės įstaigos dalyvautų sudarant veiksmų planą ir 
programas; švietime decentralizacijos programos dauge- 
lyje miestų išplėtė bendruomenės kontrolės akiratį. 

Dalyvavimo revoliucija tam tikra prasme yra viena iš 
reakcijos prieš visuomenės profesionalizaciją, prieš besi- 
formuojantį technokratinį postindustrinės visuomenės bū- 
dą priimti sprendimus formų. Su šiuo reiškiniu susidurs 
kiekviena išsivysčiusi industrinė visuomenė. Kadaise fab- 
rike pradėta profesinių sąjungų veikla dabar, atsiradus ben- 
druomeninei visuomenei, išplito kaimynijose, o ateityje 
taip pat išplis ir organizacijose. 

Tačiau „dalyvavimo demokratija“ nėra panacėja, kaip 
teigia jos šalininkai; ji ne veiksmingesnė už ankstesnius 
bandymus sukurti plebiscitinės politikos mechanizmus 
(pvz., iniciatyvos, referendumo ir atšaukimo mechanizmą). 
Keista tai, kad nepaisant viso dalyvavimo demokratiją ly- 
dinčio furoro, retas jos rėmėjas susimąsto, ką šie pokyčiai 
reiškia pačiame elementariausiame lygmenyje. Žinoma, jei 
individai turi teisę veikti jų gyvenimą keičiančius sprendi- 
mus, tai Pietų segregacionistai turi teisę nepriimti juodao- 
džių į savo mokyklas. Bet tuomet reiktų pasakyti, kad Pie- 
tūs nėra savarankiškas politinis esinys, o didesnės valsty- 
bės dalis, taigi jie turi paklusti moralinėms visuomenės nor- 
moms. O ar kaimynijos grupė turi teisę vetuoti miesto pla- 
ną, parengtą atsižvelgiant į platesnius valstybės poreikius?! 

Trumpai tariant, dalyvavimo demokratija dar vienu 
būdu iškelia klasikinius politinės filosofijos klausimus: bū- 
tent, kas ir kokiame vyriausybės lygmenyje turėtų priimti 
sprendimus, kokie tai turėtų būti sprendimai ir kokio dy- 


"1974 m. pietų Bostono gyventojai airiai smarkiai priešinosi vaikų 
vežimui į mokyklą autobusais, teigdami, kad kaimynijos mokyklų išar- 
dymas taip pat reikš ir tradicinių kaimynijų išardymą. Ar turėtų pietų 
bostoniečiai turėti teisę kontroliuoti jų gyvenimą veikiančius sprendimus? 

džio socialiniam vienetui juos taikyti? Į šiuos klausimus nė- 
ra aiškių atsakymų. Bet įtampos išlieka ir jos toliau stiprės. 


Kaip teigiama daugelyje politikos vadovėlių, nuo Tu- 
kidido iki Machiavelli, kiekvienos visuomenės pajėgumas 
spręsti savo problemas visuomet vertinamas atsižvelgiant 
į vadovavimo jai kokybę ir tautos charakterį. Nors sociali- 
nėms jėgoms mes skiriame daug dėmesio, tik kvailys pa- 
sakytų (kaip kai kurie marksistai, pav., Georgijus Plecha- 
novas), kad indivas nieko nelemia, o istorija pakiša situaci- 
jai tinkamą lyderį. Sidney Hookas knygoje Herojus istorijoje 
(Hero in History) nurodo, kad yra įvykius kuriantys žmo- 
nės ir įvykių kupini žmonės; pirmieji gali keisti istorijos 
eigą. Nepalaužiama Lenino valia irjo taktinis tinkamo mo- 
mento jausmas nulėmė bolševikų pergalę 1917 m. spalį. Ki- 
tu atveju, kaip tik Charles'io de Gaulle io autoritetas 1958 
m. užkirto kelią grėsmei, kurią kėlė Prancūzijos kariuome- 
nės rengimasis užgrobti valdžią Alžyre, o koks nors Guy 
Mollet nebūtų pasielgęs taip ryžtingai. Taigi vienas iš ne- 
apskaičiuojamų, bet esminių kintamųjų bus ateinančio de- 
šimtmečio vadovų bruožai. 

Sugebėjimas kištis į įvykius ir juos kontroliuoti pri- 
klauso nuo konteksto, kuriame gyvename. Lemiamas šio 
amžiaus pabaigos veiksnys yra tai, kad sprendimų konteks- 
tas jau nebėra tautinė valstybė - kad ir kokia galinga ji at- 
rodytų. Mes visiškai perėjome į pasaulinę ekonomiką. Bū- 
tent tai iškelia Amerikos visuomenės pajėgumo ateinančia- 
me dešimtmetyje spręsti savo problemas klausimą. 

II 


Futuristiniuose tyrimuose mes skiriame (žinoma, su- 
tartinai) pranašystę ir prognozę. Pranašystė yra „esminių 
įvykių“ numatymas - kad kas nors tam tikru metu atsi- 
tiks tam tikroje vietoje. Prognozė yra struktūrinių kon- 
tekstų, iš kurių kils problemos arba kuriuose atsiskleis tam 
tikros tendencijos, nustatymas. Įvykių kompleksas - tai, 
ką norima išpranašauti - dažnai yra struktūrinių tenden- 
cijų susijungimas su tam tikrais atsitiktinumais. Kadangi 
tokie atsitiktinumai neprognozuojami (jie nepavaldūs tai- 
syklėms, jų negalima formalizuoti algoritmu), galima pa- 
sitelkti „žinojimą“ (vidinę informaciją), sumanias įžval- 
gas ar išmintį, bet ne kokią nors socialinio mokslo prana- 
šavimo metodologiją. Trumpai tariant, galima numatyti 
sąlygas, bet ne netikėtus veiksnius, struktūras, bet ne at- 
sitiktinumus. Tai - bet kokios prognozės, jei ne analizės, 
ribos. 

Kelis dešimtmečius po Antrojo pasaulinio karo JAV 
problemas formavo du pagrindiniai struktūriniai konteks- 
tai: anksčiau minėtas nacionalinės visuomenės sukūrimas 
(ji tapo nauja vidaus jėgų sprendimų ir konfliktų arena) ir 
staigus, smarkus JAV įsivyravimas pasaulio politinėje vi- 
suomenėje, kai JAV perėmė britų ir prancūzų prarastą įta- 
kingiausią vaidmenį Azijoje, Afrikoje ir Artimuosiuose Ry- 
tuose. Aštuntojo dešimtmečio pradžioje JAV dar nebuvo 
išsprendusi nė vienos nacionalinės visuomenės problemos, 
svarbiausia - nebuvo sukūrusi nacionalinių sistemų svei- 
katos, švietimo ir gerovės reikalams tvarkyti; be to, visose 
pasaulio dalyse JAV pradėjo sparčiai prarasti savo ankstes- 
nį svarbios politinės galios vaidmenį. Tačiau vis labiau aiš- 
kėja, kad aštuntajame dešimtmetyje struktūrinis sprendi- 
mų kontekstas plečiasi ir toliau, o reikšmingiausių visuo- 
menei iškilusių klausimų, ypač ekonominių, Amerika ne- 
begali išspręsti pati. 

Šioje dalyje noriu aptarti du reikšmingus pokyčius, 
veiksiančius Amerikos gyvenimą likusiais šio amžiaus me- 
tais. Pirmasis - naujas tarptautinės arenos kaip svarbaus 
struktūrinio konteksto vaidmuo; antrasis - Amerikos „kli- 
makterinis periodas“ ir neišvengiamo Amerikos ekonomi- 
nės bei politinės galios pasaulyje susilpnėjimo galimybė. 
Kadangi mano dėmesys sutelktas į struktūrinius konteks- 
tus, aš nenagrinėsiu tokių svarbių, bet labai atsitiktinių po- 
litinių klausimų kaip naftos ar kitokių prekių karteliai. 


TARPTAUTINIS KONTEKSTAS 

Ekonomika. Ekonominių sprendimų kontekstą iš esmės 
apibūdina faktas, jog tokių sprendimų priėmimas jau ne- 
bėra vienos šalies rankose, kad ir kokia didelė ar galinga ji 
būtų; taigi bet kuri šalis vis mažiau gali pati kontroliuoti 
savo ekonominį likimą. 

Apskritai kalbant, nuo 1830 m. iki 1930 m. egzistavo 
„Save reguliuojanti „auksu paremta tarptautinė rinka. Na- 
cionalinės ekonomikos paklusdavo tos rinkos tvarkai. Jei 
kainos per daug pakildavo, sumažėdavo prekyba, atsiras- 
davo mokėjimų balanso deficitas, aukso nutekėjimas, kris- 
davo kainos ir nusistovėdavo nauja pusiausvyra. Tokio su- 
sitvarkymo „kaina“ neišvengiamai būdavo augantis nedar- 
bas. Tuomet teoriškai save reguliuojančioje rinkoje kapitalas 
ir darbo jėga turėtų migruoti, ieškodami naujų galimybių. 
Bet kapitalo judėjimas kelia grėsmę visuomenės ekonomi- 
kai ir šalys, jei tik gali, siekia jį sustabdyti; darbininkų mig- 
racija veikė kaip saugumo vožtuvas, tačiau po Pirmojo pa- 
saulinio karo tokia migracija buvo beveik sustabdyta. Kai 
kurios šalys ėmė ieškoti būdų, kaip apsisaugoti nuo rinkos 
svyravimų keliamų pavojų - jos mažino laisvą prekybą ir 
reguliavo vidaus ekonomiką, kad aprūpintų žmones dar- 
bu. Tokios priemonės labiausiai pakenkė tarptautinei eko- 
nomikai. Pirmasis signalas buvo 1930 m. Didžiosios Brita- 

nijos priimta sistema, kuria pirmenybė teikiama prekių im- 
portui iš imperijos. Po metų pirmiausiai Anglija, paskui 
Amerika atsisakė aukso standarto, tuo skelbdamos naują 
ekonominio nacionalizmo erą. 

Ketvirtojo dešimtmečio patirtis valstybių vyriausybes 
daugiau ar mažiau išmokė, kaip tvarkyti nacionalinę eko- 
nomiką per fiskalinius ir monetarinius mechanizmus. Bet 
nuo Antrojo pasaulinio karo pabaigos, ir ypač nuo septin- 
tojo dešimtmečio, kai buvo visiškai pertvarkyta Vakarų Eu- 
ropos ir Japonijos ekonomika, pasaulinės prekybos ir pa- 
saulinių investicijų plėtra vėl ryžtingai pavertė tarptauti- 
nę ekonomiką sprendimų centru. 

Keletas lemtingų pokyčių visose išsivysčiusios ekono- 
mikos šalyse sukūrė naują nestabilumo ir problemų kom- 
pleksą. Dvidešimtį metų tarptautinė ekonominė sistema rė- 
mėsi dolerio stiprumu, galimybe kitas valiutas konvertuo- 
ti į dolerį, tarptautinių mainų ir atsiskaitymų priemonę. 
Tačiau šis stabilumas pakriko, kai pačios Jungtinės Valsti- 
jos atrado turinčios didžiulį mokėjimų balanso deficitą, o 
kitoms šalims tapo nejauku turėti tiek daug dolerių.!! 

Antrasis veiksnys buvo tarptautinių korporacijų, ta- 
pusių vienu iš pagrindinių veikėjų pasaulio scenoje, atsi- 
radimas. 300 didžiųjų korporacijų dydį rodo tai, jog jų ben- 
dra prekių ir paslaugų produkcija yra didesnė už bet ku- 
rios pasaulio šalies, išskyrus JAV, bendrąjį nacionalinį pro- 
duktą, o atsižvelgiant į dabartinio augimo tempą galima 
prognozuoti, kad šimtmečio pabaigoje tarptautinių įmo- 
nių produkcija sudarys vieną trečdalį visos pasaulinės pro- 


" Negalima nepastebėti situacijos ironiškumo - pirmaisiais metais 
po Antrojo pasaulinio karo ekonomistai būgštavo dėl to, ar iš viso galima 
bet kokia pasaulinė prekyba, nes tiek mažai šalių turėjo dolerių ir tiek daug 
šalių iš viso jų neturėjo. Todėl įvairios tarptautinės prekybos reformos 
programos siūlė naudoti prekių atsargas tarptautiniams valiutos viene- 
tams padengti, kad tos šalys turėtų tam tikrą jų valiutos priimtinumo 
tarptautinėje prekyboje pagrindą. 

dukcijos. Svarbiausia tarptautinių korporacijų veiklos pa- 
sekmė yra kapitalo, technologijų ir vadybos įgūdžių (bet 
ne kvalifikuotų darbininkų - dėl to profsąjungos ir prieš- 
tarauja) perkėlimas pasauliniu mastu. Rinkos jau nebėra 
nacionalinės rinkos. Nuo valiutų svyravimo draudžiamasi 
siekiant apsaugoti ne nacijos pinigus, o korporacijos ba- 
lansą. Tarptautinių korporacijų planai ne visada sutampa 
su kokios nors valstybės nacionaliniais interesais. 

Trečiasis elementas yra kapitalo rinkos internaciona- 
lizacija; pasaulio horizontai tampa vientisa drobe, nes pel- 
no skirtumams vis jautresnis finansinis kapitalas greitai ker- 
ta valstybių sienas, kad jo pinigai atneštų kuo didesnių pa- 
jamų. Pastarąjį dešimtmetį net įvairiausių įtakų veikiamose 
nacionalinėse akcijų rinkose matomas vis didesnis judėji- 
mo paralelizmas. Richardas N. Cooperis nurodė: 


Šią augančią tarpusavio priklausomybę galima tvir- 
tai numatyti ateityje (jei vyriausybė nesiims ryžtingų 
veiksmų šiam procesui pristabdyti), nes jos priežas- 
tis - technologiniai pasiekimai transporto ir ryšių sri- 
tyse, spartinantys prekių, lėšų, žmonių, informacijos 
ir idėjų judėjimo greitį per valstybių sienas bei ga- 
rantuojantys patikimesnį procesą - trumpai tariant, 
tos pačios jėgos, sukuriančios įkyriai peršamą mažes- 
nį pasaulį ekonominės ir psichologinės distancijos 
prasme.!ž 


Toks ekonominis mobilumas griauna nacionalinės 
vyriausybės sugebėjimą siekti savo ekonominių tikslų. Su- 
varžytą monetarinę politiką galima apeiti bankams ir kor- 
poracijoms skolinantis pinigus iš užsienio, o ne iš vidaus 
šaltinių. Pajamas galima pakoreguoti skirtingomis kainos 





"* Ponas Cooperis šią temą plėtoja savo knygoje Tarpusavio priklau- 
somybės ekonomika (The Economics of Interdependence, New York: McGraw- 
Hill for the Council on Foreign Relations, 1968) ir kai kuriuose neskelb- 
tuose darbuose, skirtuose Užsienio reikalų tarybos tyrimų grupei. 

transakcijomis, taip sumažinant mokesčius. Nuo reguliuo- 
jančios politikos galima išsisukti filialų pagalba. 

Nacionalinės vyriausybės neišvengiamai privalo gin- 
tis ir nuo tarptautinių korporacijų nepriklausomumo, ir nuo 
nestabilumo, kurį kelia mokėjimų balanso sutrikimai. Vals- 
tybės gali vienašališkai imtis devalvacijos veiksmų arba 
siekti kokių nors būdų dirbti pagal tarptautinį susitarimą. 
Bet kas turi nustatyti tarptautinius tikslus? 

Logiškai galimos trys alternatyvos. Valstybės gali ban- 
dyti sumažinti savo priklausomybę nuo pasaulinės ekono- 
mikos apsunkindamos kapitalo nutekėjimą, įvesdamos im- 
porto kvotas, apribodamos užsienio darbininkų skaičių ir 
pan. Antrasis kelias (kuriuo galėtų pasukti tokia valstybė 
kaip JAV) būtų agresyviai imti labiau kontroliuoti šalyje įsi- 
kūrusias tarptautines korporacijas arba stengtis išlaikyti vie- 
ną pasaulinės valiutos (dolerio) standartą. Trečiasis kelias 
būtų sukurti tarptautinį valdžios organą, turintį vyriausy- 
bės galias, kuris platesniu mastu apibrėžtų bendrus eko- 
nomikos mechanizmus ir strategijas. 

Kad ir kaip būtų nelogiška, dauguma šalių skirtingo- 
se srityse bandys derinti šias tris alternatyvas. Nacionali- 
nės autonomijos atsisakoma nelengvai, tą suprato net Eu- 
ropos Sąjunga. Atskiros šalys dvišaliais veiksmais taps ag- 
resyvesnės tarptautinės ekonomikos reikaluose. O tarptau- 
tinių organizacijų, tokių kaip Tarptautinis valiutos fondas, 
galios tikriausiai didės. Pagrindinis klausimas bus ar įma- 
noma palaikyti tam tikrus bendradarbiavimo santykius, ku- 
riejei ir negalėtų padidinti bendrų ekonominių tikslų kom- 
plekso, tai bent sumažintų trintį tarp nesuderinamų eko- 
nominių politikų.“ 





'* Norėčiau pabrėžti, kad čia kalbu apie Vakarų industrinių ekono- 
mikų strategijas ir problemas, arba, trumpai tariant, apie EBPO (Ekono- 
minio bendradarbiavimo ir plėtros organizacija, OECD) šalis, o ne apie 
pasaulį apskritai. Neišvengiamai egzistuoja platesnis kontekstas: ESPT 
(Ekonominės savitarpio pagalbos tarybos) šalys, Artimieji Rytai su nau- 

Visuomenė. Pastaruosius 25 metus daugelyje šalių dėl 
transporto ir ryšių revoliucijos vyko svarbus procesas - kū- 
rėsi nacionalinės visuomenės. Per kitą dvidešimtpenkmetį 
šis plėtimosi procesas pasikartos tarptautiniu mastu. 

Transporto ir ryšių revoliucijos yra jau čia pat. Gausė- 
jant reaktyvinių lėktuvų ir naudojant „Konkordo“ tipo lėk- 
tuvus, visame pasaulyje ilgainiui daugės keliaujančių žmo- 
nių ir trumpės kelionės laikas. Tarptautinio palydovinio ry- 
šio išplėtimas įgalins sparčiau teikti nebrangjas tarptautinių 
duomenų perdavimo ir tarptautinių televizinių mainų pa- 
slaugas, ypač tiesiogiai transliuoti įvykius. Toks struktūrinis 
pokytis neišvengiamai gali sukelti prieštaringų pasekmių. 
Viena vertus, ryšio tinklų išplėtimas leidžia labiau centrali- 
zuoti ir kontroliuoti - ir teritorijų, ir funkcijų aspektu. Antra 
vertus, bet kuriai visuomenei darosi vis sunkiau atsitverti 
nuo viso likusio pasaulio. Condorcet savo Apybraižoje apie 
žmogaus proto pažangą (Sketch of the Progress of the Human Mina, 
1793) pranašaudamas lygybės ir demokratijos plitimą visa- 
me pasaulyje, pagrindiniu pokyčio instrumentu laikė pigią 
spaudą. Šiandien naujienos ir idėjos, nepaisant cenzūros, 
prasiskverbia tarptautinio radijo ir televizijos pagalba. 

Šio proceso pasekmės taip pat akivaizdžios. Naujos 
transporto ir komunikacijos priemonės žmonėms suteikė 


jomis milžiniškomis pajamomis ir mažiau išsivysčiusios šalys. Panašiai 
mes galime numatyti tik bendrą kontekstą, nes konkretūs atsitiktinumai 
gali šį paveikslą smarkiai iškreipti. Kyla klausimas, koks bus likimas pini- 
ginių įplaukų į Naftą eksportuojančių valstybių organizaciją (Organiza- 
tion of Petroleum Exporting Countries) OPEC4; 1973 m. jos padidėjo 50 
milijardų. Dabartinę paklausos ir kainų kreivę projektuojant į ateitį, OPEC 
investuojamoji pridedamoji vertė 1974 m. pabaigoje pasieks 100 milijar- 
dų, apie 1980 m. - 500 milijardų, o apie 1985 m. peržengs 600 milijardų; 
tokia suma beveik praris visą pasaulio monetarinę sistemą. Bet čia vėl 
aiški ekstrapoliacijos klaida. Gali sumažėti naftos poreikis, gali iširti ga- 
mintojų kartelis ir kristi kainos, arba žymiai pasikeisti alternatyvių ener- 
gijos šaltinių (nafta, anglis, atominė energija ir pan.) pusiausvyra. Taigi 
esminis struktūrinis pokytis tebėra tarptautinio ekonominių sprendimų 
konteksto svarba. 

daugiau galimybių tarpusavyje sąveikauti ir keistis, palai- 
kyti daugiau ryšių; šį procesą numačiusio E. Durkheimo 
žodžiais tariant, jos padidino visuomenės „moralinį tan- 
kį“. Tačiau pasekmių rinkinys vėl dvigubas, dažnai prieš- 
taringas. Viena vertus, kadangi apie įvykius greitai prane- 
šama, žmonės patiria daugiau ir įvairesnių „šokų ', taip pat 
sutrumpėjo „reagavimo laikas,“ per kurį individai atsilie- 
pia į tuos įvykius. Atrodo, esama tam tikrų įrodymų, kad 
kasdienė Vietnamo karo lauko vizualizacija Amerikos tele- 
vizijoje pakeitė Žmonių požiūrį į jį ir sukėlė bjaurėjimąsi 
šiuo karu. Antra vertus, gali būti, kad šokų gausa ir vizua- 
lizacija ekrane atitolina žmogų nuo įvykių ir daro jį nejaut- 
rų. Bombonešio komanda, skrendanti 1 km aukštyje, ne- 
patiria bombų šoko. Griovimo vaizdai, kaip kasdienė tele- 
vizijos dieta, atbukina gebėjimą emociškai reaguoti. Trum- 
pai tariant, šiuo, kaip ir daugeliu kitų visuomenės gyveni- 
mo atvejų, galimas perkrovimas; šįkart - jutiminis perkro- 
vimas. 

Tačiau aiškiausiai sumažėjo atstumai. Kariniu požiū- 
riu tai reiškia, kad dešimtys tūkstančių kareivių gali būti 
gana lengvai oru perkelti į beveik bet kurią pasaulio dalį, o 
operacijos tebevaldomos iš politinio centro namuose. Eko- 
nominiu požiūriu tai reiškia, jog šalys gali importuoti di- 
delius kiekius išteklių iš tolimo tiekėjo santykinai žemo- 
mis kainomis, kaip kad Japonija, pirkusi didelius kiekius 
anglies iš už 16 000 km esančių JAV. Psichologiniame ir so- 
cialiniame lygmenyje ryškus plintantis „užkrėtimo efektas“, 
pavyzdžiui, kai naujos idėjos, temos ir taktika lengvai pa- 
sigriebiamos ir taikomos skirtingiausiose situacijose, kaip 
kad septintojo dešimtmečio jaunimo sąjūdžių atveju. 

Institucijų aspektu visa tai vedė prie daugybės tarp- 
tautinių ir transnacionalinių organizacijų atsiradimo ir nere- 
gėto išplitimo. (Tarptautinės organizacijos valdymą aiškiai 
pasidalija dviejų ar daugiau valstybių atstovai, transnacio- 
nalinė organizacija veikia dviejų ar daugiau valstybių teri- 

torijoje, bet ją valdo viena valstybė.) Šie du organizacijų 
tipai visuomet egzistavo; akivaizdu, kad tarptautinių or- 
ganizacijų labai padaugėjo ir vyriausybiniame, ir nevyriau- 
sybiniame lygmenyje. Tačiau labiausiai pasikeitė transak- 
cijų apimtis ir pobūdis. Tai apibendrino Samuelis P Hun- 
tingtonas: 


Po Antrojo pasaulinio karo per 25 metus: (a) išaugo 
transnacionalinių organizacijų skaičius, jam nė iš to- 
lo neprilygsta ankstesnis jų skaičius; (b) kiekviena iš 
jų padidėjo - jų dydis gerokai pranoksta ankstesnių- 
jų dydį; (c) jos ėmėsi niekada anksčiau nevykdytų 
funkcijų; (d) jos pradėjo veikti tikrai globaliai, o tai 
nebuvo įmanoma praeityje. Atsižvelgiant į po Antro- 
jo pasaulinio karo padidėjusį transnacionalinių orga- 
nizacijų skaičių, dydį, apimtį ir įvairovę, tampa įma- 
noma, naudinga ir prasminga kalbėti apie transnacio- 
nalinę organizacijų revoliuciją pasaulio politikoje.“ 


Augant pasaulio ekonomikai ir pasaulio visuomenei, 
išteklių vadybos tarptautiniu mastu problemos iškyla į svar- 
biausią vietą. 1972 m. Jungtinių Tautų konferencijoje Stok- 
holme buvo svarstomas bendras technologinių bei pana- 
šių procesų poveikio aplinkai ir tarptautinio aplinkos po- 
kyčių monitoringo būtinybės klausimas. Bet kyla naujų ir 
sunkesnių problemų, pvz., tarptautinių institucijų, kontro- 
liuojančių visiems bendrus išteklius, problema. Ypač svar- 
būs trys dalykai: vandenynai, oras ir energija. 

JTO Jūrų įstatymo konferencija, prasidėjusi Karakase 
1974 m., turės nuspręsti, kaip reikia valdyti ir kontroliuoti 
apie 7090 Žemės paviršiaus; vienas klausimų - ar valsty- 
bės suverenumas galioja 12, ar 200 mylių nuo kranto. Pla- 
tesnės problemos, ypač turint omenyje proteino trūkumą 





* Samuel P Huntington, „Transnational Organization in World Po- 
litics,“ World Politics 25 (1973 m. balandis) : 333. 

pasaulyje, yra žvejybos teisių apimtis bei mastas ir gresian- 
tis pasaulio banginių ir ruonių populiacijų sunaikinimas. 
Kaip spręsti tokius klausimus? 

Dar neapibrėžtesnis oro klausimas. Per ateinančius 25 
metus gali smarkiai pažengti pirmyn oro modifikavimo 
technologijos - nuo debesų išskirstymo iki vandenyno sro- 
vių pakeitimo ištirpdant ledynų viršūnes arba užblokuo- 
jant tam tikras arktines sroves ir keičiant vandens drus- 
kingumą. Ar tai bus leista bandyti atskiroms šalims, ar tuo 
užsiims kokia nors tarptautinė institucija? 

Trečiasis klausimas - bendras energijos naudojimas. 
Jo forma gali būti bendras akcijų (pvz., naftos) valdymas; 
arba sudėtingesnė, bet potencialiai svarbesnė sistema - pa- 
saulinis „energijos tinklas“, kuris leistų elektros energiją nu- 
kreipti iš vienos pasaulio pusės į kitą, kai viena dalis mie- 
ga, o kita - dirba. Bet tai neįmanoma be tam tikrų tarptau- 
tinių mechanizmų, tokių, kokie egzistuoja komunikacijų 
srityje. 

Dėl išteklių, aplinkos, pašalinio poveikio ir tankio pro- 
blemų mūsų pasaulyje visur neišvengiamai reikės daugiau 
valdžios, daugiau reguliavimo. Šimtmečio pabaigoje visą 
pasaulį pagaliau aprėps vienas erdvėlaikio rėmas. Mes bū- 
sime pasiekę didžiąją Oekumene - vieną namų ūkio ekono- 
miką, - kurią graikai laikė civilizuoto pasaulio riba. Iš es- 
mės, daugelis graikų pasaulį slėgusių problemų aktualios 
ir mums. Pagrindinis modernaus ir senovės pasaulio skir- 
tumas - mastas. Kiek galima valdyti iš vieno centro? Kokio 
dydžio gali būti politinė ar ekonominė organizacija, kad ji 
netaptų begemotu, griūvančiu nuo savo paties svorio? Kiek 
tautų gali veiksmingai dalyvauti pasaulinėje asamblėjoje? 
Svarbiausias tarptautinės visuomenės uždavinys yra sukur- 
ti naujas formas, atitinkančias mūsų laikų gyvenimo mas- 
tą. Svarbiausias uždavinys, kurį iškels tarptautinės visuo- 
menės išsiplėtimas per ateinančius 25 metus, bus masto val- 
dymas. 

AMERIKOS KLIMAKSAS? 

Pasaulio ekonomika. Prognozių rizikingumą aiškiausiai 
atskleidžia smarkiai svyruojantys Amerikos ekonominės ir 
politinės galios vertinimai. Beveik prieš 10 metų Jeanas Jac- 
gues'as Servan-Schreiberis parašė europietišką bestselerį 
Amerikos iššūkis (American Challenge), kuriame vaizduoja- 
ma įtakinga, beveik visagalė Amerikos verslo klasė: nau- 
dodamasi vis didėjančiu technologiniu pranašumu, itin 
aukštu vadybos lygiu ir pajėgumu organizuoti plačiu mas- 
tu, ji ima dominuoti Europos rinkoje. Po kelerių metų „tech- 
nologinis atotrūkis ' beveik išnyko, o JAV desperatiškai ban- 
dė išsikapstyti iš gilios mokėjimų balanso bedugnės nuver- 
tindama dolerį ir stengdamasi sustabdyti japoniškų ir 
europietiškų prekių (automobilių, radijo imtuvų, spausdi- 
nimo mašinėlių, televizorių, optinių instrumentų) potvy- 
nį, užtvindžiusį Amerikos rinką. Iš tikrųjų šiandien kyla 
mintis apie Amerikos klimakterinį periodą, kritinį gyveni- 
mo pasikeitimą kaip ateičiai svarbų tašką - jis reiškia, kad 
Amerikos ekonomika (ir jos pranašumas pasaulinėje eko- 
nomikoje) jau perkopė savo viršūnę, kad „senėjimo“ pro- 
cesas tikras, o lyderio rolė negrįžtamai prarasta." 

Žinoma, klimakso idėją apibrėžti nelengva. Tai - bio- 
loginė metafora, o visuomenę apibūdinti gyvybės ciklo są- 
vokomis (teatleidžia Spengleris) yra sunku. Tačiau gana aiš- 
ku, kad vienas ekonomikas aplenkia kitos, kad kai ekono- 
mikos tampa nelanksčios ir sustabarėja, kai jose įsitvirtina 
seni įpročiai ir nusistovėjusios normos, jos pradeda pralai- 
mėti agresyvesniems varžovams. Ekonominio klimakso 
idėja pirmą kartą pritaikyta kalbant apie Didžiąją Britani- 
ją, įvardijant tą metą (dabar šiuo atveju paprastai kalbama 
apie 1890 m.), kai paaiškėjo, jog Jungtinė Karalystė negali 





5 Žr., pvz., Charles P Kindleberger, „An American Climacteric?“,in 
Challenge, 1974 m. sausis-vasaris. Čia aš remiuosi Kindlebergerio argu- 
mentais. 

atremti Vokietijos mesto ekonominio iššūkio. Tačiau vis vie- 
na praeina nemažai laiko, kol išryškėja kelių suartėjimo mo- 
mentas. Paskutiniajame XIX a. dešimtmetyje Britanijos au- 
gimo tempas buvo 2-370 kasmet, o Vokietijos - 676, bet Bri- 
tanijos pajamos vis dar buvo gerokai didesnės nei Vokieti- 
jos. Taigi Vokietijai reikėjo beveik 70 metų (jai sutrukdė du 
karai) pralenkti Britaniją gamyba ir, galiausiai, vienam žmo- 
gui tenkančiomis pajamomis. 

Iš esmės tai seniai paaiškino Thorsteinas Veblenas sa- 
vo knygoje Imperinė Vokietija ir pramoninė revoliucija (Impe- 
rial Germany and the Industrial Revolution, 1915). Agresyvi 
šalis, vėliau įsijungusi į industrializacijos ciklą, gali naudo- 
tis naujesnėmis technologijomis ir kitų šalių patirtimi iš- 
dėstant ir projektuojant gamyklas, tuo tarpu šalių, kurios 
industrializavosi anksčiau, gamyklos senesnės ir ne tokios 
efektyvios, ne visiškai amortizuotos. Neseniai šį argumen- 
tą apibendrino Raymondas Vernonas, analizuodamas „pro- 
dukto ciklą“ tarptautinėje ekonomikoje. Naujoves išran- 
dančios šalies padėtis santykinai pranašesnė tik tol, kol ji 
turi naujos technologijos monopolį. Pirmiausia technolo- 
giją perima sumaniausi jos imitatoriai, galų gale ir visas pa- 
saulis (kaip tekstilės pramonėje). Tačiau technologijai pa- 
kankamai išplitus iškyla tradicinis „faktoriaus-proporcijos“ 
pranašumas - šalis eksportuoja tas prekes, kurioms gaminti 
joje gausu palankių faktorių. 

Kaip nurodo Kindlebergeris, JAV produktų ciklas už- 
sienio prekyboje prasidėjo septintajame ir aštuntajame 
XIX a. dešimtmečiuose, ėmus eksportuoti revolverius ir 
šautuvus, siuvamąsias mašinas, vėliau - javapjoves ir kom- 
bainus, spausdinimo mašinėles ir kasos aparatus. Trečiaja- 
me ir ketvirtajame XX a. dešimtmečiuose naujesni pasieki- 
mai buvo automobiliai, filmai ir radijo imtuvai. Po Antrojo 
pasaulinio karo JAV pirmavo vaistų, televizijos įrangos, pus- 
laidininkių, kompiuterių ir lėktuvų gamybos technologi- 
jos srityse. 

Išskyrus kompiuterių ir lėktuvų eksportą, sudarantį 
apie 7570 pasaulio rinkos, JAV pradėjo prarasti pozicijas pa- 
žangiose srityse ir atrodo, kad trūksta naujų produktų, ga- 
linčių pakeisti ankstesniuosius. Galbūt, išsėmus lengvai 
gaunamus išteklius, nauja ir būtina priklausomybė nuo 
aukštosios technologijos kuriant naujus energijos šalti- 
nius — pvz., branduolinę energiją, naftos gavybą iš skalū- 
no, anglies pavertimą dujomis - galėtų suteikti JAV tam tik- 
rų naujų pranašumų, bet tai problemiška. 

Tačiau tai nėra vien aukštosios technologijos klausimas. 
Ateinančiais dešimtmečiais JAV pramonei reikės daug naujo 
kapitalo pirminio apdorojimo pajėgumams didinti, ir dėl že- 
mo šeimyninių santaupų lygio ir mažėjančio JAV bendrovių 
pelno tikrai gali iškilti kapitalo trūkumo problema. Daugely- 
je svarbių sričių Amerikos pramonės produktai jau nebėra 
pranašesni (pvz.,automobiliai, televizijos įranga, buitinė tech- 
nika). JAV ne tik prarado pozicijas užsienio rinkoje (kaip au- 
tomobilių atveju), šie produktai „užkariauja“ jas pačias. Atsi- 
žvelgiant į naują didesnę importuojamų žaliavų kainą, ne- 
aišku, ar dabartinis aukštosios technologijos pranašumas 
atsvers kitus nuostolius dolerių kiekiu, taigi prekybos balan- 
so deficitas gali išlikti ir aštuntojo dešimtmečio problema. 

Bet prekybos balanso deficitą gerokai pranoko dide- 
lis mokėjimų balanso trūkumas - šį deficitą sukūrė inves- 
ticijų užsienyje plėtra, bet, dar svarbiau, milžiniškos Ame- 
rikos kariuomenės išlaikymo tokioje daugybėje pasaulio 
vietų sąnaudos. Iki aštuntojo dešimtmečio pradžios dole- 
ris buvo tarptautinė atsargų valiuta (kitos šalys noriai lai- 
kė dolerių perteklių), ir tai reiškė, kad JAV neprivalėjo lai- 
kytis mokėjimų balanso drausmės. Tačiau 1973 m. JAV pa- 
tyrė žiaurų šoką - tiesiogine ir net dar labiau simboline 
prasme: Amerikos turistai atrado, kad užsienio viešbučiuo- 
se ir parduotuvėse jau nebepriima dolerių sąskaitoms ap- 
mokėti. Doleris prarado savo žavesį. Ir jis jau nebegalėjo 
ilgiau būti piniginis pasaulio standartas. 

Neaišku, ar būtent Japonija aplenks JAV ir taps pa- 
saulyje dominuojanti ekonominė jėga. Galima ekstrapo- 
liuoti lyginamąjį augimo greitį (1960-1970 m. Japonijos = 
1076, JAV - 376) ir rasti šio galimo simboliško įvykio tašką 
ateityje. Tačiau derėtų prisiminti ir tai, kad ekstrapoliacijų 
būna klaidingų, nes „išoriniai“ politiniai įvykiai, tokie kaip 
naftos ir energijos kainų pasikeitimas, taip pat gali iškreip- 
ti augimo kreivę. 

Visgi peršasi mintis, kad ekonominio Amerikos domi- 
navimo pasaulyje periodas pasiekė zenitą, ir šimtmečio pa- 
baigoje JAV, kaip kiekvienas senstantis rentier, gyvens iš pa- 
jamų, kurias atneš laimingo dvidešimtpenkmečio po Ant- 
rojo pasaulinio karo laikų Amerikos korporacijų užsienio 
investicijos. Tik neaišku, ar kitos, ypač „Trečiojo pasaulio“ 
šalys, leis tokiai padėčiai ilgai tęstis nesiimdamos priemo- 
nių šioms investicijoms kontroliuoti, kaip padarė naftą ga- 
minančios valstybėse. 

Pasaulinė valstybė. 1966 m. rašydamas iš įsivaizduoja- 
mo 2000 m. požiūrio taško, Samuelis P. Huntingtonas nu- 
rodė, kad 30 metų po Antrojo pasaulinio karo vyraujantis 
tarptautinės politikos bruožas buvo ne JAV ir komunisti- 
nių šalių konfrontacija, ne įtampa tarp išsivysčiusių ir ne- 
išsivysčiusių valstybių, bet ekspansionistinis JAV veržima- 
sis „į tuštumas, atsiradusias sunykus europietiškai įtakai 
Azijoje, Afrikoje ir net Lotynų Amerikoje“. Anglai, prancū- 
zai ir olandai beveik visiškai pasitraukė iš pietryčių Azijos; 
anglai pasišalino iš Artimųjų Rytų ir Argentinos; prancū- 
zai - didžiąja dalimi iš Šiaurės Afrikos. „Europos nuosmu- 
kis ir Amerikos įtakos (politinės, ekonominės ir karinės) 
plėtra vyko tuo pačiu metu“. 

Bet apie 2000 m. Amerikos hegemonija pradės eižėti. 
Štai kaip Huntingtonas apibūdina procesą: 


Per pastaruosius dvidešimt metų sukurta Amerikos 
pasaulinė sistema 2000 m. ims irti ir nykti. Kaip šiuo 

metu Amerikos įtaka išstumia Europos įtaką, taip per 
paskutinįjį XX a. ketvirtį Amerikos galia ims silpnėti, 
ir kitos šalys sukrus užpildyti tuštumą. Tarp tų, ku- 
„rios šiuo požiūriu vaidins reikšmingą vaidmenį, bus 
Kinija kontinentinėje Azijoje, Indonezija pietryčių 
Azijoje, Brazilija Lotynų Amerikoje; nežinau, kas Ar- 
timuosiuose Rytuose ir Afrikoje. Priešingai nei Euro- 
pos imperijos baigtis, kuri buvo ganėtinai taiki, Ame- 
rikos įtakos žlugimas sukels daugybę kovų, nes ky- 
lančių valstybių ir JAV santykiai bus ne tokie artimi 
(vertybių ir kultūros prasme), kaip JAV ir Europos ša- 
lis siejęs ryšys; nebus tiek daug bendrų interesų prieš 
trečiąją jėgą, kaip kad tada, kai JAV ir Europa stojo 
prieš Sovietų Sąjungą. Amerikietiškos pasaulio tvar- 
kos irimą lydinčios kovos labai smarkiai stimuliuos po- 
litinę dalyvaujančių valstybių raidą. Tikėtina, kad šios 
kovos iš tiesų vaidins svarbų vaidmenį telkiant naciją 
ir tobulinant institucijas. Tuo pačiu Amerikos įtakos 
nuosmukis turėtų susilpninti ir žlugdyti Amerikos po- 
litiką. Neatrodo, kad Amerikos politinė sistema su im- 
perijos praradimu susitvarkys sėkmingiau nei Ketvir- 
toji Respublika.!? 


Aštuntojo dešimtmečio viduryje, likus ketvirčiui am- 


žiaus iki 2000-ųjų, irimas jau buvo prasidėjęs. JAV įtaka piet- 
ryčių Azijoje, nuo Indokinijos iki Indijos, stipriai sumen- 
ko. Po trumpų išpuolių Konge septintojo dešimtmečio vi- 
duryje atrodė, kad JAV beveik visiškai pasitraukė iš į pie- 
tus nuo Sacharos dykumos esančių Afrikos šalių. Artimuo- 
siuose Rytuose, kol JAV varžėsi su SSRS dėl įtakos arabų 
pasaulyje, pagrindinė Jom Kipuro karo - ir naftą gaminan- 
čių šalių susitarimo pasaulio naftos tiekimą reguliuoti po- 





'š Samuel P Huntington, „Political Development and the Decline 


of the American System of World Order“ in Toward the Year 2000, red. 
Daniel Bell (Boston: Houghton Mifflin, 1968), p. 316. 

litiniu dekretu - pasekmė buvo didėjanti šių šalių kaip sa- 
varankiškų veikėjų autonomija ir galia. 1956 m. - Sueco me- 
tais - Anglija ir Prancūzija slapta ėmėsi bendrų su Izraeliu 
veiksmų Egipto režimui nuversti (tik tam, kad susidurtų 
su JAV priešinimusi); bet apie 1974 m. tokia bet kurios Va- 
karų valstybės „kanonierių“ diplomatija buvo nebeįsivaiz- 
duojama. 

Savo „atgalinėje prognozėje“ Huntingtonas nepaaiš- 
kino, kodėl Amerikos hegemonija pradės silpnėti. Galbūt 
dėl to, kad, kaip kartą pasakė Andrė Malraux, amerikie- 
čiams trūksta „imperinio stiliaus“ ir jie niekada negalėtų 
valdyti imperijos. Tačiau Denisas Broganas dar 1952 m. tei- 
gė, jog Jungtines Valstijas visuomet valdė „visagalybės mi- 
tas“. Ši valstybė laikė save šviesiaplaukiu Dievo vaiku, ku- 
rio didžiulis ir nuostabus žemynas taps istorinio Dievo su- 
manymo išsiskleidimo vieta. Amerikiečiai visada buvo 
„didžiausi“ ir „geriausi“, o jų energija XX a. viduryje Jung- 
tines Valstijas iškėlė iki milžiniškos pramoninės valstybės, 
panašiai kaip azijinių ir tiurkiškų genčių energija, praūžu- 
si per Eurazijos stepes ir Artimuosius Rytus, sukūrė klasi- 
kines karų imperijas. 

„Visagalybės mitas“ pirmą kartą subliuško 1952 m., kai 
Korėjoje JAV faktiškai atsidūrė aklavietėje. Po dvidešimties 
metų JAV patyrė žeminantį pralaimėjimą Vietname. Viet- 
namo karas buvo dvejopas smūgis. Jis parodė, kad didelė 
valstybė negalėjo panaudoti savo jėgos, kad primestų sa- 
vo valią mažai valstybei: visuomenės nuomonė Jungtinė- 
se Valstijose ir visame pasaulyje ir galimo komunistinių 
valstybių atkirčio grėsmė suvaržė JAV kovinę galią, kuri ga- 
lėjo būti panaudota Hanojui visiškai sugriauti; taigi susil- 
pnintas puolimas ir politiniai nepopuliaraus režimo rėmi- 
mo trūkumai stipriai sužalojo Amerikos politiką. Šalies vi- 
duje karas sukėlė protesto bei nepasitenkinimo bangą ir 
abejones šalies ir valdžios institucijų teisėtumu; viso to pa- 
sekmes dar teks įvertinti. 

Kaip nurodžiau pirmojoje šios esė dalyje, sugebėji- 
mas pakelti pažeminimą kare yra bet kurios šalies išban- 
dymas, ir artimiausią dešimtmetį JAV teks galynėtis su jos 
vaidmens Vietname padariniais. Tačiau labai tikėtina, kad, 
nepaisant bet kurio prezidento retorikos, Vietnamo patir- 
tis veiksmingai apribos Jungtinių Valstijų pajėgumą pasau- 
liui primesti savo „valią“ ir naudoti jėgą galios varžybose 
ar atsakant į JAV galiai mestą iššūkį. O be „valios“ ir grasi- 
nimo jėga hegemonija neįmanoma. 

Todėl ateinančiais dešimtmečiais dėl politinių ir eko- 
nominių priežasčių JAV gali atsitraukti iš pasaulinės galios 
centro. Sunku pasakyti, kokia bus naujoji pasaulio siste- 
ma, nes labai daug dalykų, ypač ateinantį dešimtmetį, pri- 
klausys nuo to, kas negali būti numatyta: nuo būsimos ko- 
munistinės Kinijos vadovybės ir pagrindinių komunistinių 
šalių atviro konflikto arba bendradarbiavimo galimybių, 
nuo augančio politinio nepasitenkinimo Lotynų Ameriko- 
je, kuris rūpės Jungtinėms Valstijoms ir jas privers didžiau- 
sią dėmesį skirti pusrutulio hegemonijai; nuo politinio In- 
dijos stabilumo; nuo komunizmo įtakos plitimo Vidurže- 
mio jūros regione ir taikos pusiausvyros Artimuosiuose 
Rytuose. Visi šie dalykai yra problemiški. 

Kad ir kokios būtų JAV paskatos - altruistinė, vilso- 
niška* „pasaulio policininko“ vizija ar šaltas manipuliuo- 
jantis „kapitalistinio ekonominio dominavimo požiūris, ar- 
timiausioje ateityje JAV gali išlikti labai svarbi, bet ne he- 
gemoninė valstybė. Stengdamasi išlaikyti savo politinį sta- 
bilumą, JAV susidurs su pakankamai daug sunkumų - jie 
aptariami kitoje esė. 


Pats ryškiausias aštuntojo dešimtmečio bruožas - dėl 
daugybės ekonominių ir socialinių problemų ir visuome- 
nių nesugebėjimo su jomis susitvarkyti - gali būti išcen- 





* Woodrow Wilsonas - JAV prezidentas (1913-1921). 

trinės jėgos, ardysiančios nusistovėjusias nacionalines vi- 
suomenes. 1975-1985 m. gali skilti Jungtinė Karalystė, nes 
ilgą laiką snaudę parapijinių nacionalistų jausmai stiprė- 
ja, kaip Škotijoje, ir jie reikalauja tam tikros nepriklauso- 
mybės (ypač ekonominės) nuo Vestminsterio. Neaišku, ar 
po Tito mirties Jugoslavijos Federacinės Respublikos neiš- 

ardys įtampa, tvyranti tarp ją sudarančių respublikų. Ki- 
"nijoje nėra tvirtos politinės infrastruktūros - nei partija, 
nei kariuomenė dabar neturi pakankamos valdžios, o tai 
gali paskatinti naujo regionalizmo augimą, karinės dikta- 
tūros atsiradimą arba smarkius atsinaujinusių kultūrinių 
revoliucijų sūkurius, kol iškils nauja valdžia. Sovietų Są- 
jungoje mažėjantis produktyvumas, didelės sudėtingos vi- 
suomenės valdymo sunkumai, o svarbiausia - vis labiau 
ryškėjančios etninės tapatybės bei pasikeitusi didžiarusių 
ir ukrainiečių, uzbekų, kitų mažumų proporcija (dėl skir- 
tingo gimstamumo) gali sukelti milžiniškų politinių įtam- 
pų. Abejotina, ar Indija, susidurianti su dideliais derliaus 
pertrūkiais — iš dalies dėl nesugebėjimo valdyti didelę ša- 
lį, iš dalies dėl greito naftos kainų augimo, ribojančio ener- 
gijos ir trąšų įsigijimą, - išvengs visą šalį apimančių nera- 
mumų. Italijoje ir Didžiojoje Britanijoje darbo problemos, 
žemas produktyvumas, dideli prekybos bei mokėjimo ba- 
lansų deficitai ir dviženklė infliacija gali abi šalis atvesti 
prie valstybės bankroto ribos ir poliarizuotų socialinių kon- 
tliktų. 

Šio niūraus scenarijaus akivaizdoje (jis - ne pranašys- 
tė, o tik galimybė) Jungtinių Valstijų sąlygos gali atrodyti 
palyginti labai geros. JAV gali tapti pakankamai ekonomiš- 
kai nepriklausoma - už tam tikrą kainą. Pagrindinę eko- 
nomikos problemą - infliaciją — galima suvaldyti. Sociolo- 
giniu požiūriu sunkiausia tai, kad Jungtinės Valstijos, bū- 
damos stipraus individualistinio charakterio ir turėdamos 
itin buržuazinį apetitą, niekada gerai neišmoko kolektyvi- 
nių sprendimų meno ir negali noriai sutikti su visuomeni- 

nio intereso pirmumo prieš asmeninę naudą idėja." 
Baigdamas teigčiau, kad JAV - ar bet kurios demokratinės 
valstybės - pajėgumas tinkamai spręsti savo problemas pri- 
klauso nuo valstybės gebėjimo sukurti tam tikrą „visuo- 
meninio ūkio sampratą. Dabar ir imsiuos šio klausimo. 





" Amerikos „klimakso“ temą Amerikos istorijos ir lūkesčių konteks- 
te aš nagrinėju esė „Amerikos išskirtinumo pabaiga“ („The End of Ame- 
rican Exeptionalism“), The Public Interest, Nr. 40 (1975 m. ruduo). 

VISUOMENINIS ŪKIS: APIE „FISKALINĘ 


SOCIOLOGIJĄ“ IR LIBERALIĄ VISUOMENĘ 


I isšiai ekonomikos tradicija skiria dvi ekonomi- 
nės veiklos sritis. Tai - namų ūkis (apimantis ūkininkų sody- 
bas), kurio produktai nėra įvertinami (namų šeimininkei ne- 
mokamas atlyginimas, o ūkyje suvartojami produktai ne vi- 
sada patenka į BNP), nes jie nemainomi rinkoje; ir rinkos 
ekonomika, kur prekių ir paslaugų vertę nustato santykinės 
kainos, registruojamos pinigų mainuose. Bet per pastarąjį 
dvidešimtpenkmetį išryškėjo trečias sektorius, svarbesnis už 
du pirmuosius; ateinantį dvidešimtpenkmetį jis vaidins dar 
didesnį vaidmenį. Tai - visuomeninis ūkis! Dėl žemiau pa- 


'Frazę „visuomeninis ūkis“ trečiajame dešimtmetyje plačiai varto- 
jo vokiečių ir austrų ekonomistai sociologai, kalbėdami apie valstybės fi- 
nansų problemas. Garsus austrų ekonomistas Friedrichas von Wieseris 
klasikinėje esė, pirmą kartą pasirodžiusioje 1924 m., rašė: „Įprasta apie 
visuomeninę ekonomiką kalbėti kaip apie nacionalinį ūkį, arba, tam tik- 
rais atvejais, apie apskrities ūkį, miesto ūkį ar bendrai apie visuomeninį 
ūkį. (-..] valstybės ekonomika iš esmės yra bendrų išlaidų ekonomika; kaip 
tokia, ji šiaip ar taip yra panaši į asmeninį ūkį ir šia prasme dabartinis 
„Visuomeninio ūkio“ terminas yra priimtinas“. Friedrich von Wieser, „The 
Theory of the Public Economy“, in Classics in the Theory of the Public Fi- 

aiškintų priežasčių aš teikiu pirmenybę terminui „visuome- 
ninis ūkis“, turinčiam sociologinių šeimos problemų ir ben- 
dro gyvenimo konotacijų, o ne neutralesniems terminams 
kaip „visuomeniniai finansai“ arba „viešasis sektorius. 

Visuomeninis ūkis, atsispindintis vyriausybės biudže- 
te, yra valstybės pajamų ir išlaidų valdymas. Plačiau kalbant, 
tai - institucija, skirta visuomenės reikmėms ir norams kaip 
asmeninių norų priešpriešai patenkinti. Tai - politinių visuo- 
menės jėgų arena. Ekonomistas socialistas Rudolfas Gold- 
scheidas prieš 60 metų rašė: „Biudžetas yra valstybės griau- 
čiai, nuo kurių nuimtos visokios klaidinančios ideologijos“. 

Stebėtina tai, kad mes neturime sociologinės visuo- 
meninio ūkio teorijos. Mes turime išsamią namų ūkio te- 
oriją. Aristotelio Politika faktiškai prasideda „namų ūkio te- 
orija“: oikonomia, arba ūkio valdymas, sudaro diskusijos apie 
namų ir politinę ekonomiką bei kiekvienai iš jų tinkamus 
principus pamatą. Rinkos ekonomikos srityje turime įmo- 
nės teoriją, bendrosios pusiausvyros teoriją, aiškinančią vi- 
sų rinkų kliringą, o Johno Locke'o ir Adamo Smitho raš- 
tuose — filosofinių įteisinimų rinkinį, teigiantį individua- 
lios naudos didinimą abipusiais mainais. Tačiau mes 
neturime vientisos visuomeninių finansų ekonomikos ir 
politikos teorijos, neturime struktūrinių klasių ir socialinių 
grupių konfliktų dėl esminio apmokestinimo klausimo so- 
ciologijos, neturime politinės filosofijos (išskyrus neseniai 
pasirodžiusią Johno Rawlso filosofiją; bet nėra jokių socia- 
listinės krypties filosofų darbų), kuri bandytų sukurti pa- 
skirstomojo teisingumo teoriją, paremtą visuomeninio ūkio 
svarba visuomenėje.? 


nance, red. Richard A. Musgrave ir Alan T. Peacock (New York: St. Mar- 
tin's Press, 1964). Visuomeninio ūkio idėja yra pagrindinė sąvoka pavyz- 
diniame Richardo A. Musgrave'o veikale The Theory of the Public Finance 
(New York: McGraw-Hill, 1959). 

* Richardas Musgrave'as rašė: „Ekonomistai skyrė daug dėmesio 
vartotojų ūkių, verslo įmonių, kooperatyvų, profsąjungų ir kitų sprendi- 


314 


Mano manymu, namų ūkio, rinkos ekonomikos ir vi- 
suomeninio ūkio skyrimas ir skirtingų kiekvieną iš jų grin- 
džiančių principų išryškinimas yra esminiai norint suprasti 
fundamentalias politines ir sociologines išsivysčiusių in- 
dustrinių visuomenių dilemas. 


Ūkio esmė yra dalijimasis bendrais dalykais — vieti- 
nėmis prekėmis, kaimo pieva, miesto gynyba, - todėl būti- 
na turėti tam tikrą bendrą bendros gerovės supratimą. Bet 
tai dar ne viskas. Savo Politikoje (I knygos 13 skyriuje) Aris- 
totelis nurodo: „[...] ūkio tvarkymo reikalas yra labiau susi- 
jęs su ŽMonėmis nei su negyva nuosavybe; labiau susijęs 
su gera žmonių būkle nei su gera nuosavybės (to, ką vadi- 
name turtu) būkle“. 


mus priimančių vienetų ekonomines problemas tyrinėjančioms teorijoms 
kurti. Nors dar lieka daug darbo, mes galime didžiuotis, kad turime pa- 
kankamai gerą sistemą šiems klausimams nagrinėti. Gerokai mažiau pa- 
siekta priešokiais bandant sukurti atitinkamą visuomeninio sektoriaus 
teoriją.“ (Ten pat, p. 4). 

Po Musgrave'o veikalo pasirodo vis daugiau „fiskalinės politikos“ 
studijų; vertingiausios iš jų yra Aarono Wildavsky'io The Politics of te 
Budgetary Process (Boston: Little, Brown, 1964) ir Williamo Niskaneno Bu- 
reaucracy and Representative Government (Chicago: Aldine, 1971). Šiose kny- 
gose daugiausiai nagrinėjamas „vidinis“ politikavimas sudarant biudže- 
tą, didžiausią dėmesį skiriant biurokratinių įstaigų elgesiui, bet šie klau- 
simai jose nesusiejami su platesnėmis ekonominėmis ir socialinėmis pro- 
blemomis ar poveikiu socialinėms visuomenės grupėms. 

Pats ambicingiausias bandymas sukurti „fiskalinės politikos socio- 
logiją“ yra James'o O'Connoro The Fiscal Crisis of the State (New York: 
St. Martin's Press, 1973). O'Connoro požiūrio taškas marksistinis. („Vy- 
riausybinių išlaidų apimtį ir sudėtį ir mokesčių naštos paskirstymą nule- 
mia ne rinkos dėsniai; veikiau šie dalykai atspindi ekonominius ir socia- 
linius klasių ir grupių konfliktus ir yra jų struktūriškai nulemti“ (p. 2)). 
Įdomu, kad tai yra vienas iš nedaugelio marksistinių bandymų nagrinėti 
esminį valstybės finansų vaidmenį keičiant visuomenės konfigūraciją. Iš 
vėlesnio šių samprotavimų aptarimo paaiškės, kad aš iš esmės nesutinku 
su šiomis formuluotėmis. Tačiau man buvo labai naudinga susipažinti su 
šiuo bandymu ir perskaityti autoriaus rekomenduojamą literatūrą, ypač 
Goldscheidą ir Schumpeterį. 


Antikos pasaulyje nebuvo ekonominio principo mo- 
derniąja termino prasme.“ Namų ūkio produkcija skirta 
vartoti, apsirūpinti. Nebandoma apskaičiuoti, ar naudin- 
gesnė specializacija, ar darbo pasidalijimas. Amatininkas 
ar meistras gamina pagal užsakymą konkrečiam klientui, 
pritaikydamas produktą kliento dydžiui ar formai, o ne 
apibendrintą produkciją abstraktiems „vartotojams“ ar 
rinkai. 

Paskirstymo principas paprastas. Svarbiausius daly- 
kus nusprendžia šeimininkas, bet prie stalo dalijamasi pa- 
prastai. Maistas nėra dalijamas griežtai proporcingai kiek- 
vieno indėliui (nors šeimininkas gali pasiimti liūto dalį). 
Kiekvienas gauna pagal savo poreikius. 

Viskas tvarkoma remiantis poreikių idėja. Anot Aristo- 
telio, žmonės turi natūralių poreikių: jiems reikalinga pa- 
kankamai maisto, drabužių , pastogė nuo gamtos stichijų, 
priežiūra ligos metu, lytiniai santykiai, draugystė ir pan. 
Bet šie biologinės kilmės poreikiai yra riboti ir patenkina- 
mi. Ūkio valdymo menas namų ir politinėje ekonomikoje 
suponuoja šių natūralių ribų paisymą. Turto dydį riboja 
ūkio tikslai (t. y. natūralūs poreikiai). Neribotą turto kaupi- 





* Plačiau apie tai žr. M. L. Finley, The Ancient Economy (London: Chato 
Windus, 1973). Profesorius Finley rašo: „[Alfredo] Marshallo knygos pa- 
vadinimo [Ekonomikos principai] neįmanoma išversti į graikų ar lotynų 
kalbą. Neišverčiami ir pagrindiniai terminai — darbas, gamyba, kapita- 
las, investicija, pajamos, apyvarta, paklausa, verslininkas, naudingumas - 
bent jau jie negali turėti abstrakčios prasmės, būtinos ekonominei anali- 
zei. Tai pabrėždamas, aš neteigiu, kad Antikos žmonės buvo kaip Molie- 
re'o ponas Žurdenas, kalbėjęs proza pats to nesuvokdamas, aš teigiu, kad 
jie faktiškai neturėjo „ekonomikos“ sąvokos ir, a fortiori, neturėjo tų są- 
vokinių elementų, sudarančių teoriją, mūsų vadinamą „ekonomika“. Ži- 
noma, jie užsiėmė žemdirbyste, prekiavo, gamino, kasė anglį, rinko mo- 
kesčius, kalė monetas, taupė ir skolino pinigus, gaudavo pelno arba ban- 
krutuodavo. Šią veiklą jie aptarinėjo savo pokalbiuose bei raštuose. Ta- 
čiau visų šių veiklų jie viena sąvoka neapibendrino kaip „diferencijuotos 
visuomenės posistemės“ (Talcotto Parsonso terminas). Todėl Aristotelis, 
siekęs kodifikuoti žinių sritis, neparašė Ekonomikos (p. 21). 

mą, kuriuo iš esmės siekiama savanaudiško pelno, Aristo- 
telis vadina chrematiniu; jis „nenatūralus“ būtent dėl to, kad 
yra neribotas. (Galime pridurti, kad tiesioginė graikiškos 
šaknies chremata reikšmė yra „daiktai“ .) 

Rinkos ekonomikoje, kurią apibrėžia vartotojo suve- 
renumo principas, tai, kas gamintina, nulemia vartotojų - 
savo skonį turinčių individų arba ūkių - sprendimų suma. 
Kapitalistinės rinkos ekonomikos sąlygomis ir privatūs, ir 
valstybiniai gamintojai iš produkcijos gauto pelno nenau- 
doja asmeniniais ar daiktų įsigijimo tikslais, o vėl inves- 
tuoja į gamybos įrenginius, kad pagamintų daugiau ar pi- 
gesnių produktų didesniam vartotojų skaičiui. Privačios 
įmonės ekonomikoje kaip naudoti kapitalą sprendžia in- 
dividai, vadovaudamiesi savo supratimu apie tai, kas bus 
pelningiausia; valstybinės įmonės ekonomikoje tai spren- 
džia išrinkti pareigūnai ar politikai. 

Svarbu suprasti, kad nors rinkos ekonomika istoriš- 
kai susijusi su šiuolaikinio privataus kapitalizmo iškilimu, 
kaip mechanizmas ji nebūtinai apsiriboja šia sistema. Kai ku- 
rie teoretikai, pvz., Enrico Barone, o vėliau Oskaras Lange, 
teigė, kad visiškai galima socialistinė rinkos ekonomika, o 
socializmo sąlygomis rinka veiktų daug efektyviau nei ka- 
pitalizmo, kur jos procesus nuolat iškreipia monopolija ar 
oligopolija. 

Sociologiniu požiūriu moderni rinkos ekonomika iš- 
siskiria tuo, kad ji yra buržuazinė ekonomika. Tai reiškia du 
dalykus: pirma, gamybos tikslai yra ne bendri, bet indivi- 
dualūs; antra, daiktų įsigijimą motyvuoja ne poreikiai, bet 
norai. 

Buržuazinei visuomenei svarbiausi ne valstybės, bet 
individo tikslai. XIX a. laisvės samprata buvo tokia: būti 
laisvam nuo prigimtinių šeimos, bendruomenės ar valsty- 
bės saitų; atsakyti už save; sukurti ar net perkurti save pa- 
gal savo siekius. Ekonominiu požiūriu kiekvienas žmogus 
dirbo ir taupė sau, savo pasirinktiems tikslams (o dažnai, 

jei jis priklausė viduriniajai klasei, aukštesniųjų klasių mėg- 
džiojimo tikslams). 

Tačiau, kaip ir besiplečiantys geografiniai horizontai, 
žmogaus norai tapo beribiai. Buržuazinėje visuomenėje 
biologiją kaip „poreikių tenkinimo pagrindą pakeitė psi- 
chologija. Taip sakant, ne atsitiktinai buržuazinės visuome- 
nės filosofija buvo utilitarizmas, hedonistinis malonumo 
ir skausmo apskaičiavimas, neatsitiktinai utilitarizmo pra- 
dininkas Benthamas nukalė gremėzdišką naujadarą mak- 
simumizacija (maximumization). Kalbant Aristotelio termi- 
nais, poreikius pakeitė norai, o norai iš prigimties yra beri- 
biai ir nepasotinami. Kai modernioje buržuazinėje visuo- 
menėje buvo sugriauta daiktų (bet ne kapitalo) kaupimą 
ribojusi protestantiška etika, liko vien hedonizmas. Ren- 
kantis priemones gamybai didinti veikė ekonominis prin- 
cipas — racionalus efektyvumo ir pelno apskaičiavimas 
(pvz., patys veiksmingiausi darbo ir kapitalo deriniai, arba 
užduočių ir funkcijų specializacija), bet socioekonominės 
sistemos (tiek sovietinės komunistinės, tiek Vakarų buržu- 
azinės) varikliu tapo švaistūniška asmeninių norų ir beri- 
bių siekių idėja. 

Priešingai nei rinka, siekianti patenkinti įvairius as- 
meninius poreikius, visuomeninis ūkis visuomet egzista- 
vo tam, kad tenkintų bendrus poreikius, teiktų prekes ir 
paslaugas, kurių individai negali nusipirkti patys - pvz., 
karinę gynybą, kelius, geležinkelius ir t. t.? Tačiau per pas- 





* Tačiau ši ekonominė laisvė, ypač po Vargšų įstatymų reformos 
Anglijoje (1834), tuo pačiu buvo ir prievartos forma. Parapijai nustojus 
teikti pagalbą, ypač po Speenhamlando eksperimento, žmogus buvo pri- 
verstas arba dirbti, arba badauti. Kai kurie anglų teologai, pvz., T. R. Malt- 
husas ar Williamas Townsendas, manė, kad be alkio rykštės žmonės dy- 
kinės, tinginiaus ir vengs asmeninės atsakomybės. Vigai, pvz., Burke'as, 
visuomenę suvokė kaip „ūkį“ ir tikėjo, kad rūpintis savo neturtingaisiais 
yra šalies pareiga. 

* Ekonominiu požiūriu valstybės prekes ir paslaugas lemia ne psi- 
chologiniai individo prioritetai ir ne ideologiniai grupių reikalavimai, bet 

taruosius 40 metų visuomeninį ūkį transformavo įsiparei- 
gojimas vykdyti tris naujus uždavinius.“ 

Pirmasis uždavinys ketvirtajame dešimtmetyje buvo 
suformuoti normatyvinę ekonominę politiką. Depresija at- 
skleidė, kad tik sąmoningi vyriausybės veiksmai gali išgel- 
bėti šalį iš ją apėmusios krizės. Nuo tada ekonomikos val- 
dymas tapo pagrindinė vyriausybės užduotis. Vyriausybės 
išlaidos reguliuoja ekonominės veiklos lygį; mokesčių ir pi- 
nigų politika nulemia investavimo laiką; perkeliamos iš- 
mokos dalinai perskirsto pajamas socialinės rūpybos, sub- 
sidijų, biudžeto padalijimu ir panašiomis formomis. Ap- 
skritai, visos modernios valstybės imasi lėšų skyrimo bei 
perskirstymo, stabilizavimo ir didinimo funkcijų. 

Šeštajame dešimtmetyje iškilo antrasis uždavinys — 
remti mokslą ir technologijų kūrimą. Karinių technologijų 
revoliucijos didžia dalimi buvo susijusios su gynyba; ta- 
čiau pagrindinė priežastis — išaugusi mokslo svarba ir sis- 
teminis mokslinių tyrimų (nuo bazinių mokslų iki sistemų 
analizės) taikymas bei diegimas ekonomikos naujovėse 
(plėtojant mokslu paremtą pramonę, pvz., kompiuterių, 
elektronikos, optikos ir polimerų), vadybos ir ekonomikos 
politikoje. Mokslo ir technologijos tarpusavio ryšis dabar 
yra nebeišardomas. (Taip nebuvo industrinės revoliucijos 
metu.) Techninių ir administracinių klasių plėtimasis visuo- 


techninis gamybos pobūdis. Tai - tokios prekės ir paslaugos, kurių ne- 
įmanoma suskaidyti iki individualių prioritetų, arba kurios atsiranda ta- 
da, kai dideli išoriniai įvykiai reikalauja visuomeninio veiksmo. 

* Joks procesas nėra toks staigus, ir sociologai tikriausiai nuolat siu- 
tina istorikus tokiomis šiek tiek dirbtinomis trichotomijomis. XIX a. pra- 
džioje Jungtinių Valstijų vyriausybė ėmėsi plataus masto veiksmų, siek- 
dama atverti vandens kelius, valstybės žemę, teikti paramą geležinke- 
liui. Pirmuoju XX a. dešimtmečiu Theodore'o Roosevelto monopolijų 
triuškinimas buvo ženklus kišimasis į ekonomiką. Bet transformaciją aš 
sieju su ketvirtuoju dešimtmečiu pirmiausia dėl sąmoningos vyriausy- 
bės pastangos pradėti valdyti ekonomiką; o įnirtingą didžiojo verslo prie- 
šiškumą Naujajam kursui ir Franklinui D. Rooseveltui galima interpre- 
tuoti kaip pokyčių svarbos rodiklį. 

menėje yra veik nebesustabdomas, nors jų augimo tempas 
lyg ir sulėtėjo. Šių pokyčių pasekmė ta, kad vyriausybė ima 
tiesiogiai dalyvauti mokslo politikoje (apskaičiuota, kad du 
trečdaliai viso mokslinio darbo, įskaitant išlaidas ir darbuo- 
tojus, tiesiogiai ar netiesiogiai priklauso nuo vyriausybės) 
ir aukštojo išsilavinimo reikaluose. Kokius specialistus reng- 
ti ir kokio lygio turi būti jų išsilavinimas; kiek ir kokių sri- 
čių doktorantinėms studijoms skirti pinigų - pagal mastą 
tai jau nebe individualaus pasirinkimo, bet valstybinės po- 
litikos klausimai. 

Trečiasis uždavinys buvo normatyvinės socialinės po- 
litikos sukūrimas septintajame dešimtmetyje. Ji apima pi- 
lietines teises, gyvenamojo būsto ir aplinkosaugos politi- 
ką, sveikatos apsaugą ir pajamų paramą (švelnesnis termi- 
nas šiandieninei socialinės rūpybos politikai pavadinti, 
tačiau jis implikuoja daug daugiau nei vien pagalbą skurs- 
tantiesiems). Nors priemonės šiam uždaviniui įgyvendinti 
buvo padrikos ir nesuderintos, nebuvo visiškai suvokta ir 
dar dabar nesuvokiama, kad vyriausybė įsipareigojo ne tik 
sukurti solidžią gerovės valstybę, bet taip pat kompensuoti 
bet kokios ekonominės ir socialinės nelygybės poveikį. Dažniau- 
siai buvo veikiama neryžtingai, realiai kol kas pasiekta la- 
bai mažai. Bet įsipareigojimas normatyvinei visuomenei, 
kuris iš esmės yra nebeatšaukiamas, žymi istorinę tako- 
skyrą. 

Šie įsipareigojimai visuomenei kelia naujų, sudėtingų 
dilemų. Pirma, visos problemos ir konfliktai išreiškiami at- 
virai ir koncentruotai. Niekas „nebalsavo“ už rinkos ekono- 
miką ar pramoninę revoliuciją, bet šiandien visi ekonomi- 
kos krypties, išlaidų, kompensacijų, prioritetų ir tikslų klau- 
simai tapo sąmoningos ir diskusinės socialinės politikos 
dalimi. Maža to, visuomeninis ūkis šiandien tapo arena ne 





" Tačiau galima atkreipti dėmesį, kad pats mokesčių sampratos - ir 
valstybės biudžeto apskritai - pertvarkymas nuo pajamų ir vyriausybės 

tik visuomenės poreikiams, bet ir asmeniniams norams reikš- 
ti. Tai numato vyriausybės atsakomybė už ekonomikos au- 
gimą arba kiti bendruomenei keliami socialiniai reikalavi- 
mai, pvz., visiems suteikti galimybę įgyti aukštąjį išsilavini- 
mą. Svarbiausia tai, kad pagrindinė skirstomoji galia dabar 
yra politinė, o ne ekonominė. Ir tai kelia fundamentalų apri- 
bojimų klausimą. Ekonomiškai asmeninius norus varžo 
žmogaus turimas pinigų kiekis arba kredito, kurį jis gali gau- 
ti, dydis. Bet kas varžo politinius reikalavimus? 

Charlesas Lindblomas nurodė: „Vienas didžiausių 
XX a. galvosūkių - rinkėjų masės iš esmės laisvose demo- 
kratinėse visuomenėse savo balsų nepanaudoja tam, kad 
pajamos ir turtas būtų paskirstomi daug tolygiau, ar kad 
pasiektų daugelio kitų Žmogaus trokštamų vertybių. [...) 
Reiktų išsiaiškinti, kodėl jie nebando to siekti“. Aš teigiu, 
jog dabar bus bandoma tai padaryti. Iki šiol visuomeninia- 
me ūkyje toks veiksmas negalėjo būti efektyvus. Bet šian- 
dien visuomeninis ūkis yra daugiau nei trečiasis sektorius; 
modernioje valstybėje jis vis labiau į savo sferą įtraukia ki- 
tus du sektorius. Pagrindinis visuomeninio ūkio bruožas 
yra biudžeto svarba, vyriausybės pajamų ir išlaidų lygis 
kaip perskirstymo ir kompensavimo mechanizmas. Pagrin- 
dinis ateinančių dešimtmečių politinis klausimas bus kiek 
ir kam vyriausybė skirs pinigų. 

Tai, kad visuomeninis ūkis tampa „politine rinka", reiš- 
kia, jog reikalavimai didinti paslaugas nebūtinai atitinka 
mechanizmus šioms paslaugoms apmokėti: arba augantį 
įsiskolinimą, arba mokesčių kėlimą. Todėl dabar naujas, pa- 
grindinis socialinės analizės klausimas yra „fiskalinė socio- 
logija“ (Schumpeterio terminas), o naujas klasių kovos lau- 
kas - mokesčių konfliktas (Marxo mintis). 


išlaidų apmokėjimo į fiskalinį instrumentą, skirtą ekonomikai valdyti ir 
lėšoms perskirstyti, vyko palaipsniui, be jokio plano, ir iš pradžių taip 
pat nebuvo sąmoningos valstybės politikos diskusijos objektas. 

FISKALINĖS SOCIOLOGIJOS ATSIRADIMAS 


Puikiame, tačiau pamirštame straipsnyje „Mokesčių 
valstybės krizė“ („The Crisis of Tax State“, 1918)* Josephas 
Schumpeteris teigia, kad visuomenės fiskalinė istorija lei- 
džia pažvelgti į „visuomeninės būties ir tapsmo dėsnius, į 
nacijų likimo varomąsias jėgas, taip pat į tai, kaip konkre- 
čios sąlygos ir ypač tam tikros organizacinės formos išsiru- 
tulioja ir išnyksta. Toliau jis rašo: 


Visuomeniniai finansai yra vienas iš geriausių išeities 
taškų visuomenei ir ypač, bet ne vien tik, jos politi- 
niam gyvenimui nagrinėti. Šis požiūris vaisingiausias 
permainų momentais [...], kai esamos formos prade- 
da nykti ir virsta kažkuo nauju, o tai visuomet susiję 
su senų fiskalinių metodų krize. [...] Nepaisant visų 
tokiu atveju reikalingų išlygų mes galime drąsiai kal- 
bėti apie specifinius faktus, specifines problemas ir 
apie specifinį požiūrį - trumpai tariant, apie specifi- 
nę sritį: fiskalinę sociologiją, iš kurios galima daug ti- 
kėtis. (p. 7). 


Moderni mokesčių valstybė, kuri Schumpeteriui yra 
„fiskalinės sociologijos“ šerdis, iškilo XVI a. ir vėlesniais am- 
žiais, jos atsiradimą visų pirma lėmė Europos valstybių 
princų ir monarchų poreikis apmokėti karo išlaidas, ypač 
sustiprėjęs tada, kai, suirus feodalinei vasalų sistemai, ka- 





* Ši esė, išversta WF Stolperio ir R. A. Musgrave'o, perspausdinta 
International Economic Papers, Nr. 4 (New York: Macmillan, 1954), p. 5-38. 
Pratarmėje redaktoriai teisingai teigia: „Mokesčių valstybės krizė buvo sun- 
kiausiai prieinamas iš svarbių Schumpeterio socioekonominių veikalų ir 
paskutinysis, kurį dar reikėjo išversti į anglų kalbą. Jame istorinė moder- 
nios demokratinės valstybės kilmės ir pobūdžio analizė derinama su mo- 
kesčių sociologija; išdėstoma mokestinio pajėgumo teorija ir pateikiami 
pasiūlymai, kaip užkirsti kelią pokarinei infliacijai, kurią sukėlė likvidaus 
turto realizavimas; tai stebėtinai primena pastarųjų dešimtmečių valiu- 
tos reformas.“ 

ro veiksmams buvo būtina samdyti kariuomenę. Taigi bu- 
vo pradėtas apmokestinimas, sukurta biurokratinė admi- 
nistracinė sistema mokesčiams surinkti ir jiems išleisti. O 
naujai besiformuojančiai valstybei tampant solidesne, mo- 
kesčius imta naudoti ir kitais, ne vien karo tikslais.? 

Čia nebūtų įmanoma atsekti visos valstybės kaitos — 
jos plėtros monarchinėse visuomenėse ir nuosmukio bur- 
žuazinėse visuomenėse, kurios norėjo „neturtingos“ vals- 
tybės. Bet bendras Schumpeterio aprašomas sistemos kil- 
mės procesas yra aiškiai sociologinis procesas, pasikarto- 
janti galimybė. Schumpeteris rašo: 


Nereikia nė sakyti, kad valstybė yra daugiau nei 
mokesčių rinkimas, sąlygotas bendros reikmės, kuri ir 
buvo jų kilmės priežastis. Kai valstybė tikrovėje egzis- 
tuoja kaip visuomeninė institucija, kai valstybė tampa 
žmonių, dirbančių vyriausybės mašinoje ir sutelkusių 
įją savo interesus, centras, pagaliau, kai valstybės tin- 
kamumą daugeliui dalykų pripažįsta net tie individai, 
kuriems valstybė yra priešiška — kai visa tai atsitinka, 
valstybė plėtojasi toliau ir netrukus tampa reiškiniu, ku- 
rio prigimtis nebegali būti suvokiama vien fiskaliniu po- 
žiūriu, o finansai tampa jo instrumentu. Jei finansai su- 
kūrė modernią valstybę, tai dabar valstybė savo ruož- 
tu juos kuria ir didina - privačios ekonomikos kūnu.!? 





*Schumpeteris priduria: „Štai todėl fiskaliniai poreikiai yra pirma- 
sis modernios valstybės gyvenimo ženklas. Štai todėl „mokesčiai“ yra taip 
susiję su valstybe, kad pati frazė „mokesčių valstybė“ gali būti laikoma 
pleonazmu. Ir todėl fiskalinė sociologija yra tokia naudinga valstybės te- 
orijai“ (p. 19). 

Neatsitiktinai moderni mokesčių valstybė pirmiausia atsirado cen- 
trinėje Europoje, kur princų ir monarchų šeimų ūkiai transformavosi į 
visuomeninius ūkius; juose susiformavo biurokratija, ir valstybė, skirtin- 
gai nuo anglų ir amerikiečių patirties, ėmėsi vadovauti kuriant industri- 
nę visuomenę. 

' Ten pat, p. 19, Schumpeteris komentuoja: „Mokesčiai ne tik padė- 
jo sukurti valstybę. Jie padėjo ją suformuoti. Mokesčių sistema buvo or- 


Valstybės galia (išties ir galimas jos savarankiškas vaid- 
muo) yra svarbiausias modernios visuomenės faktas. To- 
dėl itin stebina tai, kad aptardamas kapitalizmą, šiam vals- 
tybės vaidmeniui, ypač ekonomikos reikaluose, Marxas be- 
veik neskyrė dėmesio. Marksistas Rudolfas Goldscheidas 
prieš 50 metų nurodė: 


Šalia atviros vergijos fiskalinis išnaudojimas yra se- 
niausia išnaudojimo forma. [...] beveik visos privile- 
gijuotų klasių privilegijos buvo mokesčių privilegijos, 
klasės iš esmės buvo mokesčių suformuotos klasės. 
[...] Visos šios pradinės išnaudojimo formos ir anks- 
tyvosios kapitalizmo formos valstybės finansams ir 
mokesčių sistemai skyrė lemiamą vaidmenį. Tai aiš- 
kiai suprasdamas Marxas valstybės skolas apibūdino 
kaip priemonę pradiniam kapitalui kaupti. Tačiau ga- 
na keista, kad šios gilios įžvalgos jis nepavertė veiks- 
mingu savo doktrinos elementu. 

[...] Iš tikrųjų, savo išvadose Marxas taip igno- 
ravo Valstybę, kad nepastebėjo, kaip valstybės eks- 
propriacija padeda privatiems ekspropriatoriams." 


Šis ignoravimas turi dvi priežastis, ir jos yra esminės 
marksistinės teorijos ribotumui suprasti. Pirma, visuome- 
nę (ekonominį pamatą), o ne valstybę (politinį antstatą) 
Marxas laikė tikrąja socialinių santykių sklaidos vieta. Eko- 
nominiai gamybos santykiai buvo lemiami. Valstybė buvo 
giliųjų ekonominių jėgų atspindys ir turėjo tapti dominuo- 


ganas, kuriam vystantis atsirado kiti organai. Su mokesčių įstatymu ran- 
kose valstybė prasiskverbė į privačias ekonomikas ir ėmė vis labiau joms 
vadovauti. Mokesčiai atneša pinigų ir skaičiavimo dvasią į tokius užkam- 
pius, kuriuose jų niekada nebūta, taip tapdami formuojančiu juos sukū- 
rusio organizmo veiksniu. Mokesčių tipus ir lygį lemia socialinė struktū- 
ra, bet kai jie jau nustatyti, mokesčiai tampa tarsi rankena, kurią gali nu- 
sičiupti socialinės jėgos, norėdamos šią struktūrą pakeisti“. (P 17). 

" Rudolf Goldscheid, „A Sociological Approach to Public Finance“, 
in Musgrave ir Peacock, op. cit., p. 204, 208. 

jančių ekonominių klasių įrankiu. XVII a. susiformavusi 
valstybė buvo monarchinės feodalinės santvarkos aspek- 
tas, ta santvarka turėjo būti pajungta buržuazinei visuo- 
menei.!ė 

Antra, Marxas manė, kad buržuazinis kapitalizmas iš- 
spręs gamybos problemas - jis jas išsprendė ir sukūrė jei 
ne ekonominę gausą, tai jai pasiekti reikalingus mechaniz- 
mus. Anot Marxo, kapitalizmo prieštaravimas buvo socia- 
linio darbo ir privačios nuosavybės, kolektyvinio gamybos 
pobūdžio ir individualių nuosavybės teisių neatitikimas. 
Todėl socialinėje evoliucijoje po kapitalizmo neišvengiamai 
seks socializmas. Pirmosios marksistų teoretikų kartos po- 
žiūriu socializmas buvo paskirstomoji sąvoka, o ne ekono- 
mikos valdymo teorija. Jie manė, kad valdyti labai papras- 
ta, taip paprasta - kaip rašė Leninas Valstybėje ir revoliucijo- 
je, - kad visi batsiuviai galėtų paeiliui tvarkyti administra- 
cinius reikalus. (Galų gale, jo modelis buvo paštas.) 

Iš esmės šios dvi Marxo teoremos nėra svarbios. Kapi- 
talo - jo kaupimo ir naudojimo - problema tebėra labai ak- 
tuali ir išsivysčiusioms industrinėms visuomenėms, ir atsi- 
likusioms ekonomikoms. Ši problema visuomet bus ekono- 
minis faktas. Goldscheidas visai teisingai rašė: 


Kiekviena socialinė, o išties ir kiekviena ekonominė 
problema galiausiai yra finansinė problema. Svarstant 
bet kokį klausimą - žemdirbystės intensyvinimo sie- 
kiant išnaudoti stulbinančias chemijos pažangos at- 
vertas galimybes, pramonės produkcijos racionaliza- 





'2 Vienintelis Markso susirėmimas su valstybės problema - nuosta- 
bus pamiletas „Liudviko Bonaparto Briumerio aštuonioliktoji“. Jis bando 
atsakyti į klausimą, kaip buržuazijos klasės valdomoje visuomenėje galė- 
jo iškilti „nuotykių ieškotojas“, užgrobti valstybės valdžią ir pilietinės tvar- 
kos vardu manipuliuoti klasių priešiškumu. Politinę valdžią Marxas ski- 
ria nuo ekonominės valdžios; jis pripažįsta, kad Liudvikas Bonapartas 
sugebėjo iš viduriniųjų klasių paveržti politinę valdžią, bet negalėjo at- 
imti „materialios“ (t. y. ekonominės) valdžios. 

vimo ar bandymų išvengti milžiniškų žmonių gyvy- 
bės ir sveikatos nuostolių mūsų kultūros pažangos ke- 
lyje - visuomet reikės kapitalo tik vėliau pelną atne- 
šiantiems įrenginiams įsigyti. Šia prasme kapitalizmas 
yra amžina ekonominė kategorija, nesvarbu, ar kal- 
bama apie valstybės, ar privačios ekonomikos užda- 
vinius (p. 212). 


Be to, mes matome valstybės „sugrįžimą“. Marxas ir 
ortodoksai marksistai teigė, kad valstybė negali kištis į ne- 
išvengiamas kapitalizmo krizes ir suteikti ekonomikai sta- 
bilumo ir nurodyti kryptį. Iš tikrųjų, Depresijos metu Vo- 
kietijos ir Anglijos socialistų vyriausybės (įskaitant ir rūs- 
tųjį austrų ir vokiečių socialistų ekonomistą Rudolfą 
Hilferdingą, socializmo klasikos Das Finanzkapital autorių) 
nesiėmė jokių žingsnių krizei suvaldyti (išskyrus klasikinę 
kapitalistinę defliacijos priemonę, kuri tik pagilino krizę), 
nes „perprodukcijos“ krizė turi plėtotis savo eiga. Taip mo- 
kė marksizmas." 

Remdamasis Goldscheidu, Jamesas O'Connoras sie- 
kė sukurti marksistinę valstybės teoriją, atsižvelgiančią į 
išskirtinę valstybės biudžeto svarbą; dilemą jis suformula- 
vo taip: 


Pirmoji mūsų prielaida - kapitalistinė valstybė pri- 
valo bandyti atlikti dvi pagrindines ir dažnai viena 





"* Apie socialistų ekonominę politiką Depresijos metu žr. Adolf 
Sturmthal, The Tragedy of European Labor (New York: Columbia Universi- 
ty Press, 1943), 4-10 skyriai. Tačiau 1925 m. esė, į kurią tuo metu niekas 
neatkreipė dėmesio, Goldscheidas atkreipia dėmesį į štai ką: 

„Ir absurdiška, ir labai keista [...], kad beveik visi žymūs socializ- 
mo teoretikai nuo Marxo iki mūsų dienų, šiaip jau niekinantys buržuazi- 
nę ekonomikos ir finansų teoriją, turi jai visiškai pritarti vienu klausi- 
mu - kad mokesčių reforma ir visuomeninių finansų reforma apskritai 
nieko negali pakeisti esamoje socialinėje santvarkoje ir kad fiskalinė po- 
litika gali mažai padėti, jei iš viso gali padėti sprendžiant socialines pro- 
blemas“ (p. 209). 

kitai prieštaraujančias funkcijas - kaupti ir įteisinti. Tai 
reiškia, kad valstybė privalo bandyti palaikyti arba su- 
daryti sąlygas, kuriomis būtų įmanoma pelningai 
kaupti kapitalą. Tačiau tuo pačiu valstybė taip pat pri- 
valo bandyti palaikyti socialinę harmoniją arba su- 
daryti jai sąlygas. Kapitalistinė valstybė, kuri pasitel- 
kusi atvirą prievartą vienai klasei padeda kaupti ka- 
pitalą kitų klasių sąskaita, praranda savo teisėtumą 
ir griauna lojalumo ir paramos valstybei pagrindą. Bet 
valstybė, ignoruojanti būtinybę padėti kaupti kapi- 
talą, rizikuoja išdžiovinti savosios galios šaltinius, ne- 
tekti ekonomikos perteklinio gamybos pajėgumo ir 
šio pertekliaus atnešamų mokesčių (ir kitų kapitalo 
formų). 


O'Connoras pusiau teisus. Tai - pagrindinė kapitalis- 
tinės valstybės dilema. Bet taip pat ir visų industrinių ar 
industrinėmis tampančių visuomenių, kuriose valstybė per- 
ėmė vadovaujamąjį vaidmenį, dilema; tai tinka ir Sovietų 
Sąjungai, ir Alžyrui. Kiekviena valstybė turi išlaikyti kapi- 
talo kaupimo apskaičiavimo (ir vartojimo apribojimo) ir so- 
cialinių reikmių bei gyventojų poreikių pusiausvyrą. Šiuo 
požiūriu Sovietų Sąjunga taip pat valstybinė kapitalistinė 
visuomenė, kaip ir Alžyras bei kitos save socialistinėmis 
laikančios šalys. 

Esminis vadinamųjų socialistinių valstybių ir Vakarų 
kapitalistinių valstybių skirtumas susijęs ne tiek su nuosa- 
vybės santykiais (nors dominuojančiai ekonominei klasei 
privati nuosavybė suteikė neproporcingą politinės valdžios 
laipsnį), kiek su valstybės pobūdžiu, su tuo, kaip piliečiai 
suvokia visuomeninį ūkį. O'Connoras rašo, kad „kapita- 
listinė valstybė, kuri pasitelkusi atvirą prievartą vienai kla- 





“James O'Connor, The Fiscal Crisis of the State (New York: St. Mar- 
tin's Press, 1973), p. 6. Kursyvas autoriaus. 


327 


sei padeda kaupti kapitalą kitų klasių sąskaita, praranda 
savo teisėtumą ir griauna lojalumo ir paramos valstybei pa- 
grindą . Bet šiuo atveju rizikuoja ne „kapitalistinė valsty- 
bė“, o demokratinė valdymo forma. Sovietų Sąjungoje prie- 
varta atvirai naudojama kapitalui kaupti (neišmokami at- 
lyginimai, draudžiami streikai), ir naujoji biurokratų klasė 
turi iš to naudos. Sovietų Sąjunga gali taip elgtis derinda- 
ma ideologiją (komunistinės utopijos pažadus) ir terorą 
(slaptąją policiją) - dalykus, kuriuos gali pasitelkti totalita- 
rinė ar kvazitotalitarinė valstybė. (Dabartiniu metu silps- 
tant ideologijai ir mažėjant totalinio teroro galimybei, ko- 
munistų partija rizikuoja prarasti savo teisėtumą, nebent 
ji rastų naujų būdų savo valdžios bazei išplėsti ir priimant 
svarbius sprendimus leistų dalyvauti ir kitiems valdymo 
klasės atstovams.) 

Šiuolaikines Vakarų demokratines valstybes apibūdi- 
na toks sociologinis faktas: politinė sistema tapo platesne 
arena, kurioje varžosi įvairiausi interesai - etniniai, ekono- 
miniai, funkciniai (pvz., kariniai) ir biurokratiniai. Politinė 
ir filosofinė visuomeninio ūkio problema kyla iš to, kad 
valstybei tenka atlikti dvigubą - kaupimo ir įteisinimo — 
funkciją: ekonomiką kreipti viena kryptimi pagal tam tik- 
rą bendros gerovės sampratą (taip pat turėti kokią nors 
vientisą nacionalinių užsienio politikos interesų sampra- 
tą); ir įvertinti - valdžios ar kokio nors normatyvinio filo- 
sofinio kriterijaus pagrindu - susikertančius skirtingų rin- 
kėjų grupių reikalavimus. Spręsdama pirmąjį uždavinį 
valstybė atlieka autonomišką vedlio ir valdytojo funkciją; 
spręsdama antrąjį blogiausiu atveju ji tampa valdžios are- 
na, geriausiu atveju ji yra normų arbitras. 

Sociologinė šiuolaikinio visuomeninio ūkio dilema yra 
tai, kad jis turi tenkinti ne tik visuomenės poreikius įprastine 
prasme, bet, neišvengiamai, ir privačius bei grupinius norus, 
dėl to pajamas nėra paprasta suderinti su poreikiais, arba, 
sociologiškai tariant, jos nėra adekvačios poreikiams. Štai 

ką šiuo klausimu prieš 55 metus toliaregiškai numatė 
Schumpeteris: 


Fiskalinis valstybės pajėgumas ribotas ne tik akivaiz- 
džiai (tai galioja ir socialistinei bendruomenei), jis ri- 
botas ir daug siauresne mokesčių valstybei skausmin- 
gesne prasme. Jei žmonių norams tenkinti reikia vis 
didesnių ir didesnių visuomeninių išlaidų, jei vis dau- 
giau ir daugiau lėšų sunaudojama tikslams, kuriems 
privatūs individai lėšų nesukūrė, jei už šių norų stovi 
vis galingesnė jėga ir, pagaliau, jei visas žmonių gru- 
pes užvaldo visiškai naujos idėjos apie privačią nuo- 
savybę ir gyvenimo formas, - tuomet mokesčių vals- 
tybė nusibaigs ir visuomenei ekonomikoje teks kliau- 
tis kita motyvacija nei asmeniniu interesu. Ši riba, o 
kartu ir krizė, kuri būtų nepakeliama mokesčių vals- 
tybei, tikrai gali būti pasiekta. Neabejotina, kad mo- 
kesčių valstybė gali žlugti (p. 24). 


GAUSĖJANČIŲ TEISIŲ REVOLIUCIJA 


Condorcet ir Togueville'is teigė, kad išskirtinis moder- 
nios visuomenės bruožas - lygybės reikalavimas. Ši kova 
tęsiasi ir šiandien, praėjus 150 metų po to, kai ji pirmą kar- 
amžiaus trečdalį iš bendruomenės imta reikalauti ne vien 
lygybės, o didesnio teisių (politinių, pilietinių ir socialinių) 
rinkinio." 





5 Pamirštame, kad kova dėl šių teisių prasidėjo labai neseniai. Po- 
litinės vyrų ir moterų teisės, pirmiausia visuotinė rinkimų teisė, buvo įves- 
tos tik maždaug prieš 50 metų. Kai kuriose Europos šalyse (Belgijoje, Aust- 
rijoje ir Vokietijoje) rinkimų teisei iškovoti reikėjo visuotinių darbininkų 
streikų. Amerikos Pietuose juodaodžiai gavo teisinę rinkimų apsaugą ma- 
žiau nei prieš pusantro dešimtmečio. Pilietinės teisės apima tradicines 

Akivaizdu, kad vienas iš esminių paskutiniojo dvide- 
šimtpenkmečio Vakarų visuomenės bruožų - augančių lū- 
kesčių revoliucija - per ateinantį dvidešimtpenkmetį trans- 
formuosis į gausėjančių teisių revoliuciją. Tai gali būti bazi- 
nio šeimos pajamų minimumo reikalavimas - reikalavimas 
kiekvienai šeimai suteikti kuklaus pragyvenimo lygio pa- 
grindą; „pasirenkamo išsilavinimo teisės ' reikalavimas, kai 
kiekvienas asmuo turi teisę į nemokamą 12, 14 ar 16 metų 
mokslą, kurio trukmė pasirenkama individo nuožiūra; ar- 
ba reikalavimas privačių ir valstybinių garantijų deriniu už- 
tikrinti darbą visam gyvenimui. Konkretūs reikalavimai 
kinta priklausomai nuo vietos ir laiko. Tačiau tai nėra vien 
mažumų, neturtingųjų ir nuskriaustųjų reikalavimai; VISOS 
visuomenės grupės reikalauja garantijų ir privilegijų - 
trumpai tariant, reikalauja teisių. 

Tai neišvengiamai reiškia, kad visuomenėje turi būti 
nepaprastai išplėstos žmogiškosios, profesinės ir techninės 
paslaugos. Pastarąjį dešimtmetį Vakarų visuomenėse spar- 
čiausiai augo sveikatos apsaugos, švietimo ir vyriausybės 
tarnautojų sektoriai.!* Straipsnis žurnale Science (1974 m. 


kalbos ir susirinkimų laisves, taip pat teisę įeiti į visas viešąsias vietas, 
laisvai keliauti ir t. t.; daugelyje šalių pastarosios teisės vis dar yra riboja- 
mos. Dėl socialinių teisių - ekonominių saugumo, socialinių paslaugų, 
išsilavinimo prieinamumo ir pan. - vis dar deramasi. 

'* Nuo 1945 m. iki 1970 m. JAV vyriausybės išlaidų suma išaugo 
nuo 12,8 iki 22,47, BNP; valstijų ir vietinės valdžios išlaidos nuo 5,9 padi- 
dėjo iki 11,97 BNP - iš viso vyriausybės išlaidos sudarė 34,39 BNP ir 
1974 m. pasiekė 1,4 bilijonus dolerių. 

Nuo 1950 m. federacinės išlaidos tam, kas apibrėžiama kaip „socia- 
linės gerovės reikalai“, išaugo nuo 14 milijardų iki 180 milijardų dolerių, 
arba nuo mažiau nei penktadalio iki daugiau nei pusės federacinio biu- 
džeto. (707 šio padidėjimo tenka trims plačioms sritims: padidėjo socia- 
linės išmokos, t. y. senatvės pensijos; išmokos veteranams, neįgaliesiems 
ir nuskriaustiesiems, t. y. neregiams ir seniems Žmonėms; medicininė pa- 
galba neturtingiems ir medicininė senyvo amžiaus žmonių priežiūra. Su- 
dėjus valstybės ir vietinės valdžios socialines išlaidas, paaiškėja, kad so- 
cialinėms programoms 1975 m. vyriausybė išleido virš ketvirčio bilijono 
dolerių. 

vasario 22 d.) nurodo, kad Kalifornijos valstijoje bet kurią 
dieną apie 7,2 milijonams iš 19,5 milijono valstijos gyven- 


Per pastaruosius 25 metus vyriausybės išlaidos ženkliai pasislinko 
nuo gynybos socialinės gerovės link. 1950-1960 m. bendros valstybės 
išlaidos išaugo 81 milijardu dolerių, iš jų 29 milijardai, arba maždaug 
3670, buvo skirti gynybai ir tarptautiniams santykiams. 1960-1971 m. vy- 
riausybės išlaidos išaugo 218,1 milijardo dolerių, tačiau gynybai ir tarp- 
tautiniams santykiams buvo skirta tik 33,4 milijardo dolerių, arba maž- 
daug 1570, tuo tarpu šalies socialinių programų finansavimas išaugo 184,7 
milijardo. (Įvairių federacinės vyriausybės dotuojamų socialinių progra- 
mų skaičius išaugo nuo 200 septintojo dešimtmečio pradžioje iki 1000 - 
1975 m.). 

Bendras vaizdas matyti iš žemiau pateiktos lentelės. (Aš pasirin- 
kau penkerių metų intervalus, bet kartais pasirinktinai įterpiau atskirus 
metus ūmiems išlaidų padidėjimams išryškinti: Vietnamo karui septin- 
tojo dešimtmečio pabaigoje arba socialinėms programoms aštuntajame 
dešimtmetyje.) 


Pagrindinės vyriausybės išlaidų kategorijos: 
(milijardais dolerių, pagal pastovų 1975 m. kursą) 


Finansiniai Išmokos Nacionalinė Federacinė Valstybė 


metai individams gynyba negynybinė ir vietinė 
veikla veikla 
1955 33 112 60 76 
1960 51 105 68 91 
1965 66 110 92 113 
1967 84 136 103 128 
1968 93 151 109 134 
1969 103 145 96 142 
1970 110 130 97 144 
1972 143 108 104 152 
1974 164 91 96 164 
1975 180 87 98 165 


Šie duomenys paimti iš Vyriausybės pajamų ir išlaidų pagal pa- 
grindines funkcijas lentelių, Statistical Abstract of He U.S.: 1974, p. 246 ir 
toliau. Pagrindinių vyriausybės išlaidų kategorijų lentelė paimta iš JAV 
valstybės iždo departamento Finansinės analizės skyriaus, Danielio 
P Moynihano memorandumo „Individų ir bendruomenių gyvenimo ko- 
kybė Jungtinėse Valstijose“, pateikto Svarbiausių pasirinkimų amerikie- 
čiams Komisijai 1975 m. birželio mėn. 

tojų suteikiama kokia nors institucinė priežiūra - darželiuo- 
se, mokyklose (bet ne koledžuose), ligoninėse, kalėjimuo- 
se, senelių namuose ir pan. Šis skaičius beveik prilygo vi- 
sai valstijos piliečių darbo jėgai minimais metais. 

Pagrindinė fiskalinės sociologijos dilema kyla iš struk- 
tūrinio technologinio (pramonės ir mokslo) sektoriaus ir 
žmogiškųjų ir vyriausybės paslaugų sektoriaus neatitiki- 
mo našumo, atlyginimų kėlimo, vieneto kaštų ir infliacijos 
atžvilgiu. Tai paaiškintų akivaizdus pavyzdys. Automobi- 
lių pramonės darbininkai gali reikalauti atlyginimą padi- 
dinti 1076 ir tai bus įvykdyta. Bet darbo kaštai sudaro tik 
3070 automobilio gamybos kaštų, todėl vieneto kaštai pa- 
didėja tik 370. Jei pramonės našumas pakyla 37 ar dau- 
giau (paprastai taip ir būna), tai infliacija nepadidėja ir ga- 
lima lengvai priimti atlyginimų padidinimą. Tačiau kas at- 
sitinka, kai padidinti atlyginimą 1076 taip pat pareikalauja 
policininkai, o drauge ir ugniagesiai, sanitarijos darbuoto- 
jai? Šiais atvejais darbo kaštai sudaro 7076 paslaugų kaštų, 
ir 1076 padidintas atlyginimas vieneto kaštus padidina 74. 
O našumas šiose darbo srityse auga, sakykim, 27o. Tai reiš- 
kia, kad paralelinis atlyginimų padidinimas sukels 57 in- 
fliacinį plyšį. O kadangi JAV vyriausybės tarnautojų skai- 
čius valstybiniame ir vietiniame lygmenyje nepaprastai iš- 
augo (dėl didėjančių švietimo, sveikatos apsaugos ir 
asmeninio saugumo poreikių), susidaro gilios ir besitęsian- 
čios urbanistinės krizės prielaidos.“ 

Visuomeniniam ūkiui teks spręsti dvi svarbias proble- 
mas. Pirma - didėjanti užduočių „perkrova“, su kuria poli- 


"" Išsamesnę diskusiją šiuo klausimu žr. William J. Baumol, „Mac- 
roeconomics of Unbalanced Growth: The Anatomy of the Urban Crisis“, 
American Economic Review 62 (1972 m. kovas). Problemą dar labiau paašt- 
rina tai, kad šiandien 65 iš 100 dirbančių žmonių dirba paslaugų srityje 
(įskaitant transportą ir komunalinius patarnavimus, profesionaliąsias, ver- 
slo ir žmogiškąsias paslaugas), o apie 1980 m. paslaugų sferoje dirbs 70 iš 
100 dirbančiųjų. Bendrus duomenis apie šias makrotendencijas rasite The 
Coming of Post-Industrial Society (New York: Basic Books, 1973), 2 skyrius. 

tinė sistema gali paprasčiausiai nebesusidoroti. Rinkos pri- 
valumas - tai, kad ji išsklaido atsakomybę dėl sprendimų 
ir pasekmių. Visuomeninis ūkis sutelkia sprendimus į vie- 
ną vietą ir pasekmes padaro akivaizdžias. Antra problema - 
dėl gausėjančių teisių naštos nuolat didės valstybės išlai- 
dos. Tai reikalaus didesnių mokesčių šioms paslaugoms ap- 
mokėt, o dėl našumo neatitikimų augs infliacija. Abi šios 
problemos yra tiesiog didėjančio politinio nestabilumo ir 
nepasitenkinimo receptai. 

Visa tai slepia ir ideologinę ironiją. Jau daugiau nei 
šimtą metų - nuo Kapitalo pasirodymo - marksistai prana- 
šavo kapitalizmo mirtį. „Pirmoji“ teorija šią pranašystę grin- 
dė tuo, kad neplaninga ir anarchiška rinkos prigimtis ves 
prie pernelyg didelės pramonės koncentracijos ir dėl to ma- 
žės pelnas (sumažėjus darbo proporcijai) arba atsiras mil- 
žiniški gamybos ir vartojimo neatitikimai. Ketvirtajame de- 
šimtmetyje ir vėliau, stebėdami plataus masto vyriausybės 
įsikišimą ir šių neatitikimų išlyginimą, marksistai tvirtino, 
kad siekdami paremti ekonomiką, kapitalistai ir įstatymų 
leidėjai veikiau skirs pinigus ginklavimuisi ir gynybai, nei 
socialinėms išlaidoms. Taigi kapitalizmas esąs visiškai pri- 
klausantis nuo karo ekonomikos. Dabar trečiasis, neoneo- 
marksizmas aiškina, kad valstybinio sektoriaus augimas, 
kai išskirtinis dėmesys skiriamas socialinėms išlaidoms, yra 
būtinas kapitalizmui palaikyti, nes, kaip rašo Jamesas 
O Connoras, „fiskalinė kapitalistinės valstybės krizė yra ne- 
išvengiama struktūrinio valstybės išlaidų ir pajamų neati- 
tikimo pasekmė “. 

Visos trys versijos prognozavo neišvengiamai liūd- 
ną kapitalizmo likimą. Kadangi visos socialinės sistemos 
kinta, tam tikru metu kapitalizmas gali žlugti ir marksisti- 
nė „teorija“ skelbs savo pergalę. Bet jei kapitalizmo baig- 
ties priežastis bus socialinių išlaidų didėjimas, tai etiketės 
yra iš piršto laužtos. Šio argumento esmę vadinti „mark- 
sizmu“ - vadinasi, dalyvauti kuriant nepataisomai radika- 

lius mitus, kurie kiekvieną krizę bando paversti (nuolat 
naujai apibrėžiamos) ideologijos teisingumo įrodymu.!* 
O'Connoras nurodo, kad „vienintelis ilgalaikis fiskalinės 
krizės sprendimas yra socializmas“, pastarojo termino au- 
torius nemenkina apibrėžimu. Tačiau lieka neaišku, kaip 
„Socializmas“ geriau nei bet kuri kita sistema „veiksmin- 
gai“ paskirstys lėšas „kaupimui ir socialiniams poreikiams“ 
arba kaip jis susidoros su struktūrinėmis infliacijos prie- 
žastimis, sukeliamomis skirtingų sektorių našumo neati- 
tikimų. 

Tačiau neironizuojant tenka pripažinti, kad visose vi- 
suomenėse visuomeninio ūkio laukia realios krizės. Bet jos 
nėra pirmiausia „geležinių“ ekonomikos dėsnių padarinys; 
jos yra dabar akivaizdžios pasikartojančios asmeninių ydų 
ir visuomenės interesų dilemos. Iš esmės tai išspręsti gali- 
ma tik konsensusu dėl paskirstomojo teisingumo norma- 
tyvų išlaikant pusiausvyrą tarp augimo ir socialinio varto- 
jimo. Bet ar augimas įmanomas? 


AUGIMO DILEMOS: 
KAPITALIZMO EKONOMINIAI PRIEŠTARAVIMAI 


Visų šiuolaikinių industrinių visuomenių, kapitalisti- 
nių ar socialistinių, esmė yra sugebėjimas ženklią grynojo 
nacionalinio produkto dalį panaudoti investavimo ir eko- 
nominio augimo tikslams. Nesvarstant klausimo apie gali- 
mą kapitalo kaupimo sumažėjimą dėl padidėjusių sociali- 
nių išlaidų, įsipareigojimas skatinti ekonominį augimą ir 





"Jei teiginys turi reikšmingų intelektualinių protėvių, jie yra We- 
berio teisėtumo samprata (arba supratimas, kodėl žmonės priima arba at- 
meta tam tikrą socialinę sistemą) ir Schumpeterio fiskalinė sociologija ir 
įžvalgos apie socialines įtampas, atsirandančias tuomet, kai demokratinė 
valstybė pradeda kelti reikalavimus, kurių negali patenkinti visuomenės 
gamybos pajėgumas. 

net išsivysčiusių ekonomikų sugebėjimas palaikyti augimą 
tampa problemiškas dėl keleto kitų priežasčių, tarp jų - iš- 
teklių adekvatumas ir šalutinis poveikis aplinkai. 

Ateinančiais dešimtmečiais pagrindinius socioekono- 
minės politikos bruožus nulems išteklių (maisto, energijos 
ir medžiagų), gyventojų ir aplinkos sąveika. Ekspertai ne- 
sutaria su tuo susijusiais klausimais: ar pakaks išteklių, ar 
bus suniokota aplinka (atmosfera ir klimatas), ar įmanoma 
sulėtinti gyventojų skaičiaus augimą, ypač Azijoje ir Loty- 
nų Amerikoje." Tačiau sociologiniu požiūriu galima įžvelgti 
tris Vakarų visuomenių „ekonominio augimo“ aspektus - 
gal tai tiktų ir visoms visuomenėms, išskyrus turbūt Kiniją 
ir mažesnes gentines Afrikos šalis. 

Pirma, ekonomikos augimas tapo pasaulietine išsivys- 
čiusių industrinių visuomenių religija: asmeninės motyva- 
cijos šaltiniu, politinio solidarumo pamatu, visuomenės 
mobilizacijos bendram tikslui pagrindu. Jau minėjau, kad 
daugiau nei prieš šimtą metų niekas „nebalsavo“ už Pra- 
moninę revoliuciją taip, kaip įvairios politinės grupuotės 
balsavo už Prancūzijos Žmogaus teisių deklaraciją, JAV kon- 
stituciją ar SSRS programą. Tačiau gyvenimo lygiui toly- 





" Apžvalginiai tyrimai, parengti JTO simpoziumui „Gyventojai, 
ištekliai ir aplinka“, vykusiam Stokholme (1973), rodo, kad fizinio mine- 
ralų, energijos, vandens ir žemės kiekio pakaks dabartiniam augimo tem- 
pui palaikyti pasauliniu mastu maždaug du artimiausius dešimtmečius. 
Detalus turimų pagrindinių mineralinių išteklių atsargų inventorius tei- 
kia „aiškių įrodymų [-..] kad ateities nesuvaržys vien svarbių medžiagų 
trūkumas“. [...] Plačiau apie JT tyrimus žr Roger Revelle, „Will the Earth's 
Land and Water Resources be Sufficient for Future Population?“; 
D. B. Brooks ir P W. Andrews, „World Population and Mineral Resour- 
ces: Counterintensive or Not?“ UN Symposium on Population, Recources, 
and Environment (Stockholm, 1973). Apie turimų išteklių inventorių žr. 
William D. Nordhaus, „Resources as a Constraint on Growth“, Procve- 
dings of the American Economic Association, 64 (1972 m. gegužė). 

Tikroji ekonomikos problema - ir ekonomikos augimo stabdys — 
bus padidėję šių mineralų gavybos kaštai, arba „monopolinės“ gaminto- 
jų kartelių kainos (pvz., naftos). Ekonomikos augimas daugiausia priklau- 
sys nuo kylančių šių pirminių produktų kainų. 


335 


giai kylant, visuomenės suvokė ekonominio augimo nuolat 
teikiamas galimybes, ir tai, kas buvo iš esmės nekoordinuo- 
tas rinkos procesas, dabar tapo bendros vyriausybės politi- 
kos objektu. Tam tikra prasme piliečiams gausą žadantis 
ekonominis augimas buvo „moralinis“ karo „ekvivalentas“, 
kurio kadaise siekė Williamas Jamesas. Anksčiau turtas bu- 
vo įgyjamas grobiant, aneksuojant ir nusavinant; dabar vi- 
suomenės sutelkiamos bendram šalies vidaus tikslui, o ne 
karui prieš kaimyninę valstybę. Nors ekonominis augimas 
niekada neturėjo tokios emocinės galios kaip nacionaliz- 
mas ar kiti ideologiniai šūkiai, kuriais buvo siekta mobili- 
zuoti visuomenes, jis tapo svarbiu pramoninių Vakarų vi- 
suomenių tikėjimu. Kokį socialinį tikslą, be įsipareigojimo 
ekonominiam augimui, savo liaudžiai gali pasiūlyti SSRS, 
Japonija ar JAV? 

Antrasis faktas yra tai, kad ekonominis augimas tapo 
„politine priemone įsipareigojimams vykdyti“. Kadangi au- 
gimas neišvengiamai didina lūkesčius, jis iš esmės ir suku- 
ria lėšas socialinės gerovės išlaidoms ir gynybai finansuoti 
neperskirstant pajamų (tai - visuomet politiškai sunkus da- 
lykas) ir neužkraunant naštos neturtingiesiems (dabar tai 
beveik taip pat sunku). Bilijonų dolerių ekonomikoje eko- 
nomikai išaugus 176, dešimtmečio pabaigoje į biudžetą pa- 
pildomai įplaukia 100 milijardų dolerių grynųjų pajamų. 
O kaip rodo Kennedy ir Johnsono vyriausybių patirtis (iki 
Vietnamo karo išlaidų didėjimo pradžios), tol, kol ekono- 
mikos augimas teikė papildomų biudžeto įplaukų, Kongre- 
sas daug noriau balsavo už Naujosios ribos ir Didžiosios 
visuomenės socialinės gerovės kaštus nei už mokesčių 
struktūros reformas ar visuomenės mokesčių naštos didi- 
nimą. 

Paradoksalu (tai yra trečiasis aspektas), bet ekonomi- 
kos augimas gali būti ir išskirtinė kapitalizmo „prieštaravi- 
mo“ priežastis; tai - prieštaravimas, galintis ekonomiškai 
sužlugdyti kapitalizmą. Mat ekonomikos augimas yra ne- 

atsiejamas nuo infliacijos, o nepanašu, kad kurios nors de- 
mokratinės valstybės ekonomika galėtų atsikratyti inflia- 
cijos išvengdama katastrofiškų politinių pasekmių. 

Atrodo, pastaraisiais metais industrines ekonomikas 
alinusi infliacija yra keleto susiliejusių veiksnių darinys: vie- 
nalaikio paklausos padidėjimo pasauliniu mastu; pirmo bū- 
tinumo prekių ir žaliavų (pvz., maisto) trūkumo; pirminio 
perdirbimo pajėgumo (pvz., plieno, popieriaus) nepakan- 
kamumo; atlyginimo kaštų infliacijos, atsiradusios darbo 
jėgai perėjus iš pramonės į paslaugų sektorius ir sumažė- 
jus paslaugų našumui, vyriausybių nesugebėjimo mažinti 
išlaidas. Kai kurie iš šių veiksnių, matyt, yra laikini - taip 
mums sakoma apie būtiniausių prekių trūkumą ir nepa- 
kankamą pirminio perdirbimo pajėgumą. Kai kurie veiks- 
niai yra vidiniai struktūriniai; tai pasakytina apie skirtingą 
pramonės ir paslaugų sektorių našumą. 

Bet gilioji viso šito priežastis yra esminis visuomenės 
pobūdžio pokytis, trukdantis bet kuriai valstybei naudoti 
tradicinius suvaržymo ar „drausmės“ (archaine žodžio 
prasme) metodus paklausai apriboti, nedarbui didinti ar 
vyriausybės išlaidoms mažinti. Per pastaruosius du dešimt- 
mečius ekonomikos augimas buvo pajungtas įvairiems so- 
cialiniams tikslams, pagrindiniai iš jų buvo visiškas aprū- 
pinimas darbu ir nuolatinis vartojimo didinimas. Apiben- 
drintai tariant, Keyneso revoliucija - taip trumpiausiai 
simboliškai pavadinsime šį pokytį - taip pat reiškė galingą 
ir negrįžtamą socialinių lūkesčių revoliuciją. Paprastai ta- 
riant, jei anksčiau darbininkai bijojo prarasti darbą (Dep- 
resijos metu tai buvo įprasta patirtis), dabar jie tikisi darbo 
ir kylančio gyvenimo lygio. Ir jokia vyriausybė negali šių 
lūkesčių paneigti. 

Iš tikrųjų tai reiškia, kad, jei nedarbas bus linkęs aug- 
ti, vyriausybės būtinai didins išlaidas ir klimps į didesnį 
biudžeto deficitą; taip pat iš vyriausybių bus reikalaujama 
vis didesnių socialinių išlaidų, ypač sveikatos, gerovės, so- 

cialinių paslaugų ir t. t. srityse. O profsąjungos, tiek besi- 
gindamos (kylant kainoms), tiek puldamos (kad gautų sa- 
vo dalį iš ekonominio augimo) nuolat reikalaus kelti atly- 
ginimus. Taigi nuolatinė, bet suvaldoma kasmetinė 4-570 
infliacija tampa neišvengiama ekonomikos augimo paly- 
dovė ir „kaina“, kurią valstybė moka už socialinę taiką. Bet 
kai šiai infliacijai susijungus su kitais struktūriniais ar ne- 
numatytais elementais susidaro infliacinė spiralė - dvižen- 
klė infliacija, su kuria dabar susiduria daugelis Vakarų vi- 
suomenių, tada vyriausybės turimos „normalios“ ekono- 
minės priemonės tampa neveiksmingos. Normalios 
priemonės - mažinti pinigų pasiūlą (bet tai sukelia likvi- 
dumo krizes ir galimus įmonių bankrotus, o platesne pras- 
me - kerta smūgį tokiems svarbiems sektoriams kaip sta- 
tyba ir gyvenamųjų namų statymas, itin jautriems palūka- 
nų normoms) arba drastiškai apkarpyti vyriausybės 
išlaidas. Bet vyriausybėms netinka nė viena iš šių priemo- 
nių, kadangi pagrindinė tokios defliacijos pasekmė yra iki 
politiškai nepriimtino lygio augantis nedarbas. Alternaty- 
va - įvesti „pajamų politiką“, kuri vyriausybės sprendimais 
siekia nustatyti lygybės laipsnius valstybėje. Tačiau jei ne- 
užkraunami dideli mokesčiai turtingiesiems, pajamų poli- 
tika nepriimtina profsąjungoms. Pagaliau, galima griežtai 
kontroliuoti atlyginimus ir kainas, tačiau dėl to iškreipia- 
ma ekonomika ir dažnai tai baigiasi didelio masto išsisuki- 
nėjimu. Akivaizdu tai, kad niekas nenori mokėti už inflia- 
ciją, ir šiuolaikinėms demokratinėms vyriausybėms poli- 
tiškai sunku įvertinti, kuri grupė galėtų už tai sumokėti. 
Visgi esama fundamentalios dilemos. Neatslūgstanti 
dviženklė infliacija žlugdo viduriniąją klasę. Griežta deflia- 
cinė politika sukelia didėjantį nedarbą ir yra veiksminga tik 
dalies darbininkų klasės sąskaita. Jei abu šie procesai tęsia- 
si, vienintelė išeitis - būtinai griežtai kontroliuoti atlygini- 
mus ir kainas ir imtis pajamų politikos nelygybėms išlygin- 
ti. Kad tokia kontrolė būtų efektyvi, reikia stipraus kontro- 

liuojančio politinius įgaliojimus turinčio organo užkirsti ke- 
lią paplitusiems įstatymo apėjimams. O jei tokia kontrolė 
išliks ilgą laiką, o taip gali būti, vyriausybei neišvengiamai 
teks dalyvauti sprendžiant svarbius investicijų klausimus. 
Trumpai tariant, šios dilemos sprendimas nesigriebiant kla- 
sių karo reikštų privačių įmonių ekonomikos transforma- 
vimą į korporacinę visuomenę. Ten, kur nevaržomai šėlsta 
infliacija, prasideda naujas klasių karas - ne tarp darbda- 
vių ir darbininkų įmonėse, bet visų pirma tarp vidurinio- 
sios ir darbininkų klasės valstybės biudžeto srityje. 

Kartą Schumpeteris atkreipė dėmesį į tai, kad nekin- 
tantis feodalizmas yra istorinis faktas, nekintantis socializ- 
mas - istorinė galimybė, o nekintantis kapitalizmas - isto- 
rinis terminų prieštaravimas. Pagrindinė Marxo įžvalga ir 
buvo ta, kad kapitalistinė ekonomika turi plėstis kaupda- 
ma ir pakartotinai investuodama kapitalą. Ketvirtojo de- 
šimtmečio pabaigoje „stagnacijos“ teorijos šalininkai teigė, 
kad kapitalistinė ekonomika neišvengiamai pasieks galu- 
tinę raidos ribą, nes išseks investavimo galimybės, tačiau 
šį požiūrį paneigė, kaip vėl pirmasis nurodė Schumpete- 
ris, „bekraštės“ technologijos ir technologinės inovacijos 
„jūros“. Bet pagrindinė augimo problema ta, kad, esant 
nuolatinei infliacijai, ekonomika patiria chronišką kapita- 
lo trūkumą ir korporacijas vis kamuoja atsinaujinančios lik- 
vidumo krizės, nes pinigų valdytojai, bandydami pažaboti 
infliaciją, sulaiko pinigų pasiūlą. 

Žinoma, jei visuomenė numato ilgalaikę infliaciją, ma- 
žai kas taupys (nes pinigai tolydžio praras savo vertę) ar 
patikės pinigus tokioms ilgalaikėms investicijoms kaip ob- 
ligacijos ir akcijos. Korporacijos savo ruožtu vis dažniau 
remsis bankų paskolomis, komerciniais dokumentais ar ki- 
tais trumpalaikiais kredito instrumentais ne tik einamajam 
kapitalui gauti, bet ir ilgalaikiams poreikiams apmokėti. 

Pagrindinė infliacijos pasekmė - tai, kad kapitalo našta 
vis labiau tenka bankams arba vyriausybei. 1933 m. JAV 

Bankų įstatymas atskyrė investuojamąją bankininkystę nuo 
komercinės bankininkystės, kad apribotų bankų galimybes 
reguliuoti dideles korporacijas, kaip buvo atsitikę trečiaja- 
me dešimtmetyje. Tačiau 1970 m. priimti nauji įstatymai 
pagrindiniams bankams leido kurti bankų holdingo ben- 
droves, kurios plačiu mastu vartotojams teikė kreditus, fi- 
nansavo nekilnojamo turto statybą ir net suteikdavo kor- 
poracijoms ilgalaikius kreditus. Kad padidintų savo kapi- 
talą, bankai varžėsi dėl pinigų, „supirkdami“ korporacijų 
paskolų sertifikatus, eurodolerių depozitus ir nenaudoja- 
mas mažesnių bankų atsargas. Aštuntojo dešimtmečio pra- 
džioje bankai pastebėjo esą be pinigų, nes per daug jų iš- 
dalijo paskoloms, ypač nekilnojamojo turto srityje. Dėl to 
išaugo vyriausybės vaidmuo, ji tapo ne tik korporacijų „ga- 
rantu“ „bet netgi, keletui išmintingų finansininkų pasiūlius, 
tiesioginiu tokių pramonės šakų kaip komunalinis ūkis ir 
gyvenamųjų namų statyba, negalinčių gauti lėšų įprasti- 
nėse kapitalo rinkose, akcinio kapitalo šaltiniu. 





2 Žr. Felix G. Rohatyn, „A New R.EC. Is Proposed for Business“, 
New York Times, 1974 m. gruodžio 1 d., sk. 3, p. 1, 12. Ponas Rohatynas, 
Lazard Frėres partneris, nurodo, kad per pastaruosius dešimt metų dėl 
infliacijos spaudimo ir akcijų rinkų žlugimo individualių korporacijų skolų 
ir akcijų santykis išaugo nuo 2576 iki 4075. Niujorko akcijų biržos apskai- 
čiavimais, ateinantį dešimtmetį korporacijoms kasmet reikės apie 50 mi- 
lijardų dolerių naujo akcinio kapitalo, bet 1974 m. akcinis kapitalas tesu- 
darė 5 milijardus dolerių. Kadangi patys bankai yra išsieikvoję, vieninte- 
lis sprendimas, teigia Rohatynas, yra vyriausybinė korporacija, panaši į 
Depresijos metu sukurtą Atkūrimo finansų korporaciją (AFK) (Reconst- 
ruction Finance Corporation - RFC), kuri galėtų suteikti šiuos pinigus. 
Ponas Rohatynas nesibaido savo pasiūlymo implikacijų: „Nėra abejonių, 
kad tokią organizaciją [...] galima suvokti kaip pirmą žingsnį į valstybinį 
ekonomikos planavimą. Tačiau galbūt atėjo laikas viešai diskusijai šiuo 
klausimu. [...] Tai, ką daug kas pavadintų valstybiniu planavimu, viduti- 
nei šeimai atrodytų ne daugiau nei apgalvotas biudžeto tvarkymas. [...] 
Daug kas mano, kad ilgalaikis ekonomikos planavimas federaciniu lygiu 
taps būtinybė. [...] AFK galėtų būti pagrindinis tokio požiūrio instrumen- 
tas. Akcinio kapitalo injekcija į tas sritis, kurjo trūksta, prisidėtų prie svar- 
bios rekonstrukcijos visuomenės labui.“ 

Anglijoje Leiboristų vyriausybė turėjo įsikišti ir laiduo- 
ti už didžiausią automobilių įmonę Anglijoje „Leyland Mo- 
tors“ ir Šiaurės jūros naftos žvalgybą pradėjusią „Burmah 
Oil" bendrovę, kai abi įmonės atsidūrė sunkioje padėtyje. 
Prancūzų vyriausybė išgelbėjo antrą pagal dydį pasaulyje 
nikelio įmonę „Le Nickel“, 1974 m. nupirkdama pusę įmo- 
nės filialo Naujojoje Kaledonijoje akcijų. (Ramiajame van- 
denyne esanti Naujoji Kaledonija priklauso metropolinei 
Prancūzijai.) Jungtinėse Valstijose vyriausybė tiesiogiai ir 
netiesiogiai padėjo geležinkeliams, aviacijos bei kosminei 
pramonei ir net automobilių pramonei - netiesioginėmis 
mokesčių privilegijomis arba tiesioginėmis kapitalo injek- 
cijomis. 

Tapdama „paskutiniuoju investuotoju“ arba įtakoda- 
ma kapitalo rinką per kreditų skyrimą (t.y. nurodydama 
bankams skirti pinigų konkrečiai pramonei, pvz., būstų sta- 
tybai), arba tiesiogiai investuodama į įmones (įsigydama 
akcijų paketą ir užimdama stiprią poziciją), vyriausybė ne- 
išvengiamai didins savo galią kapitalo rinkose. Kada tai va- 
dintina „valstybiniu kapitalizmu“, o kada - „korporacine 
ekonomika“ - turbūt daugiau semantikos, o ne tikrovės da- 
lykas. Svarbiausia tai, kad privačios įmonės pajėgumas kon- 
troliuoti savo pagrindinės srities - kapitalo valdymo - rei- 
kalus tolydžio mažėja. Vis daugiau ir daugiau lemia vals- 
tybės politikos pobūdis ir kokybė, taip pat visuomenės 
nuomonės svoris nustatant visuomenės tikslus. 

Tačiau šios ekonominės problemos egzistuoja plates- 
nio „kultūrinio“ klausimo kontekste. Trečiajame dešimtme- 
tyje Amerikos kapitalizmas pakeitė savo pobūdį smarkiai 
skatindamas vartotojus skolintis, o gyventi su skola tapo 
gyvenimo būdu. Septintajame dešimtmetyje transforma- 
vosi pagrindinė finansinė ekonomikos struktūra, kai gud- 
rūs individai pradėjo suprasti, jog galima susikrauti nema- 
žą turtą per „svertus“ - daug skolintis ir skolintus pinigus 
naudoti laiduojant už finansines įmones, kurti nekilnoja- 

mo turto investicijų trestus ir didinti korporacijų skolų ir 
akcijų santykį, o ne plėstis iš vidaus lėšų ar akcinio kapita- 
lo. Bankų įstatymų pakeitimai leido bankų holdingo ben- 
drovėms netvirtais būdais išplėsti ekonomikos finansinę 
struktūrą. Bet tai buvo finansinių svertų iškelta ekonomi- 
ka - milžiniškomis skolomis grįsta ekonomika. Įplaukų są- 
mata, kurioje atsispindi pajamos ir pelnas (didelė jo dalis — 
iš dar neapmokėtų sąskaitų) domina buhalterį, o jei įmonė 
stipri — ir investuotoją. Tačiau augant įsiskolinimui pagrin- 
dinis kintamasis yra „grynųjų pinigų apytaka“ — iš eina- 
mųjų pajamų arba skolinantis gaunami pinigai, - kurių rei- 
kia didėjantiems kaštams apmokėti. Kai pinigų trūksta, jų 
apytaka tampa problemiška ir susidaro likvidumo krizė. 
Svertai ir likvidumas savo ruožtu kuria papildomą infliaci- 
nį spaudimą. 

Kyla klausimas, ar įmanoma „sudrausminti“ ekono- 
miką, kaip kad šeimos privalo išmokti gyventi pagal paja- 
mas. Šeimininkas turi būti vyriausybė, turinti gyventi pa- 
gal realias grynųjų pinigų įplaukas ir atsisakyti skolinimo- 
si. Bet jei atsisakoma skolintis - vartojimo ar investicijų 
tikslais, - kas atsitinka su ekonomikos augimu? Jis neišven- 
giamai sulėtėja. 

Taigi ekonomikos augimas ir infliacija sudaro specifi- 
nį kapitalistinių demokratinių ekonomikų prieštaravimą. 
Tokiose komunistinėse valstybėse kaip Sovietų Sąjunga 
ekonomika auga daugiausiai plečiantis sunkiosios pramo- 
nės sektoriams, 0 ne vartojimui; darbininkų atlyginimai ir 
poreikiai yra ribojami; infliacija egzistuoja, tačiau ji mas- 
kuojama nepakankamu darbininkų užimtumu ir chroniš- 
kais trūkumais. 

Marxas teigė, kad kapitalizmas turi plėstis, jei ne - jis 
žlugs. Jo požiūriu, vidinį sistemos dinamizmą sudaro kon- 
kuruojančių kapitalistų pastangos išlaikyti pridėtinę vertę 
didinant technologijos proporciją darbo atžvilgiu. Taigi ka- 
pitalo kaupimas buvo laikomas sistemos varikliu. Tačiau 

ironiška tai, kad ekonomikos augimas - kapitalo kaupimo 
vaisius - sukūrė tam tikrus ekonominius ir kultūrinius lū- 
kesčius, kuriuos sumažinti sistemai yra sunku, o jiems su- 
sijungus su kitais nepastoviais veiksniais (tokiais kaip ne- 
suvaldoma, bet pasikartojanti infliacija, kylanti iš pasauli- 
nės ekonomikos trūkčiojimų), susiklosto ekonominio ir 
politinio nestabilumo sąlygos, kurias vyriausybėms vis sun- 
kiau ir sunkiau kontroliuoti. Visa tai veda prie sutrikimo ir 
nesaugumo, kurie pakerta individų tikėjimą savo visuo- 
mene. 


TIKĖJIMO KRIZĖS 


Nors Žmonijos istorijoje tikėjimo krizės kartojasi, jų 
reikšmė dėl to nesumenkėja, net jei šiai temai kyla pavojus 
tapti banaliai. Dingstis nevilčiai kyla dėl to, kad pasekmės 
yra realios, nors ir ne visada tiesioginės, ir ne kažin ką įma- 
noma padaryti. Galima sukonstruoti įrankius, sukurti pro- 
gramas, įsteigti institucijas, bet tikėjimas yra organinio po- 
būdžio ir jo negalima sukelti dekretu. Kai tikėjimas sugriū- 
va, praeina daug laiko, kol jis vėl atsiranda ir tampa 
veiksmingas, nes jo dirva yra patirtis. 

Sovietų Sąjungoje, kur mesijiškos pažiūros bandė įsi- 
kūnyti liaudyje, tikėjimo krizė yra trejopa: dauguma žmo- 
nių nebetiki šia doktrina (ar kas galėtų ginčytis dėl Sovie- 
tų Sąjungos ideologijos pabaigos?); prarastas pasitikėji- 
mas vadais (Stalino pažeminimas ir tai, kad jo 
nusikaltimus pripažino jo pasekėjai, ryžtingai nuvertė sta- 
bą); atrodo, tik nedaugelis tiki „ateitimi“ - ji jau nebeda- 
ro įspūdžio. 

Jungtinėse Valstijose isteblišmentas prarado drąsą; iš 
tikrųjų, pagrindinis isteblišmento bruožas yra noras atsi- 
žadėti savo paties egzistencijos. Plačiai abejojama institu- 
cijų teisėtumu, ypač tarp jaunimo, kuris normaliai turėtų 

užimti elitines vietas. Dauguma gyventojų nebetiki šalies 
ateitimi. 

Japonijoje visuomenės institucijų vientisumą palaikė 
„rėmas“, arba.sudėtinga individų tarpusavio įsipareigoji- 
mų grupėje sistema. Japonų religija yra ne tikėjimas trans- 
cendencija kaip Vakaruose, bet šių tarpininkavimo tarp in- 
dividų ryšių išplėtimas. Prieš Antrąjį pasaulinį karą šiuos 
ryšius telkė tauta (taip pat kariuomenė) ir imperatorius — 
jie įkūnijo religiją. Po triuškinamo karinio pralaimėjimo šie 
ryšiai buvo perkelti į kasdienius ekonomikos atstatymo ir 
plėtros uždavinius. Bet kyla dvejopa problema: jei ekono- 
mikos augimas susvyruos, kas galėtų jį pakeisti (vėl agre- 
syvaus nacionalizmo įtvirtinimas?); arba jei ekonomikos au- 
gimas padidins turtą, ar jį lydintis individo nuožiūra pasi- 
renkamas socialinis elgesys neišardys rėmo? 

Svarbiausia šios krizės pasekmė - nekalbu apie giles- 
nes kultūros dilemas - yra civitas praradimas, spontaniško 
pasirengimo paklusti įstatymui, gerbti kitų teises, atsisa- 
kyti asmeninio praturtėjimo pagundų visuomenės gerovės 
labui praradimas - trumpai tariant, nesugebėjimas atiduoti 
pagarbą „miestui“, kurio piliečiais mes esame. Užuot tai da- 
ręs, kiekvienas eina savo keliu, puoselėja savo asmenines 
ydas, kurioms pataikauti galima tik visuomenės naudos 5ą- 
skaita. 

Bet kurios liberalios visuomenės pamatas yra visų gru- 
pių pasirengimas atsisakyti asmeninių tikslų visuomenės 
intereso vardan. Civitas praradimas reiškia, kad interesai 
taip poliarizuojasi ir aistros taip įsisiautėja, jog prasideda 
terorizmas bei grupių kovos ir įsiviešpatauja politinė anomi- 
Ja; arba kad visi visuomenės mainai tampa cinišku sandė- 
riu, kai pačių silpniausių sąskaita pelnosi patys galingiau- 
sieji. Netgi ten, kur civitas jausmas išlieka, kaip Anglijoje, 
vėžės į ateitį gali būti taip giliai įrėžtos praeityje - suvaržy- 
mai tokie dideli, laisvė manevruoti ir keisti taip apribota, o 
institucijos, ypač ekonominės, taip aprūdijusios, - kad joks 

režimas iš esmės negali sustabdyti nuosmukio, ir įsivyrau- 
ja nuovargio ir nevilties jausmas. Tokios pilkesnės už pilką 
politinės santvarkos krizės laukia ateinančio dvidešimtpen- 
kmečio. 

Keletas idealistų kartų, kaip daugelis jaunų žmonių 
šiandien, buržuazinės visuomenės problemų sprendimu 
laikė socializmą. Tačiau socializmo mirtis yra nesuvoktas 
šio šimtmečio politinis faktas. Sovietiniame pasaulyje ma- 
tėme žiaurią XIX a. radikalų bendruomeninių svajonių fal- 
sifikaciją. Daugumos trečiojo pasaulio šalių „socializmas“ 
yra apgaulė, nes laisvė ten paneigta, o naujieji elitai valdo 
žmones ekonominės raidos vardu. Kinijoje žmonės suly- 
domi į vientisą „moralinę asmenybę“, įkūnytą Mao filoso- 
fijoje, taip ištrinamas bet koks ego, nuslopinami visi indi- 
vidualios raiškos balsai, ypač kultūroje. Ar tai įsigalios kaip 
nauja „religija“, ar po Mao mirties iškils naujos individua- 
cijos jėgos, pamatysime ateityje. 

Komunistinėse Europos šalyse tikėjimo nuosmukis 
paryškina civitas klausimą; civitas neišvengiamai tapatina- 
mas su visuomeninėmis laisvėmis. Mat komunistinių šalių 
problema ta, kad nėra institucinių būdų nepritarimui iš- 
reikšti, nėra viešų diskusijų, nėra arenos, kurioje „frakci- 
jos“ (šį terminą vartoju Madisono, o ne Lenino prasme) ga- 
lėtų paskelbti savo interesus. Tačiau sudėtingoje visuome- 
nėje neišvengiamai daugėja grupuočių ir interesų, ir rei- 
kalinga tam tikra teisėta arena, skirta šiems reikalavimams 
pateikti. Sovietų Sąjungoje per ateinantį dvidešimtpenkme- 
tį vyraus dvi pagrindinės politinės problemos: didesnės 
tautų autonomijos (ir dalyvavimo valdžioje) reikalavimas 
ir politinės sistemos išplėtimas. 

Vakaruose per ateinantį dešimtmetį tikriausiai maty- 
sime didėjanti viduriniųjų klasių nusivylimą, kurio politi- 
nes pasekmes čia būtų sunku detalizuoti. Didesnį atlygini- 
mą gaunantys darbininkai pradeda piktintis užmokesčio 
skirtumų mažėjimu, kuris yra egalitarinių tendencijų pa- 

sekmė. Ar aukštesniojo rango Švedijos valstybės tarnauto- 
jų streikas 1973 m. pranašauja, kad tokių veiksmų bus 
daugiau? Auganti paslaugų kaina reiškia, jog bus apkar- 
pyti kasdieniai patogumai, įskaitant pašto pristatymą ir 
šiukšlių išvežimą.*! Tačiau tai yra smulkmeniški nemalo- 
numai palyginti su dviguba infliacijos ir mokesčių našta. 

Vidurinioji klasė kenčia dėl dviejų priežasčių: kainų 
augimas reikalauja pajamų padidėjimo, kad pastarosios ne- 
atsiliktų;* tačiau didėjant pajamoms viduriniosios klasės 
atstovas atsiduria aukštesnėje mokesčių pakopoje, kurioje 
naujas „kąsnis“ yra daugiau nei proporcingas pajamų pa- 
didėjimui, taigi atkandama vis didesnė pajamų dalis. Jei 
infliacija greita, o mokesčių sistema nesikeičia, spiralė vys- 
tosi geometrine progresija. Žurnalas Economist komentuo- 
ja: „Jei uždirbate 10 000 svarų sterlingų per metus ir jei to- 
liau laikysis dabartinė 195 metinė infliacija ir 1974-1975 m. 
mokesčiai, tai apie 1978 m. jums reikės 40 000 svarų per 
metus vien tam, kad išlaikytumėte dabartinį gyvenimo ly- 
gį. Ir jų jūs negausite“. 

Visa tai ironiška, nes infliacija tampa lengva priemo- 
ne naujoms valstybės išlaidoms finansuoti, kadangi vis dau- 


*! Hermanas Kahnas suformulavo „dėsningumą“: kai bet kurioje ša- 
lyje vieno Žmogaus pajamos pasiekia 4000 dolerių, aukštesniojo viduri- 
niosios klasės sluoksnio gyvenimo lygis krinta, nes nebegalima rasti neši- 
kų traukinių stotyse (priešingai nei Tokijo centrinėje stotyje), patarnaujan- 
čių berniukų knygoms į biblioteką grąžinti (priešingai nei Niujorko Viešo- 
joje bibliotekoje), batų valytojų batų taisyklose; nebegalima tikėtis šiukšlių 
išvežimo dažniau nei kartą per savaitę Keimbridže, Masačusetso valstijoje. 

22 Dar 1940 m. 267 JAV gyventojų dirbo patys sau; būdami smul- 
kūs verslininkai, nepriklausomi amatininkai ar profesionalai, jie galėjo 
bandyti pakelti savo kainą siekdami pralenkti infliaciją. Šiandien 8576 dar- 
bo jėgos priklauso nuo užmokesčio ar algos, jie yra pririšti prie pajamų, 
kurios tegali judėti „laiptelio-plokštumos“ pagrindu. Didelė dalis profsą- 
junginių darbininkų atlyginimų yra „indeksuojami“, t. y. automatiškai 
padidinami kylant pragyvenimo lygiui, bet daugumai biudžetinių dar- 
buotojų, ypač viduriniosios klasės profesionalams, tai netaikoma ir todėl 
atsilikimas yra didesnis. 

giau individų automatiškai patenka į aukštesnę mokesčių 
pakopą. Ir, kaip jau sakyta, vis daugiau pagrindinių visuo- 
menės išteklių bus skiriama visuomenės turtui pirkti. Bet, 
anot Anthony Downso, dažnai sunku visuomenę įtikinti 
šių prekių vertingumu, nes jos yra vienodos ir retai pritai- 
kytos individualiam skoniui; o, pasak Mancuro Olsono, ka- 
dangi kolektyvinis gėris turi būti prieinamas visiems, daug 
individų susilaiko nuo mokėjimo tikėdamiesi, kad galės 
„važiuoti nemokamai.'? Bet svarbiausia tai, kad tokių pre- 
kių gausinimą ir vyriausybės kaštų ir paslaugų didinimą 
galų gale apmoka mokesčiai. O dauguma individų mokes- 
čius supranta ne kaip būtiną prekių, kurių individas nega- 
li nusipirkti pats, įsigijimą, bet kaip asmeninių pajamų su- 
mažinimą. Asmeninis vartojimas yra individualaus pasi- 
rinkimo reikalas, visuomeninis vartojimas yra įstatyminio 
potvarkio reikalas; pastarąjį dauguma žmonių laiko savo 
„laisvės leisti pinigus „apribojimu. 

Kai visuomenėje galiojantys mokesčiai pakyla iki 357 
ir daugiau individo pajamų, individas šiuos padidėjimus 
vis labiau jaučia, tad atsiranda dar viena dingstis būti ne- 
patenkintam, nebent aiškiai išdėstomos tokių mokesčių 
priežastys. Bet dažniausiai retas politikas turi drąsos tai pa- 
daryti, jiems lengviau kurstyti nepasitenkinimą. 

Šito pasekmė - dramatiškai didėjantis politinis nesta- 
bilumas. Artimiausią dešimtmetį gali suirti partijų sistemos, 
kaip jau yra buvę Vakarų visuomenėse. Atrodo, kad auga 
bjaurėjimasis politika, ypač tarp viduriniųjų klasių. Tai — 
nuotaika, praeityje atvedusi prie stiprios partijos valdžios 
susilpnėjimo ir įstatymus leidžiančių institucijų fragmen- 
tacijos. Įdomu tai, kad 1974 m. jokia partija neturėjo dau- 





2 Žr. Anthony Downs ir Joseph Monsen, „Public Goods and Priva- 
te Status, The Public Interest, Nr. 23, (1971 m. pavasaris): 64-77; ir Mancur 
Olson, The Logic of Collective Action (Cambridge: Harvard University Press, 
1965). 

gumos Norvegijos, Švedijos, Danijos, Prancūzijos, Vakarų 
Vokietijos, Olandijos, Belgijos, Italijos ar Didžiosios Brita- 
nijos parlamentuose. 

Danijoje, Norvegijoje ir Švedijoje, kurios 40 metų 
džiaugėsi „vidurio keliu“, rinkėjai pastebimai poliarizavo- 
si, ir tai kelia pripažintų partijų nerimą. Danijoje ir Norve- 
gijoje susiformavo antimokestinės partijos, protestuojan- 
čios prieš didelius mokesčius, lepinantį gerovės vaikymąsi, 
augančią vyriausybės biurokratiją, pagalbą trečiojo pasau- 
lio šalims ir net prieš dideles gynybos išlaidas. Visiškai iš- 
mušdama iš pusiausvyros tradicinius konservatorius, Mo- 
genso Glistrupo Progreso partija išdygo iš niekur 1973 m. 
rinkimuose ir sudarė antrą pagal dydį grupę Danijos par- 
lamente. Norvegijoje panaši partija, vadovaujama Ander- 
so Lange'o, stulbinamai sėkmingai dalyvavo rinkimuose. 
Socialdemokratų partijos abiejose šalyse reagavo į tai teig- 
damos, kad šių protestų tikslai „populistiniai“, o metodai 
demagogiški, nes siekiama apeliuoti į blogiausius Žmonių 
instinktus ir elgiamasi išties neskandinaviškai! 

Jungtinėse Valstijose politinės partijos patiria nuos- 
mukį. Daugumos partinių mašinų silpni finansai, perso- 
nalas ir ištekliai. Susilpnėjo partinė identifikacija. 4090 rin- 
kėjų laiko save „nepriklausomais, vis mažiau ir mažiau 
Žmonių varginasi balsuoti. 

Partinės sistemos iš tikrųjų yra giliai įaugusios į ins- 
titucinį Vakarų visuomenių gyvenimą: dažnai jos įtvirti- 
namos teisiškai, kaip kad dvipartinė sistema įtvirtinta dau- 
gelio JAV valstijų rinkimų įstatymais; jos turi savo globė- 
jus ir savo kadrus. Tačiau tikėtina, kad į partijas vis labiau 
„Skverbsis“ ekstremistinės frakcijos, kaip McGoverno 
„naujoji politika“ Demokratų partijoje arba Jaunieji socia- 
listai Vokietijos Socialdemokratų partijoje (SPD). Taip pat 
tikėtina, kad išvysime didesnius svyravimus tarp partijų 
rinkimuose arba nepolitinių partinių organizacijų įtrau- 
kimą. 

Visa tai slepia dvigubą pavojų. Politikoje visuomet su- 
silydo interesai ir simbolinė raiška (ideologijos arba emo- 
cinis prisirišimas prie individų ar institucijų). Žmogus gali 
atsisakyti interesų, bet išlaikyti pažiūras; arba prarasti pa- 
žiūras, bet tebeturėti interesų visuomenėje. Tačiau kai pa- 
šlyja pasitikėjimas visuomene ir jos institucijomis ir kai ne- 
pripažįstami interesai, laikomi teisėtais, susidaro sprogdinti 
parengtas sprogstamas mišinys. Žmonėms nepatinka, kai 
jų gyvenime pernelyg daug netikrumo, o pats baisiausias 
netikrumo matas yra greitas ir svyruojantis mainams nau- 
dojamų pinigų nuvertėjimas (slegiantis pajamų ir reikalin- 
gų pirkinių neatitikimas, sunkiai sukaupto turto nykimas) 
ir svyruojantis nedarbas. Būtent šiomis aplinkybėmis pra- 
deda eižėti tradicinės visuomenės institucijos ir demokra- 
tinės procedūros, o iracionalus emocinis įniršis ir politinio 
išgelbėtojo troškimas prasiveržia potvyniu. Liberalių de- 
mokratijų nuosmukis, ypač Europoje, ir slinktis politinių 
kraštutinumų link gali būti labiausiai nerimą keliantis pas- 
kutiniojo amžiaus ketvirčio faktas. 

Vakarų visuomenių ekonominės dilemos kyla iš to, 
kad mes siekiame suderinti buržuazinį apetitą, besiprieši- 
nantį moralės arba mokesčių varžymams įsigyjant daiktus, 
demokratinę valstybę, kuri, suprantama, reikalauja vis dau- 
giau ir daugiau paslaugų bei teisių, ir individualistinį eto- 
są, geriausiu atveju ginantį asmeninės laisvės idėją, o blo- 
giausiu - vengiantį būtinų socialinių pareigų ir socialinių 
aukų, kurių reikalauja bendruomeninė visuomenė. Apiben- 
drinant galima teigti, kad mes neturime normatyvinio įsi- 
pareigojimo visuomeniniam ūkiui ar visuomenės filosofi- 
jai, kuri tarpininkautų privačiuose konfliktuose. 

Pernelyg lengva sakyti, kaip daro daugelis radikalų, 
kad visa tai - „kapitalizmo“ pasekmė. Dar apgaulingesnis 
numanomas atsakymas, jog egzistuoja normatyvinė alter- 
natyva, vadinama „socializmu“, ekonomiškai veiksminga 
ir filosofiškai pateisinama. Radikalai tiek ir tepadarė, kad 

sukėlė abejonę. Ginčytina, ar išsivysčiusioje industrinėje 
visuomenėje ir demokratinėje valstybėje, reaguojančioje į 
įvairius skirtingų grupių poreikius ir troškimus, socializ- 
mas yra ekonomiškai veiksmingas be prievartos ir laisvės pra- 
radimo. Be visus socialinius konfliktus išspręsiančios „gau- 
sos“ pažado, socializmas nepateikė jokio politinio ar filo- 
sofinio plano, kuris paaiškintų naujas tokios visuomenės 
paskirstymo taisykles.* 





2 Politinės teorijos kontekste šią problemą galima nagrinėti ne vien 
konsensuso, bet ir teisėtumo prasme, o teisėtumas yra pamatinė visuo- 
menės vertybių sąvoka. 

Garsiausias šiandienos marksistas Jūrgenas Habermasas „legitima- 
cijos“ problemą pirmiausiai įžvelgia konflikte tarp asmeniniais, indivi- 
dualiais motyvais paremto kapitalizmo ir kapitalizmo, negrįžtamai per- 
augančio į valstybinio kapitalizmo visuomenę, kur individas negali turė- 
ti individualios motyvacijos ir negali tikėtis individualaus atlyginimo. Ma- 
nau, kad šio teiginio pagrindas yra teisingas, bet nesutinku su tuo, kaip 
Habermasas jį formuluoja - jo kalboje sistemos yra „sudaiktinamos“ , t. y. 
sistemos kuria ir lemia elgesį arba manipuliuoja žmonėmis, ir atskirų vi- 
suomenių užsispyrimas, arba tautos charakteris, arba tradicijos išnyksta 
po monolitinio termino „sistema“ svoriu. 

Taigi kalbėdamas apie augančius skirtingus socialinius reikalavi- 
mus, užkraunančius valstybei sunkią naštą, Habermasas rašo: „Mes visgi 
turėtume paaiškinti, kodėl vėlyvosios kapitalistinės visuomenės apskri- 
tai varginasi išlaikyti formalią demokratiją. Vien administracinės siste- 
mos prasme formalią demokratiją galima lengvai pakeisti tokiais varian- 
tais: konservatyvia autoritarine gerovės valstybe, sumažinančia politinį 
piliečių dalyvavimą iki nekenksmingo lygio; arba fašistine autoritarine 
valstybe, laikančia piliečius išrikiuotus pagal liniją palyginti aukštame 
nuolatinės mobilizacijos lygyje“. 

Habermasas teigia, kad tokie sprendimai šiandien nėra labai tikė- 
tini, nes „sociokultūrinė sistema sukuria poreikius, kurių negalima pa- 
tenkinti autoritarinėje santvarkoje“. Jis tęsia toliau: „Šis apmąstymas ve- 
da mane prie tokio teiginio: Tik nelanksti sociokultūrinė sistema, kurios 
negalima atsitiktinai funkcionalizuoti pagal administracinės sistemos reik- 
mes, gali paaiškinti, kaip legitimacijos sunkumai virsta legitimacijos kri- 
ze. Taigi šis procesas turi remtis motyvacijos krizė - t. y. valstybės bei pro- 
fesinės sistemos skelbiamos motyvacijos paklausos ir sociokultūrinės sis- 
temos teikiamos motyvacijos pasiūlos neatitikimu“. 

Jis daro išvadą: Jei normatyvinės struktūros, kurios šiandien vis 
dar šiek tiek įtakingos, ir politinė ekonominė sistema nepakankamai ati- 

Pagaliau, kiekviena visuomenė - tai moralinė tvarka, 
kuri turi pateisinti (sociologiniu žargonu - legitimuoti) sa- 
vo paskirstymo principus ir pusiausvyrą tarp laisvės ir prie- 
vartos, kurios reikia tokioms taisyklėms skleisti ar jas įgy- 
vendinti. Neišvengiama problema - asmeninių interesų ir 
visuomeninių interesų, asmeninių impulsų irbendruome- 
nės reikalavimų santykis. Be aiškiai suformuluotos visuo- 
menės filosofijos nėra pamatinės sąlygos, modernią vals- 
tybę įgalinančios savo gyvenimą grįsti konsensusu (be to 
tik toliau tęsis konfliktai) ir teisingumu. 

Praeityje Jungtinėse Valstijose būta „tylaus sutarimo“ 
ir nebuvo reikalo suformuluoti valstybės filosofiją. Anot 
Louiso Hartzo, egzistavo liberali Locke'o pradėta tradicija, 
kuri formavo politinę sistemą. Amerika neturėjo nei Robes- 


tinka viena kitą, tai [kapitalizmas] dar gali išvengti motyvacijos krizių, 
atjungdamas kultūros sistemą. Kultūra tuomet taptų neprivalomu laiš- 
valaikio užsiėmimu arba profesinių žinių objektu“. 

Aš nemanau, kad „formalią demokratiją“ tokiose šalyse kaip Šve- 
dija, Anglija ir JAV galima būtų „lengvai“ pakeisti. Demokratijos stiprybė 
kyla iš laisvės autonominės tradicijos, o ne iš kapitalistinės sistemos „po- 
reikių“. Paradoksalu, bet vienintelės visuomenės, pajėgiančios palaikyti 
nuolatinę gyventojų mobilizaciją, yra ne „vėlyvojo (t. y. išsivysčiusio) ka- 
pitalizmo“ visuomenės, o revoliucinės - autoritarinės - visuomenės. 

Be to, aš nemanau, kad esama vientisos politinės-ekonominės sis- 
temos, kadangi valstybė yra ir ekonomikos reguliatorius, ir platesnė tei- 
sių reikalaujančiųjų arena; aš sutikčiau, kad yra atotrūkis tarp motyvaci- 
jos, reikalingos ekonomikos ir gamybos sistemose, ir gyvenimo stilių, ku- 
rių siekiama kultūroje, bet aš netikiu, kad kultūra gali būti „atjungta“ (kas 
tai padarytų?) ir tapti sritimi, kur žmonės nekaltai išlietų savo seksuali- 
nius ar kitokius impulsus. Kaip jau dėsčiau pirmame skyriuje, būtent kul- 
tūros srityje kapitalizmas yra pakertamas, ir jo „hegemonija“ faktiškai su- 
griaunama. Todėl šia prasme aš daug pesimistiškiau nei Habermasas ver- 
tinu kapitalistinės visuomenės ilgalaikį sugebėjimą išlikti vitališka savo 
piliečių moralės ir atlygio sistema. Bet vis dėlto teisėtumo pamatas gali 
slypėti politinio liberalizmo vertybėse, jei jį įmanoma atskirti nuo buržu- 
azinio hedonizmo. Šį klausimą aš nagrinėsiu kitoje šio straipsnio dalyje. 

Plačiau apie Habermaso požiūrį žr. „What Does a Crisis Mean To- 
day? Legitimation Problems in Late Capitalism,“ Social Research 40 (1973 m. 
žiema): 643-667. Ši esė yra antroji Habermaso knygos Legitimation Crisis 
dalis (Boston: Beacon Press, 1975). 

pierre'o, nei de Maistre'o, todėl nei revoliucija, nei reakcija 
kaip priešiškos jėgos Amerikos gyvenime nerado derlingos 
dirvos. Amerikos stilius buvo ad hoc* kompromiso stilius. 
Išskyrus Pilietinį karą, Amerikos politiniuose debatuose bu- 
vo retai remiamasi „pagrindiniais principais“, kaip kad Pran- 
cūzijoje, kur bet kokio politinio nesutarimo šaknys glūdi 
Prancūzų revoliucijos laikų susigrupavime. Jungtinėse Vals- 
tijose buvo remiamasi trimis neišsakytais dalykais: indivi- 
do vertybės turi būti maksimizuotos; didėjantis materiali- 
nis turtas išsklaidys nelygybės sukeliamas įtampas; patir- 
ties tęstinumas pateiks visų ateities problemų sprendimus. 
Gausa taip pat buvo amerikietiškas socializmo surogatas. 

Tačiau visos šios prielaidos subyrėjo. Grupės ir ben- 
druomenė turi savo reikalavimų. Didėjantis turtas ne tik 
neišlygino nelygybės, bet sukūrė naujų problemų. Patirtis 
jau nebėra užtikrintas vadovas sudėtingoms, techninėms 
modernios visuomenės problemoms spręsti. Dabar imta 
abejoti ir vertybėmis, grindžiančiomis tikėjimą materiali- 
ne gerove ir individualiomis pastangomis. 

Reikia kokių nors naujų tikslų, naujų prielaidų. Numa- 
nomi praeities susitarimai nepaprastai stiprūs, nes įvardiji- 
mas visuomet apnuogina prieštaravimus tarp ideologijos ir 
tikrovės, reikalauja sprendimo, kuris ne visada įmanomas. Ta- 
čiau šios užduoties negalima išvengti. Į vartotojus orientuota 
laisvo verslo visuomenė moralės požiūriu piliečių nebeten- 
kina kaip anksčiau. Turi būti sukurta nauja visuomenės filo- 
sofija, kad galėtų išlikti tai, ką laikome liberalia visuomene.* 





2 Diskusijoje apie tautinį stilių aš rėmiausi ištraukomis iš ankstes- 
nės esė „The Disposessed - 1962“, The Radical Right (Garden City, N.Y.: 
Doubleday, 1963), p. 14-15. Plačiau apie „bežodį susitarimą“ žr. Louis 
Hartz, The Liberal Tradition in America (New York: Harcourt, Brace and 
World, 1955), 1 d.; apie tipinį amerikietišką kompromiso būdą žr. 
W. W. Rostow, „The National Style“, in The American Style, red. Elting 
E. Morison (New York: Harper, 1958). 


* Šiuo atveju (lot). 

II 
VISUOMENĖS FILOSOFIJA 


Šiuolaikinėje tarpusavio priklausomybės ekonomikoje 
visuomeninis ūkis neišvengiamai užima pagrindinę vietą. 
Be to, kaip jau bandžiau parodyti, visuomeninis ūkis nėra 
vien „vyriausybė“ ar visuomeninės ekonomikos sektorius, 
egzistuojantis šalia rinkos ekonomikos ir namų ūkio; da- 
bar visuomeninis ūkis yra svarbesnis už kitus du ir jiems 
vadovauja. Tai - polis iš didžiosios raidės. Tačiau mes netu- 
rime jokio teorinio tokios reikalų padėties pamato - netu- 
rime politinės visuomeninio ūkio ekonomikos, sujungian- 
čios ekonominius ir politinius aspektus, arba politinės vi- 
suomeninio ūkio filosofijos, pateikiančios sprendimo tai- 
sykles, pagal kurias būtų galima normatyviai nagrinėti 
prieštaringus reikalavimus ir filosofiškai pateisinti pasek- 
mes. Walteris Lippmannas karčiai ironizuoja: „Yra tokių, 
kurie sakys [...] jog tikėti filosofija yra tipiška minkštapro- 
čių iliuzija“. Tačiau filosofijos esmė - tai, kad ji nustato ra- 
cionalią normą, užtikrina taikymo nuoseklumą, užkerta ke- 
lią savavališkiems ir kaprizingiems veiksmams, įtvirtina 
normatyvinį pateisinimą, atitinkantį Žmonių teisingumo 
jausmą. Tik šiuo pagrindu galimi bendri politinio gyveni- 
mo principai; be jų viešpatauja brutali valdžia. Žmonės pa- 
klūsta galiai, bet gerbia teisingumą ir savanoriškai jam pri- 
taria. 

Politinę klasikinio polio filosofiją išdėstė Aristotelis. 
Jo modelis buvo šeima: kaip natūralus tėvo autoritetas, taip 
natūralus labiausiai sugebančių valdyti žmonių - raciona- 
lių Žmonių - autoritetas. Polio pagrindas yra prigimtinių 
reikmių tenkinimas. Neribojamas turto įgijimas tegali de- 
struktyviai veikti ūkį, todėl ūkio valdymo tikslas - riboti 
troškimus. Šis požiūris ryškiai kertasi su demokratiniu eto- 
su ir moderniu charakteriu. 

Atidėjus į šalį šiuos svarstymus išryškėja, kad papras- 
čiausias sociologinis Aristotelio polio apribojimas yra jo 
mastas. Visuomenė, kurioje individai siekia vienas kitam pa- 
dėti ir drauge dalytis pagal tam tikrus bendrus principus, 
reikalauja, kad individai gerai pažinotų vieni kitus ir galė- 
tų vieni kitais rūpintis; tokios visuomenės pagrindas - tar- 
pusavio meilė ir pasitikėjimas. Štai todėl Rousseau knygo- 
je Visuomeninė sutartis, arba politinės teisės principai teigia, 
kad morali visuomenė gali būti tik maža visuomenė; todėl 
ir Freudas straipsnyje Civilizacija ir jos konfliktai (Civiliza- 
tion and Its Discontents) aiškina, kad komunizmas ar pana- 
šus bendras dalijimasis neįmanomas didesnėje visuome- 
nėje, kadangi Žmones siejanti meilė prasminga tik tuomet, 
jei ji tiesioginė ir konkreti, o ne „varžoma tikslo“ ir apiben- 
drinta iki visos „žmonijos“. Leo Straussas rašo: „Tik visuo- 
menė, kuri yra pakankamai maža, kad joje įsivyrautų vi- 
suotinis pasitikėjimas, pakankamai maža, kad joje įsigaliotų 
tarpusavio atsakomybė ir priežiūra. Veiksmų ir elgesio prie- 
žiūra būtina visuomenei, kuriai rūpi jos narių tobulumas; 
dideliame mieste, „Babilone“ , kiekvienas gali gyventi dau- 
giau mažiau kaip nori. '* (Moderni visuomenė, tai suprato 
ir E Scottas Fitzgeraldas, yra Babilonas.) 

Komunitarinės etikos priešingybė yra Locke'o, Ada- 
mo Smitho ir Kanto pateiktas liberalios visuomenės patei- 
sinimas. Locke'o filosofijoje svarbiausią vietą užima asme- 
ninės nuosavybės doktrina. Nuosavybė yra žmogaus dar- 
bo tęsinys; ji apsaugo nuo kitų išnaudojimo; ji - savisaugos 
teisės išdava. Adamui Smithui individualūs mainai, kuriais 
kiekvienas siekia savo interesų, yra laisvės, pasitenkinimo 
ir abipusės naudos pagrindas; kai šie mainai vykdomi ra- 
cionaliu darbo pasidalijimu, jie taip pat yra kaupimo ir tur- 
to pamatas. Kanto požiūriu, visuomeninė teisė visų pirma 





* Leo Strauss, Natural Right and History (Chicago: University of 
Chicago Press, 1953), p. 131. 

yra procesinio, o ne materialinio pobūdžio; jos tikslas - nu- 
statyti žaidimo taisykles, pagal kurias Žmonės gali laisvai 
varžytis siekdami savo norų, o ne diktuoti konkrečias pa- 
sekmes. 

Šių trijų teiginių logika numato, pasak Adamo Smi- 
tho, kad „prigimtinės laisvės sistemoje“ visuomeninis ūkis 
turi apsiriboti trimis užduotimis: ginti visuomenę nuo kitų 
visuomenių smurto ir invazijos; šalies viduje užtikrinti sau- 
gumą ir teisingą administravimą; „kurti ir prižiūrėti tam 
tikrus viešuosius darbus ir tam tikras visuomenines insti- 
tucijas, kurių kūrimas ir išlaikymas niekada negali būti at- 
skiro individo ar mažos individų grupės interesas; nes pel- 
nas niekuomet neatlygintų individo ar mažos individų gru- 
pės išlaidų, o didžiajai visuomenei dažnai jos būna daug 
naudingesnės nei tiesiog išlaidų apmokėjimas . 

Frazė „didžioji visuomenė“ tris kartus pakartojama 
knygoje Tautų turtas ir tame kontekste (kuris nusakomas V 
knygos pirmo skyriaus pabaigoje) ji reiškia „visą visuome- 
nę.“ Nuo pirmųjų patarimų jas kurti laikų viešųjų darbų 
ir visuomeninių institucijų kūrimas darosi vis svarbesnis 
ir svarbesnis „didžiosios visuomenės“ uždavinys, ir šian- 
dien svarstyklės drastiškai pakrypo į šią pusę. Tačiau ši nau- 
ja „kolektyvistinė tikrovė egzistuoja teoriniame vakuume. 

Socializmas - pirmiausia turiu galvoje marksistinę tra- 
diciją - niekada nemanė esant reikalinga pateikti norma- 
tyvinį savo filosofijos pateisinimą, nors jis dedasi esąs vi- 
suomeninio ūkio doktrina par cxcellence. Taip yra iš dalies 
dėl to, kad ši doktrina buvo sumanyta evoliucijos konteks- 
te, kur socializmas laikomas kita, aukštesne sąmonės ar ra- 
cionalumo pakopa; o iš dalies dėl to, kad Marxui komuniz- 
mo prielaida buvo pačios ekonomikos panaikinimas. Anot Mar- 
xo, blogio pasaulyje šaltinis yra stygius, nes jis sukelia pa- 





27 Adam Smith, The Wealth of Nations (New York: Modern Library, 
1937), p. 651 (diskusiją apie „didžiąją visuomenę“ žr. p. 681, 647). 

vydą ir konkurenciją, žudikišką asmeninės naudos sieki- 
mą. Gamta yra būtinybė (čia Marxas seka Hegeliu); ekono- 
mika — tai darbas, reikalingas gėrybėms išplėšti iš gamtos. 
Techniškai užvaldydamas materiją, žmogus pereina iš gam- 
tos į istoriją, o istorijos pabaiga - galutinė nepriklausomy- 
bė nuo gamtos - yra laisvė. Kai Žmogui nebereikia dirbti, 
kai gausa patenkina visus, antstatas, taip sakant, atsilaisvi- 
na, ir žmogus gali judėti kur nori, nebeslegiamas būtiny- 
bės ir suvaržymų. Iš tikrųjų komunizme nėra paskirstymo 
problemų... 

Tačiau neišvengiamas bet kurios visuomenės faktas, 
kaip dabar pripažįstama, yra tai, kad neįmanoma išsigel- 
bėti nuo „ekonomikos“. Žmonės nuolat iš naujo apibrėžia 
poreikius; taip ankstesni norai tampa būtinomis reikmė- 
mis. Išteklių ribotumas akivaizdus; gal reikiamas jų kiekis 
ir neišsibaigs fiziškai, bet kils jų naudojimo kaštai, stokos 
matu taps santykinė kaina, o ne fizinis kiekis.? 





2 Įdomu, kad taip teigia ir Locke'as. Godumo suvaržymas būtinas 
gamtinėje būklėje, nes gamtinė būklė yra nepriteklius. Civilizuotoje vi- 
suomenėje suvaržymų galima saugiai atsisakyti, nes civilizuota visuo- 
menė yra pertekliaus būklė. Tai tapo „buržuazinio“ godumo, „norų“ su- 
vešėjimo pateisinimu. 

Tačiau utopinės socialistinės Fourier ir Saint-Simono doktrinos bu- 
vo grindžiamos žmogaus prigimties teorija. Fourier manė, kad žmonės 
ryškiai skiriasi temperamentais bei norais (tai panašu į Jungo psichologi- 
nių tipų klasifikaciją), tad komunitarinė kolonija turėtų derinti priešta- 
ringus ir vienas kitą papildančius temperamentus harmonijai pasiekti. 
Saint-Simonas manė, kad žmonės skiriasi talentais bei gebėjimais ir kad 
profesijos socialistinėje visuomenėje išsidėstys „cechais“, kurie įsijungs 
skirtingus sugebėjimus pagal racionalų funkcinį darbo pasidalijimą. Žr. 
mano esė: „Socialism“, in International Encyclopedia of the Social Sciences 
(New York: Macmillan, 1968); „Charles Fourier: Prophet of Eupsychia,“ 
im The American Scholar 38 (1968-1969 m. žiema) 

** Nuo politinės ekonomijos link ekonomikos pasuka ne Adamas 
Smithas, o Ricardo. Anot Ricardo, kapitalo kaupimas turi natūralias ri- 
bas, nustatomas išteklių; todėl ekonomikos objektas turi būti ne priemo- 
nės turtui kaupti (kaip manė Adamas Smithas), bet pasiskirstymas ribo- 
tomis priemonėmis arba padalijimas: „Įstatymai, kurie numato pramo- 
nės produktų padalijimą tarp klasių, kurios dalyvauja juos gaminant“. 

Būtent dėl pasikartojančių „stygiaus“ suvaržymų, o 
ne dėl gausos proveržio šiuolaikinis visuomeninis ūkis tu- 
ri turėti normatyvinę politinę filosofiją savo dviem tikslams: 

(1) apibrėžti, kas yra bendra gerovė (klasikinė polio 
problema); 

(2) patenkinti asmenines teises ir norus, pateikiamus 
individų ir grupių. 


Klasikinėje polio doktrinoje pabrėžiama dorybė bu- 
vo pilietiškumas, grindžiamas poreikių nuosaikumu ir go- 
dumo sutramdymu; laisvė buvo antraeilis gėris. Moderny- 
bės filosofija pabrėžia laisvę, beribį malonumų ir laimės sie- 
kimą; visuomenės interesas tapo antraeiliu gėriu. 

Pirmasis šį modernybės bruožą pastebėjęs Rousseau 
iš esmės bandė naujai suformuluoti visuomeninio ūkio fi- 
losofiją. Pasak Rousseau, problema ta, kad modernioje vi- 
suomenėje žmogus yra ir bourgeois*, ir citoyen* *. Būdamas 
pilietis, jis turi visuomeninių pareigų, o būdamas buržua, 
jis siekia privačių interesų, norų ir aistrų. Šį išsiskyrimą 
Rousseau bando įveikti Visuomeninėje sutartyje; tokia situa- 
cija nėra ankstesnė už visuomenę, ji susidaro Žmogui iš gam- 
tos perėjus į visuomenę; ją galima įveikti atsisakant visų 
asmeninių interesų, ištrinant visus ego ir tampant vienti- 
sos moralinės asmenybės, bendruomenės ir bendros valios 
dalimi. Be savanaudžio intereso kiekvienas asmuo būtų vi- 


Ricardo požiūriu, ekonomikos augimą riboja gamtos išteklių (pir- 
miausia žemės) trūkumas; kadangi, mažėjant pajamoms, verslininkai sie- 
kia išplėsti išteklių naudojimą, pelnas neišvengiamai linkęs kristi, kai į 
vieną darbininką vidutiniškai investuojama vis daugiau kapitalo. Mar- 
xas perėmė iš Ricardo idėją apie pelno tendenciją kristi, bet ją siejo ne su 
ribotu išteklių išgavimu, bet su darbo bazės mažėjimu ir pridėtinės ver- 
tės gavimu. O poreikio gauti didesnį pelną (kurį socialistinė visuomenė 
turės skatinti), o ne mažinti pajamas iš gamtos, požiūriu Marxas besąly- 
giškai tikėjo technologijos galia. 


* Buržua (pranc.). 
** Pilietis (prauc.). 


sais atžvilgiais lygus kitam. Šiuolaikinis šios alternatyvos 
pavyzdys yra komunistinė Kinija irjos pilietinė religija, Mao 
minties sudievinimas - Rousseau taip pat manė, kad tokia 
pilietinė religija reikalinga kaip vienijantis tikėjimas. 

Moderni Vakarų visuomenė pasuko kita kryptimi nei 
norėjo Rousseau: link asmeninių godžių interesų ekonomi- 
koje ir savasties stiprinimo bei išplėtimo kultūroje. Rinkoje 
buvo siekiama asmeninių ekonominių kaupimo interesų, 
dažnai visuomeninio ūkio sąskaita. Savasties „kūrimas“ ta- 
po laisvu asmeninio gyvenimo stiliaus pasirinkimu iš pa- 
saulio kultūrų repertuaro, skirtingų artefaktų maišymu, tar- 
si šie būtų savarankiški kultūros moduliai, nepriklausomi 
nuo praeities ir jos tradicijų tęstinumo. Abiem atvejais - ir 
ekonomikoje, ir kultūroje - buvo siekiama patenkinti ape- 
titą, kuris neturi ribų. 

Šiandien (tai — ryškus teisių, ypač teisės į laimę sam- 
pratos pasikeitimas) patenkinti asmeninius norus ir išly- 
ginti suvoktas nelygybes siekiama ne individualiai rinko- 
je, bet politiškai per grupę visuomeninio ūkio arenoje. Li- 
beralizmas pateisino su poliu nesusijusius individo siekius. 
Klasikinė politinė teorija ir jos modernusis Rousseau va- 
riantas siekė pateisinti polio pirmenybę. Modernus apeti- 
tas nori iškelti vienus individus kitų sąskaita ir per visuo- 
meninį ūkį sureikšminti visus individus. 

Tačiau problema ta, kad XX a. visuomeninis ūkis yra 
ne bendruomenė, bet arena be jokių normatyvinių taisyk- 
lių (išskyrus derėjimąsi), kurios apibrėžtų bendrą gėrį ir 
įvertintų prieštaringus reikalavimus teisių pagrindu. Todėl 
dar kartą kyla klausimas: kokia gali būti politinė visuome- 
ninio ūkio filosofija? 


Bet koks filosofinių taisyklių nagrinėjimas turi prasi- 
dėti nuo esminių dalykų, todėl reikia svarstyti kompensa- 
vimo ir teisingumo reikalavimus, nukreiptus prieš esamą 
privilegijų ir teisių paskirstymą, ir juos įvertinti. Platesnia- 

me metodologiniame kontekste, atsižvelgdami į pliuralis- 
tinį visuomenės pobūdį, mes privalome pripažinti žmonių 
skirtumus ir nustatyti, kurie skirtumai svarbūs ir teisėti nor- 
matyvinio visuomeninio ūkio funkcionavimo požiūriu. 

Šiame ekonominių ir filosofinių klausimų rinkinyje aš 
išskirčiau keturias sprendimo reikalaujančias problemas: 

(1) Svarbūs visuomeninio ūkio vienetai ir teisių išsi- 
dėstymas juose. 

(2) Įtampos tarp laisvės ir lygybės, kai žmonės siekia 
įtvirtinti vieną ar kitą iš šių ne visai suderinamų vertybių. 

(3) Varžybose tarp socialinių reikalavimų ir ekonomi- 
nės veiklos galima lygybės ir efektyvumo pusiausvyra. 

(4) „Visuomeninės“ ir „privačios“ sferų matmenys eko- 
nominio prekių vaikymosi ir moralės srityje. 

Šie keturi klausimai sudaro programą, kurios sukūri- 
mas būtų šiuolaikinės liberalios visuomenės visuomeninio 
ūkio filosofijos sukūrimas. Aš negaliu į tai pretenduoti. Ga- 
liu tik bandyti patikslinti šių klausimų apibrėžimą per svar- 
bių skirtumų principą. 


VISUOMENĖS VIENETAI 

Aristoteliui pirminis visuomenės vienetas yra polis; ka- 
talikų socialinei teorijai - šeima; klasikiniam liberalizmui — 
individas; moderniam liberalizmui — gausi interesų grupė. 
Kiekvienas vienetas savaip siekė pirmenybės ar pretenda- 
vo į būtinumą; kiekvienas grūmėsi su kitų reikalavimais. 

Pastaruosius 200 metų Vakarų visuomenėje svarbiau- 
sias buvo individas. Anot Jeremy Benthamo, „bendruome- 
nė yra fiktyvus darinys, sudarytas iš atskirų asmenų, kurie, 
taip sakant, laikomi jos nariais. Tad koks gi bendruomenės 
interesas? - Ją sudarančių interesų suma.“* 





* Jeremy Bentham, An Introduction to the Principles of Morals and 
Legislation, red. J. H. Burns ir H. L. A. Hart (London: University of Lon- 
don, Athlone Press, 1970), p. 12. 

Bet toks nominalistinis utilitarizmas ignoruoja ana- 
pus individų neišvengiamai esančių struktūrų tikrovę. Uni- 
versitetas —- besikeičiantis žmonių darinys, tačiau pats esi- 
nys turi simbolinę reikšmę, nepriklausomą nuo konkrečių 
asmenų buvimo jame laiko. Tai dar labiau tinka tautai, ne- 
svarbu, ar tai būtų religinė kultūrinė grupė kaip žydai, ar 
tautinė kultūrinė grupė kaip airiai, ar šimtai kitų grupių 
visame pasaulyje. Be tokios iš esmės neracionalios korpo- 
racinės ištikimybės, be laisvai duodamo ar patvirtinamo ti- 
kėjimo interesų sąveika virsta visų individų karu vienas 
prieš kitą - kartais smurtiniu, kartais ne. 

Tačiau bendruomenės kaip visumos reikalavimai tam- 
pa visišku monstru, vedančiu prie ideologinių pažiūrų kon- 
formizmo arba prie paklusnumo nuožmiam biurokratiniam 
Molochui. Individualizmo idėja yra išskirtinis žmogaus są- 
monės pasiekimas. Isaiahas Berlinas (sekdamas Condorcet) 
nurodo, kad laisvės kaip individo teisių idėjos 


nebuvo graikų ir romėnų teisės sampratoje; tas pat pa- 
sakytina apie žydų, kinų ir kitas mums žinomas seno- 
vės civilizacijas. Net pastarųjų laikų Vakarų istorijoje 
šio idealo dominavimas buvo veikiau išimtis, nei tai- 
syklė. O ir laisvė šia prasme nedažnai buvo didžiąsias 
žmonijos mases suburiantis šūkis. Troškimas būti ne- 
trukdomam, galėti gyventi savo nuožiūra yra aukštos 
civilizacijos ženklas - tiek individo, tiek bendruomenės. 
Paties privatumo jausmas, asmeninių santykių kaip sa- 
vaime šventos erdvės supratimas kyla iš laisvės idėjos, 
kurios brandi forma, nepaisant jos religinių šaknų, yra 
vargu ar senesnė už Renesansą ar Reformaciją.?! 


Laisvę gyventi kaip tinkamas grindžia keletas ekono- 


minių ir filosofinių pateisinimų. Jei ši vertybė patvirtina- 


* Isaiah Berlin, Four Essays on Liberty (London: Oxford University 
Press, 1969), p. 129. 

ma, ji saugo nuo bendruomenės tironijos (net jei ją sank- 
cionuoja balsų dauguma). Jei laikomasi būtinų institucinių 
susitarimų, politines institucijas ji atskiria nuo socialinių ir 
užkerta kelią politinės galios susiliejimui vienoje organi- 
zacijoje. Jei gerbiama individuali iniciatyva, ekonomikos ir 
intelekto sferoje verslininkams atveriamas kelias kurti įvai- 
riausius produktus ir institucijas (nuo automobilių iki „ne- 
priklausomų mokyklų“), atitinkančias žmonių norus ir jų 
apmokamas privačiai ar per visuomeninį ūkį. Tačiau tas pats 
individualizmas, taip suvešėjęs Jungtinėse Valstijose, taip 
pat atvedė prie aplinkos niokojimo, dėl jo nukentėjo socia- 
linės paslaugos ir kiti bendruomenės poreikiai. 

Europos liberalizmo teorija - nuo Montesguieu iki de 
Tocgueville'o ir von Gierke's - pripažįsta kitokį socialinį vie- 
netą: Gemeinde,* mažesnes bendruomenes, kurių šaknys 
siekia viduramžių socialinę santvarką, tokias korporacijas 
kaip universitetas ar religinis ordinas, pirklių ir amatinin- 
kų „gildijas“ (dabar mes jas vadintume profesinėmis sąjun- 
gomis). Tai buvo savivalda grįstos korporacinės organiza- 
cijos, egzistuojančios didesnėje visuomenėje, gyvenančios 
pagal savo taisykles ir turinčios savų privileginių įgalioji- 
mų. Kai kurie teoretikai, pvz., Durkheimas, šias profesines 
organizacijas ir darbo bendruomenes laikė svarbia plataus 
masto modernios visuomenės pilietinės moralės atrama, 
stovinčia tarp nežaboto individo egoizmo ir milžiniškos bei 
grėsmingos valstybės galios. 

Ginčytina, ar tokios tarpinės grupės šiandien gali at- 
likti šią paskirtį —- pačios grupės tapo įžūliomis reikalauto- 
jomis. Tačiau aišku, kad modernioje pliuralistinėje visuo- 
menėje grupių su apibrėžtais reikalavimais egzistavimas 
yra sociologinis faktas, į kurio teisėtumą reikia atsižvelgti. 
Tokių grupių skaičius ir įvairovė stulbina. Tai - funkcinės 
ekonominės grupės (verslo, darbo, valstiečių); simbolinio 





* Bendruomenė (v0k.). 

statuso grupės (religinės, tautinės, rasinės); socialiai nu- 
skriaustųjų grupės (neturtingųjų, senyvųjų, neįgaliųjų); 
kultūrinės raiškos grupės (moterų, jaunimo, homoseksua- 
lų); pilietinių tikslų grupės (pilietinių teisių organizacijos, 
vartotojų ir aplinkosaugos grupės); ekonominės konkre- 
taus tikslo grupės (mokesčių mokėtojų asociacijos, vetera- 
nų grupės); specifinių kultūrinių tikslų grupės (universi- 
tetai, mokslinės ir profesinės sąjungos, meno sąjungos); 
funkcinės politinės asociacijos (valstijų konferencijos, mies- 
tų ar savivaldybių organizacijos) ir 57 kitos rūšys. 

Tokia grupių gausa kelia abejonių, ar vienas klausi- 
mas šiandien galėtų poliarizuoti visą visuomenę. Išskirti- 
nė modernios demokratinės valstybės jėga - ji gali aprėpti 
tiek daug interesų. Tiesa, pats šių interesų skaičiaus augi- 
mas ir jų koncentracija politinėje arenoje didina perkrovi- 
mo, fragmentacijos galimybes ir dažnai veda į politinę ak- 
lavietę. Tačiau negalima neigti šių skirtingų grupių intere- 
sų prigimties ir pobūdžio, nes tai - šiuolaikinės demokra- 
tinės valstybės bruožas. 

Tuomet ką daryti mums, siekiantiems normatyvinės 
visuomeninio ūkio filosofijos? Atsakymas, kurį sunku išdės- 
tyti detaliai, yra toks: negali būti vieno viršesnio intereso, 
kurio reikalavimai yra visuomet svarbiausi - nei individo, 
jo nuosavybės ir teisių; nei valstybės, pretenduojančios va- 
dovauti ir kontroliuoti ekonominę ir socialinę veiklą ar re- 
guliuoti moralę bei privatų elgesį; nei daugybės grupių, rei- 
kalaujančių lygybės ir apsaugos. Veikiau mes privalome 
svarstyti taisykles, teises ir situacijas, taikytinas visiems žmo- 
nėms, nepriklausomai nuo skirtumų, taip pat tokias taisyk- 
les, teises ir reikalavimus, kur grupių skirtumai reikšmingi 
(atsižvelgiant į būtinybę, kompensavimo priežastis, neša- 
mą naštą) —ir atitinkamai paskirstyti. Šis skyrimas negali būti 
taikomas formaliai; jis gali tapti prasmingas tik praktikoje.?* 





** Aristotelis sako, kad neteisingumas kyla tuomet, kai su lygiais 
elgiamasi nelygiai, taip pat ir tuomet, kai su nelygiais elgiamasi lygiai. 

LAISVĖ IR LYGYBĖ 

Ilgame ir mąsliame egalitarizmo aptarime (Dissent, 
1973 m. ruduo) Michaelis Walzeris daro išvadą, kad „laisvė 
ir lygybė yra dvi pagrindinės socialinių institucijų dory- 
bės, ir jos geriausiai išryškėja būdamos drauge“. Tačiau Kan- 
to pradėta liberalizmo tradicija ir patys įžvalgiausi XIX a. 
masinės visuomenės kritikai (de Tocgueville'is ir Burck- 
hardtas) problemą suformulavo taip: laisvė prieš lygybę. Iš 
to, kaip pastaraisiais metais plėtojosi diskusija, spręsčiau, 
kad problemą kelia prieštara, o ne sąjunga. 

Klasikinis liberalizmas lygybę apibrėžė kaip lygybę 
prieš įstatymą. Šis apibrėžimas remiasi įstatymo valdžios 
ir žmonių valdžios skirtimi. Įstatymo valdžia nustato žai- 
dimo taisykles, taikomas bendrai visiems žaidėjams; ribo- 
jami šių taisyklių individai yra laisvi sudaryti savo sandė- 
rius, rinktis, veikti savo nuožiūra. Žmonių valdžia įgalina 
valdytoją ar teisėją daryti sprendimus, kurie įsipareigoti ir 
panaikinti nelygybę paveda vieniems, o ne kitiems. Daž- 
nai tai nulemia teisingumas, bet savavališkumo ir prievar- 
tos elementų išlieka. 

Liberalizmas linko į pirmąją valdžią, net jei dėl to ga- 
lėjo rastis rezultatų nelygybė, nes svarbiausia liberalizmo 
vertybė buvo vyriausybės prievartos sumažinimas ir lais- 
vo sandėrio valdžia. Socialinė intervencija linko ir linksta į 
sulyginimą kokios nors kitos vertybės vardu. Liberalizmo 
teorijos esmė tai, kad žmonės skiriasi sugebėjimais, porei- 
kiais, polinkiais ir talentais. Todėl frazę lygiai elgtis su žmo- 


Tačiau tokie pasakymai yra formalūs ir abstraktūs. Morrisas Ginsbergas 
nurodo: „Teiginys, kad su lygiais reikia elgtis lygiai, o su nelygiais - nely- 
giai, nė kiek nepaaiškina, ką privalėtų daryti lygūs ir nelygūs, kaip reikė- 
tų turėti reikalų su vienais ir su kitais“. On Justice in Society (Baltimore: 
Penguin, 1954), p. 7. 

Tačiau Aristotelis kalba ir apie kitą, praktišką, skirtį - tarp „aritme- 
tinės lygybės“, taikomos visiems, ir „proporcinės lygybės“, paremtos nuo- 
pelnų skirtumais. Būtent ši skirtis bus mano išeities taškas „reikšmingų 
skirtumų“ principui kaip teisingumo matui apibrėžti. 


nėmis būtina skirti nuo frazės padaryti žmones lygius. Ban- 
dymas padaryti žmones lygius veda prie administracinio 
organo sprendimo apie skirtumų laipsnį ir sulyginimo 
laipsnį. Tai reiškia, kad su žmonėmis elgiamasi nelygiai. To- 
kia logika neišvengiama. 

Maža to, dėl įvairių priežasčių gali tekti elgtis su žmo- 
nėmis nelygiai. Turbūt svarbiausia tai, kad jei bet kuri ver- 
tybė - laisvė ar teisingumas - suabsoliutinama ir iškeliama 
virš visko bei pedantiškai taikoma, ji veda į kraštutinumus. 
Jokia viena vertybė negali patenkinti iš esmės nesuderina- 
mų tikslų, net kai dauguma žmonių trokšta nesuderinamų 
dalykų. Todėl turi būti aišku, ko atsisakoma siekiant išspręs- 
ti nesuderinamus dalykus. Tai nuostabiai apibendrina Isaia- 
has Berlinas Keturiose esė apie laisvę: 


[-..] supainiodami terminus nieko nelaimime. Kad bū- 
tų išvengta akis badančios nelygybės ar išplitusio skur- 
do, aš pasirengęs paaukoti dalį arba visą savo laisvę, 
tai padarysiu noriai ir laisvai, - bet būtent laisvės aš 
atsisakau teisingumo, lygybės ar savo gentainių mei- 
lės vardan. Mane kankintų kaltės jausmas, ir pelny- 
tai, jei tam tikromis aplinkybėmis aš vengčiau šios au- 
kos. Tačiau auka nėra to, kas aukojama - būtent lais- 
vės —- padidėjimas, nepriklausomai nuo to, kokia di- 
delė būtų šios aukos moralinė būtinybė ar kompen- 
sacija už ją. Viskas tėra tai, kas yra: laisvė yra laisvė, o 
ne lygybė, dorumas, teisingumas, kultūra, žmogiška 
laimė ar rami sąžinė. Jei mano, mano klasės, mano tau- 
tos laisvė grįsta kitų Žmonių vargu, tokią laisvę užtik- 
rinanti sistema yra neteisinga ir amorali. Bet jei aš ap- 
riboju ar visai atsisakau savo laisvės, kad sumažinčiau 
tokios nelygybės gėdą, ir taip darydamas materialiai 
nepadidinu individualios kitų laisvės, laisvė praran- 
dama absoliučiai. Tai gali kompensuoti padidintas tei- 
singumas, laimė, ramybė, bet praradimas lieka; todėl 
sakant, kad, nors prarandama „liberali“ individuali 

mano laisvė, padidėja tam tikra kitokia „socialinė“ ar 
„ekonominė“ laisvė, tik supainiojamos vertybės. Ta- 
čiau tiesa, kad kai kurių žmonių laisvė kartais turi bū- 
ti suvaržyta kitų Žmonių laisvei garantuoti. Pagal ko- 
kį principą tai turėtų būti daroma? Jei laisvė yra šven- 
ta, neliečiama vertybė, tokio principo negali būti. Bet 
kuriuo atveju praktikoje viena ar kita iš šių konflik- 
tuojančių taisyklių ar principų privalo nusileisti: ir ne 
visuomet dėl aiškiai suformuluojamų priežasčių, ne- 
kalbant jau apie šių priežasčių apibendrinimą taisyk- 
le ar universalia maksima. Visgi turi būti rastas prak- 
tinis kompromisas.?? 


Kaip mes nusprendžiame, ko atsisakyti? Lygybės at- 
veju mes remiamės svarbių skirtumų principu. Panagrinė- 
kime nusikaltimų ir mokesčių pavyzdžius. Du žmonės pa- 
daro tokį patį nusikaltimą. Pagal įstatymą jie laikomi arit- 
metiškai lygiais, nors bausmė juos paveiks skirtingai (už 
greičio viršijimą abu moka 100 dolerių baudą, tačiau vie- 
nas - milijonierius, o kitas - skurdžius; abu praranda vai- 
ruotojo pažymėjimą, bet turtingasis gali pasisamdyti vai- 
ruotoją, o vargšas - ne). Tačiau mokesčių atveju du skirtin- 
gų pajamų Žmonės ne tik nemoka tiek pat mokesčių ir netgi 
nemoka nuo tokios pat pajamų dalies; turtingojo mokestis 
progresyviai auga didėjant jo pajamoms. Bet abiem atve- 
jais mes pripažįstame tokius veiksmus teisingais. 

Kai individams reikia atimti laisvę ar bausti juos už 
nusikaltimą, mes esame linkę sumažinti administracijos tei- 
sę spręsti savo nuožiūra, kad išvengtume favoritizmo ar 
piktnaudžiavimo valdžia. (O kai šia administracijos teise 
naudojamasi, pvz., skelbiant švelnesnį nuosprendį jaunam 
nusikaltėliui, ji privalo būti pateisinta.) Su individais links- 
tama elgtis vienodai. Tačiau mokesčių, pareigos palengvinti 





* Berlin, op. cit., p. 125-126. 


365 


finansinę visuomenės naštą atveju, mes sutinkame, kad tie, 
kurie pajėgiausi šią naštą nešti, ją ir neštų.?* Su šiais indivi- 
dais elgiamasi nelygiai (formalia prasme), tačiau mes pri- 
pažįstame, jog yra teisinga naudoti tokius metodus, kad 
tikėtinai pasiektume didesnės individų lygybės. Bet nė vie- 
nos iš šių formų (aritmetinės ar proporcinės) atveju nėra 
viršiausio lygybės principo, kuris galiotų visomis aplinky- 
bėmis. 

Šiuo požiūriu klasikinė liberalizmo tradicija sutampa 
su klasikine socializmo tradicija. Socializmo tradicijoje ly- 
gybė niekuomet nebuvo „sulyginanti“ ta prasme, kad bū- 
tų siekiama lygybės bet kuriomis sąlygomis ir visais atžvil- 
giais. Kartą Marxas tai niekinamai pavadino „nebrandžiu 
komunizmu“ ir laikė žemiausia žmogiškos visuomenės pa- 
kopa. Marxas troško panaikinti klasines privilegijas ir klasi- 
nius skirtumus, t. y. panaikinti dirbtinus socialiai primestus 
ir socialiai prievarta įtvirtintus skirtumus tarp žmonių; pa- 
šalinus šiuos skirtumus, liktų tik natūralūs skirtumai. O jei 
vienas Žmogus turi daugiau už kitą, tai tegu taip ir būna, 
jei tik šie skirtumai yra uždirbti, jei tai - atlyginimas pagal 
darbą. Toks buvo Marxo socializmo apibrėžimas.“ 


Visuomeniniam ūkiui lygybės klausimas šiandien ta- 
po svarbiausias. Tačiau dažnai yra neaišku, apie ką ginčija- 





*“ Šį principą mes neabejotinai turėtume taikyti ir klausimui apie 
tai, kas neš infliacijos naštą. 

* Apie „nebrandų komunizmą“ kalbama Economic-Philosophical Ma- 
nuscripts (London: Lawrence and Wishart, 1959). Lygybės ir prigimtinių 
skirtumų aptarimą rasite „Critigue of the Gotha Programme,“ in Selected 
Works (Moscow, 1935) t. 2, p. 564-— 566. Marxas rašo, kad socializmo sąly- 
gomis „lygi teisė [...] nepripažįsta klasinių skirtumų, nes kiekvienas yra 
darbininkas kaip ir kiti, bet ji tyliai pripažįsta nevienodus individų talen- 
tus, tuo pačiu ir nevienodą produktyvų pajėgumą kaip prigimtines pri- 
vilegijas. Todėl savo turiniu tai yra nelygybės teisė, kaip ir kiekviena teisė“. 
Taigi socializme kiekvienam mokama pagal atliktą darbą, ir tokie užmo- 
kesčiai skiriasi. Komunizme, „aukštesniojoje“ visuomenės „stadijoje“, kai 
bus sukurta gausa, kiekvienas gaus „pagal savo poreikius“. 

masi - kiek lygybės, kokiose srityse ir t. t. Mes aptarėme 
(aritmetinės ir proporcinės) lygybės principus (t. y. normas) 
ir dirbtinų (pvz., klasinių) skirtumų panaikinimą, taigi lie- 
ka prigimtiniai (talento ir t. t.) skirtumai. Tačiau pastarieji 
reikšmingi tik tuomet, kai pritaikomi esminiams dalykams 
visuomenėje, ypač kai tinkamai atitaisomos socialiai sukur- 
tos nelygybės. 

Logiškai kalbant, yra trys lygybės matmenys: sąlygų 
lygybė, priemonių lygybė ir rezultatų lygybė. 

Sąlygų lygybė daugmaž reiškia visuomenines laisves. 
Tai - lygybė prieš įstatymą, judėjimo viešose vietose lygy- 
bė, vieno žmogaus - vieno balso principas: tai - politinė- 
mis ir pilietinėmis teisėmis vadinamų laisvių rinkinys. Pa- 
grindinis principas neabejotinai yra lygus visų individų 
traktavimas pagal bendrą normą. Tais atvejais, kai indivi- 
dai nelygūs dėl visuomeninės diskriminacijos, mes sten- 
giamės padaryti juos lygius, kad su jais būtų vienodai el- 
giamasi. Mes darome tai tam, kad kiekvienas žmogus galė- 
tų naudotis savo kaip valstybės piliečio teisėmis.“ 

Priemonių lygybė tiek liberalioje, tiek socialistinėje tra- 
dicijoje reiškia galimybių lygybę - lygybę naudotis prie- 
monėmis nelygiems rezultatams gauti. Istorijos požiūriu 
tai reiškė visuomeninių postų, rezervuotų pagal tam tikrą 
paskiriamąjį pagrindą (pvz., armijos karininkų postų aris- 
tokratų sūnums, gildijų apribojimais paveldimo verslo) pa- 





3 Reikėtų atkreipti dėmesį, kad visuomeninės laisvės, ankstesnės 
nei moderni demokratija, yra logiškai ir filosofiškai nepriklausomos nuo 
demokratijos. Trumpai sakant, laisvė - tai, kaip valdoma; demokratija — 
tai, kas valdo. Demokratija gali balsų dauguma užgniaužti laisvę ir įvesti 
tironiją. Visuomeninės laisvės egzistavo ir klestėjo aristokratiškose visuo- 
menėse: pvz., visuotinis bendrojo įstatymo ir juridinių teisių galiojimas 
Anglijoje iki visuotinio balsavimo teisės; visuomeninių laisvių, tokių kaip 
akademinė laisvė, egzistavimas Wilhelmo Vokietijoje. Apskritai, visuo- 
meninės teisės moderniose demokratijose išplėstos visai neseniai, spau- 
džiant neįtrauktoms grupėms (pvz., darbininkams, juodaodžiams, mo- 
terims). 

naikinimą, laisvo įėjimo į ekonominę rinką ir išėjimo iš jos 
suteikimą, vienodas galimybes lavintis, nes išsilavinimas 
yra būdas aukštesniems postams reikalingiems sugebėji- 
mams įgyti. 

Galimybių lygybė buvo ir yra svarbiausias lygybės api- 
brėžimas liberaliose Vakarų visuomenėse, kur socialinis ir 
geografinis individo mobilumas įsitvirtino kaip vertybė. Ap- 
skritai šis principas liko nenuginčytas. Kai buvo suvokta, 
jog galimybių lygybė yra formalus faktas, nes atskiros gru- 
pės yra istoriškai nuskriaustos ir jų padėtis „teisingai“ var- 
žytis dėl pozicijos nedėkinga, atsirado rimta priežastis šias 
nelygybes atitaisantiems kompensaciniams veiksmams. Ta- 
čiau pats principas tebegalioja: individams, bandantiems 
„prigimtiniais“ sugebėjimais ir asmeninėmis pastangomis 
pasiekti tai, ką gali, taikomos vienodos taisyklės. 

Individų lenktyniavimo pasekmė yra padėties, paja- 
mų ir autoriteto skirtumai.?? Šie skirtingi rezultatai patei- 
sinami tuo, kad jie buvo pasiekti laisvai ir uždirbti pastan- 
gomis. Tai yra „teisingos meritokratijos“ idėjos pamatas, 
ir, žvelgiant istoriškai, siekimo įgyvendinti laisvę ir lygy- 
bę pamatas. Bet pastaraisiais metais buvo garsiai piktina- 
masi, kad individualios pasekmės yra pernelyg skirtingos 
ir nelygios, kad valstybės politika turėtų siekti didesnės 
pasekmių lygybės - trumpai tariant, labiau sulyginti žmo- 
nes pagal pajamas, padėtį ir autoritetą. Tačiau tai įmano- 
ma tik apribojant kitų individų galimybes gauti postą ar- 





* Norėčiau atkreipti dėmesį į tai, kad pasekmes aš apibrėžiu kaip 
pajamas, padėtį ir autoritetą; ir darau normatyvinę skirtį tarp autoriteto ir 
valdžios. Autoritetas - įgudimu, žiniomis ir t. t. paremta kompetencija, 
tai - funkcinis institucinio posto dėmuo. Valdžia yra sugebėjimas vado- 
vauti, atvirai ar numanomai paremtas jėga. Visuomenės atžvilgiu vyriau- 
sybė gali teisėtai panaudoti jėgą saugumui ir tvarkai palaikyti; tačiau pa- 
čiojė visuomenėje siekiama sumažinti valdžią (prievartą) ir plėsti autori- 
tetą. Kai žmonėms trūksta autoriteto, ypač perskirstymo reikaluose, jie 
bando griebtis valdžios. 

ba jų galimybę naudotis savo pasiektais rezultatais (pvz., 
naudoti turtą kitoms privilegijoms įgyti). Taigi pastangos 
sumažinti pasekmių skirtumus reiškia kai kurių individų 
laisvės suvaržymą arba paaukojimą tam, kad kiti taptų 
jiems lygesni. 

Būtų kvaila teigti, kad jokia vertybė negali būti apri- 
bota. Ir, žinoma, pasakyčiau, kad šiandien didžioji skirtin- 
gų pasekmių dalis pajamų, padėties ir autoriteto atžvilgiu 
yra teisingai uždirbta. Bet kalbama apie normatyvinį prin- 
cipą - teisingas visuomeninio ūkio taisykles. Ir dabartinio 
didesnės pasekmių lygybės reikalavimo problema ta, kad 
tokios lygybės tegalima pasiekti administraciniu sprendi- 
mu, stiprinant biurokratijos valdžią visuomenėje. Pats sa- 
vaime paprastas reikalavimas sulyginti žmones, iškeltas 
virš kitų, ignoruoja svarbių skirtumų principą.“ 

Šiuos sunkumus iliustruosiu trumpai aptardamas vie- 
ną aktualią problemą, susijusią su padėtimi, - galvoje tu- 
riu kvotų klausimą. 

Reikalaudami didesnės pasekmių lygybės kai kurie 
egalitaristai pasisako už mažumų studentų kvotas priimant 





* Vienas iš juokingesnių šios pozicijos aspektų yra reikalavimas 
visuomenei siekti taip pat ir „kultūrinės lygybės“. Taigi Herbertas Gansas 
rašo: „Kultūriškai lygiateisė visuomenė [...] visus individo saviraiškos ir 
veiksmų būdus laikys vienodais vertės, statuso ir moralumo prasme [...] 
[nes] jie atspindi skirtingas žmonių, esančių skirtingose socioekonomi- 
nėse ir edukacinėse situacijose, estetines normas.“ Žr. More Eguality (New 
York: Pantheon, 1968). 

Bet šis reliatyvizmas beviltiškai painioja prioritetus ir vertinimus. 
Kiekvienas asmuo ar grupė turi teisę turėti muzikos, poezijos, meno ir t. 
t. prioritetus. Tačiau absurdiška manyti, kad kiekviena estetinė raiška savo 
„verte“ prilygsta bet kuriai kitai raiškai. Naudodami visuomeninius pini- 
gus, ar subsidijuosime visus remdamiesi tuo, kad kiekviena meninė pro- 
dukcija yra lygiavertė bet kuriai kitai? Vienas iš realių šiandieninės vals- 
tybinės meno politikos sunkumų yra tai, kad „populistams“ spaudžiant 
Kongresą pinigus skirti visiems lygiai, svarbūs meno centrai yra aplei- 
džiami, o menkas provincijos miestelis gauna savo dalį. Tokiais atvejais 
kokybė paaukojama lygybei. 

juos į universitetus bei profesines mokyklas ir už kvotas 
moterims ir juodaodžiams, suteikiant jiems profesinius pos- 
tus universitetuose, ligoninėse, vyriausybės įstaigose ir pan. 
Bet toks požiūris paprastai nepaiso svarbių skirtumų, bū- 
tent - kvalifikacijos ir kompetencijos, reikalingų skirtingo- 
se pakopose. 

Priimdami studentus, koledžai naudoja ir kitokius nei 
pažymiai kriterijus. JAV Šiaurės rytų prestižiniai universi- 
tetai teikia pirmenybę buvusių auklėtinių vaikams, kad bū- 
tų palaikoma tradicija; yra nustatomos geografinės kvotos, 
kad būtų užtikrinta įvairovė; gabiems sportininkams su- 
teikiamos specialios stipendijos, kad būtų patenkintos kon- 
kurencinio sporto reikmės.Tačiau akivaizdūs du dalykai. 
Pirma, šias pataisas riboja tam tikra balų skalė (priimamas 
ne kiekvienas, ir net jei akademiniai rezultatai šiek tiek pa- 
tempiami, jie vis tiek yra kontroliuojantis principas); an- 
tra, pereinant į doktorantūros ir profesionaliąsias studijas, 
pašalinių kriterijų įtaka mažėja ir svarbiausiu dalyku iš es- 
mės tampa akademiniai pasiekimai. Reikėtų įsidėmėti dar 
vieną aspektą. Priėmimas į universitetą yra įėjimas į siste- 
mą; pats savaime jis negarantuoja rezultatų. Šia prasme pri- 
ėmimas tebėra galimybių lygybės veikimo sfera. Taigi jei 
dėl svarių socialinių priežasčių norima padidinti, sakykim, 
juodaodžių gydytojų ar teisininkų skaičių, mažumų stu- 
dentams galima suteikti ribotą pirmenybę priimant juos į 
universitetus. (Sunkiausios problemos kyla vėliau: ar ir to- 
liau normas keisime pagal situaciją? Pensilvanijoje nepro- 
porcingas juodaodžių studentų skaičius neišlaikė valsty- 
binio teisės egzamino; dėl to imta reikalauti juodaodžiams 
surengti specialų egzaminą.) 

Tačiau kai individai skiriami į profesinius postus, nė 
viena iš šių pataisų nebegalioja. Dėstytojo, gydytojo ar ad- 
ministratoriaus tinkamumas postui tikrinamas pagal jo 
kompetenciją, ir „atstovavimo grupei“ idėja yra nereikš- 
minga. Norint išlaikyti tinkamą lygį, matas neišvengiamai 

turi būti ne atstovavimas, o kompetencija.?? Diskriminacija 
(seksualinė ar klasinė) yra dirbtinė; toks pat dirbtinis ir ly- 
timi ar klase grįstas padėties lygybės reikalavimas; ir vie- 
na, ir kita reikia atmesti. 

Panagrinėkime kitą klausimą, susijusį ne su padėti- 
mi, bet su turtu ir galimybe naudotis medicinos paslaugo- 
mis. Jungtinėse Valstijose medicinos paslaugos daugiausiai 
teikiamos už mokestį, todėl didesnes pajamas gaunantys 
individai pranašesni; jie gali kreiptis į geresnius chirurgus 
ir gydytojus, jie geriau slaugomi ir pan. Galima sakyti, kad 
jei žmogus užsidirbo pinigų, jis turi teisę pasirinkti ir leisti 
juos tam, ko labiausiai trokšta. Tačiau mes imame dvejoti, 
ar toks esminis ir brangus dalykas kaip sveikata turėtų bū- 
ti „normuojamas“ visų pirma pagal skirtingas pajamas. Jei 
ne pagal pajamas, tai pagal kokius kitus kriterijus? Gal pa- 
gal nuopelnų kriterijų, labiausiai nusipelniusiems visuo- 
menei. Pavyzdžiui, Sovietų Sąjungoje aukštiems Partijos 
funkcionieriams skirtos specialios ligoninės ir specialios 
medicinos įstaigos. Iš dalies panašių dalykų esama ir Jung- 
tinėse Valstijose - kad ir Walter Reed ligoninė Vašingtone 
ar panašios kariuomenės ir aukštiems vyriausybės parei- 
gūnams skirta institucijos. Nors čia ir galima įžvelgti šiek 
tiek teisingesnę taisyklę - geresnis medicininis aptarnavi- 
mas socialiai vertingesniems (arba tiems, kurie socialiai api- 
brėžiami kaip vertingi!). Įkyrus neteisybės jausmas išlieka. 

Ši problema analogiška karinės tarnybos problemai: 
ar turi būti šaukiami visi vyrai, ar turėtų būti išimčių talen- 
tingiesiems, galintiems kitaip tarnauti visuomenei? Per 
Amerikos Pilietinį karą Žmonės vis dar galėjo pinigais išsi- 
pirkti nuo karinės tarnybos; tai buvo daroma individua- 





3 Aristotelis įdomiai nurodo: „Be to, maištaujama ne tik dėl turto 
nelygybės, bet ir dėl gaunamos garbės nelygybės, tačiau abiem atvejais 
priešingai: dauguma maištauja dėl turto nelygybės, o išprususieji - dėl ly- 
gios garbės.“ Aristotelis, Politika, Vertė M. Strockis. Vilnius, 1997, p. 108. 
Kursyvas originalo. 


371 


liai, sumokant žmogui, kuris pakeisdavo šauktinį. Šiandien 
tai daroma kolektyviai: užuot šaukus į armiją, renkami pi- 
nigai, siekiant į karinę tarnybą pritraukti savanorius. 

Nėra vienintelio teisingumo ar pasiaukojimo princi- 
po. Stebina tai, kad individualistinės ir liberalios visuome- 
nės karinės tarnybos atžvilgiu linkę pasisakyti už vienodą 
riziką visiems, o komunistinės valstybės, kur visuomenės 
pirmumas yra svarbiausia vertybė, lengviau priima dife- 
rencinį principą ir atleidžia nuo tarnybos talentinguosius. 

Tačiau sveikatos priežiūros atveju problema aiškesnė. 
Mūsų padorumo jausmas, supratimas, kad kiekviena gy- 
vybė yra vienodai vertinga, sako, jog reikia rasti kokį nors 
būdą sulyginti medicinos paslaugas, neatsižvelgiant į pa- 
jamas ir į padėtį. Žinoma, reikia gerinti paslaugas visiems, 
o ne siekti sutrukdyti individams leisti savo pinigus indi- 
vidualiai priežiūrai (pvz., atskiroms palatoms, specialiam 
maistui), kaip kad siūlė kai kurios Didžiosios Britanijos prof- 
sąjungos (ir netgi dėl to streikavo). 

Dabar panagrinėkime trečiąją pasekmę - autoritetą. 
Ką reiškia „vienodas autoritetas“ ir kuriose srityse? 1973 m. 
rugsėjo mėnesį Danijos parlamentas, siekdamas „tobules- 
nio laisvės ir lygybės derinio“ universiteto bendruomenė- 
je, įvedė įstatymą, kuris panaikino egzistuojančius fakul- 
tetus ir nustatė, kad akademinius sprendimus, susijusius 
su visų disciplinų laipsnių suteikimu, priims išrinktos ta- 
rybos, sudarytos iš 507 dėstytojų, 2570 studentų ir 257 ne- 
akademinio personalo (ši kategorija apėmė visus - nuo ar- 
chyvaro iki ūkvedžio). Panaši ir kai kurių Vokietijos uni- 
versitetų situacija (nors tarybos čia dažnai susideda iš trijų 
dalių: vyresniųjų dėstytojų, jaunesniųjų dėstytojų ir stu- 
dentų). Be to, tokių tarybų buvo reikalaujama įvairiose li- 
goninėse, laikraščiuose ir leidyklose (dažniau Europoje nei 
Jungtinėse Valstijose). Šiose tarybose visus strateginius 
sprendimus priimtų tarybą sudarančios grupės: ligoninė- 
se - gydytojai, medicinos seserys ir sanitarai, o kai kuriais 

atvejais ir „bendruomenė“ ; laikraščiuose - leidėjai, redak- 
toriai ir žurnalistai; leidyklose - leidėjai, redaktoriai ir au- 
toriai. Šiuos reikalavimus pateisina visų įstaigos dirbančiųjų 
„lygaus dalyvavimo“ principas. Senesnės šio reikalavimo 
formos buvo gildijų socializmas, pramoninė demokratija 
arba „darbininkų kontrolė“ fabrikuose. 

Aš čia neaptarinėsiu visos „dalyvavimo demokratijos“ 
klausimų skalės nuo didelių pramonės įmonių iki vietos 
kaimynijų, ligoninių ir t. t.** Tačiau pasitelksiu paprastą uni- 
versiteto pavyzdį principui iliustruoti. 

Universiteto paskirtį apibrėžia jo švietimo politika. Jis 
turi būti jautrus intelektualinei tradicijai, mokslo normoms 
ir kultūros paveldui, kurį jam reikia perduoti; jis visuome- 
nei atsakingas už jaunų talentų skatinimą, o besimokan- 
tiems studentams atsakingas už žinias. Bet politikos sufor- 
mulavimas (kas ir ką turi dėstyti, vertinimo normos ir re- 
zultatų kriterijai) nėra nei visuomenės, nei studentų teisė 
ir atsakomybė; už tai atsakingi tie, kurie savo autoritetu 
užsitarnavo teisę spręsti - t. y. fakulteto profesoriai ir dės- 
tytojai. Remdamiesi šiuo pagrindu studentai „nebalsuoja“ 
už savo pačių diplomus, o jaunesni dėstytojai nebalsuoja 
dėl vyresnių fakulteto narių teisės dėstyti. 

Tačiau švietimo politika - tai dar ne visas universite- 
tas. Studentų gyvenimas yra atskira sritis, todėl bendrabu- 





* Apie darbininkų kontrolę pramonėje skaitykite mano esė: „Work, 
Alienation and Social Control“, Dissent (1959 m. vasara); pakartotinai iš- 
leista dvidešimtmečio jubiliejaus numeryje (1974 m. pavasaris). 

Galima atkreipti dėmesį, kad dažnai autorių ar žurnalistų grupės 
nesunkiai galėtų įkurti savo leidyklas ar laikraščius kaip „kolektyvus“ ir 
valdyti juos pagal vienodo autoriteto principus. Tačiau tokių įstaigų liki- 
mo permainingumas, kaip parodė „pogrindžio“ laikraščiai Berklyje, Bos- 
tone ir Niujorke, neskatina tokių vilčių. Sociologinis „frakcijų susidary- 
mo ir skilimo“ dėsnis sugriovė beveik visas tokias organizacijas, nes nie- 
kas taip smarkiai „neperkrauna sistemos“ kaip didelis radikalių aktyvis- 
tų-šnekėtojų tankis, ir jokia įstaiga nėra labiau linkusi subyrėti nei laisva 
kolektyvinė įstaiga. 

čių taisyklių, reguliuojančių priešingos lyties atstovų apsi- 
lankymus, ir panašios direktyvinės kontrolės buvo teisėtai 
atsisakyta. Universiteto veikla — moksliniai tyrimai, pagal- 
ba vyriausybei, korporacijoms ar bendruomenėms, ir uni- 
versiteto administracijos pareiga šias veiklas suderinti. Vi- 
sa tai reguliuoja principas - gerbti skirtingų sričių pobūdį, 
kiekvienai sričiai suteikti tik tiek privilegijų, kiek reikalau- 
ja jos pobūdis. 

Jei laikysimės šio svarbių skirtumų principo, turėsi- 
me bendresnio požiūrio į lygybės klausimą pagrindą. Ži- 
nome, kad net panaikinus tokius dirbtinius skirtumus kaip 
klasės ir lyties privilegijos, tarp žmonių išliks pajamų, pa- 
dėties ir autoriteto skirtumai ir skirtumai, kylantys dėl ta- 
lento, motyvacijos, pastangų ir rezultatų. Ir individai no- 
rės pasinaudoti savo rezultatų atlygiu ir jų suteikiamomis 
galiomis. Ankstesnėje esė apie meritokratiją ir lygybę (kny- 
goje Industrinės visuomenės atsiradimas) jau rašiau, kad „ly- 
gybės klausimas kyla tuomet, kai esantys viršuje savo au- 
toriteto pozicijas paverčia svariais, įvairiais, materialiniais 
ir socialiniais privalumais kitų atžvilgiu. 

Nesuklysime teigdami, kad tokioje srityje kaip svei- 
katos apsauga galimybės naudotis medicinos paslaugomis 
neturėtų lemti skirtingos pajamos. Mūsų individualios ver- 
tės suvokimas reikalauja, kad visiems žmonėms būtų už- 
tikrinta tinkama priežiūra nepriklausomai nuo pajamų ar 
padėties. Todėl aš pritarčiau Michaelo Walzerio teiginiui, 
kad svarbus principas - tai „pinigų galios panaikinimas už pi- 
nigų srities ribų [...], visuomenė, kurioje turtas nebėra kon- 
vertuojamas į socialines gėrybes, su kuriomis jis neturi vi- 
dinio ryšio“. Kadangi pinigai ir, kitokiu mastu, galia yra 
lengvai konvertuojami (t. y. jie tuoj pat suteikia privilegi- 
jų, pvZ., geresnę medicininę priežiūrą), Walzeris mano, kad 
bus sunku užkirsti kelią piktnaudžiavimui įtaka „radika- 
liai neperskirsčius turto“. Mano nuomone, „radikalus per- 
skirstymas“ yra viena iš politiškai sunkiausių užduočių, ir 

mūsų drauge trokštamų tikslų galima pasiekti selektyviai 
apmokestinant vartojimą ir pagerinant būtinas visiems rei- 
kalingas socialines paslaugas. 

Taigi jei mūsų kriterijus yra nepelnytos ir neteisėtos 
įtakos ir išteklių valdymo sumažinimas, svarbus laisvės ir 
teisingumo principas toks: kiekvienam pagal jo įdėtas pa- 
stangas; kiekvienam pagal galią ir privilegijas, prideran- 
čias tam tikrai sričiai. 


TEISINGUMAS IR EFEKTYVUMAS 

Lygybės ir laisvės klausimas yra klausimas apie skir- 
tumus tarp žmonių ir vyriausybės vaidmenį mažinant šiuos 
skirtumus ar apribojant jų neteisėtą įtaką. Teisingumo ir 
efektyvumo klausimas yra klausimas apie pusiausvyrą tarp 
visuomenės „ekonomijos režimo“ - našumo doktrinos ar- 
ba pastangų gauti didesnę produkciją mažesniais kaštais, 
ir socialinių neekonominių vertybių kriterijų. Kita prasme — 
tai taip pat klausimas apie dabarties ir ateities pusiausvy- 
rą: kiek dabartinė karta gali susilaikyti (nuo vartojimo), kad 
užtikrintų didesnį pagrindinį kapitalą ateities kartoms? Ir 
atvirkščiai, kiek baigtinių išteklių gali dabartinė karta su- 
naudoti ateities kartų sąskaita? 

Ekonomijos režimas*!, kai tiksliai apskaičiuojamos pi- 
niginės išlaidos ir pajamos, veiksmingai organizuoja gamy- 
bą, tačiau du jo socialiniai kaštai itin dideli: gamybos srity- 





* Aš beveliju vartoti terminą „ekonomijos režimas“, o ne „rinkos 
ekonomika“. Rinka - tik vienas ekonomiškumo aspektas. Kaina ir kapi- 
talo atnešamomis pajamomis vertinama rinka reikalauja iš įmonės finan- 
sinės disciplinos, o industrinė visuomenė racionalizuoja darbą; tai atlie- 
ka inžinerinis mentalitetas, kurį aprašė Frederickas W. Tayloras. Šia pras- 
me ekonomijos režimas ir jo žmonių sudaiktinimas yra būdingas tiek so- 
vietinei industrinei ekonomikai, tiek kapitalistinei rinkos ekonomikai. 
Apie ekonomijos režimo ir sociologinio režimo skirtumus žr. The Coming 
of the Postindustrial Society, sk. 4. 

je Žmonės traktuojami kaip daiktai; aplinka laikoma „ne- 
mokama preke“, todėl naudojama beatodairiškai. Šia pras- 
me šiandien pusiausvyra ima kisti, lėtai slenkama tolyn nuo 
ekonominio režimo. Žmonių pasitenkinimas darbe, kur jie 
praleidžia didžiąją savo laiko dalį ir nori realizuoti savo su- 
gebėjimus, tampa teisėtu reikalavimu įmonei, net jei tai gal- 
būt pasiekiama efektyvumo sąskaita. O aplinka jau nebėra 
nemokama prekė, nes gamintojai ir vartotojai dabar „ap- 
mokestinami“, priverčiami valyti jų sukeltą taršą, net jei 
tenka kai kuriuos kapitalinius įrenginius padaryti „nepro- 
duktyvius“. 

Kai efektyvumo reikalavimo ir teisingumo reikalavi- 
mo priešprieša santykinai aiški, nusileisti turi efektyvumas; 
ir tokius argumentus pripažįsta jei ne visa visuomenė, tai 
bent intelektualinė bendruomenė. (O dabartinės „akade- 
minių plunksnagraužių“ kartos idėjos veiks rytdienos eko- 
nominę ir socialinę politiką.) Bet daugelis visuomenės po- 
litinių klausimų yra vieni su kitais besivaržantys teisingu- 
mo reikalavimai, ir sudėtinga rasti bendrą principą, pagal 
kurį galima įvertinti tam tikrus reikalavimus. Pavyzdžiui, 
ko labiau paisyti parenkant vietą naujam oro uostui: atstu- 
mų, kuriuos gali tekti įveikti keleiviams (ir kelių bei gele- 
žinkelių išlaidų), ar lėktuvų triukšmo, jei oro uostas bus 
statomas arčiau miesto? Kaip tiesiant kelius rasti pusiau- 
svyrą tarp socialinių ir psichologinių egzistuojančių ben- 
druomenių išardymo kaštų (ir kokio dydžio jie turi būti) ir 
ekonominių didesnių greitkelio kilpų kaštų? Propaguojant 
visuomeninį transportą, sutaupoma medžiagų ir energijos, 
bet atsisakius asmeninių automobilių padidėja kelionės lai- 
kas ir sumažėja mobilumas (o reikia patenkinti standarti- 
nius keliaujančiųjų į darbą grafikus). Kaip nustatyti „tei- 
singus“ užmokesčio skirtumus aukštos ir žemos kvalifika- 
cijos darbuotojams, gydytojams ir medicinos seserims, kai 
atsisakyta tokių rinkos kriterijų kaip santykinis trūkumas 
ir mokymosi trukmė? 

Visuose šiuose reikaluose mes neišvengiamai perei- 
name nuo visiško Inissez faire* link derybomis pasiekiamų 
sprendimų. Bet pagal kokius principus? Visuomet padėti 
labiau nuskriaustiems? Ar pagal socialinių kaštų ir naudos 
kriterijų? 

Ar yra bendra teisingumo taisyklė? Socialinės gero- 
vės klausimais ekonomistai paprastai laikėsi kurio nors Pa- 
reto optimalumo varianto; t. y. distribucinio principo, pa- 
gal kurį kai kurių žmonių pragyvenimo lygiui pagerėjus 
niekieno pragyvenimo lygis neturėtų nusmukti. Pastaruo- 
ju metu Johnas Rawlsas naudingumo principus pasiūlė pa- 
keisti maksimino kriterijumi; šiandien būtent šis principas 
filosofiškai svarstomas intensyviausiai.*2 

Maksimino principas visiems žmonėms užtikrina mi- 
nimalią dalį. Rawlsas mano, kad individai laisvai pasirinks 
tokį susitarimą, nes norės sumažinti visiško pralaimėjimo 
riziką; taigi jie sieks „maksimumo,“ lydimo „minimalios“ 
rizikos. Taip Rawlsas atranda „skirtumo principą , parem- 
tą maksimino kriterijumi. Jis rašo: 


Socialinės ir ekonominės nelygybės turi patenkinti dvi 
sąlygas: (a) jos privalo duoti didžiausią tikėtiną nau- 
dą labiausiai nuskriaustiems visuomenės nariams 
(maksimino teisingumo kriterijus), (b) jos turi būti su- 





*2 Žr. John Rawls „Some Reasons for the Maximin Criterion“, Ame- 
rican Economic Review 64 (1974 m. gegužė, 141-146). 

Pirmiausia Rawlsas daro prielaidą, kad „neteisingumas egzistuoja 
todėl, kad dėl pagrindinių dalykų susitariama per vėlai“. Kadangi indivi- 
dai žino savo socialinę padėtį ir savo santykinius privalumus, derybos 
socialinėje sistemoje iškreipiamos. O jei jie sugrįžtų į „natūralią būklę“, 
už „nežinojimo šydo“, ir nieko nenutuoktų vienas apie kitą (apie tai, ar 
kaimynas stipresnis ar silpnesnis, gabesnis ar negabesnis)? Kokios tuo- 
met būtų nustatytos bendros taisyklės, kurios užtikrintų kiekvienam žmo- 
gui tam tikrą minimalią gerovę, derančią su tokia pat kitų žmonių gero- 
ve? Tai - maksimino taisyklės pagrindas. 





* Leidimas veikti, nesikišimas (pranc.). 

sietos su įstaigomis ir postais, sąžiningos galimybių 
lygybės sąlygomis atvirais visiems. 


Kadangi tai būtų „pirminis“ teisingumo principas, lais- 
vai pasirinktas natūralioje būklėje, dabar jis gali būti nau- 
dojamas kaip socialinės politikos išlyginimo principas. 

Maksimino kriterijus kritikuojamas dėl keleto dalykų. 
Juo daroma prielaida, kad individai „vengia rizikos“ ir no- 
rėtų, kad jų šansai pralošti būtų minimalūs. Tai galbūt tei- 
singa individo gyvybės atžvilgiu, tačiau gerokai mažiau tei- 
singa jo turto atžvilgiu; daugelis individų rizikuotų pra- 
rasti dviratį tikėdamiesi išlošti automobilį, net jei pasekmės 
reikštų, kad teks eiti pėsčiomis. „Naudos“ sąvoka dvipras- 
mė. Laikoma, kad tarpasmeninės naudos negalima paly- 
ginti, todėl reikia objektyviai įvertinamo rodiklio, pajamų 
arba turto; bet daugeliu atvejų socialinė nauda reiškia su- 
dėtingus mainus, kurie nepasiduoda įvertinami.“ O pats 
dviprasmiškiausias yra „labiausiai nuskriaustų“ apibrėži- 
mas. Jei imsime pajamų kriterijų, ar tai reiškia, kad nu- 
skriaustas kiekvienas, uždirbantis mažiau už vidutines pa- 
jamas (t. y. apatinė pusė šalies žmonių)? O galtai - apatinis 
penktadalis ar dešimtadalis; kokiu pagrindu tai nustato- 
ma? Jei kriterijus koks nors kitas (skurstantieji, juodadar- 
biai, Žmonės iš iširusių šeimų), tai koks jis?** 





“ Pateiksiu sudėtingą pavyzdį iš dabartinės JAV vyriausybės būstų 
politikos. Geroje vietoje prie upės 2576 tipiškų būstų buvo skirti mažų pa- 
jamų šeimoms, kurios už panašų butą moka daug mažesnę nuomą nei aukš- 
tesnes pajamas gaunantys gyventojai. Pati vieta brangi ir, atitinkamai, sub- 
sidija didelė. Už šiuos pinigus vyriausybė galėtų pastatyti daugiau būstų 
neturtingiesiems nei minimi butai. Tuo pačiu, jei butuose prie upės gyven- 
tų vien didelę nuomą mokantys žmonės, mokesčiai už šiuos butus finan- 
suotų daugiau savivaldybės paslaugų. Taigi „nuostoliai“ dvigubi. Bet vy- 
riausybė tai laiko socialinės politikos dalyku: daugiau „naudos“ atneša miš- 
rūs būstų projektai, o ne segregacija pagal pajamų grupes, net jei tai daro- 
ma didesnio būstų skaičiaus sąskaita. Kaip nusprendžiama, kuri „nauda“ 
didesnė? Kas yra teisingumas? Kas yra veiksmingas paskirstymas? 

* Aš čia apeinu itin keblų klausimą apie turto paskirstymą tarp tur- 
tingų ir neturtingų tautų. Matome, kaip sunku nustatyti normatyvinės 

Tačiau šis požiūris turi privalumų. Jis leidžia „papirk- 
ti nuskriaustuosius. Jei oro uostą norime statyti arčiau 
miesto, kad sutaupytume laiką ir kelionės išlaidas, mums 
reiks paklausti tų, kuriems teks triukšmą kentėti, už kokią 
kainą jie sutiktų su šalimais esančio oro uosto triukšmu. 
Rinka tokiomis aplinkybėmis numuštų jų namų kainą; so- 
cialinės gerovės kriterijus padidina jų pajamas. Arba, jei 
įmonė ar pramonė turi senstančių darbuotojų, kurių našu- 
mas vis mažėja, mes paklaustume darbdavį (kaip numaty- 
ta uosto krovikų ir spaustuvės darbininkų profsąjungų su- 
tartyse), kiek jis sumokėtų, kad „išpirktų“ šiuos darbinin- 
kus ir jie išeitų į pensiją. 

Tačiau problemos šerdis yra ne perskirstymo laipsnis 
(tarkim, pajamų ir turto, kaip svarbiausių ir lengvai įverti- 
namų dalykų), o pusiausvyra tarp perskirstymo ir augimo. Pa- 
jamų paskirstymas įtakoja ekonomikos augimą ir atvirkš- 
čiai. Bet koks plataus masto pajamų perskirstymas didina 
vartojimą investicijų sąskaita. Rawlsas pripažįsta, kad mak- 
simino principas yra „netinkamas teisingam taupymo ly- 
giui nustatyti, jis turėtų galioti tik kartos laikotarpiu . 

Bet kaip tik tai ir yra pirmasis klausimas. Koks yra visuo- 
menei pakankamas ekonomikos augimas? Kaip finansuoti 
šį augimą? Kaip paskirstyti jo vaisius? Rawlso maksimino 
kriterijus yra teisingumo principas „nekintamoje būklėje“. 
Tačiau neaišku, ar visuomenė - Amerikos, Rusijos ar bet 
kuri kita šiuolaikinė visuomenė - balsuotų už nekintamą 
būklę. 

Nekintamoje būklėje grynosios santaupos pagal api- 
brėžimą lygios nuliui. Kodėl atsisakyti vartojimo šiandien, 
jei vėliau pajamos nebus didesnės nei dabar? Bet kadangi 
ištekliai yra baigtiniai, - jei ne dėl tiesioginio fizinio sunau- 


taisykles valstybėje, kur galioja bendri įstatymai ir socialinius sprendi- 
mus įtvirtinantys mechanizmai; bendrų įstatymų nesiejamų tautų santy- 
kius reguliuoti nepalyginamai sunkiau. 

dojimo, tai dėl entropijos dėsnių (net perdirbant praran- 
dama dalis pradinio kiekio, nes karštis išsisklaido), mes pri- 
valome arba investuoti, kad rastume naujų išteklių (arba 
padaryti taip, kad esami ištekliai intensyviau kurtų kapita- 
14), arba sumažinti baigtinių išteklių vartojimą ir taupyti jų 
kiekį mūsų pačių ir kitų kartų ateičiai. Robertas M. Solow 
teigia: „Mums labai pasisekė su mūsų protėviais. Atsižvel- 
giant į tai, kokie neturtingi jie buvo ir kokie turtingi esame 
mes, jie teisėtai galėjo taupyti mažiau ir vartoti daugiau. 
Nėra abejonių, jie niekada nesitikėjo tokio vidutinių vieno 
žmogaus pajamų padidėjimo, padariusio mus tokius tur- 
tingus, kaip jie nė neįsivaizdavo esant įmanoma. Bet tai tik 
patvirtina faktą, kad ateitis yra pernelyg svarbi, kad palik- 
tume ją klaidingų lūkesčių atsitiktinumui ar protestantiš- 
kos etikos pakilimams ir nuosmukiams“. 

Ar mes norime, kad mūsų vaikai ir jų vaikai gyventų 
blogiau nei mes? Koks yra teisingas visuomenės „laikme- 
čio prioritetas“? Kiek mes turime taupyti ar atsisakyti, kad 
perduotume paveldėtą ekonominį pajėgumą? Individo 
sprendimą taupyti lemia ateities nuolaidos. Techninis atei- 
ties produktų pranašumas prieš dabartinius (našumas) dau- 
giau nei proporcingai padidintų individo akcijų vertę; sep- 
tintojo dešimtmečio akcijų biržoje šis masalas skatino in- 
vestuotojus siekti kapitalo didėjimo, o ne tiesioginių 
pajamų. Augantis netikrumas dėl ateities mažina tokius lū- 
kesčius, ir investuotojai gali vėl siekti dividendų ar tiesio- 
ginių pajamų, o ne laukti ateities. Panašiai ir baigtinių iš- 
teklių naudojimo lygis yra tokių svyruojančių jėgų - atei- 
ties lūkesčių ir dabartinių pajamų - funkcija. Leonas 
Walrasas pusiausvyros siekimo procesą apibūdina išraiš- 
kinga metafora tatonnement“, tai - ieškojimas bandymų ir 
klaidų metodu, primenantis aklojo bandymą lazda apčiuop- 
ti kelią link tikslo, kurio jis nemato. 





* Čiuopimas, čiupinėjimas bandant suprasti, kas tai yra (pranc.). 

Tačiau neaišku, ar socialiniam sprendimui geriausiai 
tinka individualių sprendimų suma, ypač kai keletas indi- 
vidų valdo neproporcingą išteklių kiekį. Vėl Solow žodžiais 
tariant: „Grynoji baigtinių išteklių teorija [moko] mus, kad 
[-..] pusiausvyra tarp dabarties ir ateities yra subtilesnė nei 
mes esame įpratę manyti [-..] ir socialinės nuolaidos dydžio 
pasirinkimas iš tikrųjų yra strateginis [turto ir gerovės] pa- 
skirstymo tarp kartų sprendimas.'* 

Mūsų skola ateičiai - gamybos našumas. Sovietų 
komunizmo ideologiją ir patirtį tokią siaubingą padarė 
žiauri idėja, kad dabartinę kartą galima paaukoti ateities 
vardan. Taigi stalininiais metais Rusija ėmėsi brutalios „pri- 
mityvaus kaupimo“ formos, atvedusios ne tik prie pragy- 
venimo lygio, bet ir prie milijonų žmonių gyvybių paau- 
kojimo „gamybos“ vardan. 

Vakarų buržuazinės visuomenės vaizdą itin pasibjau- 
rėtiną daro tai, kad vartojimo vardan ištekliai eikvojami ir 
švaistomi nereikalingiems padėties ar puikavimosi produk- 
tams (pvz., dideliems sunkiems automobiliams; ekstrava- 
gantiškoms vartojimo prekių pakuotėms). 

Socialinė nuolaida ateičiai turi būti socialinis spren- 
dimas, paskirstymo pagal teisingumo principą taisyklė, įga- 
linanti padidinti visuomenės gamybos našumą apribojant 
tam tikras vartojimo rūšis. Ir tai neišvengiamai mus veda 
prie esmingiausio liberalios visuomenės klausimo: visuo- 
meninės ir privačios sričių pusiausvyros ir šių sričių api- 
brėžimo. 





* Robert M. Solow, „The Economics of Recources or the Resources 
of Economics“, American Economic Review 64 (1974 m. gegužė): 1-14; taip 
pat žr. šio autoriaus „What We Owe to the Future; Nebraska Journal vf 
Economics and Business (1974 m. žiema). 


381 


VISUOMENINĖ IR PRIVATI SRITIS 

Kanto susisteminta liberali teisės teorija grįsta dviem 
postulatais: teisė turi būti formali (t. y. procesinė), o ne ma- 
terialinė; ir teisė yra atskirta nuo moralės. 

Požiūris, kad teisė visų pirma yra procesinė, atsirado 
formuojantis buržuazinei visuomenei kaip atskirai sričiai, 
kurioje ekonominės veiklos tikslas ne valstybės turtas, o 
individo norų tenkinimas. Anot šio požiūrio, varžovai iš 
esmės lygūs, todėl kišimasis buvo atmestas, nes tai suar- 
dytų lygybę. Kai laisvės ir turto apribojimai reikalingi, jie 
turi būti bendri, išmatuojami ir taikomi lygiai visiems. Šiuo 
požiūriu teisės pamatas yra formalus racionalumas. 

Teisė atskiriama nuo moralės dėl dviejų priežasčių. Pir- 
moji - filosofinė samprata, žmogaus valią laikanti autono- 
miška, veikiančia savo nuožiūra, o ne heteronomiška ar dik- 
tuojama išorinio šaltinio, pvz., prigimties ar papročių. (Kan- 
tas sakė: „Joks žmogus negali priversti manęs būti laimin- 
gu pagal jo supratimą.“) Antroji - istorinė XVII a. religinių 
karų patirtis, suformavusi įsitikinimą, kad jokia grupė ne- 
gali primesti savo asmeninio tikėjimo kitiems naudodama 
pasaulietinę valstybės kariuomenę. Galima bausti už nusi- 
kaltimą, bet ne už nuodėmę; galima įtvirtinti teises, bet ne 
teisumą. 

Iš tikrųjų liberali teorija pripažino valstybės piliečio 
ir privataus individo skirtumą, dėl kurio taip sielojosi Rous- 
seau, ir jį įtvirtino. Ši teorija nenorėjo, nei kad individą pra- 
rytų bendra valstybės valia, nei kad valstybė ištirptų ato- 
mistiniame privačių interesų pasaulyje. Ji siekė, nors ir bu- 
vo sunku, išlaikyti skirtį tarp šių svarbių sferų. 

Kiekvienoje visuomenėje dėl interesų pažeidinėja- 
mi principai, buvo pažeidinėjama ir liberali laisvės teori- 
ja. Jungtinių Valstijų Aukščiausiasis teismas XX a. pradžio- 
je, remdamasis individualios laisvės kriterijumi, atmetė 
valstybės statutą, ribojantį pavojingų profesijų žmonių 
darbo valandas (Lochneris prieš Niujorką, 1905): „Nėra rimto 

pagrindo kištis į kepėju dirbančio asmens laisvę arba į jo 
laisvos sutarties teisę [...] Tai - suaugę ir protingi žmonės 
[...] Jie jokia prasme nėra valstybės globotiniai.“ Bet tuo 
pat metu nemažai reguliuoti asmeninės moralės dalykai 
(sekmadieniniai puritoniški įstatymai, alkoholio draudi- 
mas ir pan.), matyt, šie žmonės nebuvo „suaugę ir pro- 
tingi“. 

Taigi galiojo dvigubos normos: konservatoriai norėjo 
laisvos ekonomikos, bet kontroliuojamos moralės. Šiandien 
turime keistą susikirtimą ir naujas dvigubas normas: šiuo- 
ralės laisvės. Jie nori aktyvaus valstybės kišimosi į ekono- 
mikos reikalus, bet akcentuodami privatumą piktinasi bet 
kokiu kišimusi į individualią moralę. 

Ar esama bendrų taisyklių, kurias galėtume taikyti? 
O gal kiekviena socialinė grupė kovos už savo interesus? 
Kokios yra svarbios visuomeninės ir privačios ekonomikos 
ir moralės sferos? 

Ketvirtajame dešimtmetyje nepaprastai išpopulia- 
rėjus ekonominiam planavimui, buvo teigiama, kad vals- 
tybė turėtų nacionalizuoti visas pramonės šakas ir užtik- 
rinti „vartojimui, o ne pelnui skirtą gamybą“. Lewisas 
Mumfordas (Technikoje ir civilizacijoje) siūlė biologams, mo- 
ralistams ir išlavinto skonio žmonėms apibrėžti „normalų 
vartojimo standartą“, kad gėrybės būtų „standartizuotos, 
pasvertos ir išmatuotos“ ir pateiktos visiems bendruome- 
nės nariams; jis tai vadino „elementariu komunizmu . Ta- 
čiau mums toli iki tokio paprastumo. Beveik visose šalyse 
nacionalizuotų pramonių rezultatai nebuvo įtikinamai ge- 
resni už privačių ir mišrių įmonių rezultatus; kaip kartą 
nurodė Michaelis Polanyi, Anglijos darbininkai Britanijos 
geležinkelį jaučiasi valdą ne daugiau nei Britanijos laivy- 
ną. Ketvirtajame dešimtmetyje Walteris Lippmannas tvir- 
tino, kad „planuoti daugybę poreikių patenkinančią ga- 
mybą yra sunku: tai - uola, į kurią sudūžta visa koncepci- 

ja“ Jei norai, skoniai ir pasirinkimai labai skiriasi, tik rin- 
ka gali būti pakankamai lanksti šiems skirtumams paten- 
kinti. Tačiau tai nepaneigia tvirtinimo, kad turi būti tam 
tikras socialinių sprendimų mechanizmas, visiems užtik- 
rinantis deramas socialines paslaugas ir nustatantis socia- 
linį minimumą, suteikiantį žmonėms pakankamai gėrybių 
savigarbos jausmui išlaikyti. 

Naujas šiandienos prioritetas - tai, kad atsitraukiama 
nuo ankstesnių centralizuotos visuomeninės nuosavybės 
vizijų; tokia nuosavybė reiškė pernelyg išaugusią biuro- 
kratiją; ankstyvieji šių vizijų šalininkai retai kreipė į tai dė- 
mesį. Pasak Alice Rivlin, dabar pabrėžiama ne visuomeninė 
rūpyba, bet rūpybos visuomeninis finansavimas. Pagal anks- 
tesnę sampratą, svarbiausias vyriausybės vaidmuo buvo 
teikti „visuomenines gėrybes": būstus, ligonines ir kitas pa- 
slaugas. Dabar vyriausybė turi nustatyti normas ir suteikti 
lėšas, o recipientai patys nusiperka būstą ir moka už medi- 
cinos paslaugas. 

Kai kurie liberalai ir kai kurie naujieji kairieji iš naujo 
atrado decentralizacijos ir konkurencijos privalumus. Be 
konkurencijos žmogus paliekamas abejingos privačios mo- 
nopolijos ar nerangios biurokratinės įstaigos valiai. Be val- 
džių atskyrimo įdarbinimo atveju žmogus lieka vieninte- 
lės valdžios - privačios korporacijos ar valstybės - valioje. 
Tačiau be valstybinio pinigų perskirstymo ir normų nusta- 
tymo mechanizmo negalima valdžios veiksmingai panau- 
doti socialiniams tikslams įgyvendinti. Būtina privačios ir 
visuomeninės sferos pusiausvyra, valstybinio rūpinimosi 





* Walteris Lippmannas knygos The Good Society (Boston: Little 
Brown, 1947; pirm. leid. 1937) p. 97 teigia: „[-..] jei p. Mumtfordas turi gal- 
voje garantuotą pajamų minimumą, kurį galima laisvai išleisti, tai nėra ga- 
limybės sužinoti, ar vartotojai turės tokį pat puikų skonį kaip p. Mumtor- 
do ir ar parduotuvėse reikalaus to, ko, jo manymu, turėtų reikalauti. Bet 
jei jie nenorės pirkti to, ką jis norėtų, kad jie pirktų, Mumfordo planuoto- 
jai neišvengiamai susidurs su vienų prekių trūkumu ir kitų pertekliumi“. 

privačiomis reikmėmis pusiausvyra, stiprinanti laisvę ir tei- 
singumą. 

Kas yra moralė? Ar neturi būti jokių teisinių suvaržy- 
mų? Ar viskas turi būti leidžiama - nešvankumas, porno- 
grafija, kraujomaiša? Esė Apie laisvę Johnas Stuartas Millis 
nurodo, kad linkstama „plėsti to, kas vadinama moraline 
politika, ribas tol, kol ji ima kėsintis į visiškai neabejotiną 
teisėtą individo laisvę“. Ir tokiai „moralinei policijai“ būti- 
na priešintis bet kokia kaina. Tačiau didžiosios istorinės Va- 
karų religijos turi bendrą žmogaus prigimties sampratą: kai 
nėra suvaržymų, kai vien tik patyrimas tampa viso, kas leis- 
tina, matu, impulsas visa ištirti, siekti visų pojūčių, net įtvir- 
tintas dėl estetinių priežasčių, veda prie lėbavimo, geidu- 
lingumo, kitų žeminimo ir žudymo. Visos šios religijos pa- 
simokė, kad bendruomenė privalo turėti gėdos sampratą, 
priešingu atveju pati bendruomenė praras bet kokį mora- 
linių normų jausmą. 

Kas yra gėda? Neįmanoma nubrėžti tikslios linijos. Kai 
kuriems gėda - nuogumas, kai kuriems —- homoseksualu- 
mas, kai kuriems - pornografija. Net „bendruomenės nor- 
mų samprata mažai tegali padėti, nes pati bendruomenė 
yra susiskaldžiusi. Tačiau galima nubrėžti naują skirtį tarp 
visuomeninės ir privačios sferų, pastatyti tarp jų sieną. Taigi 
galima uždrausti viešai demonstruoti pornografiją, nešvan- 
kumą ir žmogaus asmenybę žeminantį gašlumą; bet tai, ką 
už sienos susitaria veikti suaugusieji, yra jų reikalas. 

Tai ką gi mes laimime? Viešą dorybę ir asmenines ydas. 
Tai - duoklė (kita žodžio prasme), kurią veidmainystė mo- 
ka dvigubai Žmogaus prigimčiai. Sudėtinga formulė, bet 
turbūt vienintelė, apribojanti ponios Grandi* „moralinę po- 
liciją“ ir Normano O. Browno „meilės kūną **. 





* Ponia Grandi - anglų dramaturgo T. Mortono (1764-1838) veikė- 
ja, dabar simbolizuojanti visuomenės moralinę cenzūrą (Vert. past.). 
** Nuoroda taip pavadintą šio autoriaus knygą (Love's body, 1966). 
[Vert. past.) 

Sociofilosofinės šių keturių argumentų pasekmės reiš- 
kia, kad atmetamas buržuazinis hedonizmas ir utilitariška 
ekonominio apetito svarba, bet išlaikomas politinis libera- 
lizmas ir dėmesys individualiems skirtumams ir laisvei. Is- 
toriškai politinis liberalizmas susijęs su buržuazine visuo- 
mene. Buvo manoma, kad ekonominės srities laisvė yra vi- 
sų kitų sričių laisvės prielaida. (Kaip sako sena patarlė, 
„laisvos rinkos kuria laisvus žmones.) Tačiau korporacinė 
struktūra ekonominį liberalizmą pavertė ekonomine oligo- 
polija, o privačių siekių vaikymąsi - hedonizmu, kuris yra 
destruktyvus socialinių reikmių atžvilgiu. Bet šiuos du da- 
lykus galima atskirti. Mes galime atsisakyti buržuazinio no- 
rų tenkinimo, kuriam visuomenėje trūksta moralinio pa- 
grindo, ir reikalauti pripažinti visuomenės gerovės būti- 
numą. Tačiau politinis liberalizmas mums reikalingas 
siekiant užtikrinti individui apsaugą nuo valdžios prievar- 
tos ir atlyginimą už jo pastangas bei nuopelnus atitinka- 
mose srityse. Bet rinka negali būti nė vieno iš šių dalykų 
arbitras, ji tėra mechanizmas, o ne teisingumo principas; 
šią funkciją turi atlikti visuomeninis ūkis. 


NAUJAS LIBERALIZMO ĮTVIRTINIMAS 


Visuomeninio ūkio idėja iš esmės remiasi būtinybe dar 
kartą patvirtinti tai, kas visuomenėje teisėta (pamatines ver- 
tybes). Teisėtumas formuoja institucijų tęstinumą ir teigia- 
mą žmonių požiūrį. Taigi visuomeninio ūkio idėja yra ban- 
dymas politinėje tikrovėje rasti rišamąją visuomenės me- 
džiagą. 

Visuomeninio ūkio svarba nebūtinai reiškia valstybi- 
nės ekonomikos ar administracinio sektoriaus išplėtimą. Tai, 
pasak Aristotelio, yra „rūpinimasis gera žmonių būkle, o 
ne gera turto būkle". Tai - tikslų ir priemonių skirtumo pri- 
pažinimas, pakartotinas visuomeninės politikos siektinų 

socialinių tikslų, „geros būklės“, įtvirtinimas. Tai - sąmo- 
ningų sprendimų, viešai aptariamų ir filosofiškai pateisi- 
namų, svarba formuojant visuomenės kryptis. Buržuazinė 
visuomenė atskyrė ekonomiką nuo politinio valdymo, o vi- 
suomeninis ūkis juos sujungia, tačiau ne tam, kad sulietų 
politinę ir ekonominę galią, o todėl, kad būtina koordinuoti 
pasekmes. Visuomeninis ūkis reikalauja naujo socialinio- 
ekonominio teisių įstatymo, naujai mūsų laikmečiui api- 
brėžiančio socialines reikmes, kurias valstybė privalo ban- 
dyti patenkinti. Šis įstatymas turi nustatyti visuomeninį 
biudžetą (kiek mes norime išleisti ir kam) kaip mechaniz- 
mą, per kurį visuomenė siekia įgyvendinti „gerą Žmonių 
būklę“. 

Tačiau yra išlyga, nes jokia viena teisė nėra „teisėtai 
viršesnė“ (Locke'o žodžiais) už kitą. Bendra klasikinės, ka- 
talikiškos ir komunistinės doktrinos gija - teisės ir mora- 
lės suliejimas, teigiant, kad yra vienas svarbiausias princi- 
pas (nors jos griežtai nesutaria dėl to, koks tai principas), 
kuriam turi paklusti visi asmenys kaip bendruomenės na- 
riai. O kadangi tradicinė katalikybė ir šiuolaikinis komu- 
nizmas teigia žiną tiesą, tai visus, esančius už tikėjimo ri- 
bų, laiko paklydimo ir erezijos aukomis, su kuriomis rei- 
kia kovoti. 

Liberalizmas šią doktriną atmeta, nes jis pabrėžia ne 
bendrus žmonių bruožus, bet jų kaip individų ir grupių 
skirtingumą. Homogeniškoje visuomenėje galima reikalau- 
ti privalomos pagarbos bendriems tikėjimams, bet pliura- 
listinėje visuomenėje, susidedančioje iš įvairių grupių ir 
skirtingų tikėjimų, vienų pažiūrų primetimas kaip tikėji- 
mas tampa netoleruotinas. Isaiahas Berlinas rašo: 

Idėja, kad privalo egzistuoti galutiniai objektyvūs at- 

sakymai į normatyvinius klausimus, tiesa, kurią būtų 

galima įrodyti arba tiesiogiai pajausti, kad iš principo 
įmanoma atrasti harmoningą modelį, tinkamą visoms 
vertybėms sutaikyti, ir kad mes turėtume siekti šio kil- 

naus tikslo; kad mes galime rasti tam tikrą kertinį prin- 
cipą, formuojantį tokią viziją; atrastas toks principas 
valdytų mūsų gyvenimus - šis ilgaamžis ir veik visuo- 
tinis įsitikinimas, didžiąja dalimi grindęs tradicinę 
mintį, veiksmą ir filosofinę doktriną, man atrodo ne- 
teisingas; kartais jis vedė (ir tebeveda) prie absurdo 
teorijoje ir barbariškų pasekmių praktikoje.“ 


Liberalizmas pripažįsta įtampą tarp visuomeninės ir pri- 
vačios sferos, dvipusius asmens ir piliečio, individo ir grupės 
vaidmenis. Kyla tokie klausimai: kaip rasti bendrus tikslus, 
bet išlaikyti individualius būdus jiems pasiekti; kaip apibrėžti 
individo (ar grupės) poreikius ir rasti bendras priemones 
jiems patenkinti. Ar šiuos uždavinius galima įgyvendinti vi- 
suomenėje, kurioje viešpatauja vien tik „interesas '? 

Walteris Lippmannas teigia, kad „visuomenės filoso- 
fija nukreipta į mūsų norų ir aistrų suvaldymą pasitelkiant 
antrosios, civilizuotos, taigi įgytos prigimties racionalumą. 
Todėl visuomenės filosofija negali būti populiari. Ji siekia 
pasipriešinti būtent patiems populiariausiems troškimams 
ir požiūriams ir juos reguliuoti“. 

Kaip minėjau, klasikiniu požiūriu visuomenės filoso- 
fija tegali vyrauti mažoje respublikoje, kadangi, anot Mon- 
tesguieu, „mažoje respublikoje visuomenės gerovė yra stip- 
riau jaučiama, geriau žinoma ir artimesnė kiekvienam pi- 
liečiui“. Kita vertus, kai kurie pesimistai šiandien mano, kad 
apetitų gausą (išteklių ir gyventojų) gali suvaldyti tik gele- 
žinė centralizuoto režimo ranka. 

Kai Tėvai Steigėjai diskutavo pirmąjį klausimą, Ma- 
disonas įmantriai sukritikavo klasikinį požiūrį, apversda- 
mas jį aukštyn kojomis. Jis teigė, kad didžiausias pavojus 
bet kuriai demokratijai yra galimybė, kad „įsiaudrinusi dau- 
guma“ gali „savo valdymo aistrai ar interesui paaukoti ir 





* Berlin, op. cit., p. iv-vi. 

visuomenės gerovę, ir kitų piliečių teises. Taigi svarbiau- 
sias mūsų svarstymų tikslas yra klausimas, kaip apsaugoti 
visuomenės gerovę ir asmenines teises nuo tokios grupuo- 
tės keliamų pavojų ir kaip tuo pačiu išlaikyti tautos vyriau- 
sybės dvasią ir formą“. Maža tiesioginė klasikinio tipo de- 
mokratija „neturi būdo, kaip atitaisyti žalingus grupuotės 
veiksmus, o atstovaujamoji respublika suteikia kitokią per- 
spektyvą ir žada trokštamą sprendimą . Kuo didesnė res- 
publika, tuo didesnė „partijų ir interesų įvairovė“ ir tuo ma- 
žesnė tikimybė, kad „visumos dauguma turės bendrą mo- 
tyvą pažeisti kitų piliečių teises; o jei toks bendras moty- 
vas būtų, visiems jį turintiems bus sunkiau atrasti savo stip- 
riąsias puses ir veikti išvien.“ * 

Iš šio teiginio sekė (ir seka) dvi išvados: pirma, reikia 
įtraukti visus interesus; antra, reikia svarstyti visus klau- 
simus. 

Tačiau esant tokiai įvairovei, derybų gali nepakakti, ir 
interesų daugybė gali vesti prie susiskaldymo. Iš gyveni- 
miškos patirties kurdamos atstovaujamąją nacionalinę res- 
publiką, Jungtinės Valstijos taip pat nukalė antrą įrankį — 
Aukščiausiąjį teismą, teisėtumo saugyklą, kurio nuospren- 
džiai siekia naujai apibrėžti bendras taisykles ir teisingą pa- 
skirstymą heterogeniškoje visuomenėje. JAV Aukščiausia- 
sis teismas unikalus tuo, kad visa valstybė pripažįsta jo kaip 
normatyvinio arbitro valdžią. 

Valstybę formavusioje liberalioje filosofijoje privati 
nuosavybė buvo suvokiama kaip „absoliutinė teisė“, tre- 
čioji (kartu su asmens saugumo ir laisvės) civilizuotai vi- 
suomenei būtina teisė. Bet per pastarąjį šimtmetį Teismas 
naujai apibrėžė šią teisę nurodydamas, kad nuosavybės 
naudojimo būdai nėra absoliutūs, nes beatodairiškas jos nau- 





* Šie klausimai išsamiai aptariami Robert A. Dahlir Edward R. Tuf- 
te knygoje Size and Democracy (Stanford, Calif.: Stanford Universitv Press, 
1973). Cituojama iš šios knygos, p. 7, 10, 11. 

dojimas gali kelti didelį pavojų kaimynams ir visuomenei; 
ir nors egzistuoja teisė naudotis bei mėgautis nuosavybe, 
nėra absoliučių teisių, prieštaraujančių bendriems sociali- 
niams tikslams. Ir vėl nei pirmoje Konstitucijoje, nei Teisių 
deklaracijoje nėra žodžio „lygybė“. Šis žodis atsiranda tik 
Keturioliktoje pataisoje, numatančioje „lygiateisę įstatymų 
apsaugą „ir Penkioliktoje pataisoje, kur lygybė siejama su 
rase, spalva ir ankstesne vergove. Tačiau šiandien švieti- 
mo, balsavimo ir kita lygybė tapo pagrindiniu visuomenės 
filosofijos rūpesčiu. 

Taigi vis dar egzistuoja kompromiso ir atmetimo me- 
chanizmai. Kyla klausimas, ar yra bendra valia. Čia ir vėl 
esama išankstinės sąlygos - tam tikro transcendentinio ry- 
šio, pakankamai siejančio individus, kad jie, iškilus reika- 
lui, galėtų paaukoti savo asmeninius interesus, būtinybė. 

Istoriškai tautą vienydavo valdovas, doktrina arba li- 
kimas, o lemtingais tautos ar valstybės laikotarpiais - visų 
šių trijų dalykų lydinys. Charizmatinė figūra suteikia liau- 
džiai psichologinį tapatumo ryšį ir tenkina paklusnumo bei 
pagarbios baimės poreikį. Doktrina paaiškina ir pateisina 
Žžmonėmsjų vietą pasaulyje. Likimas sukelia jų jėgos ir pa- 
sitikėjimo savimi proveržį, gal net savęs aukštinimą, o tai 
sutvirtina psichologinį ištikimybės ryšį. 

Jungtinėse Valstijose respublikos kūrimo metu tikslą 
suteikė likimo jausmas - Jeffersono išreikšta idėja, kad šia- 
me nepaliestame kontinente išsipildys Dievo planas. Šia- 
me nepaliestame kontinente žmonės galėjo laisvai, net per- 
nelyg laisvai, siekti savo individualių tikslų ir džiaugtis sa- 
vo laimėjimais. Šalies doktriną formavo protestantizmas, 
pabrėžiantis blaivybę, darbą ir susilaikymą nuo kūno pa- 
gundų. Apskritai, Jungtinėse Valstijose tikėjimas „didžiu 
žmogumi“ nebuvo toks ryškus kaip kitose visuomenėse, 
nors stebina tai, kad profesijos požiūriu didžiausias skai- 
čius prezidentų Amerikos istorijoje iš tikrųjų buvo kare pa- 
sižymėję generolai. 

Imperinės respublikos klestėjimo metu tylų likimo 
jausmą ir griežtą asmeninio elgesio kodeksą pakeitė ver- 
žlus amerikietiškumas, mus už jūrų nuvedęs išorinis liki- 
mas ir motyvaciją dirbti teikiantis materialistinis hedoniz- 
mas. Šiandien išoriniu likimu abejojama, amerikietiškumas 
nusidėvėjo, liko tik hedonizmas. Tai - netikęs nacijos vie- 
nybės ir tikslų receptas. 

Tačiau išbandymai ir pralaimėjimai - o buvo pralai- 
mėta - gimdo dorybę: sąmoningos brandos (stoikai tai va- 
dina tragiška gyvenimo pajauta) galimybę, brandos, kuriai 
nebereikia charizmatinių vadų, ideologinių doktrinų ir iš- 
orinio likimo, kuri siekia naujai apibrėžti save ir savo libe- 
ralią visuomenę vieninteliu pagrindu, įgalinančiu visuo- 
menę išgyventi. Šį pagrindą privalo sukurti trijų veiksmų 
derinys: naujas praeities įtvirtinimas, nes tik žinodami pra- 
eities paveldą, galime suprasti savo pareigas ateinančioms 
kartoms; išteklių ribotumo pripažinimas, individualių ir so- 
cialinių reikmių pirmenybė prieš nežabojamą apetitą ir no- 
rus; susitarimas dėl teisingumo idėjos, suteikiančios visiems 
žmonėms sąžiningumo ir priklausymo visuomenei jausmą, 
skatinančios tokią situaciją, kai svarbiose srityse Žmonės 
taptų lygesni, ir dėl to su jais būtų galima lygiai elgtis. 

Tai būtų tam tikra socialinė sutartis, tačiau, nors ši su- 
tartis būtų naujai aptariama atsinaujinančioje dabartyje, ji 
neatmestų, negalėtų atmesti praeities. Klasikinis liberaliz- 
mas ir socialinis utopizmas tuščiai didžiavosi tikėdami, kad 
kiekviena nauja karta, sudarydama naują socialinę sutartį, 
gali pradėti nuo pradžių, atmesti praeitį ir naujai perkurti 
institucijas. Tam tikru mastu žmonės gali perkurti save ir 
visuomenę, tačiau suvokiant galią reikia suvokti ir šios ga- 
lios ribas. Tai, pagaliau, yra seniausia ir laiko patikrinta tie- 
sa apie žmogišką būvį - jei ji ir toliau turi likti pernelyg 
žmogiška. 


1 0 9 6 M. BAIGIAMASIS 


ŽODIS* 


Du išsisprendus sovietų komunizmo morali- 
niams ir ekonominiams prieštaravimams (ar tai Istorijos, 
ar tik utopizmo pabaiga?), beliko tik kapitalizmo kultūri- 
niai prieštaravimai. 

Šioje prieš dvidešimtį metų išleistoje knygoje nagri- 
nėtos trys temos: 

(1) Įtampa tarp asketizmo ir godumo, polinkio kaupti. Anot 
dažnai kartojamos Maxo Weberio tezės, modernusis kapi- 
talizmas atsirado dėl asketizmo, kurį įtvirtino kalvinistinė 
ir ankstyvoji protestantiška mintis. Ji šlovino darbą kaip 
pašaukimą ir skatino taupyti, susilaikant nuo instinktų ten- 
kinimo. Taupus žmogus bijojo skolų. Tačiau laikui bėgant 
polinkis kaupti nugalėjo. Iš tikrųjų, šiuolaikinis kapitaliz- 
mas gali egzistuoti tik tuomet, kai norų tenkinimo ir grei- 
tos paklausos mašina yra gerai sutepta, dažniausiai kos- 
metiniais kvepalais. (Argi nestebina tai, kad bet kurio did- 
miesčio — nuo Niujorko iki Helsinkio ar Tokijo didelių 
universalinių parduotuvių pirmajame aukšte šviečia kos- 
metikos ir kvepalų vitrinos?) 

(2) Įtampa tarp buržuazinės visuomenės ir modernizmo. 
Nors abu gimė, taip sakant, iš tų pačių įsčių - praeities at- 


* Autorius dėkoja Pauliui Golobui už taktiškus pasiūlymus ir su- 
manų redagavimą. 

metimo, pasišventimo nuolatiniam kismui ir idėjos, kad 
nieko nėra šventa, - tarp jų iškart užsimezgė brolžudiškas 
ryšys (kaip ir daugelyje kitų kūrimosi situacijų). Buržuazi- 
nė visuomenė bijojo modernizmo kultūrinių impulsų, ty- 
rinėjančių tamsiąsias puses; modernizmas niekino suvar- 
žytą buržuazinio gyvenimo būdą. Ilgainiui buržuazinė kul- 
tūra (Normano Rockwello ar Granto Woodo tipo realizmas) 
išnyko, o masinės kultūros vartotojai priėmė modernizmą 
(išskyrus modernistinę muziką, kurios pernelyg sunku 
klausytis) ir išdidžiai demonstravo modernizmo produk- 
tus lentynose ir ant sienų. Amžiaus viduryje modernizmas 
išseko: romane suardytas pasakojimo laikas; poezijoje su- 
darkyta sintaksė; tapyboje atsisakyta iliuzionizmo, išplito 
abstrakcija ir formalizmas; architektūroje įsivyravo plikos 
geometrinės formos. Per pastaruosius dvidešimt metų mo- 
dernizmo vietoje atsirado ir skleidėsi postmodernizmas 
(plačiau žr. p. 98-104). Postmodernistinės kultūros formo- 
mis Foucault ir jo pasekėjai toliau puolė buržuazinę visuo- 
mene ir humanizmą. Postmodernistinės literatūros formos, 
poststruktūralizmas ir dekonstrukcija, paneigė autoriaus 
intenciją, objektyvų teksto skaitymą, kritiko reakcijos į teks- 
to prasmę pirmumą. Mokymo programose nebepripažįs- 
tama egzistuojant kanoną, t. y. filosofijos ir literatūros kū- 
rinių rinkinį, nusipelniusį autoriteto dėl savo tobulos di- 
dybės. Vulgariame lygmenyje postmodernizmas (dar va- 
dinamas PoMo) reiškia pastišo ir parodijos garbinimą, idė- 
ją, kad tinka bet kas, populiariosios ir žemosios kultūros 
išaukštinimą, ekshibicionizmą, besiskleidžiantį kūno me- 
nu, performansu, Madonnos persirenginėjimu vyriškais 
drabužiais ar androgeniška Michaelo Jacksono išvaizda ir 
nepadorumų; viso to tikslas yra šokiruoti „tradicinę“ bur- 
žuazinę moralę, ir tai šokiruoja, sukelia politinę reakciją ir 
kultūrinius karus, kurie supriešina visuomenę. 

(3) Teisės atskyrimas nuo moralės. Ši tema nebuvo tokia 
ryški kaip dvi pirmosios, bet ji darosi vis svarbesnė, ypač 

rinkai tapus visų ekonominių ir net socialinių santykių ar- 
bitru (pvz., korporacijų įsipareigojimai darbuotojams) ir vėl 
atnaujinus juridinės nuosavybės ir turto teisės prioritetą 
visų kitų, net moralinio pobūdžio reikalavimų atžvilgiu. 

Šio XVII a. prasidėjusio atsiskyrimo priežastis ta, kad 
tuo metu moralė visų pirma buvo suprantama religijos kon- 
tekste, ji neaprėpė privataus individų elgesio kaip kad šian- 
dien. XVII a. religiniai karai draskė visuomenes, kol buvo 
pasiekti įvairūs susitarimai. Iš pradžių tai buvo cujus regio, 
ejus religio*; buvo priimamas valdovo tikėjimas, šiuo pa- 
grindu buvo keičiamasi gyventojais. Vėliau, kaip Anglijo- 
je, išplito tolerancijos principas. Jungtinėse Valstijose Baž- 
nyčia ir valstybė buvo oficialiai atskirtos ir galiojo princi- 
pas, kad jokia viena grupė negali primesti savo moralės 
visai visuomenei; jį pažeidė Aštuonioliktoji pataisa (Prohi- 
bicija). 

Tačiau teisės atskyrimas nuo moralės labiausiai pavei- 
kė ekonomikos sritį. Teisė turėjo būti formali ir procesinė, 
bet ne subjektyvinė. Šis atsiskyrimas reiškė, kad valstybė 
nesikiš į ekonomines sutartis, pasirašytas besiderančių ša- 
lių. Tokį principą paskutiniaisiais XIX a. dešimtmečiais įtvir- 
tino Aukščiausiojo teismo sprendimai teisėjui Stephenui J. 
Fieldui pirmininkaujant bylose Munnas prieš Ilinojų ir Loch- 
neris pricš Niujorką (tada teisėjas Oliveris Wendellis Hol- 
mesas garsiame ginče teigė, kad Teismas kaip šalies įstaty- 
mą įgyvendina Herberto Spencerio Socialinę statiką (Social 
Statics)). Teismui nusprendus, korporacija buvo paskelbta 
„juridiniu asmeniu“ , turinčiu teisę į visokeriopą teisinę tur- 
to apsaugą. 

Naujojo kurso metais ir vėliau ekonominiai santykiai 
šiek tiek keitėsi (juos veikė kolektyvinės derybos su prof- 
sąjungomis) ir virto socialiniais santykiais, kai profsąjun- 
gų sutartyse buvo institucionalizuotos kitokios nei turto tei- 





* Koks karalius, tokia ir religija (Iot.). 

sės. Bet pastaraisiais metais socialinė tikrovė vis labiau trau- 
kėsi, ir „nuogas“ ekonominis santykis iškilo į pirmą vietą. 
Tai itin išryškina „akcininko“ teisių pranašumas prieš „su- 
interesuoto asmens“ teises (net jei akcininkas yra indivi- 
das, greitai ateinantis ir greitai išeinantis iš bendrovės, siek- 
damas didžiausio finansinio pelno, o suinteresuotas asmuo 
yra bendrovėje dvidešimt metų išdirbęs individas, kurio 
darbo vieta dingsta pernakt). Santykinių teisių klausimai 
ir nuosavybės teisės moralinių ribų klausimai, ypač kai įmo- 
nės susilieja, yra perperkamos, mažinamos ar pan., tampa 
svarbiausiais sociologiniais visuomenės klausimais. 

Šie klausimai ir bus išsamiai aptarti baigiamajame žo- 
dyje. 


I 
DVIGUBAS KAPITALIZMO KEBLUMAS 


Kultūrine prasme kapitalizmas kaip mentalitetas ar 
dvasia, o ne vien ekonominis gamybos būdas, radosi iš dvie- 
jų gretimų prielaidų: vis aiškesnio jaudinančio suvokimo, 
kad atsiveria nauji pasauliai, kuriuos galima ištirti, ir kad 
už uždarų senosios Europos ribų esama turto; ir individo, 
o ne kolektyvo iškėlimo į pagrindinius istorinės scenos vei- 
kėjus. 

Tarsi rojus žemėje suvokiami naujieji pasauliai audri- 
no vaizduotę panašiai kaip Jono apreiškimas, suteikęs anks- 
tyviesiems krikščionims naujo dangaus ir naujos Žemės vi- 
ziją. Tačiau šios naujos žemės buvo čia pat, arba tuoj už 
besidriekiančio horizonto, jos neišnykdavo artėjant prie jų. 
Rabelais Pantagriuelis keliavo į Vakarus pas Butelio oraku- 
lą, pasiekdamas Kanadą ir parodydamas kelią Shakespea- 
re'o Prosperui. Jo jaunesnio amžininko Montaigne io kūri- 
nyje Esė (kuris cituojamas Shakespeare'o Audroje) yra sky- 
rius Livre des Coches, kuriam panaudota aprašytų kelionių 

po Braziliją medžiaga. Cyrano de Bergeracas (XVII a. rašy- 
tojas, o ne Edmondo Rostand'o veikėjas) parašė fantastiš- 
ką Kelionę po mėnulį (Voyage dans la lune). Kelionėje aplink 
pasaulį (Voyage autour du Monde) Bougainville 'is aprašė rea- 
lią kelionę laivu aplink Žemės rutulį. Ši knyga sukėlė dide- 
lį susidomėjimą seksualiniais Taičio papročiais; tą salą au- 
torius pavadino Naująja Kitera (Afroditės epitetas). Šis pa- 
sakojimas paskatino Diderot parašyti nuostabų Bugenvilio 
kelionės priedą (Supplement au Voyage de Bougainville), kuria- 
me jis nagrinėja malonumų prigimtį ir seksualinio elgesio 
ribas. ! 

Iš viso to kilo atvirumo pokyčiams, atsiribojimo nuo 
vietos ir laiko, socialinio ir geografinio mobilumo jausmas, 
taip pat pasirengimas, gal net didelis noras sveikinti nau- 
joves, net jei tai daroma tradicijos ir praeities sąskaita. Bu- 
vo teigiama, kad „gamtoje“ nėra duotų tikslų ar paskirčių, 
kad individas ir jo ar jos savęs realizacija (nors jos atsirado 
vėliau) yra naujas idealas ir gyvenimo įvaizdis, kad siekiant 
įgyvendinti naujus individualius tikslus galima perkurti vi- 
suomenę iI save. 

Individualizmo iškilimas, ypač XIX a. pradžioje, su- 
kėlė stiprią katalikų ir socialistų reakciją. Prancūzijoje du 
teokratai, Bonaldas ir de Maistre'as, karingai puolė „politi- 
nį protestantizmą“ ir tvirtino, kad žmogus egzistuoja tik 
visuomenei. Restauracijos metu, po Napoleono, tiek kon- 
servatyvios, tiek liberalios pakraipos prancūzų rašytojai — 
Lamartine'as, Balzacas, Sainte-Beuve'as, Lammenais'as ir 
de Tocgueville'is - reiškė nerimą dėl I odieux individualis- 
me“, pražūtingo požiūrio, kuris, jų manymu, buvo atsakin- 


' Henri Baudet, Paradise on Earth: Some Thoughts on European Ima- 
ses of Non-European Mau (New Haven, Conn.: Yale University Press, 1965). 
Tai - žavi knygelė apie tai, kaip išsiplėtė europietiška vaizduotė, susidū- 
rusi su kitomis šalimis. 





* Pasibjaurėtinas individualizmas (pranc.). 

gas už vykstantį visuomenės irimą. Priešindamiesi visuo- 
menės atomizacijai ir egoizmui, Saint-Simone'o pasekėjai 
siūlė socializmą kaip naują tvarką, paremtą bendravimu, 
harmonija ir altruizmu. 

Yra du individualizmo iškilimo šaltiniai: teologinis ir 
institucinis. Pirmasis akivaizdžiai yra Lutherio ir Calvino 
protestantiška reformacija. Protestantizmo šerdis yra tai, 
kad jis antiinstitucinis ir antinominis (ir, šia prasme, net an- 
tiintelektualus). Bažnyčios kaip sakramentų globėjos ir iš- 
sigelbėjimo tarpininkės autoritetui reformacija priešprie- 
šino individą ir jo sąžinę kaip vertinimo šaltinį. O tomiz- 
mo ir kitų doktrinos interpretacijų intelektualumui refor- 
macija kaip tikėjimo šaltinį priešpriešino Bibliją (išverstą 
Lutherio) ir pažodinį teksto supratimą. * 

Institucinis individualizmo šaltinis buvo reikalavimas 
padėties ir privilegijų visuomenėje pagrindu laikyti priva- 
čią veiklą, o ne prigimtinę teisę. Privačios veiklos sėkmė 
buvo įmonės pelnas, o ne merkantilinis monarcho turtas. 
Tai skatino socialinį mobilumą, metusį iššūkį senesniajai 
hierarchinei visuomenės tvarkai. Į avansceną žengė nauja 
klasė. 

Visa tai vedė prie revoliucinių politinės teorijos per- 
versmų, su kurių pasekmėmis dar ne visiškai susidoroja- 
me ir šiandien, praėjus dviem trims šimtmečiams. Jeremy 
Benthamas bendruomenę laikė „fikcija“, jam visuomenės 
vienetai tebuvo individai. Benthamo suformuluotame uti- 


* Plačiau apie šį ginčą skaitykite mano esė: „Socialism“, in Interna- 
tional Encyclopedia of Social Sciences (New York: Macmillan Co., 1968), t. 
14, p. 506-534. 

3 Sprogstamasis šių pateisinimo šaltinių pobūdis įžiebė revoliuci- 
nių sąjūdžių - anabaptistus Vokietijoje, vėliau Penktosios monarchijos 
žmones Cromwellio revoliucijoje Anglijoje (Oliveris Cromwellis trum- 
pai buvo Penktosios monarchijos narys), šie sąjūdžiai siekė įvesti Dievo 
karalystę žemėje. Tačiau, nors Lutheris ir Cromwellis kratėsi radikalių 
naujų tikėjimų išvadų, individo idėja išliko suvereni. 

litarizme hedonistiškas apskaičiavimas pasveria malonu- 
mus ir vargus (pelną ir nuostolius), kuriuos gauna arba pa- 
tiria individai, siekdami „maksimizuoti“ (Benthamo nukal- 
tas žodis) savo pranašumus. Socialinė gerovė yra bendra 
tokių hedonistinių apskaičiavimų suma. 

Taigi kapitalizmas įkūnija modernybės idėją, neat- 
slūgstančią pokyčių srovę ir protestantiškos reformacijos 
bei veiklumo dvasios suformuotą individą. Tačiau tie pa- 
tys šaltiniai sukėlė ir kapitalizmo kultūrinius prieštaravi- 
mus, kuriuos ketinu aptarti šiuose puslapiuose. * 


Weberio Protestantiškoji etika ir kapitalizmo dvasia (1904— 
1905) turbūt yra svarbiausias XX a. sociologijos veikalas? 
Tačiau knygos pavadinimas ir vėlesni mitai apie „protes- 
tantišką etiką“ užtemdė įžangoje aiškiai išreikštą autoriaus 
intenciją: išspręsti pastarųjų penkių šimtų metų istorinį gal- 
vosūkį, atsakyti į klausimą, kodėl visuotinė visuomenės or- 
ganizavimo revoliucija - teisės, administravimo, ekonomi- 
kos, menų ir religijos, mokslo raidos revoliucija - įvyko tik 
Vakaruose, o ne kitose pasaulio dalyse. Ta revoliucija - gy- 
venimo racionalizavimas. 

Pelno ir naudos siekimas būdingas visoms visuome- 
nėms, bet tik Vakaruose kapitalizmas, racionali gamybos 





* Nors sunku, aš skiriu „modernybę“, „modernizmą“ ir „moderni- 
zaciją . Modernybe yra dvasia, požiūris, pasaulietiškumas, net kosmopoli- 
tiškumas; ją galime aptikti net graikų ir romėnų gyvenime (skeptikų ir 
epikūriečių filosofijoje); renesanso humanizme; karalienės Elžbietos lai- 
kų gyvenimo veržlume; o šiandien modernybė yra „oficiali“ pasaulėžiū- 
ra, rutiniška ir net banali. Modernizmą apibūdinu kaip kultūrinį sąjūdį, 
skatinantį eksperimentavimą, anksčiau aptartą „distancijos sunaikinimą“ 
ir skelbiantį, kad menininko autoritetas nustato, kas yra menas. Moderni- 
zacija yra institucinių pokyčių rinkinys, ypač ekonomikos ir vyriausybės 
lygmenyje; šie pokyčiai pritaiko visuomenę prie naujų technologinių iš- 
radimų ir spartina ekonomikos raidą. 

* Max Weber, Die protestantische Ethik und der Geist des Kapitalis- 
mus; liet. leidimas: „Pradai“, 1997. Vertė Z. Norkus. 

organizacija su apskaičiuojamu išlaidų balansu, įsitvirtino 
ir rutuliojosi išskirtiniu būdu. Kaip tik pastangos paaiškin- 
ti „racionalų ekonominį elgesį atvedė Weberį į religijos ty- 
rinėjimus. Weberio klausimas buvo toks: kaip modernus 
ekonominis gyvenimas išstūmė tradicinį būdą, katalikišką 
nusistovėjusios tvarkos etiką, grįstą scholastine teisingos 
kainos ir teisingo atlygio teorija? Atsakymą Weberis rado 
„racionalioje asketiškojo protestantizmo etikoje“ .“ 

Weberis teigia, kad iš pradžių modernusis kapitaliz- 
mas reikalavo tam tikro charakterio tipo, atitinkančio pa- 
čią kapitalistinę iniciatyvą - metodiško, drausmingo, į dar- 
bą orientuoto individo. Kaip sako Weberis (čia jis perfra- 
zuoja Goethe), charakterį ir materialinius interesus siejo 
„atrankinė giminystė“. 

Tačiau vienas charakteris negalėjo nutraukti praeities 
saitų. Dar reikėjo religinės etikos, kuri suteiktų elgesio pa- 
teisinimą ir bausmes už klaidas. Protestantiška pasaulėžiūra 
bet kokį darbą (nuo aukščiausio iki žemiausio) laikė „pa- 
šaukimu“, todėl šventu; tai buvo visiška požiūrio, darbą 
laikiusio bausme už žmogaus nepaklusnumo nuodėmę, 
priešingybė. Taigi pašaukimo idėja, kuri, pasak Weberio, 
neegzistavo ankstesnėse religijose ar etiniuose kodeksuo- 
se, yra moralinė pareiga, religinį elgesį projektuojanti į kas- 
dienį gyvenimą. 

Kitas šaltinis, nenagrinėjamas Weberio, yra Puritoniš- 
ka naujo tipo Cromwellio armija. Tai buvo viena iš neįpras- 
čiausių armijų karo istorijoje. Ji reikalavo savidrausmės ir 





5 Bet Weberis taip pat pabrėžia, kad „čia mes turime reikalą tik su 
viena priežastinės grandinės puse“. Jis rašo: „Žmogaus elgesį tiesiogiai 
valdo ne idėjos, bet materialūs ir idealūs interesai. Tačiau dažnai „idėjų“ 
sukurti „pasaulio vaizdiniai“ kaip iešmininkai nustato, kuriais bėgiais plė- 
tosis interesų dinamos varomas veiksmas“. Sinoptinius pareiškimus apie 
modernaus gyvenimo racionalizaciją Webcris suformulavo paskutinėse 
paskaitose (1919-1920). Citata apie „iešmininkus“ yra paimta iš Weberio 
Religijos sociologija, Vilnius, „Pradai“, 2000. Vertė Z. Norkus. 

asketizmo, taikė griežtas nuobaudas už girtavimą, plėšika- 
vimą bei prievartavimą. Galima teigti, kad šios armijos 
drausmę perėmė fabrikas. Industrinės visuomenės logika, 
kryptingas priemonių bei tikslų elgesio racionalumas nu- 
statė ekonominio elgesio ribas.? 

Protestantiška etika kaip gyvenimo būdas reiškė pa- 
maldumą, taupumą, drausmę, atsargumą, uolų atsidavimą 
darbui ir susilaikymą nuo norų tenkinimo. O kalbant apie 
kūno jaudulius, „receptas nuo seksualinių pagundų yra 
toks pat kaip ir nuo religinių abejonių ar moralinio men- 
kumo jausmo: „stropiai darbuotis savo pašaukime“, „taip 
pat saikingos daržovių dietos ir šaltos vonios.“ * 

Anot Weberio, vartojimo suvaržymas veda prie ka- 
pitalo kaupimo, tokio gyvenimo būdo, kai turto krovimas 
tampa pats sau tikslas; „tai prieštaravo ištisų epochų eti- 
niams jausmams". Tačiau Weberis sako: „Kapitalistinei sis- 
temai būtinas toks pasišventimas turto krovimui [...] tai — 
toks požiūris į materialines gėrybes, kuris ekonominėje 
kovoje dėl egzistavimo glaudžiai susijęs su išlikimo sąly- 
gomis“. 

Taigi protestantiška etika, ypač jos kalvinistinė forma, 
verslininkui kapitalistui teikė moralinę energiją ir entuziaz- 
mą. Weberis teigė, jog kalvinizmas pasižymi „geležiniu 
nuoseklumu“ reikalaudamas iš savo pasekėjų nykios draus- 


" Pirmasis karinę visuomenę pakeisti industrine pasiūlė Saint-Si- 
mone'as. Jis nukalė terminą „industrinė visuomenė“ naujai inžinierių ir 
verslininkų valdomai visuomenei apibūdinti. Terminą toliau išplėtojo 
Saint-Simone o sekretorius Augustas Comte'as. Sentsimoniečiai daug pri- 
sidėjo prie industrializmo propagavimo XIX a. Prancūzijoje, ir garlaivių 
linijos Compagnie Gėnčrale Transportation flagmanas buvo pavadintas 
S. S.Saint-Simnon. 

Perėjimo iš karinės į industrinę visuomenę temą išdėstė Herbertas 
Spenceris, o kaip pagrindinę sociologijos schemą išplėtojo Raymondas 
Aronas. Tam tikra prasme tai buvo Karlo Marxo idėjos apie perėjimą iš 
feodalinės į kapitalistinę visuomenę priešprieša. 

* Weber, The Protestant Ethic. 

mės. Turto kaupimas moraliai sankcionuojamas tol, kol jis 
siejamas su rimta darbine karjera. Turtas buvo smerkiamas 
tik tuomet, jei jis buvo naudojamas dykos prabangos ir norų 
tenkinimo gyvenimui. Komentare apie Izaiją Calvinas ra- 
šo: „Nes labai jau dažnai atsitinka, kad turtas atneša nuo- 
laidžiavimą savo silpnybėms, o malonumų perteklius ve- 
da prie išglebimo, kurį matome turtinguose kraštuose ir 
miestuose (kur yra pirklių). Tie, kurie plaukia į tolimas ša- 
lis, nebegali pasitenkinti namų patogumais ir iš svetur par- 
siveža neregėtų prabangos daiktų [...] namų ūkio puošme- 
nų [-..] paveikslų [-..] brangių siuvinėtų frygiškų gobelenų 
[...] nepaprastai meniškai nulipdytų vazų. 

Reikia pabrėžti, kad Weberio protestantiškos etikos 
formuluotės yra ne istorinis ar deskripcinis konkrečių na- 
cionalinių procesų konkrečioje vietoje ir konkrečiu laiku 
aprašymas, bet „idealus tipas,“ konstruktas ar koliažas, su- 
rinktas iš įvairių ir stulbinamai skirtingų autorių darbų — 
Calvino, anglų teologų Thomo Hookerio, Richardo Baxte- 
rio ir amerikiečių moralisto Benjamino Franklino. Tai - eu- 
ristinis būdas sukurti savitą religinę etiką, palygintiną su 
kitais praeityje arba kitose kultūrose bei visuomenėse su- 
kurtais tipais.? 





* Weberio nuomone, idealusis tipas „tegali būti istorinis individas, 
t. y. istorinėje tikrovėje susijusių elementų, kuriuos mes sulydome į kon- 
ceptualią visumą jų kultūrinės svarbos požiūriu, kompleksas“. 

Pasitelkdamas Benjaminą Frankliną kaip protestantiškai etikai bū- 
dingo atsargumo, darbštumo ir taupumo pavyzdį (iš tikrųjų, Weberis ci- 
tuoja Frankliną dažniau nei Calviną ir Baxterį), Weberis suklydo apie Fran- 
kliną kaip Žmogų ir suklaidino skaitytojus. Spaustuvininkas ir leidėjas 
Franklinas rašė populiarius pamokslus kaip sėkmės formules, ypač apie 
tai, kaip pinigai daugina pinigus. Tam tikra prasme, jis rašė „rinkai“. Bet 
žmogus Franklinas buvo gudrus kosmopolitas. Savo laikmečiui jis buvo 
geras mokslininkas, mėgavęsis malonumais ir su tarnaite sugyvenęs ne- 
santuokinių vaikų; tuo metu tai buvo gana įprasta, taip elgėsi net Hegelis 
ir Marxas. Paryžiuje, kur Franklinas dirbo kaip Amerikos ministras Pran- 
cūzijos reikalams, jis buvo išties bon vivant. Kartą jis bandė sugundyti po- 
nią Helvetius, garsaus filosofo našlę. Pasakojama, kad vieną vakarą jis 

Bet tokia metodologija slepia pavojus. Viena vertus, 
kaip tapo akivaizdu pastaraisiais metais Jungtinėse Valsti- 
jose, ši etika buvo pasitelkta kaip ideologinis ginklas kul- 
tūros karuose, kai polemistai apraudojo protestantiškos eti- 
kos praradimą, tarsi ji būtų čia egzistavusi tiesiogine Žo- 
džio prasme. Antra vertus, nagrinėjant istoriją, konstruktą 
pritaikius bet kokiems konkretiems duomenims, paaiškė- 
ja, kaip smarkiai jis gali klaidinti. 

Šį klaidinantį idealaus tipo pritaikymą istorijoje gerai 
pademonstruoja Simonas Schama puikioje knygoje Vargas 
dėl turto. Tai - kultūrinė studija apie pirmąją kapitalistinę 
valstybę pasaulyje, XVII a. Olandijos respubliką „aukso am- 
žiaus“ periodu. Humanistai ir Calvinas olandus perspėjo, 
kad didelis turtas yra moralinio būdo išbandymas. Tačiau 
šioje „klestėjimo kankynėje“ olandų biurgeriai pasidavė re- 
ginių ir puikavimosi vilionėms. Kreivai šypsodamasis Scha- 
ma nurodo, kad respublikos retai kada pateisina pirminį sa- 
vo tyrumą; jei pradžia griežta, klestėjimo periodas neišven- 
giamai iškilmingas: „Pasiekusi savo galios ir prašmatnumo 
viršūnę XVII a. viduryje, Olandijos respublika nuo įman- 
trių savęs šlovinimo veiksmų nebuvo apsaugota labiau nei 
bet kuri kita. Flamandų miestai [...] burgundišką prabangos 
pomėgį sujungė su vietine miesto iškilmių tradicija, ir šis 
junginys Šiaurėje sukūrė neprilygstamai didingas renesan- 
sines ceremonijas“. Taigi Schama daro išvadą, jog viena We- 
berio teiginio dalis, kad protestantiška etika suvaržo varto- 
jimą kapitalo kaupimo naudai, „netinka Olandijai, pačiam 
grėsmingiausiam kapitalizmui iš visų pasaulio regėtų .'* 


priėjo prie jos baliuje ir pasakė: „Ponia Helvetius, praeitą naktį sapnavau 
tokį sapną. Aš stoviu prie dangaus vartų ir matau savo velionę žmoną. 
Nekantriai prisiartinu prie jos. Tačiau pamačiusi mane, ji atsuka man nu- 
garą ir nueina su ponu Helvetius. Eime, ponia - atkeršykime jiems“. Šią 
istoriją apie Frankliną pasakoja Sainte-Beuve'as Portraits of the Eighteenth 
Century (New York: Frederick Ungarn, 1964) t. 1, p. 323. 

"" Simon Schama, The Embarrassement of Riches (New York: Alfred 
A. Knopf, 1987); citata apie Olandijos respublikos „galią ir prašmatnu- 

Weberis manė, kad tai, kas gali būti teisinga kapitaliz- 
mo pradžios atžvilgiu, netinka suklestėjusiam kapitalizmui. 
Savo didžiosios knygos paskutiniuose puslapiuose jis liūd- 
nai ir be vilties rašė: 


Nuo to laiko, kai asketizmas ėmėsi pertvarkyti pasau- 
lį ir skleisti jame savo idealus, materialinės gėrybės 
vis labiau įsigali ir pagaliau [...] - kas žino? - askezės 
dvasia ištrūko iš narvo. Bet pergalingam kapitalizmui 
nebereikia tokio ramsčio, nes jis remiasi mechaniniais 
pagrindais. [...] Ten, kur labiausiai suvešėjo bet kokią 
religinę ir etinę prasmę praradęs turto vaikymasis — 
Jungtinėse Valstijose, - jį vis labiau linkstama sieti su 
grynai žemiškomis aistromis, kurios dažnai šį sieki- 
mą daro panašų į sportą." 


Jei toks asketizmo likimas, reiktų pažvelgti į kitą šios 
polifonijos akordą, kad suprastume amerikietiško kapita- 
lizmo kultūrinius prieštaravimus. Polinkio kaupti tema yra 
kito svarbaus ankstyvojo kapitalizmo istoriko ir Weberio 
varžovo - Wernerio Sombarto - leitmotyvas. Šiandien Som- 
bartą retai kas skaito dėl padriko, paradoksalaus, nenuo- 


mą“ p. 224; Weberio tezės aptariamos p. 322-323; ir citata iš Calvino apie 
turtą, Schamos panaudota kaip 5 skyriaus epigrafas p. 289. 

"! The Protestant Ethic, p. 181-182. „Narvas“, anot Weberio, buvo 
„techninės ir ekonominės mašinų gamybos sąlygos, kurios šiandien su 
nepermaldaujama jėga lemia visų šiame mechanizme gimstančių indivi- 
dų gyvenimus, o ne vien tiesiogiai susijusių su ekonominiu kaupimu“. Ši 
išvada paskatino Weberį išsakyti vieną iš stipriausių kultūrinės nevilties 
pareiškimų, kurį dažnai cituoja ir radikalūs, ir reakcingi modernaus gy- 
venimo kritikai: 

Nieks nežino, kas gyvens šiame narve ateityje, ar šio milžiniško 
vyksmo pabaigoje atsiras visai naujų pranašų, ar su nauja jėga atgims 
senieji idealai ir idėjos, o jei nei viena, nei kita, ar neįsivyraus mechaninis 
sukaulėjimas, pagražintas savotiško konvulsyvaus savęs sureikšminimo. 
Apie paskutinįjį šio kultūrinio vyksmo etapą galima pasakyti: specialistai 
be dvasios, sensualistai be širdies; ir šie menkystos įsivaizduoja pasiekę 
iki tol neregėtą civilizacijos lygį. 

seklaus ir ginčytino jo knygų stiliaus (galbūt ir dėl to, kad 
jo 1930 m. kyga Naujoji socialinė filosofija buvo pronaciška). 
Bet terminą „kapitalizmas“ sugalvojo būtent Sombartas 
(Marxas jo niekada nevartojo), norėdamas apibūdinti tar- 
pusavy susijusią sistemą, kuri remiasi kapitalo vaidmeniu, 
yra organizuota pagal nustatytą planą taikant tam tikras 
technines žinias ir tenkina materialinius poreikius. Para- 
doksalu, bet paties Sombarto kapitalizmo raidos ir jo pa- 
grindinių bruožų dėstymas yra visiškai nesistemingas ir 
dažnai prieštaringas. " 

Sombarto nuomone, godumas ir auksas yra kapita- 
lizmo (kaip ir visų Žmonių pastangų) fons et origo:* „Pinigų 
meilė yra viena iš žmonių visuomenės įkūrėjų; ji tvarko 
vedybas, sudaro sutartis, įkuria valstybes ir miestus, teikia 


"* Pagrindinis Sombarto veikalas Der Moderne Kapitalissmus buvo 
pirmą sykį išspausdintas 1902 m.; 1916-1917 m. pasirodė daugybė patai- 
sytų ir papildytų leidimų; 1921-1927 m. Miunchene išleista paskutinioji 
šešių dalių versija trim tomais. Neturime angliško vertimo, tačiau E L. 
Nussbaumas išleido didelę sutrumpintą ir perfrazuotą santrauką: A His- 
tory of He Economic Institutions of Modern Europe: An Introduction to Wer- 
ner Sombart's Der Moderne Kapitalismus (New York: F S. Crofts 6 Co., 1933). 

Įdomiausią Sombarto knygą Der Bourgeois išvertė ir redagavo M. 
Epsteinas, pavadinęs The Ouintessence of Capitalism: A Study of the History 
and Psychology of the Modern Business Man (New York: E. P Dutton ė: Co., 
1915). Trečias vokiškas leidimas išleistas 1923 m. 

Siutinančią knygą Judėn und das Wirtschaftsleben, kurioje žydų pir- 
kliai ir bankininkai identifikuojami pagal fizionomiją, 1913 m. išvertė M. 
Epsteinas, pavadinęs Jews and Modern Capitalism. Kritinį leidimą su Berto 
F. Hoselitzo įžanga bei Hoselitzo ir Benjamino Nelsono papildyta biblio- 
grafija išleido Free Press of Glencoe, III., 1951; pakartotinis leidimas Col- 
lier Books, 1962. 

Pamiršta knyga apie dvaro ir pasaulietiškos meilės prigimtį, skati- 
nusią moteris reikalauti prabangos daiktų, - Luxus and Kapitalismus 
(1913) - labai skiriasi nuo kitų Sombarto knygų; jos angliškas leidimas 
pasirodė 1967 m. (University of Michigan Press). 

Glausčiausią Sombarto kapitalizmo prigimties apibūdinimą rasite 
straipsnyje „Capitalism“,in Encyclopedia of Social Sciences (New York: Mac- 
millan, 1942), t. 3, p. 195-208. 


* Šaltinis ir kilmė (Iot.). 

garbę ir šlovę [...] skatina prekybą, alchemiją ir mediciną. 
[-..] Karo meną taip pat palaiko pinigų gavimas; ir kaip pa- 
tyrė karalienė Izabelė ir karalius Ferdinandas, ne mažiau 
nei Columbas, naujų žemių atradimą taip pat kursto tas 
pats interesas“. 

Bet Vakarų ekonomikos raidos potvynį sukėlė aukso 
atradimas Naujajame pasaulyje. „Jei ne visa Europos isto- 
rija, tai bent jau tikrai kapitalistinės dvasios istorija prasi- 
deda su kova [...] dėl to prakeikto daikto - aukso - užval- 
dymo.“" Knygoje Buržua Sombartas vaizduoja naujo tipo 
žmonių psichologiją, žmonių, klajojančių po naujus tokių 
pasakos šalių kaip Kinija ir Imago Mundi teritorijas. Som- 
barto nuomone, šie žmonės - piratai, nuotykių ieškotojai ir 
verslininkai - sumišę į vieną. Karalienės Elžbietos laikais 
gyvenęs Johnas Hawkinsas, „piratų“ laivo kapitonas ir pre- 
kiautojas, nesiskiria nuo kardu ir šautuvu besišvaistančio 
Cecilio Rhodeso, lošiančio biržoje ir tampančio verslininku 
kapitalistu, naudojančiu brutalią jėgą. („Yra keista manyti, 
kad [Rhodesas] turi nors kruopelę puritoniškos dvasios. ) 
Modernusis verslininkas, kurį Sombartas randa Ameriko- 
je, „vienija [-..] piratą, nuožmų visa apskaičiuojant žmogų, 
žemvaldį ir spekuliantą. Bet kurio tresto magnatas galėtų 
būti pavyzdys“. Aišku, kad žmogus, kurį Sombartas turėjo 
galvoje, buvo Johnas D. Rockefelleris, mokėjęs „veik vai- 
kiškai nedėmesingai nepaisyti jokių moralinių skrupulų . 

Naujas dalykas čia yra „beribiškumas,“ natūralių ribų 
suirimas. „Nėra jokių absoliučių kaupimo ribų, o sistema 
psichologiškai stumia be galo plėstis. [...] Abstraktus, beas- 
menis tikslo pobūdis rodo beribiškumą. [...] Kad ir koks di- 





5 Galima būtų teigti, kad savo raštuose Sombartas išplėtojo Marxo 
idėjas ir išpranašavo Josepho Schumpeterio idėjas. Kapitale Marxas rašė: 
„Aukso ir sidabro atradimas Amerikoje, aborigenų išnaikinimas, paver- 
gimas ir gyvų palaidojimas kasyklose [...] Rytų Indijos užkariavimas ir 
apiplėšimas [...] skelbė rožinę kapitalistinės gamybos eros aušrą“. 

delis būtų pelnas, jis negali pasiekti pakankamai aukšto ly- 
gio, patenkinančio ekonominį veikėją. Pozityvus impulsas 
be galo kaupti remiasi vadybos sąlygomis. [...] Kaupimas 
tampa besąlygiškas, absoliutus. Jis ne tik užvaldo visus eko- 
nominės srities reiškinius, bet persimeta ir į kultūros sferą, 
suformuoja tendenciją teigti verslo interesų pirmumą visų 
kitų vertybių atžvilgiu.“ 

Tiek Weberio, tiek Sombarto trūkumas tas, kad jie vi- 
sų pirma nagrinėjo kapitalizmo užuomazgas, o ne jo struk- 
tūrinius pokyčius. Modernusis kapitalizmas prasidėjo prieš 
du šimtus metų nuo pramoninės revoliucijos ir technolo- 
ginių pokyčių: nuo sukurtų įrengimų, skirtų mechaniškai 
gaminti prekes, nuo nutiestų tūkstančių geležinkelio my- 
lių, nuo išrastų greičiau už vėją plaukiančių garlaivių, nuo 
socialinės migracijos - visa tai reiškė absoliutų šimtų tūks- 
tančių miestiečių gyvenimo pasikeitimą. Tai buvo iki tol ne- 
girdėta žmonijos istorijoje transformacija. 

Gamybos svarba reikalavo atnaujinti veiklą: išaugo ka- 
pitalo poreikis ir tiksliau skaičiuojamas jo sugrįžimas; dar- 
bas organizuojamas platesniu mastu, kreipiamas dėmesys 
rinkoms bei paskirstymui, technologija suvokiama kaip po- 
kyčių ir padidėjusios konkurencijos šaltinis. 

Bet XX a. kapitalizmas tam tikra prasme patyrė net 
dar labiau stulbinančią sociologinę transformaciją - poslin- 
kį nuo gamybos link vartojimo kaip kapitalizmo pamato. 
Padaugėjo ilgalaikio vartojimo prekių: automobilių, šaldy- 
tuvų, televizorių, skalbyklių ir džiovintuvų ir pan. Visa tai, 
ypačjau minėtas išsimokėjimo dalimis išradimas (didžiau- 
sias „ardomasis“ instrumentas, sugriovęs protestantišką eti- 
ką), atvedė prie mažmeninės prekybos revoliucijos. Baimę 
turėti skolą pakeitė baimė būti nevertam kredito. Žmogui 
nebereikėjo taupyti geriems gyvenimo dalykams, jis galė- 
jo pirkti juos dabar, o užmokėti vėliau. Kaip jau sakiau, mar- 
ketingas ir hedonizmas tapo kapitalizmo varomosiomis jė- 
gomis. Taigi prieš mus - neįprastas pokytis, gerokai pra- 

nokęs „civilizuojamąjį procesą, kuris, anot Schumpeterio, 
pardavėjai davė šilkines kojines, o masėms - prabangą. 

Nuostabiai patrauklioje ir įmantrioje knygoje Praban- 
ga ir kapitalizmas Sombartas plėtoja idiosinkrazišką tezę, kad 
neteisėta meilė ir jos kuriamas gyvenimo stilius davė pra- 
džią prabangai - ir kapitalizmui. „Neteisėta meile“ jis va- 
dina meilužes ir kurtizanes dvaro gyvenime, ypač Liudvi- 
ko XIV dvare su elnių parku, kuriame išdykavo dvariškiai." 

Jei tai būtų vien pasauliui plačiai demonstruojančio 
turtą prašmatnaus dvaro ekstravagancija, kad ir labai įspū- 
dinga, ji būtų ne daugiau nei istorijos knygų įdomybė. Bet 
taip nėra. Tai ženklina permainą pasaulėjautos istorijoje. 
Sombartas rašo, kad „šis grynai hedonistinis moters suvo- 
kimas“ akivaizdžiai prieštaravo religiniams ir instituci- 
niams suvaržymams, į kuriuos iki tol Bažnyčia buvo įsprau- 
dusi moterį. Šios kartais rafinuotos, kartais ištvirkėliškos 
jusliškų susitikimų šventės dvare buvo kūno išlaisvini- 
mas“.b 

Puikavimosi neteisėta meile padarinys - mados atsi- 
radimas. Meilužė nebuvo vien dvaro figūra, ji buvo akto- 
rė, koketė, amant*, demoiselle de moyenne vertu" *, išlaikoma 





'* Viso to simbolis buvo Liudviko XV meilužė Madame de Pompa- 
dour, diktavusi to meto gyvenimo stilių ir formavusi skonį. Išliko kitos 
kurtizanės, Madame du Barry, sąskaitos: iš juvelyrų ir auksakalių; šilko ir 
nėrinių pirklių; kvepalų pardavėjų ir skrybėlių gamintojų, prekiautojų 
baldais, paveikslais ir vazomis; siuvėjų ir siuvinėtojų; karietų meistrų ir 
prekijų arkliais; tapytojų ir skulptorių, parkų ir fontanų kūrėjų; ir t. t. Šių 
sąskaitų suma yra 12 481 803 livrai. Tuomet aristokratiškame skurde gy- 
venančiam individui per metus pakakdavo 700 livrų. 

"5 Apie detalias Prancūzijos dvaro išlaidas žr.: Sombart, Luxury and 
Capitalism, p. 63-67. Apie romantinę ir trubadūrų romantiškos meilės sam- 
pratą žr. Denis de Rougemont, Passion and Society (London: Faber 6: Fa- 
ber, 1956). Kalbėdamas apie XIX a. romanus, tokius kaip Ana Karenina ir 
Thėrėse Raguin, De Rougemont'as kandžiai nurodo, kad kiekviena mote- 
ris turėjo vyrą ir troško meilužio. 


* Meilužė (pranc.). 
** Abejotinos reputacijos panelė (prauc.). 

moteris, miesto moteris. Prancūzijoje beveik kiekvienas di- 
dis politikas (iki pat Mitterand'o mūsų laikais) turėjo pri- 
pažintą meilųžę, žymūs rašytojai, pvz., Chateaubriand'as, 
garsėjo savo ciną d sept* praktika. Didžiosios koketės daž- 
nai buvo specialus pavasarinių Paryžiaus arklių lenktynių 
masalas. Jų vienas už kitą įspūdingesnius kostiumus įdė- 
miai stebėdavo kitos moterys, o, per atstumą, ir žmonos, 
nenorinčios būti paliktos nuošalyje. Miuzikle Gigi, pasa- 
kojančiame apie jaunos kurtizanės lavinimąsi, pateikiama 
nuostabi teatrinė šios scenos versija. 

Mados, prabangos, spindesio ir ekstravagancijos kvai- 
lionės, iš pradžių demonstruotos kurtizanių, neišvengia- 
mai tapo stiliumi, kurį, kad ir ne tokia prašmatnia forma, 
kopijavo jaunos moterys ir viduriniosios klasės žmonos, 
taip pat norėjusios pasipuošti ir prisijungti prie mados pa- 
rado. Ir nors šios moterys negalėjo lankytis pavasarinėse 
arklių lenktynėse, netrukus, XX a., jos jau galėjo atidžiai 
tyrinėti galybę moterų ir madų žurnalų, pavadintų tokiais 
pavadinimais kaip Žavesys (Glamour), Mada (Vogue), Kosmo- 
polite (Cosmopolitan), Panelė (Mademoiselle) ir net Septyniolik- 
metė (Seventeen). Šie žurnalai savo auditorijai greitai pra- 
nešdavo apie naujus stilius, geriausių fotografų perteiktus 
ryškiomis kerinčiomis spalvomis ir savitu būdu, kuris Ri- 
chardo Avedono ir Irvingo Penno darbuose tapo „meno for- 
ma“. Kai kurie dizaineriai, pvz., Hubertas de Givenchy, Co- 
co Chanel, Christianas Dioras, Yves St. Laurent'as ir Osca- 
ras de la Renta, netrukus tapo garsenybėmis ir paklausiais 
kosmetikos srities vardais. 





'* Kas yra kosmetika ir ką ji reiškia asmenybei? Geriausią atsakymą 
duoda nuostabus psichologas Jeanas Jacgues Rousseau; First and Second 
Discourse, red. Roger D. Masters (New York: St. Martin's Press, 1964), 
p. 155-156. Rousseau pasakoja apie tai, kas atsitiko tuo mitiniu momen- 
tu, kai bręstantys jauni vyrai ir moterys pradėjo susitikinėti prie didelio 
medžio ar laužo, dainuoti, šokti ir būti „tikrais meilės ir laisvalaikio vai- 





* Tarp penktos ir septintos [valandos] (prauc.). 

Visa šiuolaikinė reklama pajungta uždaviniui par- 
duoti iliuzijas, raganų burtų įtaigai. Tai - ir šiandien išlie- 
kantis kapitalizmo prieštaravimas. Šias temas skirtingais 
būdais vaizduoja du filmai. Pirmajame filme, Volstryte 
(Wall Street), pagrindinis veikėjas, investicijų piratas Gor- 
donas Geko, vaidinamas Michaelio Douglaso, kreipiasi į 
pavargusių akcininkų susirinkimą ir garsiu, triumfuojan- 
čiu balsu skelbia godumo dorybes. Antrasis filmas, Rober- 
to Altmano Gatavi rūbai (Pret d Porter), vaizduoja madų de- 
monstravimą Paryžiuje, kur pristatomi naujausi didžiųjų 
mados namų stiliai; renginio gale parodoma ant bankroto 
ribos stovinčios dizainerės kolekcija, sukelianti ovacijas, 
nes jos modeliai podiumu vaikšto nuogi. Tai - karaliaus 
drabužiai. 

Kaip visa tai toli nuo protestantiškos etikos! 


1 
MODERNIZMO PABAIGA 


Iš pradžių buržuazinis kapitalizmas siekė ekonomi- 
ką, charakterio struktūrą ir kultūrą sujungti į visumą. Pir- 
masis prieštaravimas, kurį aš ką tik pakartojau, yra tai, jog 
kapitalizmo raida sugriovė šio charakterio pamatą - nuo- 
saikų, atsargų susilaikymą, būdingą protestantiškai etikai; 
tai įvyko todėl, kad technologinė vartotojiškos-ilgalaikės 


kais“. Kai „jie ėmė žiūrėti vieni į kitus ir norėjo, kad į juos žiūrėtų“, visuo- 
meninė pagarba tapo vertybe. „Tas, kas dainavo ar šoko geriausiai, buvo 
dailiausias, stipriausias, mikliausias ar iškalbingiausias, buvo labiausiai 
vertinamas; ir tai buvo pirmasis žingsnis nelygybės link, tuo pačiu ir ydingu- 
mo link. Tie, kurie, taip sakant, jautėsi pralaimėję, pradėjo skirstytis, puoš- 
tis, dėvėti plunksnas, būti klastingi ir triukšmingi; trumpai tariant, siek- 
dami savo naudos [...] ėmė rodytis kitokie nei iš tikrųjų esą; būti ir atro- 
dyti, kad esi, tapo dviem visiškai skirtingais dalykais; iš šio skirtumo kyla 
išskirtinis puikavimasis, apgaulingas sumanumas ir iš to sekančios kitos 
ydos.“ 

kultūros revoliucija išlaisvino kaupimo impulsus, prie to 
prisidėjo ir tokios socialinės naujovės kaip išsimokėjimas 
dalimis bei vartojimo kreditas. 

Antrasis prieštaravimas - tai, kad sveiku protu grįsta 
buržuazinė kultūra pralaimėjo kultūriniam modernizmui. 
Šioje knygoje bandžiau kultūrinį modernizmą sieti su so- 
cialinės struktūros pokyčiais: atvirumu permainoms, so- 
cialiniu ir geografiniu mobilumu, tiesioginiu patyrimu - vi- 
sa tai sukūrė bendrą sintaksę, kurią aš vadinu „distancijos 
(estetinės, socialinės ir psichologinės) sunaikinimu“, kai 
žiūrovai įtraukiami ir apgaubiami to, ką jie mato. Visa tai 
reiškė, kad nusisukama nuo „racionalios kosmologijos“, 
nuo renesanso laikų lėmusios Vakarų kultūrą: nuo pirmo- 
jo ir antrojo erdvės plano tapyboje, išreiškiamo matemati- 
ne perspektyva; nuo tvarkingos laiko chronologijos, pra- 
džios, vidurio ir pabaigos, romanuose; nuo semantinio žo- 
džių ir objektų ryšio tiesos „atitikimo teorijos“. 

Ten, kur estetika susijungdavo su politika, ypač XX 
a., modernizmo pasaulėžiūra (iki Antrojo pasaulinio karo) 
buvo visų pirma reakcinga arba revoliucinė: Stefanas Ge- 
orge ar Gottfriedas Bennas estetikoje, vokiečių ekspresio- 
nistai teatre ir tapyboje; Ezra Poundas, T. S. Eliotas, Willia- 
mas Butleris Yeatsas ir Wyndhamas Lewisas ar ankstyvieji 
maištingieji W. H. Audeno ir Stepheno Spenderio poezijos 
balsai. 

Buržuazinė kultūra turėjo mažai gynėjų; jos stilius lin- 
ko į realizmą, ji perėmė romantiškąsias ir dekoratyvias pra- 
eities formas (ypač architektūroje ir tapyboje). Bet ekspe- 
rimentiniai Gertrudos Stein, Virginios Woolf, Jameso Joy- 
ce'o ir Marcelio Prousto romanai arba Pablo Picasso ir Ge- 
orgeso Brague'o kubizmas ir primityvizmas literatūroje ir 
tapyboje sužlugdė senesniąją buržuazinę kultūrą ir po stul- 
binančio tour de force* iš pradžių atmestas modernizmas 


* Perversmas (pranc.). 

tapo godžiai graibstomas muziejų, korporacinių globėjų ir 
leidėjų. Dar ironiškiau tai, kad fašizmas ir komunizmas nu- 
šlavė kultūrinį modernizmą, nes abu žavėjosi pernelyg iš- 
pūsta barokine architektūra ir socialistinio realizmo tapy- 
ba ir literatūra. Galiausiai kultūrinio modernizmo gerbėjų 
ir globėjų beliko tik liberalioje buržuazinėje visuomenėje, 
ypač tuomet, kai pažangus menas tapo padėties ženklu, - 
tada atsirado galimybė juo puikuotis, jį ėmė aptarinėti ma- 
sinės kultūros vartotojai - naujoji vartotojų klasė. 

Tačiau kaip pasaulėžiūra modernizmas istoriškai reikš- 
mingas. Esminis dalykas yra tai, kad modernizmas atsisa- 
ko mimezės - išorinio pasaulio „kopijavimo“. Jis eksperi- 
mentuoja, erdvės aspektu pabrėžia daugybę perspektyvų 
ir skirtingų žiūrėjimo kampų, o suardydamas laiko seką, 
išryškina sąmonės srautą, tęstinumą (durčė), o ne metrinę 
chronologiją. Taigi modernizmas sugriauna tvarkingas lai- 
ko ir erdvės koordinates. Bet modernizmas vis dėlto siejasi 
su tradiciniu menu ir kultūra savo formos ieškojimais (kai 
kuriuose menuose forma net užima pagrindinę vietą). „For- 
mos realizavimas“ (vartojant Aristotelio terminą) yra 
Zwang, arba trauka išbaigtumo, jei ne tobulumo, link. Tai 
nėra tradicinė „realistinė“ žanro forma, kaip kad „tikra“ pa- 
saulio kopija. Nėra tai ir imanentine logikos sklaida (kaip 
muzikinėje sonatos formoje) arba figūros „iškilimas“ iš ak- 
mens, kaip skulptūroje; veikiau tai - sukonstruota esatis, me- 
nininko valios ir vaizduotės perteikta skirtingomis erdvi- 
nėmis formomis, kaip daugybė Cėzanne'o Sent Viktuaro 
kalno atvaizdų, skirtingų vaizdų išklojimas toje pačioje 
plokštumoje. Be turinio, didelis dėmesys skiriamas medžia- 
giškumui - struktūrai, dažų tirštumui ar plonumui, potė- 
piui (ar lašui) - jis tampa savitikslis modernistinės esteti- 
kos elementas. 

Formalistinėje Romano Jakobsono poetikoje, struktū- 
rinėje Claude o Lėvi-Strausso antropologijoje, mitų įvairo- 
vei primetančioje binarinius kodus, formalistinėje Clemen- 

to Greenbergo tapybos kritikoje tvarkos ieškojimas yra pa- 
matinių formų ieškojimas. Tačiau palyginti su kontemplia- 
tyviu klasikinio meno pobūdžiu, dar ir pasislenkama nuo 
to, kas žinoma, link žinančiojo. Klasikinėje filosofijoje žino- 
jimas priklauso predikatui; subjektyvumas yra atsitiktinis 
ar nepastovus, jis pats savaime negali būti žinojimas. Ta- 
čiau perėjimas nuo žinomo (Platono pirmapradžių formų 
prasme) link žinančiojo yra sukonstruoto moderniosios fi- 
losofijos žinojimo išeities taškas. Posūkį ženklina nuosta- 
bus Immanuelio Kanto teiginys, kad „suvokimas neišveda sa- 
vo dėsnių (a priori) iš gamtos, bet priskiria juos gamtai“. Tai - 
perėjimas nuo „proto gamtoje“ link „proto sąmonėje". 

Modernioje analitinėje filosofijoje ir formalistiniuose 
modernizmo elementuose konstruojant mūsų „išorinio“ pa- 
saulio vaizdinius svarbiausias yra protas. Tačiau atsisakius 
materializmo pirmumo, „atspindžio“ pažinimo teorijos ar 
tiesos atitikimo teorijos (žodis atitinka objektą) pagrindo, 
atsiveria nauja prieštara. O jei protą kaip pažinimo prie- 
monę pakeičia kalba, tuomet pats kalbos nepastovumas 
mūsų epistemologinėms pažinimo teorijoms suteikia dides- 
nį netikrumo laipsnį. O kalbai tapus supratimo pamatu, 
kai kuriems autoriams atrodo, jog „tinka be kas“. Per pas- 
taruosius dvidešimt metų tai sukūrė keistų reiškinių tikro- 
vę, kuri vadinama (negalėčiau sakyti „žŽinoma“') postmo- 
dernizniu. 


Kas tai? Kiekvienas, rašęs knygą ar straipsnį apie post- 
modernizmą, pradeda atsiprašydamas dėl to, kad negali 
apibrėžti šio termino. Tai suprantama, nes jei šį terminą 
būtų galima apibrėžti, jis nebebūtų postmodernizmas, ka- 
dangi tuomet turėtų atpažįstamą referentą. 


" Immanuel Kant, Prolegomena to Any Future Metaphysics, vert. Ca- 
rus, patikslino James W. Ellington (Indianapolis: Hacket Publishing Co., 
1977), p. 62. Kursyvas originalo. 

Kad galėčiau išnagrinėti šio reiškinio esmę, gana sa- 
vavališkai skirsiu postmodernizmą ir PoMo. Postmo- 
dernizmu laikau pakankamai rimtą bandymą atrasti naują 
stilių, visų pirma architektūroje, ar naujas literatūrinės ana- 
lizės formas; PoMo yra jo vulgarioji forma, demonstruoja- 
ma mados, reginių ir naujojo masinės kultūros vartotojų 
žargono, išlaikančio priešišką nuostatą visuomenės, kuriai, 
jų manymu, pasidavė modernistai, atžvilgiu. 

Per pastaruosius du dešimtmečius postmodernizmas 
virto galingu visų pažinimo sričių, epistemologijos, litera- 
tūros ir menų, pagrindų puolimu. Jis galėjo tai daryti lais- 
vai naudodamasis keletu filosofinių teorijų, iškilusių į „dis- 
kurso“ centrą. Postmodernizmui paranki triuškinanti Nietz- 
sche's ir Heideggerio tradicinės metafizikos kritika, Dewey 
pragmatizmas ir jo praktikoje glūdinti tiesos teorija, Oui- 
ne oir Goodmano analitinės filosofijos antifundamentaliz- 
mas, neigiantis nustatytus atskaitos taškus, Wittgensteino 
ankstesnės vaizdinės kalbos teorijos pakeitimas (dažnai ne- 
teisingai suprantama) „kalbos žaidimų“ idėja. Pasak Richar- 
do Rorty, žinoma, pasaulis yra „ten, išorėje“, bet ten, išorė- 
je, nėra būdų jį pažinti. 

Tačiau visi šie bandymai kyla iš ontologinio ieškoji- 
mo - nesvarbu ar tai siauras Ouine'o „fizikalizmas“ , ar De- 
wey metodas, ar Hilary Putnam „daugiaveidis realizmas". 
Postmodernizmas yra bėgimas nuo filosofijos (omenyje tu- 
riu Foucault, Derrida arba Rorty) į kultūros istoriją, retori- 
ką ar estetiką bei universalių ir transcendentinių vertybių 
neigimas, jei ne griovimas. Drauge su Pierre'o Bourdieau 
sociologija, postmodernizmas tęsia Nietzsche's pradėtą hu- 
manizmo, moralės ir valdžios santykių „exposė',* bet, skir- 
tingai nei Jūrgenas Habermasas, nepateikia alternatyvios 
normatyvinės vertybių sistemos, kurią galima priešpriešinti 
Vakarų individualistiniam humanizmui. (Dalinė išimtis yra 





* Trumpas išdėstymas (pranc.). 

Rorty, sukūręs keistą socialinės demokratinės politikos ir 
heidegeriškos antimetafizikos derinį).! 

PoMo yra tobulas pleonazmas. Tai - viskam tinkamas 
būdvardis, prieveiksmis, daiktavardis, veiksmažodis, įvar- 
dis (bet ne veiksnys), papildinys, jungtukas, skirtukas, ap- 
rašomasis ir norminamasis terminas. Impozantiškame Pa- 
ryžiaus Le Monde (apie tai buvo pranešta žurnale New 
Yorker) įtakingas prancūzų filosofas Alainas Finkelkrautas 
užsipuolė Kanų kino festivalio žiuri dėl to, kad ši gyrė ju- 
goslavų kino režisieriaus Emiro Kasturicos filmą Pogrindis, 
apšaukdamas jį „rėksmingai postmodernistine, peržengian- 
čia visas ribas, madingai suamerikietinta, kvailiausia ir me- 
lagingiausia serbų propagandos versija“. Meksikos žurna- 
lo Universidad de Mexico numeryje yra toks straipsnis: „El 
futbol: simbolo de la sociedades postmodernas?* " O visą žurna- 
lo New York Times puslapį užimančioje reklamoje matome 
tris horizontalias didelėmis raidėmis parašytų žodžių eilu- 
tes: „[Gyvenimas] [Be] [Ribų]“, o apačioje „Ralpho Laure- 
no SAFARI vyrams - aiškiai postmodernistiniai kvepalai“. 


Knygoje Postmodernizmo idėja. Istorija (Idea of Postmo- 
dern: A History) Hansas Bertinas rašo: „Aštuntojo dešimt- 





"*“* Anksčiau esu paskelbęs savąją pažiūrų trejybę: socialistas eko- 
nomikoje, liberalas politikoje ir konservatorius kultūroje. Per pastaruo- 
sius keletą metų aš suformulavau naują „prigimtinės teisės“ sampratą, 
kuri skiriasi nuo klasikinės tomistinės ir ankstyvosios liberalų sampratos. 
Jos tikslas yra suteikti ontologinį pamatą „žmogaus teisių“ ir „nusikalti- 
mų prieš žmoniją“ koncepcijai, pamatą, kurio nepavyko pateikti libera- 
liems teisių teoretikams, pvz., Ronaldui Dworkinui. Ženklia dalimi ma- 
no sampratą įtakojo Lloydo L. Weinrebo veikalas Prigimtinė teisė ir teisin- 
gumas (Natural Law and Justice, Cambridge, Mass.: Harvard University 
Press, 1987), nors Weinrebas nėra visiškai įsitikinęs ontologinio pamato 
galimybe. Mano samprata išdėstyta nepublikuotame straipsnyje Utopi- 
Jos atgimimas: Kelias į prigimtinę teisę (The Rebirth of Utopia: The Path to 
Natural Law). Pirmą kartą šis straipsnis buvo pristatytas kaip paskaita 
Madrido Complutense universiteto Debatų klube (1996.04.25). 


* Futbolas: postmodernistinės visuomenės simbolis? (isp.). 

mečio viduryje Danielis Bellas bandė pavaizduoti sociolo- 
ginį postmodernizmo foną [...], kiti sociologai iškart juo ne- 
pasekė. Su retomis išimtimis socialiniai mokslai nekreipė 
dėmesio į diskusijas apie postmodernizmą iki devintojo de- 
šimtmečio vidurio“ .* Nuo to laiko problemos užtvindė in- 
telektualinę sceną. Turint galvoje tai, kad kakofonija bet ko- 
kį mąslų tyrinėjimą daro veik nesuprantamą, aš norėčiau 
paminėti keletą skirtingų srovių, išryškėjusių per pastaruo- 
sius dvidešimt metų.?' 

Stebėtina, tačiau terminą „postmodernizmas“ visuo- 
menė pirmąkart įsisąmonino pavartotą kalbant apie archi- 
tektūrą, kur jis reiškė tiesmukišką modernizmo atmetimą. 
Architektai ėmė bodėtis mechanine Bauhauso ir Le Corbu- 
sier estetika ir plikomis geometrinėmis Mieso van der Rohes 





"* London: Routledge, 1995, p. 209. 

* Terminų „postindustrinis“ ir „postmodernus“ santykis neišven- 
giamai painus, persidengęs ir neteisingai suprantamas. 1974 m. knygoje 
Postindustrinės visuomenės atsiradimas aš išdėsčiau „idealųjį“ postindust- 
rinės visuomenės tipą keletu aspektų: profesijų pokytis nuo prekes ga- 
minančios visuomenės link paslaugų visuomenės; užkoduotos informa- 
cijos vaidmuo kaip nauja kontrolės sistema gamyboje ir komunikacijose; 
teorinių žinių kodifikavimas kaip naujas mokslo ir technikos pritaikymo 
ekonomikoje šaltinis. Aš eksplicitiškai teigiau, kad šie pokyčiai susiję su 
technoekonominiais visuomenės aspektais ir kad technologija nelemia kitų 
visuomenės sektorių - politikos ir kultūros. Kalbėdamas apie postmo- 
dernizmą, kaip ir šioje knygoje jį laikau modernizmo raidos tęsiniu ir 
reakcija į modernizmą kultūroje. 

Prancūzų teoretikas Jean-Francois Lyotard'as, paėmęs mano postin- 
dustrializmo temą, sujungė ją su postmodernizmo tema abiem būdingu 
vienijančiu žinių vaidmeniu. Mano supratimu, jo patangos klaidina. Kaip 
jau esu minėjęs šioje knygoje, kultūros ir technologijos logika skirtinga, 
ir nors esama šiek tiek abipusio poveikio (pvz., technikos vaidmuo ku- 
riant grafinius vaizdus arba atkuriant ir sustiprinant garsą), šios sritys 
gerokai skiriasi. Technikoje veikia linijinis pakeitimo principas, kai veiks- 
mingesnis ir našesnis metodas išstumia kitą. Kultūroje tokio kaitos prin- 
cipo nėra, nes naujas reiškinys išplečia kultūrinį vaizduotės repertuarą. 
Gerą ir aiškų šių skirtumų aptarimą bei įvairių teoretikų požiūrius rasite 
Margaretos Rose knygoje The Post-modern and the Post-industria! (New 
York: Cambridge University Press, 1991). 

formomis, jie troško grįžti prie vietinės tradicijos ir gyvy- 
bingo „kasdienio“ gyvenimo, prie to, ką Jane Jacobs pava- 
dino margu kaimynijos vitališkumu. Šiam sąjūdžiui vado- 
vavęs Robertas Venturi pareiškė: 


Architektai nebegali leisti, kad juos varžytų pu- 
ritoniškai morali ortodoksinės moderniosios architek- 
tūros kalba. Man labiau patinka hibridiniai, o ne „gry- 
ni“ elementai, kompromisiniai, o ne „švarūs“, iškreipti, 
o ne tiesūs. [...] Aš už netvarkingą vitališkumą, o ne 
akivaizdų vientisumą. Aš įtraukiu non seguitur“ ir skel- 
biu dualizmą. 


Miesas van der Rohe tvirtino, kad „mažiau yra dau- 
giau“, o Venturi atkirto, kad „mažiau yra nuobodžiau“. 

Kodėl šis sąjūdis architektūroje atsirado anksčiau nei 
kitose meno šakose? Sąjūdžio „teoretikas“ Charlesas Jen- 
cksas nurodo, kad „architektūra pasidavė modernizacijos 
susvetimėjimui“. Knygoje Kas yra postmodernizmas? (What 
is Postmodernism?) jis rašo: „Modernizmas buvo nesėkmė 
masinių gyvenamųjų būstų ir miestų statybos srityje, nes 
jis nesugebėjo bendrauti su savo gyventojais ir vartotojais, 
kuriems galbūt šis stilius nepatiko, jie jo nesuprato ar net 
nežinojo, kaip jį vartoti.'*! 

Kai modernizmo suvaržymai buvo sutraukyti, post- 
modernizmas tapo pašėlusiai kaprizingu stilių žaidimu: 





*" Apie Amerikos patirtį Jencksas rašo: „Modernioji architektūra 
mirė Sent Luise, Misūrio valstijoje, 1972 m. liepos 15 d., 15 val. 32 min. (ar 
apie tą laiką), kai liūdnai pagarsėjęs Pruitt-Igoe projektas, arba tiksliau, 
keletas jo plokštinių blokų, patyrė galutinį dinamito coup de grace“.** 
1951 m. suprojektuotas Pruitt-Igoe tuomet laimėjo Amerikos architektų 
instituto prizą. Jo grynasis stilius savo pavyzdžiu turėjo skatinti gyven- 
tojus ugdyti atitinkamas vertybes. Tačiau ilgainiui nusikalstamumas ja- 
me padidėjo labiau nei bet kuriame kitame visuomeniniame gyvenamų- 
jų namų ansamblyje. 


* (Iš šito) neišplaukia; neturi ryšio (lot.). 
** Mirtinas smūgis (prauc.). 

tai ir Venturi puošnūs neoniniai Las Vegaso rojaus paukš- 
čiai, ir Michaelo Graveso barokinis postmodernizmas, ir 
Charleso Moore'o rokoko postmodernizmas, ir Aldo Rossi 
postmodernistinė neoklasika, Piano ir Rogerso postindust- 
rinis postmodernizmas Paryžiaus Pompidou centre, taip 
pat ir Franko Gehry „išnarintas“ kreivų vamzdžių postmo- 
dernizmas. Jencksas rimtai teigė, kad postmodernizmas yra 
„dvigubo kodo forma, kai aukšta ir žema, elitiška ir eiliniš- 
ka ne eliminuojama, o sugretinama įvairiai sujungiant šiuos 
skirtingus stilius“. 

Tačiau taip pat galima sakyti, kad postmodernizmas 
tampa pompier*. Kadaise buvęs modernizmo teoretikas ir 
Mieso van der Rohes kolega Philipas Johnsonas, visuomet 
pasirengęs vadovauti madų paradui, Niujorke, Madisono 
aveniu, suprojektavo AT6-T pastatą, kurio viršų karūnuoja 
perskeltas Chippendale'o stiliaus frontonas. Vienoje srity- 
je po kitos pasikartoja ta pati trajektorija — tai, kas praside- 
da kaip rimtas sumanymas (net jei kartais pokštaujant), bai- 
giasi kiču. 

Architektūros postmodernizmas buvo tiesioginė kon- 
frontacija su ankstesniu istoriškai vientisu stiliumi. Tačiau 
besiplaikstantys intelektualinių madų vėjai nupūtė termi- 
ną į neaprėpiamą dangaus mėlynę, ir jis tapo visų įmano- 
mų gatavų „diskursų“ Zeitgeist**. 

Patogi postmodernizmo temų apžvalgos pradžia yra 
Lyotard'o Postmodernus būvis (La Condition postemoderne), iš- 
leista 1979 m. Paryžiuje, anglų kalba pasirodžiusi tik 1984 m. 
Kaip ir sociologas Jeanas Baudrillard'as (daug rašęs apie var- 
totojų visuomenę), Lyotard as šeštajame dešimtmetyje pri- 
klausė Paryžiaus marksistų grupelei Socialisme ou barbarie; 
jai vadovavo Cornelius Castoriadesas, o vienas iš pagrindi- 
nių jos tikslų buvo demaskuoti stalininę sistemą kaip vals- 





* Lėkštas, šabloniškas (pranc.). 
*“* Laiko dvasia (vok.). 

tybinio kapitalizmo formą. Lyotard'as atsisakė tradicinio 
marksizmo ir perėmė postindustrinės visuomenės sampra- 
tą, pagal kurią informacija, o ne gamyba tampa ekonomi- 
kos kontrolės sistema. Kultūros analizę Lyotard'as papildė 
savuoju įnašu. Idče fixe*, paprasta, bet didaktiška. 

Anot Lyotard'o, moderni kultūra organizuojama di- 
džiųjų metanaratyvų pagrindu, t. y. pasitelkiant tokius ter- 
minus kaip pažanga, emancipacija ar švietimas, nustatan- 
čius visuomenės vertybes. Kiekvienas iš šių metanaratyvų 
turi savo legitimacijos formą, kuri tuo pačiu yra ir jo šar- 
vas. Iš Apšvietos atėjusi politinė forma yra moralinis vi- 
suotinės laisvės šarvas. Iš vokiečių idealizmo kylanti filo- 
sofinė forma istoriją laiko Proto arba visuotinių Žinių reali- 
zacija. 

Lyotard'as teigia, kad šios legitimacijos prarado savo 
galią, nors nėra visiškai aišku, ar modernusis pasaulis su- 
kritikavo jų intelektualinius pamatus, ar nusilpo juos re- 
miantis tikėjimas. Tačiau mokslo vieta vis dar privilegijuo- 
ta. Ir čia Lyotard'as, kaip Jūrgenas Habermasas, tvirtina, 
kad mokslas tapo instrumentiniu racionalumu (kaip galios 
tarnas) ir kad instrumentinis racionalumas ėmė valdyti vi- 
sas kitas racionalumo formas. Tai - atgaivintas ir modifi- 
kuotas Weberis. 

Metanaratyvų vietoj telieka kalbiniai žaidimai; jų tai- 
sykles nustato socialinės institucijos, kuriose tarpsta kal- 
bos. Taigi kyla klausimas, kaip išsiveržti iš šių sienomis ap- 
tvertų miestų. Habermaso nuomone, išeitis - „bendravimo 
veiksmas“, visų ideologijų (įskaitant mokslą) pabaiga, nes 
jos trukdo mums pasiekti racionalų susitarimą ar konsen- 
susą. Lyotard'o tikslas - skatinti nesutarimą ir konfliktą. 
Modernistinis mokslas siekė nustatyti laike nekintančias 
reprezentacijas kaip pasaulio tiesas. Pasak Lyotard'o, post- 
modernistinis mokslas privalo būti antireprezentacija, nuo- 





* Įkyrni idėja (pranc.). 

latinė revoliucija (galima sakyti, trockizmo senojo Češyro 
katino šypsena) prieš isteblišmento „tiesas“. 

Laikydamasis paprastos Lyotard o strategijos, galėsiu 
išskirti du metanaratyvus, tapusius intelektualine priedan- 
ga ir siaubingu postmodernizmo ideologijos supaprasti- 
nimu. Pirmasis yra Apšvietos kritika, antrasis - „buržuazi- 
nio humanizmo" kritika. Tai yra dvidešimtmetį viešpa- 
tavusios prancūzų struktūralistinės, dekonstrukcinės ir 
poststruktūralistinės filosofijos temos, stulbinančiais termi- 
nais skelbiančios žmogaus mirtį, temos mirtį, autoriaus mir- 
tį, prasmės mirtį ir savasties mirtį. Visa tai pranašauja to- 
kie ikonoklastai guru (aišku, oksimoronas) kaip Foucault, 
Derrida, Barthes'as ir Lacanas. 

Michelis Foucault į prancūzų intelektualinę sceną įsi- 
veržė deklaruodamas Žmogaus sampratos pabaigą ir ją pa- 
keisdamas kalba suprantančiame prote ar sąmonėje (Les 
Mots et les Choses, 1966). Šis teiginys savaime nebuvo labai 
naujas: Freges ir Russellio, Carnapo ir Ouine'o darbuose, 
loginiame pozityvizme ir analitinėje filosofijoje siekiant fi- 
losofiškai suprasti „išorinę“ tikrovę, visų pirma buvo nag- 
rinėjama kalba kaip priemonė sąvokoms reikšti. 

Radikalus Foucault'o teorijos „posūkis“ buvo grandio- 
ziškas Žmogaus Mirties pranašavimas ir naujo filosofinės 
analizės metodo išdėstymas. Naujoji metodologija teigė, 
kad kiekvienas filosofinės minties periodas turi savo ski- 
riamąją epistemą arba kultūros kodą, tvarkantųį Žmogaus 
lingvistinį, percepcinį ir praktinį patyrimą. Tarp epistemų 
įvykdavo radikalus lūžis, pakeisdavęs tvarkantį kiekvieno 
kodo principą. Epistemos idėją pasiūlė prancūzų filosofas 
Gastonas Bachelard'as (1884-1962), bet Foucault suteikė jai 
istoriškumą, kurio niekuomet nebuvo įvaizdžius ir arche- 
tipus tyrinėjusio Bachelard'o darbuose. 

Anot Foucault, šiuolaikinis epistemologinis lūžis įvy- 
ko su Apšvietos žmogaus samprata, kai žmogus socioisto- 
rine prasme buvo tapatinamas su buržuaziniu subjektu, o 

psichologine ir filosofine prasme - su ego“ ir cogito**. To- 
dėl Foucault pradeda Vakarų humanizmo tradicijos ir žmo- 
giškojo veiksnio vaidmens istorijos krypčiai puolimą. Fou- 
cault rašo: „Mūsų minties archeologija akivaizdžiai paro- 
do, kad žmogus yra pastarųjų laikų atradimas, [ir] galima 
užtikrintai kirsti lažybų, jog žmogus bus nuplautas kaip 
pajūrio smėlyje nupieštas veidas“. Ir tai „galimybė“ , kurią 
veikiau reikia sveikinti, nei ja baisėtis. „Tuštuma, liksianti 
išnykus Žmogui, nesukurs spragos, kurią būtina užpildyti. 
Tai - erdvė, kurioje „vėl bus įmanoma galvoti. Trokštan- 
tiems kalbėti apie žmogų [-..] ar jo išlaisvinimą“, visoms 
toms „sutrūnijusioms ir iškreiptoms mąstymo formoms 
mes tegalime atsakyti filosofišku juoku.“ Taigi Foucault nu- 
braukia buržuazinį humanizmą kaip atsitiktinį istorijos epi- 
zodą.2 

Foucault juokas iš „subjekto“ - karteziškojo cogito, ne- 
siliaujančio abejoti, kad jis negali abejoti, žinių sverto Ar- 
chimedo taško, tebūtų likęs išraiškingas gestas; tačiau nauji 
reiškiniai iš skirtingų filosofijos, literatūros, antropologijos 
ir lingvistikos šaltinių rodė naują posūkį (žodis „lūžis“ čia 
būtų pernelyg kraštutinis, nes šios jėgos tarpusavyje ne- 
derėjo), naują „paradigmą „jei pasitelksime Kuhno episte- 
mos ekvivalentą. 

Klasikinė filosofija visada pabrėždavo žinias, o ne ži- 
nantįjį. Žinios buvo „predikatai,“ tipizuotos kokybinės es- 





* Michel Foucault, The Order of Things (London, 1970), p. 387. Esu 
dėkingas Richardui Wolinui už diskusiją esė „Modernism vs. Postmo- 
dernism“ (Telos, Nr. 62, 1984-1985 žiema). Ankstyvosios Foucault minties 
filosofinį pamatą įtikinamai aiškina George'as Canguilhemas, Foucault 
dėstytojas iš Ecole Normale Supėrieure: „The Death of Man, or Exhaus- 
tion of the Cogito“, in The Cambridge Companion to Foucault, red. Garry 
Gutting (New York: Cambridge University Press, 1994), sk. 3. Tai - pir- 
mas informatyvaus Canguilhemo straipsnio vertimas į anglų kalbą. 


* Aš (Iot.). 
** Mastau (lot. ). 

mės, atskirdavusios vieną žinojimo ar dalyko sritį nuo kitų 
(pvz., fizikos, biologijos ir psichologijos skirtumai). Žinan- 
tysis paprasčiausiai buvo atsitiktinis; jo ar jos sensorinis su- 
vokimas buvo neesminis ar nereikšmingas žinių atžvilgiu. 
Tačiau Renė Descartes'as įvedė radikalią res cogitans* ir res 
extensa* * skirtį, ir jam pažinimas prasideda nuo pasaulį ste- 
binčio pažįstančio subjekto. Nuo Descartes'o filosofija 
sprendžia klausimą, kaip, pradėjus nuo subjektyvaus po- 
žiūrio, sukuriami „objektyvūs“ pasaulio vaizdai. Vėliau že- 
myno filosofai bandė rasti atsakymą „eliminuodami“ sub- 
jektą ir ieškodami struktūrinio ar fenomenologinio aiški- 
nimo būdo, kai didžiausias dėmesys skiriamas santykių sistemai 
arba kalbos struktūroms ir socialiniams individų ryšiams, 
patirties kategorijoms (logikai), o ne pačios patirties turi- 
niui (psichologijai). 

Tuo metu trys teorijos tapo įtakingos: Edmundo Hus- 
serlio fenomenologija, Claude'o Lėvi-Strausso struktūrinė 
antropologija ir Ferdinando de Saussure'o struktūrinė ling- 
vistika. Pastarojo autoriaus 1907-1911 m. paskaitos po jo 
mirties 1916 m. buvo išleistos kaip Course de Linguistic 
gėnėrale, pastaraisiais dešimtmečiais jo darbai buvo iš nau- 
jo atrasti susidomėjus ženklais ir semiotika kaip būdais 
reikšmei nagrinėti. 

Husserlio fenomenologija, Lėvi-Strausso ir de Saus- 
sure 'o struktūralizmas siekė rasti nuo subjektyvumo ne- 
priklausomas nekintamas ir universalias mąstymo, kalbos 
ir socialinių santykių taisykles. Derrida veikalai struktūra- 
lizmą atmetė, taip sakant, dekonstravo, o reikšmės ir refe- 
rencijos klausimas buvo perkeltas iš „pasaulio“ į „tekstą“. 

Pati grynos tekstinės kritikos idėja yra sena; šiuolai- 
kinėje literatūrinėje kritikoje ji reiškiasi kaip „įdėmus skai- 
tymas“ (close reading). Pavyzdžiui, Williamas Empsonas pa- 





* Mąstantis daiktas (Aš) (Iot.). 
** Tįsusis daiktas (lot. ). 

rodo, kad kiekvieno eilėraščio žodžio analizė būtina po- 
ezijoje esančiam dviprasmiškumui (ir septyniems jo ti- 
pams) atskleisti; I. A. Richardso „praktinė kritika“ išryški- 
na keturis skirtingus eilėraščio reikšmių tipus (prasmę, jaus- 
mą, toną ir intenciją); Jungtinėse Valstijose Johnas Crowe'as 
Ransomas, Cleanthas Brooksas ir kiti naujosios kritikos at- 
stovai bando įžvelgti tarpusavyje susijusių žodžių ir frazių 
reikšmių, susilydančių eilėraštyje, vientisumą. 

Visas šias pastangas Derrida pavadintų bandymu nu- 
statyti teksto reikšmę; jos kyla iš tradicinių nuo graikų lai- 
kų susiformavusio Vakarų racionalumo sąvokų ir kategori- 
jų. Derrida tai vadina „esaties metafizika ', vienijančio trans- 
cendentinio referencijos taško, atskleidžiančio galutinį 
filosofijoje slypintį suprantamumą, ieškojimu. Derrida ma- 
nymu, tokios pastangos rasti archė* arba telos**, tam tikrą 
entelechijos idėją arba vidinį projekto sumanymą nuo pra- 
džios iki pabaigos tėra „paskutinė humanizmo svajonė . 

Derrida norėjo atmesti filosofiją, jos ontologinio cen- 
tro ir autoriteto, kuriuos užtikrintų tam tikra transcenden- 
tinė sąvoka, ieškojimą. Filosofijos (arba, Derrida kalba ta- 
riant, „signifikato“) vietoje yra tik literatūra, o literatūroje 
yra tik tekstas, o tekste - tik ženklai. 

Nors Derrida laikomas nevaržomos interpretacinės 
laisvės šaukliu, jis yra kas tik nori, bet ne tai. Jo metodai ir 
kategorijos tokios pat schemiškos kaip ir scholastinio moks- 
lininko. Jo universalus įrankis - „dekonstrukcijos“ meto- 
das. Bet koks bandymas apibrėžti termino reikšmę neiš- 
vengiamai sužlunga dėl to, kad Derrida atsisako terminams, 
matyt, ir saviems, priskirti nekintančias reikšmes. 

Pagaliau, Derrida teksto analizei nerūpi „reikšmės fe- 
tišizmas", t. y. ryšys su referentu ar išorine tikrove. Viena 
iš Derrida patrauklumo priežasčių (ypač literatūros teore- 





* Pradžia (graik.). 
** Tikslas, pabaiga (graik.). 

tikams, kurių objektas dabar skelbiamas visų tyrimų cen- 
tru) ta, kad dekonstrukcija nušluoja visas sistemas vieno 
metodo naudai - metodo, kuris tuo pačiu yra antimetodas. 
Derrida suderina ir vieną, ir kitą. Antros kartos dekonst- 
rukcionistė Barbara Johnson taip apibūdina Derrida vei- 
kalo Sklaidos (Disseminations) metodą: 


Pažvelkime į šią Derrida Disseminations pastraipą: „Tai- 
gi pasakyti, kad Mallarmė yra platonikas ar hėgelinin- 
kas, nėra tiesiog klaidinga. Svarbiausia, tai netiesa. Ir 
atvirkščiai. ' Vietoj paprastos arba/arba struktūros, de- 
konstrukcija mėgina sukurti diskursą, nesakantį nei 
arba/arba, nei ir/ir ir netgi nei/nei, tačiau tuo pačiu ji nė 
vienos šių logikų neatsisako.* 


Paradas tęsiasi. Barthesas atmeta istorinį ar biografinį 
literatūros kritikos kontekstą, kadangi jie visų pirma susiję 
su autoriumi. Bartheso manymu, autorius neturi „privile- 
gijuotos“ padėties nulemti kūrinio reikšmę. Reikšmė už- 
koduota kalboje, ir egzistuoja ne tik formalios kalbos siste- 
mos (kaip Saussure'o lingvistikoje), bet taip pat klasių ar 
kultūros kodai, atrodą „išskirtinai būdingi“ autoriui, bet iš 
tikrųjų esą tik tai, ką Barthesas vadina konvencionaliomis 
ir stereotipiškomis „mitologijomis“. Ir autorius, pats to ne- 
suvokdamas, gali būti jose įklimpęs. 

Pasak Bartheso, reikšmė kyla iš ženklų (lingvistinių ir 
kultūrinių), kurie, regis, nurodo į tekstui prasmę suteikian- 
čių skaitytojų „mitologinę“ reakciją ar iš jos randasi. Taigi 
prasmės arena yra ne autoriaus rašymas, bet skaitytojo re- 
akcija. Bet kadangi tekstas nėra fiksuotas objektas, o laike 
kintąs įvykis, skirtingų skaitytojų reakcija tam tikru metu 





23 Jacgues Derrida, Disseminations, vert. Barbara Johnson (Chica- 
go: University of Chicago Press, 1981), p. 207, cituojama iš John M. Ellis 
Against Deconstruction (Princeton, N.J.: Princeton University Press, 1989) 
p. 56. 

neišvengiamai sunaikina ankstesnes reakcijas (ad infini- 
tum?*). 

Taigi nuo „autoriaus“ prie savasties. Freudo psichoa- 
nalizė remiasi teiginiu, kad Aš arba ego nėra autonomiš- 
kas subjektas; jį valdo pasąmonės impulsai ir išstumti pri- 
siminimai, kuriuos reikia tramdyti, kad individas galėtų 
funkcionuoti pasaulyje. Anot Freudo, pasąmonėje nėra lai- 
ko jausmo, todėl prisiminimai ir baimės yra pačiame pa- 
viršiuje ir veda prie neurozių, jei jie nepakeičiami ar nepa- 
jungiami racionaliai kontrolei, griežtai superego valdžiai, 
tėviškai ar institucinei. 

Radikaliausias antihumanistines Freudo teorijos išva- 
das padarė Lacanas. Jis metė radikalų iššūkį fundamenta- 
liai humanizmo prielaidai, kad individai sugeba funkcio- 
nuoti kaip savo veiksmų subjektai ar autoriai. O Lacanas 
teigia: „subjektas nežino, ką jis sako, ir dėl rimtos priežas- 
ties - nes jis nežino, kas jis yra“. 

Lacanas teigia, kad ego idėja yra gryniausia ir papras- 
čiausia klaida, „mėconnaissance“* *. Richardas Wolinas aiški- 
na: „Kadangi savastis negali būti kas nors kita nei dirbtinių 
lingvistinių konstrukcijų, pridengiančių ir iškreipiančių pa- 
sąmonę, kratinys, „tikrasis“ subjektas yra nepasiekiamas, 
nes prie jo prieiti bandoma per kalbą, falsifikuojančią rep- 
rezentacijos priemonę. Sąžiningas požiūris į subjektyvumą 
reikštų pirmapradės fragmentacijos pripažinimą. ** 

Jei mes tokie, ar įmanoma moralinės atsakomybės 
samprata, žmogiškojo veiksnio idėją atmetus kaip „meta- 
fizinės iliuzijos“ formą? 





“ Richard Wolin, „Antihumanism in the Discourse of French Post- 
war Theory“, Common Knowledge, 3 (1994 m. žiema), p. 70-71. Freudo ana- 
lizė siekia sustiprinti ego, Lacano analizė siekia dekonstruoti ego, kad 
išlaisvintų tai, kas išstumta; išstūmimas prasideda kūdikystės „veidro- 
džio stadijoje“, kai ima įsitvirtinti Aš ir Man suvokimas. 


* Iki begalybės (lot.). 
** Neišmanymas (pranc.). 

Tokio paplitusio reiškinio kaip postmodernizmas at- 
veju neišvengiamai kyla klausimas, koks yra jo santykis su 
kitais visuomenės aspektais. Marksistiniam literatūros kri- 
tikui Fredericui Jamesonui postmodernizmas yra „nauja so- 
cialinė struktūra“, „vėlyvojo kapitalizmo kultūrinė logika, 
atsiradusi iš socialinės raidos lūžio“, taigi postmodernizmas 
yra nauja „kultūros dominantė ir nauja socioekonominė ka- 
pitalizmo pakopa“. Douglasas Kellneris jį apibūdina taip: 
„Bet kurio dalyko pavertimas preke ir kapitalistinių mainų 
santykiai neregėtu mastu persmelkė informacijos, žinių, 
kompiuterizacijos, sąmonės ir pačios patirties sritis“. Tai - 
postmoderni būklė. Anglų sociologo Scotto Lasho nuomo- 
ne, įsitvirtinusi buržuazija (viduriniųjų klasių industrinis 
kapitalizmas), kurios skonį atitinka aukštasis modernisti- 
nis menas, konfliktuoja su bandančia įsitvirtinti nauja 
postindustrine buržuazija, siekiančia ištikimybę aukštajam 
modernizmui pakeisti savąja postmodernistine kultūra. Pa- 
sak kultūros teoretiko Mike'o Featherstone'o, postmo- 
dernizmas kaip sociologinis faktas tapatinamas su naujo- 
sios viduriniosios klasės gyvenimo stiliumi; šią klasę jis pri- 
skiria prie naujų kultūros tarpininkų." 

Toks sociologijos spektras. 

Būtų kvaila postmodernizmą sieti su „kaire“ ar deši- 
ne“.* Šiandienos situacija yra modernizmo logikos (jos an- 





5 E Jameson, „Postmodernism, or the Cultural Logic of Late Capi- 
talism,“ in New Left Review, Nr. 146 (1984); D. Kellner, „Postmodernism as 
Social Theory,“ in Featherstone, Cousumer Culture and Postmodernism (Lon- 
don: Sage Publications, 1991), p. 258; S. Lash, Sociology of Postmodernism 
(London: Routledge, 1990); M. Featherstone, Consumer Culture and Post- 
modernism. 

1980 m. paskaitoje, perskaitytoje Adorno premijos suteikimo pro- 
ga, Jūrgenas Habermasas neigė postmodernistinio lūžio istorijoje preten- 
zijas ir aštriai kritikavo postmodernizmą kaip neokonservatyvios ideolo- 
gijos formą. Kitame straipsnyje jis rašė apie „jaunų konservatorių“ tradici- 
ją, prasidedančią nuo George'o Bataille ir per Foucault vedančią prie Der- 
rida; anot Habermaso, šios krypties atstovai, „remdamiesi modernistinė- 
mis nuostatomis [...] pateisina nesuderinamą antimodernizmą“. Tačiau ke- 

tikognityvinių ir antiintelektinių bruožų) ir vartotojišku- 
mo (godumo) rezultatas; tai - pasaulis, kuriame masinės 
kultūros vartotojai suvokia savo pasaulėžiūrų nenuosek- 
lumą (nes jų neremia nei tvirtas tradicinės moralės pama- 
tas, nei liberalizmas, susidūręs su sunkumais nustatant leis- 
tino elgesio ribas) ir sveikina kultūrinį anarchizmą ir post- 
modernizmo išklibintų vertybių perkainavimą. 
Postmodernizmas kaip intelektualinis sąjūdis blėsta. 
Foucault ir Derrida prarado savo patrauklumą. Lakaniška 
analizė suskilo į besivaržančias sektas, nerandančias ben- 
dros kalbos netgi paties mokytojo veikalų požiūriu. Liūd- 
na, tačiau Barthesas beveik užmirštas. Per pastaruosius ke- 
letą metų Prancūzijos politinėje filosofijoje iškilo naujas li- 
beralizmas ir konservatizmas, ryžtingai siekiantis išlikti 
pasaulietišku ir moderniu ir suformuluoti „modernų hu- 
manizmą, nei naiviai metafizinį, nei tiesmukiškai istoristi- 
nį . Tie autoriai bando grįžti prie „subjekto“ (bet ne prie 
žmogų izoliuojančio individualizmo) ir prie universalių po- 
litinių ir moralinių vertinimų galimybės nesigriebiant reli- 
gijos, tradicijos ar Žmogaus prigimties. Teigiama, kad tokių 
teisių šaltinis yra ne individas, bet pilietinis respublikoniz- 
mas, grįstas piliečių pareigomis ir jų tarpusavio pagalba.“ 
Tačiau daugybė paskirų temų dar tebegyvuoja, ypač 
universitetų kursuose. Mat, postmodernizmo žavesys yra 
jo priešiška pozicija, ir temomis, nagrinėjančiomis reikš- 
mingus kultūros dalykus, jo filosofija pritraukia platesnę 


letą metų vėliau, 1985 m., jis pareiškė, jog rado „tam tikrų bendrybių tarp 
Adorno negatyvios dialektikos, Foucault archeologijų ir Derrida dekonst- 
rukcijų“. Cit. iš Rose, The Post-Modern and the Post-Industrial, p. 55, 225. 

7 Šį požiūrį gerai pristato knyga New French Thought: Political Phi- 
losopliy, red. Mark Lilla (Princeton, N.J.: Princeton University Press, 1994). 
Svarbiausi jo atstovai yra Luc Ferry ir Alainas Renault. Plačiau apie čia 
aptariamus autorius žr. Tzvetano Todorovo straipsnį knygoje apie Levi- 
Straussą, Ferry ir Renault knygą apie Foucault. Be prancūzų filosofų, pi- 
lietinį respublikonizmą energingai gina Ouentinas Skinneris, o teises — 
Ronaldas Dworkinas. 

visuomeninę auditoriją. Pagal svarbą trumpai aptarčiau tris 
temas: mokslo ir technologijos kritiką, skirties tarp aukš- 
tos ir žemos kultūros panaikinimą ir beveik visoje sociali- 
nėje analizėje įsivyravusį reliatyvizmą. 

Tapo madinga niekinti mokslą. Pasak Lyotard'o, moks- 
las yra naratyvas, tad Descarteso Svarstymai apie metodą (Dis- 
course on Method), jo abejonės atradimas tėra auklėjamasis 
romanas. Literatūros kritikas Stanley Fishas teigia, kad 
mokslas yra retorika, niekuo „nepranašesnė“ už kitas reto- 
rikas ir negalinti būti objektyvus tiesos testas. PoMo tyri- 
nėtoja Wendy Kaminer mano, kad pastaraisiais metais ra- 
cionalizmas išėjo iš mados, savo knygoje Visas tas įniršis 
(Is All the Rage) ji rašo: „Naujojo amžiaus atstovai smer- 
kia jį kaip kairiojo smegenų pusrutulio mąstymą; kai ku- 
rios feministės tapatina jį su vyriška gimine; o radikalūs 
akademikai atmeta jį kaip objektyvumo pretenziją“. 

Didesnį nerimą kelia plačiai cituojamame straipsnyje 
išreikštas Vaclavo Havelo požiūris, komunizmą vadinantis 
mokslo realizacija. Jis teigia, kad komunizmo žlugimas žen- 
klina tai, jog objektyvaus pasaulio pažinumo prielaida grįsta 
modernioji filosofija patyrė galutinę krizę. Toliau jis rašo: 


Modernusis mokslas [...] kaip paprasčiausią fikciją at- 
meta pačius esmingiausius mūsų gamtos pasaulio pa- 
grindus. Jis nužudo Dievą ir užima jo vietą tuščiame 
soste [...] kaip vienintelis teisėtas visų svarbių tiesų ar- 
bitras. Nes, pagaliau, tik mokslas iškyla virš visų indivi- 
dualių subjektyvių tiesų ir pakeičia jas aukštesne trans- 
subjektyvia tiesa, iš tikrųjų objektyvia ir universalia.“ 


Moderniam mokslui Havelas priešpriešina „asmeni- 
nės patirties autoritetą, paslapties ir absoliuto patirtį, kad 
„politikai“ būtų suteiktas „naujas postmodernus veidas. 





> Jan Vladislav, Vaclav Havel, or Living in He Truth (London: Faber 
6 Faber, 1987). 

Primygtinai paprašytas paaiškinti savo postmodernizmo 
sampratą, straipsnyje „Moderniosios eros pabaiga“ (1994 
m. liepos 8 d. New York Times, Op. Ed. puslapyje) Havelas 
rašė, kad „mūsų prarastą nuoširdumą galėtų atgaivinti 
„naujas, postmodernus mokslas, toks kaip antropinės kos- 
mologijos principas ir Gajos hipotezė“ ,idėja, kad žemė yra 
gyva. Į tai Times mokslo korespondentas Nicholas Wade 'as 
atsakė: „Antropokosmologijos principu ir Gajos hipoteze 
grįsta pasaulėžiūra būtų ne postmodernus mokslas, bet nu- 
siritimas atgal į numerologiją ir astrologiją, iš kurių mūsų 
visiškai neišvadavo net racionalizmo epocha“. 

Havelo individualaus dvasingumo ir, svarbiausia, klio- 
vimosi savo subjektyvumu kaip pagrindine sąsaja su pasau- 
liu poreikis suprantamas turint galvoje jo tiesioginę gyve- 
nimo patirtį: komunistinis režimas su ideologijos plaktu- 
ku bandė išlyginti kritinę mintį ir Havelo kaip dramaturgo, 
pabrėžiančio charakterio išskirtinumą, pašaukimą. Tačiau 
komunizmo prilyginimas mokslui yra groteskiškas. Stali- 
ninėje Rusijoje fizikai negalėjo atvirai palaikyti Alberto 
Einsteino reliatyvumo teorijos ar modernios kvantinės me- 
chanikos, nes šios teorijos buvo laikomos idealistinėmis ir 
tikimybinėmis, todėl pažeidžiančiomis Lenino Materializ- 
mo ir empiriokriticizmo dogmas, jo atspindžio teoriją ir de- 
terministinę, mechanistinę pasaulėžiūrą. Dar baisiau tai, 
kad žymūs biologai ir genetikai buvo įkalinti ir net nužu- 
dyti už tai, kad pasipriešino šarlataniškai Lysenkos teori- 
jai, ginančiai Lamarcko evoliuciją. 

Bet svarbiausios šiuo atveju yra neteisingos mokslo 
sampratos, kurių laikosi Havelas ir kiti, perėmę pastaruoju 
laiku labai išpopuliarėjusį romantišką požiūrį. Viena iš to- 
kių klaidingų sampratų yra apie tai, kaip mokslas „veikia“. 
Kitas nesusipratimas - mokslo santykis su menais bei kito- 
mis patirties sritimis. 

Kalbant apie pirmąją, reikėtų atskirti mokslą kaip ins- 
tituciją ir mokslo rezultatus. Mokslo institucijos ir taikymas 


428 


dažnai pavaldūs „išorinei“ kontrolei ir net vadovavimui. 
Bet mokslo esmė yra rezultatai - materijos struktūra, nuo 
atomų iki kvarkų ar dvigubos DNR spiralės. Būtent čia yra 
„mokslo respublika“. Joks vienas asmuo neturi popiežiško 
autoriteto paskelbti tiesos. Rezultatai turi būti verifikuoja- 
mi atvirai ir pagal procedūras (ar užrašus), prieinamus ati- 
džiai visuomenės analizei. Mokslas yra vienintelė tikra 
nuolatinė žmogiškos srities revoliucija, nes jo pareiga — 
kvestionuoti mokslo pirmtakų rezultatus. Savo knygoje 
Mokslas kaip pašaukimas Weberis teigia, kad tai - charizma- 
tinė bendrija.?? 

Tie, kurie mokslui priešpriešina humanitarines studi- 
jas, dažnai meta kitokį kaltinimą: mokslas uzurpavęs do- 
minuojančią padėtį „kitų pažinimo ir patirties būdų atžvil- 
giu“. Tačiau, anot aistringo fiziko ir muziko Victoro Weis- 
skopfo, „Menas bei muzika ir mokslas yra esmiškai skirtingi 
požiūriai į žmogišką patirtį ir kiekvienas iš jų turi savas tei- 
ses. „Ryte iš paslapties aš pereinu į tikrovę, o vakare - iš 
tikrovės grįžtu į paslaptį.'* 

Nėra pagrindo gotikinę skulptūrą laikyti geresne už 
romaninę arba Mahlerio muziką meniškesne už Mozarto. 
Menų pokyčiai išplečia estetinį ir moralinį žmonijos reper- 
tuarą. Priešingai nei technologijos, menai nėra ištrinami, 
jie tampa nuolatine saugykla, kuria individai gali naudotis 
atnaujindami ir perkurdami estetinę patirtį. Tačiau moksle 
egzistuoja „pažanga . Klasikinė fizika ir kvantų teorija api- 
būdina du „skirtingus“ fizinius pasaulius. Apie materijos 
struktūrą mes daugiau sužinome iš vėlyvųjų Murray Gell- 
Manno ir Richardo Feynmano darbų nei sužinojome iš 
ankstyvųjų Ernesto Rutherfordo ir Maxo Plancko darbų. 





?? Plačiau šią temą nagrinėjau skyriuje apie „mokslo etosą“, knygo- 
je Postindustrinės visuomenės atsiradimas, p. 378-386. 

* Victor E Weisskopf, The Joy of Insight: Pasšions of a Physicist (New 
York: Basic Books, 1991), p. 301, 313. 

Mes žinome dvejopą šviesos kaip bangos ir kaip impulso 
pobūdį. Einsteino traukos teorija yra Isaaco Newtono te- 
orijos pataisymas ir išplėtojimas. Dabar mes suprantame 
genetinį kodą ir paveldimumo mechanizmą. Mūsų rūšių 
samprata remiasi evoliucija ir natūralia atranka. Iš tikrųjų 
XX a. įvykdė mūsų fizikos, chemijos ir biologijos suvoki- 
mo revoliuciją; nežinia, ar tai gerai, ar blogai, bet šių moks- 
lų tiesos yra nepaneigiamos. 


Keletą šimtmečių egzistavo griežta aukštosios ir Že- 
mosios (arba populiariosios) kultūros skirtis. Herbertas 
Marcuse teigė, kad menas - tai suvaržymų neigimas.Tačiau 
tokia skirtis buvo daroma ne visada. Katalikiškos kultūros 
liturgija ir litanija, perteikta į dangų šaunančia architektū- 
ra, visiems tikintiesiems kėlė baimingos pagarbos jausmą. 
Karalienės Elžbietos laikų Anglijos nešvankiose pjesėse 
(pvz., Shakespeare'o) buvo sumišę aukšta ir žema. 

Aukštoji kultūra, ypač XIX a., buvo dvejopa. Pirmąją 
geriausiai apibūdintų vokiškas žodis Bildung (pažodžiui — 
formavimas arba mokymas), reiškiantis lavinimą - skonio 
ugdymą ir klasikų vertinimą. Antrasis tipas - tai, ką Carlas 
Schorske vadina „bydermejerio“ kultūra, arba paauksuoti 
klasikų, pvz., Schillerio ar Goethe tomeliai, gulintys už stik- 
linių durų solidžiose bydermejeriškose knygų spintose. 

Pasak T. S. Elioto, aukštoji kultūra visuomet buvo su- 
sijusi su aristokratija. Tačiau augant viduriniajai klasei, plin- 
tant raštingumui, mechaniškai reprodukuojant meną, kilo 
susirūpinimas „kultūros“ likimu. Šį nerimą savo knygoje 
Kultūra ir anarchija (Culture and Anarchy, 1869) atviriausiai 
išreiškė Matthew Arnoldas. Pasak Arnoldo, sumenkus re- 
ligijai, kultūra liko vienintelė moralinė jėga, apibrėžianti, 
ką reiškia būti civilizuotam. Bet kaip suvokti jo laikų An- 
glijos kultūrą? Arnoldas ironiškai nurodo, kad, neturėda- 
mas tikslaus mokslinio žodyno, skirtingiems elgesio bū- 
dams jis sugalvojo tris skirtingus terminus - „barbarai,“ 

„Mmiesčionys“ ir „liaudis“, „apytikriai ženklinančius tris di- 
džiules klases, į kurias buvo pasidalijusi visuomenė.“?! 

Arnoldo terminai beveik išnyko, išskyrus „miesčionį“, 
kuris ir dabar yra gėdos ženklas. Arnoldo kultūros kaip ci- 
vilizacijos kelrodės žvaigždės idėja ir pasikartojantis būgš- 
tavimas, jog bus ištrinta riba tarp aukštosios ir žemosios 
kultūros, tebėra svarbūs. 

Pokarinėje Amerikoje šias problemas aštriai iškėlė 
Dwightas Macdonaldas garsioje monografijoje Masių kul- 
tūra ir vidutinybių kultūra (Masscult and Midcult). Jis triuški- 
no ne tik kino ir televizijos gaminamą masinę kultūrą, bet 
ir „vidutinybes“, kurios, gamindamos kažką panašaus į kul- 
tūrą, dėjosi kultūros skleidėjomis ir primetė savo normas 
visuomenei. Neatrodo, kad Macdonaldas tikėtų arnoldiš- 
ka kultūra: „Dažniausiai aukštoji kultūra yra nežymi, nes 
talentai - visuomet retenybė.“ Aukštoji kultūra, „kad ir ko- 
kia nevykusi“, yra idiosinkraziška raiška, ir „publika kaip 
individai [į tokią raišką] reaguoja panašiu būdu“. Tačiau 
masių kultūra yra žalinga nauja prasme. „Tai nėra papras- 
čiausiai nevykęs menas. Tai yra nemenas. Netgi antimenas.“ 
Masių kultūra - tai gaminama, pagal šabloną supakuota 
kultūra. Ji beasmenė, nepaklūstanti jokioms normoms, 
„Vien besąlygiškam žiūrovo diktatui. 





31 Barbarais jis vadino aristokratus, drąsius „geros išvaizdos ir pui- 
kaus sudėjimo“ individus, sugebančius atgaivinti ir atnaujinti „mūsų pa- 
vargusią Europą“. (Čia mes susiduriame su anglų privačios mokyklos jau- 
nuolio mitu, kylančiu iš Arnoldo tėvo, Dr. Thomaso Arnoldo, garsiojo 
Rugby mokyklos direktoriaus, patirties.) Toliau - miesčionys, vidurinioji 
klasė, itin užsispyrę ir nesukalbami, nesiekiantys švelnumo ir šviesos, pir- 
menybę teikiantys tam tikrai verslo, koplyčių ir arbatos gėrimo mašineri- 
jai [-..], kuri gyvenimą daro nykų ir prietaringą“. Galiausiai - liaudis, dar- 
bininkų klasė, netašyta ir pusiau susiformavusi, gyvenanti skurde ir pur- 
ve; dabar tie žmonės lenda iš savo slaptaviečių, „kad įtvirtintų kiekvie- 
nam anglui suteiktą dangišką privilegiją elgtis kaip tinkamam [...] rėkau- 
dami, ką užsimanę, laužydami, kas nepatinka.“ „Barbarians, Philistinės 
and Populace;“ 3 sk. in Culture and Anarchy, red. J. Dover Wilson (Camb- 
ridge: Cambridge University Press, 1960), p. 98-118. 

Tačiau tikrasis priešas yra ne masių kultūra, o viduti- 
nybių kultūra - sugedęs aukštosios kultūros variantas, ban- 
dąs apsimesti esąs „tikras dalykas“. Vidutinybių kultūros 
pavyzdžiais Macdonaldas laiko pataisytą standartinį Bibli- 
jos vertimo leidimą vietoj Karaliaus Jokūbo versijos; Mo- 
derniojo meno muziejaus kinematografijos skyriaus padė- 
ką Samueliui Goldwynui už „geresnės kokybės“ filmus; iš- 
samiau jis aptaria Ernesto Hemingway Senį ir jūrą, 
Thorntono Wilderio Mūsų miestelį, Archibaldo MacLeisho 
J.B., Stepheno Vincento Benėt Džono Brauno kūną. 

Sunku pasakyti, ar Macdonaldo skirstymas tebegalioja 
ir šiandien. Mat, romano žanre įsivyravus parodijai ir pa- 
stišui (pvz., Tamos Janowitz ir Jay McInerny romanai), o 
Woody Allenui tapus masinės kultūros vartotojų stabu, šis 
skirstymas nebėra aiškus.?* 

Aukštają ir žemąją kultūrą griežčiausiai atskyrė Cle- 
mento Greenbergo esė „Avangardas ir kičas“, kurioje nag- 
rinėjami meno reiškinių „kraštutinumai“, pavadinimas. 

„Avangardas“ — tai, kas iš tiesų aplenkia savo laikme- 
tį. Vokiškas žodis „Kitsch“ reiškia šlamštą, o kultūros kon- 
tekste - akį rėžiantį ryškumą ir dekoratyvumą, pavyzdžiui, 
karalienės Viktorijos laikų figūrėlės, puošusios palanges 
Braitone, Anglijoje. Kalbėdamas apie Ameriką Greenber- 
gas kiču vadina populiarųjį komercinį meną, pvz., Busby 
Berkeley filmus ir dailias mergužėles.“? 





32 Macdonaldo straipsnis Masių kultūra ir vidutinybių kultūra (Mass- 
cult and Midcult) buvo ketvirtoji iš monografijų serijos, kurią leido žur- 
nalas Partisan Review. Šiandien reikėtų paaiškinti knygos pavadinime 
vartojamus naujadarus. Macdonaldas, kaip kadaise darydavo užkietė- 
ję bolševikai, radikaliajame savo meto diskurse vartojo iš dviejų žodžių 
sudurtus trumpinius. Sakysim, proletarinė literatūra sutrumpintai bu- 
vo vadinama proletlita. Taip ir Macdonaldas monografijos pavadinime 
trumpina žodžius „masių kultūra“ (Masscult) ir „vidutinybių kultūra“ 
(Midcult). 

** Prancūzų kalboje yra posakis nostalgie de la boue, purvo ilgesys, 
bet rafinuotuosius visuomet traukė „vulgarūs užsiėmimai“ arba „pasi- 

Garsiame ir išties puikiame straipsnyje „Pastabos apie 
kempą“ („Notes on Camp“, 1964) Susana Sontag atskleidžia 
naują mentalitetą, anksčiau būdingą pogrindžiui. Sontag 
teigia, kad esminis kempo stiliaus bruožas - „visiškas ri- 
bos tarp aukšto ir žemo ištrynimas; šis stilius atveria naują 
ris, kai rimtumas pakeičiamas pramoga, vis dar tebemąs- 
tant apie tai estetinėmis kategorijomis. Kempas yra šaipy- 
mosi forma, tyčiojimasis, o tuo pačiu - ir pašaliečio esteti- 
nis vertinimas“. Sontag nurodo (tuo metu tik atsargiai), jog 
neatsitiktinai homoseksualumas ir kempas turi savitų ben- 
drumų ir sutapimų“. „Kempas yra bendrosios, belytės gi- 
minės stiliaus triumfas.“ „Kempo žinovas randa paprastes- 
nių džiaugsmų. Ne lotynų poezijos, retų vynų ar aksomi- 
nių švarkų, bet šiurkščių liaudiškų malonumų, masinių me- 
nų teikiamų džiaugsmų. Pats vartojimas neužteršia jo ma- 
lonumų objektų, nes jis išmoksta mėgautis jais išskirtiniu 
būdu. Masinės kultūros amžiuje kempiškas dendizmas ne- 
mato skirtumo tarp unikalaus objekto ir masinės gamybos 
objekto. Kempo juslėms kopija nekelia šleikštulio“, rašo 
Sontag. 

Taigi kempas yra „trečiasis kelias, kuriame galioja ki- 
tokios nei tradicinės aukštosios kultūros normos“. Tačiau 
masinės kultūros vartotojai, bėgdami nuo senųjų dalykų 
keliamo nuobodulio, taip godžiai ryja visa, kas nauja, kad 
netgi kempas dabar tapo nuvalkiotu šablonu; tokį likimą 
Sontag gerai numatė tuomet, kai, jos žodžiais tariant, išvis 
išdrįso apie tai prabilti.?* 

Čia turime kitokį kultūrinį prieštaravimą - neretai 
„septintojo dešimtmečio pasaulėjautos“ suformuotas ma- 
sinės kultūros vartotojas dabar yra įsitaisęs patogiame uni- 


linksminimai landynėse“. Daugelio „aukštųjų“ menininkų, sakysim, Henri 
Toulouse-Lautreco, specializacija buvo „žemos temos“. 

* Susan Sontag, „Notes on Camp“, in Against Interpretation (New 
York: Noonday Press, 1966), p. 275-292, ypač 289-290. 

versiteto krėsle ir rinktiniuose literatūros žurnaluose bei 
menuose propaguoja PoMo. Postmodernistiniai kritikai pei- 
kia menų elitizmą. Jie gina į „publiką orientuotas esteti- 
nes teorijas. Jie trokšta, kad neokonservatoriai nustotų nie- 
kinę populiariąją kultūrą. Net Grantas Woodas ir Norma- 
nas Rockwellas, kadaise išvadinti pigiais sentimentalistais, 
dabar laikomi naujai atrastais, vertingais menininkais. 
PoMo tapo kontrelito, suplakančio į viena aukštąjį meną ir 
kičą, „estetika“. 

Anot Michaelo Brensono, devintojo dešimtmečio me- 
no pasaulyje tokie skulptoriai kaip Jeffas Koonsas kuria 
„meną, kuris atrodo kaip šiukšlės ir prišiukšlina aukštąjį 
meną - pvz., porcelianinis italų pornožvaigždės Ciccioli- 
nos (vėliau Koonso žmonos) biustas. Pastaroji, tyčiodama- 
si iš politikos, iškėlė savo kandidatūrą į Italijos parlamen- 
tą, minias pritraukdama apnuogintomis krūtimis - ir buvo 
išrinkta. Keithas Haringas, tepliojęs grafiti metro stotyse, 
tapo menininku piešdamas paprastas pagaliukines figūras, 
pašaipiai tvirtindamas, kad jis daro tai, kas rasta Lasko ur- 
vų piešiniuose. Tūkstančius savo paveikslėlių jis piešė ant 
marškinėlių, ženkliukų ir vėliavų, parduodamų masiniam 
vartojimui. Cindy Sherman atgamindavo Leonardo da Vin- 
ci ir kitų tapytojų vaizdus ir paprasčiausiai ant autorių var- 
dų užrašydavo savąjį, tuo demonstruodama agresyvų pa- 
sisavinimo gestą. 

Didysis PoMo genijus buvo Andy Warholas. Jis sukū- 
rė Mao Zedongo, Marilynos Monroe ir Jacgueline'os Onas- 
sis portretus, šiuos atvaizdus padaugino, užliejo skirtingo- 
mis fosforescencinėmis spalvomis, tarsi sustingusiomis be- 
sisukančiomis šviesomis kaip šilko širmose. Bet užvis 
didžiausio genialumo prireikė nutapyti 100 „Campbello“ 
sriubos skardinių kaip tiesioginiam šių sukrautų objektų at- 
vaizdui. Marxas rašė apie „prekių fetišizmą“, kai darbinin- 
kas yra atskirtas nuo jo gaminamo produkto. Warholo atve- 
ju, menininkas nusavina prekę ir parduoda ją buržuazijai. 

Britų kritikas Malcolmas Bradbury Pavojingose piligri- 
mų kelionėse (Dangerous Pilgrimages, 1995) rašo: „Kai apie 
savo laikmetį mąstome kaip apie „postmodernų“, papras- 
tai turime omeny iškreiptą, negilų, išerdvintą istorijos su- 
vokimą, atsitiktinių ir pliuralistinių citatų lauką, mitų ir mo- 
tyvų sumaišymą - ir visa tai reiškia, kad gyvename kultū- 
roje anapus kultūros". 

Šis apibūdinimas galbūt labai teisingas, tačiau stebi- 
na žodžio „piligrimų kelionė“ vartojimas. Tai - kelionė į 
šventovę, tarytum sakalo keliauninko šventosios giraitės 
ieškojimas. Johno Bunyano Piligrimo kelyje (Pilgrim's Pro- 
gress, 1678), nuostabiausiame literatūriniame puritoniškos 
pasaulėjautos perteikime, Krikščionis klampoja per Nevil- 
ties liūno pavojus ir pagundas (ir kitas aukštas ir žemas 
vietas), kad pasiektų Dieviškąjį miestą. Bet kur keliauja 
PoMo piligrimas, apsuptas nerūpestingo klegesio, svetimas 
kultūrai? 

Apšvietos kultūros sukonstruotų kopėčių į dangišką- 
jį miestą pakopos buvo racionalumas ir protas. Aukštyn li- 
pantis žmogus apačioje palikdavo baimę, prietarus, mitus 
ir nežinomybę. Senąją teodicėją pakeitusi naujoji antropo- 
logija reiškė pažangą. Anot Hegelio ir juo sekusio Marxo, 
egzistavo istorinės tautos ir atsilikusios tautos; pastarosios, 
sustingdytos laiko, genčių ar kastų, nesugeba tapti moder- 
niomis. Bet kam šiandien šautų į galvą pavadinti tautą „at- 
silikusia“, neišsiskleidusios kultūros, o ne kolonializmo ir 
imperializmo auka? Taip teigti būtų stačiai europocentriš- 
ka. Taigi mes judame nuo istorijos link epistemologijos, link 
kultūros ir socialinio tikrovės konstravimo. Ernestas Gell- 
neris kandžiai dėsto: 


Mes griežtai peikiame ištisą kultūrą [...], mes laikome 
ją žemesnio lygio dėl to, kad ji atsilikusi [...] To nebe- 
galima pakęsti. Tai kokia gi alternatyva? Pripažinti, 
kad visos kultūros yra lygiavertės, kad jos turi savas 
galiojimo normas ir kad jas vertinti ir smerkti iš šalies 

pagal tariamai universalias normas (kurios iš tikrųjų 

yra viešpatavimo ir eksploatacijos įrankiai) yra netei- 

singa. Taigi pagarba kitiems reiškia reliatyvizmą.?? 

Visa tai reiškia (ir reiškiančiojo, ir reiškiamojo pras- 
me) avangardo pabaigą, pabaigą išdidžios idėjos, per pas- 
taruosius 150 metų buvusios modernistinės kultūros vė- 
liava. Modernizmas, kaip ir marksizmas, siekė radikaliai 
transformuoti tikrovę, būtent todėl kai kurie kultūros žur- 
nalai, pvz., Partisan Review, ir kai kurie kritikai, pvz., Irvin- 
gas Howe'as, galėjo suderinti šią prieštaringą dvejukę. Post- 
modernizmas nori ne „transformuoti“ tikrovę, bet iš jos pa- 
sitraukti užsiimdamas kokia nors hermetiška tekstų 
dekonstrukcija; šaipydamasis iš jos pastišu ir parodija, iš- 
juokdamas jos komercializmą pats būdamas komercinis. 

Modernizmas buvo sudėtingas, nes plėtodamas arba 
neigdamas savo žanrų istoriją, jis savyje vienijo revoliuci- 
nę formą ir daugialypį turinį. Bet modernizmas visuomet 
buvo susijęs su istorija. PoMo yra beformis, nes jis nusisu- 
ka nuo istorijos. Avangardas (nepaisant karinės metaforos, 
reiškiančios visuomenės „priešakinį būrį ') kirtosi su egzis- 
tuojančiais būdais. PoMo nėra opozicija, bet visko pasisa- 
vinimas, tai - ne puolimas prieš ankstesnes filosofines ir 
literatūrines kategorijas, bet klasifikacijų sugriovimas, tai — 
diskurso olla podrida. Williamas Jamesas kartą pasakė, kad 
sąvokos be suvokinių yra tuščios, o suvokiniai be sąvokų 
yra akli. Prisimindami, ką Samsonas padarė su šventykla, 
tegalime pasakyti, kad postmodernizmas Gazoje yra ak- 
las. Atrodo, matėme Modernizmo išsekimą, o dabar - ir Kul- 
tūros išsikvėpimą. Vieninteliai dar likę prieštaravimai yra 
politikos prieštaravimai. 





* Ernest Gellner, „Anything Goes: The Carnival of Cheap Relati- 
vism Which Threatens to Swamp the Coming Fin de Millenaire“, Times 
Literary Supplement (London), 1955 m. liepos 16 d., p. 6. 

III 
VALSTYBĖS BŪKLĖ 


Šaltasis karas pasibaigė, Jungtinės Valstijos tebėra 
(kaip ilgai dar bus?) svarbiausia pasaulio valstybė. Ideolo- 
giniai konfliktai, bent jau kylantys iš XIX a. varžymosi dėl 
to, kam priklausys ateitis, išnyko palikdami kapitalizmą, 
regis, be konkurentų. Tokia padėtis suformavo Franciso Fu- 
kuyamos „Istorijos pabaigos“ požiūrį; tokią tezę gali pri- 
pažinti tik tikintis, jog istorija yra materialumu virstančios 
idėjos sklaida (Marxas manė atvirkščiai - pasak pastarojo, 
idėjas iškelia materialumo raida). Henry Luce'as tikėjo ame- 
rikietiškojo šimtmečio „idėja“, kurios netrukus, galbūt per 
greitai, atsisakė Jungtinėms Valstijoms supratus, jog jų ka- 
rinės pajėgos atsidūrė sunkioje padėtyje Vietname, ir Ja- 
ponijai pralenkus JAV ekonominį pajėgumą. Šiandien vis 
labiau suvokiama, kad Istorijos banga ritasi Ramiojo vande- 
nyno pakrantės link ir kad XXI a. bus Azijos amžius, arba 
tiksliau, Kinijos amžius, jei ši tauta sugebės išlaikyti vie- 
ningumą — vienas milijardas ir vienas gyventojas po vie- 
nos Partijos valdomu stogu - ir pereiti prie rinkos ekono- 
mikos. 

Tačiau tokius metamorfiškus klausimus palikime nuo- 
šalyje. Norėčiau toliau patyrinėti Amerikos visuomenės po- 
kyčius, praėjus dvidešimčiai metų nuo tada, kai parašiau 
tam skirtą šios knygos skyrių. Anuomet aš kalbėjau apie 
„Nnestabilią Ameriką“. Šiandien turėčiau kalbėti apie sutri- 
kusią, piktą, įsitempusią ir nesaugią Ameriką. Išskirčiau tris 
dalykus, keliančius nepasitenkinimą: 


+ viduriniosios klasės griovimas, individų baiminima- 
sis, kad jie praranda saugią vietą visuomenėje ir ne- 
begali kontroliuoti savo ateities; 

+ kultūriniai karai - populizmas prieš elitizmą, - po- 
litizuojantys moralės klausimus ir mobilizuota ak- 

tyvistų grupių ardomąja veikla poliarizuojantys vi- 
suomenę; 

* augantis nepasitikėjimas politika ir net pačia politi- 
ne sistema, o drauge - pilietiškumo, be kurio neįma- 
noma pagarba įstatymui, praradimas. 


Po šia išorine raiška glūdi struktūriniai visuomenės 
pokyčiai. Šie pokyčiai nenulemia politinių ir socialinių nuo- 
statų, nes pastarąsias formuoja vertybės, kylančios iš tra- 
dicijų ir istorijos, religinių ir filosofinių įsitikinimų. Tačiau 
struktūriniai pokyčiai apibrėžia spręstinas problemas; su- 
formuoja tam tikrą ekonominių galimybių, profesinio to- 
bulėjimo ir socialinio mobilumo foną, įgalinantį žmones ar- 
ba išlaikyti pažiūras, arba jas kvestionuoti; atveria langus į 
pasaulį, leidžiančius žmonėms suvokti kitas kultūras, ki- 
tas vertybes ir kitus įsipareigojimus. 


Pirmasis svarbus fonas - globalinės ekonomikos atsi- 
radimas. XX a. buvo pereinama nuo regioninės prie vals- 
tybinės, paskui - prie tarptautinės ekonomikos. Kiekvienas 
etapas reiškė naujus vyriausybės ir didžiulių ekonominių 
įmonių, savo mastu tapusių tarptautinėmis, vaidmenis. Ta- 
čiau globalinė ekonomika skiriasi nuo tarptautinės ekono- 
mikos. Pastaroji reiškia pasaulinį darbo pasidalijimą pagal 
žaliavas ir gamybą. Nacionalinės įmonės tampa tarptauti- 
nės, bet jos lieka ištikimos savo valstybei. 

Globalinė ekonomika yra bendra kapitalo, prekių, kvali- 
fikuoto darbo ir techninių žinių rinka, komunikacinių siste- 
mų pagalba lengvai kertanti sienas; šioje rinkoje (kiek lei- 
džia suverenios valstybės) išvardyti veiksniai kerta sienas 
siekdami, kad jų investicijos neštų didesnes pajamas, o pro- 
duktai - pelną. Kadangi prekių gamybą galima sąlyginai 
lengvai standartizuoti, darbo kaštai tampa galutinės kainos 
veiksniu, rinka ima labai stipriai įtakoti darbo vietų permai- 
nas. Be to, medžiagų technologijos revoliucija panaikino pri- 

klausomybę nuo žaliavų telkinių, nes galima sukurti sinte- 
tines, sudėtines medžiagas, lydinius ir kitokius „medžiagos 
pervertimus“ ir būti nepriklausomam nuo kartelių ir kitų 
grupių, praeityje siekusių šias medžiagas valdyti. Neišven- 
giamai vyksta milžiniški ekonomikos pokyčiai, kuriuos ten- 
ka reguliuoti kiekvienos tautinės visuomenės politikams. 

Antrasis svarbus fonas - komunikacijos: televizija pa- 
saulį sujungia į „globalinį kaimą“, pluoštinės optikos pa- 
galba pasaulis apjuosiamas elektros laidais ir išplečiamas 
žinių perdavimo diapazonas, kabelinė televizija didina ka- 
nalų skaičių ir griauna senesnes vyriausybės monopolijų 
sistemas, o palydovai nepavaldūs jokiai valstybinei kon- 
trolei, internetas ir tinklalapiai leidžia greitai apsikeisti Ži- 
nutėmis ir gauti kitų teikiamą informaciją. 

Trečias svarbus fonas yra globalinę ekonomiką stimu- 
liuojanti technologija. Tačiau tuo technologijos poveikis ne- 
apsiriboja — ji griauna sienas tarp veiklos sričių ir daro jas 
pakeičiamas. Dėl to per pastaruosius dvidešimt metų ny- 
ko skirtumai tarp bankų, draudimo bendrovių, maklerių 
firmų, investicijų fondų, nekilnojamojo turto kompanijų 
ir pan., kadangi visos šios įstaigos tapo „finansiniu turtu", 
taip jos ir vertinamos. Dabar panašiai nyksta skirtumai tarp 
kino bendrovių, kompiuterinių kompaktinių diskų, inter- 
neto žurnalų ir pan. - visi jie teikia pramogas ir informaci- 
ją, o nauji konglomeratai kaip „Time Warner“ arba „Dis- 
ney“ it kempinės susiurbia bet ką. 

Senosioms ribų linijoms išsitrynus, kadaise savaran- 
kiškos įmonės sumetamos į milžinišką maišą, vadinamą 
„susijungimu ir perėmimu“, ten jos sukratomos ir perskirs- 
tomos. Šis procesas neatpažįstamai keičia tradicinius Ame- 
rikos kapitalizmo bruožus. 

Apskritai kalbant, technologijos raidos logika turi tris 
„atmainas“: Hransformavimo technologiją, išplėtimo technolo- 
giją ir nišas. Telefonas yra transformavimo technologija, mo- 
bilusis telefonas - išplėtimo technologija. Vietinis tinklas 

arba privati pokalbių linija yra nišos.“ Kompiuteris yra 
transformavimo technologija. Ryšių tinklai (ISDN siste- 
mos), skaitmeninės kompleksinių paslaugų sistemos, ku- 
riomis balsas (telefonas), duomenys (kompiuteris), tekstas 
(faksimilė) ir vaizdas (televizija) suderinami viename ka- 
nale, yra išplėtimo technologijos, o programinė įranga ir 
taikomosios programos - nišos. 

Svarbiausia tokių pokyčių pasekmė - didelių korpo- 
racijų mažinimas, išplėtimo technologijų ir nišų pajėgumų 
plėtra. Prieš dvylika metų IBM korporacijoje dirbo 400 000 
darbuotojų, dešimtmečio pabaigoje jų sumažėjo iki 200 000, 
nes IBM nuo paslaugų teikimo pasuko į kompiuterių ga- 
mybą. 1996 m. ATė-T paskelbė planus atleisti 40 000 dar- 
buotojų, dauguma iš jų (kaip ir IBM atveju) yra vidutinio 
lygmens vadovai, techniniai darbuotojai ir administracijos 
tarnautojai. 

Tai - šiandien JAV viduriniąją klasę apėmusio nerimo 
ir nesaugumo jausmo priežastis. Štai iškalbingas statistikos 
faktas: 1991-1993 m. nuosmukio metu 457 bedarbių buvo 
tarnautojai, šis procentas dukart didesnis nei ankstesnio 
nuosmukio metu prieš dešimtį metų. Praeityje paprastai 
būdavo atleidžiami fizinį darbą dirbantys darbininkai arba 
antraeilininkai. Firmos „investuodavo“ į techninių darbuo- 
tojų ir vadybininkų mokymą ir patirtį. Bet dabar padėtis 
pasikeitė, ypač dėl to, kad daugelis iš šių funkcijų „kom- 
piuterizuotos“, tad kompiuterinės programos gali perimti 
daugelį užduočių. Tokie darbuotojų atleidimai sukelia ne 
tik ekonominę, bet ir psichologinę žalą. Tradiciškai iš dar- 
bo atleistas darbininkas galėdavo glaustis prie savo šeimos 
ar platesnės giminės. Tačiau viduriniosios klasės atstovas, 
ypač jei kilęs iš darbininkų, yra nutraukęs giminystės ry- 





* Technologinių pokyčių pobūdžio aptarimas paimtas iš mano ne- 
skelbto rankraščio: „The Breakup of Space and Time: Technology and So- 
ciety in a Post-Industrial Age“. 

šius ir jam prašyti pagalbos atrodo žeminantis dalykas, juo 
labiau tada, kai jam ar jai gresia automobilio ar namo at- 
ėmimas. Dažnai tokie vadybininkai, jei jie jauni, po kiek 
laiko randa naują darbą įmonėse-nišose. Tačiau įmonės-ni- 
šos iš prigimties labai varžosi viena su kita, ir daug nauja- 
darų sužlunga. Taigi baimė ir nesaugumo jausmas išlieka. 

Yra ne tik iškalbingas statistikos faktas, bet ir iškal- 
binga istorija - Harvardo Teisės fakulteto 1985 m. kurso pa- 
tirtis. Dešimčia metų anksčiau universitetą baigusio kurso 
absolventai, beveik visi įsidarbinę didelėse ar vidutinio dy- 
džio bendrovėse, per dešimt metų tapo tų bendrovių part- 
neriai. 1985 m. kurso dešimtmečio susitikimo metu tokią 
padėtį buvo pasiekę tik 157 buvusių bendramokslių. Vie- 
nas teisininkas pasakoja: „Aš mačiau, kaip atleidžia mano 
bendraamžius. Tai buvo skausminga. Staiga supratau, kad 
nesu saugus. Galvojau, kad kitą kartą tai gali atsitikti man, 
ir jokie Harvardo diplomai pasaulyje manęs neišgelbės“. 
Dauguma 1985 m. kurso absolventų niekada nebuvo paty- 
rę nesėkmės ir manė, kad jų elitiniai diplomai bus renta iki 
gyvos galvos, bet taip neatsitiko.?? 

Kiekviena amerikiečių karta tikėjosi, kad savo vaikams 
jie sukurs geresnį gyvenimą nei jų pačių. Tačiau taip jau 
nebėra. Ir tai ne „proletarizacijos“ baimė, ketvirtajame de- 
šimtmetyje kamavusi vokiečių viduriniąją klasę. Tai — vei- 
kiau „amerikietiškos svajonės“ žlugimo baimė. 


Nesaugumo jausmo faktai ir priežastys aiškios. Tačiau 
šalį taip pat slegia moralinio sugedimo našta, nors jo pri- 
gimtis dviprasmiškesnė. Prezidento Ronaldo Reagano vy- 
riausybės Švietimo ministras Williamas Bennettas sudarė 
„kultūros rodiklių“ sąrašą, kuriame, šalia kitų dalykų, atra- 





37 Harvardo Teisės fakulteto 1985 m. kurso patirtis, kuria dalintasi 
to kurso dešimtmečio susitikime, atpasakota laikraštyje Wall Street Jour- 
nal, 1995 m. gegužės 8 d. 

do štai ką: „Siaubą kelia tai, kaip dramatiškai nusmuko 
Amerikos gyvenimas per pastaruosius trisdešimt metų. [...] 
Padaugėjo smurtinių nusikaltimų, 4197 išaugo nesantuo- 
kinių vaikų gimimų skaičius, keturgubai padidėjo skyry- 
bų, triskart daugiau vaikų auga vieno tėvo šeimose. [...] 80 
balų nukrito (mokslinių sugebėjimų testo Scholastic Apti- 
tude Test) rezultatai.“ 

O „priežastis“ gana aštriai išrėžė respublikonų atsto- 
vų rūmų pirmininkas Newtas Gingrichas, kai Los Andžele 
per susišaudymą gatvėje atsitiktinai buvo nužudytas tri- 
metis vaikas: „Nuo Lyndono Johnsono laikų mes kūrėme 
Didžiąją visuomenę, tai buvo trisdešimt metų trukęs Ame- 
rikos griovimo eksperimentas. Trisdešimt metų mes palei- 
dinėjome į laisvę kalinius, toleravome prekiautojus narko- 
tikais, taikstėmės su smurtu, pripažinome žiaurumą, ir vi- 
sa tai darėme vardan kažkokio jautriaširdžio liberalizmo, 
visuomet rasdavusio dar vieną pasiteisinimą, dar vieną pa- 
aiškinimą, dar vieną loginį pagrindimą“ .* 

Trumpam palikę šių kaltinimų faktą, pažvelkime į tris 
temas, kurios yra esminės norint suprasti socialinį Ameri- 
kos visuomenės skilimą. Pirmoji - „visuomenė“ prieš „kul- 
tūrą“. Terminai sutartiniai, bet skirtis aiški. Šiandien Jung- 
tinių Valstijų „socialinė struktūra“ (žemiškąja darbo ir kas- 
dienio gyvenimo prasme) yra visų pirma buržuazinė, mo- 
ralizuojanti ir suvaržyta. Tai - „moralinė dauguma", kurios 
šaknys - protestantiškas evangelizmas. Ji siekia laikytis „tra- 
dicinių vertybių“, dažniausiai reiškiančių Biblijos pažodiš- 
kumą. „Kultūra“ yra liberali, miestietiška, kosmopolitinė, 
priešakinė, madinga, pritarianti laisvesniems gyvenimo sti- 
liams ir tolerantiška, dažnai net nesugebanti nustatyti tos 
tolerancijos ribų (smurto filmuose ir televizijoje, pornogra- 
fijos ir lytinio elgesio ribų). 





38 Cit. iš „Speaker Gingrich Lashing Out, in His Own Words“ New 
York Times, 1995 m. gruodžio 17 d., p. 34. 


442 


Amerikos gyvenime tai - senas pasidalijimas, praei- 
tyjejo rezultatas buvo prohibicija, Hayso filmų kodai ir vie- 
tinė bibliotekų cenzūra. Šiandien šis pasidalijimas atsisklei- 
džia dar įnirtingiau, įsikūnydamas kultūriniuose karuose. 

Šio kultūrinio pasidalijimo politinė išraiška - popu- 
lizmas prieš elitizmą. Populizmas buvo XIX-XX a. sandū- 
ros agrarinis sąjūdis: ūkininkai jautėsi esą išnaudojami ban- 
kininkų, skolindavusių jiems pinigus pasėliams, geležin- 
kelių valdytojų, perveždavusių jų grūdus už išpūstas 
kainas, korporacinių monopolijų, jiems brangiai parduo- 
davusių žemės ūkio techniką. Visas šias išnaudojimo for- 
mas dramatizavo Franko Norriso romanai Duobe (The Pit) 
(apie Čikagos grūdų rinką) ir Aštuonkojis (The Octopus) (apie 
geležinkelius) ir Johno Steinbecko Rūstybės kekės (The Gra- 
pes of Wrath) (apie Didžiąją depresiją). 

Iš pradžių populistai reikalavo vyriausybinio mono- 
polijų reguliavimo, kaimo elektrifikacijos, užstatų apsau- 
gos, kad būtų išvengta ūkių atėmimo ir t. t. Kultūrinius po- 
pulizmo prieštaravimus apibendrino Williamo Jenningso 
Bryano karjera. Jis, radikalas su demokrato bilietu, 1896 m. 
kandidatavo į prezidentus. 1924 m. Tenesyje Scopeso by- 
loje jis griaudėjo prieš „aukso kryžių“, ant kurio nukryžiuo- 
jami ūkininkai, gynė kreacionizmą prieš evoliuciją.“ 

Populistinis mąstymas dažnai reiškėsi sąmokslo teori- 
jomis, anot kurių slaptosios jėgos manipuliuoja žmonių gy- 
venimais. (Populistai teigė, kad ne „rinkos“ paklausa ir pa- 
siūla nustato kainas, o „manipuliatoriai“, ir kartais jie bu- 
vo teisūs.) Panašiai kaip XIX a. anglų rašytojas Williamas 





*? Nors agrariniais klausimais populistai buvo vieningi, kitais klau- 
simais būta nesutarimų. Vidurio Vakaruose Respublikonų partijoje buvo 
tokių pažangiečių kaip George'as W. Norrisas iš Nebraskos ir Williamas 
E. Borah iš Idaho, o Demokratų partijoje Pietuose buvo tokių demokratų 
kaip Johnas Rankinas iš Misisipės (rėmęs pigios elektros Tenesio slėnio 
tarybą) ir Theodore'as Bilbo iš Misisipės - abu antisemitai ir nusistatę prieš 
juodaodžius. 


Cobbettas grūmojo „Daiktui“, o reakcionieriai - laisvie- 
siems masonams ir žydams, esą sukėlusiems prancūzų bei 
rusų revoliucijas, taip Amerikos populistai pliekė „Volstry- 
tą“ (priešpriešindami jį „Meinstrytui“), o vėliau ir „Madi- 
sono aveniu“.* Sąmokslo retorika ir šiandien girdima prieš 
žiniasklaidą, liberalus, Vašingtono politinį elitą, lyg šie bū- 
tų išvien veikiantys monolitiniai esiniai. 

Šiandienos politinėje aplinkoje sąmokslininkais laiko- 
mi elito atstovai ir intelektualai. (Galbūt būtų socialinio re- 
dukcionizmo forma nurodyti, kad intelektualiniai Respub- 
likonų partijos vadai, Philas Grammas, Richardas Armey 
ir Newtas Gingrichas, užėmė nereikšmingus postus antra- 
rūšiuose ir trečiarūšiuose koledžuose ir universitetuose, bet 
tai pasakytina ir apie demokratų liberalus, pvz., George'ą 
McGoverną ir Hubertą Humphrey.) Tačiau antiintelektua- 
linė retorika jaučiama. Kai Gingrichas savo asmeniniu is- 
toriku pasirinko artimiausią draugą ir pensijon išėjusį Va- 
karų Džordžijos universiteto profesorių Stepheną Hanse- 
rį, pastarasis dienraščiui Wall Street Journal sarkastiškai pa- 
reiškė: „Matote, mano antirekomendacijos tvarkingos: aš 
neturiu nieko bendro su Harvardu, Jeiliu, Prinstonu, Stan- 
fordu, televizijos kompanijomis ABC, CBS, NBC, laikraš- 
čiais The New York Times ir The Wall Street Journal, ir su vi- 
sais kitais jūsų susikompromitavusio elito dinozaurais. 

Trečioji tema - vyriausybė. Šį motyvą pagarsino pre- 
Zidentas Reaganas: „Nepasitikėkite vyriausybe“. Ne blo- 
ga vyriausybe, netgi ne didele vyriausybe, bet tiesiog pa- 
prasčiausia, niekuo neišsiskiriančia vyriausybe. Žinoma, 
būtų galima kritikuoti „didelę vyriausybę“, bet ne tada, 
kai pavojus gresia mūsų pačių subsidijoms: tabakui, cuk- 





* „Wall Street“ - Amerikos finansinės galios simbolis; „Main Stre- 
et - pagrindinė mažo miestelio verslo gatvė, jo papročių ir mąstysenos 
simbolis; „Madison Avenue“ - reklamos ir žiniasklaidos ir jų įtakos sim- 
bolis. [Vert. past.]. 

rui, laivynui, valstybinėms garantijoms, užsienio investi- 
cijas apsaugančioms nuo eksproprijavimo. Tai buvo pa- 
grindinė septintojo dešimtmečio organizacijos „Studentai 
už demokratinę visuomenę“ tema: jie reikalavo dalyvavi- 
mo demokratijos ir vietinių bendruomenių žmonių teisės 
įtakoti jų gyvenimą veikiančius sprendimus (vėliau jie tik- 
riausiai nepritarė Pietų Bostono airiams, kai pastarieji prie- 
šinosi tam, kad juodaodžių vaikai lankytų jų mokyklas). 
Tačiau nuolatinis pastarojo dešimtmečio vyriausybės vai- 
nojimas skatino ekstremistinius draugovių sąjūdžius, ku- 
rių nariai buvo pasiruošę pakelti ginklą prieš federacijos 
įstatymo vykdymo pareigūnus. 1995 m. Federacinio pa- 
stato Oklahomos mieste susprogdinimas, kurio metu žu- 
vo keli šimtai žmonių, išryškino galutinį tokių fantazijų 
rezultatą. 


Šalis yra ideologiškai poliarizuota. Dešiniesiems eg- 
zistuoja dvi tautos: morali ir amorali, tradicinė kultūra ir 
kontrkultūra. Liberaliems kairiesiems Jungtinės Valstijos ta- 
po visuomene, kurią vis labiau drasko auganti turto ir pa- 
jamų nelygybė, kurioje ekonominių galimybių neturintys 
juodaodžiai ir baltaodžiai vargšai lieka pamiršti. Šie požiū- 
riai tiesiogiai nekontliktuoja vienas su kitu, ir reikia svar- 
bių skirčių, kad suprastume daugialypę Amerikos gyveni- 
mo įvairovę ir nušviestume jo skirtingus modalumus. 

Pirmoji skirtis: „atskirkime“ juodaodžių padėti ir ka- 
tastrofišką situaciją pagrindiniuose miestuose (juodaodžiai 
ir ispaniškai kalbantys gyventojai juose sudaro per 507), 
ir turėsime du skirtingus susikertančius vaizdus. 

Juodaodžių bedarbystės šansai du kartus didesni nei 
baltųjų, o tarp paauglių — net keturis kartus. Beveik treč- 
dalis visų juodaodžių (plg.107 baltųjų) gyvena žemiau 
skurdo ribos, tarp juodaodžių vaikų ši proporcija yra 31š 4. 
Juodaodžių moterų nesantuokinių vaikų skaičius 1972-1992 
m. išaugo nuo 454 iki 6870. 2376 visų 20-29 metų amžiaus 

grupės juodaodžių vyrų yra įkalinti, paleisti lygtinai, pa- 
leisti pasitikint garbės žodžiu. 

Daugelis amerikiečių nurodo, kad jų baimės priežas- 
tis yra nusikalstamumas, ypač miestų centruose. Tačiau įdo- 
mu, jog didžioji nusikaltimų dalis yra ne juodaodžių nusi- 
kaltimai prieš baltaodžius, bet juodaodžių prieš juodao- 
džius.*" Kalbant apie žmogžudystes, juodaodžio tikimybė 
būti nužudytam yra 6 kartus didesnė nei baltojo. Jungtinė- 
se Valstijose daugumoje priemiesčių, kur gyvena daugu- 
ma baltųjų, smurtinių nusikaltimų palyginti beveik nėra. 
Tikrovės ir baimių neatitikimą galbūt galima paaiškinti nuo- 
latiniu vizualinės žiniasklaidos ir politinių kalbų dėmesiu 
juodaodžiams ir nusikaltimams, nepaaiškinant statistinių 
faktų konteksto. 

Socioekonominės juodųjų ir baltųjų skirtybės yra ge- 
rai žinomos. Kur kas mažiau žinoma apie juodųjų viduri- 
niosios klasės iškilimą. 1980 m. 20 milijonų baltųjų, vyres- 
nių nei 25 metų (iš 115 milijonų) baigė koledžus, arba šiek 
tiek daugiau nei 1775. 1993 m. baltųjų skaičius išaugo iki 
31 milijono (iš 140 milijonų), arba 22,57. To paties peri- 
odo pradžioje 1 milijonas juodaodžių (iš beveik 13 milijo- 
nų), arba 77 juodaodžių gyventojų, baigė koledžus. 1993 
m. šis skaičius padvigubėjo (2 milijonai iš 17,7 milijonų), 
arba maždaug 1270. Per trylikos metų periodą kiekviena 
viduriniosios klasės grupė padidėjo 570. Taigi dešimtme- 
čio pabaigoje apytikriai ketvirtis baltųjų gyventojų ir 1576 
juodaodžių „saugiai“ priklausė aukštesniajai viduriniajai 
klasei. 





* Johno J. Dilulio, Jr., iš Princetono universiteto pranešimas (The 
Public Interest, 1994 m. ruduo) rodo, kad smurto grėsmė juodaodžių vy- 
riškos lyties paaugliams yra 6 kartus didesnė nei baltaodžių suaugusiems 
vyrams, 7,5 karto didesnė nei baltaodėms suaugusioms moterims, beveik 
20 kartų didesnė nei senyvo amžiaus baltaodžiams vyrams ir 37,5 karto 
didesnė nei senyvo amžiaus baltaodėms moterims, kurios dažnai labiau- 
siai baiminasi būti užpultos. 

Kaip ir kiekvienas postindustrinės visuomenės aspek- 
tas, išsilavinimas nubrėžia skirųį tarp tų, kurie gali prasi- 
mušti, ir kurie ne. Gerovė, vyriausybės pagalbos progra- 
ma šeimoms su išlaikomais vaikais (AFDC, Aid to Families 
with Dependent Children), tapo simboliu, ypač konservato- 
riams, viso to, kas bloga juodaodžių bendruomenėje. AFDC 
teikia finansinę paramą mažų pajamų šeimoms, kuriose 
trūksta vieno iš tėvų (dažniausiai tėvo). Apie 4,5 milijono 
suaugusiųjų ir 9,5 milijono vaikų šiuo metu yra valstybės 
socialinės globos sąrašuose. Pagal įstatymus, kuriems pri- 
tarė abi partijos, globos reikalai turi būti beveik visiškai per- 
duoti valstijoms, o moterys, po dvejų metų nesusiradusios 
darbo, bus išbraukiamos iš globos sąrašų. 

Stulbina tai, kad tie, kurie karščiausiai įrodinėja, jog, 
varginga juodaodžių šeimų padėtis yra kultūrinė problema, 
siekia panaudoti ekonomines sankcijas socialinei globai pa- 
naikinti. (Juodaodis ekonomistas Glennas Loury Kongre- 
so komitetui teigė, kad pašalpų nutraukimas „neišmokys“ 
neturtingų moterų nustoti gimdyti.) 

Konservatorių pranešime apie moralinį nuosmukį ryš- 
kiausios temos buvo nesantuokiniai vaikai ir šeimos irimas. 
Pirmą kartą, 1965 m., šią problemą iškėlė Danielis Patric- 
kas Moynihanas, kai būdamas Darbo ministro pavaduoto- 
ju Johnsono vyriausybėje parašė pranešimą apie „Juodao- 
džių šeimą“. Reprizoje po trisdešimties metų senatorius 
Moynihanas nurodė, kad apie 2000 m. 407 visų Jungtinėse 
Valstijose gimstančių vaikų bus nesantuokiniai, ir, daugu- 
mos nuostabai, tokia pat situacija bus Anglijoje ir Velse. Maža 
to, sugretinęs dvylika industrinių visuomenių, jis išskyrė 
penkias - Islandiją, Švediją, Daniją, Prancūziją ir Jungtinę 
Karalystę, kuriose nesantuokinių gimimų skaičius didesnis 
nei Jungtinėse Valstijose (American Enterprise, 1995 m. sau- 
sis-vasaris). 

Visiškai akivaizdu, kad beveik visose moderniose vi- 
suomenėse skyrybos tapo įprastas dalykas (išskyrus Japo- 

niją ir formaliai Ispaniją bei Italiją kaip katalikiškas šalis). 
Jungtinėse Valstijose tik 1576 baltųjų moterų, ištekėjusių 
penktojo dešimtmečio pradžioje, vėliau išsiskyrė; tuo tar- 
pu beveik pusė baltųjų moterų, ištekėjusių aštuntojo de- 
šimtmečio pradžioje, jau yra išsiskyrusios. Bendrai imant, 
3070 visų JAV moterų šiandien buvo ar yra išsiskyrusios, 
bet daugiau nei pusė iš jų per penkerius metus po skyrybų 
ištekėjo dar kartą. Taigi jei vyrai ir moterys skiriasi, jie ir 
vėl tuokiasi. 8076 visų šeimų yra dviejų tėvų šeimos (o tarp 
juodaodžių tokių šeimų yra 504). 

Jei palaikyti šeimos vertybes yra pagrindinis konser- 
vatorių šūkis, galima atkreipti dėmesį, kad vienintelis išsi- 
skyręs JAV prezidentas yra Ronaldas Reaganas, turėjęs vai- 
kų iš abiejų santuokų ir buvęs abejingas ir vieniems, ir ki- 
tiems. (Ir jis niekada nevaikščiojo į bažnyčią.) Taip pat 
galima priminti, kad per 1996 m. rinkimų kampaniją kan- 
didatai į prezidentus Robertas Dole'as ir Grammas buvo 
išsiskyrę. O respublikonų atstovų rūmų pirmininko New- 
to Gingricho skyrybos buvo itin nevykusios. Bet visa tai — 
retorikos triumfas prieš tikrovę.*! 

Pabrėždami, jog Jungtinės Valstijos yra moralinio 
nuosmukio pavyzdys (dėl nesantuokinių gimimų ir šeimos 
suirimo), nebūsime visiškai teisūs - užtenka prisiminti pa- 
našią visų Vakarų Europos šalių, protestantiškų ir katali- 
kiškų, situaciją. Įvyko svarbi pačios pirmapradiškiausios 
institucijos permaina: santuoka jau yra nebe sakramentas, 
bet pasirinkimo dalykas, o daugeliui tai yra laisvės (nors 
kartais ir palaidumo) apibrėžimas. 


Daugelis mano, ir tai atspindi augantis balsuojančių- 
jų už konservatorius skaičius, kad dorovinė šios šalies si- 





* Smulkesnė diskusija apie „moralinį nuosmukį“ pateikiama ma- 
no straipsnyje: „The Disunited States of America“, Times Literary Supple- 
ment (London), 1995 m. liepos 9 d. 

tuacija nėra gera. Daug dėmesio skiriama narkotikams, nu- 
sikalstamumui, smurtui ir paauglių nėštumui. Ir dėl viso 
to (vartojant mandagius žodžius juodaodžių atžvilgiu) kal- 
tinama vyriausybė bei „nesėkminga“ vyriausybės politika. 

O koks vaidmuo skatinant „nuosmukį“ tenka laisvai 
rinkai? Rinka yra mechanizmas, tačiau jo veikimą - tai, kas 
perkama ir parduodama - nulemia visuomenės vertybės. 
Vienas pavyzdys - reiškinys, vadinamas „gangsterių repu“ 
(gangsta-rap): tai - fanatiškas kurstymas smurtui prieš po- 
liciją, atviras moterų įžeidinėjimas, sadistiško ir kitokio iš- 
krypėliško sekso propagavimas (pvz., pavadinimai „[Keiks- 
mažodis] policiją“ ir „Užmušti prostitutę '). Garsiausi šios 
krypties dainininkai yra sėdėję kalėjime už įvairius nusi- 
kaltimus. Viena iš pagrindinių firmų „Death Row Re- 
cords“,* kurią 1992 m. įkūrė 29 metų gangsterių vadeiva, 
vardu Suge'as Knightas, ir dainininkas Dr. Dre, pardavė 
daugiau nei 15 milijonų plokštelių, uždirbdami per 100 mi- 
lijonų dolerių. Pirkėjai (tas pat pasakytina ir apie „Death 
Row“ koncertus) - baltaodžiai jaunuoliai iš priemiesčių, o 
atlikėjai - juodaodžiai miesto centrų banditai. 

Po Williamo Bennetto kritikos, kad garso įrašų pra- 
monė ugdo amoralų elgesį, kompanija „Time Warner“ par- 
davė savo pelningą dalį kompanijoje „Interscope“. Tačiau 
prabėgus keletui mėnesių ir nurimus visuomenės dėme- 
siui, MCA, dabar priklausanti kompanijai „Seagram“ , pasi- 
rašė 200 milijonų dolerių kontraktą ir įsigijo 507 „Inter- 
scope“ akcijų. Paskutinis Interscope rekordas kontrakto pa- 
sirašymo savaitę buvo Tupaco Shakuro albumas Al! Eyz on 
Me - jo parduota 500 000 egzempliorių ir jis užėmė pirmą 
vietą žurnalo Billboard populiarumo sąrašuose.** 





*2 New York Times, 1996 m. vasario 19 d. Times apžvalgininkas Jonas 
Parelesas šį albumą apibūdino taip - „žvilgantis, pasitikintis savimi ir vi- 
siškai neatgailaujantis“. 


* Mirtininkų įrašai (anęl.). 

Protestantiška etika smerkia ne tik palaidą seksualinį 
gyvenimą, bet ir lošimą iš pinigų. Dar 1988 m. tik dviejose 
valstijose, Nevadoje ir Niu Džersyje, legaliai veikė lošimo 
namai. Apie 1994 m., neskaitant valstijos valstybinių loši- 
mų, loterijų ir lažybų arklių lenktynėse, jie veikė 23 valsti- 
jose, ir šia veikla užsiimančių firmų akcijų kapitalas suda- 
rė daugiau nei 30 milijardų dolerių (1996 m. vasario mėn.). 
Leidinyje The Luck Business Robertas Goodmanas rašo: 


Pastarojo dešimtmečio pradžioje lošimo pramo- 
nės pajamos augo maždaug 2,5 karto sparčiau nei vals- 
tybės pramonės šakų pajamos. [...] 1995 m. pradžioje 
legalūs lošimo namai (ir loterijos) Jungtinėse Valstijo- 
se per metus surinkdavo per 37 milijardus dolerių — 
tai daugiau nei suma, kurią kiekvienais savo pirmo- 
sios keturmetės kadencijos metais Billas Clintonas pa- 
žadėjo išleisti Amerikos transporto sistemai atstatyti, 
tautiniam informaciniam tinklui sukurti, aplinkos va- 
lymo technologijai sukurti, gynybos pramonei per- 
tvarkyti į taikos meto ekonomiką. 


Muzikos įrašai ir lošimas yra Amerikos gyvenimo pa- 
kraštys, o korporacija - centras. Kiek man žinoma, labiau- 
siai „triuškinanti“ knyga apie Amerikos kapitalizmą yra 
Bryano Burrough'o ir Johno Helyaro Barbarai prie vartų (Bar- 
barians at the Gate). Tai - pasakojimas apie kovą dėl ben- 
drovės „RJR Nabisco“, apie didžiausią korporacinį perpir- 
kimą (už 25 milijardus dolerių) Amerikos ekonomikos is- 
torijoje, kuris yra tinkamas Reagano eros simbolis. 

„RJR Nabisco' - tai visų pirma tabako ir maisto kom- 
panija: cigaretės „Winston“, „Salem“, „Camel“; sausainiai 
„Oreo“,krekeriai „Ritz“ ir karamelės „Life Savers“. Ji buvo 
devyniolikta pagal dydį Jungtinėse Valstijose pramonės 
įmonė, kurioje dirbo 140 000 darbuotojų. Istorija prasidėjo 
tada, kai pagrindinis įmonės valdytojas Rossas Johnsonas 
pasiūlė svertinį išpirkimą (Ieveraged buy-out, LBO). Pagal 

svertinio išpirkimo planą grupė aukštesnių valdytojų su 
Volstryto bankininko pagalba pasiūlo išpirkti įmonę iš vi- 
suomeninių akcininkų už milžiniškas skolintų pinigų su- 
mas, t. y. „už kitų žmonių pinigus“ (sena Louiso Brandeiso 
formuluotė) - už Volstryto maklerių įstaigų, bankų, pensi- 
jų fondų ir t. t. pinigus. Kad išmokėtų kalną skolų, įmonė 
turi parduoti įvairias verslo dalis, išleisti rizikingų bendro- 
vės obligacijų (junk bonds), kurias Volstryto kompanijos par- 
duoda taupymo ir paskolų asociacijoms, arba mažinti moks- 
linių tyrimų ir panašius biudžetus. Tai — viena iš Schumpe- 
terio „kūrybinės destrukcijos“ versijų, skirtumas tik toks, 
kad šiuo atveju dažniausiai griaunamos įmonės gamyklos 
ir miestai, kuriuose jos stovi, fondai, laikantys rizikingas 
obligacijas; mažų miestelių labdaros fondai ir fondai, gau- 
nantys pinigus iš bendruomenės projektų ir pan. O valdy- 
tojai turtėja. Pagal Johnsono išpirkimo (LBO) planą, jis pats 
į kišenę būtų įsidėjęs apie 100 milijonų dolerių. 

Buvo atskleistas ir fantastiškas valdytojų gyvenimo 
būdas, už kurį mokėjo įmonė: atostogų namai Akapulke ir 
slidinėjimo nameliai Kolorade, skirti vien tik klientų ir val- 
dytojų pramogai. Į ekstravagantiško golfo šou, kuriame dai- 
navo Frankas Sinatra ir pokštavo Bobas Hope'as, renginius 
„dalyviai galėjo patekti žybtelėdami 1500 dolerių kainuo- 
jančiu Gucci laikrodžiu, kurį gavo kiekvienas dalyvis“. Įmo- 
nės pasididžiavimas buvo privatus oro laivynas, vadina- 
mas „RJR oro pajėgos“, kuriam priklausė 36 korporacijos 
lakūnai ir 10 lėktuvų. Kai buvo baigtas naujas Johnsono 
užsakytas lėktuvų angaras, jis tapo „korporacinių angarų 
Tadž Machalu' , šalia kurio stovintis Coca-Cola angaras at- 
rodė kaip nykštukas“. 

Visa tai, žinoma, buvo daroma akcininkų sąskaita. Ta- 
čiau išpirkimas (LBO) būtų reiškęs net dar didesnį mažos 
vidinės grupelės pelną. Pirmoji išpirkimo suma buvo 17,6 
milijardo dolerių, per penkerius metus Johnsono grupei 
jie būtų atnešę 2,5 milijardo dolerių. Pasklidus gandui apie 

„RJR Nabisco“ išpirkimą, į varžymosi karštinę įsijungė še- 
šetas svarbiausių sujungimo ir išpirkimo firmų iš Volstry- 
to, tarp jų „Kohlberg Kravis Roberts“, „Shearson Lehman“, 
„Forstmann“ ir „Drexel Lambert“ (kurioje Michaelis Milke- 
nas* buvo partneris).* 

Siūlant kainą kompanijos „vertė“ nuo pradinių 17,5 
milijardo dolerių, po milijardą didėdama, išaugo iki galu- 
tinių 25 milijardų dolerių, ir kompanija atiteko Henry Kra- 
visui bei jo partneriams. Kiekvienas milijardas dolerių di- 
dino skolą, nes šie skaičiai rodo būtent skolos sumą, o tai 
reiškė, kad kiekvieno pirkėjo apskaičiavimais bus parduo- 
dama dar viena kompanijos gamykla ar išleidžiama dar 
daugiau rizikingų obligacijų. Apie tai Linda Robinson, bu- 
vusio American Express vadovo Žmona ir ryšių su visuome- 
ne patarėja, vienam iš pirkėjų pasakė štai ką: „Peteris Co- 
henas, Tommy Straussas, Henry Kravisas ir kiti visiškai ne- 





* Prieš Pilietinį karą rašęs Pietų apologetas George'as Fitzhugh'as 
kritikavo kapitalistinę Šiaurę, nes „tokioje visuomenėje dorybė praran- 
da visą savo patrauklumą dėl savanaudiškų tikslų — savęs įtvirtinimo ir 
iškėlimo“. Prabėgus daugiau nei šimtmečiui Irvingas Kristolas komen- 
tuoja: 

Pakanka pasakyti, kad Fitzhugh'o kaltinimas, kad „dorybė dėl sa- 
vanaudiškų tikslų praranda visą savo patrauklumą“, su kiekvienu 
praeinančiu dešimtmečiu darosi vis aktualesnis. Iš kapitalistinės, res- 
publikoniškos bendruomenės su bendromis vertybėmis ir gana vie- 
nareikšme pretenzija į teisingos santvarkos titulą Jungtinės Valsti- 
jos tapo lnisoa demokratinė visuomene, kurioje sėkmės ir privilegijų 
troškimas buvo atsietas nuo moralės. 


Toliau Kristolas rašo: „Bet ar žmonės gali gyventi laisvoje visuo- 
menėje, jei nėra pagrindo manyti, jog ši visuomenė yra ir teisinga? Ne- 
manau“. 

Žr. Irving Kristol, „When Virtue Loses All Her Loveliness“, - Some 
Reflections on Capitalism and the „Free Society“, in Two Checers for Capi- 
talism (New York: Basic Books, 1978), p. 261, 262. Kursyvas originalo. 


* Michael Milken (g.1946) - JAV finansininkas, sukūręs galingą ri- 
zikingų obligacijų (junk-bonds) platinimo tinklą, devintajame dešimtme- 
tyje paskatinusi sujungimų ir išpirkimų maniją; vėliau Milkenas buvo nu- 
teistas už finansines machinacijas. [Vert. past.]. 

begalvojo apie savo tikrąjį tikslą - „RJR Nabisco“. Jų susi- 
tarimai neturėjo nieko bendra su akcininkų vertybėmis ar 
globėjų pareigomis. Tai buvo valių kova nuožmiai besivar- 
žančioje kietų vyrų klikoje, kova tarp Park aveniu mušei- 
kų dryžuotais marškinėliais [...] Kiekvienas buvo pasiry- 
žęs tapti Smėlio Dėžės karaliumi“. 

Nekalbant apie psichologinę pusiau tiesą ir 1 milijar- 
dą dolerių, sumokėtą bankams, maklerių biržoms ir teisinin- 
kams už jų paslaugas šiame reikale, šios varžybos dar sykį 
iškelia klausimą: kas yra korporacija ir kam ji atsakinga? 
Teisiškai korporacijos savininkai yra akcininkai, kurių ak- 
cijų paketus įgalioti valdytojai tvarko arba nuperka kilus 
kovai dėl valdymo. Tačiau kaipgi su „akcininkais“ (vadybi- 
ninkais ir darbininkais), galbūt visą gyvenimą išdirbusiais 
toje įmonėje ar gyvenusiais bendruomenėje, suteikusioje 
įmonei mokesčių lengvatų ar parėmusioje ją mieste išlei- 
džiamais pinigais, arba visas savo gyvenimo santaupas įšal- 
džiusiais nusipirktuose namuose? Kokios šių akcininkų tei- 
sės, jei jų likimą taip paprastai nulemia tie, kurie pirkimo 
kainą pakelia dar viena padala tik tam, kad perimtų įmo- 
nės valdymą? Tai įtikinamai iliustruoja teisės ir moralės pro- 
blemą, kai teisės pobūdis pritaikytas „nuosavybės teisei“, 
o korporacija apibrėžiama kaip „juridinis asmuo . Tai irgi 
yra kapitalizmo prieštaravimas.“ 

Jei Barbarai prie vartų yra pati kritiškiausia man žino- 
ma knyga apie Amerikos kapitalizmą, tai Davido Stockma- 





* Detalesnį ir ankstesni šių klausimų aptarimą modernios korpo- 
racijos ekonomiškumo ir sociologizavimo aspektu žr. The Coming of Hu 
Postindustrial Society, t. 4, p. 267-299; 

Reino šalių — Vokietijos ir Beniliukso - modelis kitoks. Darbininkų 
atstovai turi pusę vietų didelių įmonių valdybose; ši sistema vadinama 
Mitbestimmunę, arba dalyvavimas priimant sprendimus; įmonės laiko- 
mos socialinėmis institucijomis; atsižvelgiama į kitas vertybes, pvz., dar- 
bo vietų saugumą, o ne vien į pelno didinimą. Intriguojantį Reino mode- 
lio aptarimą rasite: Michel Albert, Capitalism against Capitalisw: (London: 
Whurr Publishers, 1993). 

no Politikos triumfas (The Triumph of Politics) - pati kritiškiau- 
sia knyga apie Amerikos politiką ir politikos kūrimo mitus. 
Stockmanas buvo pirmosios Reagano vyriausybės Vadybos 
ir biudžeto skyriaus direktorius. Tuo metu tai buvo svar- 
biausias postas bandant pažaboti kylantį biudžeto deficitą, 
Reagano metais padidėjusį keturis kartus. 

Stockmano pasakojimas apie tai, kaip jis tvarkė biu- 
džetą, yra vyriausybės fiskalinės politikos labirintų vado- 
vėlis. Bet kaip Reagano komandos istorija jis yra daugiau 
nei tai. Labiausiai Stockmaną pribloškė prezidento pagrin- 
dinių patarėjų - Edo Meese'o, Mike'o Deaverio ir Lyno Nof- 
zigerio - ekonominis neraštingumas. Sunkiausias atvejis 
buvo pats Reaganas. „Prezidentas nesuvokė skirtumo tarp 
stabilių dolerių ir einamųjų (infliacinių ) dolerių“, rašo 
Stockmanas. Kai Gynybos ministras tariamai sutikdavo su- 
mažinti gynybos biudžetą, prezidentas niekuomet nesu- 
prasdavo skirtumo tarp biudžeto paskirstymų ir biudžeto 
išlaidų, todėl buvo lengvai apgaudinėjamas tų, kurie apsi- 
mesdavo sutinką su sumažinimu pirmoje biudžeto dalyje 
ir išlaikydavo tą patį lygį antroje dalyje. 

Savo knygoje Stockmanas detaliai pasakoja, kaip sten- 
gėsi nuslėpti faktą, kad biudžeto deficitas auga ir kad tai — 
neišvengiama: „Nacionalinės ir pasaulinės ekonomikos 
mastu įvyko nepataisoma didžiulė fiskalinės politikos klai- 
da“. Tačiau Stockmanas turėjo saugoti, kad visa tai neiš- 
aiškėtų. Taigi jis naudojo „reklaminius skaičius“, apytik- 
res prognozes, kurių tikslūs skaičiai turėjo neva būti pa- 
teikiami vėliau, ir „magiškuosius asteriskus“, išnašas, 
nurodančias, kad planuojamos pajamos šiuo metu skai- 
čiuojamos. Pagaliau knygos 353 puslapyje (bet kuris iš žur- 
nalistų tiek daug perskaito?) Stockmanas rašo: „Aš ištisai 
klastodavau buhalteriją iš visiškai pramanytų sumažini- 
mų, išrasdamas 15 milijardų per metus, kad pirmąjį visą 
Ronaldo Reagano biudžetą suspausčiau iki 100 milijardų 
dolerių deficito“. 

Buvęs Harvardo Teologijos fakulteto studentas Stock- 
manas, galima sakyti, piktai prisipažino slėpęs faktus. Bet 
jis pasitraukė iš vyriausybės į vieną iš Volstryto firmų, kur 
uždirbęs milijoną dolerių visų užmirštas dingo iš politikos.“ 

Nors Stockmano ketinimai ir geri, jo aprašymui bū- 
dingas tipiškas sąmoningas gudravimas, didelis ir kartu 
mažas, kuris per pastaruosius dvidešimt ar daugiau metų 
buvo persmelkęs politines Vašingtono vyriausybes. Apie 
tai retai kalba, jei išvis kalba, besipiktinantieji Amerikos gy- 
venimo moraliniu nuosmukiu, kuris, jų nuomone, atrodo 
esąs vien neturtingųjų ir privilegijuotosios akademijos 
nuosmukis. 

Daugeliui Votergeitas tėra keistas nepavykusio įsilau- 
žimo į demokratų partijos būstinę epizodas ir po jo sekęs 
nerangus incidento užglaistymas, dėl kurio, gresiant ap- 
kaltai, prezidentas Richardas Nixonas atsistatydino. Šis ta- 
riamai „nereikšmingas“ įvykis ypač glumina europiečius. 
Tačiau Votergeitas reiškia gerokai daugiau. Šiek tiek para- 
nojiškai (kartais visai pagrįstai) bijodamas priešų apsup- 
ties, Nixonas bandė FTB ir CŽV įtraukti į įvairiausius ne- 
teisėtus veiksmus, kuriais siekta atskleisti sąmokslą prieš jį 
ar slapta klausytis Henry Kissingerio komandos pokalbių 
telefonu. FTB ir CŽV atsisakius (nors jie tyliai pasiūlė rei- 
kiamą aparatūrą), Nixonas Baltuosiuose rūmuose sudarė 
tyrimų komandą, vadinamąjį santechnikų padalinį, kuriam 
vadovavo E. Howardas Huntas, buvęs CŽV posto viršinin- 
kas. Huntas įsilaužė į Danielio Ellsbergo psichiatro kabi- 
netą; Ellsbergas anksčiau buvo RAND korporacijos ir Pen- 
tagono analitikas ir buvo įtariama, kad jis slapta perdavė 
spaudai „Pentagono dokumentus“, Roberto 5. McNamaros 
slaptą nesėkmių Vietname apžvalgą. Atrodo, kad Votergeito 
įsilaužimas buvo bandymas (nors visi motyvai taip ir ne- 





“ David A. Stockman, The Triumph of Politics: Why the Reagan Revo- 
lution Failed (New York: Harper 6 Row, 1986). 


buvo iki galo atskleisti) išsiaiškinti, koks ryšys sieja Nacio- 
nalinio demokratinio komiteto direktorių Lawrence'ą 
O Brieną ir atsiskyrėlį Howardą Hughesą, kadaise davusį 
pinigų Nixonui ir samdžiusį Nixono brolį. 

Tačiau Votergeitas yra net dar daugiau: tai - nuolati- 
nių Nixono vyriausybės pastangų siaubingu būdu apšmeiž- 
ti ir įpainioti į pinkles liberalius politinius oponentus dalis. 
Štai esminis pavyzdys: JAV teisingumo ministras Nixono 
vyriausybėje Johnas Mitchellas, aukščiausias teisingumo 
pareigūnas šalyje, 1972 m. buvo paskirtas prezidento per- 
rinkimo komiteto vadovu. Prezidento kanceliarijos narys, 
fanatikas ir rėksnys G. Gordonas Liddy atėjo pas Mitchellą 
su nešvarių triukų planu. Majamyje, kur vyks demokratų 
suvažiavimas, jie nusamdysią baržą, priguldysią ten pros- 
titučių, nufotografuosią demokratų kandidatus flagrante 
delicto* ir panaudosią šias nuotraukas šantažui. Be to, Bro- 
okingso instituto kabinetuose Vašingtone padėję padega- 
mųjų bombų, jie kartu su ugniagesiais įsiverš į pastatą, 
tikėdamiesi rasti inkriminuojančios medžiagos arba demok- 
ratų partijos tyrimų duomenų politikos dokumentų. Mit- 
chellas, tuo metu aukščiausias teisės pareigūnas šalyje, te- 
paklausė, kiek tai kainuos. 

Votergeito pasekmės: beveik visiems aukščiausiems 
Nixono vyriausybės pareigūnams - kanceliarijos vadovui 
H. R. Haldemanui, vidaus politikos vadovui Johnui Erlich- 
manui, teisingumo ministrui Richardui Kleindienstui, Bal- 
tųjų rūmų patarėjams Charlesui Colsonui ir Johnui Dea- 
nui, perrinkimo komiteto pareigūnams Jebui Magruderiui 
ir Gordonui Liddy - buvo iškeltos baudžiamosios bylos kal- 
tinant melu ir trukdymu teisingumui, ir jie visi atsidūrė 
kalėjime. 

Gręsiant rimtai apkaltai, ponas Nixonas atsistatydi- 
no, jis - vienintelis tai padaręs Amerikos prezidentas. Jam 





* Nusikaltimo vietoje (Iot.). 

mirus, Robertas Dole'as ir Hennry Kissingeris pavadino jį 
didžiuoju amerikiečiu. De mortuis nil nisi bonum*. Jei taip, 
kam išvis kalbėti? 

Reagano vyriausybė: Kongresas priėmė įstatymą, 
draudžiantį bet kokią pagalbą kontroms, grupei maištinin- 
kų, siekiančių nuversti marksistinį sandinistų režimą Ni- 
karagvoje. Tuo pat metu Irano režimas laikė amerikiečių 
įkaitus ir per neaiškius užkulisinius kanalus davė suprasti, 
kad įkaitai bus paleisti už ginklus, kuriuos galima tiekti per 
Izraelį. Buvo sudarytas sudėtingas planas abiem tikslams 
pasiekti vienu metu. Į Iraną nelegaliai įvežti ginklai, o į švei- 
carų banko sąskaitas pervesti pinigai. Nacionalinio saugu- 
mo taryba, kuriai vadovavo prezidento patarėjas naciona- 
linio saugumo reikalais admirolas Johnas Poindexteris ir ta- 
rybos karinis atašė pulkininkas Oliveris Nortonas, buvo 
labai įsitraukusi į šias Keystone Kops“ * išdaigas. Prezidentas 
tvirtino nežinąs apie šią tariamą veiklą. Admirolas Poindex- 
teris laikėsi seniausios štabo padėjėjo taisyklės - visus mirk- 
telėjimus ir linktelėjimus skirti tik pavaldiniams. Tiek vi- 
daus, tiek užsienio politikoje Reagano vyriausybė sistemin- 
gai melavo ir apgaudinėjo. Bet šiuo ir panašiais atvejais 
makiaveliški raisons d 'ėtat*** buvo svarbesni nei bendra mo- 
ralė ar net aiškiai suformuluotas JAV kongreso įstatymas. 

Taigi ir vėl apgaulė. Viešoji moralė apšmeižta. Socia- 
liai remiami vargšai ir liberalai kaltinami dėl Amerikos vi- 
suomenės „moralinio nuosmukio" , tačiau kaltintojai nė žo- 
džiu neprasitaria apie tai, kad vyriausybės dalies, iš kurios 
sklinda šie kaltinimai, veiksmais neįtikėtinai nepasitikima. 
Veidmainystė? O gal paprasčiausiai dar vienas kultūrinių 
prieštaravimų pavyzdys? 





* Apie mirusiuosius arba gerai, arba nieko (lot). 
** Keystone Kops - talentingų komikų grupė, sukūrusi filmų seriją 
apie bukus, bet entuziastingus policininkus. [Vert. past.) 
*** Valstybės interesai (pranc.). 

IV 
KULTŪRA IR KLASĖ 


Norėčiau pradėti nuo ateities vizijos: 


Eksploatuodama pasaulinę rinką, buržuazija sukos- 
mopolitino visų šalių gamybą ir vartojimą. Didžiai re- 
akcionierių širdgėlai, ji iš po pramonės kojų išmušė 
nacionalinį pagrindą. Senovinės nacionalinės pramo- 
nės šakos sunaikintos ir kasdien toliau naikinamos. Jas 
išstumia naujos pramonės šakos, kurių įvedimas da- 
rosi gyvybinis visų civilizuotų nacijų klausimas [...] 
Vietoj senų savo šalies gaminiais patenkinamų porei- 
kių iškyla naujų, kuriuos tegali patenkinti iš tolimiau- 
sių skirtingo klimato kraštų atgabenti gaminiai. Seną- 
jį vietinį ir nacionalinį uždarumą, kai pasitenkinama 
vien savos gamybos gaminiais, pakeičia visapusiški na- 
cijų ryšiai, visapusiška jų savitarpio priklausomybė. 


Šis pareiškimas iš Marxo Komunistų partijos manifesto 
(1848 m.) -stebėtina teoretiko, supratusio giliąją kapitaliz- 
mo logiką, įžvalga.“ Tačiau Marxas negalėjo žinoti, kad in- 
dustrinė visuomenė transformuosis, kad iškils nauja tech- 
ninė klasė, savo dydžiu pranoksianti senąjį pramoninį pro- 
letariatą, ir kad visų valstybių darbininkų klasėms nepa- 
vyks susivienyti į tarptautinę jėgą. 

Tačiau Marxas atkreipė dėmesį į prieštaringas sroves 
tarp geopolitikos ir geoekonomikos. Marksistai manė, kad 
karas yra neišvengiama šių susidūrimų pasekmė. (Po Pir- 
mojo pasaulinio karo Trockis sakė, kad kitas karas kils tarp 
Didžiosios Britanijos ir JAV joms besivaržant dėl pasauli- 
nės hegemonijos.) Bet XX a. pabaigoje mažai tikėtina, kad 
tarp Rusijos, Vokietijos, Prancūzijos, Didžiosios Britanijos, 
JAV ir Japonijos vėl įsižiebs karinis konfliktas, kaip jau du 





* Karl Marx, Komunistų partijos manifestas. Vilnius, Mintis, 1988, p. 69. 

kartus buvo šiame šimtmetyje. Tačiau aišku, kad XXI a. ka- 
ras tęsis jau kitomis, ekonominėmis, priemonėmis. 

Šiandien kapitalizmas yra vyraujantis gamybos bū- 
das. Visų pirma tai - socioekonominė sistema, tad kapita- 
lizmas nelemia nei politinės santvarkos, nei kultūros - tu- 
riu omeny aukštąjį meną, o ne vartotojiškos kultūros pre- 
kes. Demokratija kaip politinė forma yra ankstesnė nei ka- 
pitalizmas, laisvės ir lygybės troškimas, valdomųjų prita- 
rimo idėja glūdi žmogaus teisingumo sampratoje. Kadan- 
gi marksistai nesugebėjo to suprasti, komunistinis sąjūdis 
Vakarų demokratiją laikė „buržuazine demokratija“, fašiz- 
mą - „paskutiniąja monopolinio kapitalizmo stadija“, o 
konkurentus socialistus - „socialiniais fašistais“ ir drauge 
su naciais ardė Veimaro režimą skelbdami: po Hitlerio ntei- 
name Mes. 

Didžiausias Marxo sistemos trūkumas tai, kad jis ne- 
sukūrė kultūros teorijos. Anot Marxo, kultūra yra „antsta- 
to“ dalis, bet nei jis, nei greičiausiai joks kitas marksistas 
niekuomet tiksliai nepaaiškino, kaip „bazė“ - vyraujantis 
gamybos būdas - suformuoja skirtingus kultūros mode- 
lius. Tiesą sakant, aukščiau cituoto Marxo pareiškimo tęsi- 
nys toks: „Tai vienodai susiję ir su materialine, ir su dvasi- 
ne gamyba. Atskirų nacijų dvasinės veiklos vaisiai virsta 
visuotiniu turtu. Nacionalinis vienašališkumas ir ribotu- 
mas vis labiau darosi negalimas, ir iš daugelio nacionali- 
nių ir vietinių literatūrų susikuria viena pasaulinė litera- 
tūra . 

Klasinė kultūra mažai prasminga. Pasakymai „buržu- 
azinė literatūra“ ar „proletarinė literatūra“ tereiškia, kad 
tokią literatūrą kuria individai, priklausantys kiekvienai iš 
šių klasių, arba kad literatūra palaiko esamos klasės vieš- 
patavimą arba veikia kaip revoliucinė jėga. Bet ar prasmin- 
ga svarbius romano formos eksperimentus - sąmonės srau- 
tą, laiko suardymą ir atminties žaismą, - randamus Virgi- 
nios Woolf, Jameso Joyce'o, Williamo Faulknerio ir Marce- 

lio Prousto romanuose, sumesti į vieną krūvą kaip „buržu- 
azinius“ ar „vėlyvojo kapitalizmo“? 

Teigiant, kad „socialiniai veiksniai“ įtakoja mokslo ir 
kultūros raidą, neatsižvelgiama į svarbų „vidinių“ jėgų 
vaidmenį vykdant mokslinių tyrimų programas, kuriomis 
siekiama atsakyti, kodėl ir kaip teorija paaiškina empirines 
variacijas ar anomalijas, arba tiriant imanentinius formų de- 
rinius, kurie yra menininko pasirinkto žanro primesti ap- 
ribojimai, pvz., sonata muzikoje ar daugybė skirtingų ma- 
tymo kampų vienoje paveikslo plokštumoje kubizme. Mar- 
xas, paklaustas, kodėl mokslo ir naujų materialinių gamy- 
bos formų amžiuje mes tebevertiname graikų meną ir tra- 
gedijas, atsakė, kad todėl, jog; graikai atstovauja žmonijos 
vaikystei, ir mus žavi jų išradingumas.*? 

Turbūt svarbiausia, kad marksizmas negali paaiškinti 
štai ko: jei kiekvienas [gamybos] būdas sukuria savitą kul- 
tūros stilių ir jei istoriją galima suskirstyti į ryškiai besiski- 
riančius periodus, kodėl tebegyvuoja didžiosios istorinės 
religijos - budizmas, induizmas, konfucianizmas, judaiz- 
mas, krikščionybė ir islamas, o galingos politinės imperi- 
jos ir didžiosios ekonominės sistemos per tūkstantmetį su- 
byrėjo? 

Tai - ne kapitalizmo kultūriniai prieštaravimai, bet 
kultūriniai marksizmo kaip visuomenės „totalios teorijos“ 
prieštaravimai. 





*“ Apie „vidinius“ ir „išorinius“ mokslo ir kultūros reiškinius, apie 
idėjų autonomiją skaitykite mano esė „The Misreading of Ideology“, in 
Berkeley Journal of Sociology, t. 35, 1990. Pats Marxas labai mėgo didžiuo- 
sius literatūros meistrus - Goethe, Lessingą, Shakespeare'ą, Dante ir Cer- 
vantesą. Jų kūrinius Marxas skaitė po keletą kartų, savo raštus pagražin- 
damas jų frazėmis bei metaforomis. Šiuos kūrinius Marxas laikė žmonių 
giminės paveldu. Taigi reikia pasakyti, kad Marxo teorija pirmiausia (nors 
ir neadekvačiai ) nagrinėja kultūros gamybą, o ne milžinišką repertuarą, 
liekantį kaip žmogaus vaizduotės sąnašos. Marxo kultūros vertinimai ir 
skonis gerai aptarti S.S. Prawer knygoje Karl Marx and World Literature 
(New York: Oxford University Press, 1978). 

Pažvelkime į socialinės struktūros ir valstybės sąvei- 
ką. Vakaruose daugiau nei šimtą penkiasdešimt metų ter- 
minu klasė buvo apibrėžiamas socialinis visuomenės susi- 
skirstymas. Klasės tebeegzistuoja, nors jų kontūrai kinta.* 
Tačiau eižėjančių visuomeninių struktūrų, atsiradusių su- 
griuvus paskutinėms imperijoms (SSRS ir Jugoslavijai), 
yrančių Afrikos klanų ir genčių bendruomenių, socialiai su- 
siskaidžiusių išsivysčiusių pramoninių šalių visuomenių 
pagrindinė nesutarimo ašis yra kultūriniai konfliktai. 

Šiame kontekste „kultūrą“ suprantu platesne antropo- 
logine prasme, o ne Arnoldo ir Elioto prasme, t. y. ne kaip 
vaizduotės produktą. Kultūra laikau vienijančią sąmonės iš- 
tikimybę, įsišaknijusią istorijoje ir tradicijoje, giminėje ir ra- 
sėje, religijoje ir tautybėje, kuri tarp individų suformuoja 
emocinį artimumą, tiesioginį ar fiktyvų, ir juos sujungia. Ben- 
jamino Nelsono knygos, kur puikiai aptariama Weberio „ra- 
cionalaus kapitalizmo" idėja, paantraštė tokia: Nuo gentinės 
brolybės iki universalios svetimybės (From Tribal Brotherhood to 
Universal Otherhood).? Štai paradoksas: nors formalios ir uni- 
versalios taisyklės lieka beasmeniu ekonominių individų san- 
tykių sutartiniuose mainuose modeliu, prigimtiniai ir pir- 
miniai ryšiai šiandien tapo beveik visų visuomenių, kapita- 
listinių ir nekapitalistinių, vienijančiais socialiniais saitais. 

Istoriškai sociologinis daugumos visuomenių pokytis 
buvo perėjimas nuo giminės link valstybės kaip narystės 
visuomenėje pagrindo, nors ankstyvajame kapitalizme in- 
dividas dar turėjo šeimos verslą, šeimos ūkį ir šeimos pro- 
fesiją, ypač tada, kai ekonominės ir socialinės padėties vi- 
suomenėje pamatas buvo ne išsilavinimas, o turtas. Grįži- 





* Jungtinėse Valstijose dabar įsivyrauja tai, ką aš vadinu „keturių 
aukštų klasine sistema“. Apie tai plačiau skaitykite mano esė: „The World 
and the United States in 2013“, in Daedalus (1987 m. vasara), p. 26-29. 

** Žr. Benjamin Nelson, The Idea of Usury: Froni Tribal Brotherhood to 
Universal Otherhood, 2 papildytas leid. (Chicago: University of Chicago 
Press, 1969). 

mas prie giminės ir pirminių ryšių kaip priklausomybės 
pagrindo tam tikra prasme yra grįžimas prie ikimodernių 
socialinės struktūros formų. Galima sakyti, kad klasė yra 
modernių ryškių visuomenės pasidalijimų formų pagrindas, 
ypač kai klasės reikalauja, kad jų narių statusas būtų uni- 
versalus. Šiame kontekste tapatybės politika yra postmo- 
dernistinis šiuolaikinės visuomenės sinonimijos stilius. 
Tapatybe ir kultūra grįsta savitumo politika sukryžiuo- 
ja dešinės ir kairės ašis. JAV kairiesiems tapatybė reiškia 
rasę, lytį, seksualinę tapatybę ir etninę tapatybę. Lytis pa- 
brėžia moters teisių vaidmenį, o seksualinė tapatybė rei- 
kalauja pripažinti homoseksualų ir lesbiečių teises. Etninė 
tapatybė akcentuoja mokyklų multikultūralizmo ir valsty- 
bės palankumo politikos (affirmative action) būtinybę. 
Dešinės šalininkai grupuojasi apie tokius svarbius po- 
litinius klausimus kaip abortai, malda mokykloje, „šeimos 
vertybės“, nusikalstamumas, nesantuokiniai vaikai ir indi- 
viduali laisvė, pastarąją apibrėžiant kaip laisvę turėti gin- 
klą ir priešintis homoseksualų ir lesbiečių reikalavimams. 
Politiniame lygmenyje už šių klausimų stovi krikščionių ko- 
alicija, fundamentalistinių ir evangelinių grupių sąjunga. 
1986 m. ji laimėjo teisę vadovauti pietinei baptistų konven- 
cijai, gausiausiai protestantų bažnyčiai Jungtinėse Valsti- 
jose, vienijančiai per 15 milijonų narių. 18-oje valstijų krikš- 
čionių koalicija yra dominuojanti respublikonų partijos jė- 
ga. Jos pagrindinis delegatas - Patas Robertsonas, 1988 m. 
kandidatavęs į prezidentus pirminiuose respublikonų rin- 
kimuose. Jis palaiko antisemitines sąmokslo teorijas (apie 
tarptautinius bankininkus ir už jų stovinčius žydų finansi- 
ninkus) ir palaiko draugystę su žydų intelektualais neokon- 
servatoriais, deklaruodamas paramą Izraelio valstybei. 
Kai kurie sociologai, ypač Europos, postindustrinės 
politikos pagrindu laiko „naujų socialinių sąjūdžių“ (pvz., 
žaliųjų sąjūdžio) ir naujų postmodernistinių problemų (ap- 
linkos ir gamtos) atsiradimą. Bet jie, sakyčiau, pereikvoja 

kultūrinį politikos aspektą. Kultūra ir klasė išlieka pagrin- 
dinės Vakarų visuomenių ašys, nes pajamų nelygybės ir 
gerovės valstybės gynimo klausimai — svarbiausi pokari- 
nės socialinės demokratijos pasiekimai - išlieka, bet taip pat 
išlieka ir kultūros klausimai. 

Prieš trisdešimtį metų knygoje Radikalioji dešinė Ri- 
chardas Hofstadteris, Seymouras Martinas Lipsetas ir aš pa- 
siūlėme „dviejų ašių“ - kultūros ir klasės - modelį kaip bū- 
dą kintantiems politinių jėgų išsidėstymo ypatumams Jung- 
tinėse Valstijose suprasti.“ Didžiąją šimtmečio dalį klasės 
arba ekonominiai klausimai buvo pagrindinė skirtis, dau- 
gumos istorikų ir sociologų naudota Amerikos politikos is- 
torijai suprasti. Didele dalimi tai lėmė įtakingų istorikų, 
pvz., Charleso A. Beardo ekonominės Konstitucijos inter- 
pretacijos ir darbo problemos aštrumas. Darbo problema 
iškilo paskutiniajame XIX a. dešimtmetyje; ji atnešė nejti- 
kėtinai daug smurto (daugiau nei Europos šalyse) ir susi- 
rėmimų su korporacijomis bei šiokį tokį ekonominės ga- 
lios perskirstymą Naujojo kurso metu. 

Tačiau ši analizė ignoravo kai kuriuos periodus, pvz., 
trečiąjį ir šeštąjį dešimtmetį, kai įsivyravo „padėties politi- 
ka“, kultūrinių grupių nerimas. Į Amerikos politiką buvo 
galima žvelgti pagal vieną ar kitą ašį ir nustatyti skirtingų 
grupių vietą šioje struktūroje. Taigi, pvz., ekonominių klau- 
simų ryškumas daugumai autorių piršo mintį, kad darbi- 
ninkai „kairėje“, tačiau Lipsetas galėjo rašyti apie „darbo 
klasės autoritarizmą", nes darbininkų pažiūros kultūriniais 
klausimas buvo konservatyvios. 

Atsitiko taip, kad šie klausimai - bent jau šiandieni- 
nėje Amerikos valstybėje - susiliejo, pirmiausia dėl to, kad 
politika tapo arena, kurioje dabar kaunamasi dėl šių daly- 
kų - dėl teisių, dėl abortų įteisinimo, dėl privilegijų, pvz., 





* Daniel Bell, red., The Radical Right (Garden City, N.Y.: Doubleday 
and Co., 1963). 

palankumo režimo, dėl pamaldų įvedimo valstybinėse mo- 
kyklose (kadangi konstituciškai Bažnyčia yra atskirta nuo 
valstybės) ir t. t. 

Tai ištrynė senas partines skirtybes. Taigi esama eko- 
nominių konservatorių, siekiančių didesnės „finansinės at- 
sakomybės“ ir mažesnių vyriausybės įgaliojimų, kurie tuo 
pačiu yra liberalai tokiais socialiniais klausimais kaip abor- 
tai ar homoseksualų teisės. Yra socialinių konservatorių, rei- 
kalaujančių sumažinti mokesčius tam, kad paspartėtų eko- 
nomikos augimas (vadinamieji tiekimo pusės teoretikai), tuo 
pačiu norinčių daugiau vyriausybės priežiūros moralės ir 
paauglių elgesio srityje „šeimos vertybių“ vardan. Tokie li- 
bertarai kaip Miltonas Friedmanas, tikintis, kad laisva rinka 
kuria laisvus žmones, libertarinę doktriną ištempia tiek, kad 
reikalauja legalizuoti (kai kuriuos) narkotikus ir abortus. O 
radikalūs komunitarininkai apribotų korporacijų teises, nes 
gamyklų perkėlimas į kitą vietą gali sugriauti bendruome- 
nę. Radikalios feministės, pvz., Catherine McKinnon ir An- 
drea Dworkin, kovoja dėl pornografiją draudžiančių įstaty- 
mų, nes, jų manymu, tai žemina moteris, šiuo klausimu jas 
remia socialiniai konservatoriai. Patrickas J. Buchananas 
1996 m. respublikonų pirminiuose rinkimuose kandidata- 
vo į prezidentus kaip populistas ekonomikoje, puolantis di- 
deles korporacijas, tuo pačiu jis įnirtingai gynė visus kultū- 
rinius krikščioniškos dešinės tikslus (viena iš pagrindinių 
Ajovos valstijos partinių susirinkimų temų buvo „tos pačios 
lyties“ šeimų kritika, nes jos griauna Respublikos vertybes). 

Kairė ir dešinė, liberalumas ir konservatizmas sumi- 
šo į viena, nes įvairūs politiniai kandidatai keičia pozicijas, 
ypač tuomet, kai jie, pažiūrėję į visuomeninių apklausų re- 
zultatus, aiškinasi reaguoją į kintančias rinkėjų nuotaikas. 
Ir visa tai išdidina televizija (kurioje protestantiškas Ben- 
jamino Franklino posakis „laikas - pinigai“ išreiškiamas 
prasmingiausiai). Politiką apibūdina jo kalbos glaustumas, 
kurį galima išreikšti mažiausios kalbėjimo „atkarpos“ (sound 

bite)* trukme. Mažiausia kalbėjimo atkarpa - tai praneši- 
mo „kondensatas“, kurį dėl jo trumpumo televizija nau- 
doja lengviau nei bet kuri kita žiniasklaidos priemonė. (Ki- 
ku Adatto iš Harvardo universiteto tyrimas rodo, kad vi- 
dutinė kandidatų į prezidentus pareiškimų per televiziją 
mažiausios atkarpos trukmė nuo 42,3 s 1968 m. sutrumpė- 
jo iki 9,8 s 1980 m. ir 8,4 s 1992 m.) Kandidatai ir jų įvaiz- 
džio kūrėjai, patarėjai, kontroliuojantys pranešimų patei- 
kimą per televiziją, labiau rūpinasi tuo, kaip pranešimas 
bus suvoktas, nei tuo, kas iš tikrųjų yra sakoma. Konserva- 
tyvus politinis analitikas Williamas Kristolas apie 1996 m. 
pirminį rinkimų vajų Niuhempšyre nurodo: „Žinoma, tai - 
labai postmodernu. Nebėra realių įvykių, tik įvaizdis. Prieš 
daugelį metų tikros įvykių nuotraukos buvo paverčiamos 
optiniu fotoefektu. Dabar, sakyčiau, pats vajus virsta „op- 
tiniu vajaus efektu 
Ką tai reiškia demokratijai? 


Demokratija yra sinonimiška viešajai sferai. Tai - at- 
viros ir išsamios diskusijos, kurioje vertybės paverčiamos 
visuomenine politika, sfera. Viešosios nuomonės jėga pri- 
pažinta jau tada, kai Niccolo Machiavelli atkreipė dėmesi į 
publicca voce e fama**, tai - duoklė, kurią valdovas turi su- 
mokėti virtu*** - ypač valdovas, ne paveldėjęs valdžią, o 
užgrobęs ją, kaip kad daugelis kondotjerų. Ir Johnas Lo- 
cke'as Traktate apie žmogišką supratimą (Essay Concerning Hu- 
man Understanding) dieviškąjį ir pilietinį įstatymą papildo 
„Nuomonės ar reputacijos įstatymu“, pagal kurį žmonės 
sprendžia apie veiksmų teisingumą. 

Tačiau viešoji nuomonė moderniąja prasme yra Apšvie- 
tos produktas. Tada buvo reikalaujama visuomenei praneš- 





* Sound bite (angl.) - glaustas redaguotas TV interviu fragmentas, 
kuriame politikas trumpa fraze išreiškia savo poziciją. [Vert. past.) 
** Liaudies balsas ir šlovė (/t.). 
*** Dorybė (it.). 

ti apie vyriausybės veiksmus (Offentlichkeit*), kad būtų už- 
tikrinta vyriausybės atsakomybė. Vienas iš pirmųjų, popu- 
liarinusių terminą „viešoji nuomonė“ Europoje Prancūzų re- 
voliucijos išvakarėse, buvo intelektualas Jacgues'as Necke- 
ras. Tarnaudamas Liudviko XVI finansų ministru jis supra- 
to palankaus „visuomenės pasitikėjimo“ požiūrio būtinybę."' 

Nepanaikinamą statusą viešosios sferos idėjai sutei- 
kė būtent trys modernią visuomenę formavusios didžio- 
sios revoliucijos: 1688 m. Anglijos revoliucija, 1776 m. Ame- 
rikos revoliucija ir 1789 m. Prancūzijos revoliucija. Šios re- 
voliucijos valstybės ir visuomenės tvarką apvertė aukštyn 
kojomis, įtvirtino teisių idėją kaip teisėtos valdžios pagrin- 
dą ir iškėlė laisvės svarbą. 

Iki šių revoliucijų pavaldinio ir valdovo santykis bu- 
vo iš esmės suvokiamas kaip pareigos santykis, o teisės te- 
buvo senaties teisės, valdovo suteiktos pavaldiniams. O 
Prancūzijos Žmogaus ir piliečio teisių deklaracijos antras 
skirsnis skelbia: „Bet kurios politinės sąjungos tikslas yra 
saugoti prigimtines ir reglamentuojamas žmogaus teises. 
Šios teisės yra laisvė, nuosavybė ir priešinimasis priespau- 
dai.“?ž Antra svarbi tema, laisvės idėja, reiškė individo gy- 
nimą nuo despotiškos, įstatymo nepaisančios valdžios. 





* „Didžiausias Neckero indėlis į viešosios nuomonės istoriją tai, 
kad jis išspausdino savo finansines ataskaitas, idant visuomenė galėtų 
įvertinti vyriausybės politikos privalumus ir trūkumus. Jis padarė tai siek- 
damas nuraminti visuomenę, ėmusią nepasitikėti finansų tvarkymu ir 
būgštavusią, kad iždo pajamos negarantuos saugumo kreditorių kapita- 
lui ir jų palūkanoms.“ Žr. Hans Speier, „The Historical Development of 
Public Opinion“, in Social Order and the Risks of War (New York: George 
W. Stewart, 1952), p. 328; pirmą kartą straipsnis išspausdintas American 
Journal of Sociology, 1950 m. sausio mėn. 

*2 The French Idea of Freedom: The Old Regime and He Declaration of 
Rights of 1789, red. Dale Van Kley (Stanford, Calif.: Stanford University 
Press, 1994), p. 1, 1 skirsnis. „Žmonės gimsta ir lieka laisvi ir turi lygias tei- 
ses. Socialinis išskirtinumas gali būti grįstas tik naudingumu visuomenei.“ 





* Viešumas (lot. ). 

Diskusija apie šių terminų prasmę ir pritaikymą nulė- 
mė visą modernią politinę teoriją, išskyrus Leo Strausso ir 
jo pasekėjų teorijas, bandančias pateisinti klasikinę prigim- 
tinę teisę (plačiau žr. šios knygos p. 241—243 ir 353—355). Bė- 
da ta, kad universalių, bendrų, filosofiškai pagrįstų taisyk- 
lių ieškantys teoretikai retai atsižvelgia į ryškiausią moder- 
nių visuomenių faktą - jų skirtingumus ir prieštaravimus. 

Dauguma visuomenių, turinčių įkūrimo mitą ar rašy- 
tinę konstituciją, turi bendrų vertybių ir bendrų procedū- 
rų sistemą. Bet kiekviena visuomenė tuo pačiu yra pliura- 
listinė visuomenė, susidedanti iš individų, per kurių gyve- 
nimą daugybę kartų pasikeičia jų padėtis, o ilgainiui ir 
tapatybė bei interesai. Doroviniai idealai nėra visuomeni- 
niai idealai ir dažnai, įkūnyti veiksmuose, jie vieni su ki- 
tais susikerta. Vertybės susikerta pasikeitus prioritetų tvar- 
kai, kai pažeidžiami interesai. Yra ir „struktūrinių atotrū- 
kių': kultūros vertybė yra „savasties realizavimas“, o 
ekonomikoje vyksta asmens „segmentacija“ į vaidmenis.*? 

Jei norime suvaldyti pliuralistinę visuomenę neleis- 
dami jai iširti, privalome paisyti svarbių skirčių. Pirmoji 
skirtis - bendro gėrio ir visuomenės gėrio. Žinoma, bendras 
gėris yra minimali gairė, nes esminių visiems žmonėms ben- 
drų vertybių ir interesų nedaug. Pasak Adamo Smitho, ben- 
dru gėriu laikome gynybą ir saugumą, paprastai esant api- 
brėžtam priešui. Visuomenės gėris apima veiklas, visiems in- 
dividams suteikiančias piliečio tapatybę, tai - įtraukimo 
principas. Prieš du tūkstančius metų Aristotelis Politikoje 
rašė, kad lygiateisis piliečio dalyvavimas savivaldžioje ben- 
druomenėje priklauso nuo asmens orumo bei savigarbos 
ir suteikia individui asmeninės atsakomybės jausmą. Ta- 
čiau tokios asmeninės atsakomybės pagrindas yra padorų 


**" Šių problemų modelį socialinės teorijos aspektu bandžiau išdės- 
tyti savo straipsnyje „Social Science: An Imperfected Art“, The Tocguvvillė 
Review, Nr. 1, 1995. 

pragyvenimo lygį užtikrinantis darbas, o jei taip, tai ar ne- 
turėtų pagrindinis geros visuomenės rūpestis būti visiškas 
įdarbinimas, o ne gerovės panaikinimas? Tai - „visuome- 
ninio ūkio tema, nagrinėta šioje knygoje. Todėl aš lieku 
„socialistas“ ekonomikoje. 

Kita skirtis — viešosios ir privačios sferų. Šią skirtį pri- 
pažįstu ne tik laikydamasis liberalios filosofijos principų 
(asmeninio lauko, į kurį negali kištis smalsaujanti ir geidu- 
linga „valstybė“, sukūrimo), bet ir dėl sveiko proto diktuo- 
jamų priežasčių. Patys destruktyviausi visuomenės kontflik- 
tai kyla politizavus moralinius ir kultūrinius klausimus, nes 
tokie įsitikinimai linkę būti „absoliutūs“ (jų laikomasi d 0ut- 
rance“) ir neginčijami. Vienas iš sėkmingų modernios pra- 
moninės visuomenės poslinkių buvo tai, kad darbo ginčas 
iš ideologijos buvo paverstas interesu, dėl kurio galima de- 
rėtis. Daugiau nei penkiasdešimt metų visuomenė vaidi- 
josi dėl darbo problemų, tačiau, įvedus kolektyvines dery- 
bas, buvo sukurta socialinės taikos struktūra. 

Tačiau moralės klausimais, pvz., dėl abortų, susitarti 
nelengva, jei išvis įmanoma. Išeitis, regis, būtų šį klausimą 
„privatizuoti“, t. y. tokį pasirinkimą laikyti asmeniniu spren- 
dimu ir neskirti tam visuomeninių lėšų. Taigi pasirinkimas 
darytis abortą taptų asmens teise. Individas, „mokantis mo- 
kesčius“ užjam ar jai pasibjaurėtiną praktiką, gali tapti de- 
struktyvus; bet jei veiksmai privatūs, protestuotojai neturi 
„teisės“ būti destruktyvūs. (Į klausimą, kaip neturtingieji 
ir skurstantys užsimokėtų už tokį pasirinkimą, atsakymas 
būtų: tokiems individams finansinę paramą suteiktų fon- 
dai ir kitos privačios organizacijos.) 

Pagaliau, įtvirtinant teises, reikia įtvirtinti bendrą žmo- 
gaus teisių normą, be kurios nė vienas Žmogus nėra ap- 
saugotas nuo despotiškos valstybės valdžios, galinčios že- 
minti, kankinti ir žudyti nesutinkančiuosius su valdžia. Bry- 





* Negailestingai, žiauriai (pranc.) 

anas Hehiras rašė: „Iki JT chartijos dauguma teisės moksli- 
ninkų ir vyriausybių laikėsi požiūrio, kad žmogaus teisės 
neužkerta kelio suverenios valstybės teisei žiauriai elgtis 
su savo piliečiais. Kiek tai susiję su tarptautine teise ir kito- 
mis vyriausybėmis, žmogaus teisės galėjo būti uždusintos 
suverenios valstybės ribose.'“ 

Dabar taip nebėra. Išgyvenusių nacių lyderių Niurn- 
bergo procesas Antrojo pasaulinio karo pabaigoje nustatė 
„Nusikaltimų prieš žmoniją“ kriterijų. Bosnijos serbų vadų 
veiksmai vykdant „etninį valymą“ yra pasityčiojimas iš pa- 
čios civilizacijos idėjos. O tai, kad komunistinė Kinijos vy- 
riausybė nuteisė Wei Jingshengą keturiolikai metų kalėti 
už „nusikaltimą“ - savo nuomonės užrašymą ant sienos 
viešoje vietoje, - rodo, jog Partijos vadai bijojo pasekmių, 
kurias užtrauktų jų pačių kadaise skelbtų utopinių idealų 
išdavystė ir milijonai mirčių, lydėję ideologijos diegimą ne- 
klusniai tautai.?? 





* In Henry Steiner, red. Human Rights at Harvard (Cambridge, Mass.: 
Harvard Law School, 1995). 
55 Aš labai vertinu iškalbingą Susanos Sontag pareiškimą apie Wei 
Jingshengo bylą (New York Review of Books, 1996 m. vasario 13 d.): 

Ilgai beveik visi [... ] kalbėdami apie Kiniją pradėdavo nuo prielai- 
dos, kad Kinija yra iš esmės kolektyvistinė visuomenė, neturinti 
savos individo teisių tradicijos. Todėl sinologai teigė, kad nėra ko 
tikėtis, jog Kinijoje atsiras tikras sąjūdis už vakarietiško tipo de- 
mokratiją ir individo teises, tokius kaip tai suprantama Vakaruose. 
Ši dvigubų normų mąstysena apie Kiniją atspindi bendrą univer- 
salistinių moralės ir politikos normų - Apšvietos vertybių - nuos- 
mukį per pastaruosius trisdešimt metų. Vis labiau nenorima taiky- 
ti bendro politinio teisingumo, laisvės, individo teisių ir demokra- 
tijos mato. Paprastai šis nenoras pateisinamas taip: tikėtis ar pagei- 
dauti, jog neeuropietiškos tautos priimtų „mūsų“ vertybes, yra „ko- 
lonialistiška“ (šią etiketę vartoja kairieji) arba „europocentriška“ (šią 
etiketę vartoja ir akademikai multikultūrininkai, ir verslininkai, su- 
sižavėję kalbantys apie autoritariškas „konfuciškas kultūras“). Aš 
manau, kad būtent nenoras taikyti bendras normas, tarsi „mums“ 
Europoje ir naujose Europos šalyse jų reikia, o kinams ir Afrikos 
tautoms - ne, išreiškia kolonialistinį ir pasipūtėliška požiūrį. 

Tikiu, kad šis naujas dėmesys žmogaus teisėms ir įkur- 
tas nuolatinis tribunolas „nusikaltimams prieš žmoniją tirti 
gali būti Apšvietos vertybių atgaivinimo pagrindas ir nau- 
jos „prigimtinės teisės“ sampratos (jau aprašytos šiame Bai- 
giamajame žodyje) pamatas. 


Mano pratarmė 1978 m. šios knygos leidimui baigėsi 
pastabomis apie religiją. Šia tema norėčiau baigti ir dabar. 
Pati savaime religija gali būti žiauri ir nepermaldaujama, 
kaip parodė inkvizicija ir ajatolos Chomeinio fatwa Salma- 
nui Rushdie. Visos religijos įkūnija tikinčiųjų pretenzijas į 
absoliučias ir išskirtines tiesas. Visos šaukiasi Dievo vardo. 
Tačiau esminis faktas — tai, kad mes nežinome, kam Dievas 
kalba. 

Man religija - tai ne Dievo ar dievų sritis. Tai - būtinas 
sakralumo jausmas, to, kas yra už mūsų ir ko negalime per- 
žengti, pojūtis. Judaizme yra havdola, arba atskyrimo, sąvo- 
ka, kurią pasitelkia Emile'is Durkheimas, pats kilęs iš rabi- 
nų giminės. Anot Durkheimo, tai - atskyrimas švento nuo 
žemiško, transcendentinio nuo pasaulietinio, dvasiško nuo 
tamsaus. Vienas iš kaltinimų, mano mestų kapitalizmui ir 
modernizmui, yra tai, kad jiems nežabotai griaunant visus 
ryšius nebuvo „nieko šventa. Kapitalizmo, o dabar ir post- 
modernizmo nesugebėjimas nustatyti nusižengimo ribas — 
o tai padarytų „prigimtinės teisės“ doktrina, - rodo, kad šių 
dviejų formų kultūriniai prieštaravimai išlieka. 

Vakarų ekonomikoje ir kultūroje protestantišką etiką 
(dabar mitą) nustelbė godumas, o modernizmas įklimpo 


Kiekvienas iš mūsų, aktyviai dalyvaujančių žmogaus teisių 
sąjūdyje, supranta, kad mūsų pareiga yra laikytis universalaus in- 
divido teisių ir demokratijos mato, o ne pasiduoti įtikinėjimams, 
kad kai kurioms kultūroms ir visuomenėms viso to nereikia taip, 
kaip to reikia vakariečiams. [...] Nesena demokratinio sąjūdžio Ki- 
nijoje istorija parodė, kad individualių ir demokratinių laisvių idė- 
jos, tokios kaip mūsų, turi šaknis ir Kinijoje. 

postmodernistiniame ir PoMo liūne. Grįžtamoji globalinės 
ekonomikos banga kapitalizmą nubloškė į rytus, į Ramiojo 
vandenyno pakrantę, kur naujas godumo (ir nelygybės) 
proveržis, neokonfucinė ideologija (ir politinis nacionaliz- 
mas) tapo naujosios eros skiriamaisiais ženklais. Kurį laiką 
šios Azijos tautos gal visai pasitenkins besididžiuodamos 
pakliuvusios į istorijos sceną, bet grėsmingai didėjanti Ki- 
nijos galia galbūt pranašauja pavojų. Bet esminis klausi- 
mas išlieka: jei bus nutrauktas ryšys su tradicija ir religija, 
kas liks iš šių „naujų“ civilizacijų ekonominės galios ir kul- 
tūrinio sinkretizmo, jei ne tolesni kapitalizmo prieštaravi- 
mai? 


Bell, Daniel 
Be-156 Kapitalizmo kultūriniai prieštaravimai / Daniel 
Bell. - Vilnius: Alma littera, 2003. - 472 p. 

(socialiniai mokslai) emeritas, JAV menų ir mokslų akademijos narys. 

Knygoje Kapitalizmo kultūriniai prieštaravimai šiuolaikinę 
vakarietišką visuomenę D. Bellas analizuoja kaip sudėtingą trijų 
skirtingų sričių —- ekonomikos, politikos ir kultūros - lydinį. Išsamiai 
aptardamas šių sričių savitumą ir jų sąveiką, D. Bellas prisipažįsta esąs 
elniena o edre ee a e A a e kj e a Aa ae 
reikalus - konservatorius. 

Siekdamas parodyti, kaip nevaržomi šiuolaikinio kapitalizmo 
impulsai ardo patį kapitalizmą iškėlusios protestantiškos etikos 
pamatus, autorius nagrinėja prieštaravimų šaltinį: įtampą tarp esminių 
kapitalizmo elementų, asketizmo ir godumo; bendras šaknis turinčių 
garai Aa a ae aa Aaa e aeige r ae E a A 
moralės atskyrimo problemą. 

1996 m. parašytame baigiamajame žodyje Bellas aptaria Vakarų 
visuomenės situaciją po šaltojo karo, postmodernizmo iškilimą ir 
e a E ara ae ao Aa aa ge 

ALK - serija verstinių knygų, kurias leidžia įvairios leidyklos, remiamos 
Atviros Lietuvos fondo. Serijos tikslas — supažindinti skaitytojus su 
šiuolaikiniais humanitarinių ir socialinių mokslų veikalais. 

Šios knygos leidimą ALF remia kartu su Vidurio Europos universiteto 
Vertimų projektu. 

